
Pentru Josh și Annie... 
Un dar. Totul. 


SOL VOR LE SR LA ORL A SLI, RL 


Ca A să 


(LUMEA MURITORILOR Y 


ii 


Cu doi ani înaintea Zidului X 


Bâzâitul muștelor și țipetele supraviețuitorilor luaseră de mult 
locul răsunătoarelor tobe de război. 

Trupurile lipsite de viață ale oamenilor și ale creaturilor Fae, îm- 
prăştiate pe câmpul de luptă, erau separate, pe alocuri, doar de aripile 
frânte, care se înălțau spre cerul cenușiu sau de hoitul vreunui cal. 

În ciuda norilor grei, mirosul avea să devină foarte curând de 
nesuportat, din cauza căldurii. Muștele, pentru care nu conta dacă 
leşurile erau ale oamenilor sau ale unor Fae, se plimbau deja peste 
ochii care priveau către zări, fără să clipească. 

Am păşit cu grijă pe câmpul odată înverzit, atent la steagurile pe 
jumătate îngropate în noroi și sânge închegat. Am făcut un efort 
imens ca să nu-mi târâi aripile peste morți și armuri. Cu mult îna- 
inte de sfârşitul măcelului, şi eram deja epuizat. 

Îmi petrecusem ultimele ore luptând ca şi muritorii de lângă 
mine: cu sabia, cu pumnii, încercând să-mi menţin concentrarea la 
cote maxime. Nu cedasem în faţa legiunilor Ravenniei — ore în şir, 
păstrasem rândurile pentru că așa îmi comandase tatăl meu şi, pen- 
tru că ştiam că asta trebuia să fac, ezitarea ar fi fost lovitura finală 
dată rezistenţei noastre, şi aşa dezbinate. 

Fortăreaţa care se ivea în spatele meu era prea prețioasă pentru 
a fi cedată Loialiştilor. Și asta nu doar datorită poziționării în inima 
continentului, ci şi pentru rezervele pe care le adăpostea, pentru 


10 SARAH J. MAAS 


forjele care fumegau zi şi noapte în partea vestică, în care se trudea 
pentru aprovizionarea forțelor noastre. 

Fumul forjelor se amesteca acum cu cel al rugurilor deja aprinse 
în spatele meu în timp ce continuam să merg, studiind chipurile 
morților. M-am gândit să trimit soldaţii care puteau să facă față 
situaţiei şi să revendice armele celeilalte armate. Aveam o prea dis- 
perată nevoie de ele ca să ne pese de onoare. Cu atât mai mult cu cât 
cealaltă tabără nu se deranja cu aşa ceva. 

Încremenit... câmpul de luptă părea încremenit în comparaţie 
cu măcelul şi haosul care încetaseră în cele din urmă acum câteva 
ore. Soldaţii Loialişti se retrăseseră în loc să se predea, lăsându-și 
morţii pradă ciorilor. 

Am ocolit un cal căzut, în ai cărui ochi frumoşi, larg deschişi, se 
putea citi groaza şi ale cărui coaste însângerate erau pline de muşte. 
Călărețul răsucit sub el era aproape decapitat. Nu din cauza vreunei 
lovituri de sabie. Nu, rănile adânci erau lăsate de nişte gheare. 

Ei nu aveau să cedeze cu uşurinţă. Regatele şi teritoriile care îşi 
doreau sclavii lor umani nu ar fi pierdut războiul acesta decât dacă 
nu ar fi avut de ales. Și chiar şi atunci... Aflaserăm pe pielea noastră, 
foarte devreme, că nu respectau regulile vechi şi ritualurile de luptă. 
Cât despre teritoriile fae care luptau alături de războinicii muritori... 
Trebuia să fim striviţi ca nişte viermi. 

Cu mâna acoperită de sângele meu şi al altora, am alungat o 
muscă ce îmi bâzâia la ureche. 

Crezusem dintotdeauna că moartea avea să fie un fel de întoar- 
cere paşnică acasă - un cântec de leagăn dulce şi trist, care să mă 
conducă spre orice m-ar fi aşteptat după aceea. 

M-am ghemuit cu un bocanc pe catargul unui stegar loialist, 
murdărind cu noroiul înroşit porcul mistreţ brodat pe steagul de 
culoarea smaraldului. 

Mă întrebam acum dacă nu cumva acel cântec de leagăn al mor- 
ţii nu era decât bâzâitul muştelor, şi nu unul minunat. Dacă muştele 
şi viermii erau doar servitorii morții. 

Câmpul de luptă se întindea spre orizont în toate direcțiile, mai 
puțin spre fortăreața din spatele meu. 

Trei zile îi respinseserăm; trei zile luptaserăm şi muriserăm aici. 

Dar rămăsesem pe poziţii. Adunasem oameni şi creaturi Fae de 
nenumărate ori, refuzasem să las loialiştii să pătrundă, chiar şi 
atunci când ne loviseră a doua zi flancul drept, încă fragil, dar cu 
trupe noi. 

Îmi folosisem puterea până ce am simţit că nu-mi mai rămăsese 
decât fum în vene, iar apoi apelasem la pregătirea mea illyriană până 
când nu mai ştiusem decât să-mi rotesc scutul şi să lovesc cu sabia, 
până când nu mai ştiusem ce să fac împotriva hoardelor. 

O aripă illyriană, pe jumătate sfârtecată, ieşea dintr-o grămadă 
de stârvuri de Mari Fae, ca şi când fusese nevoie de toţi şase ca să-l 
doboare pe războinic. Ca şi când i-ar fi luat pe toţi cu el. 

Inima îmi bătea cu putere în trupul lovit în timp ce dădeam la o 
parte grămada de cadavre. 

Întăririle sosiseră la răsăritul celei de-a treia şi ultime zile, tri- 
mise de tatăl meu după ce îi cerusem ajutorul. Mă pierdusem prea 
mult în iureşul luptei ca să observ câţi alţii nu făceau parte din uni- 
tatea illyriană, mai ales când atât de mulţi folosiseră pietre Siphon. 

Dar în orele scurse după ce ne salvaseră pielea şi schimbaseră 
soarta luptei, nu-mi zărisem niciunul dintre fraţi printre cei vii. 
Nici măcar nu ştiam dacă Azriel sau Cassian luptaseră pe câmp. 

Era puţin probabil ca primul să o fi făcut, de vreme ce tatăl meu 
îl ţinea aproape pentru spionaj, dar Cassian... Cassian ar fi putut să 
reintre în luptă. L-aş fi crezut în stare pe tata să-l transfere pe 
Cassian într-o unitate cu foarte mari şanse să fie măcelărită. Aşa 
cum o păţise şi acesta, care abia plecase şchiopătând mai devreme 
de pe câmpul de luptă. 

Degetele însângerate şi dureroase mi-au intrat în armura îndoită 
şi în carnea rigidă când de pe soldatul illyrian căzut am dat la o 
parte ultimul cadavru de Mari Fae. 

Părul negru, pielea măslinie... Ca ale lui Cassian. 

Însă nu al lui Cassian era chipul gri ca moartea, holbându-se 
la cer. 

Respiram greoi, plămânii încă mă dureau din cauza urletelor şi 
buzele îmi erau uscate și crăpate. 

Aveam nevoie disperată de apă, dar în apropiere, alte două aripi 
illyriene ieşeau din grămada de morți spre care m-am dus împleti- 
cindu-mă, lăsându-mi mintea să hoinărească într-un loc întunecat 
şi liniştit când mi-am îndreptat gâtul răsucit ca să mă uit la chipul 
de sub casca simplă. 

Nu era al lui. 

Mi-am făcut loc printre cadavre spre un alt illyrian. 

Apoi, spre altul. Şi spre altul. 

Pe unii îi cunoşteam. Pe alţii, nu. Câmpul de luptă se întindea 
mult sub cer. 

Kilometru după kilometru. Un regat al morţilor în putrefacție. 

Şi-am tot căutat. 


PARTEA ÎNTÂI 


PRINTESA DIN CARRION 


CAPITOLUL 
[ 


Feyre 


Tabloul era o iluzie. 

O iluzie veselă și drăguță, plină de boboci de un roz palid şi raze 
de soare imense. 

Studiul leneş al grădinii de trandafiri care se ivea dincolo de fe- 
restrele deschise ale atelierului meu îl începusem cu o zi în urmă. 
Printre mărăcini şi frunze lucioase, verdele mai intens al dealurilor 
se rostogolea în depărtare, la orizont. 

Era o primăvară nesfârşită, neobosită. 

Dacă aş fi pictat un tablou cu priveliștea spre curte, aşa cum 
simțisem, aş fi făcut-o cu spini sfâşietori, cu flori care sufocau lu- 
mina soarelui pentru plantele mai mici decât ele şi dealuri nesfârşite 
mânjite de sânge. 

Însă fiecare mişcare a pensulei pe pânza lată era calculată; toate 
petele şi spiralele de culori amestecate erau menite să redea nu doar 
primăvara idilică, ci şi o bună dispoziţie. Nu eram prea bucuroasă, 
dar, din fericire, mă vindecam, în sfârşit, de ororile pe care le dez- 
văluiam cu grijă. 

Credeam că, în ultimele săptămâni, îmi cizelasem conduita pe 
cât de complicat pictam tablourile. Credeam că, dacă aş fi ales să 
mă înfățişez cum îmi doream cu adevărat, aş fi fost împodobită cu 

gheare sfâșietoare și mâini care i-ar fi sugrumat pe cei care se aflau 
acum în compania mea. Aș fi lăsat holurile aurite pătate de roşu. 

Dar încă nu. 

Încă nu, îmi spuneam cu fiecare mişcare a pensulei, cu fiecare 
mișcare făcută în ultimele săptămâni. Răzbunarea imediată nu ar fi 
folosit nimănui şi la nimic, poate cel mult furiei mele clocotitoare. 

Chiar dacă, de fiecare dată când le vorbeam, o auzeam pe Elain 
suspinând în timp ce era băgată cu forța în Cazan. Chiar dacă, de 
fiecare dată când îi priveam, o vedeam pe Nesta îndreptându-și 
degetul ca o promisiune a morţii spre Regele Hybernului. Chiar 
dacă, de fiecare dată când îi miroseam, nările mi se umpleau din 
nou de izul sângelui lui Cassian vărsat pe pietrele negre ale castelu- 
lui din oase. Pensula mi se rupsese între degete. 

O rupsesem în două, mânerul gălbui fiind distrus iremediabil. 

Înjurând în şoaptă, m-am uitat spre uși şi ferestre. Locul acesta era 
prea plin de priviri indiscrete ca să risc să o arunc în coșul de gunoi. 

Am privit, cu atenţie, peste tot în jurul meu, ca să văd cine era sufi- 
cient de aproape să mă vadă, să mă spioneze. N-am găsit pe nimeni. 

Mi-am întins braţele în faţă, cu o jumătate de pensulă în fie- 
care mână. 

Pentru o clipă, mi-am permis să văd dincolo de strălucirea care-mi 
ascundea tatuajul de pe mâna şi antebraţul drept. Însemnele inimii 
mele adevărate. Adevăratul meu titlu. 

Marea Doamnă a Regatului Nopţii. 

Gândul fugar făcu pensula ruptă să izbucnească în flăcări. 

Focul nu mă arse, chiar dacă devoră lemnul, pensula şi vopseaua. 

După ce nu mai rămase decât fum şi cenușă, am chemat un vânt 
care mi le-a măturat de pe palme şi le-a scos pe ferestrele deschise. 

Ca măsură de precauţie, am invocat o briză din grădină ca să 
şerpuiască prin cameră şi să spulbere fuioarele de fum rămase şi 
să o umple cu mirosul prăfuit şi sufocant al trandafirilor. 

Poate după îndeplinirea sarcinii mele aici, aveam să ard din te- 
melii şi conacul acesta, începând cu trandafirii. 

Cele două siluete care se apropiau îmi captară atenţia, iar eu am 
înșfăcat o altă pensulă și am înmuiat-o în cea mai apropiată pată de 
vopsea, coborând capcanele întunecate pe care le ridicasem în jurul 
camerei ca să mă avertizeze de prezenţa vizitatorilor. 

Lucram la felul în care lumina soarelui cădea pe nervurile unei 
petale de trandafir, încercând să nu mă gândesc la cum o văzusem 
odată pe aripile illyriene, când uşile se deschiseră. 

Am pretins că sunt absorbită de munca mea aducându-mi un 
pic umerii în față şi înclinându-mi capul. Şi m-am prefăcut şi mai 
mult când m-am uitat încet peste umăr, de parcă efortul de a mă 
desprinde de tablou era adevărat. 

Însă lupta am dat-o cu zâmbetul pe care m-am forțat să-l afișez 
pe chip şi în privire - ochii fiind singurii care indicau un zâmbet 
sincer. Exersasem în oglindă. De nenumărate ori. 

Aşadar, pielea din jurul ochilor mi se încreți cu uşurinţă când 
i-am zâmbit discret şi totuşi fericit lui Tamlin. 

Lui Lucien. 

- Îmi pare rău că te întrerup, spuse Tamlin, studiindu-mi chipul 
în căutarea umbrelor cărora le cedam din când în când, a celor pe 
care le foloseam ca să-l ţin la distanță când soarele apunea dincolo de 
dealuri. Dar credeam că poate vrei să te pregăteşti pentru întâlnire. 

M-am forțat să înghit şi să cobor pensula, neliniştită şi nesigură 
aşa cum fusesem în urmă cu mult timp. 

- Este... ai vorbit cu Ianthe? Chiar vine? 

Încă nu o văzusem pe Marea Preoteasă care îmi trădase surorile 
Hybernului, care ne trădase Hybernului. 

Şi chiar dacă rapoartele rapide şi neclare pe care Rhysand mi le 
trimisese prin legătura de împerechere mă mai liniştiseră... Ea era 
responsabilă pentru ce se întâmplase în urmă cu câteva săptămâni. 

Lucien fu cel care răspunse, uitându-se cu atenție la tabloul meu, 
ca şi când acesta ar fi avut dovada pe care știam că o căuta. 

- Da. Ea... a avut motivele ei şi este dispusă să ţi le explice. 

Poate şi motivele pentru care punea mâna pe orice mascul îi plă- 
cea, fie că ei voiau sau nu și de ce procedase aşa cu Rhys și cu Lucien. 

M-am întrebat ce părere avea cu adevărat Lucien despre asta și 
despre faptul că victima prieteniei ei cu Hybernul ajunsese să fie 
partenera lui. Elain. 

Nu vorbisem despre Elain decât o singură dată, după ziua în- 
toarcerii mele. 

„În ciuda a ceea ce a insinuat Jurian despre modul în care 
Rhysand o să le trateze pe surorile mele, îi spusesem eu, în ciuda 
naturii Regatului Nopţii, ei nu au să le rănească aşa pe Elain sau pe 
Nesta - nu încă. Rhysand are la dispoziție moduri mai creative prin 
care să le facă rău.“ 

Lucien încă părea să se îndoiască de asta. 

Dar, pe de altă parte, şi eu insinuasem prin propriile-mi „pier- 
deri“ de memorie că poate nu avusesem parte de aceeași creativitate 
sau amabilitate. 

Uşurinţa cu care crezuseră că Rhysand ar fi forțat vreodată pe 
cineva... Am adăugat insulta pe extrem de lunga listă cu lucruri 
pentru care trebuia să-mi iau revanşa. 

Am lăsat jos pensula și mi-am scos şorțul stropit de vopsea, punân- 
du-l cu grijă pe scaunul pe care stătusem deja cocoțată de două ore. 

- Mă duc să mă schimb, am şoptit şi mi-am aruncat peste umăr 
coada despletită. 

Tamlin dădu aprobator din cap, urmărindu-mi fiecare mişcare 
în timp ce m-am apropiat de ei. 

- Este frumos tabloul. 

- Nu este nici pe departe terminat, am spus eu, aducând-o la 
suprafaţă pe fata care se ferea de laude şi de complimente, care îşi 
dorea să treacă neobservată. Încă-i vraişte. 

La drept vorbind, era una dintre cele mai bune lucrări ale mele, 
chiar dacă numai eu îi observam lipsa de spirit. 

- Cred că toți suntem, spuse Tamlin schițând un zâmbet. 

Mi-am înfrânat impulsul de a-mi da ochii peste cap și i-am zâm- 
bit, atingându-l uşor cu mâna pe umăr când am trecut pe lângă el. 

Când am ieşit după zece minute, Lucien aştepta în fața noului 
meu dormitor. 

Îmi luase două zile ca să nu mă mai îndrept spre cel vechi - să 
fac în dreapta în capul scărilor, şi nu la stânga. Dar nu era nimic în 
fostul dormitor. 

Mă uitasem o dată înăuntru, a doua zi după întoarcerea mea. 

Mobila era distrusă, cearşafurile erau sfâşiate, iar hainele erau 
aruncate la întâmplare în dulap. Părea că nimănui nu i se permisese 
să intre ca să facă curăţenie. 

În schimb, plantele agăţătoare - spinii - îl făcuseră de nelocuit. 
Fostul meu dormitor fusese năpădit de vrejurile care se unduiseră 
şi şerpuiseră pe pereţi, împletindu-se printre resturi ca și când s-ar 
fi târât de pe spalierele de sub ferestre, ca şi când ar fi trecut o sută 
de ani şi nu câteva luni. 

Dormitorul acela era acum aidoma unui mormânt. 

Am luat juponul de culoare roz deschis al rochiei transparente 
într-o mână şi am închis uşa dormitorului în urma mea. În tot acest 
timp, Lucien aştepta rezemat de uşa din fața mea. 

De uşa camerei lui. 

Nu mă îndoiam că se asigurase că aveam să stau acum în camera 
de vizavi. Nu mă îndoiam că își întorcea mereu ochiul de metal spre 
camera mea, chiar şi când dormea. 

- Sunt surprins că eşti atât de calmă, având în vedere promisiu- 
nile pe care le-ai făcut în Hybern, spuse Lucien în loc de salut. 

Promisiunea dea le ucide pe reginele umane, pe Regele Hybernului, 
pe Jurian şi pe Ianthe, pentru ceea ce le făcuseră surorilor mele şi 
prietenilor mei. 

- Tu singur ai spus că Ianthe a avut motivele ei. Oricât de fu- 
rioasă aș fi, pot să o ascult. 

Nu îi spusesem lui Lucien ce ştiam de adevărata ei natură pentru 
că asta ar fi însemnat să îi explic faptul că Rhys o alungase din casa 
lui ca să se apere pe sine şi pe membrii regatului său şi deoarece ar 
fi stârnit prea multe întrebări, ar fi subminat prea multe minciuni 
atent născocite, care îi ţinuseră pe el şi regatul lui — regatul meu - 
în siguranţă. 

Deşi mă întrebam dacă, după ce se întâmplase în Velaris, mai 
era necesar. Inamicii noştri cunoşteau oraşul, ştiau că era un loc al 
binelui şi al păcii. Şi încercaseră să-l distrugă cu prima ocazie. 

Vina pentru atacul asupra Velarisului, după ce Rhys li-l dezvăluise 
reginelor umane, avea să-l bântuie pe partenerul meu tot restul 
vieților noastre nemuritoare. 

- O să-ţi spună o poveste pe care ai să vrei să o auzi, mă avertiză 
Lucien. 

Eu am ridicat din umeri şi am mers pe holul pustiu, acoperit 
de covoare. 

- Pot să decid şi singură în numele meu. Se pare că tu ai hotărât 
deja să nu o crezi. 

El mă ajunse din urmă. 

- A implicat două femei nevinovate în treaba asta. 

- Lucra ca să se asigure că alianţa cu Hybernul este puternică. 

Lucien mă prinse de cot şi mă opri. 

I-am permis să o facă pentru că, dacă nu aş fi făcut-o şi m-aş fi 
teleportat ca în pădure cu multe luni în urmă sau dacă aș fi fo- 
losit vreo manevră de apărare illyriană ca să-l dobor, mi-aş fi dis- 
trus şiretlicul. 

- Eşti mai inteligentă de atât. 

M-am uitat atent la mâna lată şi bronzată care îmi ţinea cotul. 
Apoi am întâlnit un ochi roşu şi unul auriu, care se învârtea. 

- Unde o ţine? şopti Lucien. 

Ştiam la cine se referea. 

Am scuturat din cap. 

- Nu ştiu. Rhysand deţine o sută de locuri în care ar putea să fie, 
dar mă îndoiesc de faptul că ar folosi vreunul dintre ele ca să o as- 
cundă pe Elain, ştiind că le cunosc. 

- Spune-mi oricum. Enumeră-mi-le pe toate. 

- Ai să mori în clipa în care ai să intri pe teritoriul lui. 

- Am supravieţuit destul de onorabil când te-am găsit. 

- Nu ţi-ai dat seama că pusese stăpânire pe mine. L-ai lăsat să 
mă ia. Minciună, minciună, minciună. 

Însă Lucien nu afișă durerea şi vina la care mă aşteptam şi îmi 
dădu încet drumul. 

- Trebuie să o găsesc. 

- Nici măcar nu o cunoşti pe Elain. Legătura de împerechere este 
doar o reacţie fizică - îţi întunecă raţiunea. 

- Asta v-a făcut ţie şi lui Rhys? 

Întrebarea șoptită era periculoasă. Dar mi-am impus să-mi 
afişez teama în privire, mi-am amintit de Ţesătoare, de Cioplitor 
şi de Middengard Wyrm, astfel încât vechea groază să-mi aco- 
pere parfumul. 

- Nu vreau să discut despre asta, am spus cu o voce răgușită 
şi inegală. 

Ticăitul unui ceas se auzi la parter. În sinea mea, i-am adresat, 
atunci, Mamei, o rugăciune de mulțumire și am grăbit pasul. 

- O să întârziem. 

Lucien nu făcu decât să dea aprobator din cap, dar i-am simţit 
privirea în spate, aţintită chiar asupra şirei spinării când am coborât 
scările ca să o văd pe Ianthe. 

Şi să decid, în sfârşit, cum urma să o sfâşii în bucăţi. 


T3 

Marea Preoteasă arăta exact aşa cum îmi aminteam, şi în amin- 
tirile pe care mi le arătase Rhysand, şi în reveriile în care-mi înfi- 
geam ghearele ascunse sub unghii ca să îi scot ochii şi limba şi apoi 
să îi sfâşii gâtul. 

În piept, furia mi se transformase într-o creatură vie, într-un 
ecou al bătăilor inimii care mă adormeau şi mă trezeau. Mi-am do- 
molit-o doar când am fixat-o cu privirea pe lanthe din partea 
cealaltă a mesei, aflată între Tamlin şi Lucien. 

Aceasta încă mai purta gluga galbenă şi diadema argintie cu pia- 
tra de un albastru transparent, care semăna cu una Siphon. Biju- 
teria din mijloc îmi amintea de cele ale lui Azriel şi ale lui Cassian. 
Şi m-am întrebat dacă, la fel ca şi cele ale războinicilor illyrieni, bi- 
juteria ajuta cumva vreo magie stângace să se transforme în ceva 
mai rafinat, mai mortal. Nu şi-o scosese niciodată, dar nici nu o 
văzusem pe lanthe invocând o putere mai mare decât cea necesară 
aprinderii unei sfere de lumină fae într-o cameră. 

Marea Preoteasă îşi îndreptă privirea turcoaz spre masa din lemn 
negru, gluga aruncându-i umbre pe chipul perfect. 

- Vreau să încep prin a spune cât de rău îmi pare. Am acţionat 
din dorinţa de a-ţi... oferi lucrul pe care credeam că probabil ţi-l 
doreşti, dar nu îndrăzneşti să-l ceri cu voce tare şi, în acelaşi timp, 
de a continua să-i mulțumesc pe aliaţii noştri din Hybern cu loiali- 
tatea noastră. 

Minciuni drăguţe şi otrăvite. Dar, ca să îi aflu adevăratele mo- 
tive... Aşteptam întâlnirea aceasta de câteva săptămâni. Îmi petre- 
cusem ultimele săptămâni pretinzând că sunt în convalescenţă, că 
mă vindec de ororile cauzate de Rhysand, cărora le supravieţuisem. 

- De ce mi-aş fi dorit ca surorile mele să suporte așa ceva? 

Vocea mi se auzi tremurată, rece. 

Ianthe îşi ridică fruntea, studiindu-mi chipul nesigur, dacă nu 
puţin distant. 

- Ca să poți fi împreună cu ele pentru totdeauna. Și dacă Lucien 
ar fi descoperit dinainte că Elain este partenera lui, ar fi fost... devas- 
tator să-şi dea seama că ar avea la dispoziţie doar câteva zeci de ani. 

Faptul că i-a rostit numele surorii mele mă făcu să vreau să mârâi, 
dar m-am înfrânat şi-am afișat un calm aparent, cea mai nouă mască 
din arsenalul meu. 

- Dacă vrei să-ţi fim recunoscători, mai ai de așteptat o vreme, 
Ianthe, răspunse Lucien. 

Tonul şi vorbele lui îi atraseră o privire de atenţionare din partea 
lui Tamlin. Poate că Lucien ar fi ucis-o pe Ianthe înaintea mea, doar 
pentru groaza la care o supusese pe partenera lui în ziua aceea. 

- Nu, şopti lanthe cu ochi mari, imaginea perfectă a remușcării 
și a vinovăţiei. Nu, nu mă aştept deloc să-mi fiți recunoscători sau 
să mă iertaţi, ci să mă înţelegeţi... Asta e și casa mea. 

Ea ridică o mână subțire, împodobită cu inele de argint și brățări 
ca să arate camera, conacul. 

- Toți am fost nevoiţi să facem alianţe pe care nu le-am fi crezut 
vreodată posibile — unele poate neplăcute, da, dar... forța Hybernului 
este prea mare ca să fie oprită. Acum poate fi înfruntată ca orice 
altă furtună. 

Ea îi aruncă lui Tamlin o privire. 

- În toate lunile astea, am lucrat din greu ca să ne pregătim pen- 
tru sosirea inevitabilă a Hybernului. Am comis o greşeală gravă şi 
am să regret mereu durerile pe care le-am cauzat, dar haideţi să 
continuăm această lucrare bună împreună. Să găsim o cale prin 
care să asigurăm supraviețuirea teritoriilor şi a poporului nostru. 

- Cu preţul câtor altora? întrebă Lucien. 

Tamlin îi aruncă din nou acea privire de atenţionare, dar Lucien 
îl ignoră. 

- Ce am văzut în Hybern, spuse Lucien apucând cotierele scau- 
nului său destul de puternic încât lemnul sculptat scârțâi. Toate 
promisiunile de pace şi imunitate pe care le-a făcut... 

El se opri de parcă şi-ar fi amintit că Ianthe ar fi putut foarte bine 
să-l informeze pe rege. Slăbi strânsoarea de pe scaun și își îndoi 
degetele lungi înainte de a apuca iar cotierele. 

- Trebuie să fim precauți. 

- Vom fi, promise Tamlin. Dar deja am fost de acord cu anumite 
condiţii. Sacrificii, chiar. Dacă ne despărțim acum... chiar dacă 
Hybernul ne este aliat, trebuie să facem un front puternic. Împreună. 

El încă avea încredere în ea. Încă mai credea că Ianthe luase, pur 
şi simplu, o decizie proastă. Nu ştia ce pândea sub frumuseţea, 
hainele şi cuvintele pioase. 

Dar, pe de altă parte, aceeaşi orbire îl împiedicase să-şi dea seama 
şi ce se ascundea sub pielea mea. Ianthe îşi cobori din nou privirea. 

- Mă voi strădui să fiu vrednică de prietenii mei. 

Lucien părea să facă un efort enorm ca să nu-şi dea ochii peste 
cap, dar Tamlin spuse: 

- Cu toţii vom încerca. 

Acesta era noul lui cuvânt preferat: „a încerca“. 

Eu am înghiţit, asigurându-mă că el mă observă, şi am dat încet 
din cap, fixând-o pe Ianthe cu privirea. 

- Să nu mai faci niciodată aşa ceva. 

Un ordin prostesc — unul la care se aşteptase, după iuţeala cu care 
dădu aprobator din cap. Lucien se rezemă de spătar, refuzând să 
mai spună ceva. 

- Totuși Lucien are dreptate, am spus fără să gândesc, afişând o 
expresie îngrijorată. Cum rămâne cu oamenii din regat în timpul con- 
flictului? M-am încruntat la Tamlin. Amarantha i-a brutalizat - nu ştiu 
cât de bine vor suporta să trăiască lângă Hybern. Au suferit destul. 

Tamlin îşi încordă maxilarul. 

- Hybernul a promis că nu se va atinge de oamenii noștri. 

Oamenii noștri. Aproape m-am încruntat — chiar dacă am dat 
din nou din cap că am înţeles. 

- A fost o parte din... învoiala noastră. 

Când vânduse tot Prythianul, vânduse tot ce era bun şi corect în 
el ca să mă recupereze. 

- Oamenii noştri vor fi în siguranţă la sosirea Hybernului. Chiar 
dacă am sfătuit familiile să se mute în partea estică a teritoriului. 
Cel puţin pentru moment. 

Bun. Măcar se gândise la posibilele victime - măcar îi păsa de 
poporul lui, înţelegea ce fel de jocuri bolnave îi plăcea Hybernului 
să joace şi că el putea să jure ceva, referindu-se la altceva. Dacă deja 
îi muta pe cei mai expuși la risc în timpul conflictului... Asta îmi 
uşura munca. Şi în est — o informaţie măruntă pe care am ascuns-o. 
Dacă estul era sigur, atunci vestul... Hybernul urma, într-adevăr, să 
se oprească aici, venind din acea direcţie. 

Tamlin expiră. 

- Asta mă aduce la celălalt motiv pentru care ne-am întrunit. 

M-am pregătit şi mi-am impus să par curioasă când el declară: 

- Prima delegaţie din Hybern soseşte mâine. 

Pielea bronzată a lui Lucien se albi. 

- Jurian va ajunge înainte de amiază, adăugă Tamlin. 


CAPITOLUL ° 
2 Ei 


Nu prea auzisem nimic despre Jurian în ultimele săptămâni - nu 
îl văzusem pe comandantul uman înviat, din noaptea aceea, în 
Hybern. 

Jurian fusese renăscut cu ajutorul Cazanului şi al propriilor 
rămăşiţe oribile pe care Amarantha le adunase ca trofee timp de 
cinci sute de ani, sufletul lui fiind captiv şi conştient în ochiul păstrat 
prin magie. El era nebun - înnebunise cu mult înainte ca Regele 
Hybernului să-l fi înviat ca să conducă reginele umane pe calea su- 
punerii inconștiente. 

Tamlin şi Lucien ştiau. În mod sigur văzuseră licărul acela în 
ochii lui Jurian. 

Dar... nici nu păreau cu totul deranjaţi de faptul că Regele 
Hybernului avea Cazanul, care putea să spintece lumea asta, în- 
cepând cu zidul — singurul lucru dintre adunare, armatele mortale 
Fae şi tărâmurile oamenilor vulnerabili de dedesubt. 

Nu, acea ameninţare cu siguranţă nu părea să-i țină treji noaptea 
pe Lucien sau pe Tamlin sau să îi împiedice să îi invite pe monștrii 
aceştia în casa lor. 

La întoarcerea mea, Tamlin promisese să mă includă în planuri 
şi să mă invite la fiecare întâlnire şi se ținuse de cuvânt atunci când 
explicase că Jurian trebuia să sosească împreună cu alți doi coman- 
danţi din Hybern, iar eu aveam să fiu prezentă. Ei chiar îşi doreau 

să examineze zidul, să caute locul perfect pentru a-l putea crăpa 
imediat ce Cazanul şi-ar fi recăpătat puterea. 

Aparent, faptul că le transformase pe surorile mele în ființe Fae 
îl epuizase. 

Îngâmfarea mea vizavi de lucrul acesta nu dură mult. 

Prima mea sarcină era să aflu unde plănuiau să atace şi de cât 
timp avea nevoie Cazanul ca să-și recapete forțele. Apoi trebuia să 
transmit pe ascuns informaţiile lui Rhysand și celorlalți. 

A doua zi am fost şi mai precaută, după un somn agitat din cauza 
cinei cu Ianthe cea roasă de vină, care ajunsese să râdă excesiv ca să 
ne linguşească pe mine şi pe Lucien. Părea că, înainte de a-şi face 
apariţia, preoteasa voia să aştepte până când comandanții din Hybern 
se instalau. Spusese că îşi dorea să se asigure că ei aveau şansa să ne 
cunoască înainte de a interveni, dar schimbul de priviri dintre mine 
și Lucien îmi dăduse de înţeles că, pentru prima dată, eram de 
acord: era foarte probabil să-şi fi plănuit o intrare grandioasă. 

Asta nu conta deloc pentru mine - pentru planurile mele, pe 
care le-am trimis prin legătura de împerechere în dimineaţa ur- 
mătoare, cuvintele și imaginile rostogolindu-se de-a lungul unui 
coridor întunecat. 

Nu îndrăzneam să folosesc prea des legătura. De la sosirea mea, 
comunicasem cu Rhysand doar o dată. O singură dată, în orele de 
după ce intrasem în fostul meu dormitor şi văzusem mărăcinii care 
îl invadaseră. 

Parcă strigasem de la o distanță mare, parcă vorbisem pe sub apă. 
„Sunt bine şi în siguranţă, îi transmisesem prin legătură. Am să îţi 
spun curând ce ştiu.“ Așteptasem, lăsând cuvintele să călătorească 
în întuneric, şi apoi întrebasem: „Sunt în viață? Sunt răniți?“ 

Nu îmi aminteam ca legătura dintre noi să fi fost atât de greu de 
auzit, nici măcar când locuisem în casa asta, iar el o folosise ca să vadă 
dacă mai trăiam, ca să se asigure că disperarea nu mă copleşise. 

Dar Rhysand îmi răspunsese după un minut: „Te iubesc. Sunt în 
viață. Se vindecă.“ 

Asta fusese tot, ca şi când doar atât reuşise să-mi spună. 

Mă întorsesem în noua mea cameră, încuiasem uşa şi înconju- 
rasem tot locul cu un zid de aer dur pentru ca mirosul lacrimilor 
mele tăcute să nu fie detectat când mă ghemuisem într-un colț al băii. 

Cândva, mă mai ghemuisem aşa, privind stelele în orele lungi şi 
triste ale nopții. Acum studiam cerul senin şi albastru de dincolo de 
fereastra deschisă, ascultam păsările cântându-şi una celeilalte și 
voiam să strig. 

Nu îndrăznisem să cer mai multe detalii despre Cassian și Azriel 
sau despre surorile mele. Mă îngrozea că ştiam cât de rău fusese, 
cum aș fi procedat dacă nu ar fi reuşit să se vindece şi ce le-aş fi făcut 
acelor oameni. 

Se vindecau. Erau în viață şi se vindecau. Îmi spuneam asta în 
fiecare zi. 

Chiar dacă le mai auzeam strigătele şi le simțeam mirosul sângelui. 

Însă nu cerusem mai mult, nu riscasem să ating legătura în afară 
de acea primă dată. 

Nu ştiam dacă asemenea lucruri - mesajele tăcute dintre par- 
teneri - puteau fi monitorizate, nu când legătura de împerechere 
putea fi mirosită, iar eu mă jucam atât de periculos cu ea. 

Toată lumea credea că fusese tăiată, că parfumul lui Rhys mai 
putea fi simţit din cauză că mă forțase, că sădise mirosul în mine. 

Ei credeau că, odată cu timpul şi distanţa, mirosul lui avea să 
dispară, cel mai probabil, în câteva săptămâni sau luni. 

Şi când ar fi persistat... Atunci trebuia să atac, cu sau fără infor- 
maţiile de care aveam nevoie. 

Dar din cauză că posibilitatea de a comunica prin legătură men- 
ţinea mirosul puternic... trebuia să o folosesc mai rar, chiar dacă nu 
vorbeam cu Rhys şi nu-i simțeam amuzamentul şi viclenia... Aveam 


Regatul aripilor şi al pieirii 29 


să le aud din nou şi să-i văd zâmbetul schimonosit, îmi promiteam 
în repetate rânduri. 

Şi mă gândeam din nou la cât de îndurerat îi fusese chipul ul- 
tima dată când îl văzusem; la Rhys, plin de sângele lui Azriel şi al lui 
Cassian, când, în ziua următoare, Jurian şi cei doi comandanţi din 
Hybern se teleportară în față, pe aleea cu pietriș. 

Jurian purta aceeași armură ușoară din piele, părul castaniu bi- 
ciuindu-i faţa în briza de primăvară. El ne văzu stând pe treptele 
albe din marmură din faţa casei, iar gura i se strâmbă în zâmbetul 
îngâmfat. 

Mi-am făcut venele să îngheţe, cu răceala unui regat în care nu 
fusesem niciodată. Însă m-am folosit de darul stăpânului său, 
transformând furia arzătoare într-un calm de gheaţă în clipa în care 
Jurian se apropie țanţoş de noi, cu o mână pe mânerul sabiei. 

În schimb, cei doi comandanţi - un bărbat şi o femeie - fură cei 
din cauza cărora m-am temut un pic. 

Cu pielea de aceeaşi nuanţă roşiatică şi cu părul la fel de negru 
ca al regelui lor, păreau Mari Spiriduşi, dar privirea lor împietrită în 
răutate îmi atrase atenţia - absenţa oricărei urme de compasiune 
din cauza mileniilor de cruzime. 

Tamlin şi Lucien înțepeniseră înainte ca Jurian să se oprească îna- 
intea scărilor de la intrare. Comandantul armatei pământene rânji. 

- Arăţi mai bine decât ultima dată când te-am văzut. 

M-am uitat în ochii lui şi nu am spus nimic. 

Jurian pufni şi le făcu semn celor doi comandanți să înainteze. 

- Daţi-mi voie să vi le prezint pe Alteţele regale, prinţul Dagdan 
şi prinţesa Brannagh, nepotul şi nepoata Regelui Hybernului. 

Erau gemeni - de aceea, poate şi între minţile şi puterile lor era 
o legătură. 

Tamlin păru să-şi amintească de faptul că aceştia îi erau acum 
aliaţi şi cobori scările. Lucien îl urmă. 

El ne vânduse. Vânduse Prythianul - pentru mine. Ca să mă 
răscumpere. 

Fumul mi se răsuci în gură şi i-am impus gheții să mi-o umple 
din nou. 

Tamlin îşi înclină capul spre prinţ şi prinţesă. 

- Bine aţi venit în casa mea! Am pregătit camere pentru toţi. 

- Fratele meu şi cu mine vom sta împreună într-o cameră, 
spuse prinţesa. 

Vocea ei era înşelător de subțire - aproape feciorelnică, dar 
lipsită de orice urmă de emoție şi impunătoare. 

Practic, am simţit remarca meschină clocotind în Lucien, dar am 
coborât scările şi am spus, ca stăpână a casei pe care aceşti oameni şi 
Tamlin se aşteptaseră cândva să o accept cu braţele deschise: 

- Nu este greu să facem schimbări. 

Ochiul metalic al lui Lucien se roti şi se concentră asupra mea, 
dar eu m-am arătat indiferentă în momentul în care am făcut o 
plecăciune înaintea inamicilor mei. Care dintre prietenii mei avea 
să îi înfrunte pe câmpul de luptă? 

Oare Cassian şi Azriel erau suficient de întremaţi ca să lupte, sau 
măcar să ridice o sabie? Nu mi-am permis să mă gândesc la asta — 
la cum ţipase Cassian când aripile îi fuseseră sfâşiate. 

Prințesa Brannagh se uită cu atenţie la mine, la rochia roz, la 
părul pe care Alis mi-l ondulase şi mi-l împletise într-o coroniţă în 
vârful capului şi la cerceii cu perle de un roz pal. 

Eram o ființă drăguță şi inofensivă, perfectă pentru ca un Mare 
Lord să o călărească oricând dorea. 

Brannagh strâmbă din buze când îi aruncă o privire fratelui ei. 
Judecând după rânjetul arogant cu care îi răspunse, Prinţul gân- 
dea la fel. 

Tamlin mârâi încet în semn de avertisment. 

- Dacă v-aţi săturat să vă holbaţi la ea, poate reuşim să trecem la 
ale noastre. 

Jurian chicoti încet şi urcă scările fără să i se spună să o facă. 

- Sunt curioşi. Neruşinarea gestului şi cuvintele îl făcură pe 
Lucien să înțepenească. Nu în fiecare secol dreptul de proprietate 
asupra unei femei duce la declanşarea unui război. Mai ales asupra 
uneia cu astfel de... talente. 

Eu m-am întors şi am urcat treptele după el. 

- Poate că, dacă te-ai fi deranjat să mergi la război pentru Miryam, 
nu te-ar fi părăsit pentru prinţul Drakon. 

O undă păru să îl străbată pe Jurian. Tamlin şi Lucien se încordară 
în spatele meu, neştiind dacă să ne supravegheze dialogul sau să-i 
însoţească pe cei doi nobili din Hybern în casă. Cu explicaţia mea 
că Azriel şi rețeaua lui de spioni erau bine instruiți, scăpaserăm de 
toţi servitorii inutili, atenţi la ochii şi urechile curioase, rămânând 
doar cei mai de încredere dintre ei. 

Bineînţeles, uitasem să menţionez că ştiam deja că Azriel îşi re- 
trăsese spionii de câteva săptămâni, informaţia nemeritând prețul 
vieților lor, sau că era în interesul meu să fiu supravegheată de mai 
puţini oameni. 

Jurien se opri în capul scărilor, chipul fiindu-i o mască neîndu- 
rătoare a morţii atunci când am urcat ultimele trepte spre el. 

- Ai grijă ce spui, fato! 

Eu i-am zâmbit şi am trecut mai departe. 

- Sau ce? Ai să mă arunci în Cazan? 

Am intrat pe uşile principale, ocolind masa din mijlocul holu- 
lui, unde se afla o vază cu flori care se înălțau către candelabrul de 
cristal. 

Chiar acolo - la doar câțiva metri distanță, mă ghemuisem de 
groază şi disperare în urmă cu câteva luni. Chiar acolo, în mijlocul 
foaierului, Mor mă ridicase şi mă scosese din casă şi mă eliberase. 

- Iată prima regulă a acestei vizite, i-am spus lui Jurian peste 
umăr, în timp ce mă îndreptam spre sufragerie, unde ne aştepta 
prânzul. Nu mă ameninţa în casa mea! 


32 SARAH J. MAAS 


După o clipă, mi-am dat seama că atitudinea mea funcționase. 

Nu cu Jurian, care se încruntă când își ocupă locul la masă, ci cu 
Tamlin, care îmi atinse uşor obrazul cu un mont când trecu pe 
lângă mine, fără să ştie cât de atent îmi alesesem cuvintele, cum îl 
momisem pe Jurian ca să-mi servească oportunitatea pe tavă. 

Acela fu primul meu pas: să-l fac pe Tamlin să creadă, să creadă 
cu adevărat că îl iubeam pe el şi locul acesta şi pe toată lumea de 
aici, astfel încât să nu devină suspicios când aveam să-i ațâț unul 
împotriva celuilalt. 

Prințul Dagdan se supunea tuturor dorințele şi ordinelor surorii 
sale gemene, ca şi când ar fi fost sabia pe care ea o mânuia ca să 
spintece lumea. 

Îi turna băuturile, adulmecându-le mai întâi. Îi alegea cele mai 
bune felii de carne de pe platouri şi i le aranja frumos pe farfurie. 
O lăsa mereu să răspundă şi niciodată nu o privea cu îndoială. 

Ei doi erau un suflet în două trupuri. Şi felul în care se uitau în 
tăcere unul la celălalt mă făcea să mă întreb dacă poate erau... ca 
mine. Daemati. 

De la sosire, scuturile mele mentale formaseră un zid de diamante 
negre. Dar, în timpul mesei, când momentele de linişte durau mai mult 
decât conversaţia, m-am trezit verificându-le de nenumărate ori. 

- Mâine vom pleca spre zid, îi spuse Brannagh lui Tamlin. Era 
mai mult un ordin decât o cerinţă. Jurian ne va însoţi. Avem nevoie 
de santinele care ştiu unde sunt golurile. 

Gândul că ei erau atât de aproape de pământurile oamenilor... 
Măcar surorile mele nu erau acolo. Nu, surorile mele erau undeva 
în vastul teritoriu al regatului meu, protejate de prietenii mei, chiar 
dacă tata urma să se întoarcă acasă din călătoriile lui de afaceri de 
pe continent într-o lună sau două. Încă nu mă gândisem cum aveam 
să îi spun. 

- Lucien şi cu mine putem să vă însoţim, am propus eu. 

Tamlin îşi întoarse capul în direcția mea. I-am așteptat refuzul, 
excluderea. 

Dar părea că Marele Lord chiar își învățase lecţia, că era în- 
tr-adevăr dispus să încerce, când gesticulă pur şi simplu spre Lucien. 

- Emisarul meu cunoaşte zidul la fel de bine ca orice santinelă. 

„Îi laşi să facă asta; le permiţi cu bună ştiinţă să dărâme zidul și 
să îi vâneze pe oamenii din partea cealaltă.“ Cuvintele mi se încâl- 
ciră şi îmi şuierară în gură. 

Dar m-am forțat să dau încet şi uşor dezaprobator din cap spre 
Tamlin. Ştia că nu aş fi niciodată mulțumită de asta - fata despre 
care el credea că se întorsese avea să încerce mereu să-şi protejeze 
patria. Totuşi credea că aş fi suportat pentru el, pentru noi. Că 
Hybernul nu s-ar fi înfruptat din oameni odată cu prăbușirea zi- 
dului. Că nu am fi făcut decât să-i atragem pe teritoriul nostru. 

- Vom pleca după micul dejun, i-am spus prinţesei. Şi cu câteva 
santinele, am adăugat adresându-mă lui Tamlin. 

Umerii i se relaxară la vorbele mele. Mă întrebam dacă auzise 
cum apărasem Velarisul, cum protejasem Curcubeul împotriva 
unei legiuni de bestii ca Attorul şi cum îl măcelărisem pe Attor cu 
brutalitate şi cruzime pentru ce îmi făcuse mie şi alor mei. 

Jurian îl studie pe Lucien cu sinceritatea unui războinic. 

- Mereu m-am întrebat cine ţi-a făcut ochiul după ce ţi l-a scos ea. 

Acolo, noi nu vorbeam despre Amarantha. Nu îi permisesem 
niciodată să fie prezentă în casa aceea. Şi chinul de a-mi alunga 
zilnic fricile şi durerea profundă mă înăbuşise în lunile trăite acolo 
după cele întâmplate la Poalele Muntelui. 

Pentru o clipă, am comparat persoana care fusesem cu cea care 
trebuia să fiu acum. Mă vindecam încet - redeveneam fata pe 
care Tamlin o hrănise, o adăpostise şi o iubise înainte ca Amarantha 
să-mi rupă gâtul după trei luni de tortură. 

Aşadar, m-am mișcat pe scaun şi m-am uitat atent la cei de la masă. 

Lucien îl fixă cu privirea pe Jurian cât cei doi nobili din Hybern 
urmăriră totul cu indiferență. 

- Am o veche prietenă în Regatul Dimineții. Se pricepe la meş- 
terit - amestecă magia şi maşinăriile. Tamlin a rugat-o să îl fabrice 
pentru mine cu mari riscuri. 

Jurian zâmbi cu ură. 

- Micuța ta parteneră are o rivală? 

- Partenera mea nu te priveşte. 

Jurian ridică din umeri. 

- Nu ar trebui să te privească nici pe tine având în vedere că, 
probabil, până acum, i-a tras-o jumătate din armata illyriană. 

Eram destul de sigură că doar secolele de antrenament îl îm- 
piedicară pe Lucien să sară peste masă şi să-i rupă gâtul lui Jurian. 

Dar mârâitul lui Tamlin făcu paharele să zornăie. 

- Jurian, ai să te porţi ca un musafir cuviincios sau ai să dormi 
în grajd cu celelalte animale. 

Jurian luă o înghiţitură de vin. 

- De ce ar trebui să fiu pedepsit pentru că spun adevărul? Nici- 
unul dintre voi nu a fost în Război, când forţele mele s-au aliat cu 
brutele illyriene. 

EI se uită pieziş la cei doi nobili din Hybern. 

- Cred că voi doi aţi avut plăcerea de-a lupta împotriva lor. 

- Am păstrat aripile generalilor şi ale lorzilor lor ca trofee, spuse 
Dagdan schițând un zâmbet. 

A trebuit să mă concentrez din toate puterile ca să nu arunc o 
privire spre Tamlin, ca să nu cer să mi se spună unde erau cele două 
perechi de aripi pe care tatăl său le păstrase ca trofee după ce le 
măcelărise pe mama şi pe sora lui Rhysand. 

Rhys spusese că erau ţintuite în birou, dar nu reperasem nicio 
urmă când începusem să le caut după întoarcerea acolo, prefă- 
cându-mă că explorez locul de plictiseală într-o zi ploioasă. Nici în 

pivnițe nu găsisem nimic, nici cufere sau lăzi sau camere încuiate în 
care să se afle aripile. 

Cele două bucăţi de carne prăjită de miel pe care le înghițisem 
forțat mi se răzvrăteau acum în stomac, dar orice urmă de dezgust 
trecea drept o reacţie potrivită față de cele declarate de prințul 
Hybernului. 

Jurian îmi zâmbi în timp ce îşi tăia porția de miel în bucăţi mici. 

- Ştii că am luptat împreună, nu-i aşa? Eu şi Marele tău Lord. 
Am rezistat împotriva Loialiştilor, am luptat cot la cot până când 
ghearele noastre erau pline de sânge. 

- Nu el este Marele ei Lord, spuse Tamlin cu o blândeţe 
descurajantă. 

- Trebuie să-ţi fi spus unde i-a ascuns pe Miryam şi pe Drakon, 
îmi zise Lucien mieros. 

- Sunt morți, am rostit eu categoric. 

- Cazanul spune altceva. 

O frica rece îmi cuprinse stomacul. Deja încercase să o învie pe 
Miryam pentru el şi aflase că nu se număra printre cei morți. 

- Mi s-a spus că au murit, am repetat încercând să par plictisită, 
nerăbdătoare. Am luat o gură din carnea de miel, atât de fadă în 
comparaţie cu bogăţia de mirodenii din Velaris. Jurian, credeam că 
ai lucruri mai bune de făcut decât să rămâi obsedat de faptul că iu- 
bita te-a părăsit. 

Când împunse cu furculița o bucată de carne, în ochi îi străluci 
intens o nebunie veche de cinci secole. 

- Se spune că te culcai cu Rhysand chiar şi înainte să-ți pără- 
seşti iubitul. 

- Destul! mârâi Tamlin. 

Dar atunci am simțit atingerea din mintea mea. Le-am înțeles 
planul, clar şi simplu: să ne enerveze, să ne distragă, cât cei doi no- 
bili se strecurau tăcuţi în minţile noastre. 

A mea era protejată. Dar a lui Lucien... a lui Tamlin... 

Mi-am întins puterea mea de noapte, aruncând-o ca pe o plasă, 
şi am găsit două fuioare uleioase îndreptându-se spre mintea lui 
Lucien şi a lui Tamlin, ca şi când ar fi fost într-adevăr nişte sulițe 
aruncate peste masă. 

Am lovit. Dagdan și Brannagh tresăriră în scaunele lor ca și când 
i-aş fi lovit fizic, în timp ce puterile li se loviră de bariera de diamant 
negru din jurul minţii lui Lucien şi a lui Tamlin. 

Ei îşi îndreptară ochii negri spre mine şi eu i-am fixat pe amân- 
doi cu privirea. 

- Ce este în neregulă? întrebă Tamlin, iar eu abia atunci mi-am 
dat seama cât de liniște se făcuse. 

Mi-am încruntat fruntea, confuză, într-un gest teatral. 

- Nimic. Le-am zâmbit frumos celor doi nobili. Cred că Înălţi- 
mile lor sunt obosite după o călătorie atât de lungă. 

Și, ca să mă asigur, când m-am întins spre minţile lor, am dat de 
un zid de oase albe. 

Ei tresăriră când mi-am înfipt ghearele negre în scuturile lor men- 
tale și le-am scobit adânc. 

Lovitura de avertisment mă costă, o durere slabă zvâcnindu-mi 
pe lângă tâmple, dar eu m-am întors la mâncarea mea, ignorând 
semnul făcut cu ochiul de Jurian. 

Nimeni nu mai vorbi până la sfârşitul mesei. 


CAPITOLUL 
B 


Pădurea tânără se linişti când am trecut printre copacii înmu- 
guriți, păsările şi micile animale cu blană fugind să se ascundă cu 
mult înainte de a ajunge pe acolo. 

Nu din cauza mea, a lui Lucien sau a celor trei santinele care ne 
urmau la o oarecare distanță, ci a lui Jurian şi a celor doi coman- 
danți din Hybern din mijlocul grupului nostru, de parcă ar fi fost la 
fel de îngrozitori ca Bogge, ca naga. 

Am ajuns la zid fără incidente şi fără ca Jurian să încerce să ne 
distragă. Nu dormisem o bună parte din noapte, deoarece am um- 
blat cu atenţie prin conac în căutareâ vreunui indiciu care să-mi 
spună dacă Dagdan şi Brannagh îşi foloseau influența daemati şi 
asupra altcuiva. Din fericire, abilitatea de a distruge blestemele pe 
care o moştenisem de la Helion, Distrugătorul de Vrăji, Marele 
Lord al Regatului Zilei, nu detectase nicio încurcătură şi nicio vrajă 
în afară de protecţiile din jurul casei, care împiedicau pe oricine să 
se teleporteze înăuntru sau afară. 

Tamlin fusese încordat la micul dejun, dar nu îmi ceruse să rămân 
acasă. Ca să îl pun la încercare, îndrăznisem să-l întreb ce nu era în 
regulă şi îmi răspunsese că îl durea capul. Lucien îl bătuse uşor pe 
umăr şi îi promisese să aibă grijă de mine. Vorbele lui aproape mă 
făcuseră să râd. 

Însă nu-mi venea deloc să râd acum, când zidul pulsa şi zvâc- 
nea, ca o prezenţă grea și hidoasă, care se vedea de la o distanţă de 
un kilometru. De aproape, totuși... Până şi caii noştri erau spe- 
riaţi, dând din capete şi lovind cu copitele pământul acoperit de 
muşchi atunci când i-am legat de crengile joase şi înmugurite ale 
sângerilor!. 

- Gaura din zid este chiar aici, spunea Lucien, părând cam la fel 
de încântat ca mine să se afle într-o asemenea companie. 

Călcând pe florile roz căzute, Dagdan și Brannagh se strecurară 
lângă el, iar Jurian se îndepărtă ca să examineze terenul, santinelele 
rămânând cu caii noştri. 

I-am urmat pe Lucien şi pe nobili, rămânând în urmă, la o dis- 
tanță obişnuită. Ştiam că hainele mele elegante nu îi păcăleau pe 
prinţ şi pe prinţesă, făcându-i să uite că un alt daemati mergea acum 
în spatele lor, dar tot alesesem cu grijă jacheta cu broderii de cu- 
loarea safirului şi pantalonii maro, singurele accesorii fiind cuțitul 
incrustat cu bijuterii şi centura pe care mi-o dăruise Lucien cândva, 
în urmă cu foarte mult timp. 

- Cine a spart zidul aici? întrebă Brannagh, uitându-se cu atenţie 
la gaura pe care nu o vedeam - nu, zidul în sine era complet in- 
vizibil —, dar pe care mai degrabă o simţeam de parcă aerul ar fi fost 
absorbit dintr-un singur loc. 

- Nu ştim, răspunse Lucien, lumina împestrițată a soarelui 
licărind de-a lungul firului de aur care îi împodobea jacheta cafenie 
când își încrucișă braţele. Unele găuri au apărut pur şi simplu de-a 
lungul secolelor. Asta abia dacă este suficient de lată ca să treacă o 
singură persoană. 

Gemenii se priviră reciproc. Eu am venit în spatele lor şi m-am 
uitat cu atenţie la gol, la zidul din jurul lui, care mă făcea să mă re- 
trag... în fața ciudățeniei lui. 


1 Arbust cu ramuri drepte, roşii toamna şi iarna, cu frunzele de obicei ovale, 
vara verzi şi toamna roşii, cu flori albe şi fructe drupe negre (n.tr.) 

- Pe aici am intrat primă dată. 

Lucien dădu aprobator din cap, iar ceilalți doi ridicară din sprân- 
cene, însă eu am venit mai aproape de el şi mai că i-am atins uşor 
braţul, lăsându-l să fie o barieră între noi. În dimineaţa asta, la 
micul dejun, ei avuseseră mai multă grijă să nu se împingă de scutu- 
rile mele mentale. Totuşi, acum, faptul că-i lăsam să creadă că mă 
intimidau din punct de vedere fizic... Brannagh se uită cu atenţie la 
cât de aproape eram acum de Lucien; la cum se răsuci el ca să mă 
poată proteja. 

Un zâmbet rece îi apăru pe buze. 

- Câte găuri sunt în zid? 

- Am numărat trei de-a lungul graniței noastre, spuse ferm 
Lucien. Şi încă una pe coastă - cam la doi kilometri distanță. 

Nu mi-am permis să-mi pierd calmul când el le oferi informaţiile. 

Brannagh scutură din cap, părul negru devorând lumina soarelui. 

- Intrările din mare nu sunt de niciun folos. Trebuie să intrăm 
pe uscat. 

- Sigur sunt locuri şi pe continent. 

- Reginele îşi controlează și mai puţin oamenii decât voi, spuse 
Dagdan. 

Am extras informaţia prețioasă şi m-am gândit bine la ea. 

- Atunci, vă lăsăm s-o exploraţi, am spus eu fluturând mâna spre 
gaură. După ce terminaţi, mergem la următoarea. 

- Este la două zile de aici, replică Lucien. 

- Atunci, o să plănuim o călătorie pentru asta, am spus eu sim- 
plu. Înainte ca Lucien să poată obiecta, am întrebat: Și a treia gaură? 

Lucien lovi cu piciorul pământul cu muşchi, dar spuse: 

- La două zile după cea de-a doua. 

M-am întors spre nobili, ridicând o sprânceană. 

- Puteţi să vă teleportaţi? 

Brannagh roşi, îndreptându-şi spatele, dar Dagdan fu cel care 
recunoscu: 

- Eu pot. 

Probabil că el îi purtase pe Brannagh şi pe Jurian când sosiseră. 

- Doar câțiva kilometri îi pot purta pe alții, adăugă imediat. 

Eu am dat aproape imperceptibil din cap şi m-am îndreptat spre 
încrengătura de sângeri aplecaţi, Lucien urmându-mă îndeaproape. 
Cum nu am zărit nimic altceva decât bobocii roz care se unduiau şi 
razele de soare care se strecurau printre crengile copacilor, şi cum 
regii care se ocupau de zid se aflau destul de departe încât să nu mă 
vadă şi să nu mă audă, m-am cocoţat pe o bucată de stâncă netedă 
şi goală. 

Lucien se rezemă de un copac din apropiere, încrucişându-şi 
gleznele. 

- Orice ai pune la cale, ai să ne bagi în rahat până la genunchi. 

- Nu plănuiesc nimic. 

Am ridicat o floare roz căzută şi am rotit-o între degetul mare şi 
cel arătător. 

Ochiul auriu miji, țăcănind uşor. 

- Ce vezi cu chestia aia? 

El nu răspunse. 

Am aruncat floarea pe muşchiul moale dintre noi. 

- Nu ai încredere în mine? După toate lucrurile prin care am 
trecut? 

EI se încruntă privind la floarea aruncată, dar tot nu spuse nimic. 

Eu mi-am făcut de lucru căutând prin sac până când am găsit 
plosca plină cu apă. 

- Dacă Războiul te-ar fi prins în viaţă, l-am întrebat eu, bând o 
gură, ai fi luptat de partea lor sau pentru oameni? 

- Aş fi făcut parte din alianța dintre oameni și Fae. 

- Chiar dacă tatăl tău nu a făcut parte din ea? 

- Cu atât mai mult. 

Dar Beron făcuse parte din alianță, dacă îmi aminteam corect 
lecţiile cu Rhys, din urmă cu atât de multe luni. 

- Şi totuşi, iată-te, gata să mărșăluieşti cu Hybernul! 

- Am făcut-o şi pentru tine, ştii? 

Cuvintele erau reci şi dure. 

- L-am însoțit ca să te recuperăm. 

- Nu mi-am dat seama cât de mult poate să te motiveze vina. 

- În ziua în care... ai dispărut, spuse el, ridicând din umeri ca să 
evite celălalt cuvânt - plecat. Am ajuns la conac înaintea lui Tamlin — 
am primit mesajul când eram la graniţă şi am alergat până aici, dar 
singura urmă pe care ai lăsat-o era inelul, topit printre pietrele din 
salon. Am scăpat de el cu o clipă înainte ca Tam să sosească acasă și 
să-l vadă. 

Vorbele lui erau o declaraţie scrutătoare şi atentă a faptelor care 
nu indicau răpirea. 

- Mi l-au topit de pe deget, am minţit eu. 

El înghiţi în sec şi apoi scutură din cap, lumina soarelui care 
pătrundea prin coroana pădurii făcându-i părul castaniu-roşcat 
să lucească. 

Am stat în linişte preț de câteva minute. Judecând după foşnete 
şi şoapte, nobilii terminau, iar eu m-am pregătit, cântărind cuvin- 
tele pe care trebuia să le folosesc fără să dau de bănuit. 

- Mulţumesc, am spus eu încet, pentru că ai venit în Hybern ca 
să mă iei. 

El smulse de alături bucata de pământ conferită de mușchi, în- 
cordându-şi maxilarul. 

- A fost o capcană. Ce-am crezut că trebuie să facem acolo... 
M-am înşelat. 

Am făcut un efort să nu zâmbesc, dar m-am îndreptat către el şi 
m-am rezemat şi eu de trunchiul masiv al copacului. 

- Situaţia asta este groaznică, am spus - şi era adevărat. 

El pufni încet. 

Mi-am lovit genunchiul de al lui. 

- Nu-l lăsa pe Jurian să te momească. O face doar ca să simtă 
tensiunile dintre noi. 

- Ştiu. 

M-am întors cu fața spre el, sprijinindu-mi genunchiul de al lui 
într-o cerere tăcută. 

- De ce? l-am întrebat eu. De ce vrea Hybernul să facă asta, în 
afară de dorinţa îngrozitoare de a cuceri? Ce îl motivează pe el — 
ce-i motivează pe oamenii lui? Ura? Aroganţa? 

Lucien se uită în cele din urmă la mine, însemnele complexe şi 
gravurile de pe ochiul metalic fiind mai orbitoare de aproape. 

- Tu... 

Brannagh şi Dagdan intrară prin tufe, încruntându-se când ne 
găsiră stând acolo. 

Dar Jurian - care era chiar în urma lor, ca şi când le-ar fi divulgat 
detaliile studiului — fu cel care zâmbi atunci când ne văzu cu genun- 
chii lipiţi şi aproape nas în nas. 

- Ai grijă, Lucien, îl şicană războinicul. Vezi ce se întâmplă cu 
masculii care ating bunurile Marelui Lord! 

Lucien mârâi, dar eu l-am avertizat dintr-o privire. 

„Asta e dovada“, am spus eu încet. 

Şi, în ciuda lui Jurian, în ciuda nobililor care rânjeau cu aro- 
ganţă, Lucien zâmbi discret. 


a 3 


Ianthe aştepta la grajduri când ne-am întors. 

Îşi făcuse intrarea triumfală la sfârşitul micului dejun, cu câteva 
ore în urmă, păşind în sala de mese când razele de aur pur ale soare- 
lui pătrundeau prin ferestre. 

Nu mă îndoiam că își plănuise momentul, tot aşa cum îşi plănuise 
oprirea în mijlocul uneia dintre raze, înclinându-se astfel încât părul 
să îi strălucească, iar bijuteria de pe cap să îi scânteieze albastru. „Pie- 
tatea întruchipată“ era titlul pe care l-aş fi dat tabloului. 

După ce Tamlin o prezentase, în mare parte îi gângurise lui 
Jurian, care doar se încruntase la ea ca la o insectă care îi bâzâia 
în ureche. 

Dagdan şi Brannagh îi ascultaseră linguşelile destul de plictisiți 
şi mă întrebam dacă nu cumva nu preferau compania nimănui alt- 
cuiva, indiferent de ipostaza păcătoasă. Nu se arătaseră deloc inte- 
resaţi de frumuseţea care deseori îi făcea pe masculi şi pe femele să 
se oprească şi să se holbeze. Poate că posibila pasiune fizică dispă- 
ruse demult, împreună cu sufletele lor. 

Aşadar, nobilii din Hybern şi Jurian o toleraseră pe lanthe cam 
un minut înainte să se arate mai interesaţi de mâncare - o neglijenţă 
care explica, fără îndoială, de ce hotărâse ea să ne întâlnească aici, 
aşteptându-ne să ne întoarcem călare. 

Era pentru prima dată când călăream în ultimele luni și eram 
atât de rigidă, încât cu greu am reuşit să mă mişc atunci când cei- 
lalți din grup descălecară. I-am aruncat subtil lui Lucien o privire 
rugătoare, iar el abia îşi ascunse rânjetul infatuat când veni țanțoş 
spre mine. 

Ceilalţi călăreți urmăriră cum Lucien îmi cuprinse talia cu mâi- 
nile lui late şi mă cobori repede de pe cal, mai aproape de Ianthe. 

Eu l-am bătut uşor pe umăr în semn de mulțumire. Asemenea 
unui curtean, el făcu o plecăciune. 

Uneori îmi era greu să-mi amintesc de ce îl uram, să-mi aduc 
aminte jocul pe care deja îl jucam. 

- Sper că a fost o călătorie de succes, zise cu o voce tremurândă 
Ianthe. 

Eu am făcut semn din bărbie spre nobili. 

- Par mulţumiţi. 

Într-adevăr, orice ar fi căutat le păruse acceptabil. Nu îndrăzni- 
sem să-mi arăt curiozitatea punând prea multe întrebări. Nu încă. 

Ianthe își plecă fruntea. 

- Mulţumesc Cazanului pentru asta. 

- Ce vrei? întrebă Lucien un pic cam prea categoric. 

Ea se încruntă, dar îşi ridică bărbia, împreunându-şi mâinile în 
față când spuse: 

- Vom da o petrecere în onoarea invitaţilor noştri - peste câteva 
zile, ca să coincidă cu Solstițiul de Vară. Vreau să discut cu Feyre de- 
spre asta. Ianthe zâmbi prefăcut. Dacă nu cumva ai ceva de obiectat. 

- Nu are, am răspuns, înainte ca Lucien să poată spune ceva ce 
ar fi regretat. Lasă-mă o oră să mănânc şi să mă schimb şi apoi ne 
putem întâlni în birou. 

Fusesem, probabil, un pic mai încrezută decât altădată, dar ea 
dădu oricum din cap. L-am luat de braţ pe Lucien şi am plecat. 

- Ne vedem curând, i-am spus şi am simţit cum ne urmărea 
când am ieşit din grajdurile slab luminate ca să ne pierdem în lu- 
mina strălucitoare a miezului zilei. 

El era încordat şi aproape tremura. 

- Ce s-a întâmplat între voi? am spus printre dinţi când am por- 
nit printre gardurile vii şi pe aleile cu pietriş din grădină. 

- Nu merită să repet. 

- Când... am fost luată, am îndrăznit eu aproape bâlbâindu-mă, 
aproape spunând „am plecat“. Ea şi Tamlin... 

- Nu, spuse el răgușit. Nu. În ziua de Calanmai, Tamlin a refu- 
zat. A refuzat categoric să participe. L-am înlocuit în Ritual, dar... 

Uitasem. Uitasem de Calanmai şi Ritual. În minte, am calcu- 
lat zilele. 

Nu era de mirare că uitasem. Fusesem în cabana din munți. Fă- 
cusem dragoste cu Rhysand. Poate că în noaptea aceea ne creasem 
propria magie. 

Dar Lucien... 

- Ai dus-o pe Ianthe în peşteră de Calanmai? 

El nu îmi întâlni privirea. 

- Ea a insistat. Tamlin era... Situaţia era gravă, Feyre. Am fost în 
locul lui şi mi-am îndeplinit datoria față de regat. M-am dus de 
bunăvoie şi am sfârşit Ritualul. 

Nu era de mirare că ea se dăduse din calea lui. Căpătase ce voia. 

- Te rog să nu-i spui lui Elain, zise el. Când noi... când o vom 
regăsi, completă el. 

Poate că săvârşise Marele Ritual cu Ianthe de bunăvoie, dar, 
cu siguranță, nu îi făcuse plăcere. Unele limite fuseseră depășite — 
cu mult. 

Şi inima mi se mișcă un pic în piept când i-am spus fără nicio 
viclenie: 

- Nu spun nimănui dacă nu îmi spui să o fac. Simțeam şi mai 
mult greutatea cuţitului incrustat cu pietre şi a centurii. Îmi doresc 
să fi fost acolo ca să opresc Ritualul. Ar fi trebuit să fiu acolo ca să-l 
opresc. Vorbeam serios. 

Lucien mă strânse uşor de braţ când am ocolit un gard viu, casa 
înălțându-se în faţa noastră. 

- Feyre, îmi eşti o prietenă mai bună decât ţi-am fost eu vreo- 
dată, spuse el încet. 


+ 


Alis se încruntă la cele două rochii care atârnau de uşa dula- 
pului, netezind cu degetele-i lungi şi maronii şifonul și mătasea. 

- Nu ştiu dacă pot să renunţ la talie, spuse ea fără să se uite în 
spate, spre locul în care stăteam pe marginea patului. Am luat atât 
de mult din ea încât nu mi-a mai rămas cine ştie ce material cu care 
să lucrez... Ai putea la fel de bine să-ţi comanzi unele noi. 

Ea se întoarse atunci spre mine, măsurându-mi din priviri cor- 
pul îmbrăcat cu un halat. 

Ştiam ce vedea - ceea ce minciunile şi zâmbetele otrăvite nu pu- 
teau ascunde: slăbisem groaznic de mult de când venisem să lo- 
cuiesc aici, după Amarantha. Totuşi, în ciuda tuturor relelor pe care 
mi le făcuse Rhys, îmi recâștigasem greutatea pierdută, îmi dezvol- 
tasem muşchii şi scăpasem de paloarea bolnăvicioasă în favoarea 
unui ten bronzat. 

Pentru o femeie care fusese torturată şi chinuită luni întregi, ară- 
tam remarcabil de bine. 

Privirile ni se întâlniră în cealaltă parte a camerei, liniștea fiind 
întreruptă doar de murmurul celor câțiva servitori rămași pe hol, 
ocupați cu pregătirile pentru Solstițiul de a doua zi. 

Îmi petrecusem ultimele două zile prefăcându-mă a fi animalul 
drăguţ de companie, căruia i se permitea să vină la întâlnirile cu 
nobilii din Hybern pentru că tăcea în cea mai mare parte a timpu- 
lui. Ei erau la fel de precauţi ca și noi, eschivându-se în faţa între- 
bărilor lui Tamlin şi Lucien în legătură cu mişcările armatelor lor, 
cu aliații străini şi alți aliați din Prythian. Întâlnirile nu rezolvau 
nimic, deoarece nu voiau decât să afle informaţii despre armatele 
noastre. 

Şi despre Regatul Nopţii. 

Le-am oferit lui Dagdan și lui Brannagh detalii adevărate şi false, 
amestecându-le perfect. Le-am descris baza illyriană dintre munți 
şi stepe, dar am ales cel mai puternic dintre clanuri ca fiind cel mai 
slab; am menţionat eficiența pietrelor albastre din Hybern împo- 
triva puterii lui Cassian și a lui Azriel, dar am omis să spun cât de 
uşor le evitaseră. Când mi se adresau întrebări pe care nu puteam să 
le evit, pretindeam că-mi pierdusem memoria sau că suferisem o 
traumă prea mare ca să suport amintirile. 

Dar, în ciuda minciunilor şi a manevrelor mele, nobilii erau prea 
atenţi ca să dezvăluie multe informaţii. Şi în ciuda expresiilor mele 
atente, Alis părea să fie singura care observa micile lucruri care mă 
dădeau de gol şi pe care nici măcar eu nu le puteam controla. 

- Crezi că am vreo rochie potrivită pentru Solstițiu? am întrebat 
eu nonşalant pentru că ea nu zise nimic. Cea roz și cea verde sunt 
bune, dar le-am purtat deja de trei ori. 

- Nu ţi-a păsat niciodată de astfel de lucruri, spuse Alis, ţâțâind. 

- Şi nu am voie să mă răzgândesc? 

Alis se uită un pic mijit la mine, dar deschise ușile dulapului, ro- 
chiile legănându-se odată cu ele, și scotoci prin interiorul întunecat. 

- Ai putea să le porţi pe astea, spuse şi ridică un rând de haine. 

Ținuta din Regatul Nopţii, croită într-un stil atât de asemănător 
cu cel preferat de Amren, atârna de degetele ei subțiri. Inima mi se 
clătină. 

- Aceea... de ce... Am rostit cuvintele greoi şi mi-am impus să 
tac. Mi-am îndreptat spatele. Nu te ştiam crudă, Alis! 

Ea pufni şi aruncă hainele înapoi în dulap. 

- Tamlin a sfâşiat celelalte două rânduri de haine - pe acesta l-a 
ratat pentru că era în alt sertar. 

Pe hol, am ţesut un fir mental ca să mă asigur că nu ne asculta 
nimeni. 

- Era supărat. Îmi doresc să îl fi distrus şi pe acesta. 

- Eram aici în ziua aceea, ştii, spuse Alis, încrucişându-și brațele 
subțiri. Am văzut cum a sosit Morrigan. Am văzut cum s-a întins 
în coconul de putere şi te-a luat ca pe un copil. Am implorat-o să 
te scoată. 

Nu m-am prefăcut deloc când am înghițit în sec. 

- Nu i-am spus asta niciodată. Nu am spus nimănui. I-am lăsat 
să creadă că ai fost răpită. Dar te-ai agăţat de ea, iar Morrigan era în 
stare să ne ucidă pe toţi din cauza celor întâmplate. 

- Nu ştiu de ce ai presupus aşa ceva, am spus şi mi-am strâns 
mai bine halatul de mătase. 

- Servitorii vorbesc. Iar la Poalele Muntelui, nu am auzit şi nu 
l-am văzut niciodată pe Rhysand să lovească vreun servitor. Pe 
paznici, pe acoliții Amaranthei, pe oamenii pe care avea ordin să-i 
ucidă, da. Dar niciodată pe cei umili. Niciodată pe cei incapabili 
să se apere. 

- El este un monstru. 

- Se spune că te-ai întors schimbată, falsă. Râse ca o cioară. Nu 
m-am deranjat niciodată să le spun că eu cred că, în sfârşit, te-ai 
întors cum trebuie. 

O prăpastie se deschise în fața mea. Limite - aici erau niște 
limite şi supraviețuirea mea şi a Prythianului depindea de cum le 
respectam. M-am ridicat de pe pat, mâinile tremurându-mi ușor. 


48 SARAH J. MAAS 


Dar, apoi, Alis spuse: 

- Vară-mea lucrează în palatul din Adriata. 

Regatul Verii. La început, Alis fusese din Regatul Verii şi fugise 
aici cu cei doi nepoți, după ce sora îi fusese ucisă cu brutalitate în 
timpul domniei Amaranthei. 

- Servitorii din palat nu trebuie să fie văzuţi sau auziți, dar ei văd 
şi aud destule când nimeni nu crede că sunt prezenţi. 

Era prietena mea. Mă ajutase cu mari riscuri la Poalele Muntelui. 
Rămăsese lângă mine în lunile ce urmaseră. Dar dacă punea totul 
în pericol... 

- Ea a spus că ai fost în vizită. Și că erai sănătoasă, râdeai şi erai 
fericită. 

- A fost o minciună. El m-a obligat să mă port aşa. 

Nu am depus cine ştie ce efort ca vocea să-mi tremure. 

Ea zâmbi strâmb, cu subînţeles. 

- Dacă spui tu. 

- Așa este. 

Alis scoase o rochie de un alb cremos. 

- Nu ai apucat să o porți pe asta. Am comandat-o pentru a doua 
zi de după nuntă. 

Nu prea părea de mireasă, ci mai degrabă sugera puritatea. Ge- 
nul de rochie pe care o detestasem când mă întorsesem de la Poalele 
Muntelui, disperată să evit orice comparaţie cu sufletul meu dis- 
trus. Dar acum... M-am uitat în ochii lui Alis şi m-am întrebat ce 
plan îmi descifrase. 

- Nu-ţi spun decât o dată, şopti Alis. Orice ai plănui să faci, te 
implor să nu îi implici pe băieții mei. Răzbună-te cum vrei, dar te rog 
să-i cruţi! 

„Niciodată nu aş...“ era cât pe ce să spun, însă doar am scuturat 
din cap şi m-am încruntat, profund confuză şi mâhnită. 

- Nu vreau decât să mă obişnuiesc din nou cu viața de aici. Să 
mă vindec. 

Să vindec tărâmul de depravarea şi întunericul care îl învăluiau. 

Şi Alis părea să înțeleagă asta. Ea agăță rochia de uşa dulapului, 
aerisind fustele largi şi strălucitoare. 

- Să o porţi la Solstiţiu, spuse ea încet. 

Şi am purtat-o. 


CAPITOLUL 
4 


Solstițiul de vară era exact aşa cum mi-l amintisem: flamuri, pan- 
glici şi ghirlande de flori peste tot, butoaie cu bere şi vin transportate 
spre poalele dealurilor care înconjurau proprietatea, Mari Spiriduşi 
şi spiriduşi de rang inferior care se îngrămădeau spre sărbătoare. 

Doar lanthe nu fusese aici cu un an în urmă. 

Ea spunea că sărbătoarea ar fi fost un sacrilegiu, dacă nu ne-am 
fi exprimat mai întâi recunoştinţa. 

Aşadar, ne-am trezit toți cu două ore înainte de răsărit, cu ochii 
înceţoşaţi şi deloc dornici să-i suportăm ceremonia când soarele se 
ridică la orizont în cea mai lungă zi din an. M-am întrebat dacă 
Tarquin fusese nevoit să îndure un ritual atât de plictisitor în palatul 
lui strălucitor de lângă mare. M-am întrebat ce fel de sărbătoare ar 
fi avut loc astăzi în Adriata, cu Marele Lord al Verii, care aproape 
îmi devenise prieten. 

Din câte ştiam, în ciuda bârfelor dintre servitori, Tarquin încă 
nu îi spusese lui Tamlin despre vizita pe care i-o făcuserăm eu, Rhys 
şi Amren. Ce credea acum lordul Verii despre noua mea situaţie? 
Nu mă îndoiam că Tarquin aflase şi mă rugam să nu se implice 
înainte să-mi termin treaba aici. 

Alis îmi găsise o mantie luxoasă albă din catifea pentru drumul 
în ritm alert spre dealuri, iar Tamlin mă ridicase pe o iapă albă cu 
flori sălbatice împletite în coama argintie. Dacă aş fi vrut să pictez 

un tablou al purității senine, m-aş fi redat în acea dimineață, cu 
părul împletit în vârful capului şi cu o coroniță de flori albe de 
păducel. Îmi vopsisem cu roşu obrajii şi buzele — o culoare discretă, 
ca primul semn al primăverii într-un peisaj de iarnă. 

Când alaiul nostru sosi la poalele dealului în al cărui vârf se 
adunaseră deja câteva sute de suflete, toți ochii se întoarseră spre 
mine, dar eu am continuat să privesc înainte, spre locul în care 
Ianthe stătea în fața altarului rudimentar de piatră, împodobit cu 
flori şi primele fructe şi cereale ale verii. Pentru prima dată, îşi dă- 
duse jos gluga mantiei de un albastru-deschis, diadema de argint 
odihnindu-i-se acum pe părul auriu. 

I-am zâmbit, iapa mea oprindu-se ascultătoare în dreptul arcului 
nordic al semicercului pe care mulțimea îl formase în jurul dea- 
lului şi al altarului lui Ianthe, şi m-am întrebat dacă Ianthe vedea lu- 
pul care rânjea. 

Tamlin mă ajută să descalec, lumina gri de dinaintea răsăritului 
licărind de-a lungul firelor aurii de pe jacheta lui verde. M-am forțat 
să îl privesc în ochi când mă lăsă pe iarba moale, conştientă de toate 
celelalte priviri îndreptate spre noi. 

Amintirea îi licări în ochi - în felul în care se uită la gura mea. 

În urmă cu un an, mă sărutase în această zi. În urmă cu un an, 
dansasem printre aceşti oameni, lipsită de griji şi bucuroasă pentru 
prima dată în viața mea şi crezusem că eram mai fericită decât 
aveam să fiu vreodată. 

Am schițat un zâmbet timid şi m-am agăţat de braţul pe care 
mi-l întinse. Împreună, am traversat iarba spre altarul din piatră al 
lui Ianthe, nobilii din Hybern, Jurian şi Lucien venind din urmă. 

M-am întrebat dacă Tamlin își amintea şi de o altă zi din urmă 
cu câteva luni, când purtasem altă rochie albă şi peste tot fuseseră 
împrăştiate flori. 

Când partenerul meu mă salvase după ce hotărâsem să nu par- 
ticip la nuntă, o parte esenţială din mine ştiind că nu era corect. 

Crezusem că nu meritam asta, nu îmi dorisem să-l împovărez pe 
Tamlin pentru totdeauna cu cineva atât de distrus cum fusesem eu 
atunci. Iar Rhys... Rhys m-ar fi lăsat să mă căsătoresc cu el, cre- 
zându-mă fericită, dorindu-și ca eu să fiu fericită chiar dacă asta 
l-ar fi ucis. Dar în clipa în care refuzasem... Mă salvase. Mă ajutase 
să mă salvez. 

M-am uitat pieziş la Tamlin, dar el îmi studia mâna aflată pe 
brațul lui, degetul gol pe care purtasem cândva inelul. 

Ce înţelegea din asta - unde credea că dispăruse inelul, dacă 
Lucien ascunsese dovada? Pentru o clipă, l-am compătimit. L-am 
compătimit că nu doar Lucien îl minţise, ci şi Alis. Câţi alții văzu- 
seră că sufeream cu adevărat şi încercaseră să îl cruțe? Câţi fuseseră 
martorii suferinței mele şi nu făcuseră nimic să mă ajute? 

Tamlin şi cu mine ne-am oprit în faţa altarului, Ianthe înclinân- 
du-şi calm şi regal capul. 

Nobilii din Hybern se mişcară pe loc, fără să se deranjeze să îşi 
mascheze nerăbdarea. Brannagh abia îşi ascunsese nemulțumirile 
în legătură cu Solstiţiul la cina din seara precedentă, declarând că în 
Hybern nu se deranjau cu astfel de lucruri odioase şi că treceau di- 
rect la orgii. Şi insinuând în felul ei că, în curând, nici noi nu aveam 
s-o mai facem. 

I-am ignorat pe nobili când Ianthe îşi ridică mâinile şi strigă o urare 
mulțimii din spatele nostru: „Un Solstițiu binecuvântat tuturor!“ 

Apoi începu şirul nesfârşit de rugăciuni şi ritualuri, cele mai 
drăguţe şi tinere slujitoare ale ei ajutând-o să toarne vinul sacru, să 
binecuvânteze recolta de pe altar şi să implore soarele să răsară. 

Un mic număr frumos şi repetat. Lucien era pe jumătate ador- 
mit în spatele meu. 

Însă eu recapitulasem ceremonia cu lanthe şi ştiam ce urma 
când ea ridică vinul sacru şi spuse: „Aşa cum lumina este mai pu- 
ternică astăzi, tot aşa să alunge întunericul nedorit. Să spele pata 
neagră a răului“. 

Era un şir de lovituri la adresa partenerului meu, a casei mele, 
dar am dat aprobator din cap odată cu ea. 

- Doresc ca prințesa Brannagh și prințul Dagdan să ne facă 
onoarea de a sorbi vinul binecuvântat? 

Mulțimea se agită. Nobilii din Hybern clipiră, încruntându-se 
unul la celălalt, dar eu m-am dat la o parte, zâmbindu-le frumos şi 
arătându-le altarul. 

Ei deschiseră gura, fără îndoială ca să refuze, dar Ianthe nu avea 
să fie refuzată. 

- Beţi şi fie ca noii noştri aliați să ne devină noi prieteni! declară 
ea. Beți şi alungaţi noaptea nesfârşită a anului! 

Cu magia şi pregătirea lor, cei doi daemati probabil testau dacă 
acea cupă era otrăvită, dar eu am continuat să zâmbesc amabil când 
în cele din urmă se apropiară de altar, iar Brannagh acceptă cupa 
argintie întinsă. 

Amândoi abia dacă sorbiră o gură de vin înainte de a se retrage, 
dar lanthe le şopti, insistând să vină în spatele altarului ca să asiste 
la ceremonie alături de ea. 

Eu mă asigurasem că ea ştia exact cât de mult o dezgustau ri- 
tualurile ei, cum aveau să-şi dea silința să îi calce în picioare poziţia 
de lider de îndată ce oamenii săi ar fi sosit. Acum, părea înclinată 
să-i convertească. 

Urmară alte rugăciuni şi ritualuri, până când Tamlin fu chemat 
de cealaltă parte a altarului ca să aprindă lumânările pentru sufle- 
tele stinse anul trecut — să îi aducă acum înapoi în lumina soarelui, 
la răsărit. 

Rozul începu să păteze norii din spatele lor. 

Jurian fu şi el chemat ca să recite o ultimă rugăciune pe care o 
rugasem pe lanthe să o adauge, în onoarea războinicilor care luptau 
pentru siguranța noastră în fiecare zi. 

Apoi Lucien şi cu mine am rămas singuri în cercul de iarbă, cu 
altarul şi orizontul în fața noastră şi mulțimea în spate şi pe lângă noi. 

După rigiditatea posturii sale şi după felul în care se uita peste 
tot, ştiam că se tot gândea la rugăciuni şi la cum lucrasem cu lanthe 
pentru ceremonie, la cum el şi cu mine rămâneam de partea aceasta 
a liniei tocmai când soarele urma să răsară peste lume, ceilalți fiind 
îndepărtați. 

Ianthe păşi spre creasta dealului, părul auriu căzându-i liber pe 
spate când îşi ridică braţele spre cer. Locul era ales intenţionat, ca şi 
poziţia braţelor ei. 

Făcuse acelaşi gest la Solstiţiul de iarnă, stând exact în acelaşi loc 
în care soarele avea să răsară printre braţele-i ridicate, luminându-i. 
Servitoarele ei însemnaseră discret poziţia în iarbă cu o piatră 
cioplită. 

Încet, discul auriu al soarelui se ivi deasupra ierbii înceţoșate şi 
a albastrului orizontului. 

Lumina scăldă lumea, limpede şi puternică, îndreptându-se 
direct spre noi. 

Ianthe îşi arcui spatele, corpul ei fiind doar un vas pentru lu- 
mina Solstițiului, şi partea feței pe care i-o vedeam era deja con- 
turată de un extaz pios. 

Soarele răsări, o notă reținută şi aurită răsunând prin ţinut. 

Mulțimea începu să şoptească şi apoi să strige. 

Nu la Ianthe, ci la mine. 

La mine, splendidă şi pură, în alb, începând să strălucesc la lu- 
mina zilei când, în schimb, razele soarelui mă atinseră pe mine. 

Nimeni nu se deranjase să confirme sau măcar să observe că 
piatra de marcaj fusese mutată cu doi metri spre dreapta, toți fiind 
prea ocupați cu parada sosirii mele, ca să vadă un vânt-fantomă 
mișcând-o prin iarbă. 

Lui lanthe îi luă mai mult timp decât celorlalți ca să se uite, să se 
întoarcă şi să vadă că puterea soarelui nu o învăluia, binecuvântând-o. 

Am eliberat puterea pe care o dezlănțuisem în Hybern, corpul 
meu devenind incandescent când lumina străluci prin el. Eram 
pură ca ziua, ca lumina stelelor. 

- Distrugătoarea Blestemului, şoptiră unii. Binecuvântata, șop- 
tiră alţii. 

M-am prefăcut a fi surprinsă - surprinsă şi totuși acceptând 
alegerea Cazanului. Din cauza șocului, chipul lui Tamlin era încor- 
dat, iar nobilii din Hybern erau uimiți. 

M-am întors spre Lucien, lumina mea radiind atât de strălucitor, 
încât ricoşă din ochiul lui metalic. Un prieten cerea ajutorul altuia. 
I-am întins o mână. 

Dincolo de noi, simțeam că lanthe se agita ca să fie din nou în 
control, ca să găsească un mod de a întoarce situaţia în favoarea ei. 

Poate că şi Lucien putea face asta deoarece mă luă de mână, iar 
apoi se lăsă într-un genunchi pe iarbă, lipindu-mi degetele de frun- 
tea lui. 

Ceilalţi căzură şi ei în genunchi, ca spicele de grâu în vânt. 

Cu toate ceremoniile şi ritualurile ei pompoase, lanthe nu se ară- 
tase niciodată puternică sau binecuvântată. Dar Feyre, Distrugătoarea 
Blestemului, care scosese Prythianul din tiranie şi întuneric... 

Era binecuvântată. Sfântă. Strălucitoare în fața răului. 

Mi-am lăsat strălucirea să se răspândească, până ce şi aceasta se 
undui din silueta aplecată a lui Lucien, un cavaler în faţa reginei lui. 

Când m-am uitat la Ianthe, am zâmbit din nou, apoi am afişat 
un mic rânjet. 


Hp 


Măcar festivitățile se desfăşurară la fel. 

Imediat ce vuietele şi uimirea se potoliră, de îndată ce pro- 
pria-mi strălucire dispăru când soarele se înălță peste capul meu, 
ne-am făcut loc spre dealurile şi câmpiile din apropiere, unde cei care 
nu participaseră la ceremonie auziseră deja de micul meu miracol. 

Eu am rămas aproape de Lucien, care era înclinat să-mi facă pe 
plac, de vreme ce toată lumea părea să oscileze între bucurie şi ui- 
mire, întrebări și îngrijorare. 

Ianthe îşi petrecu următoarele şase ore încercând să ofere o ex- 
plicaţie pentru ce se întâmplase. Cazanul o binecuvântase pe pri- 
etena ei aleasă, spunea ea oricui o asculta. Soarele îşi schimbase 
traiectoria ca să ne arate cât de mult se bucura de întoarcerea mea. 

Numai slujitoarele ei erau cu adevărat atente şi doar jumătate 
păreau un pic interesate. 

Totuşi Tamlin părea cel mai circumspect - ca şi când binecuvân- 
tarea m-ar fi supărat cumva, ca şi când şi-ar fi amintit de aceeaşi lu- 
mină din Hybern şi nu îşi dădea seama de ce îl tulbura atât de mult. 

Dar datoria îl făcuse să se descurce cu mulțumirile şi urările de 
bine din partea supuşilor, războinicilor și lorzilor de rang inferior, 
lăsându-mă să hoinăresc în voie. Am fost oprită din când în când 
de spiriduși înflăcăraţi, care mă venerau şi care își doreau să îmi 
atingă mâna, să plângă un pic pe umărul meu. 

Cândva, m-aş fi crispat şi aş fi tresărit. Acum, le primeam feri- 
cită mulțumirile şi rugăciunile, mulțumindu-le și zâmbind şi eu, la 
rândul meu. 

O parte din ele erau adevărate. Nu aveam nicio problemă cu 
oamenii din aceste ținuturi, care suferiseră împreună cu restul. 
Niciuna, dar curtenii şi santinelele care mă căutau... Pentru ei m-am 
dat şi mai bine în spectacol. Îmi spuneau că eram binecuvântată de 
Cazan, iar eu le răspundeam simplu că era o onoare. 

În timpul micului dejun şi la prânz, am repetat în continuu acele 
cuvinte, până când m-am întors acasă ca să îmi schimb hainele și să 
fiu un pic singură. 

În intimitatea camerei mele, am lăsat coroana de flori pe măsuța 
de toaletă şi i-am zâmbit uşor ochiului tatuat în palma mea dreaptă. 

„Cea mai lungă zi din an, am spus în legătură, trimițând frânturi 
din toate evenimentele petrecute pe deal. Mi-aș fi dorit s-o fi trăit 
alături de tine.“ 

I-ar fi plăcut teatrul meu - ar fi râs după aceea de expresia de pe 
chipul lui Ianthe. 

După ce m-am spălat şi am vrut să mă îndrept din nou spre 
dealuri, vocea lui Rhysand îmi umplu mintea. 

„Ar fi o onoare să petrec măcar un moment în compania lui Feyre 
cea binecuvântată de Cazan”, spuse el, râzând la fiecare cuvânt. 

Am chicotit. Cuvintele erau distante şi chinuite. Nu trebuia să 
pierd prea mult timp cu asta; altfel, riscam să mă expun. Şi mai tre- 
buia să-l întreb ceva, să aflu... 

„Sunt toți în regulă?“ 

Am aşteptat, numărând minutele. 

„Da. Cât se poate de bine. Când te întorci la mine?“ 

Fiecare cuvânt se auzea mai încet decât precedentul. 

„Curând, i-am promis eu. Hybernul este aici. Termin curând.“ 

El nu răspunse, iar eu am aşteptat alte câteva minute înainte de 
a-mi pune din nou coroana de flori şi de a cobori scările. 

Totuşi, când am ieşit în grădina împodobită, vocea slabă a lui 
Rhysand îmi umplu din nou mintea. „Și eu mi-aş dori să-mi pot 
petrece ziua de azi cu tine.“ 

Cuvintele îmi cuprinseră inima într-un pumn, dar mi le-am 
alungat din minte când m-am întors la petrecerea de pe dealuri, 
păşind mai greoi decât atunci când intrasem în casă. 

Dar prânzul se terminase şi începuse dansul. 

L-am văzut aşteptându-mă la marginea unuia dintre cercuri, 
observându-mi fiecare mişcare. 

M-am uitat la iarbă, la mulțime şi la grupul de muzicanți care 
interpretau o melodie extrem de vioaie din tobe, viole şi fluiere în 
timp ce mă apropiam ca o căprioară timidă şi nehotărâtă. 

Cândva, aceleaşi sunete mă treziseră, mă făcuseră să dansez în 
continuu. Am presupus că acum erau doar nişte arme din arsenalul 
meu când m-am oprit în faţa lui Tamlin, mi-am coborât privirea şi 
l-am întrebat încet: 

- Vrei să dansezi cu mine? 

- Da, şopti el ușurat, fericit şi un pic îngrijorat. Da, bineînţeles. 

Aşadar, l-am lăsat să mă conducă în dansul rapid, învârtindu-mă 
şi înclinându-mă, oamenii adunându-se ca să ne ovaţioneze şi să 
aplaude. Am dansat şi-am tot dansat, până când transpiraţia a în- 
ceput să îmi curgă pe spate în încercarea mea de a ţine ritmul, de a 
zâmbi şi de a-mi aduce aminte să râd când mâinile îmi erau atât de 
aproape de gâtul lui. 

În cele din urmă, muzica se mai domoli, iar Tamlin încetini şi el, 
în ritmul ei. Când ceilalți se arătară mai interesaţi de propriii par- 
teneri, îmi şopti: 

- În dimineaţa asta... Eşti bine? 

Mi-am ridicat repede capul. 

- Da. Eu... nu ştiu ce a fost aia, dar, da. lanthe... s-a supărat? 

- Nu ştiu. Nu se aştepta la asta — nu cred că reuşeşte să facă față 
prea bine surprizelor. 

- Ar trebui să îmi cer scuze. 

Ochii îi licăriră. 

- De ce? Poate că a fost o binecuvântare. Magia încă mă sur- 
prinde. Dacă este nervoasă, este problema ei. 

Am luat un aer gânditor, apoi am încuviinţat din cap. M-am apro- 
piat, urând toate locurile în care corpurile ni se atingeau. Nu ştiam 
cum suportase Rhys așa ceva - cum o suportase pe Amarantha 
timp de cincizeci de ani. 

- Eşti frumoasă azi, spuse Tamlin. 

- Mulţumesc. M-am forțat să-l privesc. Lucien... Lucien mi-a 
spus că nu ai desăvârşit ritualul de Calanmai. Că ai refuzat. 

„Și că, în schimb, ai lăsat-o pe Ianthe să-l ia pe el în peştera aia.“ 

EI înghiţi în sec. 

- Nu am putut să suport aşa ceva. 

„Şi totuşi ai suportat să faci un târg cu Hybernul, ca şi când aș fi 
fost un obiect furat care trebuia returnat.“ 

- Poate că dimineaţa asta nu a fost doar o binecuvântare pentru 
mine, am spus eu. 

Singurul lui răspuns fu atingerea de pe spatele meu. 

Nu ne-am mai spus altceva următoarele trei dansuri, până ce 
foamea mă târî spre mesele unde acum ne aştepta cina. L-am lăsat 
să-mi umple o farfurie și să mă servească atunci când am găsit un 
loc sub un stejar bătrân şi noduros şi i-am urmărit pe cei care dan- 
sau şi cântau. 

L-aş fi întrebat dacă merita să renunţe la pacea asta ca să mă re- 
cupereze, ca mai apoi locuitorii Hybernului să vină aici şi să se fo- 
losească de pământurile acestea. Şi, odată cu sosirea lor, nimeni nu 
ar mai fi dansat şi cântat. 

Dar am preferat să tac, contemplând apusul soarelui şi lăsarea 
nopții. 

Stelele se iviră licărind, slabe şi mici deasupra focurilor aprinse. 

Le-am urmărit în orele lungi ale sărbătorii şi aș fi putut jura că 
prietenele mele tăcute şi neclintite îmi ţineau companie. 


CAPITOLUL 
5 


M-am târâit înapoi spre conac la două ore după miezul nopții, 
prea extenuată ca să rezist până la răsărit. 

Mai ales când am observat cum se uita Tamlin la mine, amin- 
tindu-şi de zorii de anul trecut, când mă luase şi mă sărutase la 
răsăritul soarelui. 

L-am rugat pe Lucien să mă însoţească, iar el fusese mai mult 
decât bucuros să o facă, având în vedere că statutul său de mascul 
cu pereche îl făcea să nu-l mai intereseze compania femelelor în 
ultima vreme şi că lanthe încercase să-l încolțească toată ziua ca să-l 
întrebe ce se întâmplase la ceremonie. 

M-am schimbat în cămaşa de noapte, o chestie mică şi dantelată 
pe care o purtasem cândva ca să-l distrez pe Tamlin, și lipită acum 
de pielea transpirată, m-am băgat în pat. 

Timp de aproape o jumătate de oră, am împins cearşafurile cu 
picioarele, agitându-mă, învârtindu-mă și zbătându-mă. 

Attorul. "Țesătoarea. Surorile mele aruncate în Cazan. Toate se 
împleteau şi se roteau în jurul meu. Le-am lăsat. 

Ceilalți încă sărbătoreau când ţipătul brusc şi ascuţit mă făcu să 
sar din pat. 

Pulsul îmi zvâcni puternic de-a lungul venelor când am deschis 
uşa, transpirată şi palidă şi am ieșit pe hol. 

Lucien răspunse la a doua bătaie în ușă. 

- Te-am auzit... Ce s-a întâmplat? 

El mă studie, ochiul roşiatic mărindu-i-se când îmi observă 
părul zburlit şi cămaşa de noapte transpirată. 

Am înghițit, cu o privire întrebătoare, iar el dădu din cap, retră- 
gându-se în camera lui ca să mă lase să intru. Cu bustul gol, reuşi să 
se îmbrace cu o pereche de pantaloni înainte de a deschide uşa şi îi 
încheie în grabă când am trecut pe lângă el. 

Camera lui fusese împodobită în culorile Regatului Toamnei - 
singurul omagiu adus casei lui pe care l-ar fi expus vreodată - iar 
eu m-am uitat cu atenţie la spaţiul întunecat şi la cearşafurile şifo- 
nate. El se așeză pe cotiera cilindrică a unui scaun imens din fața 
focului stins şi mă privi cum îmi frângeam mâinile în mijlocul co- 
vorului stacojiu. 

- Am visat Poalele Muntelui, am spus eu răguşită. Și când m-am 
trezit, nu mi-am amintit unde sunt. Mi-am ridicat în față braţul 
stâng, acum vindecat. Nu-mi aduc aminte în ce perioadă mă aflu. 

Îi spusesem un adevăr - și, parțial, o minciună. Încă visam zilele 
acelea oribile, dar nu mă mai epuizau. Nu mai alergam în baie în 
mijlocul nopții ca să vomit. 

- Ce ai visat în seara asta? m-a întrebat el încet. 

M-am uitat în ochii lui, bântuiţi şi trişti. 

- Cum m-a țintuit de zid. Ca pe Clare Beddor. Iar Attorul era... 

M-am cutremurat, trecându-mi mâinile peste față. 

Lucien se ridică şi veni încet spre mine. Valul de frică şi durere 
provocat de cuvintele mele îmi masca suficient mirosul, îmi masca 
propria putere când capcanele mele întunecate detectară o ușoară 
vibraţie în casă. 

Lucien se opri la jumătate de pas de mine şi nici măcar nu 
obiectă când l-am cuprins de gât, îngropându-mi fața în pieptul lui 
gol şi cald. Apa de mare din darul lui Tarquin îmi curse din ochi pe 
faţa şi pielea lui aurie. 

Lucien oftă profund, îmi cuprinse talia cu un braţ și cu celălalt 
părul, ca să-mi legene capul. 

- Îmi pare rău! şopti el. Îmi pare rău! 

Apoi el mă îmbrățişă, mângâindu-mă pe spate cu mişcări linişti- 
toare, iar eu mi-am calmat plânsul, lacrimile din apă de mare us- 
cându-mi-se ca nisipul ud la soare. 

În cele din urmă, mi-am sprijinit capul de pieptul lui sculptat, 
înfigându-mi degetele în muşchii tari ai umerilor săi şi m-am uitat 
la fața sa îngrijorată. Am inspirat adânc, încruntându-mă şi des- 
chizând gura când am... 

- Ce se întâmplă? 

Lucien întoarse capul spre uşă, unde îl văzu pe Tamlin, al cărui 
chip luase masca rece de calm. Vârfurile ghearelor îi licăriră din 
monturi. 

Ne-am îndepărtat, prea repede ca să pară un gest nonşalant. 

- Am avut un coşmar, i-am explicat netezindu-mi cămașa de 
noapte. Eu... nu am vrut să trezesc toată casa. 

Tamlin nu făcea decât să se holbeze la Lucien, a cărui gură se 
încordase într-o linie subţire când îi văzu ghearele ieşite pe jumătate. 

- Am avut un coşmar, am repetat cam brusc, prinzându-l de braţ 
pe Tamlin pentru a-l conduce afară din cameră înainte ca Lucien să 
apuce măcar să deschidă gura. 

Am închis uşa, dar încă simţeam că atenţia lui Tamlin era fixată 
asupra masculului din spatele ei. El nu îşi retrase ghearele şi nici nu 
le scoase mai mult. 

Am făcut cei câţiva pași spre camera mea, urmărindu-l pe 
Tamlin cum studia holul şi distanţa dintre uşa mea şi a lui Lucien. 

- Noapte bună, i-am spus lui Tamlin şi i-am închis uşa în nas. 

Am aşteptat cele cinci minute de care Tamlin a avut nevoie ca să 
se hotărască să nu-l ucidă pe Lucien, iar apoi am zâmbit. 

M-am întrebat dacă Lucien îşi dăduse seama că eu ştiusem faptul 
că Tamlin urma să vină în seara asta în camera mea, după ce îl atin- 
sesem şi îl privisem de atâtea ori astăzi. Că mă schimbasem în cea 
mai indecentă cămașă de noapte nu din cauza căldurii, ci ca să arăt 
corespunzător atunci când capcanele mele invizibile din casă mă 

informară că Tamlin îşi făcuse, în sfârşit, curaj să vină în dormi- 
torul meu. 

Am pretins că avusesem un coşmar, cearşafurile mele şifonate 
stând drept mărturie. Lăsasem deschisă uşa de la camera lui Lucien, 
el fiind prea distras şi nebănuind de ce venisem cu adevărat ca să 
mă deranjez să o închid, şi fără să observe scutul de aer dur pe care-l 
proiectasem în jurul încăperii, astfel încât să nu-l audă sau să-l mi- 
roasă pe Tamlin venind. 

Când Tamlin ne surprinse în cameră îmbrățişaţi, ne fixă cu pri- 
virea atât de intens, iar noi eram atât de emoționați, că nici măcar 
nu i-am sesizat prezenţa. Scutul invizibil dispăruse înainte ca el să-l 
poată simți. 

Îi spusesem lui Tamlin că avusesem un coşmar. 

Eu eram coşmarul, exploatându-i frica lui Tamlin încă din pri- 
mele mele zile aici. 

Nu uitasem cearta lui de demult cu Lucien şi nici faptul că-l 
avertizase să nu mai flirteze cu mine - să păstreze distanţa. Nu ui- 
tasem teama că îl preferasem pe lordul cu păr roşcat în locul lui şi 
că asta i-ar fi ameninţat toate planurile pe care le avea. „Retrage-te!“, 
îi spusese el lui Lucien. 

Nu mă îndoiam de faptul că acum Tamlin rememora toate pri- 
virile, conversațiile de atunci şi dăţile în care Lucien intervenise 
pentru mine, atât la Poalele Muntelui, cât şi după aceea; cântărind 
în ce măsură noua legătură de împerechere cu Elain îi stăpânea 
prietenul ţinând cont că, în dimineaţa aceasta, Lucien îngenun- 
chease în fața mea, jurând loialitate unui nou zeu, ca şi când amân- 
doi am fi fost binecuvântaţi de Cazan. 

Mi-am permis să mai zâmbesc o clipă şi apoi m-am îmbrăcat. 

Mai aveam mult de lucru. 


CAPITOLUL, 
G 


Un rând de chei de la porțile conacului dispăruse, dar, după in- 
cidentul de seara trecută, lui Tamlin nu părea să-i pese. 

La micul dejun fu linişte, nobilii din Hybern fiind supăraţi pentru 
că fuseseră puşi să aştepte atât de mult ca să vadă cea de-a doua des- 
picătură din zid. Jurian, pentru prima dată, părea prea obosit ca să 
facă altceva în afară de a-şi îndesa carne şi ouă în gura-i nesuferită. 

Tamlin şi Lucien lăsau impresia că vorbiseră înainte de masă, iar 
cel din urmă o demonstră ţinându-se departe de mine, fără să mă 
privească şi să-mi vorbească, de parcă încă mai era nevoie să-l con- 
vingă pe Tamlin de inocența noastră. 

M-am gândit dacă n-ar fi fost mai bine să-l întreb direct pe 
Jurian dacă furase cheile gărzii care erau pierdute, dar liniştea era o 
amânare bine-venită; asta până când intră lanthe, care evită să mă 
privească, de parcă aş fi fost soarele orbitor ce îi fusese furat. 

- Îmi pare rău că te întrerup de la masă, dar trebuie să discutăm 
ceva, Mare Lord, spuse Ianthe, veşmintele galbene învolburân- 
du-i-se la picioare când se opri la jumătatea drumului spre masă. 

Vorbele ei ne făcură pe toți să ne ridicăm privirea. 

Tamlin, gânditor şi cinic, întrebă: 

- Ce este? 

Ea se dădu în spectacol când conştientiză că nobilii din Hybern 
erau prezenţi şi ascultau. Am încercat să nu pufnesc la privirea atât 

de neliniştită pe care le-o aruncă lor şi apoi lui Tamlin. Următoarele 
cuvinte nu mă surprinseră deloc. 

- Poate că ar trebui să așteptăm până după masă când ai să fii 
singur. 

Fără îndoială, era un joc de putere menit să le aducă aminte că, 
de fapt, avea putere aici - împreună cu Tamlin. Că nici Hybernul nu 
ar fi vrut să o supere, având în vedere informaţiile pe care le avea, 
dar eu am fost destul de crudă, încât să spun dulce: 

- Dacă avem atâta încredere în aliații noştri din Hybern încât să 
mergem la război cu ei, atunci putem avea încredere şi că vor fi 
discreți. Continuă, Ianthe! 

Ea nici măcar nu se uită spre mine, dar acum, prinsă între o in- 
sultă directă şi politețe... Tamlin cântări prezența musafirilor față de 
postura lui Ianthe și spuse: 

- Să auzim. 

Gâtul ei alb tresăltă atunci când înghiți. 

- Este... Slujitoarele mele au descoperit că pământul din jurul 
templului meu... moare. 

Jurian își dădu ochii peste cap şi se întoarse la şunca lui. 

- Atunci, vorbeşte cu grădinarii, zise Brannagh, întorcându-se 
la mâncarea ei. 

Dagdan chicoti în cana lui cu ceai. 

- Nu are legătură cu grădinăritul, spuse Ianthe îndreptându-și 
spatele. Pământul este atins de mană. Iarba, rădăcinile, mugurii - 
totul s-a uscat şi s-a îmbolnăvit. Duhneşte a naga. 

Am făcut un efort să nu mă uit la Lucien - să văd dacă şi el ob- 
serva licărul nerăbdător din privirea ei. Chiar şi Tamlin oftă, ca şi 
când ar fi văzut adevărul: o încercare de a recăpăta controlul, poate 
un plan de a otrăvi pământul pe care apoi să-l vindece miraculos. 

- În pădure, mai sunt şi alte locuri unde plantele au murit, con- 
tinuă lanthe, atingându-și pieptul cu o mână împodobită cu bijuterii 


66 SARAH J. MAAS 


de argint. Mă tem că este un avertisment că naga se adună şi plănu- 
iesc să atace. 

O, îi intrasem pe sub piele. Mă întrebasem ce avea să facă după 
Solstiţiul din ziua precedentă, după ce îi furasem momentul şi pu- 
terea. Dar asta... asta chiar era o mişcare inteligentă. 

Mi-am ascuns rânjetul şi am spus cu blândeţe: 

- Ianthe, poate că este, într-adevăr, problema grădinarilor. 

Ea înţepeni şi, în cele din urmă, se întoarse către mine. „Crezi că 
joci periculos, am vrut să-i spun, dar nu ştii că toate hotărârile pe 
care le-ai luat aseară şi în dimineaţa asta au fost doar nişte paşi în 
direcţia în care te-am îndreptat eu.“ 

Am făcut semn din bărbie spre nobili, apoi spre Lucien. 

- După-amiază plecăm să studiem zidul, dar dacă problema 
nu se rezolvă în câteva zile, când ne întoarcem, am să te ajut să o 
analizezi. 

Degetele cu inele de argint se strânseră uşor în pumni pe lângă 
corp, dar, ca o adevărată viperă ce era, Ianthe îl întrebă pe Tamlin: 

- Ai să li te alături, Mare Lord? 

Ea se uită la mine şi Lucien şi ne studie prea mult timp ca să fie 
un gest întâmplător. 

Simţeam deja o uşoară durere de cap, care se agrava cu fiecare 
cuvânt rostit de ea. Mă culcasem târziu şi dormisem prea puţin - şi 
aveam nevoie de putere pentru zilele următoare. 

- Nu, am spus eu, înainte ca Tamlin să-i poată răspunde. 

EI îşi lăsă tacâmurile pe masă. 

- Cred că îi voi însoți. 

- Nu am nevoie de o escortă. Să descopere singur aluziile defen- 
sive din afirmaţia mea. 

Jurian pufni. 

- Începi să te îndoieşti de bunele noastre intenţii, Mare Lord? 

Tamlin mârâi la el: 

- Ai grijă! 

Am pus o mână pe masă. 

- Am să mă descurc împreună cu Lucien şi santinelele. 

Lucien părea înclinat să se lase pe scaun şi să dispară pentru 
totdeauna. 

I-am studiat pe Dagdan şi pe Brannagh şi am schițat un zâmbet. 

- Pot să mă apăr singură dacă este nevoie, i-am spus lui Tamlin. 

Cei doi daemati îmi zâmbiră. Nu-i mai simţisem atingându-mi 
barierele mentale sau pe cele la care lucram să le mențin în jurul 
celor mai mulți oameni de aici. Folosirea constantă a puterilor mă 
epuiza totuşi. Să fiu departe de locul acesta timp de patru sau cinci 
zile ar fi fost o uşurare bine-venită. 

Mai ales că Ianthe îi şopti lui Tamlin: 

- Poate că ar trebui să mergi, prietene! 

Am aşteptat - am aşteptat prostia care era pe cale să-i iasă din 
gura spurcată. 

- Nu ştii când Regatul Nopţii va încerca să o răpească. 

Am avut nevoie de o secundă să mă gândesc la cum să reacționez. 
Să aleg să mă reazem de spătarul scaunului, cu umerii plecaţi, in- 
vocând imaginile cu Clare, Rhys şi săgețile din frasin din aripile lui — 
să găsesc o variantă de a-mi presăra mirosul cu frică. 

- Ai noutăţi? am şoptit eu. 

Brannagh și Dagdan păreau foarte interesaţi de subiect. 

Preoteasa deschise gura, dar Jurian o întrerupse, spunând tărăgănat: 

- Nu sunt noutăți. Granițele lor sunt asigurate. Rhysand ar fi un 
prost să-şi forțeze norocul venind aici. 

M-am holbat la farfuria mea, afișând o expresie îngrozită. 

- Un prost, da, dar unul care vrea să se răzbune, răspunse Ianthe. 
Ea se întoarse spre Tamlin, soarele dimineţii licărind în piatra din 
vârful capului. Poate dacă i-ai da înapoi aripile familiei sale, ar pu- 
tea... să se liniştească. 

Pentru o clipă, liniştea mă străbătu, urmată de un val de stri- 
găte care-mi acoperiră aproape toate gândurile și instinctele de 

conservare. Abia reuşeam să aud peste strigătul din sângele meu, 
din oasele mele. 

Dar cuvintele, oferta... Era o încercare ieftină de a mă momi. 
M-am prefăcut că nu aud, că nu-mi pasă, chiar dacă am tot așteptat 
răspunsul lui Tamlin. 

Când Tamlin răspunse într-un sfârşit, vocea îi era stinsă. 

- Le-am ars acum multă vreme. 

Aş fi putut jura că în cuvintele lui se simţea ceva asemănător 
regretului — regretului şi ruşinii. 

Ianthe țâţâi. 

- Păcat! Ar fi plătit o sumă frumoasă pentru ele. 

Membrele mă dureau din cauza efortului de a nu sări peste masă 
ca să o izbesc cu capul de podeaua din marmură, dar, cu calm şi 
blândeţe, i-am spus lui Tamlin: 

- Am să mă descurc. I-am atins mâna, trecându-mi degetul mare 
peste dosul palmei lui şi l-am privit în ochi. Hai să nu ne certăm 
din nou. 

Când m-am retras, Tamlin îl fixă pe Lucien cu privirea, orice 
urmă a vinovăției dispărând. Ghearele ieşite îi intrară în lemnul 
zgâriat al cotierei scaunului. 

- Ai grijă! 

Niciunul dintre noi nu îndrăzni să pretindă că n-ar fi fost o 
ameninţare. 


3 


Era o călătorie de două zile, dar nouă ne-a luat doar o zi ca să 
ajungem acolo tot teleportându-ne şi mergând pe jos. Reuşeam 
să ne deplasăm câțiva kilometri odată, dar Dagdan era mai încet 
decât anticipasem, având în vedere că trebuia să-i poarte pe sora 
lui şi pe Jurian. 

Nu îl învinovăţeam din cauza asta. De vreme ce fiecare dintre 
noi purta pe altcineva, epuizarea era considerabilă. Lucien şi cu 

mine purtam câte o santinelă, fii ai lorzilor de rang inferior, care 
fuseseră instruiți să fie politicoşi şi atenţi. Prin urmare, proviziile 
erau limitate, la fel şi corturile. 

Când am ajuns la spărtura din zid, deja se înnoptase. 

Cele câteva provizii luate ne îngreunaseră teleportarea prin 
lume, iar eu le-am lăsat pe santinele să ridice corturile pentru noi, 
ca o doamnă care-şi dorea să fie slujită. Fu aproape linişte la cina 
noastră în jurul micului foc, niciunul neîndrăznind să vorbească, 
în afară de Jurian, care le adresă santinelelor nenumărate întrebări 
despre pregătirea lor. Gemenii se retraseră în cortul lor după ce 
ciuguliseră sendvişurile cu carne pe care le împachetaserăm, în- 
cruntându-se la ele de parcă ar fi fost pline cu viermi, iar Jurian 
plecă în pădure imediat după aceea, pretinzând că voia să facă o 
plimbare înainte de culcare. 

Am intrat în cortul de pânză când focul se stingea, spaţiul nefi- 
ind destul de încăpător pentru ca eu şi Lucien să dormim măcar 
umăr la umăr. 

Părul roșcat îi licări în lumina slabă a focului o clipă mai târziu, 
când intră prin clape și înjură. 

- Poate că ar trebui să dorm afară. 

Eu mi-am dat ochii peste cap. 

- Te rog! 

El aruncă o privire circumspectă şi gânditoare când îngenunche 
şi îşi scoase cizmele. 

- Ştii că Tamlin poate fi... sensibil în privinţa unor lucruri. 

- Poate fi şi o pacoste, am izbucnit eu și m-am strecurat sub 
pături. Dacă cedezi în faţa paranoiei şi a teritorialismului său, nu 
faci decât să înrăutăţeşti situaţia. 

Lucien îşi descheie jacheta, dar rămase în mare parte îmbrăcat 
când se întinse pe saltea. 

- Cred că situaţia s-a înrăutățit pentru că voi nu aţi... Adică nu 
aţi făcut-o, nu? 

Am înțepenit, trăgându-mi pătura mai sus pe umeri. 

- Nu. Nu-mi doresc să fiu atinsă aşa - nu pentru o vreme. 

Tăcerea lui era apăsătoare - tristă. Uram minciuna, o uram pen- 
tru cât de murdară mă simţisem spunând-o. 

- Îmi pare rău, zise Lucien, iar eu m-am întrebat pentru ce altceva 
se mai scuza când m-am întors cu fața la el în întunericul din cort. 

- Nu avem cum să renunțăm la târgul ăsta cu Hybernul? Cuvin- 
tele mele abia se auziră mai tare decât şoaptele tăciunilor de afară. 
M-am întors. Sunt în siguranță. Am putea găsi o cale să-l evităm... 

- Nu. Regele Hybernului a făcut o înțelegere prea inteligentă şi 
clară cu Tamlin. Sunt legați prin magie, iar aceasta îl va lovi dacă nu 
va permite Hybernului să intre pe tărâmurile acestea. 

- În ce fel? L-ar ucide? 

Oftatul lui Lucien îmi zburli părul. 

- Îi va revendica puterile, poate l-ar ucide. Magia are legătură cu 
echilibrul. De aceea nu a intervenit în târgul tău cu Rhysand. Chiar 
şi persoana care încearcă să rupă o înţelegere suportă consecinţele. 
Dacă te-ar fi ținut aici, magia care te-a legat de Rhys ar fi putut să-i 
ia viața ca plată pentru a ta. Sau viaţa oricărei alte persoane la care 
ține. Este o magie veche - veche și ciudată - un motiv să evităm înţe- 
legerile, dacă nu sunt necesare: nici măcar înţelepţii din Regatul 
Zilei nu ştiu cum funcționează. Crede-mă, am întrebat. 

- Pentru mine... i-ai întrebat pentru mine? 

- Da. Am fost iarna trecută ca să întreb cum s-ar putea rupe târ- 
gul tău cu Rhys. 

- De ce nu mi-ai spus? 

- Eu... Noi nu am vrut să-ți faci speranţe deşarte. Și nu am în- 
drăznit să-l lăsăm pe Rhysand să afle ce făceam, în caz că ar fi găsit 
o cale să intervină şi să ne oprească. 

- Aşa că Ianthe l-a împins pe Tamlin spre Hybern. 

- EL era frenetic. Înțelepţii Regatului Zilei lucrau prea încet. 
I-am cerut mai mult timp, dar erai deja plecată de câteva luni. Voia 

să acționeze, nu să aştepte — în ciuda scrisorii pe care i-ai trimis-o. 
Din cauza scrisorii pe care i-ai trimis-o. I-am spus în cele din urmă 
să continue, după ziua aceea din pădure. 

M-am întors pe spate, holbându-mă la tavanul înclinat al cortului. 

- Cât de rău a fost? am întrebat încet. 

- Ţi-ai văzut camera. A distrus atelierul şi dormitorul lui. Le-a 
ucis pe santinelele care au fost de gardă, după ce a obținut toate in- 
formaţiile. Le-a executat în faţa tuturor celorlalți din conac. 

Sângele mi se răci. 

- Nu l-ai putut opri. 

- Am încercat. I-am implorat mila. Nu m-a ascultat. Nu putea 
să asculte. 

- Nici santinelele nu au încercat să-l oprească? 

- Nu au îndrăznit. Feyre, este un Mare Lord. Este diferit. 

M-am întrebat dacă ar fi spus acelaşi lucru după ce ar fi aflat ce 
eram eu. 

- Am fost încolțiți fără nicio opţiune. Niciuna. Fie că mergeam 
la război cu Regatul Nopţii și Hybernul, fie că ne aliam cu Hybernul, 
tot îl lăsam să încerce să stârnească probleme, iar apoi ne foloseam 
de acea alianţă în avantajul nostru, pe parcurs. 

- Ce vrei să spui? am şoptit eu. 

Dar Lucien îşi dădu seama ce spusese şi se eschivă: 

- Avem inamici în toate regatele. Alianţa cu Hybernul îi va face 
să se gândească de două ori. 

Ce mincinos! Era un mincinos instruit şi inteligent. 

Am expirat somnoroasă. 

- Chiar dacă acum e aliatul nostru, am mormăit eu, tot îl urăsc. 

El pufni. 

- Şi eu. 

— Trezeşte-te! 

Lumina orbitoare a soarelui intră în cort, iar eu am şuierat. 

Ordinul fu acoperit de mârâitul lui Lucien când se ridică. 

— Afară! îi ordonă el lui Jurian, care ne măsură o dată din priviri, 
mârâi şi plecă. 

La un moment dat, mă rostogolisem pe salteaua lui Lucien, unel- 
tirile trecând cu adevărat pe locul al doilea față de cea mai impor- 
tantă nevoie a mea — căldura. Dar nu aveam nicio îndoială că Jurian 
avea să țină secret informaţia ca să i-o arunce în față lui Tamlin 
când acesta avea să se întoarcă: împărțiserăm un cort şi ne trezise- 
răm foarte comozi. 

M-am spălat în râul din apropiere; trupul îmi era rigid şi mă 
durea după o noapte de dormit pe pământ, cu sau fără saltea. 

Brannagh se îndrepta spre râu până când am terminat. Prințesa 
îmi schiță un zâmbet rece. 

- Şi eu l-aş alege pe fiul lui Beron. 

Încruntată, am fixat-o cu privirea pe prințesă. 

Ea ridică din umeri, zâmbind larg. 

- Masculii din Regatul Toamnei au sânge fierbinte şi tot atât de 
fierbinte fac şi sex. 

- Presupun că ştii din experienţă? 

Ea chicoti. 

- De ce crezi că m-am distrat atât de mult în Război? 

Nu m-am deranjat să-mi ascund dezgustul. 

Lucien mă surprinse crispându-mă la el când mi-am amintit a 
zecea oară cuvintele ei după o oră, cât am parcurs kilometrul spre 
crăpătura din zid. 

- Ce este? întrebă el. 

Am scuturat din cap, încercând să nu mi-o imaginez pe Elain 
supusă acelui... foc. 

- Nimic, am spus eu, tocmai când Jurian înjură. 

Înjurătura lui ne făcu pe amândoi să ne mișcăm, iar pe urmă să 
alergăm la sunetul unei săbii scoase din teacă. Frunzele și crengile 
mă biciuiră în drum spre zid, indicatorul invizibil şi oribil bâzâind 
şi zvâcnindu-mi în cap. 

Acolo, holbându-se direct la noi prin gaură, am dat peste trei 
Copii ai celor Binecuvântați. 


CAPITOLUL 
T 


Brannagh şi Dagdan arătau de parcă şi-ar fi găsit un al doilea 
mic dejun aşteptându-i. 

Jurian avea sabia scoasă, cele două tinere şi tânărul holbându-se 
cu gura găscată la el, la ceilalți, iar apoi la noi, ochii mărindu-li-se 
mai mult când observară frumuseţea brută a lui Lucien. 

Ei căzură în genunchi. 

- Stăpâni şi Stăpâne, ne implorară aceştia, bijuteriile lor argintii 
licărind în razele soarelui care treceau prin frunze. Ne-aţi găsit în 
călătoria noastră. 

Cei doi nobili zâmbiră atât de larg, încât li s-au văzut toți dinţii 
extrem de albi. 

Jurian, pentru prima dată, păru nehotărât înainte de a izbucni: 

- Ce căutaţi aici? 

Fata brunetă din față era minunată, pielea ei aurie licărind când 
îşi ridică fruntea. 

- Am venit să locuim pe tărâmurile nemuritorilor; am venit ca 
ofrandă. 

Jurian îi aruncă o privire dură şi rece lui Lucien. 

- Este adevărat? 

Lucien îşi plecă privirea. 

- Nu acceptăm ofrande de pe tărâmurile oamenilor. Cu atât mai 
puţin copii. 


Regatul aripilor şi al pieirii 75 


Nu conta că cei trei păreau doar cu câţiva ani mai tineri decât mine. 

- De ce nu veniţi, spuse mieros Brannagh, să ne putem... desfăta. 

Îl măsură apoi din priviri pe băiatul şaten și pe cealaltă fată, cu 
păr castaniu-roşcat şi cu o față ascuţită, dar interesantă. După felul 
în care Dagdan se uita pofticios la fată, mi-am dat seama că deja o 
revendicase în tăcere. 

M-am băgat înaintea lor şi le-am spus celor trei muritori: 

- Plecaţi! Duceţi-vă înapoi în satele şi la familiile voastre! Dacă 
traversaţi zidul, veți muri. 

Ei se împotriviră, ridicându-se în picioare, cu feţele încordate de 
frică şi de evlavie. 

- Am venit să trăim în pace. 

- Aici nu este pace, doar moartea îi aşteaptă pe cei ca voi. 

Cei trei muritori îşi îndreptară privirea spre nemuritorii din 
spatele meu. Fata brunetă roşi din cauză că Dagdan se uita intens la 
ea, văzându-i doar frumusețea de Mare Spiriduş şi nimic din firea 
de prădător. 

Aşadar, am lovit. 

Zidul era o menghină groaznică şi scârțâitoare care-mi strivea 
magia şi-mi frământa mintea. 

Dar mi-am trimis puterea prin spaţiul acela şi m-am izbit de 
mințile lor. 

Prea puternic. Tânărul tresări un pic. 

Erau atât de moi şi de lipsiţi de apărare! Minţile le cedară ca 
untul topit pe limbă. 

Am văzut frânturi din vieţile lor aidoma imaginilor din nişte 
cioburi de oglindă, licărind în toate direcţiile: bruneta era bogată, 
educată şi încăpățânată - îşi dorise să scape de o căsătorie aranjată 
şi credea că Prythianul era o alegere mai bună. Fata cu părul roşcat 
nu cunoscuse decât sărăcia şi pumnii tatălui ei, care devenise mai 
violent după ce-i omorâse mama. Tânărul se vânduse pe străzile 

unui sat mare până într-o zi, când Copiii veniseră şi îi oferiseră ceva 
mai bun. 

Am lucrat rapid şi curat. 

Am terminat înainte să treacă trei secunde, înainte ca Brannagh 
să inspire şi să spună: 

- Nu există moarte aici. Doar plăcere, dacă sunteţi doritori. 

Chiar dacă nu-şi doreau, aş fi vrut să adaug eu. 

Dar cei trei clipiră - împotrivindu-se, privindu-ne aşa cum 
eram - mortali, nemiloşi — şi văzând adevărul din spatele poveş- 
tilor inventate. 

- Noi... poate că am făcut... o greşeală, spuse liderul lor, retrăgân- 
du-se un pas. 

- Sau poate că a fost soarta, replică Brannagh cu un zâmbet șiret. 

Continuară să se retragă şi să vadă trecutul pe care li-l inocula- 
sem în minte - că eram aici ca să îi rănim şi să îi ucidem, că făcusem 
asta cu toţi prietenii lor, că urma să-i folosim şi să scăpăm de ei. 
Le-am arătat creaturile naga, Bogge și pe Middengard Wyrm; le-am 
arătat-o pe Clare şi pe regina cu păr auriu, ţintuită pe stâlpul de ilu- 
minat. Amintirile dăruite de mine se transformară în poveştile pe 
care le ignoraseră, dar pe care acum le înțelegeau în fața noastră. 

- Veniţi aici! ordonă Dagdan. 

Cuvintele le stârniră frica. Toţi trei se întoarseră, veşmintele grele 
şi galbene răsucindu-se odată cu ei, şi fugiră spre copaci. 

Brannagh se încordă, ca şi când ar fi vrut să treacă prin zid după 
ei, dar am prins-o de braţ şi i-am spus printre dinţi: 

- Dacă îi urmăreşti, atunci noi două vom avea o problemă. 

În plus, i-am râcâit scutul cu ghearele mele mentale. 

Prinţesa mârâi la mine, dar oamenii deja plecaseră. 

M-am rugat să se supună şi celuilalt ordin înrădăcinat în mințile 
lor: să urce într-o barcă, să ia cât de mulți prieteni puteau şi să fugă 
spre continent. Să se întoarcă aici doar după terminarea războiului 

și să-i îndemne pe cât mai mulți oameni posibil să fugă înainte de a 
fi prea târziu. 

Nobilii din Hybern mârâiră indignați, dar i-am ignorat. M-am 
sprijinit de un copac şi am aşteptat, neavând încredere că aveau să 
rămână de partea aceasta a graniței. 

Nobilii îşi reluară munca, mergând de-a lungul zidului. 

După o clipă, un mascul veni lângă mine. 

Nu era Lucien, am realizat şocată, dar nici măcar nu am tresărit. 

Jurian se uita la locul în care fuseseră oamenii. 

- Mulţumesc, spuse el răgușit. 

- Nu ştiu despre ce vorbeşti, am răspuns eu, conştientă că Lucien 
supraveghease atent scena din umbra unui stejar din apropiere. 

Jurian rânji cu subînţeles și se duse după Dagdan. 


$ 


Ei fură ocupați toată ziua. 

Nobilii nu ne spuseră ce inspectau, ce anume căutau. 

Şi, după confruntarea de dimineață, ştiam că, dacă aş fi insistat 
să ne spună, nu i-aș fi convins s-o facă. Îmi consumasem porția de 
răbdare pe ziua de azi. 

Așa că ne-am mai petrecut o noapte în pădure, motiv pentru care 
am ajuns să stau vizavi de Jurian în fața focului după ce gemenii se 
retrăseseră în cortul lor, iar santinelele își ocupaseră poziţiile de veghe. 
Lucien se dusese la râu ca să mai aducă apă, iar eu am urmărit dansul 
flăcărilor dintre bușteni, simţindu-l cum răsună în mine. 

Faptul că-mi proiectasem puterea prin zid mă făcuse să simt o 
puternică durere de cap toată ziua, fiind mai mult decât amețită. Nu 
mă îndoiam că aveam să adorm repede, dar focul era prea intens, 
iar noaptea de primăvară prea rece ca să străbat drumul lung şi în- 
tunecat dintre flăcări şi cortul meu. 

- Ce li se întâmplă celor care reuşesc să treacă prin zid? întrebă 
Jurian, lăsa să i se poată citi pe chipul său dur ușurarea, în lumina 
pâlpâitoare a focului. 

Mi-am înfipt tocul cizmei în iarbă. 

- Nu ştiu. Nu s-au mai întors după ce au trecut dincolo. În timpul 
domniei Amaranthei, creaturile umblau după pradă prin pădurile 
astea, deci... îmi imaginez că oricum nu s-ar fi terminat bine. Nu am 
mai auzit să se afle în vreun regat. 

- În urmă cu cinci sute de ani, ar fi fost biciuiţi pentru o aseme- 
nea prostie, spuse Jurian. Am fost sclavii, curvele şi muncitorii lor 
câteva milenii — bărbaţii şi femeile au luptat şi au murit ca noi să nu 
mai fim nevoiţi să-i servim vreodată. Totuși, iată-i în costumele alea, 
inconştienţi de pericol, de trecut. 

- Ai grijă sau ai putea să nu mai pari animalul credincios de 
companiei al Hybernului! 

El râse încet şi nesuferit. 

- Asta crezi că sunt, nu-i aşa? Câinele lui. 

- Atunci, care este scopul final? 

- Am de terminat nişte treburi. 

- Miryam este moartă. 

Nebunia dansă din nou, înlocuind luciditatea rară. 

- Tot ce am făcut în timpul războiului a fost pentru mine și pen- 
tru Miryam. Pentru ca oamenii noştri să supravieţuiască şi să fie 
cândva liberi, iar Miryam m-a părăsit pentru prinţul chipeş în clipa 
în care mi-am pus poporul mai presus de ea. 

- Am auzit că te-a părăsit deoarece te-ai concentrat atât de mult 
să storci informaţii de la Clythia, încât ai pierdut din vedere adevă- 
ratul conflict. 

- Miryam mi-a spus să i-o trag pentru informaţii. Mi-a spus să 
o seduc pe Clythia până când va trăda tot Hybernul şi pe Loialişti. 
Nu avea nicio problemă cu asta. Niciuna. 

- Deci faci toate astea doar ca să o recucereşti pe Miryam? 

Fl îşi întinse picioarele lungi în față, încrucișându-le. 

- Ca să o scot din cuibuşorul ei împreună cu ticălosul înaripat şi 
să o fac să regrete. 

- Ai primit a doua şansă la viață şi asta vrei să faci? Să te răzbuni? 

Jurian zâmbi încet. 

- Nu asta faci şi tu? 

Lunile în care lucrasem cu Rhys mă făcuseră să-mi amintesc să 
mă încrunt, confuză. 

- Împotriva lui Rhys, mi-ar plăcea într-o zi. 

- Asta vor să spună toţi, când insinuează că este un criminal 
sadic. Nu uita că îl cunoşteam încă din timpul Războiului şi că şi-a 
riscat legiunea ca să o salveze pe Myriam din fortul inamicului nos- 
tru. Aşa l-a prins Amarantha, îți mai amintești? Rhys ştia că este o 
capcană pentru prințul Drakon. Deci Rhys a încălcat ordinele şi a 
mărșăluit cu întreaga legiune ca să o scoată pe Myriam. Pentru 
prietenul lui, pentru iubita mea şi de dragul ticălosului de Drakon. 
Rhys şi-a sacrificat legiunea când a făcut asta; din cauza lui, toţi au 
fost prinşi şi torturați după aceea. Deşi toată lumea insista că Rhysand 
este lipsit de suflet, viclean, masculul pe care îl ştiam eu era totuşi 
cel mai cumsecade dintre toți. Mai bun decât prinţul ticălos. Indife- 
rent de trecerea secolelor, nu-ţi pierzi calitatea asta, iar Rhys era 
prea inteligent ca să nu profite de propria-i defăimare, care era o 
mişcare calculată. Şi totuşi, iată-te — partenera lui. Cel mai puternic 
Mare Lord din lume şi-a pierdut partenera şi încă nu a venit să o 
revendice, chiar dacă ea este lipsită de apărare în pădure. Jurian 
chicoti. Probabil pentru că Rhysand nu te-a pierdut deloc, ci, mai 
degrabă, te-a făcut să te dezlănțui asupra noastră. 

Nu mai auzisem povestea aceea, dar părea una atât de tipică pen- 
tru partenerul meu, încât mi-am dat seama că flăcările dintre noi 
mi se înăbuşiră acum în ochi când am spus: 

- Îţi place să te auzi vorbind, nu-i așa? 

- Hybernul vă va ucide pe toţi! fu singurul răspuns al lui Jurian. 

Hh 


Jurian nu se înşela. 

În dimineaţa următoare, Lucien mă trezi acoperindu-mi gura 
cu o mână, cu un avertisment ce licărea în ochiul său roşiatic. După 
o clipă, am simțit izul de cupru al sângelui. 

Ne-am îmbrăcat şi ne-am încălțat, iar eu am inventariat rapid 
armele pe care le înghesuisem în cortul nostru. Aveam trei pum- 
nale. Lucien avea două şi o sabie scurtă şi elegantă. Era mai bine 
decât nimic, dar nu cine ştie ce. 

Privirea pe care mi-o aruncă, îmi transmise destul de bine planul 
nostru: să ne purtăm normal până ce evaluăm situaţia. 

Mi-a luat o clipă să-mi dau seama că asta era poate prima dată 
când el şi cu mine lucraserăm în tandem. La vânătoare, nu ne uni- 
serăm eforturile, iar la Poalele Muntelui, unul avusese grijă de celă- 
lalt — nu fusesem niciodată o echipă. O unitate. 

Lucien ieşi din cort, cu membrele relaxate, şi gata să ocupe o 
poziţie defensivă. Cândva, îmi spusese că fusese instruit în Regatul 
Toamnei şi în acesta. Ca şi Rhys, alegea de obicei cuvintele ca să 
câştige bătăliile, dar îl văzusem pe el şi pe Tamlin în ringul de antre- 
nament. Ştia cum să mânuiască o armă şi cum să ucidă, la nevoie. 

Mi-am făcut loc pe lângă el, devorând detaliile împrejurimilor 
ca şi când aş fi fost un om flămând la un festin. 

Pădurea era la fel. Jurian stătea ghemuit în fața focului, ațâţând 
tăciunii, afişând o mască dură și gânditoare, iar santinelele erau 
palide când Lucien se îndreptă spre ele. Le-am urmărit cum îşi în- 
dreptau atenţia spre copacii din spatele lui Jurian. 

Nici urmă de nobili. 

Sângele... 

Un iz de cupru, da, dar dantelat cu pământ şi măduvă şi putre- 
gai. Moarte. 

M-am grăbit spre copaci şi tufele dense. 

- Ai ajuns prea târziu, spuse Jurian când am trecut pe lângă el, 
continuând să împungă tăciunii. Au terminat acum două ore. 

Lucien era în urma mea când am intrat în mărăcini, spinii zgâ- 
riindu-mi mâinile. 

Nobilii din Hybern nu se deranjaseră să-şi curețe mizeria, adică 
ce mai rămăsese din cele trei cadavre, robele galbene sfâşiate fiind 
precum cenuşa care cădea într-un mic crâng. Dagdan şi Brannagh 
le înăbuşiseră, probabil, ţipetele cu un fel de scut. 

Lucien înjură. 

- Au trecut prin zid noaptea trecută. Ca să-i vâneze. 

În ciuda puţinelor ore care-i separau, nobilii erau Fae - rapizi, 
nemuritori. Cei trei Copii ai celor Binecuvântaţi ar fi obosit după 
atâta alergat, ar fi campat pe undeva. 

Sângele se usca deja pe iarbă şi pe trunchiurile copacilor din 
apropiere. 

Tortura specifică Hybernului nu era foarte artistică: Clare, regina 
blondă şi aceştia trei... Mutilarea şi tortura erau asemănătoare. 

Mi-am descheiat mantia şi am aşezat-o cu grijă peste cele mai 
mari rămăşiţe pe care le-am găsit: trunchiul tânărului, sfâşiat de 
gheare şi secat de sânge. Suferinţa încă i se citea pe chip. 

Flăcările îmi încălzeau vârfurile degetelor, implorându-mă să-i 
ard, să le ofer măcar acest mod de înmormântare. Dar... 

- Crezi că au făcut-o de plăcere sau ca să ne trimită un mesaj? 

Lucien își întinse mantia peste rămășițele celor două femei. Era 
mai serios ca niciodată. 

- Cred că nu sunt obişnuiţi să fie refuzaţi. Aş spune că a fost un 
acces de furie al nemuritorilor. 

Am închis ochii, încercând să-mi calmez stomacul agitat. 

- Nu e vina ta, adăugă el. I-ar fi putut ucide pe tărâmurile murito- 
rilor, dar i-au adus aici, ca să ne demonstreze cât sunt de puternici. 

Avea dreptate. Copiii celor Binecuvântaţi ar fi murit şi dacă nu 
aş fi intervenit. 

- Ei sunt amenințați, am spus eu gânditoare. Şi prea mândri. Am 
atins cu vârful cizmei iarba udă de sânge. Îi îngropăm? 

Lucien se gândi. 

- Gestul trimite un mesaj — că suntem dispuşi să le curățăm 
mizeria. 

M-am uitat din nou cu atenție la crâng şi m-am gândit la ce era 
în joc. 

- Atunci, să le trimitem un altfel de mesaj. 


AS 


CAPITOLUL | 4 
8 


Tamlin se plimba în fața şemineului din biroul personal, fiecare 
întoarcere fiind la fel de iute ca o sabie. 

- Ei sunt aliaţii noştri, mârâi el la mine şi la Lucien, care stăteam 
în fotoliile de lângă șemineu. 

- Sunt nişte monştri, i-am răspuns replicat eu. Au ucis deja trei 
fiinţe nevinovate. 

- Și ar fi trebuit să mă lăsaţi pe mine să mă ocup de asta. Tamlin 
respiră sacadat. Nu să vă răzbunați prosteşte. El îi aruncă o privire 
încruntată lui Lucien. Aveam aşteptări mai mari de la tine. 

- Dar de la mine nu? am întrebat eu încet. 

Ochii verzi ai lui Tamlin erau ca două bucăţi de jad îngheţat. 

- Tu ai o legătură personală cu oamenii aceia. E] nu are. 

- Ăsta e genul de gândire, am izbucnit eu apucând cotierele, care 
a permis unui zid să fie singura soluţie pentru popoarele noastre; 
pentru ca ființele Fae să se uite la genul ăsta de crime şi să nu le pese. 

Ştiam că gărzile de afară ne auzeau. Ştiam că oricine trecea prin 
apropiere putea să audă. 

- Pierderea oricărei vieţi din orice parte este o legătură perso- 
nală. Sau doar vieţile Marilor Spiriduşi contează pentru tine? 

Tamlin se opri brusc şi mârâi la Lucien: 

- leşi afară! Mă voi ocupa de tine mai târziu. 

- Nu-i vorbi aşa, am spus eu printre dinți şi m-am ridicat în 
picioare. 

- Aţi pus în pericol alianța cu isprava pe care ați făcut-o amândoi... 

- Bun. Din partea mea, să ardă în iad! am strigat eu. 

Lucien tresări. 

- Tu l-ai trimis pe Bogge după ei! urlă Tamlin. 

Nici măcar nu am clipit şi ştiam că santinelele chiar ne auziseră, 
după tusea uneia de afară — un sunet al şocului înăbușit. 

Şi m-am asigurat că santinelele m-au auzit când am spus: 

- I-au terorizat pe acei oameni — i-au făcut să sufere. M-am gân- 
dit că Bogge este una dintre puţinele creaturi care ar fi putut să le 
întoarcă favoarea. 

Lucien îi dăduse de urmă - şi, în decursul orelor, îl momisem 
cu atenție înapoi spre tabără, chiar către locul unde Dagdan şi 
Brannagh se lăudaseră cu crimele lor. Ei reuşiseră să fugă, dar doar 
după ce păruseră că se luptă şi ţipă un pic. Erau palizi la față chiar 
şi după câteva ore, iar ochii le erau încă plini de ură ori de câte ori 
catadicseau să se uite la noi. 

Lucien îşi drese vocea şi se ridică. 

- Tam, oamenii aceia erau nişte copilandri. Feyre le-a ordonat 
nobililor să se retragă. Ei i-au ignorat ordinul. Dacă lăsăm Hybernul 
să ne domine, nu vom pierde doar alianța. Bogge le-a amintit că şi 
noi avem gheare. 

Tamlin nu îşi luă privirea de la mine când îi spuse lui Lucien: 

— Ieşi afară! 

Cuvintele fură destul de violent rostite, astfel că nici Lucien şi 
nici eu nu am obiectat de data asta când ieşi din cameră şi închise 
uşile duble în urma lui. Mi-am întins puterea pe hol, simțindu-l 
cum stătea pe treapta de jos a scărilor şi asculta, la fel ca şi cele şase 
santinele de pe hol. 

- Nu poţi să-mi vorbeşti în halul ăsta, i-am spus lui Tamlin, cu 
spatele drept ca bradul. Ai promis că nu te vei purta aşa. 

- Habar nu ai ce riscăm... 

- Nu-mi vorbi de sus. Nu după toate lucrurile prin care am tre- 
cut ca să mă întorc aici, la tine. La poporul nostru. Crezi că vreunul 
dintre noi este fericit să colaboreze cu Hybernul? Crezi că nu le 
citesc pe chip întrebarea dacă merit dezonoarea asta? 

EI respiră din nou sacadat. Bun, voiam să-l forțez. Prea bine. 

- Ne-ai vândut ca să mă recuperezi, am spus eu, încet şi rece. 
Ne-ai vândut Hybernului. lartă-mă dacă eu încerc acum să recâştig 
o parte din ce am pierdut. 

Îşi scoase ghearele şi un mârâit feroce răsună din el. 

- I-au vânat şi ucis pe oamenii aceia de plăcere, am continuat. 
Poate că tu eşti dispus să îngenunchezi în fața Hybernului, dar eu cu 
siguranţă nu sunt. 

El explodă. 

Mobila se făcu țăndări şi zbură; ferestrele se crăpară şi se sparseră. 

Şi, de data asta, nu m-am apărat. 

Masa de lucru se izbi în mine, aruncându-mă în raftul de cărți şi 
toate locurile în care carnea şi osul întâlniră lemnul scârțâiră şi mă 
durură. Am căzut în genunchi pe covorul de pe podea, iar Tamlin 
veni imediat lângă mine, cu mâinile tremurânde... 

Uşile se deschiseră. 

- Ce ai făcut? şopti Lucien. 

Lui Tamlin i se citi suferința pe chip atunci când Lucien îl îm- 
pinse într-o parte. El îl lăsă pe Lucien să îl dea deoparte şi să mă 
ajute să mă ridic. 

Ceva cald şi umed îmi alunecă pe obraz. Era sânge, după miros. 

- Hai să te curățăm, spuse Lucien, cuprinzându-mi umerii cu 
braţul, în timp ce mă conduse afară din cameră. 

Abia l-am auzit peste ţiuitul din urechile mele, în învârtirea 
uşoară a lumii. 

Santinelele - printre care Bron şi Hart, doi dintre lorzii război- 
nici preferaţi ai lui Tamlin - se uitau cu gurile căscate, împărţin- 
du-şi atenţia între biroul distrus şi chipul meu. 

Din motive întemeiate. Când Lucien mă conduse pe lângă oglinda 
aurită de pe hol, am văzut ce îi făcuse să se îngrozească. Ochii îmi 
erau sticloşi, iar fața palidă - în afară de zgârietura de sub pomete, 
lungă de cinci centimetri, din care-mi curgea sânge. 

Pe gât şi pe mâini eram plină de mici zgârieturi, dar i-am impus 
puterii de curăţare şi de vindecare - cea a Marelui Lord al Răsări- 
tului — să nu le caute. Să nu le trateze. 

- Feyre, şopti Tamlin din spatele nostru. 

M-am oprit, conştientă de toţi ochii care ne priveau. 

- Sunt bine, am şoptit eu. Îmi pare rău. Mi-am şters sângele care 
mi se prelingea pe obraz. Sunt bine, i-am spus din nou. 

Nimeni, nici măcar Tamlin, nu părea convins. 

Şi, dacă aş fi putut picta momentul, aş fi numit tabloul „Un por- 
tret al capcanelor şi al momelilor”. 


a 3 


Rhysand îmi dădu un semn prin legătură în timp ce făceam baie 
în cadă. 

„Eşti rănită?“ 

Întrebarea abia se auzea, iar legătura era mai liniştită şi mai în- 
cordată decât fusese în urmă cu câteva zile. 

„Mă doare, dar sunt bine. Nu e nimic grav.“ Totuşi încă eram 
rănită şi nu dădeam deloc impresia că mă vindecam rapid. Poate 
fusesem prea pricepută în a ţine la distanță puterile vindecătoare. 

Răsunsul întârzie, dar apoi ajunse deodată, ca şi când ar fi vrut 
să înghesuie toate cuvintele înainte ca neajunsul distanţei să ne re- 
ducă la tăcere. 

„Știu că nu trebuie să-ți spun să fii precaută sau să vii acasă. Dar 
te vreau acasă. Curând. Şi îl vreau mort pentru că te-a atins.“ 

În ciuda tărâmului imens dintre noi, furia lui se undui de-a lun- 
gul legăturii. 

Eu i-am răspuns pe un ton liniştitor, sec. „Practic, magia m-a 
atins, nu mâinile lui.“ 

Apa din cadă se răci până când am primit răspunsul lui. „Mă 
bucur că te amuză situaţia. Eu cu siguranță nu sunt amuzat.“ 

I-am trimis o imagine în care-i arătam limba. 

Eram deja îmbrăcată când i-am primit răspunsul. 

Ca şi al meu, era doar o imagine. Ca şi mine, Rhysand îmi arăta 
limba, dar făcând altceva. 


Hh 


A doua zi, am insistat să fac o plimbare. M-am asigurat că Bron 
şi Hart erau de gardă şi le-am cerut să mă însoțească. 

Ei nu spuseră multe, dar, străbătând potecile vechi prin pădurea 
primăvăratică, le-am simţit privirile evaluatoare de fiecare dată când 
m-am crispat. l-am simțit studiindu-mi tăietura de pe față şi vână- 
tăile de sub haine, care mă făceau să gem din când în când. Spre 
surprinderea mea, nu mă vindecasem complet - deşi presupun că 
asta era în avantajul meu. 

La cina din ziua precedentă, Tamlin mă implorase să îl iert. Eu îl 
iertasem, dar Lucien nu-i vorbise toată seara. 

Întârzierea îi făcuse pe Jurian şi pe nobilii din Hybern să se su- 
pere, după ce recunoscusem că din cauza vânătăilor îmi era foarte 
greu să-i însoțesc spre zid. Tamlin nu avusese curajul să sugereze 
să plece fără mine, să mă lipsească de acea îndatorire. Mai ales 
când văzuse semnele roşiatice şi ştia că, dacă aş fi fost om, m-ar fi 
putut omori. 

Iar nobilii, după ce Lucien şi cu mine trimiseserăm răutatea in- 
vizibilă a lui Bogge după ei, se retrăseseră. Pentru moment. Mi-am 
menţinut scuturile ridicate - în jurul meu şi al celorlalți, efortul fi- 
ind acum o durere constantă de cap, care mă făcea să simt slab şi 
firav orice strop de magie. Armistițiul de la graniță nu adusese 

multe beneficii, făcându-mă, în schimb, să depun un efort mai mare 
după ce îmi trimisesem puterea prin zid. 

O invitasem pe lanthe acasă, cerându-i subtil să-i simt prezenţa li- 
niştitoare. Ea sosise fiind la curent cu tot ce se întâmplase în birou — 
omiţând în mod intenţionat că Tamlin i se confesase, cerându-și 
iertare de la Mamă, de la Cazan şi de la alţii. În acea seară, i-am 
turuit despre iertare și am pretins că îi ascultam sfaturile, spunân- 
du-le curtenilor şi celorlalți de la masa noastră aglomerată cât de 
norocoși eram că Tamlin și lanthe ne păzeau ţinuturile. 

Sincer, nu ştiu cum de niciunul dintre ei nu făcuse legătura. 

Cum nimeni nu-mi considerase cuvintele o coincidenţă ciudată, 
ci o provocare. O ameninţare. 

Un mic şi ultim ghiont. 

Mai ales când şapte naga pătrunseră pe terenul conacului chiar 
după miezul nopții. 

Creaturile fură executate înainte să ajungă la casă — un atac oprit 
de avertismentul vizual trimis de Cazan tocmai lui Ianthe. 

Haosul şi strigătele treziră conacul. Eu am rămas în camera mea, 
cu gărzile sub ferestre şi în fața ușii. Însuși Tamlin, ud de sânge și 
gâfâind, veni să mă informeze că proprietatea era din nou în sigu- 
ranță, că ființele naga fuseseră găsite cu cheile de la poartă şi că de 
santinela care le pierduse avea să se ocupe dimineaţă. Era o întâm- 
plare ciudată, un ultim spectacol al puterii din partea unui trib care 
nu plecase cu blândeţe după domnia Amaranthei. 

Ianthe ne salvase pe toţi de alte rele. 

În dimineaţa următoare, ne-am adunat cu toții în faţa barăcilor, 
Lucien fiind palid şi tras la faţă, cu pete violet sub ochii sticloși. Nu 
se întorsese în camera lui seara trecută. 

Lângă mine, nobilii din Hybern şi Jurian erau tăcuţi şi serioşi, în 
timp ce Tamlin se plimba în fața santinelei atârnate între doi stâlpi. 

- Ți s-a încredinţat paza conacului şi a oamenilor lui, îi spuse 
Tamlin masculului care tremura, deja dezbrăcat până la pantaloni. 

Nu doar că aseară ai fost găsit dormind la poartă, dar ale tale erau 
cheile care au dispărut de la bun început. Tamlin mârâi încet. Negi? 

- Eu... Eu nu adorm niciodată. Nu mi s-a mai întâmplat până 
acum. Probabil că am aţipit un minut sau două, se bâlbâi santinela, 
funiile care legau bărbatul scârțâind când el se smuci. 

- Ai pus în pericol vieţile tuturor celor din conac. 

Şi un asemenea lucru nu putea trece nepedepsit. Nu cu nobilii 
din Hybern prezenți aici, care căutau orice semn de slăbiciune. 

Tamlin ridică o mână. Bron, cu chipul împietrit, se apropie să-i 
dea un bici. 

Toate santinelele, cei mai de încredere războinici ai lui, se agi- 
tară, unii încruntându-se de-a dreptul la Tamlin, alții încercând să 
nu se uite la ceea ce urma să se întâmple. 

L-am apucat pe Lucien de mână. Nu totul era doar pentru 
spectacol. 

Ianthe înaintă, cu mâinile împreunate pe pântece. 

- Douăzeci de lovituri. Şi una în plus pentru iertarea Cazanului. 

Gărzile îşi întoarseră privirile încruntate spre ea. 

Tamlin desfășură biciul pe pământ. 

Eu am acţionat. Mi-am strecurat puterea în mintea santinelei 
legate și i-am eliberat amintirea pe care i-o strecurasem adânc în 
minte - i-am eliberat şi limba. 

- Ea a fost, spuse el gâfâind şi făcând semn din bărbie spre Ianthe. 
Ea a luat cheile. 

Tamlin clipi și toată lumea din curte se uită direct la Ianthe. 

Chipul nici măcar nu îi tresări când auzi acuzaţia — adevărul pe 
care i-l aruncase în faţă. 

Aşteptasem să văd cum avea să răspundă puterii pe care mi-o 
arătasem la Solstiţiu, urmărindu-i mişcările pe parcursul acelei zile 
şi nopți. La câteva clipe după plecarea mea de la petrecere, se dusese 
la barăci, folosind un licăr de putere ca să îl adoarmă şi să-i ia cheile. 
Apoi își plantase avertismentele privind atacurile iminente ale crea- 
turilor naga... după ce le dăduse cheile de la poartă, ca să poată da 

alarma seara trecută. Pentru ca ea să ne poată salva, astfel, de o 
amenințare reală. 

Ar fi fost o idee inteligentă — dacă nu s-ar fi desfăşurat exact cum 
plănuisem. 

Ianthe spuse calmă: 

- De ce aş fi luat cheile? V-am avertizat în privinţa atacului. 

- Ai fost la barăci — te-am văzut în seara aceea, insistă santinela 
şi apoi își întoarse privirea rugătoare spre Tamlin. 

Nu frica de durere era cea care îl stimula, mi-am dat eu seama. 
Nu, ar fi meritat să fie biciuit şi şi-ar fi asumat faptele şi ar fi făcut 
bine faţă. Era frica onoarei pierdute. 

- Tamlin, credeam că una dintre santinelele tale ar avea mai multă 
demnitate decât să împrăștie minciuni ca să se scape de o durere 
trecătoare. Chipul lui Ianthe era la fel de calm ca întotdeauna. 

Tamlin, spre meritul lui, se uită atent și îndelung la santinelă. 

Am înaintat. 

- Eu am să-i ascult povestea. 

Unele gărzi oftară, altele se uitară la mine cu milă şi afecțiune. 

Ianthe își înălță capul. 

- Cu respectul cuvenit, milady, nu tu trebuie să iei decizia asta. 

Şi, iat-o — în încercarea ei de a mă submina. 

Doar pentru că ar fi enervat-o, am ignorat-o şi i-am spus 
santinelei: 

- Îţi voi asculta povestea. 

M-am concentrat doar asupra lui, chiar dacă îmi număram res- 
piraţiile şi mă rugam ca lanthe să muște momeala... 

- Ai să crezi vorbele unei santinele şi nu pe cele ale unei Mari 
Preotese? 

Dezgustul față de cuvintele rostite fără să se gândească nu era 
Chiar simulat — deşi am depus un mic efort să-mi ascund zâmbetul 
vag. Insulta și tonul le făcură pe gărzi să se miște pe loc. Chiar dacă 
nu avuseseră încredere deplină în camaradul lor, își dădură seama 
că lanthe era vinovată doar după cuvintele ei. 

Atunci m-am uitat la Tamlin și am văzut cum şi privirea lui de- 
veni tăioasă când înţelese. Ianthe protesta prea mult. | 

O, era pe deplin conştient că, probabil, Ianthe plănuise ca naga 
să atace ca să-și recâștige un dram de putere şi de influență - ca 
salvatoarea acestor oameni. 

Tamlin strânse din buze în semn de dezaprobare. 

Le-aș fi dat amândurora o bucată de sfoară. Am presupus că acum 
ar fi fost momentul să văd dacă s-ar fi spânzurat cu ea. 

Am îndrăznit să mai fac un pas în față, ridicându-mi palmele 
spre Tamlin. 

- Poate că a fost o greşeală. Nu îi lua pielea sau onoarea. Hai să-l 
ascultăm! 

Privirea lui Tamlin se îmblânzi o clipă. El rămase tăcut, gândin- 
du-se, dar, în spatele meu, Brannagh pufni. 

- Patetic, şopti ea, deși toată lumea o auzi. 

Slabi. Vulnerabili. Gata de cucerit. Am văzut cuvintele lovindu-l 
pe Tamlin în față ca şi când ar fi fost niște uși care se închideau. 

Nu exista nicio altă interpretare - nu pentru Tamlin. 

Dar lanthe mă evalua pe mine, stând în faţa mulţimii, şi influ- 
ența pe care mă dovedisem atât de capabilă să i-o fur. Dacă şi-ar fi 
recunoscut vina... tot ce i-ar mai fi rămas s-ar fi ruinat. 

Tamlin deschise gura, dar Ianthe îl întrerupse: 

- Există legi care trebuie respectate, îmi spuse ea, destul de blând, 
încât am vrut s-o zgârii pe față. Tradiţii. El ne-a trădat încrederea, 
ne-a lăsat sângele să fie vărsat pentru neglijența lui. Acum încearcă 
să acuze o Mare Preoteasă pentru greşelile sale. Nu poate scăpa ne- 
pedepsit. Ea îi făcu semn din cap lui Tamlin. Douăzeci şi una de 
lovituri de bici, Mare Lord. 

M-am uitat spre ei şi gura mi se uscă. 

- Te rog, ascultă-l! 

În privirea santinelei care atârna între stâlpi se citeau speranța şi 
recunoştinţa. 

Cu asta... răzbunarea mea se transformă în ceva soios, străin şi 
greţos. Durerea avea să-i treacă, dar lovitura dată onoarei lui... Mi-ar 
fi luat şi mie o parte din onoare. 

Tamlin se uită fix la mine, apoi la Ianthe şi la nobilii din Hybern 
care rânjeau -— la Jurian, care își încrucişă braţele, cu o expresie de 
necitit. 

Şi, aşa cum pariasem, nevoia lui Tamlin de a fi puternic şi de a 
controla câștigase. 

Ianthe era un aliat prea important ca să rişte să o izoleze. Cuvân- 
tul unei santinele inferioare... nu, nu conta la fel de mult ca al ei. 

Tamlin se întoarse spre santinela legată de stâlpi. 

- Pune-i căluşul! îi ordonă el încet lui Bron. 

Bron ezită o clipă — ca şi când șocul ordinului lui Tamlin l-ar fi 
străbătut, ca şi pe celelalte gărzi. Îi lua partea lui Ianthe - în defa- 
voarea lor. A santinelelor lui, care trecuseră dincolo de zid, de nenu- 
mărate ori, ca să încerce să rupă blestemul pentru el. Care fuseseră 
dispuse să o facă, să moară, vânate ca acei lupi, pentru el. Iar lupul 
pe care îl doborâsem, Andras... și el plecase de bunăvoie. Tamlin îi 
trimisese pe toți şi nu toți se mai şi întorseseră. Plecaseră de bună- 
voie şi totuși, asta... asta era mulțumirea lui. Recunoştinţa lui. Încre- 
derea lui. 

Însă Bron făcu aşa cum i se ordonă, băgând mica bucată de lemn 
în gura acum tremurândă a santinelei. 

Judecând după disprețul abia mascat de pe chipurile gardienilor, 
aceştia erau cel puţin conştienţi de ceea ce se întâmplase sau cre- 
deau că se întâmplase: Marea Preoteasă plănuise tot atacul ca să 
pretindă că era o salvatoare, cu prețul reputației unuia dintre ei. Fi 
nu ştiau că eu o îndemnasem să o facă, să dezvăluie ce şarpe era şi 
cât de puţin însemna pentru ea cineva fără titlu. 

Cum Tamlin o asculta orbeşte - prea mult. 

Nu m-am prefăcut când mi-am dus mâna la gât, retrăgându-mă 
un pas, apoi încă unul, până când i-am simţit căldura lui Lucien şi 
m-am sprijinit de el. 

Santinelele îi măsurau din priviri pe Ianthe şi pe nobili. Tamlin 
fusese mereu unul dintre ei - luptase pentru ei. 

Până acum. Până la Hybern. Până să-i aducă pe monștrii străini 
înaintea lor. 

Până să aducă o Mare Preoteasă intrigantă în faţa lor. 

Când dădu biciul în spate, Tamlin se uită la noi, la mâna pe care 
Lucien şi-o pusese pe braţul meu ca să mă echilibreze. 

Pocnetul puternic se auzi prin barăci, prin conac şi chiar prin 
fundaţia curții atunci când spintecă aerul. 


CAPITOLUL 
9 


Ianthe nu terminase. 

O ştiam şi m-am pregătit pentru asta. Ea nu fugi înapoi la tem- 
plul ei, aflat la câțiva kilometri distanță. 

În schimb, rămase acasă, profitând de șansa de a se apropia de 
Tamlin. Ea credea că dobândise o poziţie solidă, că declaraţia ei 
de dreptate servită de capătul însângerat al biciului nu fusese decât 
o ultimă palmă peste fața gărzilor care urmăreau. 

Şi când bărbatul atârnase moale din legături, când ceilalți veniseră 
să-l dezlege cu grijă, lanthe nu făcuse decât să-i conducă pe cei din 
Hybern şi pe Tamlin în conac, pentru masa de prânz. Dar eu rămă- 
sesem la barăci, având grijă de santinela care gemea, ducând bolurile 
cu apă însângerată în timp ce vindecătoarea îl pansa în liniște. 

După câteva ore, Bron şi Hart mă escortară personal spre conac. 
Le-am mulțumit spunându-le pe nume şi mi-am cerut scuze că nu 
reuşisem să împiedic uneltirile lui Ianthe sau pedeapsa nedreptă a 
prietenului lor. Le-am vorbit sincer, pocnetul biciului încă răsunân- 
du-mi în urechi. 

Apoi ei rostiră cuvintele pe care le aşteptam. Și lor le părea rău 
că nu făcuseră nimic. 

Nu doar astăzi. Însă vânătăile dispăreau acum - în sfârșit. Se 
refereau la celelalte incidente. 

Dacă i-aş fi rugat, mi-ar fi dat cuţitele lor ca să le tai gâturile. 

În seara următoare, mă grăbeam spre camera mea ca să mă 
schimb pentru cină când Ianthe acţionă din nou. 

Trebuia să ne însoţească spre zid dimineaţă. 

Ea şi Tamlin. 

Dacă noi toţi trebuia să formăm un front comun, aşa cum decla- 
rase la cină, atunci își dorea să vadă şi ea zidul. 

Nobililor din Hybern nu le păsa, dar Jurian îmi făcu un semn cu 
ochiul, ca şi când şi el ar fi văzut jocul în desfăşurare. 

Mi-am făcut bagajele în seara aceea. 

Alis intră chiar înainte de culcare, ținând un al treilea pachet. 

- De vreme ce este o călătorie mai lungă, ţi-am adus provizii. 

Chiar dacă Tamlin ni se alătura, erau prea mulţi oameni ca să-i 
teleporteze direct. 

Aşadar, aveam să călătorim așa cum o mai făcusem, pe por- 
ţiuni - câţiva kilometri deodată. 

Alis lăsă pachetul pe care îl pregătise lângă al meu, luă peria de 
pe măsuţa de toaletă şi îmi făcu semn să mă aşez pe băncuţa tapițată 
din faţa ei. 

M-am supus. Pentru câteva minute, îmi perie părul în linişte, 
după care spuse: 

- Când ai să pleci mâine, am să plec şi eu. 

Am privit-o în oglindă. 

- Nepoţii mei şi-au făcut bagajele şi poneii sunt pregătiţi să ne 
ducă înapoi pe teritoriul Regatului Verii, în sfârşit. A trecut prea mult 
timp de când mi-am văzut casa, zise ea, deşi ochii îi străluceau. 

- Cunosc sentimentul, fu tot ce i-am spus. 

- Îți doresc să-ţi fie bine, doamnă, spuse Alis lăsând peria şi în- 
cepând să-mi împletească părul la spate. Pentru tot restul zilelor 
tale, indiferent de cât de lungi ar fi, îţi doresc numai bine. 

Am lăsat-o să-mi termine de împletit cosița şi apoi m-am întors 
ca să îi prind degetele subțiri în ale mele. 

- Să nu-i spui niciodată lui Tarquin cât de bine mă cunoşti. 

Ea ridică din sprâncene. 

- Există un rubin de sânge cu numele meu pe el, am lămurit-o eu. 

Până și pielea ei ca de coajă de copac păru să se albească. Price- 
puse că eram inamica vânată a Regatului Verii. Numai moartea mea 
ar fi fost acceptată drept plată pentru crimele mele. 

Alis îmi strânse mâna. 

- Cu sau fără rubine de sânge, vei avea mereu o prietenă în 
Regatul Verii. 

Am înghiţit în sec. 

- Şi tu vei avea mereu una în regatul meu, i-am promis eu. 

Ştia la care regat mă refeream și nu părea speriată. 


z3 


Santinelele nu se uitau la Tamlin şi nici măcar nu îi vorbeau, 
decât dacă era absolut necesar. Bron, Hart şi alți trei urmau să ne 
însoțească. Ei mă zăriseră verificându-l pe prietenul lor înainte de 
răsărit — un gest de bunătate pe care ştiam că niciunul dintre ceilalți 
nu îl făcuse. 

Teleportarea semăna cu mersul prin noroi. De fapt, puterile mele 
deveniseră mai mult o povară decât un ajutor. Înainte de amiază, 
m-a cuprins o durere groaznică de cap şi mi-am petrecut ultima 
parte a călătoriei ameţită și dezorientată, în timp ce ne-am telepor- 
tat de nenumărate ori. 

Am ajuns şi am instalat tabăra într-o linişte aproape totală. 
Încet şi rușinată, am cerut să împart un cort cu Ianthe şi nu cu 
Tamlin, părând nerăbdătoare să dreg situația cauzată de biciuire. 
Însă am făcut-o mai mult ca să-l cruț pe Lucien de atenţia ei, decât 
ca să-l ţin la distanță pe Tamlin. Cina era pregătită și am mâncat, 
saltelele fură întinse, iar Tamlin le ordonă lui Bron şi lui Hart să 
stea primii de veghe. 

Să stau întinsă lângă Ianthe fără să-i tai gâtul era un exercițiu de 
răbdare şi autocontrol. 

Dar, ori de câte ori cuțitul de sub perna mea păru să-i şoptească 
numele, îmi aminteam de prietenii mei — de familia mea, care era în 
viaţă şi se vindeca în Nord. 

Le-am repetat de nenumărate ori numele în tăcere şi pe întu- 
neric. Rhysand. Mor. Cassian. Amren. Azriel. Elain. Nesta. 

M-am gândit cum îi văzusem ultima dată, atât de însângeraţi şi 
de răniţi. M-am gândit la strigătul lui Cassian când aripile îi fuse- 
seră sfâşiate; la ameninţarea lui Azriel la adresa regelui în timp ce 
avansa spre Mor. La Nesta, care se împotrivise la fiecare pas în drum 
spre Cazan. 

Ţelul meu era mai important decât răzbunarea şi răsplata 
personală. 

Se crăpă de ziuă, iar eu tot m-am trezit strângând mânerul cu- 
titului şi l-am scos când m-am ridicat, privind-o de sus pe preo- 
teasa adormită. 

Gâtul ei catifelat părea să strălucească în soarele dimineţii care 
pătrundea prin clapele cortului. 

Am cântărit cuțitul în mână. 

Nu eram sigură că mă născusem cu puterea de a ierta terorile în- 
durate de cei pe care îi iubeam. De mine nu-mi păsa - nici pe departe 
la fel de mult, dar în adâncul meu era o voință fundamentală de oţel, 
care nu se putea îndoi sau ruina în situaţia asta. Nu suportam ideea 
de a-i lăsa pe oamenii aceia să scape după tot ce făcuseră. 

Ianthe deschise ochii, turcoazul fiind la fel de limpede ca dia- 
dema ei aruncată, şi se uită direct la cuțitul din mâna mea și apoi la 
chipul meu. 

- Nu poți să fii prea precaută când împarţi tabăra cu inamicii, 
am spus eu. 

Aş fi putut jura că în privirea ei licări ceva asemănător fricii. 

- Hybernul nu este inamicul nostru, spuse ea, respirând cam 
sacadat. 

După paloarea ei, când am părăsit cortul, mi-am dat seama că 
răspunsul meu, zâmbetul, avusese efectul scontat. 

Lucien şi Tamlin le arătară gemenilor unde era crăpătura din zid. 

Şi, ca şi în cazul primelor două, îşi petrecură câteva ore stu- 
diind-o, continuând să fie atenţi la terenul înconjurător. 

De data asta, am rămas aproape şi i-am urmărit, prezența mea fi- 
ind considerată oarecum neamenințătoare, dacă nu o pacoste. Ne 
jucaserăm micile jocuri de putere, stabiliserăm că aş fi putut să muşc 
dacă mi-aş fi dorit, dar că aveam să ne tolerăm unii pe ceilalți. 

- Aici, îi şopti Brannagh lui Dagdan şi-i arătă din bărbie deschi- 
zătura invizibilă. 

Singurele semne erau copacii diferiţi: pe partea noastră, erau de 
un verde primăvăratic, proaspăt și strălucitor. Pe partea cealaltă, 
erau întunecaţi, masivi şi se îndoiau uşor din cauza căldurii — în 
mijlocul verii. 

- Prima era mai bună, zise Dagdan. 

Eu m-am aşezat pe un mic bolovan, cojind un măr cu un cuțitaş. 

- Şi mai aproape de coasta vestică, îi mai spuse surorii gemene. 

- Asta e mai aproape de continent - de strâmtoare. 

Am tăiat adânc mărul, scoțând o bucată de pulpă albă. 

- Da, dar am avea mai mult acces la proviziile Marelui Lord. 

Lordul era acum plecat cu Jurian, căutând o mâncare mai sățioasă 
decât sendvişurile pe care le împachetaserăm. lanthe se dusese la un 
pârâu din apropiere ca să se roage, iar eu nu ştiam unde erau Lucien 
şi santinelele. 

Îmi fu şi mie mai uşor când am băgat felia de măr în gură şi am zis: 

- Eu spun să o alegeţi pe asta. 

Ei se întoarseră spre mine, Brannagh rânjind, iar Dagdan ridi- 
când din sprâncene. 

- Ce ştii tu despre aşa ceva? întrebă Brannagh. 

Am ridicat din umeri şi am tăiat o altă bucată de măr. 

- Voi doi vorbiţi mai tare decât vă daţi seama. 

Fraţii se încruntară unul la celălalt. Erau mândri, aroganţi și 
cruzi. Îi studiasem în ultimele două săptămâni. 

- Dacă nu vreţi să riscaţi ca toate celelalte regate să aibă timp să 
se adune şi să vă intercepteze înainte să puteţi traversa spre strâm- 
toare, aş alege-o pe asta. 

Brannagh îşi dădu ochii peste cap. 

Am continuat să turui, plictisită: 

- Dar ce ştiu eu? Voi doi v-aţi ascuns o insuliță timp de cinci sute 
de ani. În mod clar ştiţi mai multe decât mine despre Prythian și 
armatele în mișcare. 

- Asta nu are legătură cu armatele, deci sper că ai să-ţi ţii gura 
până când o să avem nevoie de tine, spuse Brannagh printre dinţi. 

Am pufnit. 

- Vrei să spui că scopul prostiei ăsteia nu este să găsiţi un loc prin 
care să treceţi prin zid şi să folosiţi Cazanul ca să vă transportaţi și 
armatele aici? 

Ea râse, aruncându-şi pletele negre peste umăr. 

- Rolul Cazanului nu este să transporte armatele de soldaţi, ci să 
refacă lumile, să distrugă zidul hidos şi să ne revendice natura. 

Eu mi-am încrucișat picioarele. 

- Cu o armată de zece mii, nu cred că aţi avea nevoie de niciun 
obiect magic care să vă facă treaba murdară. 

- Armata noastră e de zece ori mai mare, fato! spuse disprețuitor 
Brannagh. Şi de două ori mai numeroasă dacă îi punem la socoteală 
pe aliaţii noştri din Vallahan, Montesere și Rask. 

Două sute de mii. Mama să ne salveze! 

- Cu siguranţă aţi fost ocupați în ultimii ani. I-am studiat, deloc 
intimidată. De ce nu aţi atacat când Amarantha avea insula? 

- Pe atunci, regele nu găsise Cazanul, în ciuda anilor de căutări şi 
asta i-a servit scopurilor de a o lăsa să vadă cum i-am putea distruge 
pe oamenii ăștia. Şi i-a motivat pe aliaţii noştri de pe continent să 
ni se alăture, ştiind ce îi aşteaptă. 

Am terminat mărul şi am aruncat cotorul în pădure. Ei îl priviră 
zburând ca doi câini de vânătoare care urmăreau un fazan. 

- Aşadar, toți vor veni aici? Trebuie să o fac pe gazda pentru atât 
de mulți soldați? 

- Armata noastră se va ocupa de Prythian înainte de a se uni cu 
celelalte. Comandanții noştri se pregătesc pentru asta chiar acum. 

- Probabil credeţi că e posibil să pierdeţi, dacă vă deranjaţi să 
folosiți Cazanul ca să vă ajute să câştigaţi. 

- Cazanul este şansa noastră. Va curăța din nou lumea asta. 

Am ridicat din sprâncene cu un cinism lipsit de respect. 

- Şi aveţi nevoie exact de locul ăsta ca să îl dezlănțuiţi? 

- Locul ăsta, spuse Dagdan cu o mână pe mânerul sabiei, există 
deoarece o persoană sau un obiect de mare putere a trecut prin el. 
Cazanul va analiza gaura deja făcută şi o va mări până când zidul se 
va prăbuşi de tot. Este un proces atent, complex şi pe care nu cred 
că mintea ta de muritoare poate să-l înțeleagă. 

- Probabil. Deşi mintea asta de muritoare a reuşit să dezlege 
ghicitoarea Amaranthei şi să o distrugă. 

Brannagh se întoarse din nou spre zid. 

- De ce crezi că Hybernul a lăsat-o să trăiască atât de mult în 
ţinuturile acestea? Era mai bine să aibă pe altcineva care să-i facă 
treburile murdare. 


Hh 


Aveam ceea ce-mi trebuia. 

Tamlin şi Jurian erau încă plecați la vânătoare, nobilii erau ocu- 
pați, iar eu trimisesem santinelele să-mi mai aducă apă, pretinzând 
că unele vânătăi mă mai dureau şi că voiam să fac o compresă pen- 
tru ele. 

Ei păruseră foarte supăraţi. Nu pe mine, ci pe cel care îmi făcuse 
vânătăile, care o alesese pe Ianthe înaintea lor şi Hybernul înaintea 
onoarei şi a poporului. 

Adusesem trei pachete, dar îmi trebuia doar unul, cel în care 
împachetasem la loc și cu grijă noile provizii din partea lui Alis, 
acum ascuns lângă tot ce anticipasem că aveam nevoie ca să mă 
îndepărtez de ei şi să plec. Cel pe care îl luam preventiv cu mine în 
toate călătoriile spre zid. Iar acum... 

Ştiam cifrele şi aveam un scop, o locaţie clară şi numele terito- 
riilor străine. 

Dar, mai mult decât atât, aveam un popor care își pierduse cre- 
dința în Marea Preoteasă. Aveam santinelele care începeau să se 
răzvrătească împotriva Marelui lor Lord. Şi, prin urmare, îi aveam 
pe nobilii din Hybern care se îndoiau de puterea aliaților lor aici. 
Pregătisem regatul acesta să cadă. Nu din cauza armatelor străine, 
ci a conflictelor interne. 

Şi trebuia să fiu departe înainte să se întâmple. Înainte ca ultima 
parte a planului meu să aibă efect. 

Grupul urma să se întoarcă fără mine şi, ca să menţină iluzia 
puterii, Tamlin şi lanthe aveau să mintă în privința destinaţiei 
mele. 

Şi poate că, după o zi sau două, una dintre santinele avea să dez- 
văluie ştirea, o capcană întinsă cu grijă pe care i-o fixasem în minte 
ca pe una dintre cursele mele. 

Fugisem ca să-mi salvez viața, după ce fusesem aproape ucisă de 
prinţul şi de prinţesa din Hybern. Îi sădisem în minte imaginile 
trupului meu brutalizat, semnele confirmând stilul pe care Dagdan 
şi Brannagh deja şi-l dezvăluiseră. Ar fi descris cu detalii cum mă 
ajutase să scap înainte de a fi fost prea târziu. Cum fugisem să-mi 
salvez viaţa când Tamlin şi lanthe refuzaseră să intervină, să-şi riște 
alianța cu Hybernul. 

Şi când santinela ar fi divulgat adevărul, incapabilă să mai tacă 
după ce văzuse cum soartea mea jalnică era ascunsă de Tamlin și 
Ianthe, tot aşa cum Tamlin îi luase apărarea lui Ianthe în ziua în 
care fusese biciuit gardianul... 

După ce ar fi descris ce îmi făcuse Hybernul mie, Distrugătoarea 
Blestemului, noua binecuvântată de Cazan, înainte să fug ca să mă 
salvez... 

Nu avea să mai existe nicio alianţă pentru că nicio santinelă şi 
niciun cetățean din regat nu ar mai fi rămas alături de Tamlin sau 
Ianthe după asta. După ce pățisem eu. 

Am intrat în cort ca să-mi iau sacul, cu paşi ușori şi rapizi. As- 
cultând şi abia respirând, am scrutat tabăra şi pădurea. 

După alte câteva secunde, am luat centura cu cuţitele lui Tamlin, 
de unde le lăsase în cortul lui. L-ar fi încurcat când ar fi folosit arcul 
şi săgețile, îmi explicase el dimineaţă. 

Le-am simţit greutatea considerabilă când mi-am aşezat-o de-a 
curmezişul pieptului. Cuţite de luptă illyriene. 

Acasă. Plecam acasă. 

Nu m-am deranjat să privesc înapoi spre tabără când m-am furi- 
şat către pădurea din nord. Dacă m-aş fi teleportat fără să mă opresc 
între sărituri, aş fi ajuns la poalele dealului într-o oră şi aş fi dispărut 
printr-una dintre peşteri la scurt timp după aceea. 

Am înaintat vreo sută de metri în pădure înainte să mă opresc. 

L-am auzit prima dată pe Lucien. 

- Retrage-te! 

O femeie râse încet. 

Sunetul mă făcu să înțepenesc şi să îngheț. Îl mai auzisem - în 
amintirile lui Rhysand. 

Trebuia să merg în continuare. Oricât de oribil ar fi fost, erau 
distraşi. 

Să merg în continuare, să merg în continuare, să merg în 
continuare. 

- Credeam că ai să mă cauţi după Ritual, spuse mieros Ianthe. 

Nu aveau cum să fie la o distanță mai mare de zece metri în pă- 
dure. Destul de departe, încât să nu-mi audă prezența, dacă aş fi fost 
destul de tăcută. 

- Am fost obligat să împlinesc Ritualul, izbucni Lucien. Ce s-a 
întâmplat în seara aceea nu este ce mi-am dorit, crede-mă! 

- Ne-am distrat, noi doi. 

- Acum am o parteneră. 

Fiecare secundă era bătaia clopotului morții mele. Pregătisem to- 
tul să cadă; încetasem demult să mă simt vinovată sau să mă îndoiesc 
de planurile mele. Nu acum, când Alis era plecată, în siguranţă. 

Şi totuşi... şi totuşi... 

- Nu te porţi aşa cu Feyre. 

O ameninţare subtilă. 

- Te înşeli. 

- Da? Crengile şi frunzele trosniră, ca şi când l-ar fi încercuit. Tu 
ai atins-o peste tot. 

Îmi făcusem treaba prea bine, îi provocasem prea mult gelozia 
cu fiecare ocazie în care găsisem moduri prin care să îl fac pe Lucien 
să mă atingă în prezenţa ei şi a lui Tamlin. 

- Nu mă atinge! mârâi el. 

Şi apoi am plecat. 

Mi-am mascat sunetele paşilor, tăcuţi ca ai unei pantere când 
m-am îndreptat spre poieniţa în care se aflau. 

Unde Lucien stătea în picioare, cu spatele rezemat de un copac 
şi cu două cătuşe de piatră albastră în jurul încheieturilor mâinilor. 

Le mai văzusem. La Rhys, ca să-i imobilizeze puterea. Erau din 
piatră cioplită din tărâmul putred al Hybernului, capabilă să anu- 
leze magia. Şi, în cazul de faţă... să-l ţină pe Lucien de copac în timp 
ce lanthe îl studia ca un şarpe aflat în fața mâncării. 

Ea îi atinse pieptul lat şi abdomenul, iar Lucien îşi îndreptă pri- 
virea spre mine când m-am oprit între copaci, frica şi umilința în- 
roşindu-i pielea aurie. 

- Ajunge! am spus eu. 

Ianthe își întoarse capul spre mine. Zâmbetul îi era nevinovat, 
prostesc, dar am văzut cum se uită la desaga şi centura lui Tamlin, 
pe care le ignoră. 

- Eram în mijlocul unui joc. Nu-i aşa, Lucien? 

El nu răspunse. 

Şi imaginea cătuşelor, oricum ar fi reuşit să-l prindă, a mâinii ei 
rămasă pe abdomenul lui... 

- Vom reveni în tabără după ce terminăm, spuse ea, întorcân- 
du-se din nou spre el. Mâna îi alunecă mai jos, nu pentru plăcerea lui, 
ci pur şi simplu ca să-mi arunce în față faptul că putea să o facă... 

Am lovit. 

Nu cu magia sau cuţitele, ci cu mintea. 

Am smuls scutul pe care mi-l păstram în jurul ei ca să evit con- 
trolul gemenilor și m-am izbit în conştiinţa sa. 

O mască peste un chip al decadenţei. Asta am simţit când i-am 
intrat în capul frumos şi am dat peste atâtea gânduri hidoase, peste 
un șir de masculi asupra cărora folosise puterea sau pe care îi forțase 
de-a dreptul să se culce cu ea, convinsă de faptul că era îndreptățită 
să o facă. M-am retras din faţa acelor amintiri, stăpânindu-mă. 

- la-ţi mâinile de pe el! 

Ea mă ascultă. 

- Descătuşează-l! 

Lucien păli când Ianthe se supuse, cu un chip surprinzător de 
inexpresiv, ascultător. Cătuşele din piatră albastră căzură cu un 
zgomot surd pe pământul acoperit de muşchi. 

Cămașa lui Lucien era dată într-o parte, nasturele de sus al pan- 
talonilor fiind deja descheiat. 

Vuietul care îmi umplu mintea fu atât de puternic, încât abia 
m-am auzit spunând: 

- Ridică piatra aia! 

Lucien rămase lipit de copac şi urmări în linişte cum Ianthe se 
aplecă să ia o piatră gri, cam de mărimea unui măr. 

- Pune-ţi mâna dreaptă pe bolovanul ăla! 

Ea se supuse, deşi simți un fior pe şira spinării. 

Mintea i se zbătu şi se luptă cu mine, ca un peşte prins în undiță. 
Mi-am înfipt şi mai adânc ghearele mentale, iar vocea ei interioară 
începu să ţipe. 

- Loveşte-ţi mâna cu piatra cât poți de tare, până când am să-ți 
spun să te opreşti. 

Mâna cu care-l atinsese pe el şi pe mulți alții. 

Ianthe ridică piatra. Primul impact fu un zgomot surd, înăbuşit 
şi umed. 

Al doilea, un pocnet adevărat. 

Al treilea făcu sângele să curgă. 

Braţul îi urca şi cobora, corpul tremurându-i în agonie, iar eu 
i-am spus foarte clar: 

- Nu ai să mai atingi niciodată o altă persoană împotriva voinţei 
ei. Nu ai să te mai convingi că îşi doreşte cu adevărat avansurile tale; 
că joacă nişte jocuri. Nu ai să mai simţi niciodată atingerea altcuiva, 
decât dacă nu eşti tu cea care o inițiază, dacă nu este dorită de am- 
bele părți. 

Trosc! Pleosc! Bum! 

- Nu îţi vei aminti ce s-a întâmplat aici. Le vei spune celorlalți că 
ai căzut. 

Degetul inelar i se mişcase în direcția greșită. 

- Ai voie să te duci la o vindecătoare să-ţi repare oasele, dar nu 
să îți şteargă cicatricele. Şi, ori de câte ori ai să-ţi priveşti mâna, ai 
să-ți aduci aminte că faptul de a-i atinge pe oameni împotriva voin- 
tei lor are consecinţe şi că, dacă o mai faci, tot ce te reprezintă o să 
dispară. Ai să trăieşti cu groaza asta în fiecare zi şi nu ai să afli nicio- 
dată de unde ţi se trage. Ai să te temi că ești urmărită şi vânată și că 
ceva așteaptă să te prindă cu garda jos. 

Lacrimi tăcute de durere îi curseră pe chip. 

- Te poţi opri acum. 

Piatra însângerată se rostogoli pe iarbă. Mâna îi era doar o adu- 
nătură de oase rupte, înfăşurate de piele sfâșiată. 

- Îngenunchează aici până te găseşte careva! 

Ianthe căzu în genunchi, din mâna distrusă curgându-i sânge pe 
veşmintele galbene. 

- M-am gândit dacă să-ți tai gâtul dimineață, i-am spus eu. 
M-am gândit toată seara cât timp ai dormit lângă mine. M-am gân- 
dit în fiecare zi, de când am aflat că le-ai vândut pe surorile mele 
Hybernului. Am schițat un zâmbet. Dar cred că asta este o pedeapsă 
mai bună. Şi sper să trăieşti foarte mult, Ianthe, şi să nu cunoşti o 
clipă de linişte. 

Am privit-o de sus încă o clipă, strângând tapiseria de cuvinte şi 
ordine pe care i le împletisem în minte şi m-am întors spre Lucien, 
care îşi aranjase pantalonii şi cămașa. 

Cu ochi mari, se uită la ea, la mine şi apoi la piatra însângerată. 

- Cuvântul pe care îl cauţi, Lucien, şopti o voce feminină înşe- 
lător de slabă, este daemati. 

Ne-am întors spre Brannagh şi Dagdan când fraţii intrară în 
poiană, rânjind ca nişte lupi. 


CAPITOLUL 
10 


Brannagh își trecu degetele prin părul auriu al lui Ianthe, țâțâind 
când văzu carnea însângerată ocrotită în poala ei. 

- Pleci undeva, Feyre? 

Mi-am lăsat masca să cadă. 

- Trebuie să fiu undeva, le-am spus nobililor din Hybern, ob- 
servând poziţiile de flancare pe care le ocupară prea nonşalant în 
jurul meu. 

- Ce ar putea fi mai important decât să ne asişti? La urma urmei, 
eşti obligată să-l asişti pe regele nostru. 

Trăgeau de timp - până când Tamlin avea să se întoarcă de la 
vânătoare împreună cu Jurian. 

Lucien se îndepărtă de copac, dar nu veni lângă mine. Ceva ase- 
mănător agoniei îi traversă chipul când observă, în sfârşit, centura 
furată şi desaga de pe umerii mei. 

- Nu am încheiat nicio alianţă cu voi, i-am spus lui Brannagh, 
când Dagdan tocmai ieşise din raza mea vizuală. Sunt o persoană 
liberă; pot să plec oriunde şi oricând îmi doresc. 

- Da? spuse gânditoare Brannagh, strecurându-și o mână spre 
sabia de la şold. 

M-am întors uşor ca să nu îl pierd din vedere pe Dagdan. 

- În ultimele săptămâni, ai pus la cale nişte planuri şi intrigi 
destul de pricepute. Nu părea să te îngrijoreze faptul că poate şi noi 
am făcut acelaşi lucru. 

Nu aveau de gând să-l lase pe Lucien să plece viu din poiana asta 
sau cel puţin nu întreg la minte. 

El păru să-şi dea seama odată cu mine, înțelegând că era im- 
posibil ca ei să dezvăluie aşa ceva fără să ştie că ar fi scăpat 
nepedepsiţi. 

- Cuceriţi Regatul Verii, am spus eu şi am vorbit serios. Oricum 
o să cadă, într-un fel sau altul. 

Lucien mârâi. L-am ignorat. 

- O, asta intenţionăm să facem, spuse Brannagh, scoțând un pic 
sabia din teaca neagră. Dar, pe de altă parte, şi tu eşti o problemă. 

Am scos două cuțite dintre cuţitele de luptă illyriene. 

- Durerile de cap nu te-au făcut să-ţi pui întrebări? Nu ai observat 
cum lucrurile par un pic mai înăbuşite în anumite legături mentale? 

În ultimele săptămâni, puterile mi se sleiseră atât de repede şi 
slăbiseră atât de mult... 

Dagdan pufni şi, în sfârşit, i se adresă surorii lui: 

- Cred că mai durează aproximativ zece minute până ca mărul 
să-şi facă efectul. 

Brannagh chicoti, atingând cu vârful piciorului cătuşele din pia- 
tră albastră. 

- La început, i-am dat preotesei pudra. E făcută din piatră fae pi- 
sată şi otrăvită, măcinată atât de fin, încât să nu o vezi şi să nu îi simți 
mirosul sau gustul în mâncare. Ea a adăugat-o câte puţin, nimic sus- 
pect - nu prea mult, ca să nu îţi înăbuşe toate puterile deodată. 

Stomacul începu să mi se strângă din cauza neliniştii. 

- Suntem daemati de o mie de ani, fato, spuse cu dispreţ Dagdan. 
Dar nici măcar nu am fost nevoiţi să ne strecurăm în mintea ei ca să 
o obligăm să ne facă voia. Iar tu... ce efort curajos ai depus, în încer- 
carea de a-i proteja pe toți de noi! 

Mintea lui Dagdan se îndreptă spre cea a lui Lucien, ca o să- 
geată neagră. Am aruncat un scut între ei. Capul şi până şi oasele 
m-au durut... 

- Ce măr? am întrebat eu. 

- Cel pe care l-am înfulecat acum o oră, spuse Brannagh. Crescut 
şi îngrijit în grădina personală a regelui, udat constant cu apă de pia- 
tră fae otrăvită. Suficient cât să îţi anuleze puterile câteva zile la rând, 
fără să fie nevoie de cătuşe. Și, iată-te, crezând că nimeni nu a obser- 
vat că plănuieşti să dispari azi. Ea țâțâi din nou. Unchiul nostru ar fi 
fost foarte indignat dacă am fi permis să se întâmple aşa ceva. 

Îmi expira timpul câştigat. Aş fi putut să mă teleportez, dar, pe 
de altă parte, l-aș fi lăsat pe Lucien în seama lor dacă nu ar fi reuşit 
cumva să o facă şi el, cu mâncarea otrăvită din tabără... 

Să îl las. Ar fi trebuit şi aș fi putut să-l las. 

Dar unei sorţi poate mai rele ca moartea... 

Ochiul lui roşiatic licări. 

- Pleacă! 

Am ales. 

Am explodat în noapte, fum şi umbră. 

Şi nici măcar o mie de ani nu fură de ajuns pentru Dagdan să se 
pregătească aşa cum trebuia când m-am teleportat în fața lui şi 
am lovit. 

I-am tăiat partea din faţă a armurii din piele, nu suficient de 
adânc încât să-l ucid, iar când lama se prinse în plăcile ei, el se ră- 
suci cu pricepere, forțându-mă ori să-mi expun partea dreaptă, ori 
să pierd cuțitul... 

M-am teleportat din nou. De data asta, Dagdan veni cu mine. 

Nu luptam cu acoliții Hybernului, spălați pe creier, în pădure. 
Nu luptam cu Attorul şi neamul lui pe străzile din Velaris. Dagdan 
era prințul Hybernului - un comandant. 

Lupta ca unul. 

Se tot teleporta și tot lovea. 

Eram un vârtej negru de oțel şi umbre prin poiană, iar lunile în 
care Cassian mă antrenase cu brutalitate îmi fură de folos ca să 
nu cad. 

Mi s-a părut că Lucien se uita cu gura căscată şi că până şi 
Brannagh era surprinsă de cum luptam împotriva fratelui ei. 

Însă loviturile lui Dagdan nu erau puternice - nu, erau precise 
şi rapide, dar el nu îşi dădea toată silința. 

Trăgea de timp, încerca să mă obosească până ce mărul şi-ar fi 
făcut efectul, iar puterea lui m-ar fi transformat într-o ființă aproape 
muritoare. 

Aşadar, l-am lovit în cel mai slab punct. 

Brannagh ţipă în timp ce un val de flăcări se izbi în ea. 

Dagdan își pierdu concentrarea pentru o clipă. Când i-am tăiat 
adânc abdomenul, strigătul său alungă păsările din copaci. 

- Ticăloasă mică! spuse el, retrăgându-se din fața următoarei mele 
lovituri când focul dispăru, dezvăluind-o pe Brannagh în genunchi. 

Îşi neglijase scutul fizic, aşteptându-se să îi atac mintea. 

Acum tremura, gâfâind agonizant. Mirosul urât al pielii arse pluti 
spre noi, direct din braţul ei drept, coaste şi coapsă. 

Dagdan se avântă din nou către mine, iar eu mi-am ridicat am- 
bele cuțite ca să-i parez sabia. 

El nu își retrase lovitura de data asta şi i-am simțit reverberaţia 
ei în tot corpul. 

Am simţit şi liniştea sufocantă. O mai simţisem o dată — în ziua 
aceea din Hybern. 

Brannagh sări în picioare cu un țipăt ascuţit, dar Lucien era acolo. 

Concentrată asupra mea, ca să-mi răpească frumuseţea pe care 
i-o arsesem, Brannagh nu îl văzuse teleportându-se decât atunci când 
fu prea târziu, iar sabia lui Lucien refractă lumina soarelui care pă- 
trundea prin coroana copacilor, întâlnind apoi carnea şi osul. 

Un tremur străbătu poiana ca și când firul dintre gemeni s-ar fi 
rupt în clipa în care capul brunet al lui Brannagh căzu cu un zgo- 
mot surd pe iarbă. 

Dagdan ţipă şi se aruncă spre Lucien, teleportându-se cei cinci 
metri dintre noi. 

Lucien abia îşi scosese sabia din gâtul tăiat al lui Brannagh când 
Dagdan ajunse în faţa lui, cu sabia întinsă ca să-i străpungă gâtul. 

Lucien avu timp suficient doar cât să se retragă clătinându-se 
din lovitura mortală a lui Dagdan. 

Aveam destul timp ca să pun capăt luptei. 

I-am parat sabia lui Dagdan cu un cuțit, masculul făcând ochii 
mari când m-am teleportat între ei şi i l-am înfipt pe celălalt în ochi. 
Chiar în ţeasta din spatele lui. 

Osul, sângele şi țesutul moale scârțâiră şi alunecară de-a lungul 
lamei, Dagdan căscând încă surprins gura când am smuls cuțitul. 

L-am lăsat să cadă peste sora lui, zgomotul surd al cărnii peste 
carne fiind singurul sunet. 

Cu puterile sleite şi cu o durere groaznică de stomac, m-am uitat 
la lanthe şi i-am dat un ultim ordin, în completarea celor de mai 
devreme. 

- Spune-le că i-am ucis. În legitimă apărare. După ce m-au rănit 
atât de grav, în timp ce tu şi Tamlin nu aţi făcut nimic. Chiar şi 
atunci când au să te tortureze ca să zici adevărul, ai să le spui că am 
fugit după ce i-am ucis - ca să salvez regatul acesta de ororile lor. 

Privirea goală şi inexpresivă fu singurul răspuns primit. 

- Feyre! 

Lucien era răguşit. 

Mi-am şters cele două cuțite de spatele lui Dagdan, înainte de a 
mă duce să-mi iau desaga căzută. 

- Te întorci. În Regatul Nopţii. 

Mi-am pus pe umăr desaga grea şi, în cele din urmă, m-am uitat 
la el. 

- Da. 

Chipul bronzat îi albise. Se uită cu atenție la Ianthe şi la cei doi 
nobili morți. 

- Merg cu tine! 

- Nu, fu tot ce am spus, îndreptându-mă spre copaci. 

Am simțit o crampă dureroasă în pântece. Trebuia să fug - trebuia 
să-mi folosesc ultimele puteri ca să mă teleportez spre dealuri. 

- Nu ai să reuşeşti fără magie, mă avertiză el. 

N-am făcut decât să scrâșnesc din dinţi din cauza durerii groaz- 
nice din abdomen când mi-am adunat puterea ca să mă teleportez 
spre dealurile îndepărtate, dar Lucien mă prinse de braţ şi mă opri. 

- Vin cu tine, îmi spuse el din nou, cu fața stropită de un sânge 
la fel de strălucitor ca părul lui. Vreau să-mi recuperez partenera. 

Nu aveam timp pentru discuţia asta. Pentru adevărul, polemi- 
cile şi răspunsurile pe care vedeam că şi le dorea cu disperare. 

Între timp, probabil că Tamlin și ceilalți auziseră strigătele. 

- Nu mă face să regret, i-am spus eu. 


z3 


După câteva ore, când am ajuns la poalele dealurilor, gura îmi 
era plină de sânge. 

Gâfâiam, capul îmi zvâcnea, iar stomacul îmi era un nod de 
durere. 

Lucien nu se simţea mai bine, teleportându-se la fel de slăbit ca 
mine înainte de a neopri printre dealuri și aplecându-se cu mâinile 
sprijinite pe genunchi. 

- S-a terminat magia mea, spuse el, gâfâind. Nu mai am niciun 
strop. Probabil că ne-au drogat pe toţi azi. 

Şi îmi dăduseră un măr otrăvit doar ca să se asigure că mă 
potoleam. 

Puterile mi se îndepărtară ca un val care părăsea malul, fără să 
se mai întoarcă, retrăgându-se tot mai mult într-o mare abisală. 

M-am uitat la soare, acum la un lat de palmă deasupra orizontu- 
lui, umbrele fiind deja dense între dealuri. M-am orientat, gândin- 
du-mă la informaţiile pe care le adunasem în ultimele săptămâni. 

Am păşit spre nord, legănându-mă. Lucien mă prinse de braț. 

- Foloseşti o ușă? 

Mi-am îndreptat ochii dureroşi spre el. 

- Da. 

Peşterile — uşile, cum le spuneau ei - din caverne conduceau spre 
alte locuri din Prythian. Trecând printr-una, ajunsesem la Poalele 
Muntelui. Acum urma să apelez la alta care să mă ducă acasă. Sau 
cât mai aproape posibil. Nu exista nicio ușă spre Regatul Nopţii, aici 
sau oriunde altundeva. 

Şi nu mi-aş fi pus prietenii în pericol aducându-i aici ca să mă 
recupereze. Indiferent de faptul că legătura dintre mine și Rhys... 
Acum nici măcar nu o mai simțeam. 

Mă cuprinsese o amorţeală. Trebuia să plec - acum. 

- Poarta spre Regatul Toamnei este pe aici. 

Era o avertizare şi un reproş. 

- Nu pot să mă duc în Regatul Verii. Aș fi ucisă pe loc. 

Se lăsă liniştea. El îmi eliberă braţul, iar eu am înghiţit în sec, 
gâtul fiindu-mi atât de uscat, încât abia am reușit să o fac. 

- Cealaltă ușă de aici, singura, duce la Poalele Muntelui. Am 
sigilat toate celelalte intrări. Dacă am merge acolo, s-ar putea să fim 
prinşi sau să fim nevoiţi să ne întoarcem. 

- Atunci, haideţi în Regatul Toamnei! Iar de acolo... 

Am tăcut înainte de a termina. Acasă. Lucien înţelese oricum. Şi 
păru atunci să-și dea seama că Regatul Nopţii era acasă. 

Aproape am zărit cuvântul în ochiul lui roșiatic atunci când 
scutură din cap. Mai târziu. 

I-am făcut în linişte semn din cap. Da - mai târziu aveam să 
lămurim totul. 

- În Regatul Toamnei, situaţia va fi la fel de periculoasă ca în cel 
al Verii, mă avertiză el. 

- Am nevoie doar de un loc în care să mă ascund - să mă feresc 
până ce... vom putea să ne teleportăm din nou. 

Un bâzâit slab îmi umplu urechile şi mi-am simţit magia dis- 
părând complet. 

- Știu un loc, spuse Lucien, mergând către peştera care avea să 
ne conducă spre casa lui, spre tărâmul familiei care îl trădase la fel 
de mult cum şi acest regat mă trădase pe mine. 

Ne-am grăbit pe dealuri, repede şi tăcuţi ca nişte umbre. 

Peştera spre Regatul Toamnei fusese lăsată fără pază. Lucien se 
uită la mine peste umăr ca şi când m-ar fi întrebat dacă şi eu fuse- 
sem responsabilă pentru lipsa gărzilor care erau mereu postate aici. 

Eu am dat din nou din cap. Mă strecurasem în minţile lor înainte 
de a pleca, asigurându-mă că ușa urma să fie lăsată deschisă. Cassian 
mă învățase să am mereu o a doua cale de scăpare. Mereu. 

Lucien se opri în fața beznei învolburate din gura peşterii, întu- 
nericul fiind ca un wyrm pregătit să ne devoreze pe amândoi, ca pe 
un muşchi împănat. 

- Rămâi, dacă vrei, am spus eu. Faptul este consumat. 

Deoarece Hybernul venea - era deja aici. Mă gândisem câteva 
săptămâni dacă era mai bine să revendicăm Regatul Primăverii 
pentru noi sau să îl lăsăm să cadă pe mâna inamicilor noştri. 

Însă nu putea rămâne imparțial — o barieră între armatele noas- 
tre din Nord şi oamenii din Sud. Ar fi fost uşor să îi chem pe Rhys 
şi pe Cassian, să îl rog pe cel din urmă să aducă o legiune de illyrieni 
ca să revendice teritoriul slăbit în urma intrigilor mele, în funcţie de 
cât de mobil era Cassian - dacă încă se vindeca. 

Totuşi, atunci am fi controlat un teritoriu — cu alte cinci regate 
între noi. Regatul Primăverii ar fi putut atrage simpatia; alții poate 
că s-ar fi alăturat Hybernului, având în vedere cucerirea - dovada 
vicleniei noastre. Dar dacă Hybernul ar fi pus mâna pe Regatul 
Primăverii... Am fi putut să ne regrupăm cu celelalte regate şi să 
atacăm la unison din Nord, atrăgând Hybernul. 

- Aveai dreptate, declară în cele din urmă Lucien. Fata pe care o 
cunoșteam chiar a murit la Poalele Muntelui. 

Nu ştiam dacă era o insultă, dar am încuviințat oricum dând 
din cap. 

- Măcar în privinţa asta suntem de acord. 

Am păşit în întunericul rece care ne aștepta. 

Lucien veni după mine când am trecut pe sub bolta cioplită din 
piatră brută, cu săbiile scoase în timp ce am lăsat în urmă căldura și 
verdeața primăverii eterne. 

Şi, în depărtare, atât de slab, încât m-am gândit dacă nu cumva 
îmi imaginasem doar, urletul unei bestii spintecă tărâmul. 


PARTEA A DOUA 


DISTRUGĂTOAREA 
BLESTEMULUI 


CAPITOLUL 
[| 


Frigul mă lovi primul. 

Un frig aspru, care purta un iz de humă şi rosturi în putrefacție. 

În amurg, lumea de dincolo de peştera îngustă era o țesătură de 
roşu, auriu, maro şi verde, copaci groși şi bătrâni, pământ acoperit cu 
mușchi şi împestrițat cu pietre şi bolovani care aruncau umbre lungi. 

Am ieşit cu săbiile scoase, abia respirând, însă nicio santinelă 
din Regatul Toamnei nu păzea intrarea spre tărâmul lui Beron - 
niciuna pe care să o vedem sau să o mirosim. 

Fără magie, eram din nou oarbă, incapabilă să arunc o plasă de 
veghe printre copacii vechi şi vibranţi ca să dau de urma minţilor 
creaturilor Fae din apropiere. 

Complet neajutorată. Mai fusesem așa. Cum de supraviețuisem 
atât de mult fără magie... Nu voiam să mă gândesc la asta. 

Ne-am furişat printre muşchi, pietre şi copaci, respiraţia trans- 
formându-se în aburi în faţa noastră. 

Am continuat să mergem spre nord. Până acum, Rhys şi-ar fi dat 
seama că legătura noastră se întunecase şi, foarte probabil, încerca 
să afle dacă plănuisem asta. Dacă merita să rişte să ne dezvăluie 
planurile ca să mă găsească. 

Dar până ar fi făcut-o... până m-ar fi putut auzi, găsi... Trebuia să 
merg în continuare. 

Aşa că l-am lăsat pe Lucien să meargă în față, dorindu-mi să fi 
fost cel puțin capabilă să pot pătrunde cu privirea întunericul pă- 
durii. Dar magia mea era încă înghețată. O cârjă pe care ajunsesem 
să mă bazez prea mult. 

Am mers prin pădure, frigul întețindu-se cu fiecare rază de soare 
care dispărea. 

Nu vorbisem de când intrasem în peştera dintre regate. După ri- 
giditatea umerilor lui, a încordării maxilarului când se mişca tăcut şi 
calm, mi-am dat seama că doar nevoia de a rămâne ascunși îl îm- 
piedica să-mi pună întrebările arzătoare. 

Întunericul se lăsă complet şi luna încă nu răsărise atunci când 
ne conduse într-o altă peşteră. 

Am ezitat la intrare. 

- Nu duce nicăieri, spuse Lucien pe un ton egal şi rece ca aerul. 
Coteşte în spate — putem să ne ascundem aici. 

Cu toate acestea, l-am lăsat să intre primul. 

Am început să mă mişc lent şi dureros, dar l-am urmat în 
peşteră, după cotitura pe care mi-o arătase. 

Cremenea scoase scântei şi m-am trezit uitându-mă la un fel de 
tabără improvizată. 

Lumânarea pe care o aprinsese Lucien stătea pe o margine din 
piatră naturală, iar pe podeaua din apropiere erau trei saltele şi pă- 
turi vechi, acoperite cu frunze şi pânze de păianjen. O mică groapă 
de foc se afla în centrul înclinat al spaţiului, tavanul de deasupra 
fiind înnegrit. 

Nimeni nu mai fusese aici de câteva luni. Sau poate chiar de 
câţiva ani. 

- Obișnuiam să stau aici când vânam. Înainte să plec, spuse el, 
studiind o carte prăfuită, legată în piele, lăsată pe marginea de 
piatră de lângă lumânare şi lăsând-o jos cu un zgomot surd. Ră- 
mânem doar în noaptea asta. Vom mai găsi ceva de mâncare 
mâine-dimineaţă. 

Am ridicat salteaua cea mai apropiată de mine şi am scuturat-o 
de câteva ori, frunzele şi norii de praf înălțându-se în aer înainte de 
a o întinde pe pământ. 

- Chiar ai plănuit totul, spuse el în cele din urmă. 

M-am aşezat pe saltea şi am început să caut prin desagă, scoțând 
hainele mai călduroase, mâncarea și proviziile pe care mi le împa- 
chetase chiar Alis. 

- Da. 

- Asta e tot ce ai de spus? 

Am mirosit mâncarea, întrebându-mă dacă era otrăvită. Era 
posibil ca toate alimentele să fie otrăvite. 

- Este prea riscant să mâncăm, am recunoscut eu, evitându-i 
întrebarea. 

Lucien insistă. 

- Ştiam eu. Ştiam că minţi din clipa în care ai dezlănţuit lu- 
mina în Hybern. Prietena mea din Regatul Dimineţii are aceeaşi 
putere — lumina ei este identică. Şi nu face ce ai minţit tu că face. 

Mi-am împins desaga de pe saltea. 

- Atunci, de ce nu i-ai spus? Mereu i-ai fost credincios. 

Privirea părea să-i clocotească de parcă faptul că era pe tărâmul 
lui făcea minereul topit din interior să iasă la suprafaţă, în ciuda 
puterilor slăbite. 

- Cel puţin mă bucur că nu te mai prefaci. 

Într-adevăr, l-am lăsat să vadă totul — pe chipul meu nu se citea 
decât răceala. 

Lucien pufni. 

- Nu i-am spus din două motive. În primul rând, mi s-a părut că 
lovesc un mascul deja căzut. Nu puteam să-i iau speranţa. 

Mi-am dat ochii peste cap. 

- În al doilea rând, izbucni el, ştiam că, dacă aș fi avut dreptate 
şi aş fi apelat la tine, ai fi găsit o cale să te asiguri că n-am s-o mai 
văd niciodată. 

Mi-am înfipt unghiile în palmă destul de puternic încât să mă 
doară, dar nu m-am ridicat de pe salteaua mea când mi-am dez- 
golit dinții. 

- Şi de aia eşti aici. Nu pentru că este corect şi el nu a avut nicio- 
dată dreptate, ci doar ca să obţii ceea ce crezi că ți se datorează. 

- Ea este partenera mea şi este în mâinile inamicului... 

- Am spus de la bun început că Elain este în siguranţă şi îngrijită. 

- Iar eu ar trebui să te cred. 

- Da, am spus printre dinţi. Ar trebui. Pentru că, dacă aș fi cre- 
zut pentru o clipă că surorile mele sunt în pericol, niciun Mare Lord 
sau rege nu m-ar fi împiedicat să mă duc să le salvez. 

El scutură din cap, lumina lumânării dansându-i pe plete. 

- Ai îndrăzneala să-mi judeci prioritățile în privinţa lui Elain — 
totuşi, ce motiv ai avut tu în ceea ce mă priveşte? Ai plănuit să mă 
dai la o parte din calea dezastrelor tale datorită vreunei prietenii 
adevărate sau doar pentru că te-ai temut de ce ar fi putut să pățească? 

Nu am răspuns. 

- Ei bine? Ce plan măreț ai avut pentru mine înainte să inter- 
vină Ianthe? 

Am tras de un fir rebel din saltea. 

- Te-ai fi descurcat, fu tot ce am spus. 

- Şi cum rămâne cu Tamlin? Plănuiai să-l spinteci înainte să 
pleci şi pur şi simplu nu ai avut şansa? 

Am smuls firul din saltea. 

- M-am gândit la asta. 

- Dar? 

- Dar cred că este o pedeapsă mai bună să las regatul să se pră- 
buşească în jurul lui. Cu siguranţă, îl va face să sufere mai mult 
decât o moarte fulgerătoare. 

Am aruncat centura cu cuțite a lui Tamlin, producând un zgo- 
mot hârşâit pe podeaua aspră din piatră. 

- Eşti emisarul lui - cu siguranță îți dai seama că, oricât de 
satisfăcător ar fi să-i tai gâtul, gestul nu ne-ar câştiga mulți aliați 
în război. 

Nu, i-ar fi oferit Hybernului prea multe ocazii ca să ne 
submineze. 

El îşi încrucişă brațele, căutând să se certe mult și bine. Înainte 
să o facă, am intervenit: 

- Sunt obosită și vocile noastre răsună. Hai să discutăm când nu 
o să existe şansa să fim prinşi şi uciși. 

Privirea îi era aprinsă, dar i-am ignorat-o când m-am culcuşit 
pe salteaua al cărei material mirosea urât a praf şi putregai. Mi-am 
tras mantia peste mine, dar nu am închis ochii. 

Nu am îndrăznit să dorm - nu când ar fi putut foarte bine să se 
răzgândească. Totuşi simplul fapt de a sta întinsă, fără să mă mișc, 
fără să gândesc... Trupul încordat mi se mai relaxă un pic. 

Lucien stinse lumânarea, iar eu am ascultat sunetele pe care le 
făcu atunci când se pregăti de culcare. 

- Dacă află, tatăl meu te va vâna pentru că i-ai luat puterea, 
spuse el în întunericul rece. Şi te va ucide pentru că ai aflat cum să 
o foloseşti. 

- Poate să stea la rând, fu tot ce i-am spus. 


Hp 


Extenuarea îmi acoperea simţurile ca o pătură când lumina gri 
pătă pereţii peşterii. 

Îmi petrecusem cea mai mare parte a nopții tremurând și tre- 
sărind la fiecare pocnet şi sunet care se auzea din pădure, perfect 
conştientă de mişcările lui Lucien pe salteaua sa. 

Când se ridică şi i-am văzut chipul obosit, mi-am dat seama că 
nici el nu dormise, probabil întrebându-se dacă aveam să-l aban- 
donez sau dacă familia lui urma să ne găsească mai întâi. Sau a mea. 

Ne-am măsurat din priviri. 


124 SARAH J. MAAS 


- Ce facem acum? întrebă el răgușit, frecându-şi fața cu o 
mână lată. 

Rhys nu venise - nu-mi şoptise nimic prin legătură. 

Am bâjbâit după magie, dar mă întâmpină numai cenuşa. 

- Ne îndreptăm spre nord, am spus eu. Până când otrava o să ne 
iasă din corp şi o să ne putem teleporta. 

Sau aș fi putut să-i contactez pe Rhys şi pe ceilalți. 

- Regatul tatălui meu este în nord. Va trebui să mergem spre est 
sau vest ca să-l evităm. 

- Nu. Estul ne duce prea aproape de granița Regatului Verii. Şi 
nu am de gând să pierd timpul mergând prea departe spre vest. 
Mergem direct spre nord. 

- Santinelele tatălui meu ne vor repera cu ușurință. 

- Atunci, va trebui să rămânem nevăzuţi, am spus eu, ridi- 
cându-mă. 

Am aruncat ce mai rămăsese din mâncarea contaminată din 
desagă. Să o mănânce animalele care se hrăneau cu hoituri. 


za 


Mersul prin pădurea Regatului Toamnei semăna cu o plimbare 
într-o cutie cu bijuterii. 

Cu toate că acum probabil eram căutați... dar culorile erau atât 
de vii, încât trebuia să faci un efort să nu te uiţi cu gura căscată. 

Până la jumătatea dimineţii, bruma se topise sub soarele untos, 
ca să dezvăluie ce era bun de mâncat. Stomacul îmi chiorăia la 
fiecare pas, iar părul roşcat al lui Lucien licări ca frunzele de dea- 
supra noastră când scrută pădurea după orice ar fi putut să ne um- 
ple burțile. 

Era pădurea lui, după descendență și lege. Era un fiu al pădurii, 
iar aici... Părea născut din ea. Pentru ea. Până şi ochiul auriu. 

Lucien se opri în cele din urmă în dreptul unui râu străveziu 
care curgea încet printr-o viroagă flancată de granit, un loc despre 
care spunea că, odată, fusese plin de păstrăvi. 

Începusem să-mi construiesc o undiță rudimentară când el in- 
tră în apă, desculț şi cu pantalonii suflecați până la genunchi, și 
prinse unul cu mâinile goale. Îşi legase părul, câteva şuviţe căzân- 
du-i pe față când se aplecă din nou și aruncă un al doilea păstrăv pe 
malul nisipos, unde mă aflam eu încercând să găsesc un înlocuitor 
pentru firul undiţei. 

Am tăcut până când peştii încetară să se mai zbată, înotătoarele 
lor strălucind în toate culorile atât de vii de deasupra noastră. 

Lucien îi apucă de cozi, ca şi când ar fi făcut asta de o mie de ori. 
Probabil că o făcuse, chiar aici, în râul acesta. 

- Am să-i curăţ cât aprinzi focul. 

La lumina zilei, strălucirea flăcărilor nu ar fi fost observată. Deşi 
fumul... era un risc necesar. 

Am gătit şi apoi am mâncat în liniște, pârâitul focului fiind sin- 
gurul sunet ce se făcea auzit. 

Am mers spre nord timp de cinci zile, abia schimbând un cuvânt. 

Teritoriul lui Beron era atât de vast, încât ne luă trei zile să in- 
trăm, să îl traversăm şi să ieşim. Lucien ne conduse spre margine, 
încordat la fiecare strigăt şi foșnet. 

Casa Pădurii era un complex întins, mă informă Lucien în cele 
câteva minute în care am riscat sau ne-am deranjat să vorbim. 
Fusese construit în jurul copacilor şi al pietrelor și doar etajele su- 
perioare erau vizibile deasupra pământului. Dedesubt, câteva etaje 
erau săpate în piatră, întinzându-se pe o suprafaţă considerabilă. Pu- 
teai să mergi dintr-un capăt al casei în celălalt şi ar fi durat o jumă- 
tate de dimineaţă. Era înconjurată de cercuri de santinele, poziționate 

pe diverse niveluri: în copaci, pe pământ, pe țiglele acoperite cu 
mușchi şi pe pietrele casei. 

Niciun inamic nu se apropia de casa lui Beron fără ştirea lui. 
Niciunul nu pleca fără permisiunea lui. 

Mi-am dat seama că trecusem dincolo de rutele de patrulare și 
de posturile cunoscute de Lucien când umerii i se lăsară. 

Ai mei erau deja lăsați. 

Nu prea dormisem, permițându-mi să o fac doar când Lucien 
respira altfel, mai profund. Ştiam că nu puteam să rezist mult timp, 
dar fără abilitatea de a mă proteja, de a simți pericolele... 

M-am întrebat dacă Rhys mă căuta. Dacă simțise tăcerea. 

Ar fi trebuit să-i trimit un mesaj. Să-i fi spus că plecam şi cum să 
mă găsească. 

Otrava - din cauza ei mi se păruse atât de înăbuşită legătura. 
Poate că ar fi trebuit să o ucid pe loc pe Ianthe. 

Dar faptul era consumat. 

Îmi frecam ochii dureroşi, odihnindu-mă o clipă sub noul nos- 
tru dar: un măr, plin cu fructe mari şi zemoase. 

Îmi umplusem desaga. Două cotoare zăceau deja aruncate lângă 
mine, mirosul dulce al descompunerii fiind la fel de liniştitor ca 
bâzâitul albinelor care se înfruptau din merele căzute. Pe picioare- 
le-mi întinse, un treilea măr era deja pregătit pentru a fi mâncat. 

După ce făcuseră nobilii din Hybern, ar fi trebuit să renunţ la 
mere pentru totdeauna, dar foamea îmi întunecase mereu rațiunea. 

Lucien, care stătea la câțiva paşi distanţă, îşi aruncă al patrulea 
măr în tufe când am mușcat din al meu. 

- Fermele şi câmpurile sunt aproape, mă anunţă el. Va trebui să 
ne străduim să ne facem nevăzuţi. Tatăl meu nu plăteşte bine pen- 
tru recoltele lui, iar muncitorii câmpului vor stoarce orice monedă 
în plus, dacă e posibil. 

- Dezvăluind locaţia unuia dintre fiii Marelui Lord? 

- Mai ales aşa. 

- Nu te plăceau? 

Maxilarul i se încordă. 

- Ca fiul cel mai mic dintre cei şapte, nu eram necesar sau dorit 
în mod deosebit. Poate că a fost un lucru bun. Am reușit să studiez 
mai mult timp decât le-a permis tata fraților mei înainte de a-i 
alunga să conducă vreun teritoriu de pe pământurile noastre şi am 
putut să mă antrenez cât de mult am vrut, de vreme ce nimeni nu 
credea că aş fi suficient de prost încât să îmi fac loc printre nenu- 
măraţii moşternitori, ucigându-i. Şi când m-am plictisit de studiat 
şi de luptat... am învățat ce am putut despre pământ de la oamenii 
lui. Şi despre oameni. 

El se ridică în picioare gemând, părul liber sclipindu-i când 
soarele de la amiază îi făcu nuanțele de culoarea sângelui şi vinului 
să strălucească. 

- Aş spune că seamănă mai mult cu viața unui Mare Lord, şi nu 
cu a unui fiu inutil şi nedorit. 

Fl îmi aruncă o privire tăioasă. 

- Credeai că numai ura i-a împins pe fraţii mei să-şi dea silința 
să mă distrugă şi să mă ucidă? 

Fără să vreau, am simțit un fior pe şira spinării. Mi-am terminat 
mărul şi m-am ridicat în picioare, luând încă unul de pe o creangă 
joasă. 

- Ai vrea coroana tatălui tău? 

- Nimeni nu m-a întrebat asta niciodată, spuse gânditor Lucien 
când am plecat, ocolind merele căzute şi în descompunere. Aerul 
era grețos de dulce. Nu ar merita să vărs sânge ca să câştig coroana. 
Nici regatul ăsta putrezit. Aş câştiga o coroană doar ca să conduc un 
popor viclean, cu două feţe. 

- Lordul Vulpilor, am spus eu, pufnind când mi-am amintit de 
masca pe care o purtase odată. Dar nu mi-ai răspuns la întrebare — 
nu mi-ai spus motivul pentru care te-ar trăda oamenii de aici. 

Aerul din față se lumină, iar un câmp auriu de orz se legănă spre 
pădurea îndepărtată. 

- După ce s-a întâmplat cu Jesminda, ar face-o. 

Jesminda. Nu îi rostise niciodată numele. 

Lucien se strecură printre spicele care se legănau. 

- Ea era una dintre ei. Cuvintele abia se auzeau în foşnetul orzu- 
lui. Şi pentru că nu am protejat-o... Le-am trădat şi lor încrederea. 
Când am fugit de fraţii mei, am alergat la unele dintre casele lor. 
M-au alungat pentru ce am permis să i se întâmple. 

Valuri aurii şi ivorii se unduia în jurul nostru, sub cerul albastru 
şi senin. 

- Nu pot să-i învinovăţesc, spuse el. 


$ 


Am ieşit din valea fertilă la sfârşitul după-amiezii. Când Lucien 
îmi propuse să înnoptăm, am insistat să mergem în continuare — 
chiar spre poalele abrupte ale dealurilor care se continuau cu munţi 
gri înzăpeziţi şi marcau începutul domeniului comun cu Regatul 
Iernii. Dacă am fi putut trece graniţa într-o zi sau două, probabil că 
puterile mi-ar fi revenit suficient încât să-l contactez pe Rhys sau să 
mă teleportez pentru restul drumului spre casă. 

Călătoria nu fu una uşoară. 

Panta era alcătuiră din bolovani abrupți şi imenşi, împestrițaţi 
cu muşchi şi ierburi lungi şi albe care şuierau ca viperele. Vântul ne 
sufla prin păr, temperatura scăzând cu cât urcam. 

Probabil că în noaptea asta trebuia să riscăm să facem un foc. 
Doar ca să supravieţuim. 

Lucien gâfâia când am urcat pe un bolovan imens, valea în- 
tinzându-se în depărtare dedesubt, iar pădurea fiind un râu încâlcit 
de culoare dincolo de ea. Undeva, trebuia să existe o trecătoare în 
munți — nevăzută. 

- Cum de nu eşti obosită? gâfâi el, urcând pe creştetul neted. 

Mi-am dat pe spate părul care mi se despletise ca să-mi biciu- 
iască faţa. 

- M-am antrenat. 

- Asta am înţeles şi eu după ce te-ai luptat cu Dagdan și ai scăpat 
cu viaţă. 

- Am avut avantajul elementului-surpriză. 

- Nu, spuse încet Lucien când m-am întins să păşesc pe bolo- 
vanul alăturat. A fost doar meritul tău. 

Unghiile m-au durut când m-am prins de stâncă şi m-am ridicat. 

- M-ai apărat de ei, de Ianthe. Mulţumesc, adăugă Lucien. 

Cuvintele mă loviră profund în stomac, iar eu m-am bucurat că 
vântul continua să șuiere în jurul nostru, ascunzând faptul că mă 
usturau ochii. 


Hh 


Am dormit - în sfârşit. 

Cu focul care pârâia în ultima peşteră pe care-o găsisem, căl- 
dura şi izolarea relativă fură suficiente încât să mă adoarmă în cele 
din urmă. 

Şi, în visele mele, cred că am înotat prin mintea lui Lucien, ca și 
când o fărâmă a puterii mele se întorcea în sfârşit. 

Am visat focul nostru liniștit și pereţii stâncoși, spaţiul fiind abia 
suficient de mare ca să ne găzduiască pe noi şi focul. Am visat noap- 
tea lugubră de dincolo, toate sunetele pe care Lucien le identifica 
atât de atent, cât stătea de pază. 

La un moment dat, îşi îndreptă atenţia spre mine şi mă privi. 

Niciodată nu ştiusem cât de tânără și de umană păream când 
dormeam. Cosiţa îmi era o sfoară peste umăr, gura uşor între- 
deschisă şi, din cauza zilelor în care mă odihnisem şi mâncasem 
puţin, eram trasă la faţă. 

Am visat că mi-a acoperit pătura cu mantia lui. 

Apoi m-am retras, ieşind din mintea lui când visele mi se schim- 
bară și am plutit în altă parte. Am lăsat o mare de stele să mă 
adoarmă. 


Hh 

O mână mă apucă de față atât de tare, încât durerea din oase 
mă trezi. 

- Uite pe cine am găsit! spuse rece şi tărăgănat un mascul. 

Cunoşteam fața aia - părul roșcat, pielea palidă, rânjetul supe- 
rior. Cunoşteam fețele celorlalți doi masculi din peşteră, ce-l țintu- 
iau sub ei pe Lucien care mârâia. 

Erau fraţii lui. 


CAPITOLUL +% 
[2 d 


- Tata este cam supărat că nu te-ai oprit să-l saluți, îi spuse lui 
Lucien cel care îmi ținea acum un cuțit la gât. 

- Suntem într-o misiune şi nu putem să întârziem, răspunse 
calm Lucien, stăpânindu-se. 

Cuţitul îmi apăsă un pic mai mult pielea când el râse fără să 
se amuze. 

- Corect. Se zvoneşte că voi doi ați fugit împreună, că i-aţi pus 
coarne lui Tamlin. Rânjetul i se lărgi. Nu te credeam în stare de 
asta, frățioare! 

- A fost în stare, pentru ea, chicoti un altul. 

Mi-am îndreptat privirea spre masculul de deasupra mea. 

~ O să ne daţi drumul. 

- Stimatul nostru tată vrea să te vadă, spuse el cu un zâmbet de 
şarpe. Cuţitul nu tremură. Deci ne vei însoți acasă. 

- Eris! îl avertiză Lucien. 

Numele răsună prin mine. Deasupra mea, la doar câţiva centi- 
metri distanţă... Era fostul logodnic al lui Mor. Masculul care o 
abandonase când îi găsise corpul torturat la graniță. Moştenitorul 
Marelui Lord. 

Aş fi putut jura că ghearele-fantomă îmi intrau în palme. 

Încă o zi sau două şi probabil aș fi putut să-i tai gâtul. 

Dar nu aveam atâta timp la dispoziție, ci doar momentul pre- 
zent. Trebuia să profit. 

- Ridică-te! îmi spuse Eris rece şi plictisit. 

Atunci am simţit-o trezindu-se, ca şi când ar fi împuns-o un băț, 
ca şi cum prezenţa mea pe teritoriul lui, printre rudele lui nobile, o 
trezise cumva la viaţă, fierbând peste acea otravă, transformând-o 
în aburi. 

Cu cuțitul încă înclinat pe gâtul meu, l-am lăsat pe Eris să mă 
ridice, ceilalți doi târându-l pe Lucien înainte să poată sta singur 
în picioare. 

Trebuia să profit de timpul pe care-l aveam. Să mă folosesc de ce 
îmi ofereau împrejurimile. 

I-am surprins privirea lui Lucien, iar el văzu transpiraţia care 
mi se aduna pe tâmplă şi pe buza superioară în timp ce sângele mi 
se încălzea. 

O uşoară mişcare a bărbiei fu singurul semn că înţelegea. 

Eris urma să ne ducă lui Beron, iar Marele Lord fie ne-ar fi ucis 
de plăcere şi ne-ar fi vândut celui care oferea mai mult, fie ne-ar fi 
reținut pe termen nelimitat. Şi după ce îi făcuseră ei iubitei lui 
Lucien, după ce îi făcuseră lui Mor... 

- După tine, spuse calm Eris, coborând în cele din urmă cuțitul 
şi împingându-mă un pas. 

Aşteptasem. Echilibrul, mă învățase Cassian, era decisiv în câşti- 
garea unei lupte. 

Şi când ghiontul lui Eris îl făcu să se dezechilibreze, mi-am în- 
tors piciorul spre el. 

Răsucindu-mă atât de repede încât nu mă văzu atacându-l, i-am 
băgat cotul în nas. 

Eris se clătină înapoi. 

Flăcările se izbiră în ceilalți doi, iar Lucien se dădu la o parte 
când ei ţipară şi căzură mai adânc în peşteră. 

Am dezlănţuit fiecare picătură de foc din mine, un zid de foc 
înălțându-se între noi şi ei, închizându-i pe fraţii lui în peşteră. 

- Fugi! am spus gâfâind, dar Lucien era deja lângă mine, susţi- 
nându-mi brațul cu o mână când am făcut flacăra să ardă tot mai 
fierbinte. Nu avea să-i ţină închiși mult timp, iar eu chiar simţeam 
puterea cuiva ridicându-se ca să o provoace pe a mea. 

Însă mai aveam o altă forță pe care să o folosesc. 

Lucien înțelese odată cu mine. 

Transpiraţia clocoti pe fruntea lui Lucien când un puls de putere 
cu urme de foc se izbi chiar în pietrele de deasupra noastră. Praful 
şi resturile căzură. 

Am aruncat orice strop de magie în următoarea lovitură a lui 
Lucien. 

Şi în următoarea. 

Când faţa palidă a lui Eris se zări din plasa mea de foc, stră- 
lucind ca un zeu al furiei nou creat, Lucien şi cu mine am distrus 
tavanul peşterii. 

Focul ţâşni prin crăpăturile mici ca limbile a o mie de șerpi de 
foc, dar surparea nu produse nici măcar un tremur. 

- Grăbeşte-te! gâfâi Lucien, iar eu nu m-am deranjat să-i con- 
firm când am fugit clătinându-ne în noapte. 

Sacii noştri, armele, mâncarea... toate erau în peşteră. 

Aveam cu mine două pumnale, iar Lucien unul. Deşi îmi luasem 
cu mine mantia... el mi-o dăduse şi pe a lui. Lucien tremură în frig 
cât ne-am târât şi ne-am căţărat pe panta muntelui, fără să îndrăz- 
nim să ne oprim. 


z3 


Dacă aş fi fost om, aş fi murit. 

Frigul îţi intra în oase, iar vuietul vântului parcă ne biciuia cu 
foc. Dinţii îmi clănțăneau şi degetele îmi erau atât de rigide, încât 
abia dacă mă ţineam de granitul înghețat cu fiecare kilometru pe 

care îl parcurgeam, clătinându-ne prin munți. Poate că amândoi 
fuseserăm cruțați de o moarte înghețată de sâmburele de foc ce abia 
ni se aprinsese în vene. 

Nu ne-am oprit deloc, temându-ne să recunoaştem cu voce tare 
că, dacă am fi făcut-o, frigul ar fi anihilat orice urmă de căldură 
rămasă şi nu ne-am mai fi mişcat vreodată. Sau că fraţii lui Lucien 
ne-ar fi ajuns din urmă. 

Am încercat de nenumărate ori să strig în legătura mea cu Rhys. 
Să mă teleportez. Să fac să-mi apară aripi şi să încerc să ne scot în 
zbor din trecătoarea muntelui prin care ne-am chinuit să trecem, 
zăpada ajungându-ne până la brâu și fiind atât de îndesată pe 
alocuri, încât am fost nevoiţi să ne târâm peste ea, gheața zgâriin- 
du-ne pielea. 

Dar otrava înăbuşitoare încă-mi controla o mare parte din putere. 

Trebuia să fim aproape de granița Regatului Iernii, mi-am spus 
când am mijit ochii în vântul înghețat prin celălalt capăt al trecăto- 
rii montane înguste. Eram aproape şi, de îndată ce am fi traversat-o, 
Eris şi ceilalți nu ar fi îndrăznit să intre pe teritoriul altui regat. 

Muşchii mă dureau la fiecare pas, cizmele îmi erau ude de 
zăpadă, iar picioarele periculos de amorţite. Ca om, îmi petrecusem 
destule ierni în pădure ca să cunosc pericolele expunerii la frig — 
amenințarea frigului şi a umezelii. 

Lucien, la un pas în urma mea, gâfâi puternic în timp ce zidurile 
stâncoase şi zăpada se dădură la o parte ca să dezvăluie o noapte 
înstelată şi amară şi alți munţi dincolo. Aproape am scâncit. 

- Trebuie să mergem în continuare, spuse el, zăpada acope- 
rindu-i şuviţele rebele, iar eu m-am întrebat dacă într-adevăr nu 
mai auzeam. 

Gheaţa îmi gâdilă nările înghețate. 

- Nu putem rezista mult timp - trebuie să ne încălzim şi să ne 
odihnim. 

- Fraţii mei... 

- O să murim dacă mai mergem mult. 

Sau, în cel mai bun caz, să ne pierdem degetele de la mâini şi 
de la picioare. I-am arătat panta muntelui din față, o prăpastie 
periculoasă. 

- Nu putem să ne asumăm un astfel de risc noaptea. Trebuie să 
găsim o peşteră şi să încercăm să facem un foc. 

- Cu ce? izbucni el. Vezi vreun lemn? 

Eu am continuat să merg. Cearta era doar o risipă de energie şi 
de timp şi oricum nu aveam un răspuns. 

M-am întrebat dacă aveam să rezistăm până dimineaţă. 


Ah 


Am găsit o peşteră adâncă, protejată de vânt şi ferită vederii. 
Lucien şi cu mine ne-am acoperit urmele cu grijă, asigurându-ne că 
vântul sufla în favoarea noastră, tăinuindu-ne mirosul. 

Acolo ni se termină norocul. Nu am găsit niciun lemn şi nici- 
unul din noi n-avea foc în vene. 

Aşa că am recurs la singura variantă: căldura trupurilor. Înghe- 
suiți în cel mai îndepărtat loc al peşterii, ne-am lipit coapsele şi 
braţele pe sub mantia mea, tremurând de frig şi de umezeală. 

Abia auzeam vuietul gol al vântului din cauză că ne clănțăneau 
dinţii. 

„Găseşte-mă, găseşte-mă, găseşte-mă“, am încercat să strig prin 
legătură, dar vocea crispată a partenerului meu nu se auzi, ci doar 
golul zgomotos. 

- Povesteşte-mi despre Elain, spuse încet Lucien de parcă moar- 
tea care stătea pe vine în întunericul de lângă noi îl făcuse şi pe el să 
se gândească la partenera lui. 

M-am gândit dacă să-i spun ceva deoarece tremuram prea tare 
ca să pot vorbi, dar... 

- Îşi iubeşte grădina. Mereu i-a plăcut să cultive plante. Chiar şi 
atunci când nu aveam bani, a reuşit să îngrijească o mică grădină în 

lunile mai călduroase. Şi când am devenit din nou bogate, a început 
să îngrijească şi să planteze cele mai frumoase grădini pe care le-ai 
văzut vreodată. Chiar și în Prythian. Îi înnebunea pe servitori, pen- 
tru că ei trebuiau să lucreze, iar doamnele doar să taie din loc în loc 
un trandafir, dar Elain își punea o pălărie şi mănuși și îngenunchea 
în praf, smulgând buruienile. Se purta ca o aristocrată în toate situ- 
aţiile, mai puţin în ceea ce privea grădinăritul. 

Lucien tăcu un moment îndelungat. 

- Se purta, şopti el. Vorbeşti despre ea ca şi când ar fi moartă. 

- Nu ştiu cum a transformat-o Cazanul. Nu cred că este o opţi- 
une să se ducă acasă, indiferent de cât de mult şi-ar dori să o facă. 

- Cu siguranţă, Prythianul este o alternativă mai bună, cu sau 
fără război. 

M-am pregătit înainte să-i spun: 

- Este logodită, Lucien. 

L-am simţit cum se încordează lângă mine. 

- Cu cine? 

Amenințarea violenţei clocotea sub cuvintele monotone şi reci. 

- Cu fiul unui lord uman. Lordul urăște spiriduşii — şi-a dedicat 
viaţa şi bogăţia ca să-i vâneze pe ei. Pe noi. Mi s-a spus că, deşi se 
iubesc, tatăl logodnicului şi-a dorit să aibă acces la zestrea ei con- 
siderabilă ca să-şi continue cruciada împotriva spiriduşilor. 

- Elain îl iubeşte pe fiul acestui lord. 

Nu era chiar o întrebare. 

- Ea spune că da. Nestei i s-a părut că obsesia tatălui să omoare 
spiriduşi este destul de gravă ca să ridice nişte semne de întrebare. 
Nu i-a spus niciodată asta lui Elain. Nici eu. 

- Partenera mea este logodită cu un bărbat uman, spuse el mai 
mult ca pentru sine. 

— Îmi pare rău dacă... 

- Vreau să o văd. Doar o dată. Doar... ca să ştiu. 

- Ce să ştii? 

Fl ridică mai sus mantia-mi udă care ne acoperea. 

- Dacă merită să lupt pentru ea. 

Nu am fost în stare să spun că merita, să-l fac să spere de vreme 
ce Elain ar fi putut la fel de bine să facă tot ce îi stătea în putere ca 
să îşi respecte logodna, chiar dacă era deja imposibilă din cauza 
nemuririi. 

Lucien își rezemă din nou capul de zidul de piatră din spatele 
nostru. 

- Şi apoi am să-l întreb pe partenerul tău cum a supravieţuit ştiind 
că erai logodită cu altcineva. Că împărţeai patul cu un alt mascul. 

Mi-am ascuns mâinile înghețate sub braţe, privind spre întu- 
nericul din față. 

- Spune-mi când ţi-ai dat seama, îmi zise el şi îşi lipi genunchiul 
de al meu. Că Rhysand este partenerul tău. Spune-mi când ai înce- 
tat să-l iubeşti pe Tamlin şi ai început să-l iubeşti pe el. 

Am ales să nu răspund. 

- S-a întâmplat înainte să pleci? 

Am întors capul spre el, chiar dacă abia îi zăream trăsăturile în 
întuneric. 

- Nu l-am atins pe Rhysand aşa decât după câteva luni. 

- V-aţi sărutat la Poalele Muntelui. 

- Nu am avut de ales, ca şi atunci când am dansat. 

- Şi totuși, el este masculul pe care îl iubeşti acum. 

Nu ştia - habar nu avea de trecutul personal, de secretele care 
îmi deschiseseră inima spre Marele Lord al Regatului Nopţii. Nu 
erau poveştile mele ca să i le pot spune. 

- Lucien, credeam că te-ai bucurat că m-am îndrăgostit de par- 
tenerul meu, având în vedere că eşti în aceeași situaţie în care s-a 
aflat şi Rhys în urmă cu şase luni. 

- Ne-ai părăsit. 

Pe noi. Nu pe Tamlin. Pe noi. Cuvintele răsunară în întuneric, 
spre vântul șuierător şi zăpada care biciuia dincolo de cotitură. 

- 'Ţi-am povestit despre ziua din pădure: m-ai abandonat cu 
mult timp înainte să plec fizic. Am tremurat din nou, urând fiecare 
punct în care ne atingeam și că aveam atât de disperată nevoie de 
căldura lui. Lucien, ca şi mine, nici tu nu îți găseşti locul în Regatul 
Primăverii. Te-ai bucurat de plăcerile şi diversiunile de acolo. Dar 
nu pretinde că nu eşti făcut pentru mai mult. 

Ochiul lui metalic se roti. 

- Şi unde, mai exact, crezi că mi-aş găsi locul? În Regatul Nopţii? 

Am tăcut. Sincer, nu aveam un răspuns. Ca Mare Lady, probabil 
aş fi putut să-i ofer o poziție, dacă am fi supraviețuit destul de mult 
încât să ajungem acasă. Aş fi făcut-o mai mult ca să o împiedic pe 
Elain să se ducă vreodată în Regatul Primăverii, dar mă îndoiam că 
Lucien ar fi putut să se stăpânească împotriva prietenilor mei. Şi o 
parte mică şi îngrozită din mine se bucură la gândul de a-i mai lua 
ceva lui Tamlin, ceva vital, esenţial. 

- Ar trebui să plecăm la răsărit, fu singurul meu răspuns, în- 
tr-un târziu. 


a 3 


Am supravieţuit nopții. 

Eram țeapănă şi mă dureau toate când am început să coborâm 
atent panta muntelui. Fraţii lui Lucien nu se vedeau pe nicăieri. Nici 
alte fiinţe vii. 

Nu-mi păsa; nu când traversasem în sfârşit granița spre tărâmu- 
rile din Regatul Iernii. 

Dincolo de munte, un câmp mare şi înghețat scânteia la distanţă. 
Ar fi durat câteva zile să-l traversăm, dar nu conta: mă trezisem cu 
destulă putere în vene încât să ne încălzim cu un mic foc. Încet - 
atât de încet dispăreau efectele otrăvii. 

Eram dispusă să pariez că am fi ajuns la jumătatea gheții înainte 
să ne putem teleporta de aici. Asta dacă am fi avut noroc și nu ne-ar 
fi găsit nimeni. 

M-am gândit la tot ce mă învățase Rhys despre Regatul Iernii şi 
Marele lui Lord, Kallias. 

Palatele erau înalte şi splendide, pline de şeminee aprinse şi îm- 
podobite cu plante mereu verzi. Săniile sculptate erau mijlocul 
preferat de transport din regat, trase de reni cu coarne catifelate și 
ale căror copite despicate erau ideale pentru mersul pe gheaţă și ză- 
padă. Armata era bine instruită, dar deseori se bazau pe urşi mari şi 
albi care să se plimbe prin ţinut în căutarea vizitatorilor nedoriți. 

M-am rugat să nu ne aştepte niciunul pe gheaţă, perfect camu- 
flat de blană. 

Relaţia Regatului Nopţii cu cel al Iernii era destul de bună, dar 
încă fragilă, așa cum erau toate legăturile noastre, după Amarantha, 
după ce-i măcelărise pe atât de mulţi dintre ei - inclusiv zeci de 
copii ai Regatului Iernii. Mi-am amintit toate astea cu greață. 

Nu puteam să-mi imaginez pierderea, furia şi suferința. Nu 
avusesem niciodată curaj să-l întreb pe Rhys, în lunile de antrena- 
ment, ai cui fuseseră copiii. Care fuseseră consecințele. Dacă era 
considerată cea mai gravă crimă a Amaranthei sau doar una dintre 
multe altele. 

Dar, în ciuda tuturor încercărilor de a crea legături, Regatul 
Iernii era unul dintre Regatele Sezoniere. Ar fi putut să i se alăture 
lui Tamlin, lui Tarquin. Cei mai buni aliați ai noștri rămâneau 
Regatele Solare: al Dimineţii şi al Zilei, însă erau departe în nord - 
peste linia de demarcaţie dintre Regatele Solare şi cele Sezoniere. 
Bucata de pământ sacru, nerevendicat care se afla la Poalele 
Muntelui și pe care era coliba Țesătoarei. 

Urma să plecăm înainte să fim nevoiţi să intrăm în străvechea 
pădure, unde amenințarea morții pândea la tot pasul. 

Mai trecură o zi şi o noapte până am traversat munții şi am păşit 
pe gheaţa groasă. Nu creştea nimic pe aici şi mi-am dat seama că 
eram pe teren solid doar după zăpada îndesată de dedesubt. Altmin- 
teri, în prea multe locuri, gheaţa era transparentă ca sticla — dez- 
văluind lacurile întunecate şi adânci de dedesubt. 

Cel puțin nu ne-am întâlnit cu niciun urs alb. Dar adevărata 
amenințare, ne-am dat repede seama amândoi, era faptul că nu gă- 
seam adăpost: pe gheață, nu aveam unde să ne adăpostim de vânt şi 
de frig şi, dacă am fi aprins un foc cu magia noastră slabă, chiar 
dacă nu era practic să aprinzi unul pe un lac îngheţat, oricine din 
apropiere ne-ar fi reperat. 

Soarele abia se strecura deasupra liniei orizontului, pătând 
câmpia cu auriu, umbrele fiind încă de un albastru-închis când 
Lucien spuse: 

- În seara asta, vom topi nişte gheaţă suficient cât să o înmuiem 
şi să ne construim un adăpost. 

M-am gândit la vorbele lui. Abia făcuserăm o sută de paşi pe 
ceea ce părea a fi un lac nesfârşit. Era imposibil să-ţi dai seama unde 
se termina. 

- Crezi că vom rămâne atât de mult timp pe gheață? 

Lucien se încruntă spre orizontul pătat de zori. 

- Probabil, dar cine ştie cât e de întins lacul? 

Într-adevăr, troienele ascundeau o mare parte din gheaţa de 
dedesubt. 

- Poate că există o altă soluţie... am spus eu gânditoare, privind 
în urmă spre mica noastră tabără abandonată. 

Ne-am uitat în același timp şi amândoi am văzut cele trei siluete 
care stăteau acum pe marginea lacului. Zâmbind. 

Eris ridică o mână încununată de flăcări. 

Flăcări - ca să topească gheaţa pe care stăteam. 


CAPITOLUL, 
13 


- Fugi! şopti Lucien. 

Nu am îndrăznit să îmi mut privirea de la fraţii lui. Nu când Eris 
îşi cobori acea mână spre marginea înghețată a lacului. 

- Unde, mai exact? 

Mâna lui întâlni gheaţa, iar aburul se undui. Gheaţa deveni opacă, 
topindu-se într-o linie care se îndrepta spre noi... 

Am alergat. Gheaţa alunecoasă îmi îngreuna mişcările, gleznele 
durându-mă din cauza efortului de a nu mă cocoşa. 

În față, lacul se întindea la nesfârșit, iar cu soarele care abia răsă- 
rea, pericolele aveau să fie şi mai greu de reperat... 

- Mai repede! îmi ordonă Lucien. Nu te uita! îmi strigă când am 
dat să îmi întorc privirea ca să văd dacă ne urmăriseră. 

Îşi întinse o mână ca să mă prindă de cot, echilibrându-mă îna- 
inte să-mi dau măcar seama că mă împiedicasem. 

„Unde să ne ducem, unde să ne ducem, unde să ne ducem.“ 

Apa plescăia sub cizmele noastre — era gheaţa topită. Eris fie își 
folosea toată puterea ca s-o trimită prin gheața milenară, fie o eli- 
bera lent, doar ca să ne tortureze... 

- Schimbă direcţia! gâfâi Lucien. Trebuie să... 

El mă împinse într-o parte, iar eu m-am clătinat, dând din braţe 
tocmai când o săgeată ricoşă din gheaţă în locul în care mă aflasem. 

- Mai repede! izbucni Lucien, şi eu nu am ezitat. 

Am început să alerg repede, Lucien şi cu mine deplasându-ne în 
zigzag prin ploaia de săgeți. Gheaţa se aşchia acolo unde aterizau 
şi, indiferent de cât de repede alergam, solul de sub noi se topea în 
continuare... 

Gheaţă. Aveam gheaţa în vene şi, acum că eram dincolo de gra- 
nița Regatului Iernii... 

Nu-mi păsa dacă îmi vedeau puterea. Puterea lui Kallias. Nu 
când alternativele erau mult mai rele. 

Am întins o mână în fața noastră când o bucată topită începu să 
se îndepărteze, gheaţa scârțâind. 

Un jet de gheață îmi ţâşni din palmă, îngheţând din nou lacul. 

Alergând, cu fiecare mişcare a braţelor mele am aruncat gheața 
din palme, solidificând ceea ce Eris voia să topească înaintea noas- 
tră. Poate — poate am fi reuşit să ieşim de pe suprafața lacului, iar 
dacă ei erau destul de proşti să mai rămână în condiţiile date... Dacă 
puteam crea gheaţă, cu siguranță aş fi putut să o şi topesc. 

M-am întâlnit din nou cu Lucien şi, văzându-i ochii mari, am 
vrut să-i spun planul meu, când apăru Eris. 

Nu în spate, ci în faţă. 

Însă celălalt frate de lângă el, care ţinti săgeata şi o trase spre 
mine, mă făcu să strig. 

Am fandat într-o parte, rostogolindu-mă. 

Nu suficient de repede. 

Săgeata îmi zgârie pavilionul urechii şi obrazul, lăsând o urmă 
usturătoare. Lucien strigă, dar o altă săgeată îmi trecu de data asta 
prin antebraţul drept. 

Gheaţa îmi zgârie faţa şi mâinile când am căzut - genunchii şi 
braţul scârțâindu-mi în agonie din cauza impactului... 

În spate, paşii se auziră pe gheață când cel de-al treilea frate se 
apropie. 

Mi-am muşcat buza atât de tare, încât îmi sângeră când am 
smuls o bucată de pânză din jachetă şi din cămașă de pe antebraţ, 

am rupt săgeata în două şi am scos bucăţile din carne. Strigătul meu 
vui şi ricoşă pe gheaţă. 

Când m-am ridicat din nou, cu ultimele două cuțite illyriene în 
mâini şi cu o durere atât de puternică în braţul drept, Eris făcuse un 
pas spre mine, zâmbind ca un lup... 

În jurul meu, gheaţa începu să se topească. 

- Ai putea să ajungi să te scufunzi şi să mă implori să te scot 
când gheaţa se va reface imediat, spuse tărăgănat Eris. În spatele lui, 
izolat de fraţii lui, Lucien îşi scosese cuțitul, iar acum îi măsura din 
priviri pe ceilalți doi. Sau ai putea să accepţi să mă iei de mână. Dar, 
în orice caz, vei veni cu mine. 

Deja, carnea braţului începuse să se prindă. Se vindeca datorită 
puterii Răsăritului care mi se trezea din nou în vene... 

Şi, dacă funcţiona... 

Nu i-am dat timp lui Eris să îmi anticipeze mișcarea. 

Am inspirat brusc. 

O lumină de un alb orbitor ţâşni din mine. Eris înjură, iar eu 
am fugit. 

Nu spre el, nu când eram încă prea rănită ca să-mi folosesc 
cuţitele, ci departe, spre malul îndepărtat. Pe jumătate orbită, m-am 
împiedicat şi m-am clătinat până ce am trecut de suprafeţele care se 
topeau, apoi am fugit. 

Am parcurs cei şase metri înainte ca Eris să se teleporteze în fața 
mea şi să-mi dea peste față un dos de palmă atât de puternic, încât 
dinții îmi ieşiră prin buză. 

Înainte să cad, pumnul pe care mi-l dădu în stomac îmi scoase 
aerul din plămâni. Dincolo de mine, Lucien se dezlănțuise asupra 
celor doi fraţi ai lui. Metalul şi flăcările explodară şi se ciocniră, 
gheaţa pulverizându-se. 

De îndată ce-am căzut pe gheață, Eris mă apucă de păr, atât de 
brutal, chiar de la rădăcină, că am lăcrimat şi mă târî înapoi spre 
acel mal, de partea cealaltă a gheții... 

Am rezistat loviturii din stomac şi m-am chinuit să inspir ceva 
aer. Cizmele zgâriară gheaţa când am dat fără putere din picioare şi 
totuşi, Eris mă ţinu ferm... 

Apoi mi s-a părut că Lucien mi-a strigat numele. 

Am deschis gura, dar un căluş de foc îşi făcu loc printre buzele 
mele. Nu ardea, dar era suficient de fierbinte cât să-mi spună că, 
dacă Eris ar fi vrut, ar fi făcut-o. Benzi identice de foc îmi cuprinseră 
încheieturile mâinilor, gleznele şi gâtul. 

Nu ştiam ce să fac şi cum să mă mişc - cum să-l opresc... 

Eram tot mai aproape de mal, de santinelele care se teleportaseră 
din neant și așteptau. „Nu, nu, nu...“ 

O umbră se izbi de pământ în fața noastră, crăpând gheaţa în 
toate direcţiile. 

Nu era o umbră, ci un războinic illyrian. 

Şapte pietre roşii Siphon scânteiară peste armura lui solzoasă şi 
neagră când Cassian își strânse aripile și mârâi la Eris cu o furie de 
cinci secole. 

Nu era mort. Nu era rănit. Era întreg. 

Aripile i se vindecaseră şi erau puternice. 

Am suspinat tremurând cu călușul arzător în gură. Pietrele Siphon 
ale lui Cassian licăriră ca răspuns, de parcă faptul că mă vedea la 
mâna lui Eris... 

Un alt impact lovi gheața din spatele nostru, urmat de nişte 
umbre. 

Azriel. 

Am început să plâng, lesa pe care mi-o pusesem rupându-se 
când prietenii mei aterizară şi când l-am văzut şi pe Azriel teafăr şi 
nevătămat. Cassian scoase cele două săbii illyriene familiare şi îi 
spuse lui Eris cu un calm mortal: 

- Îți sugerez să o eliberezi pe doamna mea. 

Eris mă strânse şi mai puternic de păr, făcându-mă să scâncesc. 

Furia care îi schimonosea chipul lui Cassian era apocaliptică, 
însă își îndreptă ochii căprui spre mine, într-un ordin tăcut. 

Luni de zile mă antrenase — nu doar să atac, ci și să mă apăr. Mă 
învățase, de nenumărate ori, cum să mă eliberez din prinsoarea 
cuiva, cum să îmi controlez nu doar trupul, ci şi mintea, de parcă ar 
fi ştiut că era posibil ca lucrul acesta să se întâmple într-o zi. 

Eris mă legase de mâini şi de picioare. Cu toate astea, puteam 
încă să mă mișc, puteam să-mi folosesc parțial magia şi să-l deze- 
chilibrez suficient de mult timp, încât să mă elibereze, să-l las pe 
Cassian să sară între noi şi să îl atace pe fiul Marelui Lord... 

Înălțându-se deasupra mea, Eris nici măcar nu îşi cobori pri- 
virea când m-am răsucit, învârtindu-mă pe gheaţă, şi l-am lovit cu 
picioarele legate în vintre. 

El se clătină, aplecându-se cu un mormăit chiar în mâinile mele 
legate, strânse în pumnii cu care l-am lovit în nas. Osul trosni, iar 
mâna lui îmi eliberă părul. 

M-am rostogolit, îndepărtându-mă. Cassian era deja acolo. 

Eris abia avu timp să îşi scoată sabia când Cassian şi-o cobori pe 
a lui spre el. 

Sunetul oțelului pe oțel răsună pe gheaţă. Santinelele de pe mal 
dezlănțuiră săgeți de lemn şi magie - doar ca să ricoşeze dintr-un 
scut albastru. 

Azriel. De partea cealaltă a gheții, el şi Lucien se luptau cu cei- 
lalți doi frați. Faptul că fraţii lui Lucien rezistau împotriva illyrie- 
nilor era o dovadă a instruirii lor, dar... 

Mi-am concentrat gheaţa din vene asupra căluşului din gură, a 
legăturilor din jurul mâinilor şi al picioarelor. Gheaţă ca să înăbușe 
focul, ca să îl stingă... 

Cassian şi Eris se ciocniră, se retraseră şi se loviră din nou. 

Funiile de foc se rupseră, dizolvându-se cu un şuierat de aburi, și 
m-am ridicat din nou în picioare, întinzându-mă după arma pe care 
nu o aveam. Pumnalele mi le pierdusem la zece metri distanță. 

Cassian trecu de garda lui Eris cu o eficiență brutală, iar Eris ţipă 
când lama illyriană îi intră în stomac. 

Sângele, roşu ca rubinele, pătă gheaţa şi zăpada. 

Pentru o clipă, am văzut cum avea să se termine, cu trei dintre 
fiii lui Beron ucişi de noi. O mulțumire temporară pentru mine, 
cinci secole de satisfacție pentru Cassian, Azriel şi Mor, dar, dacă 
Beron încă se gândea pe cine să sprijine în acest război... 

Aveam alte arme de folosit. 

- Opriţi-vă! am spus eu. 

Cuvântul fu un ordin încet şi rece, iar Azriel şi Cassian mă 
ascultară. 

Ceilalți doi fraţi ai lui Lucien erau spate în spate, însângeraţi şi 
cu gurile căscate. Și Lucien gâfâia, cu sabia încă ridicată, când Azriel 
îşi scutură sabia de sânge şi veni spre mine. 

Am întâlnit ochii căprui ai Îmblânzitorului Umbrelor. Chipul 
rece care ascundea o durere imensă şi la fel de multă bunătate. El 
venise. Cassian venise. 

Illyrienii veniră mai aproape de mine. Eris, cu o mână pe abdo- 
men, respira umed, încruntându-se la noi, gânditor, privindu-ne pe 
toţi trei când i-am spus lui Eris, celor doi fraţi ai lui şi santinelelor 
de pe mal: 

- Meritaţi cu toții să muriţi pentru asta. Şi pentru mult mai 
multe. Dar am să vă cruţ vieţile jalnice. 

În ciuda rănii din abdomen, Eris zâmbi. 

Cassian mârâi în semn de avertisment. 

Eu am îndepărtat strălucirea în care mă învăluisem în ultimele 
săptămâni. Fără mâneca jachetei şi a cămăşii, doar pielea netedă se 
vedea în locul în care fusese rana. Pielea netedă care, acum, era 
împodobită cu spirale de cerneală - semnele noului meu titlu şi al 
legăturii mele de împerechere. 

Lucien se albi la față când veni spre noi, oprindu-se la o distanță 
sigură de Azriel. 

- Sunt Marea Doamnă a Regatului Nopţii, le-am spus eu încet 
tuturor. 

Până şi Eris încetă să rânjească. Ochii de culoarea chihlimba- 
rului i se măriră, ceva asemănător fricii strecurându-se în ei. 

- Nu există titlul de Mare Doamnă, spuse unul dintre fraţii lui 
Lucien. 

Eu am schițat un zâmbet. 

- Există acum. 

Şi era timpul ca lumea să ştie asta. 

I-am surprins privirea lui Cassian, în care licăreau mândria şi 
uşurarea. 

- Du-mă acasă! i-am ordonat, cu fruntea sus şi fermă. Du-ne pe 
amândoi acasă! i-am zis lui Azriel şi apoi m-am adresat urmașilor 
Regatului Toamnei: Ne vedem pe câmpul de luptă. 

Să decidă ei dacă era mai bine să lupte alături de noi sau împo- 
triva noastră. 

M-am întors spre Cassian, care îşi deschise braţele şi mă strânse 
înainte de a ne ridica spre cer într-o explozie de aripi şi putere. 
Lângă noi, Azriel şi Lucien făcură la fel. 

Când Eris şi ceilalți nu rămaseră decât nişte puncte negre pe al- 
bul de dedesubt, când zburam repede la înălțime, Cassian observă: 

- Nu ştiu cine pare mai jenat: Az sau Lucien Vanserra. 

Am chicotit şi m-am uitat peste umăr la Îmblânzitorul Umbrelor 
care îl purta pe prietenul meu, ambii având grijă să nu se uite unul 
la celălalt sau să-și vorbească. 

- Vanserra? 

- Nu îi ştiai numele de familie? 

I-am întâlnit ochii căprui, amuzaţi şi feroce. 

Cassian încetă să mai zâmbească. 

- Bună, Feyre! 

Gâtul mi se uscă până mă duru, iar eu i-am cuprins gâtul cu 
braţele, îmbrăţişându-l strâns. 

- Şi tu mi-ai lipsit, şopti Cassian şi mă strânse puternic. 
a 


Am zburat până ce am ajuns la graniţa sacră a celui de-al optulea 
teritoriu şi când Cassian ne lăsă pe câmpul înzăpezit din fața pă- 
durii antice, am aruncat o privire spre femela blondă în haine de 
piele illyriene care se plimba printre copacii cioturoși şi am început 
să alerg. 

Mor şi cu mine ne-am îmbrățișat strâns. 

- Unde este? am întrebat eu, refuzând să slăbesc strânsoarea şi 
să-mi iau capul de pe umărul ei. 

- Ei... este o poveste lungă. E departe, dar se grăbeşte acasă. 
Chiar acum. 

Mor se retrase suficient cât să-mi studieze chipul. Gura i se în- 
cordă la rănile persistente şi-mi şterse cu blândeţe sângele uscat de 
pe ureche. 

- El te-a detectat - a simţit legătura - în urmă cu câteva minute. 
Noi trei am fost cel mai aproape. L-am teleportat pe Cassian, dar cu 
Eris şi ceilalți acolo... Vina îi întunecă privirea. Relaţiile cu Regatul 
Iernii sunt încordate - credeam că, dacă sunt acolo, la graniță, asta 
i-ar fi împiedicat pe soldaţii lui Kallias să caute în sud. Cel puţin cât 
să te aducem. 

Şi să evite o interacțiune cu Eris pentru care Mor poate nu era 
pregătită. 

Am scuturat din cap la ruşinea care încă îi umbrea trăsăturile de 
obicei strălucitoare. 

- Înţeleg. Am îmbrățișat-o din nou. Înţeleg. 

Răspunsul lui Mor fu o îmbrățişare zdrobitoare. 

Azriel şi Lucien aterizară, fuioare de zăpadă ţâşnind în spatele 
celui din urmă. Mor şi cu mine ne-am despărţit în sfârşit, chipul 
prietenei mele devenind serios când îl măsură din priviri pe Lucien. 
EI era plin de zăpadă, sânge şi murdărie - amândoi eram. 

- A luptat împotriva lui Eris şi a celorlalți doi, o lămuri Cassian. 

Mor înghiţi în sec, observând sângele care-i păta mâinile lui 
Cassian şi dându-și seama că nu era al lui. Îl mirosise, fără îndoială, 
când spuse fără să gândească: 

- Eris, l-ai... 

- Trăieşte, îi răspunse Azriel, umbrele învăluindu-i vârfurile cu 
gheare ale aripilor, atât de contrastante cu zăpada de sub cizmele 
noastre. Şi ceilalți trăiesc. 

Lucien se uita la toţi, circumspect şi tăcut. Nu îl întrebasem ce 
ştia despre trecutul lui Mor cu fratele lui mai mare... Nu îmi do- 
risem să o fac. 

Mor îşi aruncă părul auriu peste umăr. 

- Atunci, să mergem acasă. 

- Unde? am întrebat eu precaută. 

Mor îşi îndreptă din nou atenţia asupra lui Lucien, pe care 
aproape-l compătimeam din cauza greutăţii privirii ei, a judecății. 
A privirii lui Morrigan, al cărei dar era purul adevăr. 

Orice ar fi văzut la Lucien fu suficient încât să spună: 

- La casa din oraş. Cineva te aşteaptă acolo. 


CAPITOLUL +% 
14 X 


Nu îmi permisesem să îmi imaginez clipa în care aveam să mă 
aflu din nou în foaierul cu lambriuri de lemn al casei din oraş, să 
aud cântecul pescărușilor care zburau deasupra Velarisului, să simt 
mirosul sărat al râului Sidra care şerpuia prin inima orașului şi pe 
spate căldura soarelui care intra pe ferestre. 

Mor ne teleportase pe toți, iar acum stătea în spatele meu, gâfâind 
încet, când l-am urmărit pe Lucien studiind împrejurimile. 

Ochiul metalic se roti, iar cu celălalt studie precaut încăperile 
care flancau holul: camera de zi şi salonul care dădeau spre stradă şi 
curtea mică din față, scările de la etajul doi şi holul de alături, care 
conducea spre bucătărie şi grădină. 

Apoi, în cele din urmă, uşa închisă de la intrare şi oraşul care 
aştepta dincolo de ea. 

Cassian se aşeză pe balustradă încrucişându-şi arogant braţele, 
gest de care ştiam că aducea probleme, iar Azriel rămase lângă 
mine, umbrele acoperindu-i monturile, de parcă luptele cu fiii 
Marelui Lord erau modul în care îşi petreceau de obicei timpul. 

M-am întrebat dacă Lucien ştia că primele lui cuvinte de aici 
aveau să-l condamne sau să-l salveze şi ce rol aş fi jucat eu în asta. 

Nu - era decizia mea. 

Eram Marea Doamnă. Titlul meu era superior celor al priete- 
nilor mei. Eu trebuia să decid dacă lui Lucien îi era permis să-şi 
păstreze libertatea. 

Însă tăcerea lor vigilentă îmi spuse să-l las pe el să-și hotărască 
soarta. 

În cele din urmă, Lucien se uită la mine. La noi. 

- Pe stradă sunt copii care râd, zise el. 

Am clipit. Vorbise atât de... surprins. Ca şi când nu ar mai fi 
auzit sunetul acela de foarte mult timp. 

Am vrut să-i răspund, dar altcineva vorbi în locul meu. 

- Faptul că mai râd după atacul Hybernului este dovada efortului 
asiduu pe care oamenii din Velaris l-au depus ca să-l reconstruiască. 

M-am întors şi am văzut-o pe Amren ieşind din cealaltă cameră, 
mobila somptuoasă ascunzându-i trupul firav. 

Ea îşi făcu apariția întocmai ca ultima dată când o văzusem: 
stând chiar în foaierul acesta, avertizându-ne să fim precauţi în 
Hybern. Părul negru, până la bărbie, lucea în lumina soarelui, iar 
ochii argintii şi nepământeşti licăriră cu o strălucire neobișnuită 
când îi întâlniră pe ai mei. 

Femela delicată își înclină capul. Era singurul gest de obediență 
pe care l-ar fi făcut o creatură de cincisprezece mii de ani în fața 
unei Mari Doamne nou create. Şi a unei prietene. 

- Văd că ai adus acasă un nou animal de companie, spuse ea, 
strâmbând din nas dezgustată. 

Un soi de frică pătrunse în ochiul lui Lucien de parcă şi el ar fi 
zărit monstrul care pândea sub chipul frumos. 

Într-adevăr, părea că auzise de ea. Înainte să i-l prezint, Lucien 
făcu o plecăciune adâncă. Cassian mormăi amuzat, iar eu l-am 
avertizat aruncându-i o privire încruntată. 

Amren schiță un zâmbet. 

- Văd că e deja dresat. 

Lucien se îndreptă lent, ca şi când s-ar fi aflat în faţa botului 
deschis al unei pantere imense pe care nu voia să o sperie cu miş- 
cări bruşte. 

- Amren, el este Lucien... Vanserra. 

Lucien înțepeni. 

- Nu-mi folosesc numele de familie. Lucien este suficient, o 
lămuri el pe Amren înclinându-și încă o dată capul. 

Am presupus că încetase să mai folosească numele din clipa în 
care inima iubitei lui încetase să mai bată. 

Amren îi studia ochiul metalic. 

- Inteligentă lucrare, spuse ea şi apoi se uită cu atenţie la mine. 
Se pare că cineva te-a zgâriat, fato! 

Măcar rana de pe braţ se vindecase, chiar dacă îmi rămăsese un 
semn urât și roşu. Am presupus că nici fața nu-mi arăta mai bine. 
Înainte să îi pot răspunde, Lucien întrebă: 

- Ce este locul ăsta? 

Ne-am uitat cu toții la el. 

- Acasă, am spus eu. E... casa mea. 

Am văzut cum începea să pună detaliile cap la cap. Lipsa întu- 
nericului. Lipsa ţipetelor. Mirosul mării şi al citricelor, nu al sânge- 
lui şi al descompunerii. Copiii care râdeau fără oprire. 

Cel mai mare secret din istoria Prythianului. 

- Acesta este Velaris, i-am explicat eu. Orașul Luminii Stelelor. 

EI înghiţi. 

- Iar tu eşti Marea Doamnă a Regatului Nopţii. 

- Aşa este. 

Vocea care se auzi tărăgănat în spatele meu îmi opri sângele 
în vene şi mirosul care mă lovi mă trezi. Prietenii mei începură 
să zâmbească. 

M-am întors. 

Rhysand se rezemă de bolta care dădea spre salon, cu braţele 
încrucișate și aripi invizibile, îmbrăcat cu obişnuita-i jachetă şi pan- 
taloni negri impecabili. 

Şi când ochii violeţi îi întâlniră pe ai mei, când zâmbetul schițat 
dispăru... 

Faţa mi se încreţi şi un mic sunet mi se rostogoli de pe buze. 

Rhys se mişcă imediat, dar picioarele deja îmi cedaseră. Covorul 
din foaier amortiză impactul când am căzut în genunchi. 

Mi-am acoperit faţa cu mâinile când mi-am amintit tot ce se 
întâmplase în ultima lună. 

Rhys îngenunche în fața mea, lipindu-şi genunchii de ai mei. 

Uşor, îmi îndepărtă mâinile de pe faţă. Cu blândeţe, îmi cu- 
prinse obrajii în mâini şi îmi şterse lacrimile. 

Nu-mi păsa că eram priviți când mi-am ridicat capul şi am văzut 
cum bucuria, grija şi dragostea străluciră în ochii remarcabili. 

Nici lui Rhys nu-i păsa când îmi şopti „Dragostea mea“ și mă 
sărută. 

De îndată ce mi-am strecurat degetele în părul lui, el mă luă în 
braţe şi se ridică dintr-o singură mişcare lină. Mi-am îndepărtat 
buzele de ale lui şi m-am uitat la Lucien, care era palid, dar Rhysand 
le spuse tovarăşilor noştri fără să se uite la ei: 

- Găsiţi-vă un alt loc în care să staţi pentru o vreme! 

El nu aşteptă să vadă dacă îl ascultară. 

Rhys ne teleportă pe scări şi începu să meargă repede şi hotărât 
pe hol. M-am uitat în jos, către foaier, la timp ca să o văd pe Mor 
apucându-l de braț pe Lucien şi dând din cap spre ceilalți înainte de 
a dispărea cu toții. 

- Vrei să-ţi povestesc ce s-a întâmplat în Regatul Primăverii? am 
întrebat cu o voce răguşită, studiindu-i partenerului meu chipul. 

Nu era deloc amuzat; nu-i vedeam decât hotărârea de prădător, 
concentrat asupra fiecărei respiraţii ale mele. 

- Sunt alte lucruri pe care mi-aş dori să le fac mai întâi. 

El mă duse în dormitorul nostru - cândva al lui, acum plin cu 
lucrurile noastre. Arăta la fel ca ultima dată: patul imens spre care 
se îndrepta acum, cele două dulapuri, biroul de lângă fereastra ce 
dădea către grădina care exploda de flori mov, roz şi albastre în 
mijlocul ierburilor luxuriante. 

M-am pregătit să fiu întinsă pe pat, dar Rhys se opri la jumătatea 
camerei, un vânt atins de stele închizând uşa. 

Încet, mă lăsă pe covorul somptuos, coborându-mă ostentativ 
pe corpul lui ca şi cum ar fi fost incapabil să reziste atingerii mele, 
ezitând tot la fel de mult ca mine să se îndepărteze. 

Şi în toate locurile în care ni se atingeau corpurile el era atât de 
cald, de puternic şi de real... Bucurându-mă de moment, am simţit 
un nod în gât când i-am atins pieptul sculptat cu o mână, inima 
care-i bătea cu putere pe sub jacheta neagră răsunându-mi în palmă. 
Fu singurul semn al torentului care îl străbătea când îmi mângâie 
lent braţele şi mă apucă de umeri. 

Cu degetele mari de la mână, îmi bătu uşor hainele murdare 
când îmi studie chipul. 

Chipeş. Era chiar mai chipeş decât îmi amintisem sau îl visasem 
în ultimele săptămâni din Regatul Primăverii. 

Pentru o clipă prelungă, am respirat doar aerul dintre noi. Pen- 
tru o clipă prelungă, nu am putut decât să-i inhalez profund miro- 
sul, lăsându-l să se aşeze în mine. I-am strâns jacheta cu degetele. 

Partener. Era partenerul meu. 

Ca şi când ar fi auzit asta prin legătură, Rhys şopti în cele din urmă: 

- Când legătura s-a întunecat, am crezut... 

Teama - o teamă adevărată îi întunecă privirea, deşi continuă să 
îmi mângâie umerii cu degetele mari, blând şi constant. 

- Frai dispărută când am ajuns în Regatul Primăverii. Tamlin 
umbla furios prin pădure, căutându-te, dar ţi-ai mascat mirosul şi 
nici măcar eu nu am putut să te găsesc... 

Pauza dintre cuvintele lui am simţit-o ca pe un cuțit în stomac. 

- Am intrat în Regatul Toamnei printr-una dintre uşi, am spus 
eu, punându-mi cealaltă mână pe braţul lui. Muşchii încordaţi de 
dedesubt zvâcniră la atingerea mea. Nu ai putut să mă găseşti deoa- 
rece doi comandanţi din Hybern mi-au pus otravă în mâncare şi 
băutura - destulă cât să-mi anuleze puterile. Eu... încă nu le pot 
folosi pe deplin. 

Furia rece îi traversă chipul frumos când degetele i se opriră pe 
umerii mei. 

- l-ai ucis. 

Nu era chiar o întrebare, dar am dat aprobator din cap. 

- Bun. 

Am înghiţit în sec. 

- Hybernul a prădat Regatul Primăverii? 

- Încă nu. Orice ai făcut... a funcţionat. Santinelele lui Tamlin 
l-au abandonat. Mai bine de jumătate dintre oamenii lui au refuzat 
să apară la Tithe acum două zile. Unii pleacă spre alte regate. Alţii 
şuşotesc despre răscoală. Se pare că te-ai făcut plăcută. Sfântă chiar. 

Amuzamentul îi îndulci în cele din urmă trăsăturile. 

- Mai degrabă s-au supărat când au crezut că el i-a permis 
Hybernului să te facă să fugi de frică. 

Am conturat spirala uşor argintie a broderiei de pe reverele ja- 
chetei lui şi aş fi putut jura că atingerea îl făcu să tremure. 

- Presupun că vor afla curând că sunt destul de bine îngrijită. 

Rhys îmi strânse umerii în semn de încuviințare, ca şi când 
ar fi urmat să-mi arate cât de bine eram îngrijită, dar mi-am încli- 
nat capul. 

- Cum a rămas cu lanthe... şi cu Jurian? 

Pieptul puternic al lui Rhysand se mişca sub mâinile mele când 
respira. 

- Rapoartele sunt neclare în privința amândurora. Se pare că 
Jurian s-a întors la mâna care îl hrăneşte. Ianthe... Rhys ridică din 
sprâncene. Presupun că tu i-ai nenorocit mâna, nu comandanții. 

- A căzut, am spus eu dulce. 

- Trebuie să fi fost o căzătură serioasă, spuse el gânditor, un 
zâmbet întunecat dansându-i pe buze când se apropie şi mai mult, 
căldura corpului său strecurându-se în mine când îşi retrase mâi- 
nile de pe umerii mei ca să mă mângâie încet pe spate. 

Mi-am muşcat buza, concentrându-mă la cuvintele sale şi nu la 
dorința de a mă arcui spre atingerea lui, de a-mi cufunda fața în 
pieptul lui şi să-l explorez şi eu. 

- Se pare că se reface după chinurile prin care-a trecut. Nu vrea 
să iasă din templu. 

Fu rândul meu să şoptesc „bun“. Poate că una dintre slujitoarele 
ei drăguţe avea să se sature de porcăriile ei religioase şi să o sufoce 
pe Ianthe în somn. 

Mi-am sprijinit mâinile pe şoldurile lui, pe deplin pregătită să 
mă strecor sub jacheta lui, trebuind să-i ating pielea goală, dar Rhys 
se îndreptă şi se retrase, însă nu suficient de mult deoarece o mână 
îi rămase pe talia mea, iar cealaltă... 

El se întinse spre braţul meu, studiind cu blândeţe rana unde 
pielea fusese străpunsă de săgeată. Întunericul vui în colțul camerei. 

- Cassian tocmai m-a lăsat în mintea lui- ca să-mi arate ce s-a 
întâmplat pe gheaţă. El îşi trecu un deget peste rană, atingerea fiind 
uşoară ca o pană. Eris a fost dintotdeauna un mascul cu zilele nu- 
mărate. Acum Lucien s-ar putea trezi mai aproape de moştenirea 
tronului tatălui său decât s-ar fi aşteptat vreodată. 

Şira spinării îmi înţepeni. 

- Eris este la fel de oribil cum mi l-ai înfățișat. 

Degetul lui Rhys îmi alunecă din nou peste antebraţ, lăsându-mi 
în urmă pielea ca de găină. O promisiune - nu a răzbunării la care 
se gândea, ci a lucrurilor care ne aşteptau în camera asta. Patul era 
la câţiva paşi distanţă. Până când şopti: 

- Te-ai declarat Mare Doamnă. 

- Nu trebuia să o fac? 

El îmi eliberă braţul ca să-mi atingă uşor obrazul cu monturile. 

- Am vrut să strig asta de pe acoperişurile din Velaris din clipa 
în care te-a uns preoteasa. E tipic pentru tine să-mi strici planu- 
rile mari. 

Am schiţat un zâmbet. 

- S-a întâmplat în urmă cu mai puţin de o oră. Sunt sigură că ai 
putea să te duci şi să strigi de pe horn chiar acum şi toţi ar crede că 
tu le-ai dat vestea. 

El îşi trecu degetele prin părul meu, ridicându-mi chipul. Îmi 
zâmbi şi mai larg, vicleneşte, iar eu mi-am strâns degetele în cizme. 

- Iat-o pe draga mea Feyre! 

Îşi înclină capul cu privirea aţintită asupra gurii mele, lăcomia 
luminându-i ochii violeți... 

- Unde sunt surorile mele? 

Gândul răsună prin mine, vibrând ca un clopot. 

Rhys se opri şi-şi retrase mâna din părul meu, în timp ce zâm- 
betul îi dispărea de pe chip. 

- În Casa Vântului. El se îndreptă şi înghiţi în sec de parcă asta 
l-ar fi ajutat cumva să se controleze. Te pot... duce la ele. Fiecare 
cuvânt părea să fie un efort. 

Dar ar fi făcut-o, mi-am dat eu seama. Şi-ar fi ignorat dorința de 
a mă avea şi m-ar fi dus la ele, dacă mi-aş fi dorit. Alegerea mea. 
Pentru el, mereu contase hotărârea mea. 

Am scuturat din cap. Nu voiam să le văd - nu încă. Nu înainte să 
fiu suficient de sigură pe mine ca să le confrunt: 

- Totuşi sunt bine? 

Ezitarea lui îmi spuse destul. 

- Sunt în siguranţă. 

Nu era chiar un răspuns, dar nu aveam de gând să mă păcălesc 
singură crezând că surorilor mele le mergea foarte bine. Mi-am 
rezemat fruntea de pieptul lui. 

- Cassian şi Azriel s-au vindecat, am şoptit în jacheta lui, inha- 
lându-i, de nenumărate ori, înfiorată, mirosul. Mi-ai spus-o şi to- 
tuşi... nu am conșştientizat faptul. Până acum. 

Rhys îşi trecu o mână pe spatele meu, cealaltă alunecându-i ca să 
mă apuce de şold. 

- Azriel s-a vindecat în câteva zile. Cu aripile lui Cassian... a 
fost complicat. Acum se antrenează în fiecare zi ca să-şi recapete 
puterea. Vindecătoarea a trebuit să-i refacă o mare parte din aripi, 
dar va fi bine. 

Am înghițit nodul din gât şi i-am cuprins talia cu brațele, lipin- 
du-mi fața de pieptul lui. Drept răspuns, mă apucă mai strâns de şold 
şi, cu cealaltă mână la ceafa mea, mă îmbrăţişă în timp ce-i şopteam: 

- Mor a spus că erai departe, că de aceea nu erai acolo. 

- Îmi pare rău că nu am fost. 

- Nu, am spus şi mi-am ridicat ochii ca să-i studiez privirea do- 
molită de vină. Nu am vrut să sune așa. Eu doar... Am savurat sen- 
zaţia atingerii lui sub palme. Unde ai fost? 

Rhys încremeni și m-am pregătit când îmi spuse nonșalant: 

- Nu puteam să te las să faci toată treaba ca să ne subminezi 
inamicii, nu-i așa? 

Nu i-am zâmbit. 

- Unde ai fost? 

- De vreme ce Az abia şi-a revenit, i-am preluat o parte din 
îndatoriri. 

Mi-am încleştat maxilarul. 

- Cum ar fi? 

El se aplecă, atingându-mi gâtul cu nasul. 

- Nu vrei să-ți alini partenerul căruia i-ai lipsit groaznic în ulti- 
mele săptămâni? 

I-am împins faţa cu mâna şi m-am încruntat. 

- Vreau ca partenerul meu să-mi spună unde naiba a fost şi apoi 
am să-l alin. 

Rhys se prefăcu a-mi muşca degetele, dinţii clănțănindu-i jucăuş. 

- Femelă frumoasă şi crudă! 

L-am privit pe sub sprâncenele încruntate. 

Rhys îşi dădu ochii peste cap, oftând. 

- Am fost pe continent. La palatul reginelor umane. 

M-am înecat. 

- Unde ai fost? 

- Tehnic vorbind, am zburat deasupra lui, dar... 

- Ai fost singur? 

El se uită uimit la mine. 

- În ciuda a ceea ce ar fi putut să sugereze greșelile noastre din 
Hybern, sunt capabil să... 

- Te-ai dus singur pe tărâmul oamenilor, în tabăra inamicilor 
noştri? 

- Prefer să mă duc eu, nu alții. 

Asta fusese problema lui de la început — se sacrifica mereu... 

- De ce? am întrebat eu. De ce să rişti? S-a întâmplat ceva? 

Rhys privi spre fereastră, ca şi când ar fi putut vedea tocmai până 
în tărâmul muritorilor. Gura i se încordă. 

- Liniştea de cealaltă parte a mării mă nelinişteşte. Nu se ştie 
nimic despre armatele adunate, despre alți aliați umani chemaţi. De 
când cu Hybernul, nu am aflat nimic. Aşa că m-am gândit să văd 
personal ce se întâmplă. 

El îmi atinse nasul, trăgându-mă din nou mai aproape. 

- Abia m-am apropiat de marginea teritoriului lor când am sim- 
țit cum legătura se activează din nou. Ştiam că ceilalți sunt aproape, 
deci i-am trimis. 

- Nu trebuie să-mi explici. 

Rhys își sprijini bărbia de creştetul capului meu. 

- Voiam să fiu acolo — să te iau. Să te găsesc. Să te aduc acasă. 

- Chiar îți place să-ţi faci o intrare dramatică. 

El chicoti, respiraţia lui încălzindu-mi părul când am ascultat 
sunetul care îi hurui prin trup. 

Bineînţeles că lucrase împotriva Hybernului cât eram plecată. 
Mă aşteptasem oare ca toți să stea degeaba mai mult de o lună? Iar 
Rhys făcea mereu planuri, fiind mereu cu un pas în față... Folo- 
sise timpul în avantajul lui. M-am gândit dacă să-i pun întrebări, 
dar acum, inspirându-i mirosul şi simţindu-i căldura... Puteam să 
mai aştept. 

Rhys îmi sărută părul. 

- Eşti acasă. 

Eu am scos un sunet slab şi tremurat când am dat din cap, strân- 
gându-l mai puternic. Acasă. Familia noastră nu era doar în Velaris, 
ci oriunde s-ar fi aflat el. 

Ghearele de abanos îmi mângâiară bariera din minte - în semn 
de dragoste şi ca o rugăminte. 

Mi-am coborât scuturile pentru el chiar în clipa în care și Rhys 
renunță la ale lui. Mintea i se înfășură în jurul minţii mele, la fel de 
hotărât pe cât mă ţinea în braţe. 

- Tot timpul mi-a fost dor de tine, spuse Rhys, aplecându-se ca 
să-mi sărute colțul gurii. De zâmbetul tău. Buzele lui îmi atinseră 
pavilionul urechii, iar eu mi-am arcuit uşor spatele. De râsul tău. El 
mă sărută pe gât, chiar sub ureche şi mi-am înclinat capul ca să-l 
las, alungându-mi impulsul de a-l implora să facă mai multe şi mai 
repede când îmi şopti: De mirosul tău. 

Am închis ochii şi, cu mâinile, el îmi mângâie şoldurile ca să-mi 
cuprindă fundul, strângându-l când se aplecă să mă sărute pe gât. 

- De sunetele pe care le scoţi când sunt în tine. 

Îşi trecu limba peste locul pe care îl sărutase, iar unul dintre 
acele sunete chiar îmi scăpă de pe buze. Rhys mă sărută sub clavi- 
culă, iar inima mi se topi. 

- Partenera mea curajoasă şi inteligentă. 

EI îşi înălță capul şi eu am făcut un efort ca să deschid ochii, să 
îi întâlnesc privirea când mâinile îi rătăciră în linii lente pe spatele 
meu, pe fund, apoi din nou în sus. 

- Te iubesc! spuse Rhys. 

Şi, de parcă nu l-aș fi crezut deja, i-am simţit până în măduva 
oaselor lumina de pe chip când rosti cuvintele... 

Ochii mă usturară din nou din cauza lacrimilor care-mi curseră 
înainte să mă pot controla. 

Rhys se aplecă să le lingă. Una după alta, așa cum făcuse cândva 
la Poalele Muntelui. 

- Ai de ales, îmi şopti pe obraz. Ori te curăţ eu cu limba... Mâna 
lui îmi atinse vârful sânului, încercuindu-l lent, ca şi când am fi avut 
zile în şir la dispoziţie să facem asta. Sau poți să intri în cada care ar 
trebui să fie deja pregătită. 

M-am retras, ridicând o sprânceană. 

- Insinuezi că miros? 

Rhys rânji, iar eu aş fi putut jura că inima mea îi răspunse bă- 
tând puternic. 

- Niciodată, dar... Ochii i se întunecară, dorinţa şi amuzamentul 
dispărând când îmi studie hainele. Eşti murdară de sânge. De-al tău 
şi de-al altora. Credeam că aş fi un partener bun dacă ţi-aş oferi o 
baie înainte să te seduc. 

Am râs şi i-am dat părul pe spate, bucurându-mă de senzația 
pe care mi-o dădea faptul că-i ţineam pletele negre şi mătăsoase 
între degete. 

- Cât eşti de atent! Deşi nu pot să cred că i-ai alungat pe toți ca 
să poți să te culci cu mine. 

- E unul dintre multele avantaje de a fi Mare Lord. 

- Ce abuz îngrozitor de putere! 

El schiţă un zâmbet. 

- Ei bine? 

- Oricât de mult mi-ar plăcea să te văd cum încerci să lingi mur- 
dăria, transpiraţia şi sângele dintr-o săptămână... Provocarea îi făcu 
ochii să strălucească, iar eu am râs din nou. O baie obişnuită, te rog! 

El avu neobrăzarea să pară un pic dezamăgit. L-am împuns în 
piept şi l-am dat la o parte, îndreptându-mă spre baia imensă, li- 
pită de dormitor. Cada mare din porțelan era deja plină cu apă 
fierbinte şi... 

- Bule? 

- Ai vreo obiecție morală împotriva lor? 

Am zâmbit, descheindu-mi jacheta. Degetele îmi erau aproape 
negre de murdărie şi sânge uscat. M-am ruşinat. 

- S-ar putea să fiu nevoită să fac baie de mai multe ori ca să 
mă curăț. 

El pocni din degete, iar eu m-am trezit din nou curată. Am 
clipit. 

- Dacă poți să faci asta, atunci ce rost are baia? 

Mă mai curățase prin magie de câteva ori la Poalele Muntelui. 
Dar nu-l întrebasem niciodată de ce. 

Fl se rezemă de tocul uşii şi mă privi scoțându-mi jacheta uzată 
şi pătată, ca şi când ar fi fost cea mai importantă sarcină care i se 
dăduse vreodată. 

- Esenţa murdăriei rămâne. Vocea i se înăspri când îmi urmări 
fiecare mișcare a degetelor în timp ce mi-am desfăcut şireturile de 
la cizme. Ca un strat de ulei. 

Într-adevăr — chiar dacă pielea mea părea curată... mă simțeam 
nespălată. Mi-am scos cizmele, lăsându-le să cadă pe jacheta murdară. 

- Deci scopul e mai mult unul estetic. 

- Te lungeşti prea mult, spuse el făcând semn din bărbie spre baie. 

Sânii mi se încordară la vorbele ușor mârâite. El văzu şi asta, iar 
eu am zâmbit în sinea mea, arcuindu-mi spatele un pic mai mult 
decât era necesar când mi-am scos cămaşa şi am aruncat-o pe po- 
deaua de marmură. Lumina soarelui pătrundea prin aburul care se 
ridica din cadă, colorând spaţiul dintre noi în alb şi auriu. Rhys 
scoase un sunet slab care semăna vag cu un scâncet când îmi studie 
trunchiul gol şi se uită la sânii mei, acum grei şi destul de dureroşi, 
încât a trebuit să-mi înghit rugămintea de a nu mai face baie. 

Însă m-am prefăcut că nu observ când mi-am descheiat pan- 
talonii şi i-am lăsat să cadă pe podea, odată cu lenjeria intimă. 

Focul mocnea în privirea lui Rhys. 

Am zâmbit, îndrăznind să mă uit la pantalonii lui, la dovada a 
ceea ce îi făcea asta mai exact, împingând materialul negru cu o 
nevoie urgentă. 

- Păcat că nu este o cadă pentru doi! am spus eu simplu. 

- A fost greşit concepută, dar am să mă ocup mâine de asta. 

Vocea dură şi liniştită mă făcu să simt mâini invizibile pe sâni şi 
între picioare. 

Mama să mă salveze! Cumva, am reușit cumva să merg, să intru 
în cadă şi să-mi aduc aminte cum să mă spăl. 

Rhys rămase rezemat de tocul uşii în tot acest timp şi mă urmări 
în linişte, extrem de concentrat. 

Poate că am insistat cu spălatul în anumite zone şi poate m-am 
asigurat că mă vedea. 

El apucă pragul destul de puternic încât lemnul scârțâi sub 
mâna lui. 

Dar Rhys nu făcu nicio mișcare bruscă, nici măcar când mi-am 
uscat şi pieptănat părul încâlcit, ca şi când cumpătarea... ar fi avut 
un rol. 

Mi-am strâns degetele de la picioarele goale pe podeaua de mar- 
mură când am lăsat peria pe masa de toaletă a chiuvetei, fiind pe 
deplin conştientă de locul în care stătea în prag şi de cum îmi privea 
reflexia în oglindă. 

- Sunt curată, am declarat cu o voce răgușită când i-am întâlnit 
privirea în oglindă. Aş fi putut jura că doar întunericul şi stelele se 
rotiră numai o clipă în spatele umerilor lui, dar apetitul de prădător 
pe care-l afişa... 

M-am întors, degetele tremurându-mi uşor când m-am în- 
făşurat în prosop. 

Rhys întinse o mână, degetele tremurându-i şi lui. Deşi eram 
înfăşurată într-un prosop prea aspru pentru pielea mea sensibilă, 
voiam ca el să mă zgârie peste tot. 

Mă conduse însă în dormitor, pas cu pas, mușchii spatelui său 
lat mişcându-se pe sub jachetă. Iar mai jos, muşchii netezi și puter- 
nici ai coapselor şi fundului... 

Aveam de gând să-l devorez, din cap până în picioare. Inten- 
ţionam să-l devorez... 

Dar Rhys se opri în faţa patului, îmi dădu drumul mâinii şi se 
întoarse către mine la un pas distanță. Expresia de pe chipul lui 

când îmi contură locul încă sensibil de pe pomete fu cea care se 
împotrivi căldurii care amenința să-mi distrugă simțurile. 

Am înghițit, din părul meu curgând picături pe covor. 

- Este o vânătaie urâtă? 

- Aproape a dispărut. 

Întunericul licări din nou în cameră. 

I-am studiat chipul perfect, fiecare linie şi unghi. Apoi, frica, fu- 
ria şi dragostea - şi înțelepciunea, viclenia şi puterea. 

Mi-am lăsat prosopul să cadă pe covor. 

L-am lăsat să se uite atent la mine când i-am pus o mână pe 
piept, inima lui bătând cu putere sub palma mea. 

- Sunt gata să fiu sedusă, am rostit cu mai puţină îndrăzneală 
decât intenționasem. 

Răspunsul lui Rhys, zâmbetul, fu întunecat și crud. 

- Nu prea ştiu cum să încep. Am atât de multe posibilități. 

El ridică un deget, iar eu am început să respir mai greoi și mai 
intens când îmi încercui unul din sâni, apoi pe celălalt. Cercurile 
erau din ce în ce mai mici. 

— Aş putea începe de aici, murmură el. 

Mi-am strâns coapsele. El observă mișcarea, zâmbind şi mai 
larg. Şi chiar înainte să-mi atingă sfârcul cu degetul, să-mi dea ce 
voiam să-i cer, degetul îi alunecă în sus - spre pieptul meu, spre gât 
şi bărbie. Spre gura mea. 

Îmi contură forma buzelor, abia atingându-le. 

- Sau aş putea începe de aici, şopti el, strecurându-şi vârful de- 
getului în gura mea. 

Nu m-am putut abține să nu i-l cuprind cu buzele şi să îi ling 
buricul degetului. 

Însă Rhys îşi retrase degetul cu un geamăt ușor, coborându-l pe 
gâtul meu, pe piept şi chiar peste un sfârc. Se opri acolo, atingându-l 
o dată, apoi își trecu degetul peste mica rană. 

Acum tremuram, abia reuşind să rămân în picioare când con- 
tinuă să-şi miște degetul dincolo de sân. 

Îmi desenă modele pe stomac, studiindu-mi chipul când spuse: 

- Sau... 

Nu mă puteam gândi decât la degetul acela, la punctul de con- 
tact când alunecă tot mai jos, spre locul în care mi-l doream. 

- Sau? am reuşit să şoptesc. 

Fl se aplecă, părul alunecându-i pe frunte când îşi urmări, odată 
cu mine, degetul aventurându-se în jos. 

- Sau aş putea începe de aici, spuse gutural şi răguşit. 

Nu mi-a păsat - nu când îşi cobori degetul spre mijlocul meu şi 
încercui acel loc, uşor şi chinuitor. 

- De aici ar fi frumos, observă respirând sacadat. Sau poate chiar 
de aici, termină de zis şi îşi înfipse degetul în mine. 

Am gemut şi l-am apucat de braţ, înfigându-mi unghiile în 
muşchii de dedesubt - în muşchii care se mişcară când mă împunse 
cu degetul de două ori, îl scoase şi spuse tărăgănat, ridicând din 
sprâncene. 

- Ei bine? De unde să încep, dragă Feyre? 

Abia puteam să vorbesc, să gândesc, dar mă săturasem de jocuri, 
aşa că i-am luat mâna blestemată, i-am condus-o spre inima mea şi 
i-am oprit-o peste o parte a sânului meu. I-am întâlnit privirea mi- 
jită când am rostit cuvintele care ştiam că aveau să-i strice micul 
joc, vorbele care se ridicau în mine cu fiecare respirație. 

- Eşti al meu! 

Autocontrolul pe care şi-l impusese se spulberă. 

Hainele îi dispărură - toate - şi îşi apăsă buzele de ale mele. 

Nu era un sărut blând, lent sau minuţios. 

Era revendicator, sălbatic, nestăpânit - dezlănţuit cu totul. Iar 
gustul lui... căldura sa, mişcarea provocatoare a limbii lui pe a mea... 
Acasă. Eram acasă. 

Mi-am băgat mâinile în părul lui, trăgându-l mai aproape când 
i-am răspuns tuturor săruturilor fierbinţi, incapabilă să mă satur, 
incapabilă să-l ating şi să-l simt îndeajuns. 

Dezbrăcaţi, Rhys mă înghionti spre pat, frământându-mi fundul 
cu mâinile când mi le-am trecut pe ale mele peste pielea sa cati- 
felată, peste fiecare muşchi încordat. Aripile frumoase şi puternice 
îi ieşiră din spate, întinzându-se larg înainte de a se strânge. 

Coapsele mi se atinseră de patul din spatele nostru, iar Rhys se 
opri, tremurând. Îmi dădea timp să mă răzgândesc, chiar şi acum. 
Inima mi se opinti, dar m-am retras din sărutare. L-am privit în 
ochi când m-am lăsat pe cearşafurile albe şi m-am îndepărtat un 
pic şi apoi din ce în ce mai mult, până ce mă văzu goală în fața lui. 
Până ce i-am studiat organul mândru şi considerabil de mare, iar 
inima mi se încordă drept răspuns. 

- Rhys, i-am şoptit numele ca pe o rugăminte. 

Îşi întinse aripile şi pieptul i se înălță când stelele îi scânteiară 
în ochi. Şi dorul din ei — dincolo de dorinţă, de nevoie — dorul din acei 
ochi frumoşi mă făcu să mă uit la munții tatuaţi pe genunchii lui. 

Blazonul acestui regat — al regatului nostru. Promisiunea că nu 
avea să se supună decât regelui lui. 

Şi mie. 

Al meu - era al meu. Am trimis gândul prin legătură. 

Fără joacă, fără întârziere - îl voiam pentru mine, în mine. Aveam 
nevoie să-l simt, să-l ţin, să respirăm acelaşi aer. El auzi limita dis- 
perării, o simţi prin legătura care ne unea. 

Nu îşi luă privirea din ochii mei când trecu deasupra mea, cu 
mişcările graţioase ale unei pantere. Împletindu-ne degetele, cu res- 
piraţia sacadată, Rhys se folosi de un genunchi ca să îmi desfacă 
picioarele şi să se aşeze între ele. 

Cu grijă şi afecţiune, îşi ridică mâinile împreunate cu ale mele 
deasupra capului, găsindu-şi calea spre mine şi şoptindu-mi la 
ureche: 

- Şi tu eşti a mea. 

La prima împingere, m-am întins să-l sărut. 

Mi-am trecut limba peste dinţii lui, înghițindu-i geamătul de 
plăcere când își mișcă şoldurile cu blândeţe şi se împinse în mine. 

Acasă. Aici era acasă. 

Şi după ce Rhys mă pătrunse pe deplin, când se opri ca să mă 
acomodez cu el, mi s-a părut că aş fi putut să explodez în lumina 
lunii şi în flăcări, deşi aş fi putut să mor din cauza forței brute care 
mă străbătea. 

Respiram sacadat şi-am suspinat când mi-am înfipt degetele în 
spatele lui, iar Rhys se retrase uşor ca să-mi studieze chipul, să 
mi-l citească. 

- Pentru totdeauna, îmi promise când ieşi, apoi mă pătrunse 
iar cu o lentoare chinuitoare. Îmi sărută fruntea şi tâmpla. Draga 
mea Feyre! 

Dincolo de cuvinte, mi-am mișcat şoldurile, îndemnându-l să 
mă pătrundă mai adânc, mai puternic. Rhys îmi făcu pe plac. 

Cu fiecare mişcare, cu fiecare respiraţie, cu fiecare alint şi geamăt, 
legătura de împerechere pe care o ascunsesem atât de adânc în 
mine deveni mai strălucitoare. Mai clară. 

Şi în clipa în care străluci din nou la fel de intens ca diamantele, 
orgasmul mă străbătu, făcându-mi pielea să strălucească precum o 
stea nou-născută în urma lui. 

Când mi-a întâlnit privirea, tocmai în momentul în care i-am 
atins partea sensibilă din interiorul aripii cu degetele, Rhys îmi 
strigă numele și avu orgasm. 

L-am îmbrățișat cu putere cât respiră sacadat şi până ce se opri 
în cele din urmă, zăbovind în mine, şi m-am bucurat să-i simt pie- 
lea pe a mea. 

Am rămas împreunaţi minute în şir, ascultând cum ni se do- 
molea respiraţia, sunetul fiind mai frumos decât orice melodie. 

După un timp, Rhys își ridică pieptul suficient cât să-mi ia mâna 
dreaptă şi să se uite cu atenţie la tatuajele desenate acolo. Sărută una 
dintre spiralele de un albastru închis şi înghiţi în sec. 

- Mi-a fost dor de tine. În fiecare secundă, cu fiecare respirație. 
Nu doar de asta, spuse el, mișcându-şi coapsele ca să mă facă să 
înțeleg și să gem... Mi-a fost dor să stăm de vorbă și să râdem îm- 
preună. Mi-a lipsit să te am în patul meu, dar prietenia ta mi-a lipsit 
şi mai mult. 

Ochii mă usturau. 

- Ştiu, am reuşit să spun, trecându-mi o mână peste aripile şi 
peste spatele lui. Știu. 

I-am sărutat umărul gol, chiar peste o spirală din tatuajul lui 
illyrian. Pentru totdeauna - i-am promis și eu şi i-am şoptit, repe- 
tând de nenumărate ori când lumina soarelui alunecă pe podea. 


CAPITOLUL 
IS 


Surorile mele locuiau în Casa Vântului de când sosiseră în Velaris. 

Ele nu părăseau locul construit în partea superioară a platoului 
unui munte de unde se vedea oraşul. Nu cereau nimic şi nu se inte- 
resau de nimeni. 

Aşa că aveam să mă duc eu la ele. 

Lucien aştepta în salon când Rhys şi cu mine am coborât în cele 
din urmă, partenerul meu ordonându-le în tăcere să se întoarcă. 

Deloc surprinzător, Cassian şi Azriel stăteau nonșalant în ca- 
mera de zi din partea opusă holului, luând prânzul şi suprave- 
ghind fiecare respiraţie a lui Lucien. Cassian rânji la mine, ridicând 
din sprâncene. 

Privirea mea încruntată, de avertisment, îl provocă să comen- 
teze. Azriel, din fericire, îl lovi pe Cassian cu piciorul pe sub masă. 

Cassian se uită uimit la Azriel, ca şi când i-ar fi zis: „Nu voiam să 
spun nimic“, când m-am apropiat de bolta deschisă dinspre salon, 
iar Lucien se ridică în picioare. 

Mi-am reprimat rușinea când m-am oprit în prag. Lucien era 
încă îmbrăcat cu hainele ponosite şi murdare din călătorie. Cel 
puţin, fața şi mâinile îi erau curate, dar... Ar fi trebuit să-i fac rost de 
alte veşminte, ar fi trebuit să-mi aduc aminte să-i ofer... 

Gândul se îndepărtă în neant când Rhys apăru lângă mine. 

Lucien nu se deranjă să-şi ascundă micul zâmbet, ca şi când şi el 
ar fi văzut legătura de împerechere strălucind între mine şi Rhys. 

Ochii lui — şi cel roşiatic şi cel auriu - îmi măsurară trupul şi mâi- 
nile, inelul pe care îl purtam acum pe deget, la steaua de safir precum 
cerul. Rhysand purta un inel simplu din argint pe acelaşi deget. 

Ni le puseserăm unul celuilalt pe degete înainte de a cobori scă- 
rile - un gest mai intim şi mai mistuitor decât orice jurământ făcut 
în public. 

Înainte de asta, îi spusesem că mă gândeam să-i duc inelul 
Țesătoarei, ca mai apoi să îl conving să îl recupereze. 

EI râsese şi-mi zisese că, dacă mi se părea cu adevărat necesar să 
ne reglăm conturile, poate aş fi reuşit să găsesc o altă creatură cu 
care să se lupte — una căreia să nu-i fi făcut plăcere să-l lipsească de 
partea trupului pe care o preferam. Eu îl sărutasem, şoptind despre 
cineva care avea o părere prea bună despre el, şi îi strecurasem pe 
deget inelul pe care şi-l cumpărase din Velaris cât fusesem plecată. 

Toată bucuria, amuzamentul din acel moment şi jurămintele 
tăcute... fremătară ca frunzele în foc atunci când Lucien rânji la in- 
elele noastre. La cât de aproape stăteam. 

Am înghiţit în sec. Şi Rhys observă asta. Era imposibil să nu vadă. 

Partenerul meu se rezemă de bolta sculptată şi îi spuse tărăgănat 
lui Lucien: 

- Presupun că Azriel sau Cassian ţi-au explicat că, dacă ameninți 
pe cineva din casa asta şi din teritoriul acesta, îţi vom arăta că poți 
să mori în moduri pe care nu ţi le-ai imaginat vreodată. 

Într-adevăr, illyrienii rânjiră din locul în care zăboveau în pragul 
camerei de zi. Azriel era de departe cel mai ameninţător din cei doi. 

Auzind ameninţarea, agresiunea fină, ceva mi se răsuci în stomac. 

Lucien era - fusese - prietenul meu. Nu era inamicul meu, nu cu 
desăvârşire... 

- Dar, continuă Rhys, băgându-şi mâinile în buzunare, înțeleg 
cât de dificil ţi-a fost în ultima lună. Ştiu că Feyre i-a explicat că nu 
suntem chiar aşa cum sugerează zvonurile... 

ÎI lăsasem în mintea mea înainte să coborâm - îi arătasem tot ce 
se întâmplase în Regatul Primăverii. 

- Dar una e să auzi, şi alta să vezi. El ridică un umăr. Cineva a 
avut grijă de Elain. A fost alegerea ei să se implice în viața de aici. 
Doar noi şi câțiva servitori de încredere am intrat în Casa Vântului. 

Lucien rămase tăcut. 

- M-am îndrăgostit de Feyre cu mult înainte ca ea să simtă 
același lucru, spuse încet Rhys. 

Lucien își încrucișă brațele. 

- Ce noroc ai avut că, până la urmă, ai obţinut ce-ai vrut! 

Am închis ochii pentru o clipă. 

Cassian şi Azriel rămaseră nemişcați, așteptând ordinul. 

- N-am s-o spun decât o dată, îl avertiză Marele Lord al Regatului 
Nopţii. Până şi Lucien tresări. Am bănuit că Feyre este partenera 
mea înainte să ştiu măcar că are o relaţie cu Tamlin. Şi, când am 
aflat de ea... Dacă era fericită, eram dispus să mă retrag. 

- Ai venit acasă la noi şi ai răpit-o în ziua nunţii. 

- Aveam de gând să anulez nunta, am intervenit eu, făcând un 
pas spre Lucien. Ştiai asta. 

Rhysand continuă înainte ca Lucien să răspundă: 

- Eram dispus să îmi pierd partenera în fața altui mascul. Eram 
dispus să îi las să se căsătorească, dacă asta o făcea fericită, dar nu să 
o las să sufere, să o las să devină o umbră. Şi în clipa în care neno- 
rocitul i-a distrus atelierul, în clipa în care a încuiat-o în casă... 

EI își desfăcu aripile, iar Lucien tresări. 

Rhys îşi dezgoli dinții. Mi-am simţit membrele ușoare, tremu- 
rând din cauza puterii întunecate care se răsucea în colțurile ca- 
merei. Nu de frică - niciodată nu îmi fusese frică de el, ci de faptul 
că își pierdu controlul când mârâi la Lucien. 

- Poate că, într-o zi, partenera mea va putea să vă ierte pe amân- 
doi, dar eu nu voi uita cum a fost să îi simt groaza în clipele acelea. 

Obrajii mi se încălziră, mai ales când Cassian şi Azriel se apro- 
piară, un amestec de compasiune şi furie citindu-se acum în ochii 
căprui. 

Nu vorbisem niciodată cu ei despre ce se întâmplase în ziua în 
care Tamlin îşi distrusese biroul sau în care mă închisese în conac. 
Nu îl întrebasem pe Rhys dacă îi informase. După mânia pe care o 
emana Cassian și furia rece a lui Azriel... nu credeam că o făcuse. 

Lucien, spre meritul lui, nu se retrase niciun pas din faţa lui 
Rhys, a mea sau a illyrienilor. 

„Vulpea isteaţă se uită la Moartea Înaripată.“ Tabloul îmi apăru 
în minte. 

- Deci, repet, am să spun asta o singură dată, continuă Rhys, expre- 
sia lui îmblânzindu-se într-un calm ucigător, scoțându-mă din culo- 
rile, lumina și umbrele care se adunau în mintea mea. Feyre nu l-a 
dezonorat sau trădat pe Tamlin. I-am dezvăluit legătura după câteva 
luni şi m-a chinuit pentru asta, nu-ţi face griji. Dar, acum că ţi-ai 
găsit partenera într-o situație asemănătoare, poate vei încerca să 
înţelegi cum m-am simțit. Şi, dacă nu te deranjează, atunci sper că 
eşti destul de înțelept cât să-ţi ţii gura, pentru că data viitoare, când 
ai să te mai uiţi la partenera mea cu dispreţ şi dezgust, n-am să mă 
sinchisesc să îţi mai explic o dată și am să-ţi rup gâtul. 

Rhys rosti atât de blând amenințarea, încât dură o secundă să 
înţeleg, să-și găsească locul în mine ca o piatră aruncată într-o baltă. 

Lucien se mișcă pe loc. Prudent. Gândindu-se. Am numărat cli- 
pele, gândindu-mă cât aș fi intervenit dacă ar fi spus ceva cu ade- 
vărat stupid, când el şopti în cele din urmă: 

- Se pare că povestea e mai lungă. 

Inteligent răspuns. Furia de pe chipul lui Rhys se domoli, iar 
umerii lui Cassian și ai lui Azriel se relaxară un pic. 

„Doar o dată“, îmi spusese Lucien în zilele în care eram pe fugă. 
Asta era tot ce-şi dorea — să o vadă pe Elain doar o dată. 

Iar apoi... trebuia să-mi dau seama ce să fac cu el, dacă nu cumva 
partenerul meu avea vreun plan. 

O privire către Rhys, care ridică din sprâncene ca şi când mi-ar 
fi spus: „Este numai al tău“, îmi dădu de înţeles că era decizia mea. 
Dar până atunci... mi-am dres vocea. 

- Mă duc să-mi vizitez surorile în casa de la munte, i-am spus lui 
Lucien, a cărui privire se îndreptă spre mine, ochiul metalic mijind 
şi rotindu-se. M-am forțat să zâmbesc. Ai vrea să mă însoțeşti? 

Lucien îmi cântări oferta - şi pe cei trei masculi care îi monito- 
rizau fiecare respiraţie şi clipire. 

El dădu aprobator din cap. Altă decizie înţeleaptă. 

Am plecat în câteva minute, mersul rapid spre acoperişul casei 
din oraş servind drept tur al casei mele pentru Lucien. Nu m-am 
deranjat să îi arăt dormitoarele. Lucien, cu siguranţă, nu întrebă. 

Azriel ne părăsi când ne-am înălțat spre cer, murmurând că avea 
nişte treburi importante de făcut. După privirea încruntată pe care 
Cassian i-o aruncă, m-am întrebat dacă Îmblânzitorul Umbrelor 
nu inventase o scuză ca să evite să-l poarte pe Lucien spre Casa 
Vântului, dar semnul subtil pe care Rhys îl făcu din cap spre Azriel 
îmi spuse destule. 

Chiar aveau treburi de făcut şi planuri de pus în mișcare, ca de 
obicei. Și după vizita făcută surorilor mele... urma să primesc 
răspunsuri. 

Deci Cassian îl purtă spre cer pe Lucien, al cărui chip era împie- 
trit, iar Rhys mă luă în braţe, ridicându-mă grațios în văzduhul 
senin şi albastru. 

Cu fiecare bătaie de aripi, cu fiecare inhalare profundă a parfu- 
mului de citrice şi briză sărată... încordarea din trupul meu se mai 
domoli, chiar dacă fiecare bătaie a aripilor ne aducea mai aproape 
de Casa care se ivea deasupra Velarisului. La surorile mele. 


+ 


Casa Vântului fusese cioplită în pietrele roşii încălzite de soare pe 
platoul munților ce se înălțau deasupra unei margini a orașului, cu 

nenumărate balcoane şi terase care dădeau în prăpastia de sute de 
metri din vale. Străzile întortocheate ale Velarisului duceau chiar 
spre zidul abrupt al muntelui, iar Sidra şerpuia prin oraş ca o bandă 
strălucitoare în soarele amiezii. 

Când am aterizat pe veranda care ne mărginea sufrageria obiş- 
nuită, Cassian și Lucien coborând în spatele nostru, m-am uitat cu 
atenţie la oraş, la râu, la marea îndepărtată, la munții abrupți din 
cealaltă parte a Velarisului şi la cerul de un albastru-deschis. Şi la 
Casa Vântului, celălalt cămin al meu. Casa imensă şi de protocol, 
echivalenta celei din oraş - cea publică, am presupus. Unde țineam 
întrunirile şi primeam invitaţii care nu făceau parte din familie. 

O alternativă mult mai plăcută decât cealaltă reşedinţă - Regatul 
Coşmarurilor. Cel puţin aici puteam rămâne în palatul din piatra 
lunii din vârful muntelui sub care fusese construit Oraşul Cioplit. 
Deşi oamenii peste care aş fi domnit... I-am alungat din gândurile 
mele când mi-am aranjat coada împletită, ascunzându-mi şuvițele 
eliberate de vântul blând pe care Rhys îl lăsase să pătrundă prin 
scutul lui în timpul zborului. 

Lucien merse către balustrada balconului şi privi în zare. Nu îl 
puteam condamna. 

I-am privit peste umăr pe Rhys şi pe Cassian. Rhys ridică o 
sprânceană. 

„Aşteaptă înăuntru!“ 

Rhys zâmbi brusc. „Ca să nu te vadă nimeni când îl împingi 
peste balustradă?“ 

I-am aruncat o privire neîncrezătoare şi m-am îndreptat spre 
Lucien, şoaptele lui Rhys care îi sugerară lui Cassian să bea ceva în 
sufragerie fiind singurul semn al plecării lor. Asta şi deschiderea şi 
închiderea aproape tăcută a uşilor din sticlă care conduceau în su- 
frageria de dincolo de ele. Aceeași cameră în care îi întâlnisem pe 
cei mai mulți dintre ei - noua mea familie. 

Am venit lângă Lucien, vântul fluturându-i şuviţe din părul roş- 
cat pe care şi-l legase la spate. 

- La asta nu mă aşteptam, spuse el, studiind întinderea Velarisului. 

-Încă selucreazăla reconstrucția oraşului după atacul Hybernului. 

Se uită în jos, la balustrada sculptată a balconului. 

- Chiar dacă noi nu am avut niciun rol... îmi pare rău. Dar nu la 
asta mă refeream. 

Privi în spatele nostru, spre locul în care Rhys şi Cassian aşteptau 
în sufragerie, acum cu băuturi în mâini, rezemându-se prea dezin- 
volt de masa imensă din stejar din centrul încăperii şi interesați de 
o pată sau de un punct de pe suprafaţa dintre ei. 

M-am încruntat la cei doi, înghițind în sec. Şi, chiar dacă suro- 
rile mele așteptau înăuntru, chiar dacă impulsul de a le vedea era 
atât de puternic, încât nu aş fi fost surprinsă să găsesc o funie care 
să mă tragă în casă, i-am spus lui Lucien: 

- Rhys mi-a salvat viaţa de Calanmai. 

Aşa că i-am zis toată povestea care, probabil, l-ar fi ajutat să înțe- 
leagă și să-şi dea seama cât de în siguranţă era Elain - şi el, acum. În 
cele din urmă, l-am chemat pe Rhys să-și explice propriul trecut, iar 
el îi dădu lui Lucien puţine detalii, niciunul dintre amănuntele vul- 
nerabile şi triste care mă făcuseră să plâng în cabana de la munte. 
Dar îi înfățişă o imagine destul de clară. 

Lucien nu spuse nimic în timp ce Rhys vorbi sau când eu am 
continuat cu povestea mea, Cassian intervenind deseori ca să-i 
spună cum fusese să locuiască cu doi oameni care erau şi nu erau 
parteneri, să pretindă că Rhys nu mă curta, să mă primească în cer- 
cul lor intim. 

Nu ştiam câtă vreme trecuse când am terminat, deşi Rhys şi 
Cassian profitară de timpul acesta ca să-şi expună netulburaţi ari- 
pile la soare, pe balconul deschis. Ne-am încheiat povestea cu 
Hybernul, cu ziua în care revenisem în Regatul Primăverii. 

Se lăsă tăcerea, iar Rhys şi Cassian plecară din nou, înțelegând 
emoția care îl cuprinse pe Lucien - însemnătatea oftatului prelung. 

Când am rămas singuri, Lucien își frecă ochii. 

- L-am văzut pe Rhysand făcând nişte lucruri atât de... oribile, 
l-am văzut jucând rolul prinţului întunecat de nenumărate ori. Şi 
totuşi, îmi spui că totul a fost o minciună. O mască. Doar ca să 
protejeze locul acesta şi pe oamenii de aici. Aș fi râs de tine pentru 
că l-ai crezut şi cu toate acestea... orașul există. Neatins — cel puţin 
până de curând, presupun. Nici măcar oraşele din Regatul Dimineţii 
nu sunt la fel de minunate. 

- Lucien... 

- Iar tu îl iubeşti şi el te iubeşte cu adevărat. Lucien își trecu o 
mână prin părul roșcat. Şi toți oamenii pe care i-am urât timp de 
secole şi de care chiar m-am temut... sunt familia ta. 

- Cred că Amren ar nega faptul că simte ceva pentru noi... 

- Amren este o poveste de noapte bună pe care ne-o spuneau 
când eram mici ca să ne facă să fim cuminţi. Amren era cea care îmi 
bea sângele şi mă ducea în iad dacă mă purtam urât. Şi totuşi, iat-o 
acum purtându-se mai mult ca o mătuşă bătrână şi ţâfnoasă. 

- Aici... noi nu impunem protocolul şi rangul. 

- Evident. Rhys locuieşte într-o casă din oraş, pentru numele 
Cazanului! Fl flutură un braţ ca să cuprindă orașul. 

Nu am ştiut ce să-i spun, aşa că am tăcut. 

- Nu mi-am dat seama că sunt un personaj negativ în povestea 
ta, şopti Lucien. 

- Nu eşti. 

Nu pe deplin. 

Soarele dansa pe marea îndepărtată, făcând orizontul să se 
transforme într-o imensitate strălucitoare. 

- Fa nu ştie nimic despre tine. Doar lucrurile de bază pe care i le-a 
spus Rhys: că eşti fiul unui Mare Lord, supus Regatului Primăverii. Şi 
că m-ai ajutat la Poalele Muntelui. Nimic altceva. 

Nu am adăugat că Rhys îmi spusese că sora mea nu întrebase 
nimic de el. 

Mi-am îndreptat spatele. 

- Mi-ar plăcea să le văd mai întâi. Ştiu că eşti nerăbdător... 

- Fă-o, atunci! spuse Lucien, sprijinindu-şi antebraţele pe balus- 
trada din piatră a verandei. Vino să mă iei când este pregătită! 

L-am mângâiat uşor pe umăr şi am încercat să-i spun ceva 
liniştitor. 

Dar nu mi-am găsit cuvintele când m-am îndreptat spre interio- 
rul clarobscur al casei. 


$ 


Rhys le dăduse Nestei şi lui Elain un apartament în care intrai 
dintr-o cameră în alta, toate cu privelişti asupra oraşului, a râului şi 
a munților din depărtare, de dincolo de ele. 

Însă Rhys o găsi pe Nesta în biblioteca familiei. 

Cassian era extrem de încordat când noi trei am coborât scările 
spre casă, holurile din piatră roşie fiind slab luminate şi răsunând 
de foşnetul aripilor lui Cassian şi şuieratul slab al vântului care 
bătea în toate ferestrele. Era o încordare tot mai intensă, la fiecare 
pas spre uşile duble ale bibliotecii. Nu întrebasem dacă ei se văzu- 
seră sau dacă vorbiseră din ziua aceea din Hybern. 

Cassian nu dădu de bunăvoie nicio informaţie. 

Şi poate că l-aş fi întrebat pe Rhys prin legătură, dacă nu ar fi 
deschis una dintre uşi. 

Dacă nu aș fi văzut-o pe Nesta ghemuită într-un fotoliu şi cu o 
carte pe genunchi, părând - pentru prima dată - altfel decât era. 
Nepăsătoare. Sau poate doar relaxată. 

Pe deplin mulțumită să fie singură. 

În clipa în care pantofii îmi scârțâiră pe podeaua din piatră, ea 
se ridică în picioare, spatele înțepenindu-i, şi închise cartea cu un 
zgomot surd. Totuşi, ochii gri-albaştri nici măcar nu se măriră 
când mă privi în timp ce eu o măsuram din cap până-n picioare. 

Nesta fusese frumoasă ca femeie umană. 

Ca Mare Spiriduş, era devastatoare. 

După cât de neclintit stătea Cassian lângă mine, m-am întrebat 
dacă i se părea la fel. 

Ea purta o rochie argintie, simplu croită, dar dintr-un material 
fin. Părul îi era împletit în creştetul capului, scoțându-i în evidență 
gâtul lung şi alb - un gât spre care Cassian se uită rapid când ea ne 
măsură din priviri şi îmi spuse: 

- Te-ai întors. 

Părul coafat astfel îi ascundea urechile ascuţite, dar nu şi grația 
diafană când făcu un pas, concentrându-se din nou asupra lui 
Cassian şi adăugând: 

- Ce vrei? 

Am simţit lovitura ca pe un pumn în stomac. 

- Cel puţin nemurirea nu te-a schimbat de tot. 

Privirea Nestei era de gheaţă. 

- Vizita asta are vreun scop sau pot să mă întorc la cartea mea? 

Rhys îmi atinse uşor și tăcut mâna în semn de consolare. Dar 
chipul lui era dur ca piatra. Şi chiar mai puţin amuzat. 

Însă Cassian se îndreptă spre Nesta, schițând un zâmbet. Ea 
rămase rigidă când el luă cartea, citi titlul şi chicoti. 

- Nu aş fi crezut că citeşti romane de dragoste. 

Ea îi aruncă o privire încruntată. 

Cassian dădu paginile şi îmi spuse tărăgănat: 

- Nu ai pierdut prea multe cât ai fost plecată să ne distrugi ina- 
micii, Feyre! În mare parte, asta a făcut. 

Nesta se întoarse spre mine. 

- Tu ai făcut-o? 

Mi-am încordat maxilarul. 

- Vom vedea cum se vor desfăşura lucrurile. M-am asigurat că 
Ianthe a suferit. Urma de furie şi de frică din ochii Nestei mă făcu 
să completez: Totuși nu suficient. 

M-am uitat la mâna ei - la cea cu care arătase spre Regele 
Hybernului. Rhys nu-mi spusese că surorile mele ar fi avut vreo 

putere deosebită. Totuşi, în ziua aceea din Hybern, când Nesta des- 
chisese ochii... văzusem ceva măreț şi îngrozitor în privirea ei. 

- Și, repet, ce cauţi aici? 

Înșfăcă volumul de la Cassian, care îi permise să facă asta, dar 
rămase lângă ea, urmărindu-i fiecare respiraţie, fiecare clipit. 

— Am vrut să te văd, am spus eu încet. Să văd ce mai faci. 

- Să vezi dacă mi-am acceptat grupul şi dacă sunt recunoscătoare 
pentru că am devenit una dintre ei? 

Mi-am încordat spatele. 

- Eşti sora mea. I-am urmărit cum ţi-au făcut rău. Voiam să văd 
dacă eşti bine. 

Ea râse încet şi amar, dar se întoarse spre Cassian şi îl măsură 
din priviri ca şi când ar fi fost o regină pe tron, iar apoi ni se adresă 
tuturor: 

- Ce-mi pasă? Am să fiu tânără şi frumoasă pentru totdeauna şi 
nu am să mai fiu nevoită să mă întorc la proştii linguşitori de din- 
colo de zid. Pot să fac ce vreau, de vreme ce se pare că nimeni de aici 
nu ne respectă regulile, manierele sau tradiţiile. Poate că ar trebui 
să-ți mulțumesc pentru că m-ai băgat în asta. 

Rhys îmi atinse partea de jos a spatelui înainte ca vorbele să 
mă afecteze. 

Nesta pufni. 

- Dar nu pe mine ar trebui să mă verifici. Aveam la fel de puţine 
de pierdut dincolo de zid ca şi aici. 

Ura îi traversă chipul — era atât de multă ură că mi s-a făcut rău. 
Nesta spuse printre dinți. 

- Nu vrea să iasă din camera ei. Plânge tot timpul. Nu mănâncă, 
nu bea şi nu doarme. 

Rhys îşi încordă maxilarul. 

- Te-am întrebat de nenumărate ori dacă ai nevoie... 

- De ce i-aş permite vreunuia dintre voi — ultimul cuvânt îi fu 
adresat lui Cassian cu veninul unei vipere — să se apropie de ea? Nu 
ne priveşte decât pe noi. 

- Partenerul lui Elain este aici, am spus eu. 

Şi am greşit spunând asta în fața Nestei, care se albi de furie. 

- Nu este partenerul ei, spuse ea şi se apropie suficient de mine, 
încât Rhys strecură un scut între noi, ca şi când şi el ar fi văzut 
puterea din ochii ei, de atunci din Hybern, şi nu voia să afle cum 
s-ar fi manifestat. 

- Dacă aduci masculul acela în apropierea ei, am... 

- Ce-ai să faci? întrebă Cassian, urmărind-o relaxat când ea se 
opri cam la cinci pași de mine şi ridică o sprânceană când Nesta se 
întoarse spre el. Nu vrei să te antrenezi cu mine, deci cu siguranță nu 
ai să rezişti de una singură într-o luptă. Nu vrei să vorbeşti despre 
puterile tale, deci în mod sigur nu ai să poţi să le foloseşti. Iar tu... 

- Taci! izbucni ea, cu o atitudine de împărăteasă cuceritoare. 
Ți-am spus să stai naibii departe de mine, iar dacă tu... 

- Dacă intervii între un mascul şi partenera lui, Nesta Archeron, 
vei afla consecinţele pe pielea ta. 

Nesta inspiră adânc. Cassian rânji strâmb. 

Am intervenit: 

- Dacă Elain nu este pregătită pentru asta, atunci nu îl va vedea, 
am intervenit eu. Nu o voi forța să facă asta. Dar el doreşte să o 
vadă, Nesta. O voi întreba eu în numele lui, iar decizia îi va aparţine. 

- Masculul care ne-a vândut Hybernului. 

- Este mult mai complicat decât atât. 

- Ei bine, cu siguranţă va fi şi mai complicat când tata nu ne va 
găsi la întoarcere. Ce plănuiești să-i spui despre toate astea? 

- Având în vedere că au trecut câteva luni de când nu ne-a mai 
dat de veste de pe continent, am să-mi fac mai târziu griji în pri- 
vinţa asta, am răspuns eu. 

Şi i-am mulțumit Cazanului că era plecat să facă negoţ într-un 
teritoriu profitabil. 

Nesta scutură din cap, întorcându-se spre scaun și spre cartea ei. 

- Nu-mi pasă! Fă ce vrei! 

O respingere usturătoare sau, poate, o recunoaştere a faptului că 
mai avea suficientă încredere în mine, încât să se gândească mai 
întâi la nevoile lui Elain. În tăcere, Rhys îi ordonă cu un semn din 
bărbie lui Cassian să plece, iar când i-am urmat, am spus încet: 

- Îmi pare rău, Nesta. 

Ea nu răspunse când se aşeză rigidă pe scaun, îşi luă cartea şi ne 
ignoră respectuos. O lovitură în faţă ar fi fost de preferat. 

Când m-am uitat înainte, l-am văzut şi pe Cassian fixând-o cu 
privirea pe Nesta. 

M-am întrebat de ce nimeni nu spusese încă nimic despre ce 
strălucea acum în ochii lui Cassian când se uită la sora mea. 

Tristeţea. Şi dorul. 


% 


Apartamentul era inundat de lumina soarelui. 

Toate draperiile erau trase pentru ca soarele să intre cât mai 
mult posibil, ca şi când orice strop de întuneric ar fi fost respingător 
şi trebuia alungat. 

Şi, aşezată pe scăunel în fața celei mai însorite ferestre, cu spatele 
la noi, era Elain. 

Dacă pe Nesta o găsisem într-o linişte mulțumitoare, liniştea lui 
Elain era... goală. 

Pustie. 

Părul îi era desfăcut - nici măcar împletit. Nu-mi aminteam ul- 
tima dată când îl văzusem desfăcut. Purta o rochie din mătase albă 
ca luna. 

Ea nu se uită, nu vorbi şi nici măcar nu tresări când am intrat. 

Îşi sprijinea braţele prea firave pe scaun. Încă purta inelul de lo- 
godnă din fier. 

Pielea îi era atât de palidă încât semăna cu zăpada proaspătă în 
lumina puternică. 

Atunci mi-am dat seama că albul era culoarea morţii, a tristeţii. 

Lipsa culorii. A vibrației. 

I-am lăsat pe Cassian şi pe Rhys lângă uşă. 

Furia Nestei era mai bună decât această... carapace. 

Decât vidul acesta. 

Respirația mi se opri când i-am ocolit scaunul şi am văzut pri- 
veliştea oraşului la care se holba cu atâta indiferență. 

Apoi i-am văzut obrajii supți, buzele palide, ochii căprui care 
cândva fuseseră strălucitori şi blânzi, iar acum păreau lipsiți de 
viaţă, ca pământul de pe mormânt. 

Ea nici măcar nu se uită la mine când am spus încet: 

- Elain? 

Nu am îndrăznit să mă întind spre mâna ei. 

Nu am îndrăznit să mă apropii. 

Eu făcusem asta. Din cauza mea erau așa... 

- M-am întors, am adăugat cam fără vlagă şi inutil. 

- Vreau să merg acasă, fu tot ce spuse ea. 

Am închis ochii, iar pieptul mi se strânse insuportabil. 

- Ştiu. 

- Mă va căuta, şopti ea. 

- Ştiu, am spus din nou. 

Nu la Lucien se referea. 

- Trebuia să ne căsătorim săptămâna viitoare. 

Mi-am pus o mână pe piept, ca şi când gestul l-ar fi împiedicat 
să se mai crape. 

- Îmi pare rău. 

Nimic. Nici măcar un licăr de emoție. 

- Toată lumea repetă cuvintele astea. Ea își atinse inelul cu de- 
getul mare. Dar asta nu rezolvă nimic, nu-i aşa? 

Nu puteam să respir normal. Nu puteam - nu puteam să respir 
când mă uitam la creatura distrusă şi scobită în care se transfor- 
mase sora mea, la ceea ce îi luasem... 

Rhys își strecură un braţ în jurul taliei mele. 

- Putem să-ţi aducem ceva, Elain? zise el cu o asemenea blândeţe, 
încât abia o suportam. 

- Vreau să merg acasă, repetă ea. 

Nu puteam să o întreb... dacă voia să-l vadă pe Lucien. Nu acum. 
Nu încă. 

M-am întors, pregătită să fug şi să mă nărui în cealaltă cameră, 
în altă secțiune a Casei. Dar Lucien stătea în pragul uşii. 

Şi, după devastarea de pe chipul său, mi-am dat seama că auzise 
fiecare cuvânt, că văzuse, auzise şi simţise goliciunea și disperarea 
care emanau din ea. 

Elain fusese mereu blândă şi drăguță și felul ei de a fi mi se pă- 
ruse un alt soi de putere. Una mai bună. Să vezi duritatea lumii şi 
să alegi, de nenumărate ori, să iubeşti, să fii bună. Fusese mereu 
atât de plină de lumină. 

Poate că de aceea toate draperiile erau trase - ca să umple golul 
care înlocuise lumina de odinioară. 


CAPITOLUL 
I6 


Rhysand îl conduse pe Lucien în tăcere spre apartamentul pe 
care avea să-l ocupe în celălalt capăt al Casei Vântului. Cassian şi cu 
mine am venit din urmă, fără ca vreunul din noi să vorbească 
înainte ca partenerul meu să deschidă un rând de uşi negre ca să 
dezvăluie salonul însorit, sculptat în piatră roşie. Dincolo de zidul 
de ferestre, orașul era mult dedesubt, priveliștea întinzându-se spre 
munții abrupți din depărtare şi marea strălucitoare. 

Rhys se opri în mijlocul covorului albastru-închis, țesut manual, 
şi gesticulă spre uşile închise din stânga lui. 

- Dormitorul. El flutură lent o mână spre singura uşă din di- 
recția opusă. Baia. 

Lucien studie totul cu o indiferenţă rece. Nu voiam să-l întreb ce 
simţea pentru Elain, ce plănuise să facă... 

- Presupun că vei avea nevoie de haine, continuă Rhys, dând din 
cap spre jacheta și pantalonii murdari ai lui Lucien, pe care îi pur- 
tase în ultima săptămână când călătorise prin teritorii. Într-adevăr, 
erau... pătate de sânge în unele locuri. Preferi vreo ţinută anume? 

Asta îi atrase atenţia lui Lucien, masculul mişcându-se suficient, 
încât să îl studieze pe Rhys - să ne observe pe Cassian și pe mine 
stând în pragul uşii. 

- Mă costă ceva? 

- Dacă încerci să spui că nu ai bani, nu-ţi face griji! Hainele sunt 
gratis. Rhys schiță un zâmbet la el. Dacă încerci să întrebi dacă sunt 
vreun fel de mită... El ridică din umeri. Eşti fiul unui Mare Lord. Aş 
fi prost crescut să nu te adăpostesc sau să nu te îmbrac atunci când 
ai nevoie. 

Lucien se enervă. 

„Nu-l mai încolți!“ am spus eu prin legătură. 

„Dar este atât de amuzant!“ veni răspunsul mieros. 

Ceva îl enervase pe Rhys suficient de mult încât tachinarea lui 
Lucien era o metodă mai uşoară de a se calma. M-am apropiat, 
Cassian rămânând în spatele meu când i-am spus lui Lucien: 

- Ne întoarcem pentru cină în câteva ore. Odihneşte-te o vreme! 
Fă o baie! Dacă ai nevoie de ceva, trage de funia de lângă ușă. 

Lucien înţepeni - nu din cauza vorbelor mele, mi-am dat eu 
seama, ci a tonului de gazdă. Dar el întrebă: 

- Cum rămâne cu... Elain? 

„Tu decizi“, îi spuse Rhys. 

- Trebuie să mă gândesc la asta, am răspuns eu sincer. Până îmi 
dau seama ce să fac cu ea, cu Nesta, fereşte-te din calea lor. Am 
adăugat poate prea ferm: Casa este protejată împotriva teleportării, 
din ambele sensuri. Există o singură cale de ieşire - scările spre 
oraş. Şi ele sunt protejate şi păzite. Te rog, nu face nimic prostesc. 

- Deci sunt prizonier? 

Simţeam răspunsul clocotind în Rhys, dar am scuturat din cap. 

- Nu. Dar înţelege că, deşi eşti partenerul ei, Elain este sora mea. 
Am să fac ce este necesar ca să o protejez de alte pericole. 

- Nu i-aş face rău niciodată, spuse el cu o sinceritate tristă. 

Am dat aprobator din cap şi am oftat, întâlnindu-i privirea lui 
Rhys, care mă îndemna în tăcere. 

Partenerul meu nu-mi dezvălui rugămintea tăcută când spuse: 

- Eşti liber să te plimbi pe unde vrei, chiar şi în oraş dacă ai chef 
să înfrunţi scările, dar cu două condiţii: să nu iei pe niciuna din 

surori și să nu intri în apartamentul lor. Dacă ai nevoie de o carte 
din bibliotecă, ai să le-o ceri servitorilor. Dacă vrei să vorbeşti cu 
Elain sau Nesta, ai să le spui tot servitorilor, care au să ne întrebe pe 
noi. Dacă ignori regulile, am să te închid într-o cameră cu Amren. 

Apoi Rhys se întoarse şi-şi băgă mâinile în buzunare când îmi 
oferi braţul pe care l-am luat şi i-am spus lui Lucien: 

- Ne vedem peste câteva ore. 

Eram aproape la ușă, iar Cassian era deja pe hol când Lucien 
îmi spuse: 

- Mulţumesc. 

Nu am îndrăznit să-l întreb pentru ce. 


Hh 


Am zburat direct către etajul superior unde stătea Amren, mai 
mulți oameni făcându-ne cu mâna când am plutit deasupra aco- 
perişurilor din Velaris. Nu m-am prefăcut când am zâmbit şi le-am 
făcut şi eu semn din mână oamenilor mei, în timp ce Rhys mă ţinea 
un pic mai strâns, zâmbetul fiindu-i la fel de strălucitor ca soarele 
pe Sidra. 

Mor şi Azriel aşteptau deja în apartamentul lui Amren, stând ca 
nişte copii dojeniți pe divanul jerpelit de lângă perete în vreme ce fe- 
meia brunetă răsfoia paginile unei cărți de lângă ea, de pe podea. 

Uşurată, Mor îmi aruncă o privire recunoscătoare când am in- 
trat, iar Azriel nu afișă nicio emoție când se ridică, păstrând faţă de 
ea o distanță sigură și mulțumitoare. Însă Amren fu cea care spuse 
de pe podea: 

- Ar trebui să-i ucizi pe Beron şi pe fiii lui și să-l institui pe cel 
chipeş ca Mare Lord al Toamnei, chiar dacă și-a impus sau nu exi- 
lul. Viaţa ar fi mai uşoară. 

- Mă voi gândi la asta, spuse Rhys şi merse către ea în timp ce eu 
am rămas cu ceilalți. 

Dacă ei rămâneau în urmă... probabil că Amren avea toane. 


Regatul aripilor şi al pieirii 187 


Am oftat. 

- Cine mai crede că este o idee rea să îi lăsăm pe cei trei în Casa 
Vântului? 

Cassian ridică mâna când Rhys și Mor chicotiră. Generalul 
Marelui Lord spuse: 

- Îi dau o oră înainte să încerce să o vadă. 

- Trei minute, replică Mor, aşezându-se din nou pe divan şi în- 
crucişându-şi picioarele. 

M-am crispat. 

- Îţi garantez că Nesta o păzeşte pe Elain. Sincer, cred că ar putea 
să-l ucidă dacă ar încerca măcar să o atingă. 

- Nu fără antrenament, mormăi Casian, strângându-şi aripile 
când se așeză pe locul de lângă Mor, eliberat de Azriel. Îmblânzitorul 
Umbrelor nici măcar nu se uită. Nu, Azriel se îndreptă spre peretele 
de lângă Cassian şi se rezemă de lambriul de lemn. 

Dar Rhys şi ceilalți rămaseră destul de tăcuțţi, așa că mi-am dat 
seama că trebuia să fiu precaută când l-am întrebat pe Cassian: 

- Nesta a vorbit ca şi când te-ai fi dus des pe acasă. Te-ai oferit să 
o antrenezi? 

Cassian îşi miji ochii căprui când îşi încrucișă gleznele, întinzân- 
du-și picioarele musculoase în față. 

- Zbor într-acolo la fiecare două zile. Este un exerciţiu bun pen- 
tru aripile mele. 

Îşi mişcă aripile fără nicio zgârietură. 

- Şi? 

- Și dialogul din bibliotecă este o versiune mai plăcută a conver- 
sației pe care o avem mereu. 

Buzele lui Mor descriseră o linie subțire, ca şi când ar fi încercat 
din răsputeri să nu spună nimic. Azriel se străduia să o avertizeze 
pe Mor din priviri, ca să-i amintească să îşi ţină gura, de parcă ar fi 
discutat despre asta de multe ori. 

- Nu o condamn, spuse Cassian, ridicând din umeri în ciuda 
cuvintelor lui. Ea a fost... violată. Corpul ei nu îi mai aparține în 
totalitate. 

Maxilarul i se încordă. Nici măcar Amren nu îndrăzni să spună 
nimic. 

- Şi când am să-l văd data viitoare pe Regele Hybernului, am 
să-i jupoi pielea de pe oase. 

Pietrele lui Siphon licăriră în semn de răspuns. 

- Sunt sigur că regele se va bucura pe deplin de această expe- 
riență, spuse Rhys calm. 

Cassian se încruntă. 

- Vorbesc serios. 

- O, nici nu mă îndoiesc. Ochii violeți ai lui Rhys erau orbitori 
în întunericul din apartament. Dar înainte să te pierzi în planuri de 
răzbunare, aminteşte-ţi că mai întâi avem de pus la cale un război. 

- Ticălosule! 

Partenerul meu rânji. Rhys îl întărâta, enervându-l pe Cassian, 
ca să nu se lase mistuit de ușoara urmă de vinovăţie. Ceilalți îl lăsau 
să o facă pentru că, probabil, şi ei o făcuseră de câteva ori în ulti- 
mele săptămâni. 

- Ai perfectă dreptate să-mi spui aşa, zise Rhys, dar tot câşti- 
garea războiului este pe primul loc, nu răzbunarea. 

Cassian deschise gura ca şi când ar fi vrut să-l contrazică, dar 
Rhys se uită la cărțile împrăștiate pe covorul luxos. 

- Nimic? o întrebă el pe Amren. 

- Nu înțeleg de ce i-ai trimis pe clovnii ăștia doi - se uită cu 
ochii mijiți spre Mor şi Azriel — să mă supravegheze. 

Deci aici venise Azriel — direct la apartament. Fără îndoială, ca 
să o cruțe pe Mor de a îndeplini singură sarcina aceasta. Dar tonul 
lui Amren... era țâfnos, da, dar poate şi un pic prefăcut, ca să alunge 
strălucirea prea fragilă din ochii lui Cassian. 

- Nu te supraveghem, spuse Mor, bătând cu piciorul pe covor. 
Supraveghem Cartea. 

Şi, când spuse asta... Am simţit-o. Am auzit-o. 

Amren lăsase Cartea Respiraţiilor pe noptiera ei, peste care pu- 
sese un pahar cu sânge vechi. 

Nu ştiam dacă să râd sau să mă crispez. Cea din urmă senzație 
câştigă atunci când Cartea şopti: „Bună, mincinoasă cu chip drăguţ! 
Bună, prinţesă cu...“ 

- O, taci, îi spuse printre dinți Amren Cărţii care... tăcu. Ce lu- 
cru odios! mormăi ea. 

Rhys îmi zâmbi strâmb. 

- De când am unit cele două jumătăţi ale Cărţii, am aflat... că 
mai vorbeşte din când în când. 

- Ce spune? 

- Prostii, rosti Amren cu năduf, încruntându-se la Carte. Îi place 
să se audă vorbind. Ca majoritatea oamenilor care îmi aglomerează 
apartamentul. 

Cassian rânji. 

- lar a uitat cineva să-i dea lui Amren de mâncare? 

Ea îi arătă degetul în semn de avertisment, fără să-şi ridice privirea. 

- Rhysand, ţi-ai adus cu vreun motiv haita vorbăreaţă în casa mea? 

Casa ei nu era decât un pod imens, dar niciunul dintre noi nu 
îndrăzni să o contrazică în timp ce Mor, Cassian şi Azriel se apro- 
piară în cele din urmă, formând un mic cerc în jurul lui Amren, 
care stătea tolănită în mijlocul camerei. 

- Informaţiile pe care le-ai obținut de la Dagdan şi Brannagh 
confirmară ce am aflat noi cât timp ai fost plecată, îmi spuse Rhys. 
Mai ales în ceea ce priveşte posibilii aliații ai Hybernului din alte 
teritorii — de pe continent. 

- Nişte vulturi, mormăi Mor, iar Cassian păru înclinat să 
confirme. 

Dar Rhys... Rhys chiar spionase cât Azriel fusese acolo. 


190 SARAH J. MAAS 


Rhys pufni. 

- Pot să rămân ascuns, draga mea parteneră. 

M-am încruntat la el, dar Azriel interveni. 

- Feyre, faptul că ne-ai confirmat mişcările Hybernului e tot ce 
aveam nevoie. 

- De ce? 

Cassian îşi încrucişă braţele. 

- Şansele de a rezista singuri în fața armatei Hybernului sunt 
slabe. Dacă armatele din Vallahan, Montesere şi Rask li se alătură... 

Îşi trasă o linie pe gâtul bronzat. 

Mor îi dădu un cot în coaste. Cassian o înghionti şi el în timp ce 
Azriel scutură din cap spre amândoi, umbrele răsucindu-se în jurul 
vârfurilor aripilor lui. 

- Cele trei teritorii sunt atât de... puternice? Poate că era o între- 
bare prostească, una care arăta cât de puţine lucruri ştiam despre 
teritoriile fae de pe continent... 

- Da, spuse Azriel, fără urmă de judecată în ochii lui căprui. 
Vallahan are soldaţi, Montesere are bani, iar Rask... este destul de 
mare să aibă şi bani, şi soldați. 

- Şi noi nu avem posibili aliaţi prin celelalte teritorii de peste 
mări? 

Rhys trase un fir rebel de pe mâneca jachetei lui negre. 

- Nu unii care să navigheze până aici ca să ne ajute. 

Stomacul mi se întoarse. 

- Dar Miryam şi Drakon? Cândva, refuzase să se gândească, 
dar... Ai luptat pentru Miryam şi Drakon în urmă cu câteva secole, 
i-am spus lui Rhys. El făcuse mai mult decât atât, dacă era să-i dai 
crezare lui Jurian. Poate că este timpul să le ceri un favor. 

Dar Rhys scutură din cap. 

- Am încercat. Azriel s-a dus în Cretea. 

Era insula pe care Miryam, Drakon şi popoarele lor umane şi 
Fae unite trăiseră în secret în ultimele cinci secole. 

- Era abandonată, spuse Azriel. Devastată. N-am găsit nimic 
care să mă facă să înțeleg ce s-a întâmplat sau unde au plecat. 

- Crezi că Hybernul... 

- Nici urmă de Hybern sau de violenţă, interveni Mor, cu fața 
încordată. 

Aceştia fuseseră şi prietenii ei — în timpul Războiului. Miryam, 
Drakon şi reginele umane care făcuseră ca Tratatul să fie semnat. În 
ochii ei căprui - şi ai tuturor - se citea o îngrijorare adevărată şi 
profundă. 

- Atunci, crezi că au aflat despre Hybern şi au fugit? am între- 
bat eu. 

Drakon avea o legiune înaripată, îmi spusese Rhys cândva. Dacă 
am fi avut vreo şansă să o găsim... 

- Drakon şi Miryam pe care îi cunoşteam nu ar fi fugit - nu de 
asta, spuse Rhys. 

Mor se aplecă înainte, părul auriu revărsându-i-se peste umeri. 

- Dar acum, că Jurian e implicat în acest conflict... Miryam şi 
Drakon, fie că le place, fie că nu, au fost mereu legaţi de el. Nu îi 
condamn pentru că au fugit, dacă el chiar îi vânează. 

Chipul lui Rhys se relaxă o clipă. 

- Cu asta îl are la mână Regele Hybernului pe Jurian, şopti el. 
Acesta este motivul pentru care Jurian îl slujeşte. 

M-am încruntat. 

- Miryam a murit - cu o suliță în piept în timpul ultimei bătălii 
pe mare, explică Rhys. A sângerat până să ajungă într-un loc sigur. 
Dar Drakon ştia o insulă sacră şi ascunsă, unde un obiect de o pu- 
tere teribilă era ascuns. Un obiect creat chiar de Cazan, spune le- 
genda. El a dus-o acolo, în Cretea - a folosit obiectul ca să o învie, 
ca să o facă nemuritoare. Aşa cum şi tu ai fost Creată, Feyre. 

În urmă cu câteva luni, Amren spusese că Miryam fusese Creată 
la fel ca mine. 

Și Amren păru să-şi aducă aminte când spuse: 

- Cred că Regele Hybernului i-a promis lui Jurian că va folosi 
Cazanul ca să dea de urma obiectului, spre locul în care locuiesc 
acum Miryam şi Drakon. Poate că şi-au dat seama şi au plecat cât 
de repede au putut. 

Ca să se răzbune, deoarece furia nebună care îl bântuia pe 
Jurian... ar fi făcut orice i-ar fi cerut Regele Hybernului, ca să o 
poată ucide chiar el pe Miryam. 

- Dar unde au plecat? M-am uitat la Azriel, Îmblânzitorul 
Umbrelor care încă stătea rezemat de zid, nefiresc de nemișcat. Nu 
ai găsit nicio urmă care să-ţi spună unde ar fi putut să dispară? 

- Niciuna, răspunse Rhys în locul lui. De atunci, tot trimitem 
mesagerii înapoi - inutil. 

Mi-am frecat faţa, alungându-mi speranţa. 

- Atunci, dacă ei nu sunt posibili aliaţi... Cum împiedicăm cele- 
lalte teritorii de pe continent să se alăture Hybernului - să îşi tri- 
mită armatele aici? Am tresărit. Ăsta e planul nostru, nu-i aşa? 

Rhys zâmbi înfiorător. 

- Da. Unul la care am lucrat cât timp ai fost plecată. 

Am aşteptat, încercând să nu mă plimb când ochii argintii ai lui 
Amren părură să strălucească de amuzament. 

- Mai întâi am cercetat Hybernul şi oamenii lui. Cât de bine 
posibil. 

El fusese în Hybern... 

Rhys zâmbi la îngrijorarea de pe chipul meu. 

- Speram ca Hybernul să aibă vreun conflict intern pe care să-l 
exploatez — să îl fac să se prăbuşească din interior. Ca populaţia să 
nu-şi dorească războiul, să-l considere costisitor, periculos şi inutil. 
Dar cinci sute de ani pe acea insulă, cu puţine şanse de comerț şi 
posibilități... Oamenii din Hybern sunt dornici de schimbare. Sau 
mai degrabă... de o revenire la vremurile de demult, când aveau 
sclavi umani care să le facă munca, când nu erau bariere care să-i 
împiedice să aibă ce percep acum a fi dreptul lor. 

Amren închise cartea pe care o studia. 

- Sunt proşti. 

Ea scutură din cap şi părul negru se legănă când îşi ridică pri- 
virea încruntată la mine. 

- Bogăția Hybernului se tot împuţinează de câteva secole încoace. 
Multe dintre rutele lor comerciale dinaintea războiului duceau spre 
sud — spre Tărâmul Întunecat. Dar de îndată ce s-au orientat către 
oameni... Nu ştim dacă Regele Hybernului a eşuat în mod voit să 
stabilească noi rute comerciale şi să creeze oportunităţi pentru po- 
porul lui pentru ca, într-o zi, să încurajeze acest război sau dacă nu 
a fost prevăzător și a lăsat totul să se distrugă. Dar, de câteva secole, 
oamenii din Hybern s-au înrăit. Hybernul a permis ca indignarea 
din cauza stagnării permanente şi a sărăciei să îi chinuiască. 

- Sunt mulţi Mari Spiriduși care, acum şi înainte de război, cre- 
deau că oamenii... sunt proprietatea lor, spuse Mor cu precauţie. 
Erau mulți Mari Spiriduși care aveau doar privilegii mulțumită ace- 
lor sclavi. Şi când privilegiile le-au fost luate, când au fost forțați să 
îşi părăsească patria sau să le facă loc altor Mari Spiriduşi şi terito- 
riilor reformate — să creeze altele noi — deasupra zidului... Ei n-au 
uitat mânia aceea, nici măcar după câteva secole. Mai ales nu în 
locuri ca Hybernul unde, în mare parte, teritoriul şi oamenii nu au 
fost afectaţi de schimbare. Au fost unii dintre puţinii care n-au tre- 
buit să cedeze niciun teritoriu dinspre zid şi nu au cedat niciun 
teren teritoriilor Fae, care-şi caută acum o nouă casă. Izolat, din ce 
în ce mai sărac şi fără sclavi care să muncească... Hybernul consi- 
deră de mult perioada de dinaintea războiului o epocă de aur. Şi 
secolele de după aceea ca pe un ev întunecat. 

Mi-am frecat pieptul. 

- Sunt nebuni să creadă asta. 

Rhys dădu din cap. 

- Da, cu siguranţă sunt. Dar nu uita că regele lor a încurajat viziu- 
nile acestea limitate asupra lumii. Nu şi-a extins rutele comerciale şi 

nu le-a permis altor teritorii să îi ia vreun teren şi să-şi impună 
cultura lor. S-a gândit unde le-a mers prost Loialiştilor în timpul 
războiului. Cum au cedat în cele din urmă, nu pentru că au fost 
copleşiţi, ci pentru că au început să se certe între ei. Hybernul a avut 
destulă vreme să se gândească la greșelile acelea și la cum să le evite 
cu orice preţ. Deci el s-a asigurat că poporul său favorizează Războ- 
iul şi ideea de a distruge zidul pentru că ei cred că așa vor reinstaura 
acest... trecut glorios. Oamenii Hybernului nu îşi văd regele şi ar- 
mata ca pe nişte cuceritori, ci ca pe eliberatorii Marilor Spiriduși şi 
ai celor care le sunt alături. 

Greaţa îmi făcu stomacul să se agite. 

- Cum poate să creadă cineva asta? 

Azriel îşi trecu o mână acoperită de cicatrice prin păr. 

- Asta am aflat. Ce am auzit în Hybern şi în teritorii ca Rask, 
Montesere şi Vallahan. 

- Fato, noi vom fi dați exemplu, explică Amren. Prythianul. Am 
fost printre cei mai înverşunați apărători şi negociatori ai Tratatului. 
Hybernul vrea să revendice Prythianul nu doar ca să croiască o cale 
spre continent, ci ca să arate ce o să se întâmple cu teritoriile Marilor 
Spiriduşi care apără Tratatul. 

- Dar alte teritorii îl vor proteja cu siguranță, am spus eu, studi- 
indu-le chipurile. 

- Nu atât de multe pe cât am sperat, recunoscu Rhys, crispân- 
du-se. Sunt mulţi — prea mulţi - cei care s-au simțit striviți şi sufo- 
caţi în ultimele secole. Vor să-şi recupereze vechile teritorii de la 
poalele zidului şi puterea şi prosperitatea odată cu ele. Cele cinci 
secole în care s-au luptat să se adapteze şi să prospere le-au înfru- 
museţat viziunea despre trecut. 

- Poate că le-am făcut un deserviciu când nu le-am dat suficient 
din bogăţia şi teritoriile noastre, spuse gânditoare Mor. Poate că 
este vina noastră că am permis ca situaţia să se înrăutățească. 

- Asta rămâne de discutat, spuse Amren, fluturând o mână de- 
licată. Ideea este că nu înfruntăm o armată hotărâtă să distrugă. Ei 
sunt ferm convinşi că este eliberarea. Pentru Marii Spiriduşi sufo- 
caţi de zid şi lucrurile despre care cred că încă le aparțin. 

Am înghiţit în sec. 

- Deci ce rol au celelalte teritorii - cele trei cu care Hybernul 
pretinde că se va alia? M-am uitat printre Rhys și Azriel. Ai spus 
că... ai fost acolo? 

Rhys ridică din umeri. 

- Acolo, în Hybern, în celelalte teritorii... El îmi făcu semn cu 
ochiul. A trebuit să îmi găsesc o ocupaţie ca să nu îţi simt lipsa. 

Mor îşi dădu ochii peste cap, dar Cassian fu cel care spuse: 

- Nu putem să ne permitem să lăsăm cele trei teritorii să se ală- 
ture Hybernului. În cazul în care cei de acolo îşi trimit armatele în 
Prythian, suntem terminați. 

- Deci ce facem? 

Rhys se rezemă de stâlpul sculptat al patului lui Amren. 

- Îi ţinem ocupați. El făcu semn din bărbie spre Azriel. Am 
„plantat“ informaţii - adevăruri, minciuni şi semi-adevăruri — ca să 
le afle. Şi o parte le-am răspândit printre vechii noștri aliați, care 
acum ezită să ne sprijine. 

Zâmbetul lui Azriel era un licăr alb. Minciuni şi adevăr - îmbân- 
zitorul umbrelor şi spionii lui le împrăștiaseră în regatele străine. 

M-am încruntat. 

- Ai manipulat teritoriile de pe continent să se răzvrătească 
unele împotriva celorlalte? 

- M-am asigurat că au o ocupaţie, spuse Cassian, o urmă de 
amuzament viclean licărind în ochii lui căprui. Că vechii inamici şi 
națiunile rivale din Rask, Vallahan şi Montesere au primit brusc 
informaţii, care le-au făcut să se îngrijoreze că vor fi atacate și să-şi 
întărească apărarea. Fapt care, la rândul lui, a determinat ţinuturile 

Rask, Vallahan și Montesere să înceapă să se uite la propriile granițe, 
şi nu la ale noastre. 

- Dacă aliații noştri din Război sunt prea ocupați să vină să 
lupte, atunci nu ne pasă cât îi țin pe ceilalți ocupați și îi împiedică 
să navigheze până aici... spuse Mor, încrucișându-şi braţele la piept. 

Am clipit uitându-mă la ei. La Rhys. 

Genial. Era de-a dreptul genial să îi facă să se concentreze şi să 
se teamă de ceilalți şi, astfel, să păstreze distanţa. 

- Deci... ei nu vor veni? 

- Putem doar să ne rugăm să nu o facă și să ne ocupăm de asta 
destul de repede încât să nu-şi dea seama că i-am manipulat pe toţi, 
spuse Amren. 

- Şi cum rămâne totuși cu reginele umane? Mi-am mușcat 
buricul degetului mare. Cred că sunt conștiente că, până la urmă, 
niciun târg cu Hybernul nu le-ar avantaja. 

Mor îşi sprijini antebraţele de coapse. 

- Cine ştie ce le-a promis Hybernul şi ce minciuni le-a spus? El 
le-a oferit deja nemurirea cu ajutorul Cazanului în schimbul 
cooperării lor. Dacă au fost destul de proaste încât să accepte, atunci 
nu mă îndoiesc de faptul că i-au şi deschis larg ușile. 

- Dar nu ştim cu siguranţă, replică Amren. Şi nimic din toate 
astea nu explică de ce sunt atât de tăcute şi de ce s-au închis în palat. 

Rhys şi Azriel scuturară din cap, confirmând în tăcere. 

M-am uitat cu atenţie la ei şi la amuzamentul care începea să 
dispară. 

- Te înnebuneşte că nimeni nu a reuşit să intre în palat, nu-i aşa? 

Amândoi mârâiră încet înainte ca Azriel să mormăie: 

- N-ai idee. 

Amren ţâţâi, privirea ei ridicată oprindu-se asupra mea. 

- Comandanții din Hybern au fost proşti să-şi dezvăluie planu- 
rile în legătură cu distrugerea zidului. Sau poate că ştiau că infor- 
maţiile vor ajunge la noi, iar stăpânul lor vrea să fierbem. 

Mi-am înclinat capul. 

- Te referi la distrugerea zidului prin găurile deja existente? 

Ea făcu semn din bărbia ascuţită când gesticulă spre cărțile din 
jurul ei. 

- Este o vrajă complexă - o portiţă prin magia care susține zidul. 

- Şi asta presupune că ceva ar putea fi în neregulă cu Cazanul, 
spuse Mor încruntându-se. 

Am ridicat din sprâncene, gândindu-mă. 

- Deoarece Cazanul ar trebui să poată distruge zidul de unul 
singur, nu? 

- Corect, spuse Rhysand, mergând spre Cartea de pe noptieră. 
Nu îndrăzni să o atingă. De ce s-ar deranja să caute găurile ca să 
ajute Cazanul, când el ar putea să-i dezlănțuie puterea şi să ter- 
mine treaba? 

- Poate că i-a folosit prea mult din putere ca să le transforme pe 
surorile mele şi pe regine. 

- Este foarte probabil, spuse Rhys, întorcându-se lângă mine. 
Dar dacă are de gând să exploateze găurile din zid, trebuie să găsim 
o cale să le reparăm înainte să poată acționa. 

- Există vrăji cu ajutorul cărora să-l peticim? am întrebat-o pe 
Amren. 

- Caut, spuse ea printre dinţi. Mi-ar fi de mare ajutor dacă ci- 
neva şi-ar târî fundul la bibliotecă să facă mai multe cercetări. 

- Suntem la dispoziţia ta, se oferi Cassian şi făcu o plecăciune în 
bătaie de joc. 

- Nu ştiam că ești în stare să citeşti, spuse dulce Amren. 

- S-ar putea să fie în zadar, interveni Azriel înainte să poată 
Cassian rosti cu voce tare răspunsul care i se citea. Ca să ne mo- 
mească să ne concentrăm asupra zidului - în timp ce el atacă din 
altă parte. 

M-am strâmbat la Carte. 

- De ce să nu încercăm să anulăm din nou puterile Cazanului? 

- Pentru că era să mori ultima dată, rosti Rhys cu o voce calmă 
şi egală care îmi spuse suficient: era imposibil să mă lase să risc să 
fac asta din nou. 

M-am îndreptat. 

- Nu eram pregătită în Hybern. Niciunul dintre noi nu era. Dacă 
aş încerca din nou... 

Mor interveni. 

- Dacă ai încerca din nou, ar putea foarte bine să te ucidă. Ca să 
nu mai spun că noi chiar ar trebui să ajungem la Cazan, ceea ce nu 
este o opțiune. 

- Regele nu ar scăpa Cazanul din vedere, mă lămuri Azriel 
văzându-mă încruntată. Şi îl păzeşte cu şi mai multe vrăji şi capcane 
decât ultima dată. Am vrut să obiectez, dar Îmblânzitorul Umbrelor 
adăugă: Ne-am gândit la asta. Nu este o opțiune viabilă. 

L-am crezut, iar sinceritatea desăvârşită din ochii căprui îmi 
confirmă faptul că se gândiseră în detaliu la asta. 

- Ei bine, dacă este prea riscant să anulăm puterile Cazanului, 
am spus eu gânditoare, atunci oare pot să repar cumva zidul? Dacă 
zidul a fost înălțat de spiriduși uniţi, iar magia mea este un amestec 
atât de complex de... 

Amren se gândi în liniștea care se lăsă. 

- Probabil. Relaţia ar fi fragilă, dar... da, poate că ai reuşi să-l 
repari, deşi surorile tale, create chiar de Cazan, ar putea avea un fel 
de magie pe care noi... 

- Surorile mele nu au niciun amestec în asta. 

Urmă încă un moment de liniște, întreruptă doar de foșnetul 
aripilor lui Azriel. 

- Le-am cerut să ne ajute o dată și uite ce s-a întâmplat. Nu am 
de gând să le supun riscului din nou. 

Amren pufni. 

- Parcă eşti Tamlin. 

Am simţit cuvintele ca pe o lovitură. 

Rhys îşi strecură o mână pe spatele meu, apărând atât de repede 
încât nu l-am văzut mișcându-se. Dar, înainte să răspundă, Mor 
spuse încet: 

- Să nu mai spui niciodată asemenea prostii, Amren. 

Pe chipul lui Mor nu se citeau decât un calm rece şi furie. 

Nu o mai văzusem atât de... înfricoşătoare. Se înfuriase pe regi- 
nele muritoare, dar asta... Asta era fața locţiitoarei Marelui Lord. 

- Dacă eşti ţâfnoasă pentru că ţi-e foame, atunci spune-ne, con- 
tinuă încet Mor cu răceală. Dar, dacă mai spui aşa ceva, am să te 
arunc în nenorocitul de Sidra. 

- Mi-ar plăcea să te văd încercând. 

Singurul răspuns al lui Mor fu un mic zâmbet. 

Amren îşi îndreptă atenţia asupra mea. 

- Avem nevoie de surorile tale — dacă nu pentru asta, atunci ca 
să îi convingem pe ceilalți de riscuri şi să ni se alăture. De vreme 
ce oricărui posibil aliat i-ar putea fi... greu să ne creadă după atâția 
ani de minciuni. 

- Cere-ţi scuze! spuse Mor. 

- Mor, am şoptit eu. 

- Cere-ţi scuze! îi spuse ea printre dinţi lui Amren. 

Amren nu spuse nimic. 

Mor făcu un pas spre ea, iar eu am zis: 

- Are dreptate. 

Amândouă se uitară la mine cu sprâncenele ridicate. 

Am înghițit în sec şi am spus din nou: 

- Amren are dreptate. 

M-am îndepărtat de atingerea lui Rhys când am constatat că tă- 
cuse ca să mă lase să-mi dau seama cum să mă ocup de amândouă, 
ca în familie, dar în mare parte ca Marea lor Doamnă. 

Chipul lui Mor se încordă, dar am scuturat din cap. 

- Pot... să le întreb pe surorile mele, să văd dacă au vreun fel de 
putere, dacă ar fi dispuse să... discute cu ceilalți despre suferinţa lor. 

Dar nu le voi forța să ajute, dacă nu vor să participe. Alegerea va fi 
a lor. 

M-am uitat la partenerul meu - la masculul care îmi oferise 
opţiunea nu ca pe un dar, ci ca pe un drept. Ochii violeți ai lui Rhys 
licăriră în semn de înțelegere. 

- Dar le voi transmite clar... că suntem disperaţi. 

Amren pufni, ca o pasăre de pradă care îşi umflă penele. 

- Compromis, Amren! zise mieros Rhys. Se cheamă „compromis“. 

Ea îl ignoră. 

- Dacă vrei să începi să-ţi convingi surorile, scoate-le din casă! 
A sta închis nu a ajutat pe nimeni niciodată. 

- Nu sunt sigur că Velarisul este pregătit pentru Nesta Archeron, 
spuse Rhys lin. 

- Sora mea nu este un animal feroce, am izbucnit eu. 

Rhys se retrase uşor, ceilalți trezindu-se brusc fascinaţi de covor, 
de divan şi de cărți. 

- Nu asta am vrut să spun. 

Nu i-am răspuns. 

Mor se încruntă dezaprobator la Rhys, pe care l-am simţit pri- 
vindu-mă atent, dar care mă întrebă: 

- Şi Elain? 

M-am mişcat un pic, alungând cuvintele care încă pluteau între 
mine și Rhys. 

- Pot să o întreb, dar... s-ar putea să nu fie pregătită să se afle în 
preajma atâtor oameni. Trebuia să se căsătorească săptămâna vii- 
toare, i-am lămurit eu. 

- Tot repetă asta, la infinit, mormăi Amren. 

I-am aruncat o privire urâtă. 

- Ai grijă! 

Amren clipi surprinsă la mine, dar am continuat: 

- Deci trebuie să găsim o cale de a repara zidul înainte ca 
Hybernul să îl distrugă folosind Cazanul. Şi să purtăm acest război 

înainte ca oricare dintre celelalte teritorii să se alăture atacului 
Hybernului şi, în cele din urmă, să punem mâna pe Cazan. Altceva? 

- Asta e tot, spuse Rhys cu grijă. De îndată ce putem aduna o 
armată, atacăm Hybernul. 

- Legiunile illyriene sunt aproape gata, spuse Cassian. 

- Nu, spuse Rhys. Mă refer la o armată mai mare, nu doar din 
Regatul Nopţii, ci din tot Prythianul. Singura noastră şansă potri- 
vită să găsim aliaţi în acest război. 

Niciunul dintre noi nu vorbi şi niciunul nu se mișcă. 

- Mâine, spuse Rhys simplu, invitaţiile vor fi trimise fiecărui 
Mare Lord din Prythian, pentru a ne întâlni peste două săptămâni. 
Este timpul să vedem câţi ne sunt alături şi să ne asigurăm că înțeleg 
consecinţele refuzului. 


CAPITOLUL 4 
I7 A 


L-am lăsat pe Cassian să mă ducă spre casă două ore mai târziu, 
doar pentru că recunoscuse că încă se antrena să-şi întărească ari- 
pile şi trebuia să-şi forțeze limitele. 

Căldura emana de pe acoperișurile cu ţiglă şi pietrele roşii când 
ne-am înălțat mult deasupra lor, briza rece a mării atingându-mi fața. 

Terminaserăm discuţia cu o jumătate de oră în urmă, oprin- 
du-ne doar când chiorăitul stomacului lui Mor se auzise la fel de 
tare ca un tunet. Ne petrecuserăm timpul hotărând unde să ne 
întâlnim, pe cine să aducem la întâlnirea cu Marii Lorzi. 

Invitaţiile urmau să fie trimise a doua zi, dar fără a specifica 
locul întâlnirii. Rhys spunea că era inutil să alegem unul, de vreme 
ce Marii Lorzi ne-ar fi respins fără îndoială alegerea inițială şi ar fi 
propus ei o alta. Nu alesesem decât ziua şi ora -— cele două săptă- 
mâni fiind perioada-tampon împotriva ciondănelilor care s-ar fi 
iscat cu siguranţă. Restul... Trebuie să ne pregătim pentru toate 
posibilităţile. 

Ne-am întors repede la casa din oraș ca să ne schimbăm înainte 
de a ne îndrepta din nou spre Casă - iar eu le-am găsit pe Nuala şi 
pe Cerridwen așteptând în camera mea, cu zâmbetul pe chipurile 
umbrite. 

Le-am îmbrățişat pe amândouă, chiar dacă salutul lui Rhys fu- 
sese mai puţin... entuziasmat. Nu pentru că le-ar fi displăcut pe 

fantome, ci... pentru că mă răstisem la el în apartamentul lui Amren. 
Nu păruse supărat și totuși... Îi simţisem privirea atentă în ultimele 
câteva ore şi fusese ciudat... să mă uit la el. Atât de ciudat, că foamea 
exagerată mă făcuse să-mi fie un pic greață. Îl mai provocasem și 
înainte, dar... nu ca Mare Doamnă. Nu pe... tonul acela. 

Aşa că nu am apucat să-l întreb despre asta când Nuala şi Cerridwen 
m-au ajutat să mă îmbrac, iar el intră în baie ca să se spele. 

Nu că aș fi avut cine ştie ce haine elegante la dispoziţie. Am ales 
pantalonii illyrieni din piele, o cămașă albă şi largă şi o pereche de 
papuci brodaţi, care-l tot făcură pe Cassian să pufnească în timpul 
zborului. 

Când o făcu pentru a treia oară în două minute, l-am ciupit de 
braţ şi i-am spus: 

- Este cald. Cizmele alea sunt sufocante. 

El ridică din sprâncene, cu un aer nevinovat. 

- Nu am spus nimic. 

- Ai mormăit. Din nou. 

- Locuiesc cu Mor de cinci sute de ani. Am învăţat pe pielea mea 
să nu mă îndoiesc de gusturile ei în ceea ce priveşte încălțările. El 
rânji. Oricât de stupide ar fi. 

- Este vremea cinei. Doar dacă nu plănuieşti să te lupţi după 
aceea. 

- Surorile tale vor fi acolo. Aş spune că prezenţa lor e o luptă 
în sine. 

I-am studiat nonșalant chipul, observând cât de mult se chinuia 
să nu afișeze nicio emoție, să se uite oriunde altundeva, numai în 
ochii mei nu. Rhys zbura în apropiere, destul de departe ca să nu 
audă când l-am întrebat: 

- Ai folosi-o ca să vezi dacă poate cumva să repare zidul? 

Ochii căprui se îndreptară spre mine. 

- Da. Nu doar de dragul nostru, dar... trebuie să iasă din casă. 
Trebuie să... 

Cassian bătea zgomotos din aripi, părțile noi fiind observabile 
doar după lipsa cicatricelor. 

- Se distruge singură dacă stă închisă acolo. 

Pieptul mi se strânse și m-am gândit la cuvintele mele. 

- În ziua în care s-a schimbat, ea... Am simţit că este altfel. 

M-am luptat cu încordarea mușchilor când mi-am amintit mo- 
mentele acelea. Ţipetele şi sângele și greața când le-am văzut pe 
surorile mele luate împotriva voinţei lor în timp ce nu puteam face 
nimic, când noi... 

Mi-am înghiţit frica, vinovăția. 

- De parcă... tot ce o alcătuia, oţelul şi focul... S-au amplificat. 
Cataclismic. Ca atunci când... te uiţi la o pisică şi, brusc, vezi o pan- 
teră. Am scuturat din cap, ca şi când gestul ar fi alungat amintirea 
prădătorului, furia care fierbea în ochii gri-albaştri. 

- Nu am să uit niciodată momentele acelea, câtă vreme am să 
trăiesc, spuse încet Cassian, mirosind sau simțind că amintirile 
mă distrugeau. 

- Ai mai văzut-o aşa de atunci? 

- Nu. 

Casa se ivea, luminile aurii de la zidurile ferestrelor şi ale pragu- 
rilor uşilor chemându-ne mai aproape. 

- Dar uneori o simt. De obicei, când este supărată pe mine, 
adăugă el cam trist. Ceea ce se întâmplă... în cea mai mare parte a 
timpului. 

- De ce? 

Ei se certau mereu, dar asta... da, dinamica dintre ei fusese altfel 
înainte. Mai intensă. 

Cassian îşi dădu părul din ochi, care era un pic mai lung decât îl 
văzusem ultima dată. 

- Nu cred că Nesta mă va ierta vreodată pentru ce s-a întâmplat 
în Hybern. Pentru ce i s-a întâmplat ei, dar mai ales lui Elain. 

- Aveai aripile sfâşiate. Abia dacă mai trăiai. 

Vinovăţia distrugătoare şi otrăvitoare, împotriva căreia luptaseră 
ceilalți în mansardă, se simţea în toate vorbele lui Cassian. 

- Nu erai în poziţia de a salva pe cineva. 

- I-am făcut o promisiune. Vântul îi zburli părul lui Cassian 
când miji ochii spre cer. Iar când a contat, nu mi-am respectat-o. 

Încă îl visam încercând să se târască spre ea, întinzându-se după 
ea chiar şi în starea de semiconştienţă în care îl aruncaseră durerea 
şi sângele pierdut. Aşa cum făcuse cândva Rhysand pentru mine în 
ultimele clipe cu Amarantha. 

Probabil că doar câteva bătăi de aripi ne separau de locul de 
aterizare, dar l-am întrebat: 

- De ce te deranjezi, Cassian? 

Închise ochii căprui când am aterizat lin, iar eu am crezut că nu 
avea să-mi răspundă, mai ales când îi auzeam deja pe ceilalți în sa- 
lonul de dincolo de verandă; mai ales când Rhys ateriză grațios 
lângă noi şi merse înainte, făcându-mi semn cu ochiul. 

Dar Cassian spuse încet când ne-am îndreptat spre salon: 

- Pentru că nu pot să stau deoparte. 


3 


În mod nesurprinzător, Elain nu ieşi din cameră. 

Nesta, în mod surprinzător, o făcu. 

Nu era o cină oficială — deşi Lucien, care stătea în apropierea 
ferestrelor şi urmărea cum soarele apunea peste Velaris, purta o 
jachetă verde elegantă şi brodată cu aur, pantalonii lui crem eta- 
lându-i coapsele musculoase, iar cizmele înalte până la genunchi 
fiind destul de lustruite, încât lumina fae din candelabre să se re- 
flecte în ele. 

EI afişase mereu o graţie dezinvoltă, dar aici, în seara asta, cu 
părul legat la spate şi jacheta încheiată până la gât, semăna în- 
tr-adevăr cu fiul unui Mare Lord. Frumos, puternic, un pic prea 
degajat, dar politicos şi elegant. 

M-am îndreptat spre el când ceilalți se serviră cu vinul din cara- 
fele de pe masa veche din lemn, perfect conştientă că, în timp ce 
prietenii mei discutau, ne supravegheau. Lucien mă măsură din 
priviri cu singurul său ochi - se uită la veşmintele mele obişnuite, 
apoi la illyrienii în hainele lor din piele, la Amren îmbrăcată în gri, 
ca de obicei, şi la Mor în rochia lungă roşie şi spuse: 

— Cum trebuie să mă îmbrac? 

Am ridicat din umeri, dându-i un pahar cu vin. 

- Cum... ai chef. 

Acel ochi auriu țăcăni şi miji, apoi se întoarse la oraşul din față. 

- Ce ai făcut în după-amiaza asta? 

- Am dormit, spuse el. M-am spălat, am stat degeaba. 

- Ți-aş putea arăta oraşul mâine-dimineaţă, am spus eu. Dacă vrei. 

Nu conta că aveam o întâlnire de programat. Un zid de reparat. 
Un război de purtat. Puteam amâna o jumătate de zi. Să-i arăt de ce 
locul acesta devenise casa mea, de ce mă îndrăgostisem de con- 
ducătorul lui. 

Ca şi când mi-ar fi citit gândurile, Lucien spuse: 

- Nu trebuie să-ţi pierzi timpul convingându-mă. Înţeleg. Înţeleg 
că... noi nu eram ceea ce voiai. Sau ce îţi trebuia. Cât de mică şi 
izolată trebuie să fi fost casa noastră pentru tine, odată ce ai văzut 
asta. El făcu semn din bărbie spre oraș, unde luminile scânteiau 
acum în amurgul târziu. Cine ar putea să facă o comparaţie? 

Aproape i-am spus „Adică nu ai cu ce compara?“ dar am tăcut. 

Îşi aținti privirea peste umărul meu înainte să răspundă - iar 
Lucien amuțţi. Ochiul lui metalic se roti uşor. 

I-am urmărit privirea şi am încercat să nu mă încordez când 
Nesta intră în cameră. 

Da, devastatoare era un cuvânt potrivit pentru cât de minunată 
devenise ca Mare Spiriduş. Și în rochia cu mâneci lungi de un albas- 
tru-închis, mulată pe corp înainte să se reverse grațios spre pământ... 

Cassian arăta de parcă ar fi primit o lovitură în abdomen. 

Dar Nesta mă fixă cu privirea, lumina fae strălucind de-a lungul 
pieptenilor argintii din părul aranjat în sus. Pe ceilalţi îi ignoră res- 
pectuos, înălțându-şi capul când se îndreptă spre noi. M-am rugat 
ca Mor şi Amren, cu sprâncenele lor ridicate, să nu spună nicio... 

- De unde a apărut rochia aia? zise Mor, rochia roşie un- 
duindu-se în urma ei când veni spre Nesta. Sora mea se opri brusc, 
încordându-și umerii, pregătindu-se să... 

Dar Mor era deja acolo, pipăind materialul greu şi albastru, stu- 
diind fiecare cusătură. 

- Vreau şi eu una, spuse ea îmbufnată. 

Fără îndoială, era încercarea ei de a mă invita la cumpărături 
ca să îşi mărească garderoba. Ca Mare Doamnă, aveam nevoie de 
haine - de unele mai elegante. Mai ales pentru întâlnirea asta. Și 
surorile mele aveau nevoie. 

Mor își îndreptă ochii căprui spre mine şi eu am fost nevoită 
să-mi reprim recunoştinţa sufocantă care ameninţa să mă facă să 
plâng când m-am apropiat de ele. 

- Presupun că partenerul meu a scos-o de undeva, am spus eu, 
uitându-mă peste umăr la Rhys, care era cocoţat pe marginea mesei, 
flancat de Az şi Cassian, cei trei illyrieni prefăcându-se că nu ascul- 
tau fiecare cuvânt în timp ce îşi turnau vin unul celuilalt. 

Băgăcioşi. Am trimis gândul prin legătură, iar râsul întunecat al 
lui Rhys răsună drept răspuns. 

- El primeşte toate laudele pentru haine, spuse Mor, studiind 
materialul din care era făcută fusta Nestei în timp ce sora mea era 
atentă ca un uliu, şi niciodată nu îmi spune unde le găseşte. Tot nu 
vrea să-mi spună unde a găsit rochia lui Feyre pentru Căderea 
Stelelor. Ea aruncă o privire încruntată peste umăr. Ticălosul! 

Rhys chicoti. Cu toate acestea, Cassian nu zâmbi, părând extrem 
de concentrat asupra Nestei şi a lui Mor. 

Asupra a ceea ce avea să facă sora mea. 

Mor se uită cu atenţie la pieptenii argintii din părul Nestei. 

- Este bine că nu purtăm aceeaşi mărime - altfel aş fi tentată să 
fur rochia asta. 

- Cel mai probabil direct de pe ea, mormăi Cassian. 

Rânjetul de răspuns al lui Mor nu era liniştitor. 

Dar chipul Nestei rămase inexpresiv. Rece. Ea o măsură din pri- 
viri pe Mor - observând rochia care-i expunea mare parte din ab- 
domen, spate şi piept, apoi fustele lungi cu pliuri care îi dezvăluiau 
picioarele. Era scandaloasă, după moda oamenilor. 

- Din fericire pentru tine, spuse Nesta categoric, nu îți împăr- 
tăşesc sentimentul. 

Azriel tuşi în vinul lui, dar Nesta se îndreptă pur şi simplu spre 
masă şi se aşeză pe un scaun. 

Mor clipi, dar mi se destăinui crispându-se: 

- Cred că o să avem nevoie de mai mult vin. 

Nesta înțepeni, dar nu spuse nimic. 

- Voi căuta prin colecţie, se oferi Cassian şi dispăru pe uşile 
holului interior prea repede ca să nu pară preocupat cu adevărat. 

Nesta se mai încordă un pic. 

O tachinau pe sora mea și făceau glume pe seama ei... Am ocu- 
pat un loc lângă Nesta şi i-am şoptit: 

- Au intenţii bune. 

Nesta îşi trecu un deget peste aranjamentul ivoriu şi negru, stu- 
diind argintăria cu nervuri de iasomie nocturnă gravate în jurul 
mânerelor. 

- Nu-mi pasă! 

Amren se aşeză pe scaunul din fața mea tocmai când Cassian se 
întoarse cu o sticlă în fiecare mână și se crispă. Amren îi spuse su- 
rorii mele: 

- Eşti o figură. 

Nesta își dădu ochii peste cap. Amren roti leneş un pahar cu 
sânge, urmărind-o ca o pisică ce avea o jucărie nouă şi interesantă. 

- De ce îţi strălucesc ochii? fu tot ce spuse Nesta. 

Era un pic curioasă și avea sincer nevoie de o explicaţie. Şi nu îi 
era frică. Deloc. 

Amren își înclină capul. 

- Ştii, niciunul dintre băgăcioşii ăştia nu m-a întrebat nicio- 
dată asta. 

Băgăcioşii încercau să nu pară prea îngrijoraţi, ca şi mine. 

Nesta aşteptă. 

Amren oftă, părul ei negru legănându-se. 

- Strălucesc doar pentru că sunt singura parte din mine asupra 
căreia vraja de izolare nu a avut efectul dorit. Singurul licăr spre 
ceea ce pândeşte dedesubt. 

- Şi ce se află dedesubt? 

Niciunul dintre ceilalți nu vorbi şi nu se mişcă. Lucien, tot lângă 
fereastră, se albise ca hârtia. 

Amren îşi trecu un deget de-a lungul marginii paharului ei, un- 
ghiile vopsite cu roşu strălucind la fel de intens ca sângele dinăuntru. 

- Nici asta nu au îndrăznit să mă întrebe. 

- De ce? 

- Deoarece nu este politicos să întrebi şi pentru că se tem. 

Amren se uită în ochii Nestei, iar sora mea nu ezită. Nu tresări. 

- Noi două suntem la fel, spuse Amren. 

Nu eram sigură că respiram. Prin legătură, nu eram sigură nici 
de faptul că Rhys respira. 

- Nu în ceea ce priveşte carnea, creatura care pândeşte sub pie- 
lea şi oasele noastre... Amren își miji ochii remarcabili. Ci... Văd 
esența, fato. Amren dădu din cap, mai mult în sinea ei. Nu te-ai 
potrivit tiparului în care te-au îndesat. Căii prin care te-ai născut şi 
pe care ai fost forțată să mergi. Ai încercat şi totuși nu ai reuşit, nu 
ai putut să te integrezi. Iar apoi, calea s-a schimbat. Ea dădu uşor 
din cap. Ştiu cum este să fii așa. Îmi amintesc asta, chiar dacă s-a 
întâmplat demult. 

Nesta desprinsese cu calmul supranatural al creaturii Fae mult 
mai repede decât mine. Rămase acolo câteva clipe, fixând-o pur şi 
simplu cu privirea pe femela ciudată şi delicată din faţa ei, cântărind 
cuvintele, puterea care emana din Amren... Iar apoi Nesta spuse: 

- Nu ştiu despre ce vorbeşti. 

Buzele roşii ale lui Amren se despărțiră într-un zâmbet larg, 
diabolic. 

- Fato, când ai să izbucneşti, să te asiguri că o să se simtă în toată 
lumea. 

Un fior mi se strecură pe sub piele. 

- Se pare că Amren a luat lecţii de actorie la teatrul de pe strada 
noastră, spuse Rhys tărăgănat. 

Ea îi aruncă o privire încruntată. 

- Vorbesc serios, Rhysand... 

- Sunt sigur de asta, spuse el, așezându-se în dreapta mea. Dar 
aş prefera să mănânc ceva înainte să ne faci să ne pierdem pofta. 

Mâna lui lată îmi încălzi genunchiul când mi-l cuprinse pe sub 
masă, strângându-l liniştitor. 

Cassian se aşeză în stânga lui Amren, Azriel lângă el, iar Mor în 
faţa lui, lăsându-l pe Lucien... 

Lucien privi încruntat la locul rămas liber în capul mesei, apoi la 
locul gol din fața Nestei. 

- Eu... Nu ar trebui să stai tu în capul mesei? 

Rhys ridică o sprânceană. 

- Nu-mi pasă unde stau! Îmi pasă doar să mănânc ceva bun - şi 
pocni din degete - acum. 

Bucătarii pe care i-am întâlnit pregătind mâncarea în subsolul 
Casei apărură în partea cealaltă a mesei cu platouri, tăvi şi boluri. 
Cărnuri prăjite, diverse sosuri, orez şi pâine, legume fierte în aburi, 
aduse de la fermele din apropiere... Aproape am oftat la mirosurile 
care se unduiau ademenitor în jurul meu. 

Lucien se aşeză, arătând de parcă ar fi stat pe o pernă de ace. 

M-am întins peste Nesta ca să-i explic lui Lucien: 

- Te vei obişnui cu lipsa de etichetă. 

- Dragă Feyre, o spui de parcă ar fi un lucru rău, zise Rhys ser- 
vindu-se dintr-o farfurie cu somon prăjit înainte să mi-o dea mie. 

Mi-am dat ochii peste cap, luând câteva bucăţi crocante pe far- 
furia mea. 

- Ca să ştii, prima cină la care am fost toţi prezenţi m-a luat prin 
surprindere. 

- O, ştiu, spuse Rhys zâmbind. 

Cassian chicoti. 

- Sincer, Azriel este singurul politicos, i-am spus lui Lucien, care 
îşi punea în tăcere o grămadă de fasole verde cu unt pe farfurie, dar 
de care nu se atinse, minunându-se poate de mâncarea simplă şi 
atât de diferită de meniurile dichisite din Regatul Primăverii. 

Mor şi Cassian oftară indignaţi, dar Îmblânzitorul Umbrelor 
schiță un zâmbet când îşi înclină capul şi trase către sine o tavă cu 
sfeclă prăjită, presărată cu brânză de capră. 

- Nici măcar să nu pretinzi că nu e adevărat. 

- Bineînţeles că este adevărat, spuse Mor, oftând zgomotos, dar 
nu trebuia să ne faci să părem grobieni. 

- Mor, mă aşteptam s-o iei ca pe un compliment, spuse cu blân- 
dețe Rhys. 

Nesta urmărea schimbul de replici ca și când s-ar fi aflat la un 
meci, atentă la noi. Ea nu se întinse spre nicio mâncare, aşa că 
mi-am permis să-i pun câteva linguri din diverse feluri de mâncare 
pe farfurie. 

Ea urmări şi asta. 

Şi când m-am oprit, continuând să-mi umplu farfuria, Nesta spuse: 

- Înţeleg ce ai vrut să spui despre mâncare. 

Mi-a luat o clipă să-mi amintesc conversaţia din casa tatălui 
nostru, când ne certaserăm din cauza diferenţelor dintre mâncarea 

oamenilor şi cea Fae. Felurile de mâncare erau aceleaşi, dar... aveau 
un gust mai bun de cealaltă parte a zidului. 

- Este un compliment? 

Nesta nu îmi zâmbi când desfăcu niște sparanghel cu furculița și 
începu să mănânce, iar eu mi-am dat seama că era un moment po- 
trivit să-l întreb pe Cassian: 

- La ce oră ne întoarcem mâine în ringul de antrenament? 

Spre meritul lui, Cassian nici măcar nu aruncă o privire la Nesta 
când răspunse, zâmbind leneş: 

- Aş spune la răsărit, dar, de vreme ce sunt mai degrabă recu- 
noscător că te-ai întors întreagă, te voi lăsa să dormi mai mult. Hai 
să ne întâlnim la şapte! 

- N-aş spune că dorm mai mult, am spus eu. 

- Pentru un illyrian, este o oră târzie, mormăi Mor. 

Aripile lui Cassian foşniră. 

- Lumina zilei este o resursă prețioasă. 

- Trăim în Regatul Nopţii, replică Mor. 

Cassian se strâmbă la Rhys şi la Azriel. 

- Ți-am spus că din clipa în care vom începe să lăsăm femelele 
să intre în grupul nostru, acestea ne vor crea numai probleme. 

- Din câte îmi amintesc, Cassian, spuse sec Rhys, chiar tu ai 
spus că n-ai mai vrea să te uiţi la feţele noastre urâte şi că prezenţa 
unor doamne ţi-ar oferi frumuseţea atât de necesară la care să te 
uiţi toată ziua. 

- Porcule! spuse Amren. 

Cassian îi făcu un gest vulgar, la vederea căruia Lucien se înecă 
cu mâncarea. 

- Eram un tânăr illyrian naiv, spuse el, apoi arătă cu furculița 
spre Azriel. Nu încerca să te ascunzi. Ai spus acelaşi lucru. 

- Nu-i adevărat, zise Mor, iar umbrele în care Azriel chiar se 
învăluise subtil dispărură. Azriel nu a spus niciodată ceva atât de 
îngrozitor. Doar tu, Cassian. Doar tu. 

Generalul armatelor Marelui Lord scoase limba. Mor răspunse 
la fel. 

Amren se încruntă la Rhys. 

- Ar fi înţelept să îi laşi pe amândoi acasă la întâlnirea cu ceilalți, 
Rhysand. Ne vor face numai probleme. 

Am îndrăznit să arunc o privire spre Lucien - doar ca să-i 
văd reacţia. 

Îşi controla chipul, dar o oarecare surprindere licărea acolo. 
Şi precauţie, dar, mai ales... surprindere. Am riscat să mă mai uit 
o dată la Nesta, însă ea îşi privea farfuria, ignorându-i respectuos 
pe ceilalți. 

- Rămâne de văzut dacă ni se vor alătura, spuse Rhys. 

Lucien se uită atunci la el, curiozitatea din singurul ochi fiind 
inconfundabilă. Rhys observă asta și ridică din umeri. 

- Veţi afla destul de curând, presupun. Invitaţiile trimise mâine 
îi vor chema pe toți Marii Lorzi să se adune ca să discutăm despre 
Război. 

Lucien strânse tare furculița. 

- Pe toţi? 

Nu eram sigură dacă se referea la Tamlin sau la tatăl său, dar 
Rhys dădu oricum din cap. 

Lucien se gândi. 

- Pot să-ţi ofer un sfat nesolicitat? 

Rhys rânji. 

- Cred că este prima dată când cineva de la masa asta mă în- 
treabă aşa ceva. 

Mor şi Cassian scoaseră acum limba la el, dar Rhys flutură leneş 
o mână spre Lucien. 

- Te rog, sfătuieşte-mă! 

Lucien se uită cu atenţie la partenerul meu, apoi la mine. 

- Presupun că Feyre va participa la întâlnire. 

- Da. 

Amren sorbi din paharul ei cu sânge - singurul sunet din cameră 
când Lucien reflectă din nou. 

- Ai de gând să-i ascunzi puterile? 

Linişte. 

Rhys spuse în cele din urmă: 

- Asta plănuiam să discut cu partenera mea. Tu ce părere ai, 
Lucien? 

Tonul său continua să fie tăios, chiar un pic răutăcios. 

Lucien mă studie din nou, iar eu am făcut un efort să rămân 
nemișcată. 

- Este foarte probabil ca tatăl meu să se alăture Hybernului dacă 
el crede că are o şansă să își recupereze puterea ucigându-te. 

Rhys mârâi. 

- Totuși frații tăi m-au văzut, am spus eu, lăsând jos furculița. 
Poate că ar putea să creadă că flăcările erau ale tale, dar gheaţa... 

Lucien făcu un semn din bărbie spre Lucien. 

- Asta e informaţia pe care trebuie să o afli. Ce ştie tatăl meu - 
dacă fraţii mei şi-au dat seama ce făcea ea. Trebuie să începi de 
acolo şi să-ți faci planul pentru întâlnire în funcţie de asta. 

- Eris ar putea să nu dezvăluie informaţia şi să-i convingă pe cei- 
lalți să facă la fel, dacă el crede că asta l-ar ajuta mai mult, zise Mor. 

M-am întrebat dacă Mor tot îl vedea pe Eris când se uita la părul 
roșcat, la pielea arămie cu câteva nuanţe mai închisă decât a fra- 
ilor lui. 

Lucien spuse monoton: 

- Poate. Dar trebuie să aflăm. Dacă Beron sau Eris dețin infor- 
mațţia, o vor folosi în avantajul lor la întâlnire - ca să o controleze. 
Sau ca să te controleze pe tine. Sau ar putea să nu apară deloc şi, în 
schimb, să se ducă direct în Hybern. 

Cassian înjură încet şi am fost înclinată să îi împărtășesc 
sentimentul. 

Rhys îşi roti o dată paharul cu vin, îl lăsă jos şi îi spuse lui Lucien: 

- Tu şi Azriel ar trebui să vorbiţi. Mâine. 

Lucien se uită spre Îmblânzitorul Umbrelor, care dădu din cap 
spre el. 

- Sunt la dispoziţia ta. 

Niciunul dintre noi nu era destul de prost să întrebe dacă ar fi 
fost dispus să dezvăluie detalii despre Regatul Primăverii. Dacă el 
credea că ar fi venit şi Tamlin. Că poate era mai bine să amâne con- 
versaţia, să discutăm doar noi doi. 

Rhys se rezemă de spătar şi se gândi la ceva. Maxilarul i se în- 
cordă, apoi expiră aproape silenţions. Se pregătea pentru orice era 
pe cale să dezvăluie, chiar şi pentru planurile pe care hotărâse să nu 
le dezvăluie până acum. Şi, deşi stomacul mi se strânsese, un fel de 
fior mă străbătu văzând acea minte isteaţă la lucru. 

Până când Rhys spuse hotărât: 

- Trebuie să organizăm o altă întâlnire... şi asta, cât mai curând. 


CAPITOLUL 
18 


- Te rog să nu spui că trebuie să mergem în Regatul Coşmarurilor, 
mormăi Cassian cu gura plină. 

Rhys ridică o sprânceană. 

- Nu ai chef să-i terorizezi pe prietenii noştri de acolo? 

Chipul auriu al lui Mor se albi. 

- Vrei să îi ceri tatălui meu să lupte în acest război? îl întrebă ea 
pe Rhys. 

M-am abținut să inspir brusc. 

- Ce este Regatul Coşmarurilor? întrebă Nesta. 

Lucien îi răspunse în locul nostru. 

- Locul în care restul lumii crede că se află cea mai mare parte 
din Regatul Nopţii. El făcu semn din bărbie înspre Rhys. Tronul 
puterii lui. Sau unde era. 

- O, încă este, spuse Rhys. Pentru toată lumea din afara Velarisului. 
Fl o fixă cu privirea pe Mor. Şi, da. Legiunea Aducătoare de întuneric 
a lui Keir este destul de mare, așa încât o întâlnire este necesară. 

La ultima întâlnire, Keir își fracturase braţul în atât de multe 
locuri, că i se înmuiase. Mă îndoiam că masculul ar fi fost dispus să 
ne ajute curând - poate că acesta era motivul pentru care Rhys își 
dorea întâlnirea. 

Nesta se încruntă. 

- De ce nu le ordoni? Nu sunt supușii tăi? 

Cassian lăsă furculița jos, uitând de mâncare. 

- Din nefericire, în ceea ce priveşte genul acesta de lucruri, 
există protocoale care trebuie urmate de cele două subregate. În 
mare parte, se conduc singure - administrate de tatăl lui Mor. 

- Administratorul Orașului Cioplit este îndreptăţit legal să re- 
fuze să-mi ajute armata, ne explică Rhys mie şi Nestei. A fost o parte 
din înţelegerea pe care înaintaşii mei au făcut-o cu Regatul 
Coşmarurilor cu mii de ani în urmă. Ei vor rămâne pe muntele 
acela, nu ne vor provoca sau tulbura dincolo de granițele sale... şi își 
vor păstra dreptul de a decide să nu ne sprijine în război. 

- Şi au... refuzat? am întrebat eu. 

Mor dădu serios din cap. 

- De două ori. Nu tatăl meu. Ea aproape se înecă rostind cuvân- 
tul. Dar... au avut loc două războaie. Au ales să nu lupte. Am câşti- 
gat, dar... la limită. Cu mari pierderi. 

Şi cu Războiul care ne aştepta... aveam nevoie de orice aliat pe 
care îl puteam chema. De orice armată. 

- Plecăm în două zile, spuse Rhys. 

- Va refuza, replică Mor. Nu îţi pierde timpul. 

- Atunci, va trebui să găsesc o cale să-l conving să se 
răzgândească. 

Ochii lui Mor licăriră. 

- Ce? 

Azriel şi Cassian se mișcară pe scaune, iar Amren țâţâi la Rhys, 
dezaprobator. 

- EI a luptat în Război, spuse calm Rhys. Poate că vom avea no- 
roc şi de data asta. 

- Îţi reamintesc faptul că Legiunea Aducătoare de întuneric era 
aproape la fel de rea ca inamicul când venea vorba de compor- 
tament, spuse Mor, îndepărtând farfuria. 

- Vor fi reguli noi. 

- Tu nu o să faci niciodată regulile şi ştii asta, izbucni Mor. 

Rhys îşi roti din nou paharul cu vin. 

- Mai vedem. 

M-am uitat la Cassian. Generalul scutură subtil din cap. „Nu te 
băga. Deocamdată.“ 

Am înghițit, dând la fel de subtil din cap. 

Mor se întoarse cu fața la Azriel. 

- Tu ce crezi? 

Îmblânzitorul Umbrelor se uită în ochii ei, cu fața inexpresivă. 
Gândindu-se dacă să o apere pe femela pe care o iubea sau să-i țină 
partea Marelui său Lord... Am încercat să respir normal. 

- Nu pot lua eu decizia asta. 

- Ăsta e un răspuns de rahat, îl provocă Mor. 

Aş fi putut jura că suferința licări în ochii lui Azriel, dar el nu 
făcut decât să ridice din umeri, chipul lui purtând din nou o mască 
rece a indiferenţei. Mor îşi ţuguie buzele. 

- Nu trebuie să vii, Mor, spuse Rhys cu acea voce calmă şi 
monotonă. 

- Bineînţeles că vin. Va fi mai rău dacă nu voi fi acolo. Ea îşi bău 
vinul cu o înclinare rapidă a capului. Presupun că de data asta am 
două zile ca să găsesc o rochie potrivită ca să-mi îngrozesc tatăl. 

Amren, cel puţin, chicoti când o auzi, Cassian râzând şi el. 

Însă Rhys o privi pe Mor un minut lung, câteva stele din ochii lui 
stingându-se. M-am gândit să întreb dacă era vreo altă cale să evi- 
tăm grozăvia dintre noi, dar... Mai devreme, mă răstisem la el. Iar cu 
Lucien şi sora mea aici... Mi-am ţinut gura. 

Ei bine, în ceea ce privea acea chestiune... În liniştea care se lăsă, 
am căutat orice urmă de normalitate şi, întorcându-mă din nou 
spre Cassian, am spus: 

- Începem să ne antrenăm mâine la ora opt. Ne vedem în ring. 

- Şapte şi jumătate, spuse el cu un zâmbet dezarmant - unul de 
care majoritatea inamicilor lui probabil că ar fi fugit. 

Lucien se întoarse la mâncarea lui. Mor își umplu din nou paha- 
rul cu vin, iar Azriel îi urmări fiecare mişcare, strângând furculița 
în mâna lui acoperită de cicatrice. 

- Opt, i-am spus cu expresie hotărâtă. M-am întors spre Nesta, 
tăcută şi atentă la tot. Vrei să vii? 

- Nu. 

Ritmul liniștii era prea clar ca să fie ignorat, dar am ridicat non- 
şalant din umeri spre sora mea, întinzându-mă spre carafa cu vin. 
Apoi am spus, mai mult pentru mine: 

— Vreau să învăţ să zbor. 

Mor îşi vărsă vinul pe masă, împroșcându-l direct pe Azriel pe 
piept şi gât. Îmblânzitorul Umbrelor era prea ocupat să se holbeze 
la mine ca să observe. 

Cassian nu era sigur dacă să ţipe la Azriel sau să se holbeze. 

Magia mea era încă prea slabă ca să îmi crească aripile illyriene, 
dar am gesticulat spre illyrieni şi am spus: 

- Vreau să mă învăţaţi voi. 

- Serios? spuse Mor fără să gândească, în timp ce Lucien - 
Lucien — spuse: 

- Ei bine, asta explică aripile. 

Nesta se aplecă în față ca să mă evalueze. 

- Ce aripi? 

- Pot să mă... transform, am recunoscut eu. Şi cu conflictul care 
ne așteaptă, le-am declarat tuturor, ar putea fi util... să ştiu să zbor. 
Am făcut un semn din bărbie spre Cassian, care mă studia acum cu 
o intensitate descurajantă - măsurându-mă din priviri. Presupun că 
lupta împotriva Hybernului îi va include şi pe illyrieni. Generalul 
dădu ușor din cap. Atunci, plănuiesc să lupt împreună cu voi. Pe cer. 

Am aşteptat obiecțiile lor și ca Rhys să mă refuze, însă doar şuie- 
ratul vântului se auzi dincolo de ferestrele salonului. 

Cassian expiră zgomotos. 

- Nu ştiu nici măcar dacă este posibil — în scurt timp. Ar trebui 
să înveţi nu doar să zbori, ci şi cum să suporţi greutatea scutului şi 
a armelor tale şi cum să lucrezi într-o unitate illyriană. Nouă ne ia 
zeci de ani să stăpânim doar ultima parte. În cel mai bun caz, avem 
câteva luni la dispoziţie — în cel mai rău, câteva săptămâni. 

Pieptul mi se relaxă un pic. 

- Deci o vom învăţa ce ştim până atunci, spuse Rhys. Dar stelele 
din ochii lui se răciră când adăugă: Îi voi da orice şansă să fie în 
avantaj - să scape dacă lucrurile decurg prost. Chiar şi o zi de antre- 
nament ar putea face diferența. 

Azriel îşi strânse aripile, trăsăturile lui frumoase fiind neobişnuit 
de blânde. Era gânditor. 

- Te voi învăţa eu. 

- Eşti... sigur? am întrebat eu. 

Azriel afişă din nou masca inexpresivă. 

- Rhys şi Cass au fost învăţaţi să zboare la o vârstă atât de fragedă, 
încât abia îşi mai aduc aminte de asta. 

Dar Azriel, închis în temnița odiosului său tată ca un criminal 
până la vârsta de unsprezece ani, şi căruia i se interzisese să zboare, 
să lupte, să facă orice îi strigau instinctele lui illyriene... 

Întunericul vui prin legătură. Nu era supărat pe mine, dar... şi 
Rhys îşi amintea ce suferise prietenul său. El nu uitase. Niciunul 
dintre ei nu uitase asta. Am făcut un efort să nu ne uităm la cicatri- 
cele urâte care îi acopereau mâinile lui Azriel. M-am rugat ca Nesta 
să nu pună întrebări în privinţa asta. 

- O mulţime de copii au învăţat de la noi lucrurile de bază, zise 
Cassian. 

Azriel scutură din cap, umbrele înfăşurându-se în jurul înche- 
ieturilor mâinilor lui. 

- Nu este acelaşi lucru. Când eşti mai mare, fricile, blocajele 
mentale... sunt altceva. 

Niciunul dintre ei, nici măcar Amren, nu spuse nimic. 

- Te voi învăţa eu, îmi zise Azriel. Antrenează-te cu Cass câteva 
ore şi ne vom întâlni după ce termini. După prânz, ne întâlnim, i se 
adresă lui Lucien, care nu se feri de umbrele mişcătoare. 

Am încuviințat din cap. 

- Mulţumesc. Şi poate că bunătatea lui Azriel învinse o parte din 
mine, dar m-am întors spre Nesta. Regele Hybernului încearcă să 
dărâme zidul cu ajutorul Cazanului ca să mărească găurile deja 
existente. Ochii ei gri-albaştri nu dezvăluiră nimic - doar o furie 
clocotitoare la auzul numelui regelui. Probabil că aş fi în stare să 
peticesc găurile, dar tu... creată chiar de Cazan... în cazul în care 
Cazanul poate lărgi găurile, poate că şi tu le poţi închide. Cu antre- 
nament - în timpul pe care-l mai avem. 

- Pot să-ţi arăt, o lămuri Amren pe sora mea. Sau cel puţin teo- 
retic. Dacă începem curând - mâine-dimineaţă. Ea se gândi, apoi îi 
spuse lui Rhys: Când ai să te duci în Regatul Coşmarurilor, o să 
mergem cu tine. 

Am întors capul spre Amren. 

- Ce? 

Gândul la Nesta în locul acela... 

- Oraşul Cioplit este un cufăr cu obiecte puternice, explică 
Amren. Ar putea să ne ofere ocazii să ne antrenăm. Lasă fata să-şi 
dea seama cum ar fi zidul sau Cazanul. În secret, adăugă când Azriel 
păru înclinat să obiecteze. 

Nesta nu spuse nimic. 

I-am aşteptat refuzul categoric, anularea rece a oricărei speranțe. 

Dar Nesta întrebă pur şi simplu: 

- De ce nu îl ucideţi pe Regele Hybernului înainte să poată acţiona? 

Linişte totală. 

Amren spuse cam încet: 

- Fato, dacă vrei să-i dai lovitura mortală, aşa să fie. 

Nesta îşi îndreptă privirea spre ușile interioare deschise ale salo- 
nului, ca şi când ar fi putut să o vadă direct pe Elain. 

- Ce s-a întâmplat cu reginele umane? 

Am clipit. 

- La ce te referi? 

- Au fost făcute nemuritoare? 

Întrebarea i se adresa lui Azriel. 

Pietrele Siphon ale lui Azriel se întunecară. 

- Rapoartele sunt neclare și neconsistente. Unii spun că da, alții 
că nu. 

Nesta își studie paharul cu vin. 

Cassian își sprijini antebraţele de masă. 

- De ce? 

Nesta se uită la faţa lui şi ne vorbi încet tuturor, chiar dacă se uită 
în ochii lui Cassian ca şi când ar fi fost singuri în cameră. 

- Până la sfârşitul războiului, îi vreau morți. Pe rege, pe regine — 
pe toţi. Promiteți-mi că-i veți ucide pe toți şi am să vă ajut să peticiţi 
zidul. Am să mă antrenez cu ea - făcu un semn din bărbie spre 
Amren - am să merg în Oraşul Cioplit sau orice ar fi el... Am s-o 
fac, dar doar dacă îmi promiteţi asta. 

- S-a făcut! am spus eu. Și s-ar putea să avem nevoie de ajutorul 
tău în timpul întâlnirii cu Marii Lorzi — ca să le mărturiseşti celorlalte 
regate şi aliaților de ce este capabil Hybernul. Ce ți s-a întâmplat. 

- Nu. 

- Eşti dispus să repari zidul sau să mergi în Regatul Coşmarurilor, 
dar nu vrei să vorbeşti cu oamenii? 

Nesta strânse din buze. 

- Nu. 

Mare Doamnă sau soră; soră sau Mare Doamnă... 

- E posibil ca vieţile oamenilor şi succesul întâlnirii cu Marii 
Lorzi să depindă de relatarea asta. 

Ea apucă strâns cotiera scaunului, ca și când s-ar fi controlat. 

- Nu-mi vorbi de sus. Răspunsul meu este nu. 

Mi-am înclinat capul. 

- Înţeleg că e oribil ce ţi s-a întâmplat... 

- Habar n-ai ce a fost sau nu a fost. Nimic. Și nu am de gând să mă 
umilesc precum unul dintre Copiii celor Binecuvântaţi şi să-i implor 
pe Marii Spiriduşi, care m-ar fi ucis cu bucurie când eram muritoare, 
să ne ajute. Nu le voi spune povestea aceea - povestea mea. 

- Marii Lorzi s-ar putea să nu ne creadă, ceea ce te face să fii un 
martor important... 

Nesta împinse scaunul înapoi, aruncând şerveţelul în farfurie, 
sosul udând pânza fină. 

- Atunci, nu este problema mea dacă nu sunteți demni de încre- 
dere. Am să vă ajut cu zidul, dar nu am să le spun tuturor povestea 
mea, de dragul tău. 

Ea se ridică în picioare, culoarea aprinzându-i chipul de obicei 
palid şi spuse printre dinţi: 

- Și dacă ai să îndrăznești să îi sugerezi lui Elain să facă aşa ceva, 
am să-ți rup gâtul! 

Îşi ridică privirea de la mine ca să se uite la toți ceilalți - extin- 
zând ameninţarea. 

Niciunul dintre noi nu rosti vreun cuvânt când ea plecă din sa- 
lon şi trânti uşa în urma ei. 

M-am lăsat pe scaun, sprijinindu-mi capul de spătar. 

Ceva se auzi în fața mea. O sticlă de vin. 

- Este în regulă dacă nu foloseşti paharul, fu tot ce spuse Mor. 


a 3 


- Aş spune că Nesta îi face concurenţă lui Amren în ceea ce 
priveşte setea de sânge, spuse gânditor Rhys câteva ore mai târziu 
când el şi cu mine ne-am plimbat singuri pe străzile Velarisului. 
Singura diferenţă este că Amren chiar îl bea. 

Am pufnit, scuturând din cap când am cotit pe strada lată de 
lângă Sidra şi am rătăcit de-a lungul râului presărat cu stele. 

Atât de multe urme încă stricau frumoasele clădiri ale Velarisului, 
străzile fiind găurite din cauza ghearelor și a resturilor căzute. Mare 
parte din oraș fusese reparată, dar unele vitrine fuseseră acoperite 
cu scânduri, câteva case din lungul râului fiind doar nişte grămezi de 
moloz. Am zburat de acasă imediat ce am terminat cina - ei bine, 
vinul, presupun. Mor luase încă o sticlă cu ea când dispăruse în 
casă, Azriel încruntându-se în urma ei. 

Rhys şi cu mine nu mai invitaserăm pe nimeni cu noi. El mă 
întrebase prin legătură: „Mergi cu mine?“ lar eu dădusem subtil 
din cap. 

Şi iată-ne! Ne plimbam deja de peste o oră, în mare parte tăcuți... 
gândindu-ne la cuvintele, informaţiile şi amenințările împărtăşite 
azi. Niciunul din noi nu încetini pasul înainte să ajungem la micul 
restaurant unde cinaserăm cu toţii sub stele, într-o seară. 

Ceva încordat din pieptul meu se relaxă când am văzut clădirea 
neatinsă, plantele citrice din ghivece şuierând în briza râului. Şi în 
briza aceea... am simţit aroma mirodeniilor pătrunzătoare, al cărnii 
cu usturoi şi al roşiilor fierte... M-am rezemat de balustrada trotua- 
rului din lungul râului, urmărind cum lucrătorii restaurantului 
serveau la mesele aglomerate. 

- Cine ştie, am şoptit eu, răspunzându-i în cele din urmă. Poate 
că şi Nesta îşi va însuşi obiceiul de a bea sânge. Cred că amenințarea 
de a-mi rupe gâtul e adevărată. Poate îi va da de gust. 

Rhys chicoti, sunetul răsunându-mi în oase când se aşeză lângă 
mine, cu coatele sprijinite de balustradă şi aripile strânse. Am inspi- 
rat profund, inhalându-i parfumul de citrice şi mare în plămâni, 
ajungând în sânge. El îmi atinse gâtul cu gura. 

- Ai să mă urăşti dacă-ţi spun că Nesta este... dificilă? 

Am râs încet. 

- Aş spune că situaţia a decurs destul de bine, luând totul în consi- 
derare. Măcar a fost de acord în privinţa unui lucru. Mi-am mușcat 
buza de jos. Nu ar fi trebuit să o descos în public. Am făcut o greşeală. 

Fl rămase tăcut, ascultând. 

- Cu ceilalți, am întrebat eu, cum găseşti echilibrul - între 
Marele Lord şi familie? 

Rhys se gândi. 

- Nu este uşor. Am luat destule decizii greşite de-a lungul seco- 
lelor. Deci nu-mi place să-ţi spun că seara asta ar putea fi doar 
începutul. 

Am oftat prelung. 

- Ar fi trebuit să mă gândesc la faptul că s-ar putea să nu se simtă 
confortabil povestindu-le unor străini ce i s-a întâmplat în Hybern. 
Sora mea a fost o persoană retrasă toată viața ei, chiar şi față de noi. 

Rhys se aplecă să-mi sărute din nou gâtul. 

- Mai devreme, azi - acasă, spuse el retrăgându-se ca să mă 
privească în ochi. Fără să tresară. Deschis. Nu am vrut să o insult. 

- Îmi pare rău că am izbucnit la tine. 

Fl ridică o sprânceană neagră. 

- De ce naiba ţi-ar părea rău? i-am insultat sora; tu i-ai luat 
apărarea. Aveai tot dreptul să mă baţi pentru asta. 

- Nu am vrut să... te subminez. 

Umbrele licăriră în ochii lui. 

-A! 

Fl se roti spre Sidra, iar eu l-am urmat. Apa şerpuia pe lângă noi, 
suprafaţa întunecată unduindu-se cu luminile aurii de la stâlpii de 
iluminat şi cu giuvaierele strălucitoare ale Curcubeului. 

- De aceea... lucrurile au fost ciudate între noi în seara asta. El se 
crispă şi se întoarse către mine. Pe toți zeii, Feyre! 

Obrajii mi se încălziră, iar eu l-am întrerupt înainte să poată 
continua. 

- Înţeleg totuşi de ce. Un front solid, unit este important. Am 
zgâriat lemnul neted al balustradei cu un deget. Mai ales pentru noi. 

- Nu în familia noastră. 

Căldura se răspândi prin mine când am auzit cuvintele — familia 
noastră. 

El mă luă de mână, împletindu-și degetele cu ale mele. 

- Putem să facem ce reguli ne dorim. Ai tot dreptul să mă ches- 
tionezi, să-mi dai idei - şi în particular, şi în public. El pufni. 
Bineînţeles, dacă hotărăşti să mă iei cu adevărat la bătaie, aş putea 
să-ţi cer să o faci în spatele uşilor închise, ca să nu îndur secole de 
tachinări, dar... 

- Nu te voi submina în public. Şi nici tu nu mă vei submina 
pe mine. 

El rămase tăcut, lăsându-mă să gândesc, să vorbesc. 

- Ne putem adresa întrebări unul celuilalt prin legătură, dacă ne 
aflăm în preajma unora care nu ne sunt prieteni, am spus eu. Dar, 
pentru moment, în primii ani, aş vrea să arăt lumii un front unifi- 
cat... Asta dacă supraviețuim. | 

- Vom supraviețui. O hotărâre intransigentă se simţea în acele 
cuvinte şi i se citea pe chip. Dar vreau să te simţi în largul tău când 
mă încurajezi, când îmi spui unde greşesc... 

- Când nu am făcut asta? 

El zâmbi, dar eu am adăugat: 

- Vreau să faci şi tu acelaşi lucru - pentru mine. 

- S-a făcut! Dar în familia noastră... să-mi spui când greşesc, ori 
de câte ori vrei. De fapt, insist. 

- De ce? 

- Pentru că e amuzant. 

L-am înghiontit cu cotul. 

- Deoarece eşti egala mea, spuse el. Şi asta înseamnă să ne apă- 
răm în public, dar şi să fim sinceri unul cu celălalt, să ne spunem 
adevărul. 

M-am uitat cu atenţie la oraşul aglomerat din jurul nostru. 

- Atunci, pot să-ţi spun un mic adevăr? 

El rămase nemișcat, dar spuse: 

- Întotdeauna. 

Am respirat adânc. 

- Cred că ar trebui să ai grijă în colaborarea ta cu Keir. Nu din 
cauza josniciei lui, ci pentru că... eu cred că ai putea să o răneşti pe 
Mor cu adevărat dacă nu faci ce trebuie. 

Rhys îşi trecu o mână prin păr. 

- Ştiu, ştiu... 

- Merită trupele pe care ni le poate oferi? Dacă asta înseamnă să 
o răneşti pe ea? 

- Lucrăm cu Keir de câteva secole. Ea ar fi trebuit să se obişnuiască 
până acum. Şi, da — soldaţii lui merită asta. Aducătorii de întuneric 
sunt bine antrenați, puternici şi inactivi de prea mult timp. 

M-am gândit. 

- Ultima dată când ne-am dus în Regatul Coşmarurilor, am ju- 
cat rolul curvei tale. 

Cuvântul îl făcu să tresară. 

- Dar acum sunt Marea ta Doamnă, am continuat eu, trecân- 
du-mi un deget peste dosul mâinii lui. El îmi urmări mişcarea. Am 
vorbit mai încet. Ca să-l faci pe Keir să fie de acord să ne ajute... Ai 
putea să-mi spui ce mască ar trebui să port în Oraşul Cioplit? 

- Tu decizi, spuse el, încă urmărind cum îi trasam lent cercuri 
pe piele cu degetul. Ai văzut cum sunt acolo - cum suntem. Tu de- 
cizi cum să îţi joci rolul. 

- Presupun că aş face bine să decid curând - nu doar pentru 
asta, ci şi pentru întâlnirea cu ceilalți Mari Lorzi de peste două 
săptămâni. 

Rhys îmi aruncă o privire piezişă. 

- Toate regatele sunt invitate. 

- Mă îndoiesc de faptul că va veni, având în vedere că este aliatul 
Hybernului, iar el ştie că l-am ucide. l 

Briza râului îi agită părul negru-albăstrui. 

- La întâlnire se va face o vrajă de legare, care ne va forța pe toți 
să încetăm ostilitățile. Dacă cineva o va încălca în timpul întâlnirii, 
magia va cere un preţ scump. Probabil viața respectivului. Tamlin 
nu este destul de prost să atace - nici noi pe el. 

- De ce l-ai invitat? 

- Excluderea lui nu ar fi făcut decât să-l aţâţe mai mult împo- 
triva noastră. Crede-mă, nu vreau să-l văd. Sau pe Beron, pe care 
acum îmi doresc probabil să-l ucid mai mult decât pe Tamlin. 

- Tarquin va fi acolo. Iar noi suntem aproape de capul listei sale 
cu indivizi pe care vrea să-i omoare. 

- Chiar şi cu rubinele de sânge, nu ar fi destul de prost să atace 
în timpul întâlnirii. 

Rhys oftă pe nas. 

- Pe câţi aliaţi putem conta? În afară de Keir şi de Oraşul Cioplit, 
vreau să spun. 

M-am uitat de-a lungul trotuarului de lângă râu. 

Mesenii şi petrecăreţii erau prea ocupați să se distreze ca să ne 
observe măcar prezenţa, în ciuda aripilor uşor de recunoscut ale lui 
Rhys. Totuşi — poate că nu era cel mai bun loc pentru o conversaţie. 

- Nu ştiu, recunoscu Rhys. Helion şi Regatul Zilei, probabil. 
Kallias... poate. Cu Regatul Iernii, situaţia e încordată de la eveni- 
mentele petrecute la Poalele Muntelui. 

- Presupun că Azriel va afla mai multe. 

- Deja a plecat să afle. 

Am dat aprobator din cap. 

- Amren a pretins că ea și Nesta au nevoie de ajutor ca să cerce- 
teze căile prin care să repare zidul. Am gesticulat înspre oraş. 
Îndreaptă-mă spre cea mai bună bibliotecă de unde pot să aflu ceva 
în legătură cu asta. 

Rhys ridică din sprâncene. 

- Chiar acum? Etica muncii tale o face de ruşine pe a mea. 

- Mâine, deşteptule! am şuierat eu. 

EI chicoti, aripile umflându-se şi strângându-se. Aripile... aripile 
pe care îi permisese lui Lucien să le vadă. 

- Ai încredere în Lucien. 

Întrebarea-nu-prea-întrebare îl făcu să-și încline capul. 

- Cred în faptul că acum ne aflăm în posesia singurului lucru pe 
care şi-l doreşte mai mult decât orice. Şi câtă vreme situația nu se 
schimbă, va încerca să ne facă pe plac. Dar, dacă se schimbă... 
Talentul i-a fost risipit în Regatul Primăverii. Ştii, avea un motiv 
pentru care purta masca de vulpe. Gura i se strâmbă într-o parte. 
Dacă ar lua-o pe Elain înapoi în Regatul Primăverii sau oriunde 
altundeva... în sinea ta, nu crezi că ar vinde tot ce ştie? Ori pentru 
câştig, ori ca să îi garanteze ei siguranța? 

- Totuşi l-ai lăsat să audă totul în seara asta. 

- Niciuna dintre informaţii nu i-ar permite Hybernului să ne 
distrugă. Este foarte probabil ca regele să ştie deja că vom căuta 
să ne aliem cu Keir — că vom încerca să găsim o cale de a-l opri să 
distrugă zidul. Nu a fost deloc subtil cu căutările lui Dagdan şi ale 
lui Brannagh. Şi se va aştepta ca noi să încercăm să-i adunăm pe 
Marii Lorzi. Tocmai de aceea locaţia întâlnirii nu se va decide decât 
mai târziu. Îi voi spune lui Lucien? Îl voi aduce şi pe el? 

M-am gândit la întrebarea lui: Aveam eu încredere în Lucien? 

- Nici eu nu ştiu, am recunoscut și am oftat. Nu îmi place că 
Elain este un pion. 

- Ştiu. Niciodată nu este uşor. 

Se confruntase cu asemenea lucruri secole la rând. 

- Vreau să aştept - să văd ce face Lucien în următoarele două 
săptămâni. Cum se poartă cu noi și cu Elain. Ce crede Azriel des- 
pre el. 

M-am încruntat. 

- Nu este o persoană rea - nu este malefic. 

- Cu siguranţă, nu este. 

- Eu doar... l-am întâlnit privirea calmă şi fermă. Riscăm dacă 
avem încredere oarbă în el. 

- A discutat ce sentimente are față de Tamlin? 

- Nu. Nu am vrut să insist. Lui îi... părea rău pentru ce mi s-a 
întâmplat, ce s-a petrecut în Hybern şi ce a păţit Elain. S-ar fi simțit 
la fel dacă Elain nu ar fi fost implicată? Nu ştiu — poate. Nu cred că 
ar fi plecat totuşi. 

Rhys îmi dădu la o parte părul de pe faţă. 

- Totul face parte din joc, dragă Feyre. În cine să ai încredere, 
când să ai încredere - ce informaţii să schimbi. 

— Îţi place? 

- Uneori, da. Acum nu. Nu când riscurile sunt atât de mari. Dege- 
tele lui îmi atinseră fruntea. Când am atât de multe de pierdut. 

Mi-am pus palma pe pieptul lui, chiar peste tatuajele illyriene de 
sub hainele lui, chiar peste inima lui şi i-am simțit bătăile puternice 
răsunându-mi în piele şi-n oase. 

Am uitat de oraşul din jurul nostru când îmi întâlni privirea, cu 
buzele deasupra pielii mele şi-mi şopti: 

- Vom continua să ne facem planuri de viitor, cu sau fără război. 
Eu voi continua să fac planuri pentru viitorul nostru. 

Gâtul îmi ardea şi am dat din cap. 

- Merităm să fim fericiţi, spuse el, ochii scânteindu-i suficient, 
încât să-mi spună că îşi amintea cuvintele pe care i le spusesem pe 
acoperişul casei din oraş, după atac. Și voi lupta din răsputeri ca să 
ni-l asigur. 

- Noi vom lupta, am spus eu răguşită. Nu doar tu. 

Prea multe. Îmi dăruise deja prea multe și tot nu i se părea că era 
suficient. 

Dar Rhys se uită la restaurantul vesel din spatele nostru, peste 
umărul lui lat. 

- În prima seară în care am venit cu toții aici, spuse el şi i-am 
urmărit privirea, uitându-mă la lucrătorii care aranjau cu pricepere 

şi cu pasiune mesele. Când i-ai spus Sevendei că te-ai simţit trează 
după ce ai mâncat mâncarea pregătită de ea... El scutură din cap. A 
fost prima dată când ai părut... liniștită. De parcă erai într-adevăr 
trează, vie din nou. Am fost atât de ușurat, încât am crezut că am să 
vomit direct pe masă. 

Mi-am amintit privirea lungă şi ciudată pe care mi-o aruncase 
când vorbisem în cele din urmă. Apoi, plimbarea lungă spre casă, când 
auzisem muzica pe care mi-o trimisese în celula mea de la Poalele 
Muntelui. 

M-am îndepărtat de balustradă şi l-am tras spre podul care se 
întindea peste Sidra - podul care ne ducea acasă. Trebuia să lăsăm 
pe altă dată discuţia despre cine se implicase mai mult în război. 

- Vino cu mine - prin Curcubeu, giuvaierul colorat şi scân- 
teietor al oraşului, inima care găzduia cartierul artiştilor, vibrant şi 
zgomotos la ora aceea din noapte. 

L-am luat de braţ înainte să spun: 

- Tu şi oraşul m-aţi ajutat să mă trezesc, m-aţi ajutat să revin la 
viață. Ochii îi licăriră când i-am zâmbit. Şi eu voi lupta din răspu- 
teri, Rhys. 

El mă sărută pe creştet, trăgându-mă mai aproape când am tra- 
versat Sidra pe sub cerul înstelat. 

Fu un lucru bun că insistasem să mă întâlnesc cu Cassian la ora 
opt deoarece, chiar dacă m-am trezit la răsărit, când m-am uitat la 
chipul adormit al lui Rhysand, am hotărât să-mi petrec dimineața 
trezindu-l încet şi dulce. 

Încă eram îmbujorată când Rhys mă lăsă la ringul de antrena- 
ment de pe acoperișul Casa Vântului, spaţiul liber fiind înconjurat 
de un zid de piatră roşie. Îmi promise că urma să ne întâlnim după 
prânz ca să-mi arate biblioteca pentru cercetările mele și apoi îmi 
făcu poznaş semn cu ochiul și mă sărută pe obraz înainte de a se 
înălța din nou în aer, cu o bătaie puternică a aripilor. 

Rezemându-se de zidul de lângă rastel, Cassian spuse doar atât: 

- Sper că nu te-ai extenuat prea mult, pentru că asta chiar o 
să doară. 

Mi-am dat ochii peste cap, chiar şi când am încercat să-mi alung 
din minte imaginea lui Rhysand care mă întinsese pe burtă și apoi 
mă sărutase pe spate. Mai jos. Am încercat să alung senzația 
mâinilor lui puternice care mă apucaseră de şolduri și mă ridicaseră 
tot mai sus, până ce ajunsese sub ele şi se înfruptase din mine, până 
ce îl implorasem tăcută, iar el se ridicase în spatele meu, iar eu fu- 
sesem nevoită să mușşc din pernă ca să nu trezesc toată casa cu ge- 
metele mele. 

Dimineaţa, Rhysand era... Nu aveam cuvinte să descriu cum era 
când nu se grăbea şi era leneş și păcătos, cu părul încă zburlit de 
somn, iar în ochi avea acea strălucire pur masculină. Licărul leneş 
şi satisfăcut din urmă cu o clipă încă se zărea, iar sărutul aşa-zis 
nevinovat pe obraz mă făcuse să roşesc. 

Mai târziu. Urma să-l torturez mai târziu. 

Pentru moment... m-am îndreptat spre locul în care stătea 
Cassian, rotindu-mi umerii. 

- Doi masculi illyrieni mă fac să transpir într-o singură dimi- 
neaţă. Ce să facă o femelă? 

Cassian râse. 

- Cel puțin ai venit binedispusă. 

Am rânjit, punându-mi mâinile în şolduri când am studiat ras- 
telul cu arme. 

- Pe care s-o aleg? 

- Pe niciuna. El făcu semn din bărbie spre ringul din cretă albă 
din spatele nostru. A trecut ceva timp de la ultimul antrenament. 
Astăzi vom recapitula lucrurile de bază. 

- Nu a trecut chiar atât de mult, am rostit eu cu o oarecare 
încordare. 

— A trecut o lună şi jumătate. 

M-am uitat la el, la aripile strânse, la părul negru până la umeri. 

- Ce nu este în regulă? 

- Nimic. 

El trecu pe lângă mine spre ring. 

- Nesta? 

- Nu toate lucrurile din viața mea au legătură cu sora ta, ştii asta. 

Vorbele lui mă făcură să tac. 

- E vizita de mâine din Regatul Coşmarurilor? 

Cassian îşi scoase cămaşa, dezvăluindu-şi muşchii acoperiți cu 
tatuaje complicate şi frumoase. Simboluri illyriene pentru noroc 
şi glorie. 

- Nu este nimic. Ocupă-ți poziția! 

M-am supus, chiar dacă l-am privit atentă. 

- Eşti... nervos. 

El refuză să vorbească înainte să-mi încep exerciţiile de încăl- 
zire: diverse fandări, lovituri cu piciorul şi întinderi gândite să-mi 
relaxeze mușchii. Și abia când am început să ne luptăm, când îmi 
pară loviturile de pumn, îmi spuse: 

- Tu şi Rhys ne-aţi ascuns adevărul. Și ne-am dus în Hybern fără 
să ştim asta. 

- Ce anume? 

- Că eşti Mare Doamnă. 

M-am împins spre mâinile lui ridicate într-o combinaţie de 
două lovituri, respirând sacadat. 

- Ce diferenţă ar fi fost? 

- Ar fi schimbat totul. Nimic nu s-ar fi desfăşurat aşa. 

- Poate de aceea a hotărât Rhys să păstreze secretul. 

- Hybernul a fost un dezastru. 

Am încetat să mai lovesc. 

- Ştiai că sunt partenera lui când am plecat. Nu văd cum ar 
schimba ceva faptul că sunt Mare Doamnă. 

- Totul se schimbă. 

Mi-am pus mâinile în şolduri, ignorându-i semnul de a continua. 

- Cum aşa? 

Cassian își trecu o mână prin păr. 

- Deoarece, ca parteneră a lui, încă erai sub protecţia sa. O, nu te 
uita așa! Și tu trebuie să-l protejezi pe el. Mi-aş fi dat viaţa pentru 
tine, ca parteneră a lui — şi ca prieten al tău. Dar tu tot erai... a lui. 

- Și ca Mare Doamnă? 

Cassian expiră zgomotos. 

- Ca Mare Doamnă, ești a mea. Și a lui Azriel, şi a lui Mor, şi a 
lui Amren. Ne aparții tuturor, iar noi îți aparținem. Nu te-am fi 
pus... într-un pericol atât de mare. 

- Poate că de aceea a vrut Rhys să păstreze secretul. V-ar fi făcut 
să vă concentrați la altceva. 

- Asta are legătură cu noi doi. Şi, crede-mă, Rhys şi cu mine 
am... discutat despre asta. 

Am ridicat o sprânceană. 

- Eşti supărat pe mine? 

Închizând ochii, el scutură din cap. 

- Cassian! 

Fl îşi ridică mâinile într-un ordin tăcut de a continua. 

Am oftat şi am început din nou. Abia după cincisprezece repetări 
şi când gâfâiam greoi Cassian îmi spuse: 

- Nu credeai că eşti esenţială. Ne-ai salvat pielea, da, dar... nu 
credeai că eşti esenţială aici. 

Unu-doi, unu-doi, unu-doi. 

- Nu sunt. El deschise gura, dar eu am înaintat, vorbind gâfâind. 
Cu toţii aveţi o... datorie — voi toți sunteți vitali. Da, am abilități, 
dar... tu şi Azriel eraţi răniţi, surorile mele erau... ştii ce li s-a întâm- 
plat. Am făcut ce am putut ca să ieşim de acolo. Aş fi preferat să fi 
fost eu decât oricare dintre voi. Nu aş fi suportat alternativa. 

Îşi ţinu ferm mâinile ridicate când i le-am lovit. 

— Ar fi putut să ţi se întâmple orice în Regatul Primăverii. 

M-am oprit din nou. 

- Dacă Rhys nu mă stresează cu prostiile exagerat de protec- 
toare, atunci nu înțeleg de ce tu... 

- Să nu crezi nicio clipă că Rhys nu a fost foarte îngrijorat. O, 
pare că se controlează bine, Feyre, dar eu îl cunosc. Şi a fost panicat 
tot timpul cât ai lipsit. Da, el ştia — noi ştiam - că te puteai descurca 
singură. Dar asta nu ne face să fim mai puţin îngrijorați. 

Mi-am scuturat mâinile umflate, apoi mi-am frecat braţele care 
mă dureau deja. 

- Frai supărat şi pe el. 

- Dacă nu m-aş fi vindecat, l-aș fi luat la şuturi dintr-un capăt al 
Velarisului până în celălalt. 

Eu nu am răspuns. 

- Am fost cu toții îngrijorați pentru tine. 

- M-am descurcat foarte bine. 

- Bineînțeles. Ştiam că o vei face. Dar... Cassian îşi încrucişă 
braţele. Rhys a procedat la fel în urmă cu cincizeci de ani. Atunci 
când s-a dus la blestemata de petrecere organizată de Amaratha. 

O! „Ooo!“ 

- Nu voi uita, ştii, spuse el expirând. Când ne-a vorbit tuturor, 
telepatic. Când mi-am dat seama de ceea ce se întâmpla şi că... ne-a 
salvat. Ne-a închis aici şi ne-a legat mâinile, dar... Îşi scărpină tâm- 
pla. În capul meu s-a făcut linişte, ca niciodată. Ca atunci când... 
Cassian se uită cu ochii mijiți la cerul senin. În ciuda iadului dez- 
lănţuit aici, pe teritoriul nostru, eu am... tăcut. Fl îşi atinse uşor 
tâmpla cu un deget şi se încruntă. După cele întâmplate în Hybern, 
vindecătoarea m-a ţinut adormit cât mi-a îngrijit aripile. Abia când 
m-am trezit după două săptămâni... am aflat. lar când Mor mi-a 
spus ce ţi s-a întâmplat... Am tăcut din nou. 

Mi-am înghițit nodul din gât. 

- M-ai găsit când aveam cea mai mare nevoie de tine, Cassian. 

- Mă bucur că te-am ajutat. El îmi zâmbi autoritar. Te poți baza 
pe noi, ştii. Pe amândoi. El este înclinat să facă personal totul — să 
dea totul din el. Nu suportă să lase pe oricine altcineva să ofere 
ceva. Acel zâmbet dispăru. Nici tu nu poți. 

- Dar tu poţi? 

- Nu îmi este uşor, dar, da. Sunt generalul armatei lui şi, parțial, 
asta include să ştiu cum să deleg. Sunt cu Rhys de peste cinci sute de 
ani, iar el tot încearcă să facă totul singur şi continuă să creadă că nu 
este suficient. 

Ştiam asta - prea bine. Iar gândul că în războiul acesta Rhys în- 
cerca să se ocupe de tot ce ne aştepta... Greaţa îmi dădu stomacul 
peste cap. 

- El dă ordine tot timpul. 

- Da. Și ştie la ce excelăm. Dar, când trebuie să acţionăm... 
Cassian își aranjă bandajele de pe mâini. Dacă Marii Lorzi şi Keir 
nu intervin, el tot va înfrunta Hybernul şi va face ce e mai greu, ca 
să ne scutească pe noi. 

Un fel de încordare grețoasă şi inconfundabilă mă cuprinse. 
Rhys avea să supravieţuiască - nu ar fi îndrăznit să sacrifice totul ca 
să se asigure că noi... 

Rhys ar fi făcut-o. O făcuse cu Amarantha şi ar fi repetat gestul 
fără ezitare. 

Am alungat senzația. Am reprimat-o. M-am concentrat la 
respiraţie. 

Ceva îi atrase atenţia lui Cassian în spatele meu şi, chiar dacă 
trupul îi rămase calm, o strălucire de prădător licări în ochii lui. 

Nu trebuia să mă întorc pentru a şti cine stătea acolo. 

- Vrei să ni te alături? spuse mieros Cassian. 

- Mi se pare că nu faceți decât să pălăvrăgiţi, zise Nesta. 

M-am uitat peste umăr. Sora mea purta o rochie de un albas- 
tru-deschis care îi făcea pielea aurie, părul îi era prins sus, iar spa- 
telerigid. M-am chinuit să spun ceva, să îmi cer scuze, dar... nu în fața 
lui. Ea nu şi-ar fi dorit să poarte conversaţia asta în fața lui Cassian. 

Cassian îi întinse o mână bandajată și-i făcu semn să se apropie 
îndoindu-şi degetele. 

- Eşti speriată? 

Am tăcut cu înțelepciune când Nesta păși din pragul deschis al 
ușii, în lumina orbitoare a curții. 

- De ce m-ar speria un liliac imens, căruia îi place să facă crize 
de nervi? 

M-am înecat, iar Cassian mă avertiză cu o privire încruntată, 
provocându-mă să râd, însă mi-am căutat legătura în minte, cobo- 
rându-mi scuturile suficient, încât să-i spun lui Rhysand, oriunde 
ar fi fost în oraş: „Te rog, vino să mă cruți de cearta dintre Cassian 
şi Nesta!“ 

O clipă mai târziu, Rhys îmi răspunse: „Regreți că ai devenit 
Mare Doamnă?“ 

I-am savurat vocea şi umorul, dar am alungat panica atunci când 
i-am dat replica: „Asta face parte din îndatoririle mele?“ 

Fl râse senzual şi malefic. „De ce crezi că eram atât de disperat 
să am o parteneră? De aproape cinci sute de ani mă ocup de asta de 
unul singur. Acum e corect să înduri şi tu.“ 

- Mi se pare că ești cam încordată, Nesta, îi spuse Cassian. Și 
aseară ai plecat atât de brusc... Pot să te ajut cumva să scapi de 
încordare? 

„Ie rog“, l-am implorat pe Rhys. 

„Ce îmi vei da?“ 

Nu eram sigură dacă puteam să șuier prin legătură, dar după chi- 
cotul care îmi răsună în minte o clipă mai târziu, mi-am dat seama 
că mă simțţise. „Sunt la o întâlnire cu guvernatorii Palatelor. S-ar 
putea să se supere dacă dispar.“ Am încercat să nu oftez. 

Nesta îşi curăță unghiile. 

- Amren vine să mă instruiască în câteva... 

Umbra se undui prin curte, întrerupând-o. Și nu Rhysand fu cel 
care ateriză între noi, ci... 

„Ţi-am trimis un alt chip frumos pe care să-l admiri, spuse Rhys. 
Nu la fel de frumos ca al meu, bineînţeles, dar pe aproape.“ 

Când umbrele care îl înconjurau se împrăştiară, Azriel îi măsură 
din priviri pe Nesta şi pe Cassian, apoi îmi aruncă o privire vag 
compătimitoare. 

- Trebuie să începem lecţia mai devreme. 

- Corect. Nicio problemă, am zis eu, minţind cu dezinvoltură. 

Cassian se încruntă la mine, apoi la Azriel. Amândoi l-am igno- 
rat când ne-am îndreptat spre Îmblânzitorul Umbrelor, scoţân- 
du-mi bandajele de pe mâini între timp. 

„Mulţumesc“, am spus eu prin legătură. 

„Poţi să te revanşezi în seara asta.“ 

Am încercat să nu roşesc la imaginea pe care Rhys mi-o trimise 
în minte, detaliindu-mi exact cum să-l răsplătesc, şi mi-am coborât 
scuturile mentale. De cealaltă parte a lor, aş fi putut jura că degetele 
cu gheare coborâseră pe diamantul negru într-o promisiune tăcută 
şi senzuală. Am înghiţit cu greu. 

Azriel îşi întinse aripile, roșul închis şi auriul lucind în soarele 
strălucitor, şi îşi deschise braţele spre mine. 

- Pădurea de pini e în regulă — cea de lângă lac. 

- De ce? 

- Deoarece este mai bine să cazi în apă decât pe piatră dură, 
răspunse Cassian, încrucişându-şi braţele. 

Stomacul mi se strânse, dar l-am lăsat pe Azriel să mă ridice, 
mirosul lui de ceaţă rece nocturnă şi cedru învăluindu-mă când 
bătu din aripi o dată, agitând praful din curte. 

I-am surprins privirea mijită a lui Cassian şi am zâmbit larg. 

- Noroc! am spus eu, iar Azriel, Cazanul să-l binecuvânteze, 
țâşni pe cerul senin. 

Niciunul din noi nu rată înjurătura obscenă strigată de Cassian, 
deşi nu am catadicsit să comentăm. 

Cassian era general - generalul Regatului Nopţii. 

Cu siguranță putea să-i facă față Nestei. 


Hh 


- Am lăsat-o pe Amren acasă când am venit, îmi spuse Azriel în 
timp ce aterizam pe malul unui lac turcoaz de munte, flancat de 
pini şi granit. I-am spus să se ducă imediat la antrenament. El schiță 
un zâmbet. Adică după câteva minute. 

Am pufnit şi mi-am întins brațele. 

- Bietul Cassian! 

Azriel pufni amuzat. 

- Într-adevăr. 

M-am mişcat pe loc, micile roci gri de-a lungul malului alu- 
necând sub cizmele mele. 

- Deci... 

Părul negru al lui Azriel părea să absoarbă lumina orbitoare a 
soarelui. 

- Ca să zbori, spuse el sec, ai nevoie de aripi. 

Corect. 

Faţa mi se încălzi. Mi-am rotit şi pocnit încheieturile mâinilor. 

- A trecut ceva vreme de când nu le-am mai invocat. 

El nu-şi mută privirea pătrunzătoare de la chipul şi postura mea. 
La fel de neclintită şi stabilă ca granitul cioplit în care se formase 
acest lac. Prin comparaţie, aș fi putut fi un fluture în zbor. 

- Vrei să mă întorc? îşi accentuă el cuvintele, ridicând o sprân- 
ceană neagră. 

M-am crispat. 

- Nu. Dar... s-ar putea să am nevoie de câteva încercări. 

- Ne-am început lecţia mai devreme - avem destul timp. 

- Apreciez că faci efortul să pretinzi că nu din cauza disperării 
mele de a evita ciondăneala de dimineaţă dintre Cassian și Nesta. 

- Nu aş lăsa-o niciodată pe Marea mea Doamnă să suporte asta, 
zise el cu chipul împietrit. 

Am chicotit, frecând locul dureros de pe umăr. 

— Eşti... gata să te întâlneşti cu Lucien în după-amiaza asta? 

Azriel îşi înclină capul. 

— Ar trebui să mă pregătesc? 

- Nu. Eu doar... Am ridicat din umeri. Când pleci să aduni in- 
formaţii despre Marii Lorzi? 

- După ce discut cu el. Ochii îi străluceau - luminaţi de amuza- 
ment. Ca şi când ar fi ştiut că trăgeam de timp. 

Am expirat. 

- Corect. Începem. 

Atingându-mi acea parte din mine, partea pe care mi-o dăduse 
Tamlin... Ceva vital din inima mea se retrase, în ciuda faptului că ceva 
ascuțit şi agresiv din instinctele mele se mândrea cu tot ce luasem. 

Mi-am alungat gândurile, concentrându-mă la aripile illyriene. Le 
invocasem în ziua aceea din Stepe din memorie şi teamă. Ca să le 
creez acum... mi-am lăsat mintea să alunece în amintirile mele despre 
aripile lui Rhys - cum se simțeau, cum se mişcau şi cât cântăreau... 

- Scheletul trebuie să fie un pic mai gros, se oferi Azriel să mă 
ajute. Greutatea începu să-mi apese spatele. Întăreşte mușchii din- 
spre ele. 

M-am supus, magia mea ascultând la rândul ei. El îmi mai dădu 
şi alte informaţii: unde să adaug şi unde să reduc, unde să netezesc 
şi unde să întăresc. 

Gâfâiam, transpiraţia alunecându-mi pe spate când îmi spuse: 

- Bun. Îşi drese vocea. Ştiu că nu eşti illyriană, dar... printre ei, se 
consideră... că e nepotrivit să atingi aripile cuiva fără permisiune. 
Mai ales pe ale femelelor. 

Printre ai lor. Nu ai lui. 

Mi-a luat o clipă să-mi dau seama ce îmi cerea. 

- O... 000. Continuă. 

- Trebuie să mă conving că par în regulă. 

- Corect. 

M-am întors cu spatele la el, iar muşchii m-au durut când m-am 
încordat ca să întind aripile. Totul - de la gât până la umeri, spre 
coaste, spate şi fund - părea acum să le controleze și protesta dure- 
ros din cauza greutății şi a mişcării. 

Le avusesem doar câteva secunde cu Lucien în Stepe - nu îmi 
dădusem seama cât de grele erau, cât de complecși erau muşchii. 

În ciuda cicatricelor, i-am simțit mâinile lui Azriel ușoare ca pe 
nişte pene când apucă şi atinse unele zone, iar pe altele le lovi uşor. 
Am scrâșnit din dinţi, de parcă... m-ar fi gâdilat şi m-ar fi împuns în 
talpa piciorului. Dar el lucră rapid, iar eu mi-am rotit din nou ume- 
rii când mă înconjură şi şopti: 

- Este... uimitor. Sunt la fel ca ale mele. 

- Cred că, în mare, e meritul magiei. 

El scutură din cap. 

- Eşti o artistă — a fost atenţia ta la detalii. 

Complimentul mă făcu să roşesc uşor şi mi-am pus mâinile 
în şolduri. 

- Ei bine? Ne ridicăm spre cer? 

- Prima lecţie: nu le lăsa să se târască pe pământ. 

Am clipit. Aripile mi se sprijineau într-adevăr pe roci. 

- De ce? 

- Illyrienii cred că este un semn de lene şi de slăbiciune. Şi din 
punct de vedere practic, pământul este plin de lucruri care ţi-ar pu- 
tea răni aripile. Aşchii, cioburi de piatră... care nu doar că pot să le 
pătrundă şi să cauzeze o infecţie, ci şi să afecteze felul în care aripa 
prinde vântul. Deci să le ţii în aer. 

O durere ascuţită îmi străbătu spatele când am încercat să le ri- 
dic. Am reuşit să o îndrept pe cea stângă. Cea dreaptă tocmai căzu 
ca o pânză dezlegată. 

- Trebuie să-ţi întăreşti muşchii spatelui şi ai coapselor. Şi ai 
braţelor. Şi ai mijlocului. 

- Aşadar, pe toți. 

El zâmbi din nou sec. 

- De ce crezi că illyrienii sunt atât de în formă? 

- De ce nu m-a avertizat nimeni că eşti cam încrezut? 

Azriel zâmbi. 

- Ridică ambele aripi! 

O cerere calmă, dar fermă. 


Regatul aripilor şi al pieirii 243 


Am tresărit, contorsionându-mi corpul în toate direcţiile când 
m-am luptat să o ridic pe cea dreaptă. Fără succes. 

~ Încearcă să le întinzi și apoi să le strângi, dacă nu o poţi ri- 
dica aşa. 

M-am supus şi am şuierat când am simţit durerea ascuţită în toți 
muşchii spatelui în clipa în care mi-am întins aripile. Chiar şi cea 
mai mică briză de pe lac mă gâdila și mă smucea, iar eu mi-am în- 
depărtat picioarele pe malul stâncos, căutând un fel de echilibru... 

- Acum, strânge-le! 

Le-am strâns atât de rapid, încât m-am aplecat în faţă. 

Azriel mă prinse înainte să dau cu nasul în pietre, apucându-mă 
strâns de sub umeri şi ridicându-mă. 

- Dezvoltarea mușchilor mijlocului te va ajuta şi cu echilibrul. 

- Aşadar, mă întorc la Cassian. 

El dădu din cap. 

- Mâine. Azi concentrează-te ca să nu le laşi să se târâie, să le 
strângi, să le întinzi şi să le ridici în aer. 

Aripile lui Azriel străluciră roşu şi auriu când lumina soarelui 
le polei. 

- Aşa. 

El îmi demonstră, întinzându-şi larg aripile, strângându-le, în- 
tinzându-le, înclinându-le şi strângându-le de nenumărate ori. 

Oftând, i-am urmărit mișcările, cu spatele zvâcnindu-mi de du- 
rere. Poate că lecţiile de zbor erau o pierdere de timp. 


CAPITOLUL 
20 


“A 


- Nu am mai fost niciodată într-o bibliotecă, i-am recunoscut lui 
Rhys după prânz, când am coborât nivel după nivel sub Casa Vântului, 
cuvintele mele răsunând între pereții din piatră roşie sculptată. 

M-am crispat la fiecare pas, frecându-mi spatele. 

Azriel îmi dăduse un tonic pentru ameliorarea durerii, dar 
ştiam că, până la înserat, aveam să scâncesc, dacă nu chiar încă de 
la orele de căutare a metodei prin care să acoperim găurile din zid 
nu m-ar fi făcut primele să tresar. 

- Adică fără să socotesc bibliotecile particulare de aici şi din 
Regatul Primăverii; şi familia mea avea una, dar nu... nu una adevă- 
rată, l-am lămurit eu. 

Rhys se uită pieziş la mine. 

- Am auzit că oamenii au biblioteci gratuite pe continent -— des- 
chise tuturor. 

Nu eram sigură dacă era sau nu o întrebare, dar am dat aprobator 
din cap. 

- Într-unul dintre teritorii, li se permite tuturor să intre, indife- 
rent de poziţia lor sau de descendență. 

M-am gândit la cuvintele lui. 

- Erau... biblioteci înainte de război? 

Bineînţeles că fuseseră, dar voiam să spun... 

- Da. Biblioteci mari, pline de învățați țâfnoşi care îţi puteau găsi 
volume din urmă cu o mie de ani. Dar oamenilor nu li se permitea 
să intre - decât dacă erau sclavii cuiva, trimiși cu o treabă, şi chiar 
şi atunci erau atent supravegheați. 

- De ce? 

- Deoarece cărţile erau pline de magie şi lucruri pe care nu vo- 
iau ca oamenii să le cunoască. 

Rhys îşi băgă mâinile în buzunare, conducându-mă pe coridorul 
aprins doar de bolurile cu lumină fae ridicate în mâinile frumoa- 
selor statui feminine, cu siluete de Mari Spiriduşi şi zâne. 

- Învăţaţii şi bibliotecarii refuzau să aibă sclavi — unii din motive 
personale, dar în principal din cauză că nu voiau ca ei să aibă acces 
la cărți şi arhive. 

Rhys gesticulă spre altă scară curbată. Probabil eram mult în 
adâncul muntelui, pentru că aerul era rece, uscat şi greu, ca şi când 
ar fi fost închis de secole. 

- Ce s-a întâmplat cu bibliotecile după construirea zidului? 

Rhys îşi strânse aripile când scările deveniră mai înguste, iar ta- 
vanul cobori. 

- Majoritatea învățaţilor au avut timp să le evacueze şi au reuşit 
să teleporteze cărţile. Cei care nu au avut timp sau au fost lipsiți de 
puterile elementare... Un muşchi îi zvâcni pe maxilar. Au ars biblio- 
tecile, ca să nu-i lase pe oameni să le acceseze informaţiile prețioase. 

Am simțit un fior pe şira spinării. 

- Au preferat să piardă pentru totdeauna informaţiile? 

El dădu din cap, lumina slabă poleindu-i părul negru-albăstrui. 

- Lăsând deoparte prejudecățile, se temeau că oamenii ar găsi 
vrăji periculoase şi le-ar folosi împotriva noastră. 

- Dar noi... adică ei nu au magie. Oamenii nu au puteri magice. 

- Unii au. De obicei, cei care pot pretinde că se trag dintr-un 
vechi neam Fae, dar pentru o parte din acele vrăji nu e necesar ca 
persoana care le foloseşte să aibă puteri magice - doar să spună 
cuvintele potrivite, folosind anumite ingrediente. 

Cuvintele lui mă făcură să-mi aduc aminte de ceva. 

- Puteau... adică în mod evident puteau, dar... oamenii şi Fae s-au 
încrucişat cândva. Ce s-a întâmplat cu urmaşii? Dacă erai pe jumătate 
Fae şi pe jumătate om, unde te duceai după înălțarea zidului? 

Rhys păşi pe holul de la picioarele scărilor care dezvăluiau un 
culoar lat, din piatră roşie sculptată şi un rând de uşi negre încuiate, 
cu nervuri argintii pe ele. Frumoase - înfricoşătoare. Ca şi când o 
bestie imensă ar fi fost ţinută în spatele lor. 

- Nu a fost bine pentru hibrizi, spuse el după o clipă. Mulţi erau 
urmaşii unei uniuni nedorite. Cei mai mulţi alegeau, de obicei, să 
rămână cu mamele lor umane - cu familiile lor umane. Dar, ime- 
diat după ridicarea zidului, printre oameni, ei erau o... amintire a 
celor făcute, a inamicilor care pândeau dincolo de zid. În cel mai 
bun caz, erau proscrişi şi paria, şi copiii lor - dacă le moşteneau 
trăsăturile fizice. În cel mai rău caz... Oamenii şi cei din generația 
următoare au fost supăraţi în primii ani. Voiau ca să plătească cine- 
va pentru robia şi crimele împotriva lor. Chiar dacă hibrizii nu au 
făcut nimic rău... Nu s-a terminat bine. 

Fl se apropie de uşile care fură deschise de un vânt-fantomă, ca 
şi când însuşi muntele ar fi trăit ca să-l servească. 

- Şi cei de dincolo de zid? 

- Erau consideraţi chiar mai prejos decât spiriduşii de rang infe- 
rior. Ori erau nedoriți pe oriunde mergeau, ori... mulţi îşi găseau de 
lucru pe străzi. Se vindeau. 

- Aici în Velaris? Cuvintele mele erau o şoaptă. 

- Tatăl meu încă era Mare Lord atunci, spuse Rhys, cu spatele 
înţepenit. De secole, nu am mai permis niciunui om, sclav sau liber, 
să intre pe teritoriul nostru. El nu le-a permis să intre, să se vândă 
sau să găsească adăpost. 

- Şi după ce ai devenit Mare Lord? 

Rhys se opri în faţa obscurităţii care se întindea înaintea noastră. 

- Atunci a fost prea târziu pentru majoritatea. Este greu să... 
oferi refugiu cuiva, fără să îi poţi explica unde îi oferi un loc sigur. 
Să vesteşti asta în timp ce menţii iluzia cruzimii nemiloase. Lumina 
stelelor îi brăzda ochii. De-a lungul anilor, am întâlnit câţiva. Unii 
erau capabili să se descurce aici. Alții... nu puteau fi ajutați. 

Ceva se mișcă în întunericul de după uși, dar m-am concentrat 
în continuare la chipul lui, la umerii săi încordați. 

- Dacă zidul va fi distrus, vei...? 

Nu am putut termina propoziţia. 

Rhys îşi împleti degetele cu ale mele. 

- Da. Dacă sunt oameni sau spiriduși care au nevoie de un loc 
sigur... orașul va fi deschis pentru ei. Velarisul este închis de atât de 
mult timp — poate de prea mult timp. Nu văd cum ar putea fi asta un 
lucru rău... prezenţa unor oameni noi, din locuri şi cu trecuturi și 
culturi diferite. Tranziţia ar putea fi mai complexă decât anticipăm, 
dar... da. Porţile spre oraşul acesta vor fi deschise celor care au ne- 
voie de protecţia lui. Oricui poate ajunge aici. 

I-am strâns mâna, admirându-i bătăturile câştigate din greu. 
Nu, nu aveam să-l las să îndure povara și preţul războiului de unul 
singur. 

Rhys se uită la uşile deschise — spre silueta cu mantie şi glugă 
care aştepta răbdătoare în umbra de dincolo de ele. Toţi mușchii 
care mă dureau şi oasele îmi înțepeniră când i-am văzut veşmintele 
galbene, gluga încoronată cu o piatră transparentă albastră, care 
putea fi coborâtă peste ochi... 

Era o preoteasă. 

- Ea este Clotho, spuse calm Rhys, eliberându-mi mâna ca să mă 
conducă spre femela care aştepta. 

Greutatea mâinii lui pe spatele meu îmi dădu de înţeles că ştia 
cât de mult mă şocase să o văd. 

- Ea este una dintre zecile de preotese care lucrează aici. 

Clotho își plecă privirea, dar nu spuse nimic. 

- Fu... eu nu ştiam că preotesele îşi părăsesc templele. 

- O bibliotecă este un fel de templu, spuse Rhys cu un zâmbet 
strâmb. Dar preoteasa de aici... Când am intrat în bibliotecă, lumi- 
nile aurii se aprinseră, ca şi când Clotho ar fi stat în întuneric până 
când am intrat. Ele sunt speciale. Unice. 

Ea înclină capul de parcă ar fi fost amuzată. Chipul îi rămase în 
umbră, corpul zvelt fiind ascuns în veşmintele grele şi galbene. Era 
linişte şi totuşi viața dansa în jurul ei. 

Rhys îi zâmbi cald preotesei. 

- Ai găsit testele? 

Şi doar când îşi înclină capul într-un fel de mişcare care spunea 
„așa şi aşa“ mi-am dat seama că ori nu putea, ori nu voia să vorbeas- 
că. Clotho gesticulă spre stânga ei — către biblioteca propriu-zisă. 

Iar eu mi-am mutat privirea de la preoteasa mută destul de mult 
timp, încât să pot să studiez biblioteca. 

Nu era o cameră cavernoasă dintr-un conac. Nici pe departe. 

Asta era... 

Era ca și când baza muntelui ar fi fost săpată de vreo bestie ma- 
sivă, care lăsase un puț ce cobora în inima întunecată a lumii. În 
jurul găurii care se căsca, săpate chiar în munte, se spiralau nenu- 
mărate etaje cu rafturi şi cărți şi zone de citit, care conduceau în 
beznă. Din ce am observat la diferite niveluri când m-am îndreptat 
spre balustrada sculptată în piatră în faţa prăpastiei, rândurile se 
continuau departe în munte, ca spițele unei roți gigantice. 

Şi, prin toate, foşnetul hârtiilor şi al pergamentelor se auzea pre- 
cum foșnetul aripilor unor molii. 

Tăcute şi totuși active. Treze, bâzâind și agitându-se, atât de 
multe bestii cu brațe munceau constant. M-am uitat în sus şi am 
văzut mai multe niveluri ridicându-se spre casa de deasupra. Şi as- 
cuns departe, în jos... Era întunericul. 

- Ce este pe fundul puţului? am întrebat când Rhys veni lângă 
mine, umărul său atingându-l pe al meu. 

- Cândva, l-am provocat pe Cassian să coboare în zbor şi să vadă. 
Rhys îşi sprijini mâinile de balustradă, uitându-se în întuneric. 

- Şi? 

- Şi s-a întors mai repede decât l-am văzut zburând vreodată, 
alb ca moartea. Nu mi-a spus niciodată ce a văzut. În primele câteva 
săptămâni, am crezut că este o glumă - doar ca să-mi stârnească 
curiozitatea. Dar când am decis, în sfârşit, să văd cu ochii mei după 
o lună, m-a ameninţat că o să mă lege de un scaun. A spus că unele 
lucruri trebuie să rămână nevăzute şi nederanjate. Au trecut două 
sute de ani şi tot nu vrea să-mi spună ce a văzut. Dacă îi spui ceva 
despre asta, se albeşte, tremură și nu vorbeşte câteva ore. 

Sângele mi se răci. 

- Este... vreun monstru? 

- Nu ştiu. Rhys făcu semn din bărbie spre Clotho, preoteasa 
aşteptând răbdătoare la câţiva paşi în spatele nostru, cu chipul încă 
în umbră. Ele nu vorbesc şi nici nu scriu despre asta, deci dacă ştiu... 
Cu siguranţă, nu îmi vor spune. Aşadar, dacă nu ne deranjează, 
atunci nici eu nu o voi face. Asta în cazul în care chiar există așa 
ceva. Cassian nu mi-a spus niciodată dacă a văzut vreo vietate acolo 
jos. Poate că este cu totul altceva. 

Având în vedere lucrurile la care fusesem martoră... Nu voiam 
să mă gândesc la ce zăcea la nivelul cel mai de jos al bibliotecii sau 
la ce ar fi putut să-l îngrozească atât de mult pe Cassian, care vă- 
zuse părți din lume mai îngrozitoare şi mai mortale decât mi-aş fi 
putut imagina. 

Cu veşmintele foşnind, Clotho se îndreptă spre aleea înclinată 
din bibliotecă, iar noi am urmat-o. Podeaua era din piatră roşie, ca 
şi restul locului, dar netedă şi lustruită. M-am întrebat dacă vreo 
preoteasă coborâse vreodată pe poteca spiralată. 

„Din câte ştiu eu, nu, îmi spuse Rhys telepatic. Dar Mor şi cu mine 
am încercat odată, când eram copii. Ne-a prins mama la al treilea 
nivel de jos şi am fost trimiși la culcare, fără să mai fi luat cină.“ 

Mi-am reprimat un zâmbet. „Chiar a fost atât de grav?“ 

„Când am uns podeaua cu ulei, iar cărturarii au căzut pe burtă, da.“ 

Am tuşit ca să-mi acopăr râsul, plecându-mi capul, deşi Clotho 
era la câţiva paşi în față. 

Am trecut pe lângă teancuri de cărți şi pergamente, rafturile 
fiind construite în piatră sau făcute din lemn solid de culoare nea- 
gră. Pereţii holurilor plini cu ambele tipuri de rafturi dispăreau în 
munte şi, la fiecare câteva minute, apărea o mică zonă de lectură, 
plină de mese ordonate, lămpi din sticlă cu lumină slabă, scaune 
tapițate şi canapele. Covoarele antice țesute împodobeau podelele 
de sub ele, de obicei în fața şemineelor cioplite în piatră şi departe 
de orice raft, grătarele având o plasă destul de fină, încât să rețină 
orice tăciune rătăcit. 

Era un loc confortabil, în ciuda mărimii spaţiului, a căldurii şi a 
groazei neştiute care pândea dedesubt. 

„Dacă ceilalți mă supără prea mult, mi-ar plăcea să cobor aici ca 
să mă liniştesc.“ 

I-am schițat un zâmbet lui Rhys, care continua să privească 
înainte, când i-am vorbit telepatic. 

„N-au aflat până acum că te pot găsi aici?“ 

„Bineînţeles. Dar nu merg niciodată în același loc de două ori la 
rând; aşadar, de obicei le ia atât de mult timp să mă găsească, încât 
nu se deranjează. În plus, ei ştiu că, dacă sunt aici, este din cauză că 
vreau să fiu singur.“ 

„Bietul Mare Lord! mi-am spus eu. Să fie nevoit să fugă, ca să 
găsească singurătatea perfectă în care să plănuiască.“ 

Rhys mă ciupi de fund, iar eu mi-am mușcat buza ca să nu ţip. 

Aş fi putut jura că lui Clotho îi tremurară umerii de râs. 

Dar înainte să îl acuz pe Rhys pentru durerea care mi se undui 
prin muşchii spatelui în urma mișcării bruște, Clotho ne conduse 
într-o zonă de citit la trei niveluri mai jos, masiva masă de lucru fi- 
ind plină cu cărți groase şi vechi, legate în diverse piei negre. 

Un teanc ordonat de hârtii era într-o parte, împreună cu o mul- 
time de creioane, iar lămpile de citit străluceau la maximum, vesele 

şi scânteind în obscuritate. Un serviciu de ceai din argint licărea pe 
masa joasă dintre cele două canapele din piele, din fața şemineului 
sfârâitor, aburul unduindu-se din ciocul arcuit al ceainicului. Biscuiţi 
şi mici sendvişuri umpleau tava alături de o grămadă de şerveţele, 
care ne indicau subtil să le folosim înainte să atingem cărțile. 

- Mulţumesc, îi spuse Rhys preotesei, care scoase din teancul pe 
care, fără îndoială, îl adunase, o carte şi o deschise la o pagină însem- 
nată. Panglica veche din catifea era de culoarea sângelui uscat — dar 
mâna ei mă uimi când întâlni lumina aurie a lămpilor. 

Degetele îi erau încovoiate, strâmbe şi răsucite în nişte unghiuri, 
încât aş fi crezut că se născuse aşa, dacă nu aș fi văzut cicatricele. 

Pentru o clipă, m-am aflat într-o pădure primăvăratică. Pentru o 
clipă, am auzit pocnetul pietrei pe piele şi os când am obligat altă 
preoteasă să-şi lovească mâna, de nenumărate ori. 

Rhys îmi puse o mână pe spate. Ce efort trebuie să fi făcut Clothe 
ca să pună totul la loc cu mâinile noduroase! 

Dar Clotho se uită după altă carte — sau, cel puţin, întoarse capul 
în acea direcţie — iar aceasta alunecă spre ea. 

Magie. Corect. 

Ea gesticulă vehement, cu un deget îndoit spre pagina pe care o 
selectase, apoi spre altă carte. 

- Mă voi uita, spuse Rhys, apoi îşi înclină capul. Te chemăm 
dacă avem nevoie de ceva. 

Clothe făcu din nou o plecăciune şi începu să se îndepărteze cu 
grijă şi în liniște. 

- Mulţumesc, i-am spus eu. 

Preoteasa se opri, se uită în urmă şi făcu o plecăciune, gluga 
legănându-i-se. 

În câteva secunde, dispăru. 

M-am uitat după ea, chiar dacă Rhys se aşeză pe unul din cele 
două scaune din fața grămezii de cărți. 

- În urmă cu mult timp, Clotho a fost rănită foarte grav de un 
grup de masculi, spuse încet Rhys. 

Nu am avut nevoie de detalii ca să ştiu ce se întâmplase. Tonul 
din vocea lui Rhys îmi sugera destule. 

- I-au tăiat limba ca să nu poată spune nimănui cine a rănit-o. Şi 
i-au zdrobit mâinile ca să nu poată scrie. Fiecare cuvânt fu mai 
scurt decât ultimul, iar întunericul se undui în spaţiul mic. 

Stomacul mi se întoarse pe dos. 

- De ce nu au ucis-o? 

- Pentru că aşa era mai amuzat pentru ei. Adică, până ce a 
găsit-o Mor şi a adus-o la mine. 

Când, fără îndoială, se uitase în mintea ei şi le văzuse chipurile. 

- Am lăsat-o pe Mor să-i vâneze. Fl își strânse aripile. Și după ce 
a terminat, a rămas aici timp de o lună. A ajutat-o pe Clotho să se 
vindece cât de bine se putea, dar i-a şters și amintirile... 

Mor suferise o altă traumă, dar... am înțeles de ce o făcuse, de ce 
voia să fie aici. M-am întrebat dacă așa se împăcase cu sine. 

- Cassian și Azriel au fost vindecaţi pe deplin după cele întâm- 
plate în Hybern. Nu s-a putut face nimic pentru Clotho? 

- Masculii o... vindecau în timp ce o răneau, făcând rănile per- 
manente. Când a găsit-o Mor, răul era deja făcut. Încă nu termi- 
naseră cu mâinile ei, deci am reuşit să i le salvăm, ca să le poată 
folosi parţial, dar... Ca să o vindecăm, a trebuit să-i deschidem din 
nou rănile. M-am oferit să-i iau durerea între timp, dar... Nu a putut 
suporta amintirile pe care i le-ar fi declanşat, ce ar fi simţit. De 
atunci locuieşte aici — cu altele ca ea. Magia ei o ajută să se mişte. 

Ştiam că trebuia să începem munca, dar am întrebat: 

- Toate... preotesele din biblioteca asta sunt așa? 

- Da. 

Răspunsul îngloba secole de furie şi durere. 

- Am transformat biblioteca asta într-un refugiu pentru ele. 
Unele vin ca să se vindece, să lucreze ca slujitoare, iar apoi pleacă; 
altele depun jurăminte în fața Cazanului și a Mamei ca să devină 
preotese şi rămân aici pentru totdeauna. Decizia este a lor, fie că 

rămân o săptămână, fie o viaţă. Străinilor li se permite să folosească 
biblioteca pentru cercetare, dar numai dacă preotesele sunt de 
acord şi dacă aceştia jură să nu facă niciun rău în timpul vizitei. 
Această bibliotecă le aparţine. 

- Cine a fost aici înaintea lor? 

- Câţiva învăţaţi bătrâni şi țâfnoși, care m-au înjurat zdravăn 
când i-am mutat în celelalte biblioteci din oraş. Încă au acces, dar 
locul şi timpul sunt mereu aprobate de preotese. 

Era o alegere. El mereu îmi dăduse de ales. Şi altora. Cu mult 
înainte să fi aflat pe pielea lui ce însemna asta. Întrebarea trebuie să 
mi se fi citit în privire, deoarece Rhys adăugă: 

- Am venit des aici, în săptămânile de după Poalele Muntelui. 

Gâtul mi se încordă când m-am aplecat să îl sărut pe obraz. 

- Mulţumesc pentru că împarţi locul ăsta cu mine. 

- Acum îţi aparţine şi ţie. Iar eu ştiam că nu o spunea doar pen- 
tru că eram parteneri, ci... pentru că le aparţinea şi celorlalte femele 
de aici, care suferiseră şi supravieţuiseră. 

Am schițat un zâmbet. 

- Presupun că este un miracol că pot măcar suporta să mă aflu 
în subsol. 

Însă trăsăturile îi rămaseră serioase, gânditoare. 

- Este. Sunt foarte mândru de tine, adăugă el încet. 

Ochii mă usturară, iar eu am clipit când m-am întors spre cărți. 

- Şi presupun, am spus eu făcând un efort să mă adaptez la lu- 
mină, că este un miracol că pot citi lucrurile asta. 

Zâmbetul cu care îmi răspunse Rhys fu încântător şi un pic şiret. 

- Cred că micile mele lecţii te-au ajutat. 

- Da. „Rhys este cel mai grozav amant la care poate spera o fe- 
melă“ sunt cu siguranță cuvintele care m-au învăţat să citesc. 

- Încercam doar să-ţi spun ce ştii acum. 

Sângele mi se încălzi uşor. 

- Hmm! fu tot ce am spus, trăgând o carte spre mine. 

- Am să-ți consider răspunsul o provocare. 

Îşi cobori mâna pe coapsa mea, apoi îmi cuprinse genunchiul, 
atingându-l într-o parte cu degetul mare. Chiar şi prin hainele de 
piele, căldura lui mi se strecură în oase. 

- Poate am să te trag între teancuri şi-am să văd cât de tăcută 
poți fi. 

- Hmm! Am răsfoit paginile, fără să văd textele. 

Cu mâna, a început să-mi exploreze coapsa provocându-mi du- 
reri insuportabile atunci când îmi atingeam cu degetele partea sen- 
sibilă dinăuntru. Tot mai sus. Se înclină ca să tragă o carte spre el, 
dar îmi şopti la ureche: 

- Sau poate că am să te întind pe birou şi-am să te ling până ai să ţipi 
destul de tare, încât să trezeşti orice ar zăcea la subsolul bibliotecii. 

Am întors capul spre el. Ochii îi erau lucioşi - aproape somnoroşi. 

- Eram pe deplin dedicată planului, am spus eu tocmai când 
mâna lui se opri foarte aproape de partea de sus a coapselor mele, 
până ai pomenit de creatura de dedesubt. 

El zâmbi ca o felină şi se uită în ochii mei când îmi atinse buza 
de jos cu limba. 

Sânii mi se întăriră pe sub cămaşă, iar el se uită în jos — 
urmărindu-i. 

- Credeam că partida de dimineaţă ţi-a fost de ajuns, spuse el 
gânditor. 

Îşi strecură mâna între picioarele mele, cuprinzându-mă obraz- 
nic, apăsându-mi un loc sensibil cu degetul lui mare. Mie îmi scăpă 
un mic geamăt, iar apoi obrajii mi se încălziră. 

- Se pare că nu m-am priceput să te satisfac, dacă pot să te stâr- 
nesc atât de ușor după câteva ore. 

- Ticălosule! am şoptit eu, dar cuvântul se auzi răgușit. 

Mă apăsă mai tare cu degetul, încercuind zona cu duritate. 

Rhys se aplecă din nou, sărutându-mă pe gât — chiar în locul de 
sub ureche - şi-mi spuse pe piele: 

— Să te văd cum ai să-mi spui când am să fiu cu capul între picioa- 
rele tale, dragă Feyre! 

Iar apoi, dispăru. 

Se teleportase, luând cu el jumătate din cărți. Am tresărit, sim- 
ţindu-mi corpul străin şi rece, ameţit şi dezorientat. 

„Unde naiba eşti?“ M-am uitat în jurul meu şi nu am văzut decât 
umbrele, flăcările vesele și cărțile. 

„La două niveluri mai jos.“ 

„Şi de ce eşti la două niveluri mai jos?“ M-am ridicat de pe 
scaun, spatele durându-mă când m-am repezit spre aleea şi balus- 
trada de dincolo şi m-am uitat în întuneric. 

Destul de sigur, în zona de citit de la două niveluri mai jos, i-am 
zărit părul negru şi aripile — l-am văzut rezemându-se de spătarul 
scaunului din fața unui birou identic, cu o gleznă peste genunchi. 
Rânjind la mine. „Pentru că nu pot să lucrez când tu mă distragi.“ 

M-am încruntat la el. „Te distrag?“ 

„Dacă stai lângă mine, ultimul lucru la care mă gândesc este să 
citesc nişte cărți vechi şi prăfuite. Mai ales când eşti îmbrăcată cu 
hainele alea de piele, mulate.“ 

„Porcule!“ 

Chicotul lui răsună prin bibliotecă, printre hârtiile foşnitoare şi 
creioanele scârțâind ale preoteselor care lucrau. 

„Cum te poți teleporta în Casă? Credeam că există protecţii.“ 

„Se pare că biblioteca își face propriile reguli.“ 

Am pufnit. 

„Două ore de lucru“, îmi promise el, întorcându-se din nou spre 
masă şi întinzându-şi aripile - un adevărat ecran ca să nu-l văd şi să 
nu mă vadă. „Apoi ne putem juca.“ 

I-am făcut un gest vulgar. 

„Te-am văzut.“ 

Am făcut-o din nou, iar râsetul lui pluti spre mine când m-am 
întors spre cărțile adunate în fața mea și am început să citesc. 

Am găsit o mulțime de informații despre zid şi formarea lui. 
Când ne-am comparat notițele două ore mai târziu, multe dintre 
texte erau contradictorii, toate pretinzând că dețineau toate infor- 
mațiile despre subiect. Dar erau puține detalii similare, pe care Rhys 
nu le ştiuse. 

El se vindecase la cabana din munți când ei ridicaseră zidul, când 
semnaseră Tratatul. Detaliile care reieşeau fuseseră în cel mai bun caz 
neclare, dar diversele texte pe care le găsise Clotho despre formarea 
zidului și regulile confirmau un lucru: nu fusese menit să dureze. 

Nu, inițial, zidul fusese o soluţie temporară ca să separe oamenii 
şi spiriduşii, până ce pacea ar fi durat suficient de mult timp ca ei să 
se întâlnească mai târziu şi să decidă cum să trăiască împreună — ca 
un singur popor. 

Dar zidul rămăsese. Oamenii îmbătrâniseră şi muriseră, iar 
copiii lor uitaseră promisiunile părinților, ale bunicilor și ale înain- 
tașilor. Iar Marii Spiriduşi care supravieţuiseră... Era o nouă lume, 
fără sclavi. Spiriduşii de rang inferior interveniseră ca să înlocuias- 
că lipsa mâinii de lucru gratuite; granițele teritoriului fuseseră 
refăcute ca să-i găzduiască pe cei strămutați. Era o schimbare atât 
de mare în lume, în secolele de început; atât de mulți se străduiau să 
treacă peste război și să se vindece, încât zidul... zidul devenise per- 
manent şi se transformase în legendă. 

- Chiar dacă toate cele șapte regate se aliază, am spus eu când 
am luat strugurii din bolul argintiu dintr-un salon liniștit din Casa 
Vântului, părăsind biblioteca slab luminată pentru soarele atât de 
necesar, chiar dacă ni se alătură şi Keir, și Regatul Coşmarurilor... 
Vom avea, oare, vreo şansă în acest război? 

Rhys se rezemă de scaunul acoperit de broderii din fața ferestrei 
din tavan şi până-n podea. Velarisul era o întindere scânteietoare 

dedesubt şi dincolo de ea - calm şi minunat, în ciuda urmelor răz- 
boiului care-l presărau acum. 

- Cu o armată împotriva alteia, probabilitatea de a câştiga este 
mică. 

Rostise nişte cuvinte deschise şi sincere. 

M-am mişcat pe scaunul meu identic din partea cealaltă a mesei 
joase dintre noi. 

- Ai putea... Dacă tu şi Regele Hybernului v-aţi înfrunta... 

- Dacă aş câştiga? Rhys ridică o sprânceană şi studie oraşul. Nu 
ştiu. Este destul de deştept să își ascundă puterea. Dar a fost nevoit 
să recurgă la trucuri şi amenințări ca să ne învingă în Hybern. Are 
mii de ani de studiu şi de antrenament. Dacă ne-am lupta... Mă în- 
doiesc de faptul că va permite să se ajungă la asta. Are o şansă mai 
bună la o victorie sigură dacă ne copleşeşte numeric, dacă ne deci- 
mează. Dacă am lupta noi doi, dacă ar accepta o provocare deschisă 
din partea mea... pagubele ar fi catastrofice. Şi asta fără ca el să se 
folosească de Cazan. 

Inima mi se poticni. Rhys continuă: 

- Sunt dispus să suport eu ce-i mai rău, dacă asta înseamnă că 
ceilalți măcar au să ne sprijine împotriva lui. 

Am apucat cotierele cu ciucuri ale scaunului. 

- Nu ar trebui să o faci. 

- S-ar putea să fie singura opțiune. 

- Nu accept varianta asta. 

EI clipi la mine. 

- Prythianul ar putea avea nevoie să mă aleagă pe mine. Deoa- 
rece, cu puterea lui... L-ar fi atacat pe rege şi pe toată armata lui. S-ar 
fi epuizat până ce ar fi fost... 

- Eu am nevoie de tine. Să te aleg. În viitorul meu. 

Linişte. Şi, în ciuda soarelui care îmi încălzea picioarele, un frig 
groaznic mă străbătu. 

Gâtul i se înălță. 

- Dacă asta înseamnă să-ți ofer un viitor, atunci sunt dispus să 
o fac... 

- Nu vei face așa ceva. Am gâfâit dezgolindu-mi dinții, aplecân- 
du-mă înainte pe scaun. 

Rhys mă privi, cu ochii mijiți. 

- Cum poți să-mi ceri să nu ofer tot ce am ca să mă asigur că tu, 
familia şi poporul meu veți supraviețui? 

- Ai oferit destul. 

- Nu destul. Nu încă. 

Îmi fu greu să respir, să văd dincolo de usturimea din ochi. 

- De ce? De unde vine asta, Rhys? 

Pentru prima dată, el nu răspunse. 

Şi ceva destul de fragil din expresia lui, o rană nevindecată, care 
licărea acolo, mă făcu să oftez, să-mi frec fața şi să-i spun: 

- Doar... lucrează cu mine. Cu toți. Împreună. Asta nu este doar 
povara ta. 

El luă altă boabă de strugure de pe ciorchine şi-o mestecă. Buzele 
i se mișcară, schițând un zâmbet. 

- Aşadar, ce propui? 

Încă vedeam vulnerabilitatea din ochii lui, încă o simţeam în 
legătura dintre noi, dar mi-am înclinat capul. M-am gândit la tot ce 
ştiam, la tot ce se întâmplase. M-am gândit la cărțile pe care le 
citisem în biblioteca din subsol. O bibliotecă ce găzduia... 

- Amren ne-a avertizat să nu unim cele două jumătăţi ale Cărţii, 
am spus gânditoare. Dar noi am făcut-o — eu am făcut-o. Ea a spus că 
ar putea trezi nişte creaturi mai bătrâne, care să vină în căutarea ei. 

Rhys îşi cobori piciorul mai jos, peste genunchi. 

- Poate că Hybernul are mai mulți soldaţi, am spus eu, dar dacă 
noi am avea monştri? Ai spus că Hybernul va prevedea o alianță cu 
toate regatele participante, dar poate că nu una cu creaturi care nu au 
nicio legătura cu asta. M-am aplecat în față. Şi nu mă refer la monștrii 

care hoinăresc prin lume, ci la unul anume, care nu are nimic de pier- 
dut, ci doar de câştigat. 

Unul pe care aş fi făcut tot ce-mi stătea în putere ca să-l folosesc, 
decât să îl las pe Rhys să suporte singur asta. 

El ridică din sprâncene. 

- 0? 

- Cioplitorul de Oase, l-am lămurit eu. El şi Amren au căutat o 
cale de întoarcere în lumile lor. 

Cioplitorul fusese insistent şi neînduplecat, când în acea zi din 
Închisoare mă întrebasem unde fusesem când murisem. Aş fi putut 
jura că pielea bronzată a lui Rhys se albi, dar am adăugat: 

- Nu ştiu dacă este timpul să-l întreb ce ar da ca să se întoarcă 
acasă. 


CAPITOLUL 
21 


Muşchii dureroşi ai spatelui, mijlocului şi ai coapselor se revol- 
taseră complet înainte ca eu şi Rhys să ne despărțim, partenerul 
meu plecând ca să-i dea de urmă lui Cassian -— care avea să mă în- 
soţească a doua zi dimineaţă la Închisoare. Dacă am fi plecat amân- 
doi, ar fi părut un gest poate prea... disperat, prea vital. Dar dacă Marea 
Doamnă şi generalul ei i-ar fi făcut o vizită Cioplitorului ca să-i 
adreseze nişte întrebări ipotetice... 

Tot ne-ar fi dat de gol, dar poate că nu chiar pe cât de mult aveam 
nevoie de un sprijin în plus. Iar Cassian, în mod deloc surprinzător, 
ştia mai multe despre Cioplitor decât oricine altcineva, mulțumită 
unei fascinaţii morbide pentru toți deținuții Închisorii. Mai ales de 
vreme ce el era responsabil cu întemnițarea unora dintre ei. 

Dar, cât Rhys îl căuta pe Cassian, aveam şi eu o sarcină. 

Mă crispam și şuieram mergând pe holurile întunecate şi roşii 
ale Casei ca să le găsesc pe sora mea şi pe Amren şi să văd care din 
ele mai rezista după prima lecţie. Printre altele. 

Le-am găsit într-o cameră de lucru uitată și liniştită, privindu-se 
cu răceală una pe cealaltă. 

Cărţile erau împrăștiate pe masa dintre ele. Singurul sunet care 
se auzea era ticăitul unui ceas de lângă dulapurile prăfuite. 

- Îmi pare rău că vă întrerup concursul de holbat, am spus eu, 
zăbovind în pragul uşii, şi mi-am frecat un loc din zona lombară. 
Voiam să văd cum a decurs prima lecţie. 

- Bine. Amren nu îşi lua privirea de la sora mea, un mic zâmbet 
născându-se pe buzele-i roşii. 

Am studiat-o pe Nesta, care se uita la Amren cu un chip împietrit. 

- Ce faceţi? 

- Aşteptăm, spuse Amren. 

- Ce? 

- Ca băgăcioşii să ne lase în pace. 

M-am îndreptat de spate, dregându-mi vocea. 

- Face parte din antrenamentul ei? 

Amren întoarse capul spre mine cu o lentoare exagerată, părul 
drept şi scurt până la bărbie mişcându-se. 

- Rhys are metodele lui de a te antrena. Eu le am pe ale mele. 
Dinţii albi îi licăriră cu fiecare cuvânt. Mâine-seară vizităm Regatul 
Coşmarurilor - ea are nevoie de un antrenament de bază înainte să 
o facem. 

- Cum ar fi? 

Amren oftă spre tavan. 

- Trebuie să înveţe cum să se protejeze de minţile şi de puterile 
curioase. 

Am clipit. Ar fi trebuit să mă gândesc că, dacă Nesta ni se alătura 
în Oraşul Cioplit... trebuia să cunoască niște metode de apărare, 
altele decât cele pe care aş fi putut să o învăţ personal. 

- Eşti bine? am întrebat-o eu. 

Amren țâțâi. 

- Este bine. Încăpăţânată ca un măgar, dar, de vreme ce sunteți 
rude, nu sunt surprinsă. 

M-am încruntat. 

- De unde să am habar care sunt metodele tale? Din câte ştiu, ai 
învăţat o tehnică îngrozitoare în Închisoare. 

Atentă. Fra atât de atentă. 

Amren spuse printre dinți: 

- Am învățat destule acolo, dar cu siguranță nu asta. 

Mi-am înclinat capul, părând curioasă. 

- Ai interacționat vreodată cu ceilalți? 

Cu cât mai puțini știau despre călătoria mea de a doua zi ca să îl 
vizitez pe Cioplitor, cu atât era mai sigur şi cu atât mai mică şansa 
ca Hybernul să afle de asta. Nu de frica trădării, dar... riscuri exis- 
tau mereu. 

Lui Azriel, acum plecat să culeagă informaţii despre Regatul 
Toamnei, avea să i se spună când urma să se întoarcă în seara asta. 
Lui Mor... i-aș fi spus în cele din urmă. Dar în ceea ce-o privea pe 
Amren... Rhys şi cu mine hotărâserăm să aşteptăm ca să-i spunem 
lui Amren. Ultima dată când fuseserăm la Închisoare, ea fusese... 
iritată. Trebuia să-i spunem că intenționam să-i asmuţim unul din- 
tre tovarășii de închisoare? Poate că nu era cel mai bun lucru pe 
care să-l menţionăm cel puţin cât aşteptam să găsească un mod de 
a repara zidul şi să o antreneze pe sora mea. 

Nerăbdarea se undui pe chipul lui Amren, ochii argintii 
aprinzându-i-se. 

- N-am vorbit cu ei decât în şoaptă şi prin ecourile din piatră, 
fato. Şi m-am bucurat. 

- Ce este Închisoarea? întrebă în cele din urmă Nesta. 

- Un iad îngropat în piatră, spuse Amren. Plin de creaturi pen- 
tru care ar trebui să-i mulțumeşti Mamei că nu mai umblă libere 
pe pământ. 

Nesta se încruntă, dar tăcu. 

- Cum ar fi? am întrebat eu. Orice informaţie suplimentară pe 
care ar fi putut s-o deţină... 

Amren își dezgoli dinţii. 

- Predau o lecţie despre magie, nu una de istorie. Ea flutură o 
mână. Dacă vrei să bârfeşti cu cineva, du-te și caută unul dintre câini. 
Sunt sigură că la etaj Cassian încă mai adulmecă. 

Nestei buzele îi zvâcniră în sus. 

Amren arătă spre ea cu un deget subțire, desăvârşit cu o unghie 
ascuţită şi îngrijită. 

- Concentrează-te! Organele vitale trebuie protejate tot timpul. 

Am bătut uşor cu mâna pragul uşii deschise. 

- Am să caut mai multe informaţii pentru tine la bibliotecă, 
Amren! i-am spus, fără ca ea să-mi răspundă, în schimb. Noroc! am 
adăugat eu. 

- Nu are nevoie de noroc, spuse Amren. 

Nesta pufni în râs. 

M-am gândit că era singurul rămas-bun pe care l-aș fi primit. 
Poate că era... o alegere greşită să le las pe Amren şi pe Nesta să se 
antreneze împreună. Chiar dacă perspectiva de a le dezlănţui asu- 
pra Regatului Coşmarurilor... Gândul mă făcu să zâmbesc un pic. 

Înainte ca Mor, Rhys, Cassian şi cu mine să ne adunăm pentru 
cină la casa din oraş - Azriel fiind încă plecat să spioneze - muşchii 
mă dureau atât de mult, că abia am reușit să urc scările de la intrare. 
Destul de mult, încât am renunţat la planul de a-l mai vizita pe 
Lucien acasă, după masă. Mor fu ţâfnoasă şi tăcută cât am mâncat, 
anticipând vizita de a doua zi. 

De-a lungul secolelor, fusese nevoită să lucreze destul cu Keir şi 
totuși, ziua de mâine... În timpul mesei îl avertizase doar o dată pe 
Rhys că trebuia să se gândească bine la oferta pe care ar fi putut Keir 
să i-o facă în schimbul armatei lui. Rhys ridicase din umeri, spunând 
că avea să se gândească la asta la momentul potrivit. Nu era un 
răspuns, iar asta o făcuse pe Mor să scrâșnească din dinți. 

Nu o condamnam. Cu mult înainte de Război, familia ei o chi- 
nuise în moduri la care nici nu am îndrăznit să mă gândesc, nu cu 

mai puțin de o zi înainte de a-i întâlni din nou ca să le cerem ajuto- 
rul. Să lucrăm cu ei. 

Rhys, Mama să-l binecuvânteze, avea o baie care mă aştepta 
după masă. 

Aveam nevoie de toată puterea a doua zi, pentru monștrii pe 
care trebuia să-i înfrunt în străfundurile a doi munți foarte diferiți. 


z3 


Nu mai fusesem aici de câteva luni, dar zidurile din piatră sculp- 
tată erau la fel cum le văzusem ultima dată, torțele fixate cu scoabe 
încă mai luminând din loc în loc. 

Nu în Închisoare, ci la Poalele Muntelui. 

Dar în locul trupului mutilat al lui Clare, țintuit pe zidul de dea- 
supra mea... 

Ochii ei albaştri erau încă mari de groază. Răceala arogantă 
dispăruse şi nu-și mai ținea bărbia sus, ca o regină. 

Pe Nesta o răniseră la fel ca pe Clare. 

Iar în spatele meu, ţipând şi implorând... 

M-am întors şi am văzut-o pe Elain, goală şi suspinând, legată 
de stâlpul imens, aşa cum fusesem cândva ameninţată că aveam să 
sufăr şi eu. Spiriduşi cu mâini noduroase şi măşti roteau mânerele 
de fier, întorcând-o... 

Am încercat să mă mişc şi să înaintez rapid. 

Dar eram înțepenită, legată de podea, cu lanţuri invizibile. 

Râsete feminine pluteau din celălalt capăt al sălii tronului, de pe 
podiumul acum gol. 

Gol, pentru că Amarantha era cea care înainta în întuneric, pe 
vreun hol care nu existase înainte, dar care acum se întindea în neant. 

Rhysand o urma, plecând împreună cu ea spre dormitor. 

El se uită doar o dată la mine, peste umăr. 

Peste aripile lui întinse, pe care Amarantha avea să le vadă şi să 
le distrugă chiar după ce ea... 

Țipam după el să se oprească, zbătându-mă în legături. Rugămin- 
tile lui Elain se auzeau tot mai stridente. Rhys continua să meargă 
cu Amarantha, permițându-i să îl ia de mână și să-l tragă după ea. 

Nu puteam să mă mişc şi nici să opresc nimic din toate astea... 


Hh 


Am ieşit din vis ca un peşte care se zbătea într-o plasă aruncată 
în adâncul mării. 

Şi, cândam ajuns la suprafaţă... am rămas pe jumătate acolo. Eram 
pe jumătate în corpul meu, la Poalele Muntelui, urmărind cum... 

- Respiră! 

Cuvântul fu un ordin, rostit cu acea autoritate primară la care, 
rareori, apela. 

Însă privirea mi se limpezi, iar pieptul mi se umflă. Am alunecat 
un pic mai mult înapoi în corpul meu. 

- Din nou. 

Aşa am făcut. Chipul lui îmi apăru în faţa ochilor, luminile fae 
aprinzându-se în lămpile şi bolurile din dormitorul nostru. Aripile 
îi erau strânse, încadrându-i părul zburlit, şi era tras la faţă. 

Rhys. 

- Din nou, spuse el. M-am supus. 

Oasele îmi deveniseră fragile, iar stomacul mi se agita. Am închis 
ochii, luptându-mă cu greața. Groaza unduitoare își ţinea ghearele 
înfipte adânc. Încă vedeam cum ea îl condusese pe acel hol. Spre... 

M-am ridicat şi m-am rostogolit spre marginea saltelei, strân- 
gând-o cu putere câtă vreme am încercat să vomit pe covor. El îmi 
atinse imediat spatele, masându-mă în cercuri liniștitoare, dar eu 
m-am concentrat asupra respirației, încercând totodată să alung 
amintirile din nou zugrăvite, rând pe rând. 

Pe jumătate întinsă peste margine, am zăcut câteva minute lungi, 
timp în care el tot îmi masă spatele. 

Când în cele din urmă am reuşit să mă mişc, după ce greața 
dispăruse... m-am întors din nou şi, când i-am văzut chipul... I-am 
cuprins talia cu braţele şi l-am ţinut strâns când mă sărută tăcut pe 
păr, amintindu-mi de nenumărate ori că ieşisem, că supravieţuisem. 
Niciodată şi nimănui nu aveam să mai permit să-l rănească aşa. Să 
le mai rănească aşa pe surorile mele. 

Niciodată. 


CAPITOLUL 
22 


În dimineaţa următoare, am simțit că Rhys era atent la mine câtă 
vreme ne-am îmbrăcat și în timpul micului dejun consistent. Totuși 
el nu insistă; nu-mi ceru să îi spun ce mă târâse în iadul ţipetelor. 

Trecuse mult timp de când coşmarurile ne treziseră din somn, 
creând confuzie. 

Abia când ne-am aflat pe hol, aşteptându-l pe Cassian înainte să 
ne teleportăm la Închisoare, Rhys, stând rezemat de balustrada 
scărilor, mă întrebă: 

- Simţi nevoia să vorbeşti despre asta? 

Hainele mele illyriene din piele scârțâiră când m-am întors 
spre el. 

- Cu mine... sau cu oricine altcineva, mă lămuri Rhys. 

I-am răspuns sincer, trăgând de capătul cosiţei împletite. 

- Cu toate lucrurile care ne aşteptă, cu ce este în joc... Mi-am 
lăsat cosiţa să cadă. Nu ştiu. Cred că a sfâşiat o... parte din mine 
care, mulțumită amândurora, se refăcea încet. 

El dădu din cap, fără teamă sau reproş în privire. 

Aşadar, i-am povestit tot, poticnindu-mă la părțile care încă mă 
îmbolnăveau. El nu făcu decât să mă asculte. 

Tot tremuram când am terminat, dar... când mi-am exprimat 
teama cu voce tare, prinsoarea feroce a terorilor se domoli, 

evaporându-se ca roua la soare. Am expirat prelung, ca și când aș fi 
suflat fricile din mine, lăsându-mi corpul să se relaxeze. 

Rhys se îndepărtă tăcut de balustradă şi mă sărută de două ori. 

După o clipă, Cassian intră pe uşa din faţă şi mormăi că era prea 
devreme ca să suporte să ne vadă sărutându-ne. Partenerul meu 
mârâi la el înainte să ne ia pe amândoi de mână și să ne teleporteze 
la Închisoare. 

Rhys îmi strânse degetele mai mult decât de obicei, când vântul 
suflă în jurul nostru, Cassian alegând cu înţelepciune să tacă. Când 
am ieșit din vântul întunecat şi rotitor, Rhys se aplecă să mă sărute 
pentru a treia oară, dulce şi uşor, înainte ca lumina gri și şuieratul 
vântului să ne întâmpine. 

Aparent, Închisoarea era rece şi ceţoasă, indiferent de anotimp. 

Stând la baza muntelui stâncos şi acoperit de mușchi sub care 
era construită Închisoarea, Cassian şi cu mine ne-am uitat încrun- 
taţi spre pantă. 

În ciuda hainelor din piele illyriene, frigul îmi intra în oase. Mi-am 
frecat braţele şi am ridicat din sprâncene spre Rhys, care nu se schim- 
base de hainele obişnuite, atât de nepotrivite în insulița verde — 
unde era umed şi bătea vântul - din mijlocul unei mări cenușii. 

Vântul îi zburli părul negru în timp ce ne studie, Cassian măsu- 
rând deja din priviri muntele ca pe un oponent. Două săbii illyriene 
erau încrucişate pe spatele musculos al generalului. 

- Când vei fi înăuntru, nu vei putea să mă contactezi, spuse 
Rhys, cuvintele abia auzindu-i-se în vânt şi fuioarele argintii care 
coborau de pe versant. 

- De ce? 

Mi-am frecat mâinile deja îngheţate, înainte de a-mi încălzi din 
nou palmele cu o răsuflare caldă. 

- Din cauza protecţiilor şi a vrăjilor mult mai vechi decât Pry- 
thianul, fu tot ce spuse Rhys şi făcu semn din bărbie spre Cassian. 
Să nu vă pierdeţi din ochi unul pe celălalt. 

Seriozitatea cu care vorbi Rhys mă făcu să nu îi răspund. 

Într-adevăr, privirea partenerului meu era dură, fermă. Cât noi 
eram aici, el și Azriel aveau să discute despre ce aflase cel din urmă 
despre poziția Regatului Toamnei în ceea ce privea războiul, iar apoi 
să-şi modifice strategia pentru întâlnirea cu Marii Lorzi, dar eu 
simțeam impulsul de a-i cere să ni se alăture. Să ne protejeze. 

- Să-mi strigi prin legătură când ieşi din nou, spuse Rhys cu o 
blândeţe care nu i se citi şi în privire. 

Cassian se uită peste umăr. 

- Întoarce-te în Velaris, cloşcă! Ne vom descurca. 

Rhys îl fixă din nou cu o privire serioasă, care nu îl caracte- 
riza deloc. 

- Aminteşte-ţi pe cine ai închis aici, Cassian. 

Cassian îşi strânse aripile, ca şi când toți mușchii s-ar fi încordat 
pentru luptă, arătându-se stabil şi solid ca muntele pe care urma 
să-l escaladăm. 

Făcându-mi semn din ochi, Rhys dispăru. 

Cassian îşi controlă cataramele săbiilor şi îmi făcu semn să încep 
lunga drumeţie spre vârf. Stomacul mi se încordă când m-am uitat 
la panta din față, la goliciunea şuierătoare a locului. 

- Pe cine ai închis aici? 

Pământul acoperit de mușchi îmi amortiza pașii. 

Cassian îşi duse un deget cu cicatrice la buze. 

- Mai bine îţi povestesc altă dată. 

Corect. L-am urmat, coapsele arzându-mi la fiecare pas pe 
panta abruptă. Ceaţa îmi răci fața. Cassian îşi conserva puterea, 
nu-și risipea nicio picătură de energie ca să ne protejeze de ele- 
mentele naturii. 

- Chiar crezi că eliberarea Cioplitorului ne va ajuta împotriva 
Hybernului? 

- Tu eşti generalul, am spus eu gâfâind, tu să-mi spui. 

EI se gândi, vântul răvășindu-i părul negru peste faţa bronzată. 

- Chiar dacă promiți că ai să găseşti o cale de a-l trimite înapoi 
în lumea lui cu Cartea sau să-i dai ce lucru păcătos îşi doreşte, spuse 
gânditor Cassian, cred că ar fi mai bine să găseşti o cale de a-l con- 
trola în lumea asta, altfel, vom lupta cu inamici pe toate fronturile. 
Şi ştiu cine ne va distruge. 

- Cioplitorul este atât de rău? 

- Mă întrebi chiar înainte să ne întâlnim cu el? 

- Presupun că Rhys ar fi refuzat dacă ar fi fost chiar atât de ris- 
cant, am spus printre dinți. 

— Se ştie că Rhys urzeşte planuri care îmi fac inima să-mi stea în 
loc, mormăi Cassian. Deci nu aş conta pe rațiunea lui. 

M-am încruntat la Cassian, iar el îmi rânji ca un lup şi scrută 
cerul înnorat, ca şi când ar fi vrut să vadă dacă eram spionaţi, apoi 
muşchii, iarba şi pietrele de sub cizmele noastre, în căutarea ure- 
chilor care ascultau de dedesubt. 

- Înainte ca Marii Lorzi să pună mâna pe Prythian, era viaţă aici, 
spuse el, răspunzându-mi în sfârşit la întrebare. Vechii zei, cum le 
spunem noi. Ei dominau pădurile, râurile şi munții — unii erau crea- 
turile alea. Apoi magia s-a orientat spre Marii Spiriduşi, care i-au 
adus cu ei pe Cazan şi pe Mamă şi, chiar dacă vechii zei mai sunt 
veneraţi de câţiva, cei mai mulți i-au uitat. 

M-am ţinut de o piatră mare şi gri când m-am cățărat pe ea. 

- Cioplitorul de Oase era un zeu vechi? 

Fl îşi trecu o mână prin păr, pietrele Siphon strălucind în lu- 
mina apoasă. 

- Asta spune legenda şi se zvonea că era în stare să ucidă sute de 
soldaţi dintr-o singură suflare. 

Un fior care nu avea nicio legătură cu vântul rece îmi cobori pe 
şira spinării. 

- Este util pe câmpul de luptă. 

Pielea bronzată a lui Cassian se albi când se gândi la asta. 

- Nu fără măsurile de precauţie corespunzătoare. Nu fără ca el 
să fie obligat să ne asculte cu prețul vieţii lui. 

Am presupus că trebuia să mă gândesc şi la chestiunea aceasta. 

- Cum a ajuns aici, la Închisoare? 

- Nu ştiu. Nimeni nu ştie. 

Cassian mă ajută să urc peste un bolovan, apucându-mă strâns 
de mâini. 

- Dar cum plănuieşti să-l eliberezi din Închisoare? 

Am tresărit. 

- Presupun că prietena noastră ştie, de vreme ce a ieşit. 

Atenţi - trebuia să fim atenţi când îi menționam numele lui 
Amren aici. 

Solemnitatea se citi pe chipul lui Cassian. 

- Ea nu vorbeşte despre cum a reuşit, Feyre. În locul tău, aş avea 
grijă cu ea. 

De vreme ce încă nu-i spusesem lui Amren unde eram azi şi ce 
făceam, m-am gândit dacă să spun mai multe, dar în față, sus pe 
pantă, porţile masive din os se deschiseră. 


Hh 


Uitasem greutatea aerului din Închisoare; era de parcă înaintam 
cu greu prin aerul stătut al unui mormânt, ca şi când am fi inspirat 
suflarea din gura deschisă a unui craniu. 

Amândoi țineam o sabie illyriană într-o mână, lumina fae înăl- 
țându-se înainte ca să ne arate calea, dansând pe alocuri şi alunecând 
de-a lungul metalului strălucitor. Celelalte mâini ale noastre... Cassian 
mă apucă de mână la fel de strâns cum l-am apucat şi eu când am 
coborât în bezna eternă a Închisorii, paşii noştri scârțâind pe pă- 
mântul uscat. Nu erau uşi — niciuna pe care să o vedem. 

Dar, în spatele rocii negre şi solide, încă îi simțeam. Aş fi putut 
jura că un scârțâit slab umplu coridorul, din partea cealaltă, ca şi 

când cineva ar fi zgâriat-o cu unghiile. Ceva imens, vechi și liniştit ca 
vântul într-un câmp de grâu. 

Cassian tăcu, urmărind ceva - numărând ceva. 

- S-ar putea să fie... o idee foarte proastă, am recunoscut eu şi 
l-am strâns mai puternic de mână. 

- O, cu siguranţă este, spuse Cassian schițând un zâmbet când 
am continuat să coborâm în bezna şi liniştea asurzitoare. Dar ăsta e 
războiul. Nu ne permitem luxul unor idei bune - le alegem doar pe 
cele mai puţin rele. 


Hp 


Uşa spre celula Cioplitorului de Oase se deschise în clipa în care 
am atins-o cu palma. 

- Merită suferința de a fi partenera lui Rhys, zise Cassian când 
uşa din os alb se deschise în întuneric. 

Înăuntru se auzi un chicot slab. 

Amuzamentul nu se mai citi pe chipul lui Cassian când îl auzi şi 
am intrat în celulă, ţinându-ne încă de mână. 

Sfera de lumină fae se înălță în față, luminând celula cioplită în 
piatră. 

Cassian mârâi la ce şi pe cine îi dezvălui aceasta. 

Total diferit, fără îndoială, de acelaşi băiat care îmi zâmbea acum. 

Cu părul negru şi ochi albaștri. 

Am tresărit la chipul copilului, la ce nu observasem prima dată. 
La ce nu înțelesesem. 

Era chipul lui Rhysand. Culoarea, ochii... era chipul partene- 
rului meu. 

Dar buzele pline şi mari ale Cioplitorului se strâmbară în zâm- 
betul acea hidos... Era gura mea. Gura tatălui meu. 

Părul de pe braţe mi se ridică. Cioplitorul își înclină capul în 
semn de salut - salut şi confirmare, ca şi când ar fi ştiut exact de ce 
anume îmi dădusem seama. Pe cine văzusem şi încă vedeam. 

Pe fiul Marelui Lord. Pe fiul meu. Fiul nostru. Dacă supra- 
viețuiam suficient de mult încât să-l port în pântece. 

Dacă nu eşuam în sarcina mea de a-l recruta pe Cioplitor. Dacă 
nu eşuam în unirea Marilor Lorzi și a Regatului Coşmarurilor şi a 
păstrării zidului intact. 

Am făcut eforturi să nu îmi tremure genunchii. Chipul lui 
Cassian era destul de palid încât să-mi dau seama că orice vedea 
el... nu era un băiat frumos. 

- Mă întrebam când te vei întoarce, spuse Cioplitorul, vocea 
băiatului fiind dulce şi totuşi îngrozitoare din cauza creaturii antice 
ce pândea din sinea lui. Mare Doamnă, adăugă el, te rog să-mi ac- 
cepți felicitările pentru unirea voastră! El aruncă o privire spre 
Cassian. Simt mirosul vântului asupra ta. Mai schiță un zâmbet. 
Mi-ai adus un dar? 

Am băgat mâna în buzunarul jachetei şi am aruncat la picioarele 
Cioplitorului o mică bucată de os, nu mai mare decât mâna mea. 

- Asta e tot ce a mai rămas din Attor după ce l-am spulberat pe 
străzile Velarisului. 

Ochii albaştri se măriră cu o încântare păcătoasă. Nici măcar nu 
ştiusem unde păstrasem bucata asta. Fusese păstrată până acum - 
tocmai pentru așa ceva. 

- Ce setoasă de sânge este noua mea Mare Doamnă! spuse 
mieros Cioplitorul, ridicând osul crăpat și întorcându-l în mâinile 
mici şi delicate. Simt mirosul surorii mele pe pielea ta, Distrugătoarea 
Blestemului, adăugă Cioplitorul. 

Gura mi se uscă. Sora lui... 

- Ai furat de la ea? A țesut un fir din viaţa ta în războiul ei de 
țesut? 

Ţesătoarea din Pădure. Inima îmi bătu cu putere. Nici măcar 
respirând adânc nu am reușit să o domolesc. Cassian mă strânse de 
mână. 

- Dacă îți spun un secret, inimă de războinic, ce îmi vei da? îi 
zise Cioplitorul, mieros, lui Cassian. 

Niciunul din noi nu vorbi. Cu atenţie... trebuia să ne alegem cu- 
vintele şi să acţionăm cu foarte mare atenţie. 

Cioplitorul mângâie bucata de os din palmă, cu atenţia fixată 
asupra chipului împietrit al lui Cassian. 

- Dacă ţi-aş spune ce mi-au şoptit întunericul şi marea de din- 
colo, Lord al Măcelului? Cum s-au cutremurat de frică pe insula de 
peste mare. Cum au tremurat când a ieşit ea. Ea a luat ceva - ceva 
preţios. A smuls-o cu dinţii. 

Chipul bronzat al lui Cassian se albise, iar el îşi strânsese aripile. 

- Ce ai trezit în ziua aceea în Hybern, Prinţ al Bastarzilor? 

Sângele mi se răci. 

- Ce a ieşit nu era ce a intrat. Cioplitorul râse răguşit când lăsă 
bucata de os pe pământul de lângă el. Cât de minunată este — tânără 
ca un pui de cerb şi totuşi veche ca marea. Cum te cheamă la ea. O 
regină, aşa cum a fost cândva sora mea. Îngrozitoare şi mândră; 
frumoasă ca un răsărit de soare iernatic. 

Rhys mă avertizase de capacitatea prizonerilor de a minţi, de a 
vinde orice, ca să scape. 

- Nesta, şopti Cioplitorul de Oase. Nes-ta! 

L-am strâns pe Cassian de mână. Destul. Destul cu tachinarea şi 
chinul. Dar el nu se uită la mine. 

- Cum îi strigă vântul numele. Îl auzi și tu? Nesta. Nesta. Nesta. 

Oare Cassian mai respira? 

- Ce a făcut când s-a înecat în bezna eternă? Ce a luat? 

Tonul pe care fu rostit ultimul cuvânt mă făcu să nu mă mai abțin. 

- Dacă vrei să afli, poate că ar trebui să-ţi ţii gura suficient cât 
să-ți explicăm. 

Vocea mea păru să îl scoată pe Cassian din transă. Respiră sa- 
cadat şi repede şi îmi studie chipul - cu regret în privire. 

Cioplitorul chicoti. 

- Se întâmplă atât de rar să am companie. lartă-mi vorbăria! zise 
el în timp ce își sprijinea un picior peste celălalt. Şi de ce mi-ai cău- 
tat serviciile? 

- Am obținut Cartea Respiraţiilor, am spus eu nonşalant. Con- 
ţine niște... vrăji interesante. Totul este codat. Cineva cunoscut le-a 
decodat pe cele mai multe. Încă le studiază pe celelalte. Sunt vrăji 
care ar putea... trimite pe cineva ca ea acasă. Şi pe alții ca ea. 

Ochii violeți ai Cioplitorului se aprinseră ca o flacără. 

- Ascult. 


CAPITOLUL, 
25 


- Războiul se apropie, i-am spus Cioplitorului. Se zvoneşte că 
ai... daruri care ar putea fi de folos pe câmpul de luptă. 

EI îi zâmbi lui Cassian, ca şi când ar fi înțeles de ce mă însoțise. 

- Totul are un preţ, spuse gânditor Cioplitorul. 

- În limite rezonabile, îi răspunse Cassian. 

Cioplitorul îşi studie celula. 

- Şi crezi că vreau să mă... întorc? 

- Nu vrei? 

Cioplitorul îşi îndoi picioarele sub corpul fragil. 

- Locul din care am venit... Cred că acum este doar pulberea 
care pluteşte pe câmp. Nu mai am o casă la care să mă întorc. Nu 
una pe care mi-o doresc. 

Pentru că, dacă fusese aici înainte ca Amren să fi sosit... De zeci 
de mii de ani - poate mai mult. Nu m-am gândit la senzaţia de gol 
din stomacul meu. 

- Atunci, poate îmbunătăţirea... condiţiilor de trai te-ar putea 
atrage, dacă în lumea asta îți doreşti să fii. 

- Celula asta, Distrugătoare a Blestemului, este locul în care 
vreau să fiu. Cioplitorul atinse murdăria de lângă el. Crezi că i-am 
lăsat să mă prindă fără să am un motiv bun? 

Cassian păru să se mişte - păru să devină conştient şi concen- 
trat. Gata să ne scoată de aici. 

Cioplitorul trasă trei cercuri suprapuse și întretăiate în praf. 

- Ai cunoscut-o pe sora mea - pe geamăna mea. Pe Ţesătoarea, 
cum îi spuneţi voi acum. O chemă Stryga. Ea şi fratele nostru mai 
mare, Koschei, cum s-au mai bucurat de lumea asta când am intrat 
în ea! Ce s-au mai temut de ei Spiriduşii antici şi cum i-au venerat! 
Dacă aş fi fost mai curajos, poate că nu m-aș fi grăbit - poate aș fi 
aşteptat ca puterea lor să scadă, ca războinica Fae de demult să o 
păcălească pe Stryga să îşi limiteze puterile şi să rămână închisă la 
Mijloc; şi Koschei — limitat şi legat de micul lui lac de pe continent. 
Totul s-a întâmplat înainte de Prythian, înainte ca pământul să fie 
săpat şi vreun Mare Lord încoronat. 

Cassian şi cu mine am aşteptat, neîndrăznind să-l întrerupem. 

- Războinica Fae a fost isteață. Urmașii ei au dispărut demult - 
deşi câțiva se mai trag din familia ei. El zâmbi, poate un pic cam trist. 
Nimeni în afară de mine nu îşi aminteşte numele ei. Ar fi fost salvarea 
mea, dacă nu aş fi ales cu mult înainte ca ea să umble pe pământ. 

Am așteptat şi am tot așteptat, analizând frânturile din po- 
vestea lui. 

- La sfârşit, nu a putut să îi ucidă - erau prea puternici. Puteau fi 
doar ținuți sub control. Cioplitorul își trecu mâna peste cercurile pe 
care le desenase, ştergându-le complet. Ştiam asta cu mult înainte ca 
ea să îi prindă - mi-am asumat sarcina de a-mi găsi calea spre aici. 

- Ca să cruţi lumea de tine? întrebă Cassian, încruntându-se. 

Ochii Cioplitorului scânteiau precum cea mai puternică flacără. 

- Ca să mă ascund de fraţii mei. 

Am clipit. 

- De ce? 

- Ei sunt zei ai morţii, fato, spuse printre dinţi Cioplitorul. Tu 
eşti nemuritoare - sau ai trăit destul cât să pari astfel. Dar frații mei 
şi cu mine... Suntem diferiți. Iar ei doi... Sunt mai puternici. Cu 
mult mai puternici decât am fost eu vreodată. Sora mea... ea a găsit 

o cale să mănânce însăşi viața. Ca să rămână tânără şi frumoasă 
pentru totdeauna, mulțumită vieților pe care le curmă. 

Țesutul - firele din casă, acoperişul făcut din păr... Mi-am notat 
să-l arunc pe Rhys în Sidra pentru că mă trimisese în coliba aia. 

Dar Cioplitorul... 

- Dacă ei sunt zeii morții, atunci tu ce eşti? am întrebat eu. 

Moarte. El mă întrebase de nenumărate ori despre moarte. 
Despre ce aştepta dincolo de ea, despre cum era. Unde fusesem. Aş 
fi spus că era doar curios, dar... 

Chipul băiatului se încreți amuzat - chipul fiului meu, viziunea 
viitorului pe care o avusesem o dată, în urmă cu multe luni, ca un 
fel de chin sau întrupare a ceea ce nu îndrăznisem încă să recunosc 
în sinea mea. Lucrul de care eram sigură. Jar acum... băiatul acela... 
Era un altfel de chin, pentru viitorul pe care eram pe cale să-l pierd. 

- Sunt uitat, asta sunt. Şi aşa prefer să fiu. Cioplitorul îşi rezemă 
capul de zidul de piatră din spatele lui. Deci află că nu vreau să plec 
de aici. Că nu vreau să le amintesc surorii şi fratelui meu că sunt viu 
şi în această lume. Așa limitați şi cu puterile slăbite, influenţa lor 
rămâne... considerabilă. 

- Dacă Hybernul câştigă războiul, spuse răguşit Cassian, s-ar pu- 
tea să găseşti porţile locului acesta larg deschise, iar pe sora şi pe fra- 
tele tău dezlănțuiți din teritoriile lor... şi interesaţi să-ți facă o vizită. 

- Nici măcar Hybernul nu este atât de nesăbuit. El pufni satisfăcut. 
Sunt sigur că sunt alți deținuți cărora oferta ta li se va părea... tentantă. 

Sângele îmi vui în trup. 

- Nici măcar nu te gândeşti să ne ajuţi! Am fluturat o mână în 
celula lui. Asta preferi - pentru eternitate? 

- Dacă i-ai cunoaște pe fratele şi pe sora mea, Distrugătoarea 
Blestemului, ți s-ar părea o alternativă mai înțeleaptă şi mult mai 
comodă. 

Am deschis gura, dar Cassian îmi strânse mâna în semn de aver- 
tisment. Destul. Spusesem destule, dezvăluisem destule. Nu ne-ar fi 
fost de niciun folos să ne arătăm atât de disperaţi... 

- Ar trebui să plecăm, îmi spuse Cassian, afişând un calm netul- 
burat. Ne aşteaptă bucuriile Orașului Cioplit. 

Chiar am fi întârziat, dacă nu plecam acum. I-am aruncat o pri- 
vire încruntată Cioplitorului în loc de rămas-bun, lăsându-l pe 
Cassian să mă conducă spre ușa deschisă a celulei. 

- Vă duceţi în Orașul Cioplit, spuse Cioplitorul. Nu era tocmai 
o întrebare. 

- Nu văd de ce te priveşte asta, i-am spus peste umăr. 

Ritmul tăcut al Cioplitorului răsună în jurul nostru şi ne făcu să 
ne oprim în prag. 

- Presupun că e ultima încercare, spuse gânditor Cioplitorul, 
măsurându-ne din priviri, de a aduna tot Regatul Nopţii. 

- Repet, nu te priveşte, am spus eu calmă. 

Cioplitorul zâmbi. 

- Te vei târgui cu el, zise şi aruncă o privire la tatuajul de pe 
mâna mea dreaptă. Mă întreb care va fi prețul cerut de Keir. Râse 
încet. Interesant! 

Cassian oftă prelung. 

- Spune-o! 

Cioplitorul de Oase tăcu din nou, jucându-se cu bucata din osul 
Attorului în praful de lângă el. 

- Spiralele Cazanului se rotesc în moduri ciudate, şopti mai 
mult pentru el. 

- Plecăm, am spus şi am vrut să mă întorc din nou, trăgându-l 
pe Cassian după mine. 

- Sora mea are o colecţie de oglinzi în castelul ei negru, spuse 
Cioplitorul. 

Ne-am oprit din nou. 

- Ea se admira zi şi noapte în oglinzile alea, bucurându-se de 
tinereţea și de frumuseţea ei. Era o singură oglindă - îi spunea 
Ouroboros. Era veche, chiar şi când eram noi tineri. O fereastră 
spre lume. Totul putea fi văzut şi spus prin suprafața ei întunecată. 
E în posesia lui Keir - o moştenire de familie a casei lui. Adu-mi-o! 

Ăsta e prețul meu. Ouroboros, şi sunt al tău! Dacă găseşti o cale să 
mă eliberezi. El zâmbi urât. 

Cassian şi cu mine ne-am privit reciproc şi amândoi am ridicat 
din umeri la Cioplitor. 

- Vom vedea, fu tot ce am spus înainte să ieşim. 


Hh 


Ne-am aşezat pe un bolovan de unde se vedea un râu argintiu, 
inhalând răceala ceţii. Închisoarea se ivea în spatele nostru, o greu- 
tate îngrozitoare care ne bloca orizontul. 

- Ai spus că ştiai că Cioplitorul este un vechi zeu, am spus eu 
gânditoare. Ştiai că e un zeu al morții? 

Chipul lui Cassian era încordat. 

- Am presupus. 

Când am ridicat o sprânceană, el mă lămuri: 

- EI ciopleşte moartea în oase. Le vede. Se bucură de ele. N-a 
fost greu să-mi dau seama. 

M-am gândit. 

- A fost sugestia ta sau a lui Rhys să mă însoțeşti aici? 

- Am vrut să vin. Dar Rhys... şi el a presupus asta. 

Din cauza a ceea ce văzusem în privirea Nestei în acea zi... 

- Cine se aseamănă se adună, am şoptit eu. 

Cassian dădu scurt din cap. 

- Cred că nici măcar Cioplitorul nu ştie ce este Nesta. Dar voiam 
să văd - preventiv. 

- De ce? 

- Vreau să ajut. 

Răspunsul fu suficient. 

Am rămas tăcuţi, râul susurând în timp ce curgea repede pe 
lângă noi. 

- Te-ai teme de ea, dacă Nesta ar fi... Moartea? Sau dacă ar fi sursa 
puterii ei? 

Cassian tăcu un moment lung. 

- Sunt un războinic, spuse în cele din urmă. Am mers pe lângă 
Moarte toată viața. M-aş teme mai mult pentru ea, dacă ar avea acea 
putere. Dar nu de ea. 

EI se gândi şi adăugă după o clipă: 

- Nesta nu ar putea să mă sperie cu nimic. 

Am înghițit şi i-am strâns mâna. 

- Mulţumesc. 

Nu eram sigură de ce spusesem asta, dar el dădu oricum din cap. 

L-am simțit înainte să apară, o scânteie de bucurie atinsă de stele 
aprinzându-se în dreapta mea când Rhys se ivi din aer. 

- Ei bine? 

Cassian sări de pe bolovan, întinzându-mi o mână ca să mă ajute 
să cobor. 

- Nu îţi va plăcea preţul pe care l-a cerut. 

Rhys ne apucă pe amândoi de mâini ca să ne teleporteze înapoi 
în Velaris. 

- Dacă vrea farfuriile elegante de cină, poate să le aibă. 

Nici Cassian şi nici eu nu am putut să râdem când amândoi 
ne-am întins spre mâinile lui Rhys. 

- Ai face bine să apelezi la talentele de negociator în seara asta, 
fu tot ce îi mormăi Cassian partenerului meu, înainte să dispărem 
în umbră. 


CAPITOLUL 
24 


Când ne-am întors în casa din oraş în toiul caniculei după-amie- 
zii de vară, Cassian și Azriel traseră la sorți ca să vadă cine avea să 
rămână în Velaris, în acea seară. 

Amândoi voiau să ni se alăture în Oraşul Cioplit, dar cineva tre- 
buia să păzească oraşul - era o parte din vechiul lor protocol. Şi ci- 
neva trebuia să o păzească pe Elain, deşi cu siguranță nu aveam de 
gând să-i spun asta lui Lucien. Cassian, înjurând şi țâfnos, alese 
băţul mai scurt, iar Azriel îl bătu uşor pe umăr înainte să se îndrepte 
spre Casă pentru a se pregăti. 

L-am urmat după câteva minute, lăsându-l pe Cassian să-i spună 
lui Rhys restul poveştii Cioplitorului şi ce anume îşi dorea. 

Acasă, erau două persoane pe care voiam să le văd înainte de a 
pleca. Ar fi trebuit să o verific mai devreme pe Elain, să-mi fi amintit 
că aşa-zisa ei nuntă trebuia să aibă loc peste câteva zile, dar... m-am 
înjurat singur pentru că uitasem. Iar în ceea îl privea pe Lucien... nu 
ar fi stricat, mi-am spus eu, să ştiu unde era. Cum decursese conver- 
saţia cu Azriel din ziua precedentă. Să mă asigur că îşi amintea re- 
gulile stabilite. 

Dar, după cincisprezece minute, încercam să nu mă crispez 
mergând pe holurile Casei Vântului, recunoscătoare că Azriel mi-o 
luase înainte. Mă teleportasem pe cer, deasupra celui mai înalt 

balcon - şi, de vreme ce mă gândeam că acum era un moment po- 
trivit să practic zborul, îmi invocasem aripile. 

Şi căzusem de la șase metri pe piatră dură. 

Un vânt puternic mă împiedică să-mi rup vreun os, dar şi ge- 
nunchii şi mândria îmi erau destul de rănite după tumba lipsită de 
graţie prin aer. 

Măcar nu mă văzuse nimeni. 

Paşii mei rigizi şi şchiopătatul, cel puţin, se relaxaseră într-un 
mers mai lin înainte să o găsesc pe Elain în biblioteca familiei. 
Aceasta continua să se holbeze către fereastră, chiar și după ce ieşise 
din cameră. 

Nesta citea pe scaunul ei obişnuit, cu un ochi atentă la Elain şi cu 
celălalt la cartea deschisă din poală. Doar Nesta se uită spre mine 
când m-am strecurat prin uşile sculptate din lemn. 

- Bună! am şoptit eu şi am închis ușile în urma mea. 

Elain nu se întoarse. Era încă îmbrăcată cu rochia de un roz pal, 
care nu prea îi avantaja pielea pământie, părul şaten-auriu atârnân- 
du-i în bucle grele pe spatele-i firav. 

- Este o zi frumoasă, le-am spus eu. 

Nesta ridică o sprânceană. 

- Unde ţi-e menajeria de prieteni? 

I-am aruncat o privire rece. 

- Acei prieteni ţi-au oferit adăpost şi alinare. Şi antrenament — 
sau orice făcea Amren. Eşti pregătită pentru seara asta? 

- Da. Nesta se întoarse pur şi simplu la cartea ei, ignorându-mă. 

Am pufnit încet pentru că ştiam că aveam să o enervez şi m-am 
îndreptat spre Elain. Nesta îmi supraveghe fiecare pas, ca o panteră 
care se pregătea să atace la cel mai mic semn de pericol. 

- La ce te uiţi? am întrebat-o pe Elain cu o voce blândă, familiară. 

Faţa îi era palidă şi abia își mișcă buzele vineţii când spuse: 

- Acum pot să văd atât de departe, până la mare! 

Într-adevăr, marea de dincolo de Sidra era o scânteie îndepărtată. 

- Durează o vreme până te obişnuieşti cu asta. 

- Îți aud bătăile inimii - dacă ascult cu atenție. Aud și bătăile 
inimii ei. 

- Poți să înveți să ignori sunetele care te deranjează. 

Eu învățasem de una singură. Mă întrebam dacă şi Nesta o făcuse 
sau dacă amândouă sufereau, auzindu-și reciproc bătăile inimii, zi şi 
noapte. Nu m-am uitat la cealaltă soră a mea ca să îmi confirme. 

În cele din urmă, Elain se uită în ochii mei pentru prima dată. 

Chiar şi distrusă de suferință şi disperare, frumuseţea lui Elain 
continua să fie remarcabilă. Chipul ei ar fi putut îngenunchea regi. 
Şi totuși, nu afișa nicio bucurie, nicio lumină. Era lipsit de viață. 

- Aud marea, spuse ea. Chiar şi noaptea. Chiar şi în visele mele. 
Marea agitată şi țipetele unei păsări de foc. 

Am făcut un efort să nu mă uit la Nesta. Până şi casa din oraş era 
prea departe de cea mai apropiată coastă ca să auzi ceva, cât despre 
pasărea de foc... 

- La cealaltă casă a mea am o grădină, am spus eu. Mi-ar plăcea 
să vii să o îngrijeşti, dacă vrei. 

Elain se întoarse din nou spre ferestrele însorite, lumina dansând 
în părul ei. 

- Am să aud cum se mișcă viermii prin pământ? Sau cum cresc 
rădăcinile? O să mă privească pasărea din copaci? 

Nu eram sigură dacă trebuia să-i răspund. M-am străduit să nu 
tremur. 

Însă i-am surprins privirea Nestei, observând licărul de durere 
care-i traversă chipul surorii mele mai mari înainte să se ascundă 
sub acea mască rece. 

- Trebuie să mă ajuţi să găsesc o carte, Nesta, am spus eu, arun- 
când o privire tăioasă spre teancul din stânga mea. 

Destul de departe ca să avem intimitate, dar suficient de aproa- 
pe ca să rămână în apropierea lui Elain în caz că ar fi avut nevoie de 
ceva. Să facă ceva. 

Ceva mi se rupse în piept când şi Nesta își îndreptă privirea spre 
ferestrele din fața lui Elain ca să verifice, aşa cum o făcusem şi eu, 
dacă puteau fi deschise cu ușurință. 

Din fericire, erau permanent închise, probabil ca să împiedice 
vreun prost neglijent să uite să le închidă și să strice cărţile. Cel mai 
probabil pe Cassian. 

Nesta lăsă cartea jos fără să spună nimic şi mă urmă în micul la- 
birint de teancuri, amândouă fiind atente la zona principală de ședere. 

Când ne-am îndepărtat destul de mult, am ridicat un scut de 
vânt dur în jurul nostru, ca să nu fim auzite. 

- Cum ai convins-o să iasă din cameră? 

- Nu am făcut-o, spuse Nesta, rezemându-se de raft şi încru- 
cişându-şi brațele. Am găsit-o aici. Nu era în pat când m-am trezit. 

Probabil că Nesta intrase în panică atunci când găsise camera 
goală... 

- A mâncat ceva? 

- Nu. Am reușit să o fac să mănânce niște supă aseară. A refuzat 
orice altceva. Vorbeşte în dodii toată ziua. 

Mi-am trecut o mână prin păr, eliberându-mi şuviţele din cosiță. 

- S-a întâmplat ceva care să declanșeze... 

- Nu ştiu. O tot verific la câteva ore. Nesta îşi încordă maxilarul. 
Totuşi ieri am fost plecată mai mult timp. 

De fapt, fusese plecată ca să se antreneze cu Amren. Rhys mă 
informase că, până la sfârşitul antrenamentului, scuturile rudimen- 
tare ale Nestei erau destul de solide ca Amren să o considere pe sora 
mea pregătită pentru seara asta. 

Dar acolo, dincolo de comportamentul rece, se ascundea vi- 
novăţia. Panica. 

- Mă îndoiesc de faptul că s-a întâmplat ceva, am spus eu repede. 
Poate e doar... o etapă din procesul de refacere — poate se obişnuieşte 
să fie Fae. 

Nesta nu părea convinsă. 

- Are puteri? Ca ale mele? 

„Și care sunt mai exact puterile acelea, Nesta?“ 

- Eu nu ştiu. Nu cred. Doar dacă nu cumva e primul semn că se 
manifestă ceva. 

Am făcut un efort să nu adaug: „Dacă ai vorbi despre ce s-a 
întâmplat în Cazan, poate că am înţelege mai bine“. 

- Hai să îi acordăm o zi sau două - să vedem ce se întâmplă. 
Dacă se simte mai bine. 

- De ce să nu vedem acum? 

- Pentru că plecăm în Oraşul Cioplit peste câteva ore, iar tu nu 
pari dispusă să ne laşi să ne băgăm în treburile tale, i-am spus eu 
cât de monoton am putut. Am îndoielile mele că Elain ne-ar lăsa să 
o facem. 

Nesta mă fixă cu privirea, fără să afişeze vreo emoție, şi dădu 
politicos din cap. 

- Ei bine, măcar a ieşit din cameră. 

- Şi s-a ridicat de pe scaun. 

Calm, ne-am privit reciproc. 

- De ce nu vrei să te antrenezi cu Cassian? am întrebat-o eu apoi. 

Nesta înțepeni de spate. 

- De ce trebuie să mă antrenez doar cu Cassian? De ce nu o pot 
face cu celălalt? 

- Cu Azriel? 

- Da, cu el, sau cu blonda care nu tace. 

- Dacă te referi la Mor... 

- Şi de ce este nevoie să mă antrenez? Nu sunt o războinică şi 
nici nu vreau să fiu. 

- Dar ai putea să devii mai puternică... 

- Sunt şi alte puteri, nu doar abilitatea de a folosi o sabie şi de a 
curma vieți. Amren mi-a spus asta ieri. 

- Ziceai că-i vrei morţi pe inamicii noştri. De ce nu-i ucizi chiar tu? 

Ea îşi studie unghiile. 

— De ce să mă deranjez, când altcineva poate să o facă în locul meu? 

Am evitat impulsul de a-mi masa tâmplele. 

- Suntem... 

Dar uşile bibliotecii se deschiseră, iar eu am spulberat bariera de 
aer dur la zgomotul surd al paşilor, apoi la oprirea lor bruscă. 

Am apucat-o pe Nesta de braţ ca să o ţin nemișcată când Lucien 
spuse deodată: 

- Ai... ai ieşit din camera ta. 

Nesta se enervă, dezgolindu-şi dinții. Am apucat-o mai strâns, şi 
am ridicat un alt zid de aer în jurul nostru, ţinând-o acolo. 

Săptămânile de izolare nu o ajutaseră pe Elain să se simtă mai 
bine. Poate că jumătăţile de ghicitori erau dovada acestui fapt. Şi, 
chiar dacă Lucien încălca acum regulile pe care le stabiliserăm... 

Alţi paşi se auziră, fără îndoială mai aproape de locul în care 
stătea Elain la fereastră. 

- Pot... să îţi aduc ceva? 

Nu-l mai auzisem niciodată pe prietenul meu atât de blând, atât 
de nesigur şi de îngrijorat. 

Poate că asta mă făcu să fiu cea mai josnică ticăloasă, dar mi-am 
trimis mintea spre ei, spre el. 

Apoi m-am trezit în trupul şi în mintea lui. 

Este prea slabă. 

Probabil că nu mănâncă deloc. 

Cum poate să stea în picioare? 

Gândurile îi pluteau prin minte unul după altul. Inima îi bătea cu 
putere, iar el nu îndrăznea să se miște din poziţia lui, de la doar cinci 
pași distanță. Ea încă nu se întorsese spre el, dar efectele postului erau 
destul de evidente. 

Atinge-o, miroase-o, gust-o... 

Instinctele erau ca un râu. El îşi strânse pumnii pe lângă corp. 

Nu se așteptase ca ea să fie aici. Cealaltă soră - vipera - era o 
posibilitate, dar una pentru care era dispus să riște. În afară de faptul 
că în ziua precedentă vorbise cu Îmblânzitorul Umbrelor — fapt care-l 
descurajase pe atât de mult pe cât se aştepta, deşi Azriel părea un 

mascul destul de cumsecade - rămăsese închis în casa bătută de vânt 
timp de două zile. Gândul la încă una fusese suficient să îl facă să 
riște să-l mânie Rhysand. 

Voia doar să se plimbe și să ia câteva cărţi. Trecuse un veac de când 
avusese timp liber să citească, și cu atât mai puțin să citească de plăcere. 

Dar iat-o pe ea. 

Partenera lui. 

Nu semăna deloc cu Jesminda. 

Jesminda fusese toată un zâmbet şi neastâmpărată, prea sălbatică 
și liberă ca să fie mulțumită de viața de la țară, unde se născuse. Îl 
tachinase, îl chinuise — îl sedusese atât de profund, încât nu și-o mai 
dorise decât pe ea, care nu îl văzuse ca pe cel de-al șaptelea fiu al 
Marelui Lord, ci ca pe un mascul. ÎI iubise fără îndoială, fără ezitări. 
Ea îl alesese. 

Elain fusese... aruncată spre el. 

El se uită spre serviciul de ceai de pe masa joasă din apropiere. 

- Presupun că una dintre ceştile astea este a surorii tale. 

Într-adevăr, pe scaunul pe care stătea vipera de obicei se afla o 
carte. Cazanul să-l ajute pe masculul care ar fi ajuns să fie legat de ea. 

- Te superi dacă mă servesc din cealaltă? 

El încerca să pară nonșalant - liniştit, chiar dacă pulsul îi creştea 
atât de repede încât credea că ar fi putut să vomite pe covorul foarte 
vechi și foarte scump. Din Sangravah, dacă tiparele și culorile bogate 
erau vreun indiciu. 

Rhysand era în multe feluri, dar cu siguranță avea gusturi bune. 

Tot locul fusese decorat cu atenție și eleganță, cu o înclinaţie pen- 
tru confort, în defavoarea aglomerării. 

El nu voia să recunoască faptul că îi plăcea, că orașul i se părea 
frumos. 

Că cercul de persoane care pretindeau acum a fi noua familie a lui 
Feyre... era ceea ce, cu mult timp în urmă, crezuse că ar fi fost viața 
la curtea lui Tamlin. 

O durere ca o lovitură spre piept îl străbătu, dar el traversă covo- 
rul. Își forță mâinile să nu îi tremure când își turnă o ceaşcă de ceai 
şi se așeză pe scaunul din faţa celui gol al Nestei. 

- Sunt biscuiţi pe farfurie. Vrei unul? 

El nu se aşteptă ca ea să răspundă și își acordă doar un minut îna- 
inte să se ridice de pe scaun și să plece, sperând să evite întoarcerea Nestei. 

Dar lumina soarelui pe auriu îi captă atenţia, iar Elain se întoarse 
încet de la ce urmărea pe fereastră. 

Din ziua aceea din Hybern, nu îi văzuse chipul. 

Apoi fusese tras și îngrozit, complet pustiu și amorțit, cu părul 
lipit de cap și buzele albastre de frig și șoc. 

Uitându-se acum la ea... 

Da, era palidă. Vidul încă îi învăluia trăsăturile. 

Dar lui i se tăie respirația când ea se întoarse cu totul spre el. 

Era cea mai frumoasă femelă pe care o văzuse vreodată. 

Trădarea, grețoasă și uleioasă, îi alunecă prin vene. Cândva, el 
spusese același lucru despre Jesminda. 

Dar chiar dacă rușinea îl copleşi, cuvintele şi simţurile îi cântară: 
„A mea. Eşti a mea, iar eu sunt al tău. Partenerul tău“ 

Ochii ei erau cafenii ca blana unui pui de cerb, iar el ar fi putut 
jura că în ei scânteie ceva când îi întâlni privirea. 

- Cine ești? 

Îşi dădu seama fără să mai ceară lămuriri că era conștientă de ce 
era el pentru ea. 

- Sunt Lucien. Cel de-al șaptelea fiu al Marelui Lord al Regatului 
Toamnei. 

Și multe alte lucruri de nimic. Îi spusese Îmblânzitorului Umbrelor 
tot ce știa — despre frații lui care supraviețuiseră, despre tatăl său. În 
ceea ce-o privea pe mama lui... păstrase unele detalii, irelevante și per- 
sonale, pentru el. În rest, îl informase despre cei mai apropiați aliați ai 
tatălui său și cei mai vicleni curteni şi lorzi. Evident, tot ce ştia era din 
urmă cu câteva secole, dar când fusese emisar, din informațiile pe care 

le adunase, nu se schimbaseră multe. Oricum, ei toți se purtaseră la fel 
la Poalele Muntelui. Şi, după ce se întâmplase cu frații lui în urmă cu 
câteva zile... Nu se arătase deloc vinovat când îi spusese lui Azriel ce 
ştia. Nu afişase nimic din ce simțea când se uitase spre sud — spre am- 
bele regate cărora le spunea acasă. 

Timp de o clipă ce părea că nu se mai termină, chipul lui Elain nu 

se schimbă, dar se concentră, în mod vizibil, un pic mai mult. 

- Lucien, spuse ea în sfârșit. 

Iar el își luă ceaşca de ceai, ca să nu tremure la auzul numelui său 

pe buzele ei. Din poveștile surorilor mele. Prietenul ei. 

- Da. 

Dar Elain clipi încet. 

- Tu ai fost în Hybern. 

- Da, fu tot ce putu spune el. 

- Ne-ai trădat. 

El își dori ca ea să-l fi aruncat pe fereastra din spatele ei. 

- A fost... o greşeală. 

În ochii ei se citiră sinceritatea și răceala. 

- Trebuia să mă căsătoresc peste câteva zile. 

El se luptă cu furia, cu impulsul irațional de a-l găsi pe bărbatul 
care o revendicase și de a-l sfâşia. În schimb, rosti răgușit: 

- Ştiu. Îmi pare rău. 

Ea nu îl iubea, nu îl dorea și nu avea nevoie de el. Era mireasa 
altui mascul. 

Soţia unui om muritor. Sau ar fi fost. 

Ea se uită în altă parte — spre fereastră. 

- Îţi aud inima, spuse Elain încet. 

El nu ştia cum să-i răspundă, așa că nu spuse nimic și își bău 
ceaiul, chiar dacă îi arse gura. 

- Când dorm, îți aud inima prin piatră, şopti ea şi își înclină 
capul, ca și când priveliștea orașului ar fi avut vreun răspuns. Tu o 
auzi pe a mea? 

El nu era sigur dacă ea chiar voia să i se adreseze, dar spuse: 

- Nu, lady, nu pot. 

Ea păru să-și adune umerii prea fragili. 

- Nimeni nu poate. Nimeni nu a încercat vreodată - nu cu adevărat. 

Cuvinte spuse fără rost. 

- Ela făcut-o, se chinui ea să șoptească. M-a văzut. Acum nu o să 
mai vadă. 

Cu degetul mare, își atinse inelul de fier. 

Inelul altui bărbat, încă un semn că era promisă altcuiva... 

Era suficient. Auzisem şi aflasem destule. M-am retras din min- 
tea lui Lucien. 

Nesta se holba la mine, chiar dacă se albise la faţă auzind cuvin- 
tele rostite între ei. 

- Ai intrat vreodată în... 

- Nu, am spus eu răguşită. 

Nu am vrut să o întreb cum de ştiuse ce făcusem. Nici când am 
coborât scutul din jurul nostru și ne-am îndreptat spre zona de şedere. 

Lucien, auzindu-ne, fără îndoială, paşii, roşise când se uită la 
mine şi la Nesta. Nu bănuia că intrasem în mintea lui și că scoto- 
cisem pe acolo ca un bandit noaptea. Mi-am reprimat greața uşoară. 

- leşi afară! îi zise simplu sora mea mai mare. 

M-am uitat urât la Nesta, dar Lucien se ridică. 

- Am venit după o carte. 

- Ei bine, găseşte una şi pleacă. 

Elain se holba pe fereastră, neatentă — sau nepăsătoare. 

Lucien nu se îndreptă spre teancuri, ci spre uşile deschise. Se 
opri chiar între ele şi ne spuse mie şi Nestei: 

- Are nevoie de aer proaspăt. 

- Ştim noi de ce are nevoie. 

Aş fi putut jura că părul lui roșcat străluci ca metalul topit când 
se enervă. Dar el se domoli, fixându-şi ochiul roşiatic asupra mea. 

- Du-o la mare! Du-o într-o grădină! Scoate-o cumva din casa 
asta pentru o oră sau două. 

Apoi plecă. 

M-am uitat la cele două surori ale mele închise aici sus, deasu- 
pra lumii. 

- Vă mutați în casa de la oraş chiar acum, i-am spus eu lui 
Lucien, care se oprise în holul obscur de afară. 

Nesta, spre uimirea mea, nu obiectă. 


z3 


Nici Rhys, când mi-am trimis ordinul prin legătură, cerându-i 
să mă ajute să le mutăm, împreună cu Cassian şi Azriel. Nu, par- 
tenerul meu îmi promise pur şi simplu că avea să le ofere două dor- 
mitoare surorilor mele pe acelaşi hol, în cealaltă parte a scărilor. Și 
un al treilea pentru Lucien - pe partea noastră de hol. Departe de 
cel al lui Elain. 

După treizeci de minute, Azriel o aduse în braţe pe Elain, tăcută 
şi apatică. 

Nesta păruse gata să se arunce de la balcon decât să-l lase pe 
Cassian - deja îmbrăcat şi înarmat ca să păzească în seara asta casa 
din oraş — să o ţină, aşa că am înghiontit-o spre Rhys, l-am împins 
pe Lucien spre Cassian şi m-am întors în zbor. 

Sau am încercat - din nou. Am plutit cam o jumătate de minut, 
savurând şuierul revigorant al vântului înainte ca aripile să mi se 
clatine, să îmi forțez spatele şi căderea să devină cumplit de du- 
reroasă. M-am teleportat restul drumului spre casa din oraş şi am 
aranjat vazele şi bibelourile din salon cât i-am așteptat. 

Azriel sosi primul, cu sora mea palidă în braţe, fără să fie însoţit 
de umbre. Şi el purta armura illyriană, părul blond-șaten al lui Elain 
agățându-se în câțiva solzi negri de pe pieptul şi umerii lui. 

El o lăsă cu blândeţe pe covorul din hol după ce o purtase în 
braţe pe ușa de la intrare. 

Elain se uită la chipul lui răbdător şi serios. 

Azriel schiță un zâmbet. 

- Vrei să-ţi arăt grădina? 

Ea părea atât de mică în faţa lui, atât de fragilă în comparaţie cu 
solzii hainelor de luptă din piele, cu lăţimea umerilor şi a aripilor 
care se vedeau deasupra lor. 

Însă Elain nu se feri de el şi nu se ascunse când acesta dădu din 
cap - doar o dată. 

Azriel, politicos ca orice curtean, îi oferi un braţ. Nu mi-am dat 
seama dacă ea se uita la piatra lui Siphon de culoare albastră sau la 
pielea cu cicatrice de dedesubt când şopti: 

- Frumos. 

Obrajii bronzaţi ai lui Azriel prinseră culoare, iar el îşi înclină 
capul în semn de mulțumire şi o conduse pe sora mea spre uşile din 
spate care dădeau spre grădină, lumina soarelui învăluindu-i. 

O clipă mai târziu, Nesta intra pe uşa din față, cam verde la chip. 

- Trebuie să mă duc la toaletă. 

I-am întâlnit privirea lui Rhys care mergea în spatele ei, cu mâi- 
nile în buzunare. 

„Ce ai făcut?“ 

EI ridică din sprâncene, dar i-am indicat Nestei în linişte toaleta 
de sub scări, care dispăru trântind uşa în urma ei. 

„Eu?“ Rhys se rezemă de stâlpul de jos al balustradei. „S-a plâns 
că zbor încet intenţionat. Aşa că am mărit viteza.“ 

Cassian şi Lucien apărură, fără să se privească reciproc, dar 
Lucien își îndreptă atenţia chiar spre holul care conducea în spate, 
nările umflându-i-se când mirosi unde şi cu cine plecase Elain. 

El mârâi încet... 

- Relaxează-te! îi spuse Rhys. Azriel nu este genul fermecător. 

Lucien îi aruncă o privire încruntată. 

Din fericire sau poate nu, râgâitul Nestei umplu liniştea. Cassian 
se uită uimit la Rhys. 

- Ce ai făcut? 

- L-am întrebat același lucru, am spus eu, încrucişându-mi bra- 
tele. A spus că a zburat cu viteză. 

Nesta vomită din nou şi apoi se lăsă liniştea. 

Cassian oftă spre tavan. 

- Ea nu o să mai zboare niciodată. 

Mânerul uşii se roti, iar noi am încercat - sau, cel puţin, Cassian 
şi cu mine - să nu pară că o ascultam. Nesta încă era verzuie la faţă, 
dar... Ochii îi ardeau. 

Nu puteam să îi descriu expresia şi poate că nici să o pictez nu aş 
fi reuşit. 

Ochii îi erau la fel de albaştri-gri ca ai mei. Şi totuși... Nu mă 
puteam gândi decât la minereul topit. La mercurul aprins. 

Ea făcu un pas spre noi, atentă la Rhys. 

Cassian păşi calm în faţa ei, cu aripile strânse. Cu picioarele de- 
părtate pe covor. Era o poziţie de luptă - obişnuită, dar... pietrele 
Siphon îi licăreau. 

- Ştii, îi spuse tărăgănat Cassian, că ultima dată când m-am im- 
plicat într-o luptă în casa asta am fost alungat pentru o lună? 

Nesta îşi îndreptă privirea spre el, încă indignată, dar uşor 
neîncrezătoare. 

- A fost vina lui Amren, bineînţeles, dar nimeni nu m-a crezut, 
a continuat el. Şi nimeni nu a îndrăznit să o alunge pe ea. 

Ea clipi încet, dar privirea arzătoare deveni mortală. Sau pe cât 
de mortală putea fi pentru unul din noi. 

- Ce ești tu? şopti Lucien. | 

Cassian nu-și putea lua privirea de la Nesta, dar sora mea îşi 
întoarse uşor privirea către Lucien. 

- Am obligat Cazanul să-mi dea ceva înapoi, spuse ea încredibil 
de încet. 

Părul de pe braţe mi se ridică. Nesta se uită la covor, apoi într-un 
loc de pe perete. 

- Vreau să mă duc în camera mea. 

Îmi luă o clipă să-mi dau seama că vorbise cu mine. Mi-am dres 
vocea. 

- Pe scări, în dreapta. A doua uşă. Sau a treia, oricare îţi convine. 
Cealaltă este pentru Elain. Trebuie să plecăm peste... Am mijit ochii 
la ceasul din salon. Două ore. 

O mişcare uşoară a capului fu singurul ei semn de mulțumire și 
confirmare. 

Am urmărit-o când urcă scările ţinându-se cu o mână subţire de 
balustradă, rochia ei de culoarea lavandei plutind în urma sa. 

- Îmi pare rău, îi strigă Rhys. 

Ea apucă strâns balustrada, monturile albe ieşindu-i prin pielea 
palidă, dar nu spuse nimic în timp ce continuă să urce. 

- Este posibil aşa ceva? şopti Cassian când uşa camerei ei se în- 
chise. Să ia cineva din esența Cazanului? 

- Aşa s-ar părea, spuse gânditor Rhys, apoi i se adresă lui Lucien: 
să înțeleg că focul din ochii ei nu ți se pare obişnuit. 

Lucien scutură din cap. 

- Nu. Nu seamănă cu nimic din arsenalul meu. 

Asta era... O gheaţă atât de rece, încât ardea. Era gheaţă şi to- 
tuşi... fluidă ca o flacără. Sau ca o flacără înghețată. 

- Cred că este moartea, am spus eu încet. 

M-am uitat în ochii lui Rhys, ca şi când ar fi fost din nou firul 
care mă ţinuse în lumea asta. 

- Cred că puterea ei este moartea — moartea încarnată. Sau ce 
putere are Cazanul asupra unor astfel de lucruri. De asta a auzit-o 
Cioplitorul. 

- Pe toți zeii! spuse Lucien, trecându-şi o mână prin păr. 

Cassian dădu solemn din cap, dar Rhys îşi frecă maxilarul, cân- 
tărind, gândindu-se. Apoi spuse categoric: 

- Doar că Nesta nu ar fi cucerit Moartea, ci ar fi prădat-o. 

Nu era de mirare că ea nu voia să vorbească cu nimeni despre 
asta şi ca noi să fim martori. Nouă ni se păruse că se scufundase 
doar câteva secunde. 

Nu le-am întrebat niciodată pe surorile mele cât timp fuseseră 
în Cazan. 


H 


- Azriel ştie că te uiţi, spuse tărăgănat Rhys dinloculîn care stătea 
în fața oglinzii din dormitor, aranjându-și reverele jachetei negre. 

Deoarece ne pregăteam să plecăm, în casa din oraș toți ne agi- 
tam în linişte. Mor şi Amren sosiseră în urmă cu o jumătate de oră, 
prima îndreptându-se spre salon, cea din urmă ducând o rochie 
pentru sora mea. Nu am îndrăznit să îi cer lui Amren să văd ce 
alesese pentru Nesta. 

„Ceva pentru antrenament“, spusese Amren în urmă cu câteva 
zile. În Regatul Coşmarurilor existau obiecte magice pe care sora 
mea le putea studia în seara asta, cât noi eram ocupați cu Keir. 
M-am întrebat dacă Ouroboros era una dintre ele şi mi-am notat să 
o întreb pe Amren ce ştia despre oglinda pe care Cioplitorul şi-o 
dorea atât de mult. De care trebuia cumva să-l conving pe Keir să se 
despartă în seara asta. 

Lucien se oferise să se facă util cât eram plecaţi, citind o parte 
din textele adunate acum pe mesele din salon. Amren nu făcuse 
decât să mormăie când auzise de ofertă, iar eu îi spusesem lui 
Lucien că însemna că era de acord. 

Cassian era deja pe acoperiş, ascuţindu-şi relaxat săbiile. Îl în- 
trebasem dacă cele nouă săbii chiar erau necesare, iar el îmi spusese 
doar că nu strica să fie pregătit şi că, dacă aveam timp să-l ches- 
tionez, atunci ar fi trebuit să am destul timp pentru un alt antrena- 
ment. Plecasem repede, arătându-i un gest obscen. 

Cu părul încă ud de la baia pe care o făcusem, mi-am pus cerceii 
grei şi m-am uitat pe fereastra dormitorului, supraveghind grădina 
de dedesubt. 

Elain stătea la una dintre mesele din fier forjat, cu o ceașcă de ceai 
în față. Azriel era întins pe șezlongul din partea cealaltă a pietrelor 

gri, expunându-şi aripile la soare și citind ceea ce părea a fi un teanc 
de rapoarte - probabil informaţii despre Regatul Toamnei, pe care 
plănuia să i le prezinte lui Rhys de îndată ce le-ar fi ordonat pe 
toate. Era deja îmbrăcat pentru Oraşul Cioplit - armura excepțio- 
nală şi frumoasă nu se potrivea câtuși de puţin cu grădina minu- 
nată şi cu sora mea. 

- De ce nu i-a făcut pe ei parteneri? am spus eu gânditoare. De 
ce Lucien? 

- Nu m-aş întreba asta față de Lucien. 

- Vorbesc serios. M-am întors spre el şi mi-am încrucişat braţele. 
Ce decide asta? Cine decide? 

Rhys îşi îndreptă reverele înainte de a lua o scamă invizibilă de 
pe ele. 

- Soarta, Mama, fuioarele Cazanului... 

- Rhys. 

El mă urmări în reflexia oglinzii când m-am îndreptat spre du- 
lap, deschizând uşile ca să-mi scot rochia pe care o alesesem. Era 
făcută din fâşii de un negru strălucitor - o versiune un pic mai 
modestă a celei pe care o purtasem în Regatul Coşmarurilor, în 
urmă cu câteva luni. 

— Ai spus că părinții tăi nu se potriveau; Tamlin a spus că părinţii 
lui nu se potriveau. Mi-am scos halatul. Deci nu e vorba despre un 
sistem perfect de împerechere. Dar dacă - am făcut semn din băr- 
bie spre fereastră, spre sora mea şi Îmblânzitorul Umbrelor din 
grădină - de asta are ea nevoie? Liberul arbitru nu există? Dacă 
Lucien îşi doreşte unirea, dar ea nu? 

- O legătură de împerechere poate fi respinsă, spuse cu blân- 
deţe Rhys, ochii licărindu-i în oglindă când se delectă cu trupul 
meu gol. Se poate alege. Şi, uneori, da - legătura alege prost. Câteo- 
dată, legătura nu este decât o... presupunere prestabilită privindu-i 
pe cei care ar putea oferi cel mai puternic urmaş. La nivelul cel mai 

de bază, probabil că este doar atât. Vreo funcție naturală, nu ceva 
care să indice adevăratele suflete pereche. 

El îmi zâmbi, probabil datorită situației noastre rare. 

- Chiar şi aşa, continuă Rhys, întotdeauna va fi o... atracţie. De 
obicei, femelelor le este mai ușor să o ignore, dar pe masculi... îi 
poate înnebuni. Este povara cu care trebuie să se lupte ei, însă unii 
cred că femela li se cuvine. Chiar şi după ce legătura este respinsă, 
consideră că le aparține. Uneori, revin pentru a-l provoca pe mas- 
culul pe care ea şi-l alege singură. Câteodată, se termină mortal. 
Este ceva sălbatic şi urât şi, din fericire, nu se întâmplă des, dar... 
Multe perechi vor încerca să facă relaţia să funcționeze, crezând că 
i-a ales Cazanul dintr-un motiv. Abia după câţiva ani își vor da sea- 
ma că, poate, sufletele lor nu au fost bine alese. 

Am luat cureaua neagră cu nestemate din sertarul dulapului și 
mi-am aranjat-o pe coapse. 

- Deci spui că ar putea refuza, iar Lucien ar putea să-l ucidă pe 
masculul ales de ea. 

Rhys se întoarse în cele din urmă de la oglindă, hainele lui negre 
fiind impecabile - croite perfect pentru corpul său. În seara asta 
nu-şi arăta aripile. 

- Nu pe tărâmurile mele. Pe teritoriul nostru este de mult timp 
ilegal ca masculii să facă aşa ceva. Chiar și înainte să mă nasc. În 
alte regate, nu. Pe continent, sunt teritorii care consideră că femelele 
le aparțin într-adevăr partenerilor. Dar nu aici. Elain va beneficia 
de toată protecţia noastră dacă respinge legătura. Dar tot va rămâne 
o legătură, oricât de slăbită, care o va urmări tot restul vieţii sale. 

- Crezi că ea şi Lucien se potrivesc? 

Am scos o pereche de sandale ale căror şnururi îmi ajungeau 
până la coapsele goale şi le-am încălțat înainte să încep să le leg. 

- Îi cunoşti mai bine decât mine, dar Lucien este de o loialitate 
înverşunată. 

- La fel şi Azriel. 

- Azriel este interesat de aceeași femelă de cinci sute de ani, zise 
Rhys. 

- Legătura de împerechere nu s-ar fi stabilit, dacă exista? 

Rhys închise ochii. 

- Cred că asta se întreabă Azriel în fiecare zi de când a cunos- 
cut-o pe Mor. 

El oftă când am terminat cu şnururile unei sandale şi am început 
să mă ocup de cealaltă. 

- Îmi permiți să-ți cer să nu o faci pe pețitoarea? Lasă-i să se 
descurce singuri. 

M-am ridicat şi mi-am pus mâinile în şolduri. 

- Nu m-aş amesteca niciodată în treburile altora! 

EI ridică o sprânceană, provocându-mă în tăcere, iar eu mi-am 
dat seama la ce se referea. 

Stomacul mi se strânse când m-am aşezat la masa de toaletă şi 
am început să-mi împletesc părul într-o cunună în vârful capului. 
Poate că eram o lașă pentru că nu am putut să întreb cu voce tare, 
dar am spus prin legătură: 

„Oare i-am violat intimitatea lui Lucien când i-am intrat în minte?“ 

„Nu pot să răspund în locul tău.“ Rhys se apropie şi îmi dădu o 
agrafă, pe care mi-am strecurat-o într-o parte a cosiței. 

„Trebuia să mă asigur că nu avea de gând să o răpească, să ne 
trădeze.“ 

El îmi dădu încă una. „Și ai aflat?“ 

Rhys mă ajută să-mi fixez coafura. „Cred că da. Nu am făcut-o 
doar din cauza gândurilor lui, ci din cauza... sentimentelor sale. Nu 
am simţit nicio rea voință, niciun gând viclean. Doar îngrijorare 
pentru ea. Şi... tristețe. Năzuinţă. Am scuturat din cap. Să-i spun? 
Ce am făcut?“ 

Rhys îmi fixă coafura într-o parte în care-mi era greu să ajung. 
„Trebuie să vezi dacă merită să te simți vinovată.“ 

Costul fiind încercarea lui Lucien de a avea încredere în mine, 
aici. „Am depășit o limită.“ 

„Dar ai făcut-o pentru siguranța oamenilor pe care îi iubeşti.“ 

„Nu mi-am dat seama...“ M-am oprit, scuturând din nou din cap. 

El mă strânse de umăr. „De ce anume nu ţi-ai dat seama?“ 

Am ridicat din umeri, încovoindu-mă pe taburetul tapițat. „Că ar 
fi atât de complicat. Faţa mi se încălzi. Ştiu că par cam prea naivă...“ 

„Mereu este complicat și niciodată nu devine uşor, indiferent de 
câte secole o fac.“ 

Am împins agrafele în plus pe masa de toaletă. „Este a doua oară 
când am intrat în mintea lui.“ 

„Atunci spune că este ultima dată şi termină cu asta.“ 

Am clipit, ridicând capul. Mi-am dat pe buze cu o nuanţă de roșu 
atât de închis, încât era aproape negru și apoi le-am strâns. 

„Faptul e consumat, mă lămuri el. Nu schimbi nimic dacă te tor- 
turezi. Ţi-ai dat seama că este o limită pe care nu-ți place să o depă- 
şeşti și că nu ai să mai repeţi greşeala.“ 

M-am ridicat de pe scaun. „Tu ai fi făcut-o?“ 

Rhys se gândi. „Da. Și m-aș fi simțit la fel de vinovat după aceea.“ 

Auzind asta, m-am mai liniștit şi am dat din cap de două ori. 

„Dacă vrei să te simţi un pic mai bine, adăugă el, Lucien a încăl- 
cat regulile pe care le-am stabilit. Deci ești îndreptăţită să-i pătrunzi 
în minte, chiar dacă doar să te asiguri de siguranţa surorii tale. El a 
întrecut primul limita.“ 

M-am mai relaxat un pic în sinea mea. „Ai dreptate.“ 

Şi nu am mai vorbit despre asta. 

L-am privit pe Rhys în oglindă când o coroană neagră îi apăru în 
mâini. Cea din pene de corb pe care îl văzusem purtând-o - sau cea 
identică, feminină. O diademă pe care mi-o fixă cu blândeţe în faţa 
cosiţei din vârful capului. Coroana originală... îi apăru lui Rhys pe 
cap după o clipă. 

Împreună, ne-am uitat la reflexia noastră. Lordul şi Doamna 
Nopţii. 

- Eşti gata să fii rea? îmi spuse mieros la ureche. 

Mângâierea din vocea lui mă făcu să-mi strâng degetele de la 
picioare - când mi-am amintit ultima dată când plecasem în 
Regatul Coşmarurilor. Cum stătusem în poala lui şi unde îi alu- 
necaseră degetele. 

M-am ridicat de pe bancă, întorcându-mă spre el. Rhys îmi atinse 
pielea goală din zona coastelor, spaţiul dintre sâni şi exteriorul 
coapselor. O, și el îşi amintea. 

- De data asta, am şoptit şi i-am sărutat fuiorul tatuat care se 
ivea chiar deasupra gulerului jachetei negre, eu am să-l fac pe Keir 
să implore. 


CAPITOLUL 
2S 


Amren nu o îmbrăcase pe Nesta în pânze de păianjen și praf de 
stele, aşa cum eram îmbrăcate Mor şi cu mine. Şi nu o îmbrăcase pe 
Nesta în stilul ei propriu, cu pantaloni largi şi o bluză decoltată. 

Apelase la un stil simplu şi feroce totodată. 

O rochie de un negru de nepătruns, cu un corsaj şi mâneci mu- 
late, flutura spre podeaua din marmură neagră a sălii tronului din 
Oraşul Cioplit, decolteul atingându-i baza gâtului ei palid. Părul 
Nestei fusese pieptănat simplu ca să-i dezvăluie chipul, claritatea 
sălbatică a ochilor când studie mulțimea adunată, stâlpii înalți 
sculptați și bestiile solzoase încolăcite în jurul lor, podiumul mare şi 
tronul... şi nu ezită. 

Într-adevăr, Nesta îşi ridică bărbia doar când urcă spre podium. 

Era un singur tron, din ce mi-am dat eu seama - tronul impre- 
sionant al bestiilor solzoase. 

Şi Rhys îşi dădu seama. Plănuise asta. 

Sora mea şi ceilalți se îndepărtară la baza podiumului, flancân- 
du-l, fără să afişeze frică, bucurie sau încântare. Lângă Mor, Azriel 
păru ucigător de calm când îi studie pe cei adunaţi și îl văzu pe Keir, 
care aştepta lângă femeia cu părul auriu care trebuia să fie mama lui 
Mor, rânjindu-ne dispreţuitor. „Să nu le promiţi nimic“, mă aver- 
tizase Mor. 

Rhys îmi întinse o mână ca să urc treptele podiumului. Mi-am 
ţinut fruntea sus și spatele drept când l-am apucat de mână şi am 
urcat cele câteva trepte spre singurul tron. 

Rhys doar îmi făcu semn cu ochiul când mă escortă grațios direct 
către tron, cu o mișcare la fel de lină și ușoară ca un dans. 

Mulțimea şopti când m-am aşezat şi am simţit piatra neagră 
mușcător de rece pe coapsele mele goale. 

Ei suspinară fățiş când Rhys se cocoță pur şi simplu pe cotiera 
tronului, îmi rânji şi se adresă celor din Regatul Coşmarurilor: 

- Închinaţi-vă! 

Asta pentru că nu o făcuseră încă. Și, cu mine aşezată pe tron... 

Pe feţele lor se mai putea citi un amestec de şoc şi dispreț când 
căzură în genunchi. 

Am evitat să mă uit la Nesta, de vreme ce nu avea de ales decât 
să le urmeze exemplul. 

Dar m-am uitat la Keir, la femela de lângă el, la oricine îndrăznea 
să îmi întâlnească privirea. M-am forțat să-mi amintesc ce îi făcu- 
seră lui Mor, care acum se ploconea rânjind, când era doar un copil. 
O parte din curteni îşi feriră privirea. 

- Voi considera că motivul pentru care cel de-al doilea tron 
lipseşte este vizita pe care v-o facem înainte de vreme, spuse Rhys 
cu un calm mortal. Și darul meu de împerechere pentru voi este că 
veţi scăpa toți fără să fiți biciuiți până la os. Supuşii noştri loiali, 
adăugă el, schiţând un zâmbet. 

Mi-am trecut un deget peste spirala uneia dintre bestiile care 
formau cotiera tronului. Era curtea noastră. O parte din ea. 

Iar noi aveam nevoie ca ei să ni se alăture în luptă. Să îi facem să 
fie de acord în seara asta. 

Pe buzele pe care mi le vopsisem cu roşu-închis apăru un zâmbet 
indolent. Fuioare de putere şerpuiră spre podium, dar nu îndrăzniră 
să se aventureze dincolo de prima treaptă. Încercau să vadă ce putere 
aş fi avut, dar fără să se apropie suficient cât să-l ofenseze pe Rhysand. 

Le-am lăsat să se strecoare mai aproape şi să adulmece, iar eu 
m-am adresat lui Rhys şi celor din sala tronului: 

- Iubitule, cred că acum şi-ar dori să se ridice în picioare. 

Rhys zâmbi la mine, apoi la mulțime. 

- Ridicaţi-vă! 

Curtenii se supuseră şi câteva fuioare de putere îndrăzniră să 
urce prima treaptă. 

Am atacat. 

Trei suspine se auziră gâtuit printre cei care şopteau în sală când 
am lovit cu magia ascuţită ca o gheară puterile prea curioase. Am 
lovit adânc şi puternic. Eram ca o pisică având o pasăre sub labă. 
Cu câteva. 

- O vrei înapoi? am întrebat încet mai mult pentru mine. 

Lângă baza podiumului, Keir se încrunta peste umăr, coroana 
argintie licărindu-i pe părul auriu. Cineva scânci în spatele sălii. 

- Nu ştiţi, spuse mieros Rhys mulţimii, că nu este politicos să 
atingeți o doamnă fără permisiunea ei? 

Drept răspuns, mi-am înfipt mai adânc ghearele negre, magia 
oricui îndrăznise să mă încerce zbătându-se şi agitându-se. 

- Fiţi cuminţi! le-am spus curtenilor. 

Şi mi le-am retras. 

Mişcările a trei dintre ei îmi atraseră atenţia. Cineva se telepor- 
tase de-a dreptul, fugind. Altcineva leşinase, iar o a treia persoană 
se agăța de cea de alături, tremurând. Le-am reținut chipurile. 

Amren şi Nesta se apropiară de baza podiumului. Sora mea se 
holba ca şi când nu m-ar fi văzut niciodată. Nu am îndrăznit să îmi 
stric masca de amuzament calm. Nu am îndrăznit să întreb dacă 
scuturile Nestei rezistau — dacă cineva tocmai încercase să o testeze 
şi pe ea. Chipul poruncitor al Nestei nu exprima nimic. 

Amren făcu o plecăciune spre Rhys şi apoi spre mine. 

- Cu voia ta, Mare Lord! 

Rhys flutură leneş o mână. 

- Mergeţi! Bucuraţi-vă! El făcu semn din bărbie spre mulțimea 
care privea. Mâncare şi muzică. Acum! 

Toţi îl ascultară. 

Sora mea şi Amren dispărură înainte ca mulțimea să înceapă să 
se agite, îndreptându-se direct spre ușile înalte, în întuneric, ca să se 
joace cu una dintre comorile magice păstrate acolo — ca Nesta să 
exerseze pentru momentul în care Amren ar fi înțeles cum să repare 
zidul. 

Câţiva se întoarseră spre ele, apoi îşi mutară privirea când Amren 
îi observă şi le permise să vadă o parte din monstrul care era. 

Încă nu îi spusesem despre Cioplitorul de Oase — despre vizita la 
Închisoare. Ceva asemănător vinovăţiei mi se răsuci în stomac, deși 
am presupus că trebuia să mă obișnuiesc cu asta când Rhys îndoi 
un deget spre Keir şi spuse: 

- Sala de consiliu. Zece minute. 

Keir miji ochii când auzi ordinul, femela de lângă el ţinându-şi 
capul plecat și fiind întruchiparea slugărniciei, cum trebuia să fi 
fost Mor. 

Prietena mea îşi urmărea părinţii, cu o indiferență rece. Azriel 
rămase la o distanţă de un pas, monitorizând totul. 

Nu mi-am permis să par prea interesată şi nici prea îngrijorată 
când Rhys îmi oferi o mână. Ne-am ridicat de pe tron și am plecat 
să discutăm despre război. 


z3 


Sala de consiliu a Oraşului Cioplit era aproape la fel de mare ca 
sala tronului. Era cioplită din aceeași rocă neagră, stâlpii fiind ridi- 
caţi după modelul bestiilor încolăcite. 

Mult sub tavanul înalt şi boltit, o masă imensă din sticlă neagră 
împărțea camera în două ca un fulger, colțurile lungi şi zimțate fi- 
ind ascuţite ca o lamă. 

Rhys se așeză pe un scaun din capul mesei, iar eu pe unul din 
capătul opus. Azriel şi Mor îşi găsiră locuri pe o parte a mesei, iar 
Keir se aşeză pe scaunul din partea cealaltă. 

Un scaun de lângă el era gol. 

Rhys se rezemă pe scaunul negru, rotind paharul cu vin care 
fusese turnat cu o clipă mai devreme, de un servitor cu chipul îm- 
pietrit. Am făcut un efort să nu-i mulțumesc masculului care îmi 
umpluse cupa. 

Pentru că aici nu mulțumeam nimănui. 

Aici, luam ce îmi aparținea, nu mă scuzam şi nici nu mă arătam 
recunoscătoare pentru asta. 

- Știu de ce ai venit, spuse Keir fără niciun fel de introducere. 

- 0? 

Sprâncenele lui Rhys se arcuiră frumos. 

Keir ne studie, dezgustul zăbovind pe chipul său frumos. 

- Hybernul roieşte. Legiunile tale... rânji zeflemitor la Azriel, la 
illyrienii pe care îi reprezenta - se adună. Keir îşi împleti degetele 
lungi pe sticla neagră. Vrei să-mi ceri ca Aducătorii de întuneric să 
se alăture armatei tale. 

Rhys sorbi din vin. 

- Ei bine, cel puţin m-ai scutit de efortul de a ocoli subiectul. 

Keir se uită în ochii lui fără să clipească. 

- Recunosc faptul că... înțeleg cauza Hybernului. 

Mor se mişcă uşor pe scaun. Azriel îl ţintui pe Keir cu privire 
atotvăzătoare şi rece. 

- Nu ai fi singurul, îi răspunse Rhys calm. 

Keir îşi ridică privirea încruntată spre candelabrul negru, conceput 
ca o cunună de flori nocturne, în mijlocul fiecăreia dintre ele stră- 
lucind o lumină fae argintie. 

- Sunt multe asemănări între oamenii Hybernului şi ai mei. 
Amândouă popoarele au fost captive — au stagnat. 

- Din câte ştiu, interveni Mor, sunteţi liberi să faceţi ce vreţi de 
câteva secole. Chiar mai mult. 

Keir nici măcar nu se uită la ea, ignorarea făcându-l pe Azriel să 
se înfurie un pic. 

- Ah, dar suntem noi liberi? Nici măcar muntele nu ne aparține - 
nu cu palatul tău deasupra lui. 

— Îţi amintesc că tot ce e aici îmi aparține mie, spuse crispat Rhys. 

- Mentalitatea asta îmi permite să cred că poporul sufocat din 
Hybern ne este... apropiat. 

- Keir, dacă vrei palatul de deasupra, atunci este al tău. Rhys își 
încrucişă picioarele. Nu ştiam că tânjeşti după el de atât de mult timp. 

Keir îi răspunse cu un zâmbet perfid. 

- Mi se pare că ai disperată nevoie de armata mea, Rhysand, 
spuse el și îi aruncă din nou o privire urâcioasă lui Azriel. Liliecii tăi 
imenși nu mai sunt în stare să ucidă? 

- Vino să te antrenezi cu ei și vei afla singur! spuse încet Azriel. 

În secolele lui de existență jalnică, Keir ajunsese cu siguranță să 
stăpânească arta disprețului. 

Iar felul în care rânji disprețuitor la Azriel... Dinţii lui Mor lică- 
riră în lumina slabă. Am făcut un efort să nu-i urmez exemplul. 

- Sunt sigur că deja ai hotărât ce vrei în schimb, rosti Rhys, cu o 
expresie plictisită. 

Peste masă, Keir se uită la mine. Se uită prelung cât l-am privit 
în ochi. 

- Aşa este. 

Cuvintele şi privirea lui îmi făcură stomacul să mi se întoarcă 
pe dos. 

Puterea întunecată vui prin sală, făcând candelabrele negre 
să zornăie. 

- Ai grijă, Keir! 

Keir nu făcu decât să ne zâmbească mie și lui Rhys. Mor înțepe- 
nise de-a binelea. 

- Ce mi-ai da ca să ai o şansă în Război, Rhysand? Te-ai prostituat 
pentru Amarantha - dar ce zici de partenera ta? 

El nu uitase cum îl tratasem, cum îl umilisem în urmă cu câte- 
va luni. 

Iar Rhys... Numai moartea eternă şi neiertătoare i se citea pe 
chip, în întunericul care se aduna în spatele scaunului său. 

- Keir, înţelegerea pe care au făcut-o înaintaşii noştri îți dă drep- 
tul să alegi cum și când armata ta o va sprijini pe a mea, dar nu şi pe 
cel de a rămâne în viață, când mă satur de existenţa ta. 

Ca şi când ar fi răspuns, ghearele invizibile lăsară semne adânci 
în masă, sticla scârțâind. Am tresărit. Keir se albi când liniile erau 
acum la câţiva centimetri de el. 

- Mă gândeam totuși că poate vei... ezita să mă ajuţi, continuă Rhys. 

Nu îl mai văzusem niciodată atât de calm. Nu calm, ci plin de o 
furie de gheaţă, ca aceea pe care o zăream uneori în ochii lui Azriel. 

Rhys pocni din degete şi spuse fără să se adreseze cuiva în mod 
special: 

- Să fie adus înăuntru! 

Un vânt fantomă deschise uşile. 

-Nu am ştiut la cine să mă uit când un servitor conduse înăuntru 
un mascul înalt: la Mor, al cărei chip se albise de groază; la Azriel, 
care își căuta pumnalul — Povestitorul- Adevărului - respirând atent 
şi concentrat, dar deloc surprins sau şocat; sau la Eris, moștenitorul 
Regatului Toamnei, când intra în cameră. 


pă 


CAPITOLUL 
26 


Pentru el era acel ultim scaun gol. 

Iar Rhys... rămase tolănit pe scaun, sorbindu-şi vinul. 

- Bine ai revenit, Eris! spuse el tărăgănat. Cât timp a trecut de 
când n-ai mai fost pe aici, cinci secole? 

Mor își îndreptă privirea spre Rhys. Trădare şi... suferință. Sufe- 
rința licări pe faţa ei. 

Pentru că nu ne avertizase. Din cauza acestei... surprize. 

M-am întrebat dacă îmi stăpâneam mimica mai bine decât prie- 
tena mea când Eris se așeză pe scaunul gol de la masă, fără să se 
deranjeze măcar să dea din cap spre Keir, în ochii căruia se citea 
îngrijorarea. 

- Într-adevăr, a trecut o vreme. 

El se vindecase din ziua aceea petrecută pe gheaţă - rana pe 
stomac pe care i-o făcuse Cassian nu se vedea deloc. Părul roşcat îi 
era liber, ca o perdea mătăsoasă peste jacheta bine croită de culoa- 
rea cobaltului. 

„Ce caută aici?“ am rostit prin legătură, fără să mă deranjez să 
ascund ce simţeam. 

„Mă asigur de ajutorul lui Keir“ fu tot ce spuse Rhys, scurt și la 
obiect, ca şi când încă şi-ar fi stăpânit toată furia. 

Umbrele se unduiră în jurul umerilor lui Azriel, şoptindu-i la ure- 
che când el îl fixă cu privirea pe Eris. 

- Cândva, voiai să creezi legături cu Regatul Toamnei, Keir, 
spuse Rhys şi lăsă pe masă cupa cu vin. Ei bine, iată-ți şansa. Eris 
este dispus să îţi ofere o alianţă oficială — în schimbul serviciilor tale 
în acest război. 

„Cum naiba l-ai făcut să fie de acord cu asta?“ 

Rhys nu-mi răspunse. 

„Rhysand!“ 

Keir se rezemă de spătar. 

- Nu este suficient. 

Eris pufni, turnându-și o cupă de vin din carafa așezată în cen- 
trul mesei. 

- Am uitat de ce am fost atât de ușurat când înţelegerea noastră 
s-a destrămat ultima dată. 

Rhys îi aruncă o privire de atenţionare, dar Eris nu făcu decât să 
ia o sorbitură lungă. 

- Atunci, ce vrei, Keir? spuse mieros Rhys. 

Am avut sentimentul că, în cazul în care Keir s-ar fi referit din 
nou la mine, ar fi sfârşit strivit de perete. 

Dar probabil că şi Keir ştia asta, așa că îi zise simplu lui Rhysand: 

- Vreau să mă retrag. Vreau spațiu. Vreau ca poporul meu să nu 
mai depindă de muntele acesta. 

- Ai tot confortul, am spus eu în cele din urmă. Tot nu-ţi e de 
ajuns? 

Keir mă ignoră şi pe mine, aşa cum eram sigură că le ignora pe 
majoritatea femeilor din viaţa lui. 

- Ai secrete, Mare Lord, spuse Keir zâmbind disprețuitor, îm- 
preunându-și mâinile și sprijinindu-le pe masa ciobită, chiar dea- 
supra celei mai apropiate scobituri. Mereu m-am întrebat unde 
plecați cu toţii când nu eraţi aici. Hybernul a răspuns în sfârşit la 
întrebare - mulțumită atacului din... cum îi spune? Velaris. Da. Din 
Velaris. Oraşul Luminii Stelelor. 

Mor încremeni. 

- Vreau acces la oraș, spuse Keir. Pentru mine şi curtea mea. 

- Nu, zise Mor. Cuvântul răsună din stâlpi, din sticlă şi din 
piatră. 

Eram înclinată să fiu de acord. Gândul la aceşti oameni și Keir în 
Velaris... stricându-l cu prezența, cu ura şi prostia lor, cu disprețul 
şi cruzimea... 

Rhys nu refuză. Nu respinse sugestia. 

„Doar nu eşti serios.“ 

Rhys îl privi pe Keir când îmi răspunse prin legătură: 

„Am anticipat asta şi am luat măsuri de precauţie.“ 

M-am gândit la vorbele lui. 

„Întâlnirea cu cârmuitorii de la Palat... Avea legătură cu asta?“ 

„Da.“ 

- Am condițiile mele, îi spuse Rhysand lui Keir. 

Mor deschise gura, dar Azriel îi acoperi mâna cu a lui, plină de 
cicatrice. 

Ea îşi smuci mâna ca şi când i-ar fi fost arsă, aşa cum fusese a lui. 

Respingerea nu-i alungă calmul rece, deşi Eris chicoti încet, su- 
ficient încât ochii lui Azriel să se umple de mânie când îl fixă cu 
privirea pe fiul Marelui Lord. Eris îşi înclină capul spre Îmblânzi- 
torul Umbrelor. 

- Vreau acces nerestricționat, îi spuse Keir lui Rhys. 

- Nu îl vei primi, rosti Rhys. Numărul de persoane, care va fi 
decis mai târziu, va fi limitat. 

Mor se întoarse cu ochi rugători spre Rhys. Oraşul ei - locul pe 
care îl iubea atât de mult... 

Aproape am auzit pocnetul pe cale să răsune în cercul nostru. 

Keir se uită în sfârşit la Mor - observă disperarea şi furia şi zâmbi. 

El nu îşi dorea cu adevărat să plece de aici, ci doar să o lipsească 
pe fiica lui de ceva drag ei. 

I-aş fi sfâşiat bucuroasă gâtul când Keir spuse: 

- S-a făcut! 

Rhys nici măcar nu zâmbi, iar Mor se holba în continuare la el, 
expresia rugătoare schimonosindu-i fața. 

- Mai este ceva, am adăugat eu, îndreptându-mi umerii. Încă 
o cerere. 

Keir catadicsi să mă bage în seamă. 

- 0? 

- Am nevoie de oglinda Ouroboros, am spus eu, impunându-mi 
ca gheaţa să-mi răcească venele. Imediat. 

Interesul şi surprinderea licăriră în ochii căprui ai lui Keir şi în 
ochii lui Mor. 

- Cine ţi-a spus că o am? întrebă el încet. 

- Contează? O vreau. 

- Măcar ştii ce este Ouroboros? 

- Ai grijă la ton, Keir! îl avertiză Rhys. 

Keir se aplecă înainte, sprijinindu-şi antebraţele pe masă. 

- Oglinda... el râse încet. Consider-o darul meu de împerechere. 
Dacă poți să o iei, adăugă cu venin. 

Nu era o ameninţare prin care să-l înfrunt, ci... 

- Ce vrei să spui? 

Keir se ridică în picioare, rânjind ca o pisică cu un canar în gură. 

- Ca să iei Ouroboros, ca să o revendici, trebuie mai întâi să te 
uiţi în oglindă. El se îndreptă spre ușă, fără să aştepte să i se spună 
că putea să plece. Şi toţi cei care au încercat să o facă ori au înne- 
bunit, ori au fost distruşi iremediabil. Chiar şi unul sau doi Mari 
Lorzi, dacă legenda este adevărată. El ridică din umeri. Deci este a 
ta, dacă îndrăzneşti să o înfrunţi. 

Keir se opri în prag, în timp ce un vânt fantomatic deschise uşile. 
El îi spuse lui Rhys, în cea mai apropiată încercare de a cere permi- 
siunea să se retragă: 

- Lordul Thanatos are din nou... probleme cu fiica lui. Îmi cere 
sprijinul. 

Rhys flutură o mână în semn de lehamite ca şi cum nu i-ar fi 
cedat orașul nostru bărbatului cu foarte puţin timp în urmă. Keir îi 
făcu semn din bărbie lui Eris. 

- Vreau să discut cu tine cât mai curând. 

Asta după ce ar fi terminat să se laude cu victoria lui din seara 
asta, cu ceea ce îi oferisem. 

Şi pierdusem. 

Dacă nu puteam să pun mâna pe Ouroboros fără riscuri îngrozi- 
toare... Mi-am alungat gândul, păstrându-l pentru mai târziu, când 
Keir plecă şi ne lăsă singuri cu Eris. 

Moştenitorul Regatului Toamnei sorbi din vinul lui. 

Şi am avut sentimentul îngrozitor că Mor plecase undeva foarte 
departe când Eris lăsă pocalul pe masă şi spuse: 

- Arăţi bine, Mor. 

- Nu-i vorbi, zise Azriel încet. 

Eris râse amar. 

- Văd că tot îmi porți pică. 

- Înțelegerea asta, Eris, spuse Rhys, se bazează doar pe faptul că 
poţi să-ţi ţii gura. 

Eris râse. 

- Şi nu m-am descurcat excelent? Nici măcar tatăl meu nu a 
bănuit că am plecat în seara asta. 

M-am uitat între partenerul meu şi Eris. 

- Cum de s-a întâmplat asta? 

Eris mă măsură din priviri, uitându-se la coroana și rochia mea. 

- Credeai că nu ştiu că Îmblânzitorul Umbrelor va veni să afle 
dacă i-am spus tatălui meu despre... puterile tale? Mai ales după ce 
şi frații mei au uitat în mod misterios de ele. Ştiam că e doar o ches- 
tiune de timp înainte ca unul din voi doi să vină şi să-mi şteargă şi 
mie memoria. Eris îşi atinse tâmpla cu un deget lung. Din nefericire 
pentru tine, am învăţat un lucru sau două despre daemati. Păcat că 
nu m-am deranjat niciodată să-i învăţ şi pe frații mei. 

Pieptul mi se strânse. 

„Rhys.“ 

Ca să mă ferească de furia lui Beron, ca să împiedice posibila 
alianță cu Marii Lorzi să se destrame înainte să înceapă... 

„Rhys.“ 

Am făcut un efort să nu mă usture ochii. 

- O mângâiere blândă de-a lungul legăturii fu singurul răspuns. 

- Bineînțeles că nu i-am spus tatălui meu, continuă Fris, bând 
din nou din vinul lui. De ce să risipesc o astfel de informaţie des- 
pre bastard? Răspunsul lui ar fi să te vâneze şi să te ucidă — fără să-şi 
dea seama cât de gravă e situația cu Hybernul şi că tu ai putea fi 
soluţia salvatoare. 

- Deci plănuieşte să ni se alăture, spuse Rhys. 

- Nu şi dacă-ţi află micul secret. 

Eris rânji. 

Mor clipi ca şi când şi-ar fi dat seama că legătura lui Rhys cu Eris, 
faptul că fusese invitat aici... Privirea clară şi fermă pe care mi-o 
aruncă ea îmi spuse destule. În ochii ei tot se mai citeau suferința şi 
mânia, dar şi înțelegerea. 

- Deci care este preţul tău, Eris? întrebă Mor, rezemându-şi bra- 
tele goale de sticla neagră. O altă miresică pe care să o torturezi? 

Ceva licări în ochii lui Eris. 

- În primul rând, nu ştiu cine ţi-a spus minciunile astea, 
Morrigan, rosti el cu un calm răutăcios. Probabil bastarzii cu care 
te-ai înconjurat. 

El rânji la Azriel. 

Mor mârâi, făcând paharele să zornăie. 

- Niciodată nu ai demonstrat altceva. Cu siguranță nu când 
m-ai lăsat în pădurea aia. 

- Atunci acționau niște forțe la care nu te-ai gândit vreodată, 
spuse cu răceală Eris. Și nu am de gând să-mi răcesc gura de pomană 
ca să ți le explic. Crezi ce vrei despre mine. 

- M-ai vânat ca pe un animal, am intervenit eu. Cred că vom 
alege să credem ce e mai rău. 

Chipul palid al lui Eris roşi. 

— Aveam de îndeplinit un ordin. Şi am fost trimis să o fac împre- 
ună cu doi dintre... fraţii mei. 

- Şi cum rămâne cu fratele pe care l-ai vânat odată cu mine? A 
cărei iubită a fost executată în fața ochilor lui, cu ajutorul tău? 

Eris puse o mână pe masă. 

- Nu ştii nimic despre ce s-a întâmplat în ziua aceea. Nimic. 

Se lăsă liniştea. 

- Fă-mi pe plac! fu tot ce am spus. 

Eris mă fixă cu privirea. L-am privit în ochi. 

- Cum crezi că a ajuns la granița cu Regatul Primăverii, spuse el 
încet? Eu nu eram acolo când ei au făcut-o. Întreabă-l. Am refuzat. 
A fost prima şi singura dată când i-am refuzat ceva tatălui meu. El 
m-a pedepsit şi până să mă eliberez... Ei voiau să-l ucidă şi pe el. 
M-am asigurat că nu au făcut-o. M-am asigurat că Tamlin a primit 
de veste — anonim - să se ducă naibii la graniţa lui. 

Unde doi dintre fraţii lui Eris fuseseră ucişi de Lucien şi de Tamlin. 

Eris luă un fir răzleț de pe jacheta lui. 

- Rhysand, nu toți am fost atât de norocoşi ca tine - cu prietenii 
şi familia. 

Plictiseala se citea pe fața lui Rhys. 

- Aşa s-ar părea. 

Şi nimic din toate astea nu ştergea ce se făcuse, dar... 

- Ce vrei? am repetat eu. 

- Același lucru pe care i l-am spus ieri lui Azriel, când l-am găsit 
spionând în pădurea tatălui meu. 

Suferinţa licări în ochii lui Mor când îşi întoarse capul spre 
Îmblânzitorul Umbrelor, dar Azriel nici măcar nu o băgă în seamă 
când spuse: 

- Când va sosi clipa... va trebui să-l sprijinim pe Eris la preluarea 
tronului. 

În timp ce Azriel vorbi, furia înghețată îi întunecă chipul, iar Eris 
fu destul de înțelept să albească, în sfârşit, când îl văzu. Poate că 
acesta era motivul pentru care Eris ţinuse secretă informaţia despre 
puterile mele. Nu doar pentru a purta o astfel de negociere, ci şi ca 
să evite furia Îmblânzitorului Umbrelor. Sabia de lângă el. 

- Cererea de a-l ucide pe tatăl meu şi de a termina odată cu asta 
rămâne încă valabilă, Rhysand, spuse Eris, stăpânindu-se. Pot să îţi 
dau soldaţii chiar acum. 

Pe toți zeii! Nici măcar nu încerca să ascundă ce voia - să pară 
că măcar avea remuşcări. Am făcut un efort să nu rămân cu gura 
căscată la intenţia lui, la nonşalanța cu care vorbea despre asta. 

- Este tentant, dar presupune prea multă murdărie, răspunse 
Rhys. Beron ni s-a alăturat în război. Să sperăm că o va face din 
nou. Îi aruncă o privire tăioasă lui Eris. 

- O va face, promise Eris, trecând un deget peste unul dintre 
semnele scobite de gheare în masă. Şi va rămâne în mod fericit sur- 
prins de... darurile lui Feyre. 

Un tron - în schimbul tăcerii lui. Și a puterii. 

- Promite-i lui Keir ceva de care nu-ţi pasă, spuse Rhys, făcân- 
du-i semn cu mâna să plece. 

Eris se ridică în picioare. 

- Vom vedea. Se încruntă la Mor când îşi bău vinul şi lăsă poca- 
lul pe masă. Sunt surprins că încă nu poți să te controlezi în preaj- 
ma lui. Toate emoțiile ți s-au citit pe chipul frumos. 

- Ai grijă! îl avertiză Azriel. 

Eris se uită la ei, schițând un zâmbet în mod secret, ca şi când ar 
fi ştiut ceva ce Azriel nu ştia. 

- Nu te-aș fi atins, îi spuse el lui Mor, care albi din nou. Dar când 
te-ai culcat cu celălalt ticălos... 

Un mârâit ieşi din gâtul lui Rhys când îl auzi. Şi din al meu. 

- Ştiu de ce ai făcut-o. El afişă încă o dată zâmbetul secretos care 
o făcu pe Mor să se micşoreze. Să se micșoreze. Deci ţi-am dat liber- 
tatea şi am rupt logodna în termeni clari. 

— Și ce s-a întâmplat după aceea? mârâi Azriel. 

O umbră îi străbătu chipul lui Eris. 

- Sunt câteva lucruri pe care le regret. Acesta este unul dintre 
ele. Dar... poate că într-o zi, acum că suntem aliaţi, îţi voi spune de 
ce şi ce anume m-a costat. 

- Nu-mi pasă! spuse încet Mor și îi arătă uşa. Pleacă! 

Eris se prefăcu a se închina spre ea şi noi toți. 

- Ne vedem la întrunire, peste douăsprezece zile. 


CAPITOLUL 
21 


Le-am găsit pe Nesta şi pe Amren așteptând în faţa sălii tronu- 
lui, amândouă părând nervoase şi obosite. 

De altfel, aşa eram toţi şase. 

Nu mă îndoiam de ce spusese Keir despre oglindă - și a risca să 
mă uit în ea... Niciunul dintre noi nu îşi putea permite să fie distrus, 
să înnebunească. Niciunul dintre noi - nu chiar acum. Poate că 
Cioplitorul de Oase ştiuse asta. Mă trimisese degeaba, doar ca să 
se amuze. 

Nu ne-am deranjat să ne luăm rămas-bun de la curtenii pe care 
i-am lăsat şuşotind când ne-am teleportat spre casa din oraş. Spre 
Velaris, unde pacea şi frumuseţea păreau acum infinit mai vulnerabile. 

Cassian coborâse de pe acoperiş la un moment dat ca să i se ală- 
ture lui Lucien în salon, cărțile din rafturile de pe pereţi fiind des- 
chise pe măsuţa joasă dintre ei. Amândoi se ridicară în picioare 
când ne văzură feţele. 

Cassian era la jumătatea distanței spre Mor când ea se întoarse 
spre Rhys şi spuse: 

- De ce? 

Vocea îi era spartă. 

Şi ceva se rupse şi în pieptul meu când am văzut-o plângând. 

Rhys rămase pe loc şi o fixă cu privirea, fără să afişeze nicio emo- 
ţie, urmărind când îl lovi cu mâinile în piept şi strigă: 

- De ce? 

El se retrase un pic. 

- Eris l-a găsit pe Azriel, iar eu aveam mâinile legate. Am făcut 
tot ce s-a putut, spuse şi înghiţi în sec. Îmi pare rău. 

Cassian îi măsura din priviri, rămas încremenit în mijlocul 
camerei, iar eu am presupus că Rhys comunica deja cu ei în mod 
telepatic; am presupus că îi vorbea lui Amren și, probabil, chiar şi 
lui Lucien și Nestei, judecând după figurile lor surprinse. 

Mor se întoarse spre Azriel. 

- De ce nu ai spus nimic? 

Azriel o privi ferm în ochi şi nici măcar nu-şi foşni aripile. 

- Pentru că ai fi încercat să ne opreşti, iar noi nu permitem să 
pierdem alianţa cu Keir şi să înfruntăm ameninţarea lui Eris. 

- Lucrezi cu ticălosul ăla, interveni Cassian după ce, aparent, 
Azriel termină ce avea de spus. El se mişcă lângă Mor, punându-i o 
mână pe spate, și scutură din cap spre Azriel şi Rhys, dezgustul 
făcându-l să strâmbe din buze. Ar fi trebuit să-i înfigi capul lui Eris 
într-o ţeapă, la porţile din faţă. 

Azriel îi urmări cu o indiferenţă rece, dar Lucien își încrucişă 
braţele, rezemându-se de spătarul canapelei. 

- Trebuie să fiu de acord cu Cassian. Eris este un prefăcut. 

Atunci, poate că Rhys nu îi spusese totul despre faptul că Eris 
pretindea că făcuse tot posibilul să-şi salveze fratele mai mic şi nici 
despre sfidarea lui. 

- Toţi din familia ta sunt mârşavi, îi spuse Amren lui Lucien de 
sub bolta unde ea şi Nesta zăboveau. Eris ar putea totuşi să se dove- 
dească a fi o alternativă mai bună, în cazul în care ar găsi o cale să îl 
ucidă pe Beron şi să se asigure că puterea îi revine lui. 

- Sunt sigur că o va face, spuse Lucien. 

Mor continua să îl fixeze cu privirea pe Rhys, lacrimile tăcute 
curgându-i pe obrajii roşii. 

- Nu are legătură cu Fris, spuse ea cu o voce tremurată, ci cu 
locul ăsta. Ea flutură o mână spre casa din oraş, spre oraş. Asta e 
casa mea, iar tu ai de gând să-l laşi pe Keir să o distrugă. 

- Mi-am luat măsuri de precauţie, spuse Rhys cu un ton pe care 
nu-l mai auzisem de ceva timp. Multe, începând cu faptul că m-am 
întâlnit cu conducătorii Palatelor şi i-am convins să nu-l servească, 
să nu-l adăpostească şi să nu-l primească pe Keir sau pe oricine alt- 
cineva din Regatul Coşmarurilor. 

Mor clipi şi Cassian îi strânse umărul. 

- Ei au trimis vorbă tuturor patronilor din oraş, continuă Rhys, 
tuturor restaurantelor, magazinelor şi locurilor de întâlnire. Deci 
Keir şi oamenii lui pot veni aici... dar nu li se va părea un loc primi- 
tor sau unul în care să-şi poată închiria măcar o cameră. 

Mor scutură din cap și șopti: 

- El îl va distruge. 

Cassian o cuprinse de după umeri, afişând o duritate pe care nu 
o mai văzusem niciodată când îl studie pe Rhys, apoi pe Azriel. 

- Ar fi trebuit să ne avertizezi. 

- Ar fi trebuit, spuse Rhys - deşi nu părea să regrete asta. Azriel 
rămase la un pas distanţă, cu aripile strânse și pietrele Siphon 
strălucind. 

Am intervenit în cele din urmă. 

- Vom impune limite privind momentul și frecvenţa sosirii lor. 

Mor scutură din cap, încă uitându-se doar la Rhys. 

- Dacă Amarantha ar fi trăit... Cuvântul şerpui prin cameră, în- 
tunecând colțurile. Dacă ar fi trăit şi m-aş fi oferit să lucrez pentru 
ea — chiar dacă aș fi făcut-o numai ca să ne salvez pe toți - cum te-ai 
fi simţit? 

Niciodată - niciodată nu ajunseseră atât de aproape să discute 
ce i se întâmplase. 

M-am apropiat de Rhys, atingându-i degetele cu ale mele. El mă 
luă de mână. 

- Dacă Amarantha ne-ar fi oferit o mică şansă să supraviețuim, 
spuse Rhys cu o privire fermă, atunci nu mi-ar fi păsat că m-a obli- 
gat să mă culc cu ea în toți acei ani. 

Cassian tresări. Toată camera tresări. 

- Dacă Amarantha ar apărea acum la uşă, spuse Rhys arătând 
spre intrarea în hol, şi ne-ar spune că poate să ne dea o şansă să în- 
frângem Hybernul, să ne ţină pe toți în viaţă, i-aș mulțumi nenoro- 
citului de Cazan. 

Mor scutură din cap, lacrimile curgându-i din nou. 

- Nu vorbeşti serios. 

- Ba da. 

„Rhys.“ 

Dar legătura, puntea dintre noi... devenise un vid şuierător. O 
furtună întunecată. 

Prea mult - situaţia asta îi forța pe amândoi prea mult. Am 
încercat să-i surprind privirea lui Cassian, dar el îi supraveghea 
atent, pielea sa bronzată fiind nefiresc de albă. Umbrele lui Azriel se 
strânseră, învăluindu-l pe jumătate. Iar Amren... 

Amren păși între Rhys şi Mor. Amândoi erau mai înalți decât ea. 

- Am împiedicat unitatea asta să se destrame timp de patruzeci 
şi nouă de ani, spuse Amren, ochii strălucindu-i ca fulgerul. Nu vă 
voi lăsa să o distrugeți acum. Ea se întoarse spre Mor. Dacă lucrezi 
cu Keir şi Eris nu înseamnă că-i ierți. Şi după terminarea războ- 
iului, îi vom vâna şi îi vom ucide împreună, dacă asta vrei. 

Mor nu spuse nimic - deşi, în sfârşit, îşi întorsese privirea de 
la Rhys. 

- Tatăl meu va otrăvi oraşul. 

- Nu îi voi permite, spuse Amren. 

O credeam. 

Şi credeam şi că Mor avea încredere în ea, deoarece lacrimile 
care continuau să curgă... părură să se transforme cumva. 

Amren se întoarse spre Rhys, pe al cărui chip se citea acum 
devastarea. 

Mi-am strecurat mâna în a lui. „Te văd“, i-am spus cuvintele pe care 
i le şoptisem o dată în urmă cu câteva luni. „Şi nu mă înspăimântă.“ 

- Eşti un ticălos viclean, îi zise Amren. Mereu ai fost şi vei ră- 
mâne așa. Dar, băiete, asta nu este o scuză ca să nu ne avertizezi. 

Să nu o avertizeze pe ea, nu în ceea ce-i privea pe cei doi monştri 
implicați. 

- Da, ai luat decizia corectă - i-ai manipulat bine. Dar ai şi greşit. 

Ceva asemănător ruşinii îi întunecă privirea. 

- Îmi pare rău. 

Cuvintele le erau adresate lui Mor şi lui Amren. 

Părul negru al lui Amren se legănă când ea îi studie. Mor doar 
scutură din cap în cele din urmă - mai mult în semn de acceptare, 
decât de negare. 

Am înghițit şi am spus răguşit: 

- Acesta este războiul. Aliaţii noştri sunt puţini şi deja nu mai au 
încredere în noi. I-am privit pe toți în ochi — pe sora mea, pe Lucien, 
pe Mor, pe Azriel şi pe Cassian. Apoi, pe Amren şi pe partenerul 
meu. I-am strâns mâna la vinovăția care își înfigea acum ghearele 
adânc în el. Cu toții ați fost la război şi v-aţi întors — în timp ce eu 
nu am fost niciodată pe un câmp de luptă. Îmi imaginez totuși că nu 
vom rezista mult timp dacă... ne lăsăm dezbinaţi. Din interior. 

Mă bâlbâiam şi eram aproape incoerentă, dar Azriel spuse în 
sfârşit: 

- Are dreptate. 

Mor nici măcar nu se uită spre el. Aş fi putut jura că vinovăția îi 
întunecă privirea lui Azriel şi apoi dispăru într-o clipă. 

Amren se întoarse lângă Nesta când Cassian mă întrebă: 

- Ce s-a întâmplat cu oglinda? 

Am scuturat din cap. 

— Keir spune că este a mea, dacă îndrăznesc să o iau. Se pare că 
ceea ce vezi în ea te distruge sau te înnebuneșşte. Nimeni nu a scăpat 
nevătămat din faţa ei. 

Cassian înjură. 

— Aşa este, am spus-o și eu. Era un risc pe care probabil niciunul 
dintre noi nu era pe deplin pregătit să-l înfrunte. Nu când fiecare 
dintre noi era bun la ceva. 

Mor adăugă un pic răgușită, netezindu-și pliurile şi aplicaţiile 
negre ale rochiei de borangic: 

— Tatăl meu a spus adevărul în privința asta. Am fost crescută cu 
legendele oglinzii și niciuna nu era plăcută și nu avea un final fericit. 

Cassian se încruntă la mine, la Rhys. 

- Deci ce... 

- Vorbeşti despre Ouroboros, spuse Amren. 

Am clipit. Rahat! Rahat! 

- De ce vrei oglinda aia? întrebă ea pe un ton mai potolit. 

Rhys îşi băgă mâna liberă în buzunar. 

- Dacă sinceritatea este tema serii... Pentru că Cioplitorul de 
Oase a cerut-o. 

Amren își umflă nările. 

- Ai fost la Închisoare. 

- Vechiul tău prieten te salută, spuse tărăgănat Cassian, rezemân- 
du-şi un umăr de bolta salonului. 

Chipul lui Amren se încordă, Nesta uitându-se la ei - atentă. 
Citindu-ne, mai ales când ochii lui Amren, de culoarea mercurului, 
se învolburară. 

- De ce te-ai dus? 

Am deschis gura, dar ochiul auriu al lui Lucien îmi atrase atenţia. 

Probabil că ezitarea mea fu un indiciu suficient în ceea ce pri- 
vea precauțţia. 

Cu maxilarul încordat şi o urmă de frustrare, Lucien se scuză şi 
merse în camera lui. Frustrare şi poate dezamăgire, asta se putea 

citi pe chipul lui. Am ignorat ceea ce vedeam şi ce mă făcea să simt 
în stomac. 

- Am avut câteva întrebări pentru Cioplitor. Cassian îi zâmbi 
lui Amren în timp ce Lucien se făcu dispărut. Și avem câteva şi 
pentru tine. 

Ochii plini de fum ai lui Amren se aprinseră. 

- Ai de gând să-l dezlănţui pe Cioplitor? 

- Da, am spus eu ferm. O armată formată dintr-un singur 
monstru. 

- Este imposibil. 

- Îţi amintesc, dragă Amren, că tu ai evadat, îi răspunse calm 
Rhys. Şi că nu ţi-ai pierdut libertatea. Deci se poate face. Poate că 
vrei să ne spui tu cum ai reușit. 

Cassian se postase lângă tocul ușii, mi-am dat eu seama, ca să 
fie mai aproape de Nesta. Ca să o susțină dacă Amren ar fi hotărât 
că nu-i păsa încotro se îndrepta conversaţia asta la fel de mult ca de 
mobila din cameră. 

Tocmai de aceea Rhys se poziționă acum de cealaltă parte a lui 
Amren - ca să îi distragă atenţia de la mine şi de la Mor, care era în 
spatele nostru - când toți mușchii trupului său suplu se încordară. 

Cassian se holba la Nesta - destul de intens încât sora mea se 
întoarse, în sfârşit, spre el şi îi întâlni privirea. Cassian își înclină 
uşor capul. Era un ordin tăcut. 

Nesta, spre uimirea mea, se supuse și se mișcă lângă Cassian 
când Amren îi răspunse lui Rhys: 

- Nu! 

- Nu era o cerere, zise Rhys. 

Cândva, el recunoscuse că a o chestiona pe Amren era un lucru 
pe care i-l permisese doar în ultimii ani. Dar să îi dea un ordin, să o 
forţeze astfel... 

- Feyre şi Cassian au vorbit cu Cioplitorul de Oase. O vrea pe 
Ouroboros ca să ne servească - să lupte împotriva Hybernului pen- 
tru noi. Dar avem nevoie să ne explici cum să-l scoatem. 

Târgul pe care urma să-l fac eu sau Rhys ar fi fost de ajuns ca 
să-l stăpânim. 

- Altceva? 

Vocea ei era prea calmă, prea dulce. 

- Promisiunea mea de acum câteva luni rămâne valabilă: după 
ce terminăm cu toate astea, poți să foloseşti Cartea ca să ajungi 
acasă, dacă vrei, spuse Rhys. 

Amren îl privea stăruitor. Era atâta liniște, încât se auzea ceasul de 
pe polița șemineului din salon. Şi, în plus, fântâna din grădină... 

- Alungă-ţi câinele! spuse Amren pe un ton amenințător. 

Umbra din colț, din spatele lui Amren... se dovedi a fi cea a lui 
Azriel, care mişcase mânerul negru al Povestitorului-Adevărului 
din mâna cu cicatrice fără ca eu să-mi dau seama - deşi nu mă în- 
doiam că, probabil, ceilalți ştiuseră. 

Amren îi arătă dinţii, dar chipul frumos al lui Azriel nici măcar 
nu tresări la rânjetul acestuia. 

Rhys rămase unde era când o întrebă pe Amren: 

- De ce nu vrei să ne spui? 

Cassian o strecură nonșalant pe Nesta în spatele lui, prinzân- 
du-și degetele în fusta rochiei ei negre, ca și când ar fi vrut să se 
asigure că ea nu-i stătea în cale lui Amren. Nesta se ridică pe vârfuri 
ca să privească peste umărul lui. 

- Deoarece piatra de sub casa asta are urechi, vântul are urechi... 
totul ascultă, spuse Amren. Şi dacă raportează... Rhysand, îşi vor 
aminti ei că nu m-au prins, iar eu nu îi voi lăsa să mă arunce din 
nou în acel puț întunecat. 

În acel moment, se ridică un scut şi nu am mai auzit nimic. 

- Nimic nu va fi auzit dincolo de încăperea asta. 

Amren își concentră atenţia asupra cărţilor care stăteau uitate pe 
masa joasă din salon şi se încruntă. 

- A trebuit să renunţ la ceva. A trebuit să renunţ la mine. Ca să 
ies, a trebuit să devin cu totul altceva, o ființă pe care Închisoarea 
nu ar fi recunoscut-o. Așa că... m-am legat de trupul acesta. 

Nu o mai auzisem niciodată bâlbâindu-se. 

- Ai spus că altcineva te-a legat, o iscodi prudent Rhys. 

- Am mințit — ca să ascund ce am făcut. Ca nimeni să nu ştie. Ca 
să evadez din Închisoare, m-am făcut muritoare. Nemuritoare ca tine, 
dar... muritoare în comparaţie cu... ce eram. Şi nu am simțit ce eram... 
la fel ca tine. Aşa cum o fac acum. Unele lucruri - loialitatea, furia 
şi curiozitatea — dar nu toate. 

Ea afişă din nou acea expresie pierdută. 

- Eram perfectă, potrivit unora. Nu am regretat, nu am suferit 
şi, în plus, nu am simţit durerea. Cu toate acestea, am ajuns totuși 
aici, pentru că nu eram asemenea celorlalți. Eram diferită, chiar fi- 
ind aşa cum eram. Prea curioasă. Puneam prea multe întrebări. În 
ziua în care a apărut acea falie pe cer... curiozitatea a fost cea care 
m-a mânat. Fraţii şi surorile mele au fugit. La ordinele conducăto- 
rului nostru, am distrus două oraşe, le-am lăsat în ruine pe câmp şi 
totuşi, ei au fugit de acea falie de deasupra lumii. Dar eu am vrut să 
văd. Mi-am dorit asta. Nu am fost creată sau crescută să nutresc nişte 
sentimente atât de egoiste precum dorința. Am văzut ce s-a întâm- 
plat cu cei ca mine care s-au îndepărtat, care au învăţat să își pună 
pe primul loc nevoile. Care şi-au arătat... emoţiile. Dar eu am trecut 
prin falia căscată pe cer. Şi iată-mă! 

- Şi ai renunţat la toate astea ca să ieşi din Închisoare? întrebă 
încet Mor. 

- Mi-am cedat graţia — nemurirea perfectă. Ştiam că, odată ce aş 
fi făcut-o... aş fi simţit durere. Şi regret. Şi că aş fi avut dorinţe arză- 
toare. Că aş fi... căzut. Dar eram - cât am fost închisă acolo jos... nu 
mi-a păsat. Nu am mai simțit nici vântul în faţă, nu am mai mirosit 
nici ploaia... Nu-mi mai aminteam nici măcar cum era să simt așa 
ceva. Nu îmi aminteam de lumina soarelui. 

Ea îşi îndreptă atenţia spre Azriel, întunericul Îmblânzitorului 
Umbrelor retrăgându-se ca să-i dezvăluie înțelegerea din privire. 
Fusese întemnițată. 

- Aşa că m-am legat de trupul acesta. Mi-am reprimat grația 
arzătoare adânc în mine. Am renunţat la tot ce eram. Iar ușa de la 
celulă, pur şi simplu, s-a descuiat. Şi am ieşit. 

O graţie arzătoare... care încă mocnea adânc în sinea sa, vizibilă 
doar prin fumul din ochii ei cenușii. 

- Acesta va fi prețul eliberării Cioplitorului, spuse Amren. Va 
trebui să-l legaţi de un corp. Să-l faceți... Fae. Și mă îndoiesc de fap- 
tul că va fi de acord cu asta. Mai ales fără Ouroboros. 

Noi tăceam. 

- Ar fi trebuit să mă întrebaţi înainte să vă duceţi, spuse ea pe un 
ton din nou tăios. V-aş fi scutit de vizită. 

Rhysand înghiţi în sec. 

- Poţi fi... dezlegată? 

- Da, dar nu pot s-o fac de una singură. 

- Ce s-ar întâmpla dacă ai fi? 

Pentru multă vreme, Amren îl fixă cu privirea. Apoi se uită la 
mine, la Cassian, la Azriel, la Mor, la Nesta şi în cele din urmă, din 
nou la partenerul meu. 

- Nu mi-aş aminti de voi. Nu mi-ar mai păsa de niciunul dintre voi. 
Ori v-aş distruge, ori v-aş abandona. Ce simt acum... mi-ar fi străin — 
nu ar mai conta. Tot ce sunt, acest corp... ar înceta să mai existe. 

- Ce erai? şopti Nesta, venind de după Cassian ca să stea lângă el. 

Amren se juca absent cu unul din cerceii ei cu perle neagre. 

- Am fost mesager, soldat asasin pentru un zeu furios care con- 
ducea o lume tânără. 

Simţeam cum se nășteau întrebările celorlalți. Ochii lui Rhys 
aproape străluceau întrebători. 

- Numele tău era şi atunci Amren? întrebă Nesta. 

- Nu. Fumul i se învolbură în ochi. Nu-mi amintesc numele care 
mi s-a dat. Am ales să mi se spună Amren, deoarece... Este o po- 
veste lungă. 

Aproape am implorat-o să ne-o spună, dar se auziră nişte paşi 
uşori, iar apoi... 

- O! 

Elain tresări — suficient cât să-mi dau seama că nu ne auzea. Nu 
ştia că eram aici, mulțumită scutului care izola sunetele. 

Acesta dispăru imediat, dar sora mea rămase lângă scări. Ea îşi 
acoperise cămaşa de noapte cu un şal de mătase de un albastru-des- 
chis, apucând materialul când se îmbrățişă. 

M-am îndreptat imediat spre ea. 

- Ai nevoie de ceva? 

- Nu. Eu... dormeam, dar am auzit... Ea scutură din cap şi clipi 
la veşmintele noastre ceremonioase, la coroana neagră de pe capul 
meu - şi al lui Rhysand. Nu v-am auzit. 

Azriel înaintă. 

- Ceva tot ai auzit... 

Elain păru pe cale să dea din cap, dar se retrase. 

- Cred că visam, şopti ea. Mi se întâmplă să visez întruna zilele 
astea. 

- Lasă-mă să-ţi aduc nişte lapte cald, i-am spus şi am apucat-o 
de cot ca să o conduc în salon. 

Dar Elain se smuci, îndreptându-se înapoi spre scări şi spuse când 
urcă primele trepte: 

- O aud... cum plânge. 

Am apucat stâlpul de jos al balustradei. 

- Pe cine? 

- Toată lumea crede că este moartă. Elain continuă să meargă. 
Dar nu este. Este doar... altfel. Schimbată. Aşa ca mine. 

- Cine? am insistat eu. 

Dar Elain continuă să urce treptele, şalul atârnându-i pe spate. 
Nesta plecă de lângă Cassian ca să se apropie de mine. Amândouă 
am inspirat ca să spunem ceva - nu ştiam ce, dar... 

- Ce ai văzut? spuse Azriel, iar eu am încercat să nu tresar când 
l-am găsit lângă mine, fără să-l văd mişcându-se. Din nou. 

Elain se opri la jumătatea scărilor. Încet, se întoarse ca să se uite 
înapoi la el. 

- Am văzut mâini tinere care s-au zbârcit de bătrâneţe. Am văzut 
o cutie din piatră neagră. Am văzut cum o pană de foc a aterizat pe 
zăpadă şi a topit-o. 

Mi-am simţit stomacul ca de plumb. O privire spre Nesta îmi 
confirmă că şi ea simţea asta, că vedea. 

Era nebună. Era foarte probabil ca Elain să fi înnebunit... 

- Era furioasă, spuse încet Elain. Era atât de furioasă pentru 
ceva ce-i fusese luat. Așadar, drept răzbunare, a luat ceva de la ei. 

Noi nu am spus nimic. Nu ştiam ce să spun - ce să o întreb 
măcar sau să-i cer. Dacă şi ei îi făcuse Cazanul ceva... 

M-am întors la Azriel, cu palmele spre el. 

— Ce înseamnă asta? 

Ochii căprui ai lui Azriel clocotiră când se uită cu atenţie la sora 
mea, la corpul ei prea slab şi, fără să spună vreun cuvânt, masculul 
se teleportă. Mor privi îndelung la locul din care acesta dispăruse. 

Am aşteptat plecarea celorlalți - Cassian şi Rhys retrăgându-se 
ca să cântărească posibilităţile sau lipsa lor în ceea ce-i privea pe 
potenţialii noştri aliaţi: Amren ieşind furioasă ca să scape de noi, 
iar Mor, plecând în oraş ca să se bucure de ce considera ea că erau 
ultimele câteva zile de pace în oraş, cu o voce încă fragilă — înainte 
de a o încolți pe Nesta în salon. 

- Ce s-a întâmplat în Oraşul Cioplit — cu tine și Amren? Nu mi-ai 
spus nimic despre asta. 

- A fost bine. 

Mi-am încleştat maxilarul. 

- Ce s-a întâmplat? 

- M-a dus într-o cameră plină de comori, de obiecte ciudate. Şi... 
Ea trase de mâneca strâmtă a rochiei. Unele au vrut să ne rănească, 
de parcă erau vii - conştiente. Ca... în toate poveştile şi minciunile 
care ni s-au spus dincolo de zid. 

- Eşti bine? Nu vedeam ca vreuna din ele să aibă vreo rană şi 
niciuna nu spusese ceva care să sugereze... 

- A fost un exercițiu de antrenament. Cu o formă de magie 
concepută să respingă intruşii. Cuvintele erau spuse pe de rost. Aşa 
cum probabil va fi zidul. A vrut să rup apărarea - să-i aflu 
vulnerabilitățile. 

- Şi să le repari? 

- Doar să le găsesc. Reparatul este altă treabă, spuse Nesta, ochii 
ei devenind distanți când se încruntă la cărțile încă deschise de pe 
masa joasă din fața şemineului. 

Am oftat. 

- Deci... măcar asta a decurs bine. 

Ochii îi deveniră din nou tăioşi. 

- Am dat-o în bară. De fiecare dată. Deci nu. Nu a decurs bine. 

Nu ştiam ce să spun. Probabil m-ar fi mustrat dacă mi-aş fi arătat 
compasiunea. Aşa că am ales o altă abordare. 

- Trebuie să facem ceva cu Elain. 

Nesta înțepeni. 

- Şi ce soluţie propui, mai exact? Să-l laşi pe partenerul tău să 
intre în mintea ei ca să umble pe acolo? 

- Nu aş face niciodată aşa ceva. Nu cred că Rhys poate măcar... 
să repare lucruri din astea. 

Nesta făcu paşi în fața şemineului înnegrit. 

- Totul are un preţ. Poate prețul tinereții şi al nemuririi ei a fost 
să-şi piardă o parte din sănătatea mintală. 

Genunchii mi se înmuiară suficient cât să mă aşez pe canapeaua 
tapițată. 

- Care a fost prețul tău? 

Nesta se opri. 

- Poate să o văd pe Elain cum suferă - în timp ce eu am scăpat 
nevătămată. 

M-am ridicat în picioare. 

- Nesta... 

- Nu te deranja. 

Însă eu am urmat-o când se îndreptă spre scări, spre locul în care 
Lucien cobora acum treptele și tresări când o văzu apropiindu-se. 

Lucien îi făcu loc atunci când ea trecu repede pe lângă el. O sin- 
gură privire la chipul său încordat mă făcu să mă pregătesc şi să mă 
întorc în salon. 

M-am aşezat pe cel mai apropiat fotoliu, surprinsă să mă văd 
încă îmbrăcată cu rochia neagră al cărei material îmi zgârie pielea 
goală. De cât timp mă întorsesem din Orașul Cioplit? De treizeci de 
minute? Mai puţin? Iar la Închisoare fusesem abia dimineaţă? 

Mi se părea că trecuseră câteva zile. Mi-am sprijinit capul de 
spătarul brodat al fotoliului şi l-am privit pe Lucien aşezându-se pe 
cotiera canapelei din apropiere. 

- A fost o zi lungă? 

I-am răspuns mormăind. 

EI își miji ochiul metalic. 

- Credeam că Închisoarea este doar un alt mit. 

- Ei bine, nu este. 

El îmi cântări tonul şi îşi încrucişă braţele. 

- Lasă-mă să fac ceva pentru Elain. Am auzit din camera mea 
tot ce s-a întâmplat, chiar acum. Nu ar strica să o examineze o vin- 
decătoare. Extern şi intern. 

Eram atât de obosită, încât abia am reuşit să-l întreb: 

- Crezi că a înnebunit din cauza Cazanului? 

- Cred că a trăit ceva îngrozitor, răspunse Lucien prudent. Şi nu 
ar strica să o chemaţi pe cea mai bună vindecătoare a voastră să o 
examineze complet. 

Mi-am frecat faţa cu mâna. 

- Bine, am rostit eu greoi. Mâine-dimineaţă. 

Am reuşit să-mi înghit nodul din gât, adunându-mi puterile ca 
să mă ridic de pe fotoliu. Greutate - simțeam o greutate veche în 
mine. Ca şi când aş fi putut dormi câteva sute de ani și tot nu mi-ar 
fi fost de ajuns. 

- Te rog să-mi spui, zise Lucien când am traversat pragul în hol, 
ce spune vindecătoarea. Şi dacă ai nevoie de mine. 

Am dat pentru ultima dată din cap, brusc nefiind în stare să 
vorbesc. 

Ştiam că Nesta era încă trează când am trecut pe lângă camera 
ei şi că auzise fiecare cuvânt al conversaţiei noastre, mulțumită 
auzului său Fae. Şi ştiam că auzise când, ascultând la uşa lui Elain, 
am bătut o dată și mi-am băgat capul înăuntru, găsind-o dor- 
mind... respirând. 

I-am trimis o cerere lui Madja, vindecătoarea preferată a lui 
Rhysand, ca să vină a doua zi la ora unsprezece. Nu i-am explicat de 
ce sau pentru cine sau ce. Apoi am intrat în dormitor, m-am târât 
până pe saltea şi am plâns. 

Nu ştiam cu adevărat de ce. 


z3 


Mâini puternice şi late îmi masau spatele, iar eu am deschis ochii 
ca să văd camera complet întunecată şi pe Rhysand stând pe saltea, 
lângă mine. 

- Vrei să mănânci ceva? 

Vocea lui era blândă, ispititoare. 

Nu mi-am ridicat capul de pe pernă. 

- Mă simt... din nou copleşită, am şoptit eu, cu vocea spartă. 

Rhys nu vorbi când mă luă în braţe. Era încă îmbrăcat cu jacheta, 
ca şi când tocmai ar fi venit de oriunde fusese ca să discute cu Cassian. 

În întuneric, i-am inhalat parfumul, i-am savurat căldura. 

- Eşti bine? 

Rhys tăcu un minut lung. 

- Nu. 

Mi-am strecurat un braţ în jurul lui, îmbrățişându-l strâns. 

- Ar fi trebuit să găsesc o altă cale. 

Mi-am trecut degetele prin părul lui mătăsos. 

- Dacă ea... şopti Rhys. L-am auzit înghițind. Dacă ar apărea în 
casa asta... Ştiam la cine se referea. Aş ucide-o! Aș ucide-o fără să o 
las să vorbească! 

- Ştiu. 

Şi eu aş fi făcut la fel. 

- M-ai întrebat în bibliotecă, şopti el. De ce eu... De ce aş prefera 
să-mi asum toate astea. Seara asta este răspunsul. Faptul că am 
văzut-o pe Mor plângând este motivul. Am luat o hotărâre greşită. 
Am încercat să găsesc o altă cale ca să evit rahatul în care suntem. 

Şi pierduse ceva - Mor pierduse ceva — între timp. 

Ne-am îmbrățișat în linişte câteva minute. Câteva ore. Două su- 
flete împreunate în întuneric. Mi-am coborât scuturile şi l-am lăsat 
să intre complet. Mintea i se încolăci în jurul minţii mele. 

- Ai risca să te uiţi în ea... în Ouroboros? am întrebat eu. 

- Încă nu, fu tot ce spuse Rhys, ținându-mă mai strâns. Încă nu. 


CAPITOLUL 
28 


În dimineaţa următoare, numai voinţa mă ajută să mă dau jos 
din pat. 

Amren spusese că Cioplitorul afirmase că nu s-ar fi întrupat 
niciodată într-un corp Fae. 

Dar nu ar fi stricat să încerc. Dacă ne-ar fi acordat cea mai mică 
şansă de a rezista, de a-l împiedica pe Rhys să renunţe la tot... 

EI era deja plecat când m-am trezit. Am scrâşnit din dinţi când 
m-am îmbrăcat cu hainele din piele și m-am teleportat în Casa 
Vântului. 

Îmi pregătisem aripile în clipa în care am atins protecţiile casei 
şi am reuşit să plutesc destul de bine spre ringul de antrenament în 
aer liber de pe acoperișul plat. 

Cassian mă aştepta deja cu mâinile în şolduri. Mă urmări cum 
am coborât... 

Prea repede. Picioarele îmi alunecară pe praf, ridicându-mă tot 
mai sus... 

- Fă o tumbă pe spate! 

Mă avertiză însă prea târziu. 

M-am izbit de zidul stacojiu înainte să intru cu fața în piatra 
roşiatică, dar am înjurat, mândria fiindu-mi la fel de rănită ca pal- 
mele când m-am retras clătinându-mă, cu aripile greoaie în urma 

mea. Umerii lui Cassian îi tremurară când râse, iar eu i-am arătat 
un gest obscen. 

- Dacă vrei să aterizezi aşa, asigură-te că ai loc! 

M-am încruntat. 

- Mi-am învăţat lecţia. 

- Sau spaţiu ca să te înclini şi să ocoleşti până când încetineşti... 

- Am înţeles. 

Cassian îşi ridică mâinile, dar amuzamentul dispăru când mă 
văzu renunțând la aripi şi mergând spre el. 

- Azi vrei un antrenament feroce sau unul mai uşor? 

Nu mi se părea că ceilalți îi apreciau pentru că observa schim- 
bările emoţionale. Ca să comande legiuni, am presupus eu, trebuia 
să poată să-şi dea seama de astfel de lucruri, să judece când soldaţii 
sau inamicii lui erau puternici sau pe cale să fie distruși. 

M-am uitat în interior, spre locul care acum părea a fi un nisip 
mişcător şi i-am spus: 

- Feroce. Vreau să plec de aici şchiopătând. 

Mi-am scos jacheta din piele şi mi-am suflecat mânecile cămă- 
şii albe. 

Cassian mă studie din priviri şi îmi şopti: 

- Activitatea fizică, antrenamentul mă ajută şi pe mine. Îşi roti 
umerii, în timp ce eu am început să mă întind. Mereu m-a ajutat să 
mă concentrez şi să mă echilibrez. Şi după seara trecută... El își legă 
la spate părul negru. Cu siguranță am nevoie de... asta. 

Mi-am îndoit piciorul în spate, întinderea făcându-mi muşchii 
să se tensioneze. 

- Presupun că sunt şi metode mai rele de a face faţă situaţiei. 

El rânji strâmb. 

- Într-adevăr. 

După aceea, Azriel mă învăță să stau în briză, iar eu am încercat 
să-i memorez instrucțiunile despre curenții de aer şi curenți des- 
cendenți, despre modul în care căldura şi frigul puteau influența 
vântul şi viteza. În timpul lecției, el fu tăcut şi distras, chiar şi după 
standardele lui. 

Am făcut greşeala de a-l întreba dacă vorbise cu Mor încă de 
când plecase aseară. 

Nu, nu o făcuse. Şi asta fu toată conversaţia. 

Îşi flexa încontinuu mâna cu cicatrice pe lângă corp, ca şi când 
şi-ar fi amintit cum îi respinsese ea atingerea în timpul întâlnirii. 
De nenumărate ori. Nu am îndrăznit să-i spun că luase decizia 
corectă — că poate trebuia să discute cu Mor, decât să se lase con- 
sumat de vinovăţie. Ei aveau destule probleme şi fără să mai inter- 
vin şi eu. 

Începusem deja să şchiopătez când m-am întors la casa din oraș, 
după câteva ore, şi am găsit-o pe Mor la masa din sufragerie, 
mâncând o plăcintă imensă pe care şi-o cumpărase de la brutărie pe 
drum încoace. 

- Arăţi de parcă te-a călcat o herghelie de cai, spuse ea mâncând. 

- Asta e! am spus eu, luându-i plăcinta şi terminând-o. 

Ea ţipă indignată, dar pocni din degete şi o farfurie cu pepene 
tăiat din bucătăria de pe hol apăru pe masa lustruită din fața ei, 
chiar deasupra a ceea ce părea o grămadă de scrisori pe diverse 
bucăţi de hârtie. 

- Ce e aia? am întrebat eu, ştergându-mi firimiturile de la gură. 

- Primele răspunsuri de la Marii Lorzi, spuse ea dulce, luând o 
felie din fructul verde şi muşcând o bucată. Nicio urmă din furia şi 
frica de aseară. 

- Ce plăcut, nu? 

- Cel al lui Helion a sosit primul în dimineaţa asta. Printre rân- 
duri, cred că a spus că este dispus să... ni se alăture. 

Am ridicat din sprâncene. 

- Asta e bine, nu-i aşa? 

Ea dădu din umeri. 

- Nu pentru Helion ne făceam griji, ci pentru ceilalți doi... Ea 
termină pepenele, mestecând bucăţile zemoase. Thesan spune că va 
veni, dar numai dacă locaţia este cu adevărat neutră şi sigură. 
Kallias... nu are încredere în niciunul dintre noi după... Poalele 
Muntelui. Vrea să-şi aducă gărzi înarmate. 

Regatul Zilei, al Dimineţii şi al Iernii. Cei mai apropiați aliați 
ai noştri. 

- Nicio veste de nicăieri? 

Stomacul mi se strânse. 

- Nu. Regatul Primăverii, al Toamnei şi al Verii nu au trimis 
niciun răspuns. 

- Nu mai avem mult timp până la întâlnire. Dacă refuză să răs- 
pundă? Nu am avut curajul să întreb cu voce tare dacă Eris urma să 
se ţină de cuvânt şi să se asigure că tatăl său avea să participe şi să se 
alăture cauzei noastre. Nu când chipul îi era din nou luminos. 

Mor luă altă felie de pepene. 

- Atunci va trebui să decidem dacă Rhys şi cu mine îi vom târî 
de gâturi la această întâlnire sau dacă o vom organiza fără ei. 

- Aş sugera a doua opţiune. Mor se încruntă. Prima nu pare să 
ducă la formarea unei alianţe viabile, am lămurit-o eu. 

Deşi eram surprinsă că Tarquin nu răspunsese. În ciuda con- 
flictului dintre noi... Masculul pe care îl cunoscusem, pe care încă 
îl admiram atât de mult... Cu siguranţă ar fi vrut să se alieze îm- 
potriva Hybernului, dacă nu cumva acum voia să se alieze cu ei ca 
să se asigure că Rhys şi cu mine am fi fost şterşi de pe hartă pen- 
tru totdeauna. 

- Vom vedea, fu tot ce spuse Mor. 

Am expirat pe nas. 

- În legătură cu seara trecută... 


338 SARAH J. MAAS 


- Este în regulă. Sunt bine. Rigiditatea din vocea ei sugera totuşi 
contrariul. 

- Ba nu, nu eşti. Și ai voie să te simţi aşa cum eşti. 

Mor îşi înfoie părul. 

- Ei bine, asta nu o să ne ajute să câştigăm războiul. 

- Nu. Dar... nu ştiu ce să spun. 

Mor se holbă îndelung spre fereastră. 

- Înţeleg de ce a făcut-o Rhys. Are legătură cu poziţia în care 
eram. Eris este... Ştii cum este el şi în cazul în care amenințarea de a-i 
vinde tatălui său informaţia despre darurile tale... Pe toți zeii! Eu aş 
fi făcut același târg cu Eris ca să îl împiedic pe Beron să te vâneze. 

Ceva din pieptul meu se relaxă la vorbele ei. 

- Doar că... Din clipa în care a aflat despre locul ăsta, probabil că 
tata şi-a dat seama ce înseamnă pentru mine. Nu ar fi cerut altceva 
în schimbul ajutorului său. Nimic altceva. Rhys o ştia prea bine şi a 
încercat să-l implice pe Eris ca să-i prezinte tatălui meu târgul în- 
tr-o lumină mai favorabilă — ca să poată evita implicarea Velarisului. 

Am ridicat întrebător din sprâncene. 

- În dimineaţa asta, Rhys şi cu mine am discutat, în timp ce 
Cassian îți tăbăcea fundul. 

Am pufnit. 

- Şi Azriel? 

Cam atât dură decizia mea de a nu mă implica. 

Mor se întoarse la a ciuguli din pepene. 

- Az... A trebuit să ia o hotărâre dificilă când Eris l-a găsit. El... 
Ea îşi muşcă buza. Nu ştiu de ce m-am așteptat să-mi ţină partea, de 
ce m-a luat atât de mult prin surprindere. 

M-am abținut să-i sugerez să-i spună asta. Mor ridică din umeri. 

- Doar că... totul m-a luat prin surprindere şi termenii aceştia nu 
au să mă mulțumească niciodată, dar... Tatăl meu câștigă, Eris câştigă, 
toți masculii ca ei câștigă dacă mă las afectată şi dacă las ca problema 

asta să-mi afecteze bucuria, viaţa, relaţiile mele cu voi toți. Ea oftă 
privind spre tavan. Urăsc războiul. 

- Şi eu. 

- Nu doar din cauza morții şi a grozăviilor, continuă Mor, ci şi a 
lucrurilor pe care ni le face; din cauza unor astfel de hotărâri. 

Am dat din cap, chiar dacă abia începeam să înţeleg alegerile şi 
costurile lor. 

Am deschis gura, dar se auzi o bătaie în uşă. M-am uitat la cea- 
sul din celălalt capăt al holului. Corect. Vindecătoarea. 

În dimineața asta, îi spusesem lui Elain că Madja venea să o vadă 
la ora unsprezece şi că primisem un răspuns neutru. Am presupus 
că era mai bun decât un refuz direct. 

- Ai de gând să deschizi uşa sau mă duc eu? 

Am făcut un gest vulgar la impertinenţa din întrebarea lui Mor, 
dar prietena mea mă apucă de mână când m-am ridicat de pe scaun. 

- Dacă ai nevoie de ceva... sunt aici. 

I-am schiţat lui Mor un zâmbet recunoscător. 

- Şi eu. 

Încă îmi zâmbea când am inspirat adânc, înainte să mă îndrept 
spre uşă. 


$ 


Vindecătoarea nu-i găsi nicio boală. 

O credeam fie şi numai pentru că Madja era unul dintre cei câțiva 
Mari Spiriduşi care aveau riduri şi părul alb din pricina vârstei. Ochii 
ei căprui erau încă limpezi şi aprinşi de o căldură interioară, iar mâi- 
nile noduroase nu îi tremurară când şi le trecu peste corpul lui Elain 
în timp ce sora mea rămase întinsă pe pat, răbdătoare şi tăcută. 

Magia, dulce şi răcoroasă, vibrase din femelă, umplând dormi- 
torul lui Elain, iar când îi cuprinsese tâmplele lui Elain şi eu tre- 
sărisem, Madja zâmbise strâmb peste un umăr subțire şi îmi spusese 
să mă relaxez. 

Nesta tăcuse cât urmărise totul cu atenție dintr-un colț. 

După un minutlung, Madja ne ceru să-i aducem lui Elain o ceașcă 
de ceai - cu o privire aţintită spre uşă. Amândouă am acceptat invi- 
taţia şi am lăsat-o pe sora noastră în camera luminată de soare. 

- La ce te referi când spui că nu este nimic în neregulă cu ea? şopti 
Nesta când bătrâna se sprijini de balustrada scărilor ca să coboare. 
Am rămas lângă vindecătoare, cu o mână aproape de cotul ei, în caz 
că ar fi avut nevoie de ajutor. 

Madja, mi-am amintit eu, îi vindecase pe Cassian şi pe Azriel, 
dar şi nenumărate alte răni. Îi vindecase aripile lui Rhys în timpul 
războiului. Părea bătrână, dar nu mă îndoiam de energia ei sau de 
dorinţa de a-şi ajuta pacienţii. 

Madja nu catadicsi să îi răspundă Nestei înainte să ajungem la 
baza scărilor. Lucien aştepta deja în salon, Mor zăbovind încă în 
sufragerie. Amândoi se ridicară în picioare, dar rămaseră în came- 
rele care flancau holul. 

- Ce vreau să spun, zise în cele din urmă Madja măsurându-ne 
din priviri pe Nesta şi pe mine, este că nu găsesc nimic în neregulă 
cu ea. Corpul ei este bine - prea slab şi are nevoie de multă mâncare 
şi aer proaspăt, dar nu am găsit nimic nelalocul lui. Iar în ceea ce 
priveşte mintea ei... Nu pot să intru. 

Am clipit. 

- Are un scut? 

- Ea este Creată de Cazan, spuse vindecătoarea, măsurând-o din 
nou din priviri pe Nesta. Tu nu eşti ca noi, ceilalți. Nu pot pătrunde 
în locurile care au marcat-o cel mai profund. În mintea şi sufletul ei. 
Îmi aruncă o privire în semn de avertisment. Şi nu aș încerca dacă 
aş fi în locul tău, Lady. 

- Dar crezi că ar fi ceva în neregulă, chiar dacă nu se văd semne? 
insistă Nesta. 

- Am mai văzut victime traumatizate. Simptomele ei se potri- 
vesc cu multe din rănile invizibile. Pe de altă parte însă, şi ea a fost 
Creată de ceva ce eu nu pot să pricep. Este ceva în neregulă cu ea? 

Madja cântări vorbele. Nu-mi place cuvântul „neregulă“. Diferit, 
mai degrabă. Schimbat. 

- Mai are nevoie de ajutor? spuse Nesta printre dinți. 

Vindecătoarea bătrână făcu semn din bărbie spre Lucien. 

- Vezi ce poate să facă el. Doar un partener poate simţi ceva 
nelalocul lui. 

- Cum?! 

Cuvântul era aproape un ordin. 

M-am pregătit să o avertizez pe Nesta să fie politicoasă, dar 
Madja îi spuse surorii mele ca şi când ar fi fost un copil mic: 

- Prin legătura de împerechere. Este o punte între suflete. 

Tonul vindecătoarei o făcu pe sora mea să înțepenească, dar 
Madja, care se îndrepta deja şchiopătând spre uşa de la intrare, ges- 
ticulă spre Lucien când ieşi afară. 

- Încearcă să stai cu ea. Doar să vorbiţi — să simţi. Vezi ce detec- 
tezi. Dar să nu insişti. 

Apoi ea plecă. 

M-am întors spre Nesta. 

- Fii un pic mai respectuoasă, Nesta! 

- Cheamă o altă vindecătoare! 

- Nu şi dacă ai să o alungi din casă. 

- Cheamă o altă vindecătoare! 

Mor se îndreptă spre noi cu un calm înșelător, iar Nesta se uită 
urât la ea. 

I-am surprins privirea lui Lucien. 

- Vrei să încerci? 

- Nici să nu te gândeşti, mârâi Nesta. 

- Taci! am izbucnit. 

Nesta clipi, iar eu mi-am dezgolit dinţii în faţa ei. 

- Va încerca. Şi, dacă nu găseşte nimic nelalocul lui, ne vom gândi 
să aducem o altă vindecătoare. 

- Ai de gând s-o târăşti până aici? 

- Am s-o invit. 

Nesta se întoarse spre Mor, care încă urmărea de sub arcadă. 

— ar tu ce ai să faci? 

Mor îi schiţă un zâmbet surorii mele. 

- Eu voi sta cu Feyre, ca să supraveghez lucrurile. 

Lucien mormăi cum că nu trebuia supravegheat, iar noi ne-am 
uitat la el ridicând sprâncenele. 

EI îşi ridică pur şi simplu mâinile, afirmând că voia să se spele, şi 
plecă pe hol. 


CAPITOLUL 
29 


Fură cele mai insuportabile treizeci de minute din câte îmi 
aminteam. 

Mor şi cu mine am băut ceai rece de mentă lângă fereastra care 
dădea spre golf, cu răspunsurile celor trei Mari Lorzi adunate pe 
măsuţa dintre scaunele noastre, pretinzând că ne uitam la strada 
însorită de sub noi, la copiii Marilor Spiriduși şi ai celor de rang 
inferior, care se jucau cu zmeie, steaguri şi tot felul de jucării. 

Pretinzând, în timp ce Lucien şi Elain stăteau în linişte lângă 
şemineul slab luminat, cu ceştile de ceai neatinse între ei. Nu am 
îndrăznit să întreb dacă încerca să intre în mintea ei sau dacă simţea 
o legătură asemănătoare punţii din diamant negru dintre mintea lui 
Rhys şi a mea. Dacă o legătură normală de împerechere se simțea 
cu totul altfel. , 

O ceaşcă de ceai zăngăni pe o farfurie, iar Mor şi cu mine ne-am 
uitat într-acolo. 

Elain luase ceașca de ceai, sorbind din ea fără ca măcar să se uite 
la el. 

În camera slab luminată de dincolo de hol, ştiam că Nesta îşi 
întindea gâtul ca să vadă ceva. 

Ştiam, pentru că Amren se răsti la sora mea cerându-i să fie atentă. 

Amren îmi spusese că ele obişnuiau să ridice ziduri în minţile 
lor, când îi ordonase Nestei să stea la masa din sufragerie, chiar în 
faţa ei. 

Ziduri pe care Amren o învăța să le simtă — să găsească golurile 
lăsate de ea şi să le repare. Dacă obiectele malefice din Regatul 
Coşmarurilor nu îi permiseseră surorii mele să înțeleagă ce trebuia 
făcut, atunci asta era următoarea lor încercare - o cale diferită şi 
invizibilă. Nu toată magia era scânteietoare, declarase Amren, iar 
apoi mă alungase. 

Dar nu am auzit, văzut sau simţit nicio urmă a acelei puteri în 
sora mea. Şi niciuna din ele nu îmi explicase ce anume, mai exact, 
încercau să obțină din interiorul ei. 

În afara casei, mişcarea ne captă din nou atenţia şi i-am văzut pe 
Rhys şi pe Cassian intrând pe poarta joasă de la intrare, întorcân- 
du-se de la prima lor întâlnire cu comandanții armatei Aducătorii 
de întuneric ai lui Keir — care deja se adunau şi se pregăteau. Măcar 
atât decursese bine în ziua precedentă. 

Amândoi ne zăriră la fereastră şi se opriră. 

„Nu intra! l-am avertizat mental. Lucien încearcă să simtă ce 
este în neregulă cu Elain. Prin legătură.“ 

Rhys îi şopti lui Cassian ce îi spusesem, iar el îşi înclină capul așa 
cum, fără îndoială, procedase şi Nesta, ca să se uite dincolo de noi. 

„Elain ştie asta?“ întrebă Rhys confuz. 

„A fost invitată la parter pentru un ceai. Deci asta facem.“ 

Rhys îi şopti din nou lui Cassian, care se înecă râzând și se în- 
toarse, îndreptându-se către stradă. Rhys zăbovi, băgându-și mâi- 
nile în buzunare. 

„S-a dus să bea ceva. Sunt tentat să îl însoțesc. Când pot să mă 
întorc acasă fără să mă tem pentru viaţa mea?“ 

I-am făcut un gest vulgar pe fereastră. 

„Ce războinic illyrian mare şi puternic!“ 

„Războinicii illyrieni ştiu să îşi aleagă luptele. Şi, cu Nesta care 
supraveghează totul ca un uliu și voi două care daţi târcoale ca niște 
vulturi... ştiu cine va evita lupta.“ 

Am făcut din nou gestul, iar Mor înţelese destule din ce se spunea 
încât îmi imită mișcarea. Rhys râse încet şi mimă o plecăciune. 

„Marii Lorzi au trimis răspunsuri, am spus eu când el se înde- 
părtă. Regatul Zilei, cel al Răsăritului şi cel al Iernii vor fi aici.“ 

„Știu, spuse el. Şi Cresseida tocmai mi-a transmis că Tarquin se 
gândeşte la asta.“ 

Era mai bine decât nimic. Mai multe nu am zis. 

Rhys îmi zâmbi peste umăr. 

„Savurează-ţi ceaiul, însoţitoare arogantă!“ 

„Îţi dai seama că mi-ar fi prins bine o însoțitoare cât am fost în 
preajma ta.“ 

„Ai avut patru în casa asta.“ 

Am zâmbit când el ajunse în cele din urmă la poarta joasă unde 
aştepta Cassian care, aparent, profita de întârzierea de moment ca 
să-şi întindă aripile spre încântarea celor şase copii care se uitau cu 
gura căscată la ele. 

Amren şuieră din cealaltă cameră: 

- Concentrează-te! 

Masa din sufragerie zăngăni. Sunetul păru să o sperie pe Elain, 
care lăsă repede ceașca de ceai şi se ridică în picioare, urmată de 
Lucien. 

- Îmi pare rău, zise el brusc. 

- Ce... ce-a fost aia? 

Mor îmi puse o mână pe genunchi ca să mă împiedice să mă 
ridic şi eu. 

- A fost o smucitură. A legăturii. 

- Să nu cumva... fată netrebnică, se răsti Amren. 

Apoi, Nesta apăru în prag. 

- Ce ai făcut? 

Cuvintele erau la fel de tăioase ca o lamă. 

Lucien se uită la ea, apoi la mine. Un mușchi al maxilarului i se 
încordă. 

- Nimic, spuse el şi se întoarse din nou spre partenera lui. Îmi 
pare rău dacă te-am tulburat. 

Elain se strecură spre Nesta, care părea să clocotească. 

- Mi s-a părut... ciudat, şopti Elain. Ca şi când ai fi tras de un fir 
legat de o coastă. 

Lucien îi arătă palmele. 

- Îmi pare rău. 

Elain nu făcu decât să se holbeze îndelung la el şi orice fărâmă 
de luciditate dispăru când scutură din cap, clipi de două ori şi îi 
spuse Nestei: 

- Vin doi corbi, unul alb şi unul negru. 

Nesta îşi mască bine devastarea. Şi frustrarea. 

- Ce să-ţi aduc, Elain? 

Doar cu Elain vorbea pe tonul acela. 

Dar Elain scutură din nou din cap. 

- Lumina soarelui. 

Nesta îmi aruncă o privire furioasă înainte de a o conduce pe 
sora noastră pe hol, spre grădina însorită din spate. 

Lucien aşteptă până ce uşa de sticlă se deschise şi se închise 
înainte să răsufle profund. 

- Există o legătură - un fir adevărat, spuse el mai mult ca pen- 
tru sine. 

- Şi? întrebă Mor. 

Lucien îşi trecu ambele mâini prin părul lung şi roşcat. Pielea 
îi era mai bronzată - de un auriu închis, în comparaţie cu paloarea 
lui Eris. 

- Am alergat după Elain până ce i-am pierdut urma. 

- Ai simţit un miros, ceva? 

- Nu, nu am avut timp. Am simțit-o, dar... 

El roşi. Orice ar fi simţit, nu asta căutam. Chiar dacă nu ştiam 
exact ce era. 

- Putem încerca din nou, poate în altă zi, am propus eu. 

Lucien dădu din cap, dar neîncrezător. 

Amren izbucni din sufragerie: 

- Cineva să o aducă pe sora ta. Lecţia ei nu s-a terminat. 

Am oftat. 

- Da, Amren. 

Diversele scrisori pe hârtie şi în stiluri diferite aflate în spatele 
meu îi atraseră atenţia lui Lucien. Ochiul auriu miji. Ca emisar al lui 
Tamlin, le recunoscu fără îndoială. 

- Lasă-mă să ghicesc: au acceptat, dar acum alegerea locației va 
fi o problemă. 

Mor se încruntă. 

- Ai vreo sugestie? 

Lucien îşi legă la spate părul cu o bucată de piele maro. 

- Ai o hartă? 

Am presupus că asta mă lăsa pe mine să o recuperez pe Nesta. 


a 3 


- Pinul acela nu era acolo acum o clipă. 

Azriel râse încet de unde stătea pe un bolovan şi mă urmărea cum 
îmi scoteam ace de pin din păr şi din jachetă, două zile mai târziu. 

- Judecând după mărime, aş spune că e acolo de cel puţin două 
sute de ani. 

M-am încruntat, scăpând de fragmentele de coajă şi, renunțând 
să mă mai gândesc la mândria mea rănită. 

Răceala cauzată de furia şi respingerea din partea lui Mor... Se 
îmblânzise. Ori datorită lui Mor, care alesese să stea lângă el la 
cină, seara trecută - semn tăcut al iertării ei - ori fiindcă pur şi 
simplu avusese nevoie de timp ca să-şi revină. Chiar dacă aş fi pu- 
tut jura că o urmă de vinovăţie licărise de fiecare dată când Azriel 
se uitase la Mor. Orice părere ar fi avut Cassian despre asta, despre 
mânia lui față de Azriel... El fusese numai un zâmbet şi făcuse 

comentarii obscene, bucuros că toate reveniseră la normal -— cel 
puţin pentru moment. 

Obrajii îmi ardeau când am urcat pe bolovanul pe care era co- 
coțat, la o înălțime de cel puţin cinci metri de poalele pădurii de 
dedesubt, lacul fiind o întindere scânteietoare ce se ivea printre 
pini, inclusiv copacul de care mă lovisem cu faţa, în cea mai recentă 
încercare de a sări de pe bolovan şi de a pluti pur şi simplu spre lac. 

Mi-am pus mâinile în şolduri, studiind prăpastia, copacii şi lacul 
de dincolo. 

- Cu ce am greşit? 

Azriel, care își ascuţise Povestitorul- Adevărului în poală, îşi ri- 
dică privirea spre mine. 

- În afară de faptul că te-ai izbit de copac? 

Îmblânzitorul Umbrelor avea simţul umorului. Sec şi liniştit, 
dar... când eram numai noi, se manifesta mult mai des decât atunci 
când eram printre ai noştri. 

Ultimele două zile mi le petrecusem fie citind cărți vechi, în cău- 
tarea unui indiciu privind repararea zidului ca să le informez pe 
Amren şi pe Nesta, care continuau, în tăcere, să construiască şi să 
repare ziduri în mintea lor, fie discutând cu Rhys şi cu ceilalți des- 
pre modul în care să răspundem scrisorilor pe care le schimbam 
cu toți Marii Lorzi cu privire la locul întâlnirii. Lucien ne dăduse 
într-adevăr o locaţie inițială şi alte câteva când acelea fuseseră refu- 
zate. Dar asta era de aşteptat, spusese Lucien, ca şi când ar fi aranjat 
astfel de lucruri de nenumărate ori, în timp ce Rhys nu făcuse decât 
să aprobe şi să confirme dând din cap. 

Şi, când nu făceam asta... răsfoiam şi mai multe cărţi, citind tot 
ce-mi putea găsi Clotho despre Ouroboros, despre cum să ajung să 
o stăpânesc. 

Oglinda era celebră. Toţi filosofii cunoscuţi meditaseră intens 
asupra ei. Unii îndrăzniseră să o înfrunte și înnebuniseră. Alții se 
apropiaseră şi fugiseră îngroziți. 

Nu am găsit o poveste despre cineva care să o fi stăpânit, să fi 
înfruntat ce pândea înăuntru şi să fi plecat cu oglinda. 

În afară de Țesătoarea din Pădure - care cu siguranță părea 
destul de nebună, și asta poate tocmai mulțumită oglinzii pe care o 
îndrăgise atât de mult. Sau poate că răutatea din ea afectase şi 
oglinda. Câţiva filosofi chiar sugeraseră asta, deşi nu îi ştiuseră nu- 
mele - doar că o regină întunecată o avusese şi o prețuise cândva, 
spionând lumea cu ea şi folosind-o ca să vâneze fecioare frumoase 
pentru a fi mereu tânără. 

Am presupus că faptul că Ouroboros se afla în posesia familiei 
lui Keir de câteva milenii sugera o şansă redusă de a o lua, ceea ce, 
de altfel, nu era încurajator. Nu când toate textele confirmau un 
singur lucru, şi anume că nu era o altă cale. Nicio portiță de scăpare. 

Înfruntarea groazei interioare... era singura metodă de a o 
revendica, iar asta însemna că poate trebuia să mă gândesc la alter- 
native, la alte căi de a-l momi pe Cioplitorul de Oase să ni se alăture, 
când aş fi avut un moment liber. 

Azriel îşi puse în teacă sabia legendară de luptă şi se uită cu 
atenţie la aripile pe care mi le întinsesem. 

- Încerci să virezi cu brațele. Muşchii sunt în aripi şi pe spatele 
tău. Braţele nu-ţi sunt de folos - te ajută mai mult să îți păstrezi 
echilibrul. Şi, în mare parte, doar pentru liniştea ta mentală. 

Niciodată nu-mi mai vorbise atât de mult. 

Mirarea mea îl făcu să ridice o sprânceană, iar eu am tăcut. 
M-am încruntat la prăpastia din faţă. 

- Din nou? am mormăit eu. 

El râse încet. 

- Putem să găsim o margine mai joasă de pe care să sari, dacă vrei. 

M-am crispat. 

- Ai spus că asta este joasă. 

Azriel se rezemă pe spate în mâini şi aşteptă, răbdător şi calm. 

Chiar în acel moment am simțit coaja rupându-mi-se în palme, 
şi m-am izbit cu genunchii de trunchiul brut... 

- Eşti nemuritor. Eşti greu de distrus, zise el încet, apoi făcu o 
pauză. Asta mi-am spus eu. 

- Greu de distrus, am zis încruntată, dar tot mă doare. 

- Spune-i asta copacului! 

Am râs. 

- Ştiu că prăpastia nu este adâncă şi ştiu că nu am să mor. Nu ai 
putea... să mă împingi? 

Pentru că primul salt de credință, acea mișcare inițială era cea 
care îmi înțepenea membrele. 

- Nu, răspunse simplu. 

Am ezitat. 

Frica era inutilă. Înfruntasem Attorul, căzusem din cer de la trei 
sute de metri. 

Şi furia declanşată de amintire, de ceea ce făcuse cu viaţa lui 
jalnică şi probabil că ar fi făcut din nou, mă provocă să scrâşnesc 
din dinţi şi să sar de pe bolovan. 

Mi-am întins larg aripile, spatele meu protestând când am prins 
curentul de aer, dar jumătatea inferioară a trupului începu să co- 
boare şi mi-am simţit picioarele grele când mijlocul îmi cedă... 

Copacul infernal apăru în faţa mea, iar eu am virat brusc spre 
dreapta, direct într-un alt copac. 

Cu aripile înainte. 

Înainte să simt durerea, am auzit sunetul osului şi al mușchiului 
lovindu-se de lemn şi apoi pe pământ. La fel şi înjurătura şoptită 
de Azriel. 

Am scos un mic zgomot. Prima dată am simţit usturimea din 
palme, după aceea pe cea din genunchi şi din spate... 

- Rahat! fu tot ce am reușit să spun când Azriel îngenunche în 
fața mea. 

- Eşti bine. Doar şocată. 

Lumea încă se reordona. 

- Ai virat bine, rosti el. 

- Direct într-un alt copac. 

- A fi conştientă de împrejurimi e primul pas în a zbura. 

- Mi-ai spus deja, am izbucnit eu. 

O făcuse. De zece ori, doar în dimineaţa asta. 

Azriel se sprijini pe călcâie şi îmi oferi o mână ca să mă ridic. 
Carnea mă ustură când l-am apucat de mână, un număr îngrozitor 
de ace de pin şi aşchii căzând de pe mine. Spatele îmi zvâcni atât de 
puternic, încât mi-am coborât aripile, fără să-mi pese dacă le târam 
prin praf, când Azriel mă conduse spre marginea lacului. 

În soarele orbitor care se reflecta din apa turcoaz, umbrele lui 
dispărură, chipul fiindu-i curat și clar. Mai... uman decât îl văzusem 
vreodată. 

- Nu am nicio şansă să zbor în legiuni, nu-i aşa? am întrebat eu 
şi m-am lăsat în genunchi lângă el cât îmi îngriji palmele julite cu 
grija şi blândeţea unui expert. 

Soarele îi scotea în evidenţă cicatricele, fără să ascundă vreo pată 
ciudată şi unduitoare. 

- E puţin probabil, spuse el. Pieptul mi se goli când l-am auzit. 
Dar nu strică să te antrenezi până în ultimul ceas. Nu ştii niciodată 
la ce îți poate fi util antrenamentul. 

Am tresărit când îmi scoase o așchie mare din palmă şi apoi îmi 
curăță rana. 

- Mi-a fost foarte greu să învăţ să zbor, spuse el. 

Nu am îndrăznit să-i răspund. 

- Majoritatea illyrienilor învaţă de mici. Dar... presupun că Rhysand 
ţi-a spus multe despre copilăria mea. 

Am dat aprobator din cap. El termină de îngrijit o mână și se 
apucă de cealaltă. 

- Pentru că eram atât de mare, mă temeam de zbor şi nu aveam 
încredere în instinctele mele. Era o... ruşine să învăţ atât de târziu. 

Îmi era ruşine de toți cei din tabăra de război, imediat ce am sosit. 
Dar am învăţat, adesea de unul singur. Bineînţeles, Cassian m-a găsit 
primul. M-a ridiculizat, m-a snopit în bătaie şi după aceea s-a oferit 
să mă instruiască. Rhys a sosit a doua zi. Ei m-au învăţat să zbor. 

Azriel termină de îngrijit şi cealaltă mână şi se aşeză pe mal, pie- 
trele scârțâind când se mişcară sub el. M-am așezat alături, sprijinin- 
du-mi mâinile umflate cu palmele în sus pe genunchi, lăsându-mi 
aripile să-mi atârne pe spate. 

- Pentru că a fost un efort imens... La câţiva ani de la război, 
Rhys mi-a spus o poveste. A fost un dar pentru mine. El s-a dus să 
îi vadă pe Miryam şi pe Drakon în noua lor casă, iar vizita a fost atât 
de secretă că nici măcar noi n-am ştiut că se petrecea până când nu 
s-a întors. Noi ştiam că poporul lor nu s-a înecat în mare, așa cum 
credeau toți, aşa cum voiau ei să creadă lumea. Vezi tu, când 
Miryam şi-a eliberat poporul de regina Ținutului Negru, i-a condus 
pe toți - aproape cincizeci de mii — prin deşert, tocmai până pe ma- 
lurile mării Erythrian, sub protecţia legiunii aeriane a lui Drakon. 
Dar au ajuns la mare şi au găsit distruse navele care trebuiau să îi 
transporte peste canalul îngust spre următorul regat. Distruse de 
regină, care şi-a trimis armata să îi aducă foştii sclavi înapoi. Oa- 
menii lui Drakon - Serafimii - sunt înaripaţi. La fel ca noi, numai 
că aripile lor au pene. Și, spre deosebire de noi, armata şi societatea 
lor le permit femeilor să conducă, să lupte şi să domnească. Toţi 
sunt înzestrați cu magia puternică a vântului şi aerului. Și când au 
văzut armata care venea după ei, şi-au dat seama că a lor este prea 
mică pentru a o înfrunta. Așa că au despărțit marea - au făcut o cale 
prin apă, până la canal şi le-au ordonat oamenilor să fugă. Ei s-au 
supus, dar Miryam a insistat să rămână în urmă, până când ar fi 
traversat şi cel din urmă om. Nu ar fi lăsat pe nimeni în urmă. Pe 
nimeni. Ei erau cam pe la jumătatea drumului când armata i-a 
ajuns. Serafimii erau epuizați - magia lor abia putea să susțină cu- 
loarul prin mare. Și Drakon ştia că, dacă l-ar mai fi susținut, armata 

ar fi reușit să traverseze şi să-i măcelărească pe oameni de partea 
cealaltă. Lupta Serafimilor cu avangarda pe fundul mării a fost sân- 
geroasă, brutală şi haotică... Şi, în timpul încăierării, nu au văzut 
cum regina a înjunghiat-o pe Miryam. Nici Drakon nu a văzut; a cre- 
zut că ea a reuşit să iasă, dusă de unul dintre soldaţii ei. El i-a ordo- 
nat mării despărțite să înece armata inamică. 

Dar o tânără Serafim, o cartografă pe nume Nephelle, a văzut-o 
pe Miryam cum a căzut. Iubita lui Nephelle era unul dintre gene- 
ralii lui Drakon și ea a fost cea care şi-a dat seama că Miryam și 
Nephelle lipsesc. Drakon era înnebunit, dar magia lor era epuizată 
şi nicio forță din lume nu a putut să împiedice marea când apa s-a 
revărsat şi nimeni nu a reuşit să ajungă la partenera lui la timp. Dar 
Nephelle a reuşit. 

Vezi tu, Nephelle era cartografă, deoarece a fost respinsă din 
rândurile legiunii de luptă. Avea aripile prea mici, iar dreapta era 
cumva diformă. Şi era destul de scundă, încât să reprezinte un gol 
periculos în prima linie, când luptau cu scuturile lipite. Drakon a 
lăsat-o să încerce să intre în legiune ca favoare pentru iubita ei, dar 
Nephelle a eşuat. Abia putea să care scutul Serafic, iar aripile ei mici 
nu erau suficient de puternice, încât să ţină pasul cu ceilalți. Aşa că 
s-a făcut neprețuită drept cartografă în timpul războiului, ajutân- 
du-i pe Drakon şi pe iubita ei să găsească avantajele geografice în 
luptele lor. Şi a devenit cea mai apropiată prietenă a lui Miryam 
în lunile acelea lungi. 

Şi în ziua petrecută pe fundul mării, Nephelle şi-a amintit că prie- 
tena ei s-a aflat în linia din spate. S-a întors după ea, chiar dacă toți 
ceilalți au fugit spre malul îndepărtat. A găsit-o pe Miryam străpunsă 
de sulița reginei, sângerând. Pe malul opus, zidul de apă începea să 
coboare, ucigând mai întâi armata care se apropia - grăbindu-se 
spre ele. 

Miryam i-a spus lui Nephelle să se salveze, dar Nephelle nu și-ar 
fi abandonat prietena. Ea a ridicat-o și a zburat. 


354 SARAH J. MAAS 


În vocea lui Azriel se simțea venerația. 

- Când Rhys i-a vorbit lui Drakon despre asta după câțiva ani, 
tot nu şi-a găsit cuvintele să-i descrie cele întâmplate. Totul sfida 
logica şi antrenamentele. Nephelle, care nu a fost niciodată destul 
de puternică să ţină scutul Serafic, a cărat-o pe Miryam, care era de 
trei ori mai grea decât ea. Şi, în plus... a zburat. Marea cădea peste 
ele, dar Nephelle a zburat precum cei mai buni războinici Serafim. 
Fundul mării era un labirint de pietre zimţate, prea îngust pentru ca 
un Serafim să zboare printre ele. Ei au încercat în timpul evadării 
lor şi s-au izbit în ele. Dar Nephelle, având aripile mai mici... Dacă 
ar fi fost cu doi centimetri mai late, nu ar fi încăput. Şi, mai mult 
decât atât... Nephelle a plutit printre ele, cu Miryam pe moarte în 
braţele ei, la fel de repede şi de bine precum cel mai grozav Serafim. 
Nephelle, cea ignorată, cea uitată... Ea a depășit chiar și moartea. 
Nici treizeci de centimetri nu o despărțeau de apa din ambele părţi 
când a ţâşnit în sus de pe fundul mării; apa ridicându-se la mai 
puţin de jumătate spre picioarele ei. Şi totuşi, anvergura prea mică a 
aripilor, aripa deformată... nu au dezamăgit-o. Nici măcar o dată. 
Nici la o singură bătaie de aripi. 

Ochii mă usturau. 

- A reuşit. Este suficient să spun că iubita ei a luat-o de soție pe 
Nephelle în acea seară, iar Miryam... ei bine, ea este astăzi în viață 
datorită lui Nephelle. Azriel luă o piatră albă şi plată şi o învârtea în 
mâini. Rhys mi-a spus povestea când s-a întors. Şi, de atunci, adap- 
tăm în particular filosofia lui Nephelle la armata noastră. 

Am ridicat o sprânceană. Azriel dădu din umeri. 

- Noi - Rhys, Cass şi cu mine - ne amintim unul altuia că ceea 
ce ni se pare a fi cea mai mare slăbiciune a noastră poate fi uneori cea 
mai mare putere. Şi că persoana cu cele mai puţine şanse de reuşită 
poate schimba cursul istoriei. 

- Filosofia lui Nephelle... 

El dădu din cap. 

- Se pare că în regatul lor se organizează anual Cursa Nephelle în 
onoarea zborului ei. Pe uscat, dar... Ea şi soţia ei încoronează un nou 
câștigător în fiecare an, în amintirea a ce s-a întâmplat în acea zi. El 
aruncă piatra înapoi printre celelalte de pe mal, sunetul zăngănind 
deasupra apei. Aşadar, Feyre, ne vom antrena până în ultimul ceas. 
Pentru că nu ştim niciodată dacă o oră în plus va face diferenţa. 

I-am cântărit cuvintele, povestea lui Nephelle. M-am ridicat în 
picioare şi mi-am întins aripile. 

- Atunci, să încercăm din nou! 


Hh 


Am gemut când am intrat şchiopătând în dormitor în acea seară 
şi l-am găsit pe Rhys stând la birou, studiind cu atenţie alte cărți. 

- Te-am avertizat că Azriel este un ticălos dur, spuse el fără să se 
uite la mine şi ridică o mână, pe fundal auzindu-se apa susurând în 
baia alăturată. 

I-am mormăit o mulțumire şi m-am îndreptat cu greu într-aco- 
lo, scrâşnindu-mi dinţii din cauza durerii pe care o simțeam în 
spate, coapse şi oase. Mă durea tot şi de vreme ce muşchii trebuiau 
să se reformeze în jurul aripilor, am fost nevoită să le suport şi pe 
ele. Târşâitul lor pe lemn, pe covor şi apoi din nou pe lemn fu sin- 
gurul sunet, în afară de cel al picioarelor mele obosite. M-am uitat 
la cada din care ieşeau aburi, pentru care ar fi trebuit să mă echili- 
brez ca să intru şi am scâncit. 

Până şi dezbrăcatul ar fi implicat folosirea mușchilor care 
aproape îmi cedaseră. 

În cameră se auzi scârţâitul unui scaun, urmat de pași uşori ca ai 
unei pisici, apoi... 

- Sunt sigur că deja ştii. În plus, cred că ar trebui să urci în cadă 
ca să te speli - nu să te holbezi la ea. 

Nu am avut nici măcar puterea să mă încrunt la el şi am reuşit 
doar să fac un pas şchiopătând rigid spre apă, când el mă prinse. 

Hainele îmi dispărură, probabil în spălătoria de la parter, iar 
Rhys mă luă în brațe, coborându-mi corpul gol în apă. Cu aripile, 
abia am încăput și... 

Căldura minunată mă făcu să gem gutural şi nu m-am deranjat să 
fac altceva în afară de a-mi rezema capul de partea din spate a căzii. 

- Revin imediat, spuse el şi ieși din baie şi din dormitor. 

Când se întoarse, mi-am dat seama că adormisem doar mulțu- 
mită faptului că mă atinse pe umăr. 

- leşi, îmi zise, dar mă ridică el, mă şterse cu prosopul și mă 
conduse spre pat. 

Mă întinse pe burtă, iar eu am observat uleiurile şi alifiile pe care 
le pusese acolo, mirosul slab al rozmarinului şi al unei alte plante pe 
care eram prea obosită ca să o identific, dar care mirosea minunat. 
Mâinile îi străluciră când îşi turnă o cantitate generoasă în palme, 
iar apoi mă atinse. 

Geamătul meu fu aproape la fel de nedemn precum se auzi când 
îmi masă muşchii dureroși ai spatelui. Zonele mai umflate mă 
făcură să scâncesc mai degrabă jalnic, dar el le masă cu blândeţe 
până ce încordarea se transformă într-o durere slabă. 

Iar apoi, începu să-mi maseze aripile. 

M-am simţit uşurată şi extaziată când mușchii mi se relaxară, iar 
zonele sensibile fură atinse cu blândeţe. 

Mi-am strâns degetele de la picioare şi, chiar în momentul în care 
îmi atinse punctul sensibil care îmi făcu abdomenul să se încordeze, 
mâinile îi alunecară spre gambe. Încet, îşi mișcă mâinile tot mai sus, 
spre coapse, iar eu am respirat greoi la atingerile care mă tachinau. 
Când ajunse în zona spatelui - şi apoi în cea lombară, spre aripi — 
mă masă la fel de profesionist și de păcătos. 

Atingerea lui se schimbă, devenind una exploratoare, cu mişcări 
ample şi unele ușoare, cercuri, spirale şi linii drepte. 

Mijlocul mi se încălzi, topindu-se, iar eu mi-am muşcat buza când 
îşi trecu uşor o unghie atât de aproape de locul sensibil din interior. 

- Păcat că antrenamentul te-a epuizat! spuse gânditor Rhys, tra- 
sând cercuri lente. 

N-am reuşit decât să rostesc un şir de cuvinte, rugându-l şi insul- 
tându-l în acelaşi timp. 

EI se aplecă, respiraţia lui încălzindu-mi zona de piele dintre aripi. 

- Ţi-am spus vreodată că ai cea mai spurcată gură din câte am 
auzit? 

Am mormăit cuvinte care nu ofereau decât o dovadă în plus la 
acea afirmaţie. 

EI chicoti şi atinse marginea acelui loc sensibil, strecurându-şi 
mâna cealaltă între picioarele mele. 

Cu neobrăzare, mi-am ridicat şoldurile într-o cerere tăcută, dar 
el doar descrise cercuri cu un deget, la fel de lent cum îmi atinsese 
aripile şi mă sărută pe spate. 

- Cum să fac dragoste cu tine în seara asta, dragă Feyre? 

M-am zvârcolit, frecându-mă de pliurile păturii de sub mine, 
disperată după orice soi de frecare când mă incită peste măsură. 

- Ce nerăbdătoare eşti! spuse el mieros, iar degetul îi alunecă 
în mine. 

Am gemut, senzaţia fiind prea intensă și istovitoare cu mâna lui în- 
tre picioarele mele şi cu cealaltă mângâindu-mă tot mai aproape de 
locul acela de pe aripa mea, ca un prădător care dădea târcoale prăzii. 

- Mă voi opri vreodată din a te dori tot timpul, cu fiecare respi- 
rație? spuse gânditor mai mult pentru el decât pentru mine, când 
un alt deget se alătură celui care aluneca înainte și înapoi în mine, 
cu mişcări indolente şi chinuitoare. Nu cred că pot să îndur o mie 
de ani astfel. Mi-am mişcat şoldurile odată cu el, făcându-l să alu- 
nece mai adânc. Gândeşte-te la ce randament scăzut voi avea. 

I-am mormăit ceva care, probabil, nu era foarte romantic, iar el 
chicoti, scoțându-şi ambele degete. Eu am scâncit uşor, protestând 
până ce îşi înlocui degetele cu gura şi Rhys îmi apucă și îşi ridică 
şoldurile ca să se poată înfrupta mai bine din mine. Am gemut, 

sunetul fiind înăbuşit de pernă, iar el pur şi simplu mă devoră cu 
nesaţ, chinuindu-mă şi tachinându-mă cu fiecare mişcare. 

Am suspinat încet, iar Rhys mă apucă şi mai strâns, ţinându-mă 
nemişcată. 

- Nu am apucat să te am în bibliotecă, spuse el, trecându-şi lim- 
ba chiar prin mijlocul meu. Trebuie să îndreptăm situaţia. 

- Rhys! 

Numele lui era o rugăminte pe buzele mele. 

- Hmm! fu tot ce spuse el, scoțând un sunet puternic pe pielea 
mea... 

Am gâfâit şi am strâns în pumni cearșafurile. 

Mâinile îi alunecară de pe şoldurile mele în cele din urmă, iar eu 
i-am şoptit din nou numele în semn de mulțumire, uşurată şi anti- 
cipând că voia să-mi dea, în sfârşit, ce-mi doream... 

Dar îmi cuprinse cu buzele nervii din partea de sus a coapselor 
în timp ce... îşi îndreptă mâna chiar spre locul nenorocit de pe mar- 
ginea interioară a aripii mele stângi şi mă atinse uşor. 

Orgasmul mă făcu să strig răguşit şi să plutesc, iar când valurile 
cutremurătoare şi lumina stelelor se estompară... 

O oboseală covârşitoare mă cuprinse, permanentă şi nesfârşită 
ca legătura de împerechere dintre noi. Rhys se ghemui în pat lângă 
mine, strângându-mi aripile ca să mă poată ţine lipită de el. 

- A fost un experiment amuzant, îmi şopti la ureche. 

Îl simţeam lipit de spatele meu, rigid şi pregătit, dar când am 
vrut să mă întind spre el, Rhys mă strânse mai puternic în braţe. 

- Culcă-te, Feyre! îmi spuse el. 

Aşa că mi-am întins o mână pe antebraţul lui, savurând puterea 
încordată de dedesubt, şi mi-am sprijinit capul pe pieptul său. 

- Aşa mi-aş dori să-mi petrec toate zilele cu tine, am reușit să 
spun când ochii mi se închiseră. Numai noi doi. 

- Aşa vom face, spuse el, sărutându-mi părul. 


CAPITOLUL 
30 


A doua zi, încă mai aveam dureri şi am fost nevoită să-i dau de 
veste lui Cassian că nu puteam să mă antrenez cu el sau cu Azriel. 

Poate era o greşeală, având în vedere că amândoi apărură la ușa 
casei din oraş în câteva minute, primul întrebând ce naiba era în ne- 
regulă cu mine, cel din urmă aducând o cutie cu balsam, care să-mi 
aline durerile de spate. 

I-am mulțumit lui Azriel pentru balsam şi i-am spus lui Cassian 
să-şi vadă de treaba lui, iar apoi i-am cerut să o ducă în zbor pe Nesta 
la Casa Vântului în locul meu, de vreme ce eu cu siguranță n-aş fi fost 
în stare — nici măcar câțiva metri după ce m-aş fi teleportat. 

Părea că sora mea nu găsise nimic în cărțile ei despre repararea 
zidului şi, de vreme ce nimeni nu îi arătase încă biblioteca... mă 
oferisem voluntară. Mai ales pentru că Lucien plecase după micul 
dejun la o bibliotecă din partea cealaltă a orașului, ca să caute orice 
în legătură cu repararea zidului, o sarcină pe care fusesem mai mult 
decât doritoare să i-o pasez. Poate că m-aş fi simţit vinovată pentru 
că nu îi oferisem un tur corespunzător al Velarisului, dar... el părea 
nerăbdător. Şi, mai mult decât nerăbdător, părea să-şi dorească să 
meargă singur în oraş. 

Cei doi illyrieni încetară să mă studieze destul de mult timp 
încât să observe că surorile mele terminau micul dejun, Nesta 

purtând o rochie de un gri-deschis care îi scotea în evidență pri- 
virea tăioasă, iar Elain una de un roz prăfuit. 

Ambii masculi încremeniră pentru o clipă, dar Azriel făcu o ple- 
căciune — în timp ce Cassian se îndreptă spre masa din sufragerie, 
întinzându-se direct peste umărul Nestei, şi luă o brioşă din coşuleţ. 

- Bună dimineaţa, Nesta! spuse el mâncând brioşa cu coacăze şi 
lămâie. Bună dimineaţa, Elain! 

Nesta își umflă nările, dar Elain își ridică privirea spre Cassian, 
clipind de două ori. 

- El ţi-a rupt aripile şi oasele. 

Am încercat să ignor sunetul strigătului lui Cassian - amintirea 
sângelui țâşnind. 

Nesta se holbă la farfuria ei. Elain, cel puţin, ieşise din camera 
ei, dar... 

- Este nevoie de mult mai mult ca să mă ucizi, spuse Cassian 
zâmbind fără să se amuze. 

- Ba nu, îi zise simplu Elain lui Cassian. 

Sprâncenele negre ale lui Cassian se apropiară. Mi-am trecut o 
mână peste față înainte să mă duc la Elain şi să îi ating umărul 
prea osos. 

— Să te duc în grădină? Ierburile pe care le-ai plantat cresc frumos. 

- Pot eu să o ajut, spuse Azriel, venind spre masă când Elain se 
ridică tăcută. Nicio umbră nu-i apăru lângă ureche şi niciun întu- 
neric nu-i răsări în jurul degetelor când îi întinse o mână. 

Nesta îl urmări ca un uliu, dar tăcu atunci când Elain îl luă de 
mână şi ieşiră împreună. 

Cassian își termină brioşa, lingându-se pe degete. Aș fi putut 
jura că Nesta se uita pieziș la toată scena. El îi rânji ca şi când ar fi 
ştiut asta. 

- Eşti gata să zbori, Nes? 

- Nu-mi spune aşa! 

Judecând după felul în care îi scânteiară ochii lui Cassian, nu ar 
fi trebuit să i se adreseze astfel. 

Am ales momentul acela să mă teleportez pe cerul de deasupra 
casei, chicotind când vântul mă purtă prin lume. Am presupus că 
era o răzbunare între surori, din cauza atitudinii Nestei, în general. 

Din fericire, nimeni nu îmi observă aterizarea forțată, dar destul 
de bună pe verandă. Mi-am scuturat praful de pe hainele din piele 
înainte ca silueta întunecată a lui Cassian să apară pe cer, părul 
Nestei strălucind ca bronzul în soarele dimineţii. 

Chipul surorii mele era îmbujorat din cauza vântului, când 
Cassian o lăsă încet jos. Apoi, ea se îndreptă către uşile din sticlă 
fără să se uite înapoi. 

- Cu plăcere! îi strigă Cassian pe un ton tăios şi îşi încleştă și 
relaxă pumnii pe lângă corp, ca şi când ar fi încercat să nu-i mai 
simtă atingerea pe palme. 

- Mulţumesc, i-am spus eu, dar Cassian nu se deranjă să-şi ia 
rămas-bun când se înălță către cer și dispăru în nori. 

Biblioteca de sub casă era umbrită, liniștită. Uşile se deschiseră 
pentru noi, aşa cum se deschiseseră când Rhys și cu mine veniserăm 
prima dată. 

Nesta nu spuse nimic, studiind toate vrafurile, firidele și cande- 
labrele atârnate când am condus-o spre nivelul unde Clotho găsise 
cărţile acelea. I-am arătat mica zonă de citit unde fusesem postată 
şi i-am arătat biroul. 

- Ştiu că te enervează Cassian, dar şi eu sunt curioasă. De unde 
ştii ce să cauţi în legătură cu zidul? 

Nesta își trecu un deget peste biroul vechi din lemn. 

- Ştiu, pur şi simplu. 

- Cum? 

- Nu ştiu cum. Amren mi-a spus doar să... văd dacă informaţia 
este utilă. 

Şi poate că asta o speria. O intriga şi o speria, în același timp. lar 
ea nu de ciudă nu îi spusese lui Cassian, ci pentru că nu voia să-şi 
dezvăluie slăbiciunea aceea. Lipsa de control. 

Nu am insistat, chiar dacă m-am holbat lung la ea. Nu ştiam cum 
să abordez subiectul, cum să întreb dacă era bine, dacă o puteam 
ajuta. Nu fusesem niciodată afectuoasă cu ea - nu o îmbrățișasem 
niciodată. Nu o sărutasem pe obraz. Nu ştiam de unde să încep, aşa 
că i-am spus direct: 

- Rhys mi-a dat un plan al vrafurilor. Cred că ar putea fi mai 
multe cărți despre Cazan şi zid la câteva niveluri mai jos. Poţi să 
aştepţi aici sau... 

- Te voi ajuta să cauţi. 

Am urmat în linişte culoarul înclinat, foşnetul hârtiei şi cel oca- 
zional al veşmintelor preoteselor pe podeaua din piatră fiind sin- 
gurele sunete. I-am explicat şoptit cine erau preotesele şi de ce erau 
aici. I-am explicat faptul că Rhys şi cu mine plănuiam să oferim 
adăpost tuturor oamenilor care puteau ajunge în Velaris. 

Ea nu spuse nimic, fiind tot mai tăcută în timp ce coboram, 
puțul întunecat din dreapta mea părând să se întunece. 

Însă am ajuns pe o alee cu vrafuri care cotea în munte pe un hol 
lung, luminile fae aprinzându-se pâlpâind în globurile de sticlă 
de-a lungul zidului în timp ce mergeam. Nesta studie rafturile din 
mers, iar eu am citit titlurile - cam greoi, pentru că mai aveam ne- 
voie de puţin timp să mă gândesc la ce însemnau instinctele pentru 
sora mea. 

- Nu ştiam că ştii să citeşti, spuse Nesta când ne-am oprit în fața 
unei secţiuni nedefinite, observând felul în care rosteam încet cu- 
vintele dintr-un titlu. Nu ştiam cât ai învăţat — când s-a întâmplat 
totul. Am presupus că poți să citeşti la fel de ușor ca noi. 

- Ei bine, nu puteam. 

- De ce nu ne-ai rugat să te învăţăm? 

Mi-am trecut un deget peste rândul ordonat de cotoare. 

- Deoarece mă îndoiam că aţi fi fost de acord să mă ajutaţi. 

Nesta înţepeni ca şi când aş fi lovit-o, răceala înflorind în pri- 
virea ei. Ea trase o carte din raft. 

- Amren a spus că Rhysand te-a învățat să citeşti. 

Obrajii mi se încălziră. 

- Da. 

Şi acolo, în adâncul lumii, doar în compania întunericului, am 
întrebat-o: 

- De ce îi respingi pe toţi, în afară de Elain? „De ce m-ai respins 
mereu?“ 

O emoție îi apăru în privire. Nesta închise ochii pentru o clipă, 
inhalând brusc. 

- Deoarece... 

Sora mea tăcu. 

Am simțit amândouă unduirea și tremurul. Ca şi când o bucată de 
lume s-ar fi mișcat, ca şi când o coardă dezacordată ar fi fost ciupită. 

Ne-am întors spre aleea luminată pe care tocmai mersesem 
printre vrafuri, apoi către întunericul din depărtare. 

Luminile din tavan începură să pâlpâie şi să se stingă. Una câte una. 

Tot mai aproape de noi. 

La şold, nu aveam decât un cuţit illyrian. 

- Ce e aia? şopti Nesta. 

- Fugi! fu tot ce i-am putut spune. 

Nu i-am dat şansa să obiecteze când am apucat-o de cot şi am 
fugit printre vrafurile din față. Luminile fae se aprinseră pâlpâind 
când am trecut pe lângă ele, doar ca să fie devorate de întunericul care 
se grăbea spre noi. 

Sora mea se mișca atât de încet din cauza rochiei şi a lipsei de 
antrenament... 

„Rhys.“ 

Nimic. 

Dacă protecțiile din jurul Închisorii erau suficient de puternice 
ca să împiedice comunicarea... Poate că erau şi aici. 

Ne-am apropiat de un hol în faţa căruia era un zid. O a doua 
pantă: în stânga urca, în dreapta cobora... 

Întunericul şerpuia deasupra noastră, însă bezna care conducea 
înainte era altfel şi fără obstacole. 

Am cotit la dreapta. 

- Mai repede! i-am spus eu. Dacă puteam să conduc pe oricine 
în adâncuri, atunci poate că aș fi reuşit să-l direcționez şi spre puț. 
Puteam să mă teleportez... 

Să mă teleportez. Mă puteam teleporta acum... 

Am luat-o pe Nesta de braț tocmai când întunericul din spatele 
nostru se opri, iar doi Mari Spiriduşi ieşiră din el. Ambii masculi. 

Unul brunet, celălalt blond. Amândoi cu jachete gri, brodate cu 
fir alb. 

Le cunoşteam blazonul de pe umărul drept. Le cunoşteam ochii 
lipsiţi de viaţă. 

Erau din Hybern. Hybernul era aici... 

Nu m-am mișcat suficient de repede când unul din ei suflă spre noi. 

Când praful albastru otrăvitor mă împroşcă în ochi şi în gură, 
magia mea dispăru. 

Suspinul Nestei îmi spuse că şi ea simţea ceva asemănător. 

În schimb, cei doi se concentrară asupra surorii mele când m-am 
retras clătinându-mă, lacrimile scoțându-mi praful din ochi şi elimi- 
nând otrava. Am apucat-o de braţ, încercând să mă teleportez. Nimic. 

În spatele lor, o preoteasă cu glugă căzu la pământ. 

- Ne este atât de uşor să intrăm în mintea lor de îndată ce stă- 
pânul nostru ne lasă să trecem prin protecţii, spuse masculul bru- 
net. Să le facem să credem că suntem cărturari. Plănuiam să venim 
după tine... Dar se pare că tu ne-ai găsit înainte. 

Toate cuvintele erau adresate surorii mele. Chipul Nestei era 
aproape alb, deşi în privirea ei nu se citea teama. 

- Cine sunteţi? 

Cel blond zâmbi larg în timp ce se apropiară. 

- Suntem Corbii regelui. Ochii lui ageri şi ghearele. Şi am venit 
să te recuperăm. 

Regele — stăpânul lor. El... Pe toți zeii! 

Era regele aici... în Velaris? 

„Rhys!“ 

În minte, am lovit cu mâna de nenumărate ori în legătură. „Rhys!“ 

Nimic. 

Nesta începu să respire repede. La şold, le atârnau câte două să- 
bii. Aveau umerii laţi şi braţele suficient de mari încât să dea de gol 
muşchii care umpleau hainele elegante. 

- Nu o duceţi nicăieri, am spus eu, apucând cuțitul. 

Cum de sosise regele neobservat şi ne rupsese protecţiile? Iar 
dacă el era în Velaris... Mi-am reprimat groaza la gândul acela. La ce “ 
ar fi putut face dincolo de biblioteca asta, nevăzut şi ascuns... 

- Şi tu eşti un premiu neaşteptat, îmi spuse cel brunet. Dar sora 
ta... Zâmbetul larg îi dezgoli toți dinții mult prea albi. Ai luat ceva 
de la Cazan, fato! Regele vrea să-şi recupereze paguba. 

De aceea Cazanul nu putea distruge zidul. Nu pentru că ar fi 
rămas fără putere, ci din cauză că Nesta furase prea multă. 


CAPITOLUL $7 
BI X 


Mi-am evaluat opțiunile. 

Mä îndoiam că erau destul de proști Corbii regelui ca să fie ținuți 
de vorbă atât de mult, încât să îmi recapăt puterile. Iar dacă regele 
era într-adevăr aici... Trebuia să-i avertizez pe toți. Imediat. 

Îmi rămâneau trei opțiuni. 

Să mă lupt cu ei corp la corp doar cu un cuţit, în timp ce mascu- 
lii aveau câte două săbii şi erau destul de musculoşi, încât să ştie 
cum să le folosească. 

Să fug şi să încerc să ies din bibliotecă - apoi să risc vieţile şi să pro- 
voc traumele ulterioare ale preoteselor de la nivelurile de deasupra. 

Sau... 

- Dacă vrea ce am luat, nu are decât să vină personal să reven- 
dice, le spunea Nesta. 

- Este prea ocupat ca să se deranjeze, spuse mieros masculul 
blond, avansând încă un pas. 

- Se pare că tu nu eşti. 

Am apucat-o pe Nesta de degete cu mâna liberă şi ea se uită la 
mine. 

„Trebuie să ai încredere în mine“, am încercat să-i transmit eu. 

Nesta îmi citi emoția din privire şi dădu foarte uşor din cap. 

- Aţi făcut o greşeală foarte mare venind aici, le-am spus eu. În 
casa mea. 

Ei chicotiră. 
- Şi sper să te facă bucăţi, le-am răspuns cu un rânjet. 
Apoi am alergat, trăgând-o pe Nesta după mine. Nu spre nivelu- 
rile superioare, ci în jos. 
În jos, spre întunericul etern al puţului din mijlocul bibliotecii. 
Şi în braţele creaturii care pândea înăuntru. 


z3 


Am tot ocolit şi coborât printre rafturi, hârtii, mobilă şi întune- 
ric, mirosul devenind umed și mucegăit, aerul încinzându-se, întu- 
nericul fiind ca roua pe pielea mea... 

Nesta respira sacadat, fusta foşnindu-i la fiecare pas alergat. 

Era doar o chestiune de timp până când una dintre preotese avea 
să-l contacteze pe Rhys. 

Dar chiar şi un minut ar fi putut să fie prea mult. 

Nu aveam de ales. 

Luminile încetară să mai apară înainte. 

Un rânjet hidos și abject se auzi în spatele nostru. 

- Nu este atât de uşor să îţi găseşti drumul prin întuneric, nu-i aşa? 

- Nu te opri, i-am spus eu gâfâind Nestei, avântându-ne mai de- 
parte în beznă. 

Se auzi un scârțâit ascuţit, ca al unor gheare pe piatră. Unul din 
Corbi spuse: 

- Ştii ce s-a întâmplat cu reginele? 

- Continuă să mergi, am şoptit eu cu o mână pe zid ca să mă 
sprijin. 

Curând, urma să ajungem jos, iar apoi... să înfruntăm oroarea 
suficient de îngrozitoare despre care Cassian nu voia să vorbească. 

Era, poate, răul cel mai mic sau, dimpotrivă, cel mai mare. 

- Cea mai tânără - căţeaua cu faţa ciupită - a intrat prima în 
Cazan. Practic, a călcat peste celelalte ca să intre după ce a văzut ce 
v-a făcut ţie şi surorii tale. 

- Nu te opri! am repetat când Nesta se clătină. Dacă mă doboară, 
să fugi. 

Aceea era o alegere la care nu trebuia să mă gândesc şi care nu 
mă înspăimânta. Nici măcar o clipă. 

Pietrele scârţiră sub două rânduri de gheare. 

- Dar Cazanul... O, ştia că i-a fost luat ceva. Nu conştient, dar... 
ştia. Era furios. lar când tânăra regină a intrat... 

Corbii râseră. Râseră când panta se domoli şi ne-am trezit pe 
fundul bibliotecii. 

- O, i-a dat nemurire. A făcut-o Fae. Dar, de vreme ce i-a fost luat 
ceva... Cazanul a lipsit-o de ce prețuia mai mult. Tinereţea. Ei chico- 
tiră din nou. A intrat tânără... dar a ieşit o cotoroanţă zbârcită. 

Şi din profunzimile memoriei, am auzit vocea lui Elain: „Am 
văzut mâini tinere ridate de bătrâneţe“. 

- Celelalte regine nu au vrut să intre în Cazan de groază să nu li 
se întâmple acelaşi lucru. Şi cea mai tânără... O, ar trebui să o auzi 
cum vorbeşte, Nesta Archeron. Lucrurile pe care vrea să ţi le facă 
după ce termină Hybernul... 

„Vin doi corbi.“ 

Elain ştiuse. O simțise. Încercase să ne avertizeze. 

Aici jos erau nişte vrafuri antice. Sau cel puțin le-am simțit când 
ne-am lovit de nenumărate margini dure în cursa noastră oarbă. 
Unde era, unde era... 

Am alergat mai departe în întuneric. 

- Începem să ne plictisim de fuga asta, spuse unul din ei. Stăpâ- 
nul nostru aşteaptă să te recuperăm. 

Am pufnit destul de zgomotos încât să mă audă. 

- Sunt şocată că a reuşit măcar să-şi adune puterea ca să rupă 
protecţiile — pare că are nevoie de un cufăr cu obiecte magice care 
să facă treaba în locul lui. 

Celălalt spuse printre dinţi, ghearele scârțâind mai zgomotos: 

- Cui crezi că i-a furat Amarantha cartea de vrăji, cu multe de- 
cenii în urmă? Cine v-a dat ideea să vă distraţi lipind măştile pe 
chipurile celor din Regatul Primăverii, drept pedeapsă? Astăzi a mai 
făcut o mică vrajă ca să treacă prin protecţiile voastre de aici, una 
care, din păcate, a putut fi folosită o singură dată. 

Am studiat micul licăr de lumină pe care l-am zărit sus, în 
depărtare. 

- Aleargă spre lumină, i-am şoptit Nestei. Îi voi reţine eu. 

- Nu. 

- Nu încerca să fii nobilă, dacă asta şopteşti, spuse unul din 
Corbii din spate. Oricum vă vom prinde pe amândouă. 

Nu aveam timp pentru ce urma să ne găsească aici jos. Nu aveam 
timp... 

- Fugi! am şoptit eu. Te rog! 

Ea ezită. 

- Te rog, am implorat-o cu vocea spartă. 

Nesta îmi strânse mâna o dată. 

Şi, într-o clipă, ea fugi într-o parte, spre mijlocul puţului, către 
lumina de deasupra. 

- Ce... izbucni unul din ei, în timp ce eu m-am prăbuşit. 

Toate oasele mă durură când m-am izbit într-unul dintre vrafuri 
şi apoi în altele. 

Până ce se clătină şi căzu, prăbuşindu-se pe cele de lângă el, 
blocând calea pe care plecase Nesta şi spulberând orice şansă de a 
ieşi şi eu. Lemnul scârţâi şi se rupse, iar cărţile căzură cu un zgomot 
surd pe piatră. 

Dar în faţă... 

Am zgâriat şi atins zidul când am plonjat mai departe spre po- 
deaua puţului. În vene, magia mea era firavă. 

- Tot o vom prinde, nu-ţi face griji! spuse unul din ei. Nu am 
vrea ca surorile dragi să fie separate. 

„Unde eşti, unde eşti, unde eşti.“ 


370 SARAH J. MAAS 


Nu am văzut zidul din fața mea. 

Dinţii îmi scârțâiră când m-am izbit cu fața. Am pipăit orbește, 
încercând să simt orice spărtură, un colț... 

Zidul continua. O fundătură. Dacă era o fundătură... 

- Nu ai unde să pleci, Lady, spuse unul dintre ei. 

Am continuat să mă mișc, scrâşnind din dinți şi măsurându-mi 
puterea înghețată. Nu aveam nici măcar un tăciune pe care să-l invoc 
pentru a-mi lumina calea, pentru a-mi arăta unde eram... şi găurile 
din faţă... 

Groaza cauzată de lucrul acesta mă făcu să înțepenesc. Nu. Nu, 
trebuia să merg în continuare, să mă mişc... 

Am întins mâna, disperată să apuc un raft. Cu siguranță nu ar fi 
pus un raft în apropierea unei găuri în pământ... 

Întunericul gol îmi întâlni degetele şi alunecă printre ele de 
nenumărate ori. 

M-am clătinat un pas. 

Am dat peste o piele solidă. Am bâjbâit, cotoarele dure ale cărți- 
lor întâlnindu-mi palmele şi mi-am reprimat un suspin de uşurare. 
Un colac de salvare pe o mare învolburată; mi-am pipăit calea de-a 
lungul raftului, acum alergând. Aceasta se termină prea curând. 
Am înaintat orbește încă un pas, pipăind după colţul altui raft, toc- 
mai când Corbii şuierară indignaţi. 

Sunetul spuse suficient. 

Ei mă pierduseră — pentru o clipă. 

Am înaintat stând cu spatele lipit de un raft, calmându-mi respi- 
rația sacadată până ce aproape se linişti. 

- Te rog, am şoptit eu în întuneric, cu o voce stinsă. Te rog, 
ajută-mă! 

La distanţă, un bubuit făcu să tremure podeaua antică. 

- Mare Doamnă a Regatului Nopţii, spuse unul din Corbi. Ce fel 
de cușcă să-ţi construiască regele? 

Îmi era atât de frică, încât credeam că voi muri... 

O voce slabă îmi șopti la ureche: 

- Tu eşti Marea Doamnă? 

Vocea era, deopotrivă, tânără şi bătrână, hidoasă şi frumoasă. 

- D-da, am şoptit eu. f 

Nu simțeam nicio căldură trupească, nu detectam nicio prezență 
fizică, dar... o simțeam în spatele meu. Chiar şi cu spatele lipit de 
raft, am simţit masa creaturii ce se ascundea în spatele meu. În jurul 
meu. Ca o pânză. 

- Îți simţim mirosul, spuse celălalt Corb. Ce se va mai înfuria 
partenerul tău când va afla că te-am luat. 

- Te rog, i-am şoptit creaturii care se ghemuia în spatele meu, 
deasupra mea. 

- Ce îmi vei da, în schimb? 

Era o întrebare atât de periculoasă. Cândva, înainte de cele în- 
tâmplate la Poalele Muntelui, Alis mă avertizase să nu fac niciun 
târg. Chiar dacă târgurile pe care le făcusem ne salvaseră. Şi mă 
aduseseră la Rhys. 

- Ce vrei? 

- Cu cine vorbeşti? izbucni unul din Corbi. 

„Pietrele şi vântul aud tot, vorbesc tot. Mi-au şoptit dorinţa ta de 
a-l folosi pe Cioplitor. De a face un schimb.“ 

Respirația îmi era sacadată. 

- Ce-i cu asta? 

- L-am cunoscut cândva — cu mult timp în urmă. Înainte ca atât 
de multe lucruri să împânzească pământul. 

Corbii erau aproape - mult prea aproape, când unul din ei şopti: 

- Ce mormăie acolo? 

- Ştie o vrajă, la fel ca stăpânul? 

- Care este prețul tău? i-am şoptit întunericului care pândea în 
spatele meu. 

Paşii Corbilor se auziră atât de aproape, încât era imposibil să fi 
fost la o distanță mai mare de şase metri. 

- Cu cine vorbeşti? întrebă unul dintre ei. 

- Companie. Trimite-mi companie. 

Am deschis gura, dar apoi am spus: 

- Ca să... mănânci? 

Se auzi un râs care îmi făcu pielea de găină. 

- Ca să-mi povestească despre viață. 

Aerul din față se mişcă atunci când Corbii Hybernului se apropiară. 

- Iată-te! spuse mânios unul din ei. 

- S-a făcut, am şoptit eu. Pielea de pe antebraț mă furnică. Crea- 
tura din spatele meu... Aş fi putut jura că am simţit-o zâmbind. 

- Să-i ucid? 

- T-te rog să o faci. 

Lumina pâlpâi în fața mea, iar eu am clipit la sfera orbitoare 
de lumină. 

I-am văzut mai întâi pe cei doi Corbi şi apoi lumina fae din 
dreptul umerilor lor, cu ajutorul căreia mă căutau. 

Ei îşi îndreptară atenția spre mine, apoi peste umărul meu. Peste 
capul meu. 

O groază absolută, brută, li se citi pe chip când văzură ce era în 
spatele meu. 

- Închide ochii! îmi spuse mieros creatura. 

M-am supus, tremurând. 

Apoi nu am auzit decât țipete ascuţite şi rugătoare. Oase rupân- 
du-se, sânge împroşcând ca ploaia, haine rupându-se şi țipete, ți- 
pete, țipete... 

Am închis ochii atât de strâns încât mă durură. I-am strâns atât 
de mult încât tremuram. 

După aceea, două mâini calde mă târâră, iar Cassian îmi spuse 
la ureche: 

- Nu te uita! Nu te uita! 

Nu am făcut-o. L-am lăsat să mă conducă, tocmai când l-am 
simţit pe Rhys sosind. L-am simțit aterizând atât de dur pe fundul 
puţului, încât tot muntele se cutremură. 

Atunci am deschis ochii şi l-am văzut grăbindu-se spre noi atât 
de furios, noaptea unduindu-se din el... 

- Scoate-i afară! 

Ordinul era pentru Cassian. 

Țipetele tot se mai auzeau din spatele nostru. 

M-am înclinat spre Rhys, dar deja dispăruse, un fuior de întu- 
neric răspândindu-se din el ca să ascundă priveliștea în care intrase, 
ştiind că m-aş fi uitat. 

Țipetele încetară. 

În liniştea îngrozitoare, Cassian mă târî spre centrul slab lumi- 
nat al puţului, unde Nesta se ghemuise cu braţele strânse pe lângă 
corp, cu ochii mari. 

Cassian nu făcu decât să-i întindă un braţ. Ca şi când ar fi fost în 
transă, ea merse direct lângă el. Cassian ne strânse în braţe, pietrele 
Siphon luminând şi poleind întunericul cu o lumină roşie ca sângele. 

Apoi ne-am ridicat spre cer, chiar în clipa în care ţipetele în- 
cepuseră să se audă din nou. 


CAPITOLUL 
32 


Casian ne dădu amândurora câte un pahar mare de coniac. 

Aşezată pe fotoliul din biblioteca familiei de la etaj, Nesta îl goli 
pe al ei dintr-o înghițitură. 

M-am aşezat pe scaunul din fața ei, am luat o sorbitură, cutre- 
murându-mă din cauza gustului, și am vrut să las paharul pe masa 
joasă dintre noi. 

- Continuă să bei! îmi ordonă Cassian. 

Nu era furios pe mine, ci pe orice era dedesubt - din cauza celor 
întâmplate. 

- Eşti rănită? mă întrebă Cassian. 

Fiecare cuvânt era scurt — brutal. 

Am scuturat din cap. 

Faptul că nu o întrebă pe Nesta... însemna că, probabil, o găsise 
pe ea prima, evaluând-o singur. 

- Regele este... oraşul... am început eu. 

- Nici urmă de el. 

Un muşchi al maxilarului îi zvâcni. 

Am stat în liniște până ce Rhys apăru între uşile deschise, urmat 
de umbre. 

Sângele îi acoperea mâinile — dar nimic altceva. 

Atât de mult sânge de un roşu strălucitor în soarele dimineţii, ca 
şi când i-ar fi sfâşiat cu mâinile goale. 


Regatul aripilor şi al pieirii 375 


Ochii îi erau înghețaţi de furie, dar se uită la brațul meu stâng și 
la mâneca murdară, dar încă suflecată... 

Ca o bandă subțire de fier negru în jurul antebraţului, aveam 
acum acolo un nou tatuaj. 

„În regatul meu, se obișnuiește ca înțelegerile să fie însemnate 
permanent în carne“, îmi spusese Rhys la Poalele Muntelui. 

- Ce i-ai dat? 

Nu mai auzisem acea voce de la vizita în Regatul Coşmarurilor. 

- A... spus că vrea companie. Pe cineva care să-i povestească 
despre viaţă. Am acceptat. 

- Te-ai oferit voluntară? 

- Nu. Tonul şi chipul încremenit mă făcură să-mi termin conia- 
cul. A spus doar că-şi doreşte pe cineva. Nu a specificat când. 

M-am strâmbat la banda lată și neagră, groasă de un deget, între- 
ruptă doar de două mici spaţii în apropierea părţii laterale a ante- 
brațului. Am încercat să mă ridic, să mă duc la el şi să-i apuc mâinile 
însângerate. Dar genunchii încă îmi tremurau atât de rău, că nu mă 
puteam mişca. 

- Corbii regelui sunt morţi? 

- Aproape erau când am sosit. Nu le-a nenorocit minţile destul 
cât să nu arunc o privire şi să-i ucid după ce am terminat. 

Cu chipul împietrit, Cassian se uita, când la mâinile însângerate 
ale lui Rhys, când la ochii lui de gheaţă. 

Partenerul meu se întoarse spre sora mea. 

- Hybernul te vânează din cauza lucrului pe care i l-ai luat 
Cazanului. Reginele te vor moartă ca să se răzbune pentru că le-ai 
luat nemurirea. 

- Știu. 

Vocea Nestei era răguşită. 

- Ce ai luat? 

- Nu ştiu. Cuvintele erau aproape şoptite. Nici măcar Amren nu 
poate să-şi dea seama. 

Rhys o privi de sus, dar Nesta se uită la mine - iar eu aș fi putut 
jura că frica, vinovăția şi... un alt sentiment licăreau în ochii ei. 

- Mi-ai spus să fug. 

- Eşti sora mea, fu tot ce am spus. Cândva, încercase să tra- 
verseze zidul ca să mă salveze. 

- Elain... începu ea. 

- Elain este bine, spuse Rhys. Azriel era la casa din oraş. Lucien 
se întoarce, iar Mor mai are un pic şi ajunge. Au aflat de ameninţare. 

Nesta își rezemă capul de spătarul fotoliului, moleşindu-se un pic. 

- Hybernul a pătruns în oraşul nostru, i-am spus lui Rhys. Din nou. 

- Ticălosul a păstrat vraja de scăpare până când i-a fost cu ade- 
vărat de folos. 

- Ce vrajă de scăpare? 

- E o vrajă teribilă, care poate să fie folosită doar o dată — cu un 
efect puternic. Una capabilă să spulbere protecţiile... Probabil că 
trage de timp. 

- Protecţiile de aici sunt... 

- Amren le adaptează acum împotriva unor astfel de lucruri. 
După aceea, va începe să cutreiere oraşul ca să afle dacă regele a 
lăsat şi alți acoliți înainte să dispară. 

Sub furia rece se ascundea un ton tăios — destul de intens, încât 
am întrebat: „Ce este în neregulă?“ 

- Ce nu este în regulă? răspunse el — verbal, ca şi când nu ar mai 
fi putut face deosebire între cele două. Faptul că ticăloşii au intrat în 
casa mea şi mi-au atacat partenera, că protecţiile mele nenorocite 
au lucrat împotriva mea, iar tu a trebuit să faci un târg cu creatura 
aia ca să nu fii luată. În neregulă... 

- Calmează-te! am spus eu încet, şi totuşi cu forță. 

Ochii îi străluciră, ca şi când un fulger ar fi lovit un ocean, dar el 
inhală profund, expirând pe nas şi umerii i se relaxară un pic. 

- Ai văzut ce este creatura de acolo? 

- Am avut atâtea gânduri în legătură cu ea încât am preferat să 
închid ochii, spuse el. I-am deschis doar după ce s-a îndepărtat de 
corpurile lor. 

Pielea lui Cassian devenise gri. O văzuse. O văzuse din nou. Însă 
nu spuse nimic. 

- Da, regele a trecut de apărarea noastră, i-am spus lui Rhys. Da, 
lucrurile au mers prost, dar nu am fost răniţi, iar Corbii ne-au dez- 
văluit nişte informaţii importante. 

Neglijent, după câte mi-am dat seama. Rhys fusese neglijent 
ucigându-i. În mod normal, i-ar fi ținut în viață ca să-i interogheze 
Azriel. Dar el luase ce îi trebuia, repede și brutal, şi își terminase 
treaba. Faţă de Attor ezitase mai mult... 

- Acum ştim de ce Cazanul nu funcționează la capacitatea ma- 
ximă, am continuat eu. Știm că, pentru rege, Nesta este mai impor- 
tantă decât mine. 

Rhys se gândi la asta. 

- Aducându.-i aici, Hybernul şi-a arătat parțial intenţiile. Proba- 
bil că se îndoieşte un pic de cucerirea lui dacă a riscat asta. 

Nesta arăta de parcă i se făcea rău. Cassian îi umplu paharul fără 
să spună nimic, dar eu am întrebat: 

- Cum... cum de ai ştiu că aveam probleme? 

- Clotho, spuse Rhys. În bibliotecă există un clopot vrăjit. Ea l-a 
făcut să sune și l-am auzit toți. Cassian a ajuns primul acolo. 

M-am întrebat ce se întâmplase în primele momente, când o gă- 
sise pe sora mea. 

Ca şi când mi-ar fi citit gândurile, Rhys îmi trimise o imagine, 
fără îndoială datorită amabilității lui Cassian. 

„Panică şi furie. Doar atât simţise când țâşnise în inima puţului, 
îndreptându-se spre întunericul vechi care îl tulburase profund 
cândva. 

Nesta şi Feyre erau acolo. 

Pe prima o văzuse mai întâi, ieşind din benză clătinându-se şi cu 
ochi mari, frica ei având un iz care îi transformase furia în ceva atât 
de acut încât abia reuşise să gândească, să respire... 

Ea scosese un sunet răgușit, ca un cerb rănit, când îl văzuse, 
când aterizase atât de dur, încât îi striviseră. 

Tăcuse când Nesta se aruncase spre el, cu rochia murdară şi 
boţită, cu braţele întinse spre el. Cassian își întinsese braţele, inca- 
pabil să se abțină... 

În schimb, ea îl apucase de haina de piele. 

„Feyre!“ spusese ea răgușită, arătând în spatele ei cu mâna liberă 
şi scuturându-l puternic cu cealaltă. Ce putere neexploatată sălăș- 
luia în corpul zvelt şi frumos! Hybernul. 

Asta fusese tot ce trebuia să audă. El îşi scosese sabia - apoi Rhys 
se îndrepta spre ei, puterea lui fiind ca a unei erupții vulcanice. 
Cassian atacase înainte în întuneric, urmărind ţipetele...“ 

M-am retras, nedorindu-mi să văd mai multe; ce văzuse Cassian 
acolo jos. 

Rhys veni către mine şi ridică o mână ca să-mi mângâie părul, 
dar se opri văzând sângele care îi acoperea degetele. Îmi cercetă, în 
schimb, cu atenţie tatuajul care îmi păta braţul stâng. 

- Atâta vreme cât nu trebuie s-o invităm la cina de Solstițiu, mă 
împac cu gândul ăsta. 

- Te poţi împăca tu cu asta? am întrebat ridicând din sprâncene. 

El schiță un zâmbet în ciuda celor întâmplate și a lucrurilor la 
care ne aşteptam. 

- Măcar acum ştiu pedeapsa perfectă dacă vreunul dintre voi se 
poartă urât. Să coboare acolo şi să-i vorbească timp de o oră 
creaturii. 

Nesta se încruntă dezgustată, dar Cassian râse întunecat. 

- Eu voi alege să spăl toaletele, mulțumesc. 

- A doua ta întâlnire a părut mai puţin chinuitoare decât prima. 

- De data asta, nu încerca să mă mănânce pe mine. Dar umbrele 
încă îi întunecau privirea. 

Şi Rhys le văzuse. Le văzuse şi spuse încet, din nou cu vocea de 
Mare Lord: 

- Avertizaţi pe oricine este vizat să rămână în casă în seara 
asta. Copiii să nu mai fie pe străzi la apus; niciun Palat nu va 
rămâne deschis după răsăritul lunii. Cine va ieşi pe stradă va su- 
porta consecinţele. 

- Care anume? am întrebat eu, alcoolul arzându-mi acum 
stomacul. 

Rhys îşi încordă maxilarul şi studie oraşul scânteietor de dincolo 
de ferestre. 

- Va fi vânat de Amren. 


e 


Pe canapeaua din salon, Elain stătea culcuşită lângă Mor, care era 
foarte relaxată, când am ajuns la casa din oraș. Nesta trecu pe lângă 
mine, direct spre Elain, şi se aşeză pe un scaun de cealaltă parte a ei, 
înainte de a-şi îndrepta atenţia spre locul în care noi am rămas pe hol. 
Aşteptând - simțind cumva întâlnirea pe cale să se desfășoare. 

Lucien, postat lângă fereastra din față, renunță să se mai uite la 
stradă, să o supravegheze. O sabie şi un pumnal îi atârnau la centură. 
Niciun amuzament şi nicio căldură nu îi înfrumuseţau chipul - 
doar hotărârea feroce şi severă. 

- Azriel coboară de pe acoperiş, spuse Rhys, rezemându-se de 
bolta dinspre salon și încrucişându-şi braţele. 

Şi ca şi când l-ar fi chemat, Azriel ieşi dintr-un con de umbră 
de lângă scări şi ne studie din cap până în picioare, uitându-se in- 
sistent la sângele de pe mâinile lui Rhys. 

Am ocupat un loc lângă stâlpul uşii, în timp ce Cassian și Azriel 
rămaseră între noi. 

Rhys fu tăcut pentru o clipă înainte să spună: 

- Preotesele nu vor spune nimic despre ce s-a întâmplat azi, iar 
oamenii din oraş nu vor afla de ce Amren se pregăteşte acum să 
vâneze. Nu ne putem permite să îi lăsăm pe ceilalți Mari Lorzi să afle. 
Asta i-ar descuraja și ne-ar strica imaginea pe care ne-am străduit 
atât de mult să o creăm. 

- Atacul asupra Velarisului, replică Mor din locul ei de pe cana- 
pea, a demonstrat deja că suntem vulnerabili. 

- Acela a fost un atac-surpriză de care ne-am ocupat cât de repede 
am putut, spuse Cassian, pietrele Siphon pâlpâind. Az s-a asigurat 
că informaţia s-a răspândit înfățişându-ne victorioși, capabili să în- 
frângem orice provocare din partea Hybernului. 

- Asta am şi făcut azi, am spus eu. 

- Este diferit, spuse Rhys. Prima dată, am avut elementul surpri- 
zei drept scuză. A doua oară... ne face să părem nepregătiți. Vulne- 
rabili. Nu putem risca să se afle înainte de întâlnirea de peste zece 
zile. Deci, pentru a păstra aparențele, ne vom păstra calmul cât ne 
vom pregăti de război. 

Mor se rezemă de pernele canapelei. 

- Un război în care nu avem niciun aliat în afară de Keir, nici în 
Prythian, nici în afara lui. 

Rhys îi aruncă o privire tăioasă, dar Elain spuse repede: 

- S-ar putea ca regina să-şi facă apariţia. 

Linişte. 

Elain fixa cu privirea şemineul neaprins, cu privirea pierdută în 
bezna slabă. 

- Ce regină? spuse Nesta mai ferm decât vorbea de obicei cu 
sora noastră. 

- Cea care a fost blestemată. 

- Blestemată de Cazan, am lămurit-o eu pe Nesta, dezlipin- 
du-mă de boltă. Când s-a enervat după ce... ai plecat. 

- Nu. Elain se uită cu atenţie la mine, apoi la ea. Nu aia. Cealaltă. 

Nesta inspiră, deschizând gura fie ca să o ducă pe Elain la etaj, 
fie să continue, dar Azriel întrebă încet, păşind peste prag și intrând 
în salon: 

- Care cealaltă? 

Elain se încruntă. 

- Regina cu pene de foc. 

Îmblânzitorul Umbrelor îşi înclină capul. 

Lucien îmi şopti, cu privirea aţintită asupra lui Elain: 

- Ar trebui să... ea are nevoie...? 

- Nu are nevoie de nimic, răspunse Azriel fără să se uite măcar 
la Lucien. 

Elain îl fixă cu privirea pe spion, fără să clipească. 

- Noi suntem cei care avem nevoie... se opri Azriel. Clarvăză- 
toare, spuse el mai mult în sinea lui decât nouă. Cazanul te-a făcut 
clarvăzătoare. 


CAPITOLUL 
33 


Clarvăzătoare. 

Cuvântul răsună prin mine. 

Ea ştiuse. O avertizase pe Nesta în privința Corbilor. Şi, în hao- 
sul atacului, asta îmi scăpase. Îmi scăpase în timp ce realitatea şi 
visul se împleteau pentru Elain. Clarvăzătoare. 

Elain se întoarse spre Mor, care se holba acum de pe canapea la 
sora mea. 

- Asta este? 

Iar cuvintele, tonul... părură atât de normale, încât am simţit o 
strângere în piept. 

Mor se uită la faţa surorii mele, ca şi când ar fi cântărit cuvin- 
tele - întrebarea, adevărul sau minciuna din ele. 

Mor clipi în cele din urmă, deschizând gura, ca şi când magia ei 
ar fi desluşit dilema. Încet, clar, ea dădu din cap. Lucien se așeză în 
tăcere pe un scaun din faţa ferestrei, ochiul metalic rotindu-se când 
se îndreptă spre sora mea. 

Am presupus că avea sens faptul că doar Azriel o ascultase. Mas- 
culul, care auzea lucruri pe care ceilalți nu le puteau auzi... Poate că 
şi el, suferise la fel ca Elain, înainte să înțeleagă ce dar poseda. 

- Mai este o regină? o întrebă el pe Elain. 

Elain miji ochii ca şi când întrebarea ar fi presupus o clarificare 
interioară, o... cale de a înţelege ce o zăpăcise şi o chinuise. 

- Da. 

- A şasea regină, şopti Mor. Regina despre care cea blondă a 
spus că nu era bolnavă... 

- A zis să nu avem încredere în celelalte regine din cauza asta, 
am adăugat eu. 

Şi, de îndată ce am rostit cuvintele... Era ca şi când m-aș fi înde- 
părtat de un tablou ca să văd toată imaginea. De aproape, cuvintele 
fuseseră confuze și amestecate, dar de la distanţă... 

- Ai furat de la Cazan, i-am spus Nestei, care părea pregătită să 
sară între noi toți şi Elain. Dar dacă lui Elain Cazanul i-a dat ceva? 

Nesta se albi la față. 

- Ce? 

La fel de palid, Lucien păru înclinat să repete întrebarea pusă de 
Nesta, dar Azriel dădu din cap. 

- Ai ştiut despre tânăra regină transformată în cotoroanţă, îi 
spuse lui Elain. 

Elain clipi în mod repetat, ochii limpezindu-i-se din nou, ca şi 
când înțelegerea noastră ar fi eliberat-o din ţinutul întunecos în care 
se aflase. 

- A şasea regină este în viață? întrebă Azriel calm şi ferm, cu 
vocea spionului Marelui Lord, care distrusese inamici şi ferme- 
case aliaţi. 

Elain îşi înclină capul, ca şi când asculta o voce interioară. 

- Da. 

Lucien continuă să se holbeze la sora mea, de parcă nu ar fi 
văzut-o niciodată. 

Am întors capul spre Rhys. 

„Un posibil aliat?“ 

„Nu ştiu, răspunse el. Dacă celelalte au blestemat-o...“ 

- Despre ce blestem este vorba? întrebă partenerul meu înainte 
să termine măcar de vorbit cu mine. 

Elain îşi întoarse fața spre el şi clipi din nou. 

- Ele au vândut-o unui... lord-vrăjitor... întunecat... Ea scutură din 
cap. Nu-l văd. Nu văd ce este. Are o cutie neagră, mai importantă 
decât orice altceva... în afară de ele. De fete. Ține şi alte fete ca ea, 
dar ea... Ziua are o formă, iar noaptea este din nou om. 

- O pasăre cu pene de foc, am spus eu. 

- Pasăre de foc ziua, spuse gânditor Rhys, femeie noaptea... Deci 
este prizoniera acestui lord-vrăjitor? 

Elain scutură din cap. 

- Nu ştiu. O aud ţipând. De furie. Este foarte furioasă... 

Ea se cutremură. 

Mor se aplecă în față. 

- Ştii de ce au blestemat-o celelalte regine, de ce i-au vândut-o lui? 

Elain studie masa. 

- Nu-mi este clar. 

Rhys expiră. 

- Poţi simţi unde este? 

- Este... un lac. În inima continentului, cred. Ascuns printre 
munți şi păduri antice. El le ţine pe toate la lac. 

- Pe alte femei ca ea? 

- Da şi nu. Penele lor sunt albe ca zăpada. Ele plutesc peste apă, 
în timp ce ea se dezlănţuie în aer. 

- Ce informaţii avem despre această a șasea regină? îl întrebă 
Mor pe Rhys. 

- Puţine, răspunse Azriel în locul lui. Nu ştim multe. Este tânără, 
are vreo douăzeci de ani. Scythia se află de-a lungul zidului, spre 
est. Este cel mai mic dintre ţinuturile reginelor umane, dar plin de 
arme şi cu un comerţ înfloritor. Ea foloseşte numele de Vassa, dar 
nu am primit niciodată vreun raport cu numele ei complet. 

Rhys se gândi. 

- Înseamnă că a fost o ameninţare importantă pentru regine, 
dacă s-au întors împotriva ei. Şi, având în vedere planul lor... 

- Dacă o putem găsi pe Vassa, am intervenit eu, ar putea fi im- 
portantă în a convinge armatele umane să lupte. Şi ne-ar oferi un 
aliat pe continent. 

- Dacă o găsim, răspunse Cassian venind lângă Azriel, cu aripile 
ușor înfoiate. Ar putea dura câteva luni. Ca să nu mai spun că în- 
fruntarea masculului care o ţine captivă ar putea fi mai dificilă decât 
ne așteptăm. Nu ne permitem toate posibilele riscuri și nici nu am 
avea timpul necesar pentru asta. Ar trebui să ne concentrăm mai 
întâi la întâlnirea cu ceilalți Mari Lorzi. 

- Dar am putea câştiga mai mult, spuse Mor. Poate că ea are o 
armată... 

- Poate că are, o întrerupse Cassian. Dar dacă este blestemată, 
cine o va conduce? Și dacă regatul ei este atât de departe... trebuie să 
călătorească precum muritorii. Îţi aminteşti cât de încet se mișcau, 
cât de repede mureau... 

- Merită să încercăm, spuse Mor. 

- Eşti utilă aici, spuse Cassian. Azriel păru înclinat să confirme, 
chiar dacă nu zise nimic. Am nevoie de tine pe câmpul de luptă, nu 
pe continent, pe jumătatea oamenilor. Dacă reginele au adunat ar- 
mate ca să i le ofere Hybernului, fără îndoială că au hotărât să stea 
între tine şi regina Vassa. 

- Nu-mi dai tu ordine... 

- Nu, dar eu îmi permit să o fac, spuse Rhys. Nu te uita aşa! Are 
dreptate — avem nevoie de tine aici, Mor. 

- Scythia, spuse Mor, scuturând din cap. Îmi amintesc de ei. 
Sunt oameni duri. Călare, ar putea călători mai repede... 

- Nu. 

Hotărârea îi aprinse ochii lui Rhys. Ordinul era irevocabil. 

Dar Mor continuă cu încăpățânare: 

- Există un motiv pentru care Elain vede aceste lucruri. A avut 
dreptate în privinţa celeilalte regine, care a îmbătrânit, și a atacului 
Corbilor — de ce primeşte imaginea asta? De ce o aude pe regina 
asta? Trebuie să fie important. Dacă ignorăm faptul, poate că meri- 
tăm să eşuăm. 

Se lăsă liniştea. I-am studiat pe toți. Toți erau importanți aici. 
Dar eu... 

Am inspirat profund. 

- Mă duc eu. 

Lucien se holba la Elain când vorbi. 

Ne-am uitat cu toții la el. 

Lucien se concentră acum la Rhys şi la mine. 

- Mă duc eu, repetă el, ridicându-se în picioare. Să o găsesc pe 
cea de-a şasea regină. 

Mor deschise şi închise gura. 

- Ce te face să crezi că ai putea să o găseşti? întrebă Rhys. Nu 
lipsit de politeţe, ci din perpectiva comandantului, cântărind apti- 
tudinile pe care le oferea Lucien în comparaţie cu riscurile și 
posibilele beneficii. 

- Ochiul acesta... gesticulă Lucien spre dispozitivul metalic. 
Vede lucruri pe care alţii... nu le pot vedea. Vrăji, farmece... Probabil 
că mă poate ajuta să o găsesc şi să-i rup blestemul. El se uită la Elain, 
care își studia din nou poala. Eu nu sunt necesar aici. Voi lupta dacă 
aveţi nevoie să o fac, dar... Îmi zâmbi cu răceală. Locul meu nu este 
în Regatului Toamnei. Sunt dispus chiar să pariez că nu mai sunt 
bine-venit aca... în Regatul Primăverii. Aproape spusese acasă. Dar 
nici nu pot să rămân aici, cu mâinile în sân. Reginele şi armatele lor 
sunt şi ele o ameninţare. Aşadar, folosiți-mă! Trimiteţi-mă! O voi 
găsi pe Vessa, voi vedea dacă poate... aduce ajutoare. 

- Te vei duce pe teritoriul oamenilor, îl avertiză Rhys. Nu mă pot 
lipsi de o armată ca să te păzească... 

- Nu-mi trebuie una. Călătoresc mai repede de unul singur. El 
îşi ridică bărbia. O voi găsi. Iar dacă există o armată pe care să o 
aduc înapoi sau cel puţin un mod prin care povestea ei să convingă 
armatele umane... Voi găsi o cale să o fac şi asta. 

Prietenii mei se priviră reciproc. 

- Va fi... foarte periculos, zise Mor. 

Lucien schiță un zâmbet. 

- E în regulă. Altfel, ar fi plictisitor. 

Doar Cassian îi zâmbi. 

- Îţi voi da nişte arme illyriene. 

Elain îl urmărea acum precaută pe Lucien, clipind din când în 
când. Fa nu dădu niciun indiciu despre ce vedea... simţea. Niciunul. 

Rhys se îndepărtă de arcadă. 

- Te voi teleporta cât de aproape putem ajunge - spre locul din 
care să-ți începi căutarea. 

Într-adevăr, Lucien studiase toate hărțile în ultima vreme, poate 
la porunca tăcută a forței care ne ghida pe toți. 

- Mulţumesc, adăugă partenerul meu. 

Lucien ridică din umeri și doar gestul mă făcu să spun în cele 
din urmă: 

- Eşti sigur? 

Fl se uită pur şi simplu la Elain, pe al cărui chip se citea din nou 
un vid calm în timp ce îşi trecu un deget peste broderia de pe perna 
canapelei. 

- Da. Lasă-mă să ajut cum pot! 

Chiar şi Nesta părea oarecum îngrijorată. Fără îndoială că nu 
din cauza lui, ci a faptului că dacă ar fi fost rănit sau ucis... Ce i-ar fi 
făcut asta lui Elain? Ruperea legăturii de împerechere... Nu m-am 
mai gândit la ce mi-ar fi făcut mie. 

- Când vrei să pleci? l-am întrebat pe Lucien. 

- Mâine. 

Nu îl mai auzisem atât de hotărât... de mult timp. 

- Mă voi pregăti restul zilei de azi şi voi pleca mâine-dimineaţă, 
după micul dejun. Dacă îți convine, i se adresă lui Rhys. 

Partenerul meu flutură leneş o mână. 

- Având în vedere ce urmează să faci, Lucien, vom avea grijă să 
funcţioneze. 

Se lăsă din nou tăcerea. Dacă ar fi putut s-o găsească pe regina 
dispărută şi poate să aducă un fel de armată umană sau cel puţin să 
convingă armatele umane să nu se lase subjugate de Hybern... Dacă 

aş fi găsit o cale să îl fac pe Cioplitor să lupte pentru noi, dar care să 
nu presupună folosirea oglinzii îngrozitoare... Ar fi fost suficient? 

Părea că întâlnirea cu Marii Lorzi avea să decidă asta. 

Azriel consideră un ordin semnul din bărbie făcut de Rhys şi 
dispăru - fără îndoială, ca să o verifice pe Amren. 

- Află dacă Keir şi Aducătorii de întuneric au fost atacați! le 
ordonă partenerul meu lui Mor şi lui Cassian, care dădură din cap 
şi plecară. 

Singuri cu surorile mele şi cu Lucien, Rhys şi cu mine i-am sur- 
prins privirea Nestei. 

Şi pentru prima dată, sora mea se ridică în picioare şi veni spre 
noi, toţi trei îndreptându-ne spre etaj, lăsându-i singuri pe Lucien şi 
pe Elain. 

Am făcut un efort să nu zăbovesc pe palierul de sus, să nu ascult 
ce se spunea. 

Dacă se spunea măcar ceva. 

Dar mi-am impus să-l iau de mână pe Rhys, tresărind la sângele 
care îi acoperea încă pielea, şi l-am condus spre baia noastră. Pe hol, 
uşa dormitorului Nestei se închise cu un ţăcănit. 

Rhys mă urmări în tăcere când am deschis robinetul de la cadă 
şi am luat o cârpă din dulapul de lângă perete. M-am așezat pe mar- 
ginea căzii, încercând temperatura apei cu încheietura mâinii şi am 
atins uşor marginea de porțelan de lângă mine. 

- Ia loc! 

El mă ascultă, plecându-şi capul când se aşeză. 

I-am luat o mână, i-am condus-o spre şuvoiul gâlgâitor de apă și 
i-am ţinut-o dedesubt. 

Sângele i se scurse de pe piele, învolburându-se în apa de dede- 
subt. Am luat cârpa şi am frecat uşor, curățând mai mult sânge, apa 
plescăind pe mânecile încă imaculate ale jachetei lui. 

- De ce nu ţi-ai protejat mâinile? 

- Am vrut să simt cum îşi dădeau duhul. 

Cuvinte reci, monotone. 

I-am frecat unghiile, sângele din crăpăturile din piele şi de pe 
sub unghii. 

- De ce este diferit de data asta? 

Diferit de ambuscada Attorului, de atacul Hybernului din pă- 
dure, de atacul asupra Velarisului... de toate. Îl văzusem de nenu- 
mărate ori înfuriindu-se, dar niciodată... atât de detașat. Ca şi când 
moralitatea şi bunătatea ar fi fost nişte lucruri care zăboveau pe o 
suprafață mult deasupra adâncului înghețat în care plonjase. 

I-am întors palmele în jet, ajungând la spaţiile dintre degetele lui. 

- Ce rost are toată puterea asta... dacă nu îi pot proteja pe cei 
mai vulnerabili din orașul meu? zise el. Dacă nu pot detecta un 
atac iminent? 

- Nici măcar Azriel nu a ştiut de el... 

- Regele a folosit o vrajă veche şi a intrat pe ușa din faţă. Dacă eu 
nu pot... 

Rhys scutură din cap şi îşi cobori mâna acum curată şi mi-o în- 
tinse pe cealaltă. Şi mai mult sânge pătă apa. 

- Dacă nu îi pot proteja aici... Cum pot... 

El înghiţi în sec. I-am ridicat bărbia cu o mână. Furia rece se 
transformase într-o expresie distrusă şi dureroasă. 

- Preotesele au suferit destul. Le-am dezamăgit astăzi. Biblio- 
teca... nu le va mai părea sigură. Singurul loc pe care îl aveau pentru 
ele, unde ştiau că sunt protejate... Hybernul le-a luat asta. 

I-o luase şi lui. Se dusese în bibliotecă din nevoia personală de a 
se vindeca - pentru siguranţă. 

- Poate că este o pedeapsă pentru faptul că, oferindu-i acces aici 
lui Keir, i-am luat Velarisul lui Mor, spuse el. 

- Nu poţi să gândeşti așa — nu se va sfârşi bine. 

I-am spălat şi cealaltă mână, am clătit cârpa, apoi am început să 
i-o trec de-a lungul gâtului şi a tâmplelor... Atingeri liniştitoare 
menite nu să curețe, ci să relaxeze. l 

- Nu mă supără târgul tău, spuse el, închizând ochii când i-am 
trecut cârpa peste frunte. În caz că erai... îngrijorată. 

- Nu eram. 

Rhys deschise ochii, ca și când mi-ar fi sesizat zâmbetul din 
voce, şi mă studie când am aruncat cârpa în cadă cu un plescăit 
umed şi am închis robinetul. 

Fl încă se uita cu atenţie la mine când i-am cuprins fața cu mâi- 
nile ude. 

- Ce s-a întâmplat astăzi nu a fost din vina ta, am spus eu, cuvin- 
tele umplând baia scăldată în soare. Nimic din toate astea. E doar 
vina Hybernului, iar când îl vom înfrunta din nou pe rege, ne vom 
aminti de atacurile astea, de cum ne-au rănit oamenii. Am uitat 
cartea de vrăji a Amaranthei - spre paguba noastră. Dar avem o 
Carte a noastră şi sperăm că are vraja de care avem nevoie. Iar pen- 
tru moment... pentru moment, ne vom pregăti şi vom înfrunta con- 
secinţele. Pentru moment, mergem înainte. 

EI întoarse capul ca să-mi sărute palma. 

- Aminteşte-mi să-ţi măresc solda. 

M-am înecat tuşind. 

- Pentru ce? 

- Pentru sfatul înțelept şi pentru celelalte servicii importante pe 
care mi le oferi. 

Fl îmi făcu semn cu ochiul. 

Am râs şi i-am strâns fața între palme când l-am sărutat repede 
pe gură. 

- Flirtezi cu neruşinare! 

Căldura îi reveni în privire în cele din urmă. 

Aşa că m-am întins spre prosopul ivoriu şi i-am strâns mâinile 
acum curate şi calde în pliurile materialului moale. 

Amren nu mai găsi niciun asasin sau spion al Hybernului în 
timpul nopții lungi de căutări prin Velaris. Cum îi căuta, cum deo- 
sebea prietenii de duşmani... Unii oameni, îmi spuse Mor în di- 
mineața următoare, după o noapte nedormită, îşi vopseau pragurile 
cu sânge de miel. Era un fel de ofrandă adusă ei. Și o plată, ca să nu 
se apropie. Alţii lăsau pahare cu sânge pe prag. 

Ca şi când toată lumea din oraş ştia că Locţiitoarea Marelui 
Lord, că femela cu oase mici... era monstrul care îi apăra de celelalte 
orori ale lumii. 

Rhys îşi petrecuse o mare parte din ziua şi din noaptea prece- 
dentă convingându-le pe preotese că erau în siguranță și prezentân- 
du-le noile măsuri de protecţie. Pe preoteasa care le dăduse voie să 
intre... dintr-un motiv oarecare, Hybernul o lăsase în viaţă. Ea îi per- 
misese lui Rhys să intre în mintea ei ca să vadă ce se întâmplase: 
imediat ce regele spulberase protecţiile cu o vrajă de scăpare, Corbii 
lui apăruseră ca doi cărturari bătrâni, ca să o facă pe preotească să 
deschidă ușa, apoi pătrunseră forțat în mintea ei, astfel încât să îi 
accepte fără să fie verificaţi. Doar intrarea asta agresivă... Cu o zi în 
urmă, Rhys își petrecuse ore bune cu preotesele şi cu Mor, vorbind, 
ascultându-le pe cele care puteau vorbi, ţinându-le de mână pe cele 
care nu puteau. 

Apoi, după ce plecară în cele din urmă... Între partenerul meu și 
vara sa se aşternu armonia. Tensiunea care persistase până atunci, 
cumva, fusese domolită. 

Nu aveam mult timp. Ştiam asta. O simțeam cu fiecare respiraţie. 
Hybernul nu venea. Hybernul era aici. 

Întâlnirea noastră cu Marii Lorzi era acum la distanță de o 
săptămână, iar Nesta încă refuza să ni se alăture. 

Dar era în regulă. Ne-am fi descurcat. M-aș fi descurcat. 

Nici nu aveam o altă opţiune. 

De aceea, m-am trezit stând pe hol în dimineața următoare, ur- 
mărindu-l pe Lucien cum îşi punea sacul greu pe umăr. El purta 
costumul de piele illyrian pe sub o jachetă mai groasă și alte rânduri 
de haine ca să-l ajute să supraviețuiască diverselor schimbări de cli- 
mat. Își împletise la spate părul roșcat, lungimea acestuia șerpuin- 
du-i pe spate, peste săbiile illyriene prinse pe spinare. 

În după-amiaza precedentă, Cassian îi dăduse mână liberă să cau- 
te în rezerva personală de arme, deși prietenul meu fusese rezervat 
în privinţa celor alese. Spada, o sabie scurtă şi o varietate de pum- 
nale. O tolbă cu săgeți şi un arc fără coardă erau legate de sacul lui. 

- Ştii exact unde vrei să te ducă Rhys? l-am întrebat eu în cele 
din urmă. 

Lucien dădu aprobator din cap, aruncând o privire spre locul în 
care partenerul meu aștepta acum lângă ușa de la intrare. El urma 
să-l ducă pe Lucien către marginea continentului uman - oriunde 
hotărâse Lucien că ar fi fost cel mai bun loc de aterizare. Nu mai 
departe, insistase Azriel. Rapoartele lui indicau că era prea supra- 
vegheat, prea periculos. Chiar și pentru unul dintre noi. Chiar şi 
pentru cel mai puternic Mare Lord din istorie. 

Am înaintat şi nu i-am dat timp lui Lucien să se retragă atunci 
când l-am îmbrățișat strâns. 

- Mulţumesc, am spus eu, încercând să nu mă gândesc la toate 
armele lui - dacă avea să fie nevoit să le folosească. 

- Era timpul să fac ceva, spuse încet Lucien, îmbrățişându-mă. 

M-am retras şi m-am uitat cu atenţie la chipul lui cu cicatrice. 

- Mulţumesc, am zis din nou. 

Era tot ce puteam spune. 

Rhys îi întinse o mână lui Lucien. 

Lucien o studie şi apoi se uită la chipul partenerului meu. 
Aproape vedeam cum toate cuvintele urâte pe care şi le spuseseră 
atârnau între ei, între mâna întinsă şi cea a lui Lucien. 

Dar Lucien acceptă oferta tăcută — nu doar de a-l transporta — 
apucându-l pe Rhys de mână. 

Înainte ca vântul întunecat să bată, Lucien se uită înapoi. 

Nu la mine, mi-am dat eu seama, ci la cineva din spatele meu. 

Palidă şi slabă, Elain stătea în capul scărilor. 

Privirile lor se întâlniră, dar Elain nu spuse nimic. Nici măcar 
nu cobori o treaptă. 

Lucien îşi înclină capul într-o plecăciune, mişcarea ascunzând 
strălucirea din ochii lui - dorul şi tristețea. 

Iar când Lucien se întoarse ca să-i facă semn lui Rhys să plece... 
nu privi deloc înapoi, la Elain. 

Nu văzu jumătatea de pas pe care îl făcu spre scări, ca şi când ar 
fi vrut să-i vorbească. Să-l oprească. 

Apoi, Rhys şi Lucien dispărură. 

Când m-am întors ca să-i ofer micul dejun lui Elain, ea deja 
plecase. 


z3 


Am aşteptat în foaier întoarcerea lui Rhys. 

În salonul din stânga mea, Nesta exersa în tăcere ridicarea zidu- 
rilor invizibile în mintea ei, iar Amren nu se vedea pe nicăieri după 
partida de vânătoare din noaptea trecută. Când am întrebat-o dacă 
progresa, sora mea îmi spusese simplu: 

- Amren crede că mă apropii destul de mult de o încercare reală. 

Şi asta fu tot. Am lăsat-o în pace, fără să mă deranjez să întreb 
dacă şi Amren găsise în Carte vreo vrajă ca să repare zidul. 

În linişte, am numărat minutele, unul câte unul. 

Apoi, vântul întunecat şi cunoscut se roti prin foaier, iar eu am 
răsuflat uşurată când Rhys apăru în mijlocul covorului de pe hol. 
Nu părea să aibă vreo problemă sau rană, dar i-am cuprins talia cu 
braţele, simțind nevoia să îl simt, să îl miros. 

- Totul a decurs bine? 

Rhys mă sărută în creştetul capului. 

- Atât cât a fost posibil, da. Acum este pe continent şi se în- 
dreaptă spre est. 

El o observă pe Nesta studiind la masa din camera de zi. 

- Cum rezistă noua noastră clarvăzătoare? 

M-am retras ca să-i explic faptul că o lăsasem pe Elain cu gân- 
durile ei, dar Nesta spuse: 

- Nu îi spune aşa! 

Rhys îmi aruncă o privire neîncrezătoare, dar Nesta se întoarse 
la datul paginilor, chipul ei devenind inexpresiv când reluă exer- 
ciţiile de construire a zidurilor pe care Amren îi ordonase să le facă. 
L-am împuns în coaste. „Nu o provoca.“ 

Un colț al gurii i se ridică, expresia fiind plină de o încântare 
şireată. „Pot, în schimb, să te provoc pe tine?“ 

Am strâns din buze ca să nu zâmbesc... 

Uşa de la intrare se deschise, iar Amren dădu buzna înăuntru. 

Rhys se întoarse imediat spre ea. 

- Ce? 

Amuzamentul şi postura relaxată dispărură. 

Chipul palid al lui Amren rămase calm, dar ochii i se roteau 
de furie. 

- Hybernul a atacat Regatul Verii şi acum asediază Adriata. 

Hybernul făcuse, în sfârşit, marea mutare, iar noi nu o 
anticipasem. 

Ştiam că Azriel avea să îşi asume vina. O privire spre Îmblân- 
zitorul Umbrelor, când intră pe ușa din față a casei din oraş, după 
câteva minute, urmat de Cassian, îmi spuse că deja o făcuse. 

Noi eram în foaier, Nesta zăbovind la masa din sufragerie din 
spatele meu. 

-Tarquin a cerut ajutor? o întrebă Cassian pe Amren. 

Niciunul dintre noi nu îndrăzni să întrebe de unde aflase ea. 

Amren își încordă maxilarul. 

- Nu ştiu. Am primit mesajul și... nimic altceva. 

Cassian dădu o dată din cap şi se întoarse spre Rhys. 

- Avea Regatul Verii pregătită o armată mobilă când erai acolo? 

- Nu, spuse Rhys. Flota era împrăștiată de-a lungul coastei. 

Aruncă o privire spre Azriel. 

- Jumătate este în Adriata - cealaltă, împrăștiată, adăugă Îm- 
blânzitorul Umbrelor. Armata lui terestră a fost mutată spre granița 
Regatului Verii... după Feyre. Cea mai apropiată legiune se află, pro- 
babil, la o distanţă de trei zile de marş. Foarte puţini se pot teleporta. 

- Câte nave? întrebă Rhys. 

- Douăzeci în Adriata, complet înarmate. 

Se uită evaluator la Amren. 

- Câţi sunt în Hybern? 

- Nu ştiu. Mulți. Cred că sunt copleșiți. 

- Care era mesajul exact? Un ordin clar şi sever însoți cuvintele. 

Ochii lui Amren străluciră ca argintul. 

- Era un avertisment din partea lui Varian. Ca să ne pregătim 
apărarea. 

Tăcere absolută. 

- Prințul Varian ţi-a trimis un avertisment? întrebă Cassian 
puţin cam încet. 

Amren se încruntă la el. 

- Asta fac prietenii. 

Din nou linişte. 

I-am întâlnit privirea lui Rhys şi am simțit greutatea, groaza și 
furia clocotind dincolo de înfăţişarea calmă. 

— Nu îl putem lăsa pe Tarquin să îi înfrunte singur, am spus eu. 
Poate că Hybernul şi-a trimis ieri Corbii ca să ne distragă de la cău- 
tările de dincolo de granițele noastre. Ca să ne concentrăm asupra 
Hybernului, nu a țărmurilor noastre. 

Rhys îşi îndreptă atenţia către Cassian. 

- Keir şi armata Aducătoare de întuneric nu sunt nici pe departe 
gata să mărşăluiască. Cât de curând pot zbura legiunile illyriene? 

Rhys îl teleportă imediat pe Cassian în tabăra de război, ca să 
dea personal ordinele. Azriel dispăruse împreună cu ei, mergând 
înainte ca să cerceteze Adriata, luându-i pe cei mai de încredere 
spioni cu el. 

Greaţa îmi agitase stomacul în timp ce Cassian şi Azriel îşi 
atinseră pietrele Siphon de pe mâini, iar armura solzoasă le învălui 
trupurile când şapte pietre Siphon apărură pe fiecare. Când, cu mâi- 
nile pline de cicatrice, Îmblânzitorul Umbrelor îşi controlă catara- 
mele centurilor cu cuțite şi tolba, în vreme ce Rhys invocă mai multe 

săbii illyriene pentru Cassian - două pe spate şi câte una de fiecare 
parte a corpului. 

Apoi, fermi şi cu fețele împietrite, ei dispărură. Gata de măcel. 

Mor sosi după câteva clipe complet înarmată, cu părul împletit 
la spate şi zvâcnind de nerăbdare. 

Dar Mor şi cu mine am așteptat ordinul să plecăm, să ne ală- 
turăm lor. Cassian postase legiunile illyriene mai aproape de granița 
sudică în săptămânile cât fusesem plecată, dar chiar şi aşa, nu ar fi 
putut să zboare fără câteva ore de pregătire. Şi ar fi trebuit ca Rhys 
să-i teleporteze înăuntru. Pe toți. În Adriata. 

- Vei lupta? 

Nesta stătea acum la câţiva paşi pe scările casei din oraș, urmă- 
rind cum Mor şi cu mine ne pregăteam. Curând, urma să fim con- 
tactate de Azriel sau de Rhys în vederea teleportării spre Adriata. 

- Vom lupta dacă va trebui, am spus eu, verificând încă o dată 
dacă centura pentru cuțite îmi stătea bine pe şolduri. 

Şi Mor purta haine de piele illyriene, dar săbiile ei erau diferite: 
mai subțiri, mai uşoare, iar unele aveau vârfurile puţin curbate, ca 
nişte fulgere. Îmi spuse că erau săbii Serafice, primite chiar de la 
prințul Drakon în timpul Războiului. 

- Ce ştii despre luptă? 

Nu îmi dădeam seama dacă tonul surorii mele era insultător sau 
doar indiscret. 

- Ştim destule, spuse ferm Mor, aranjându-şi cosița lungă între 
săbiile de pe spate. 

Elain şi Nesta urmau să rămână aici, sub supravegherea lui 
Amren, şi să monitorizeze Velarisul împreună cu o mică legiune de 
illyrieni, cărora Cassian le ordonase să campeze în munţii de deasu- 
pra oraşului. Mor trecuse pe lângă Amren când intrase, mica fe- 
melă părând să se îndrepte spre măcelar ca să-și facă provizii înainte 
de a se întoarce şi de a rămâne aici, oricât de mult timp aveam să 
fim în Adriata. Dacă ne-am mai fi întors. 

I-am întâlnit din nou privirea Nestei care păstra o distanță de 
siguranță. 

- Vă vom da de veste când vom putea. 

Vuietul unui tunet întunecat îmi atinse zidurile minţii. Un sem- 
nal tăcut, răspândit peste pământ şi munți, ca și când Rhys s-ar fi 
concentrat acum pe deplin în altă parte şi nu ar fi îndrăznit să se 
oprească. 

Inima mi se poticni. Am prins-o pe Mor de braţ, solzii din piele 
intrându-mi în palmă. 

- Au sosit. Să mergem! 

Mor se întoarse către sora mea, iar eu nu o mai văzusem nicio- 
dată atât de... războinică. Știusem că asta se ascundea sub suprafață, 
dar iat-o pe Morrigan, femela care luptase în război şi care ştia cum 
să pună capăt vieților cu sabia şi cu magia. 

- Putem să facem față oricărei situaţii, îi spuse Mor Nestei zâm- 
bind trufaş, iar apoi am dispărut. 

Vântul întunecat vui şi suflă spre mine, iar eu m-am prins de 
Mor când ne teleportă peste regate, suflându-mi sacadat în ureche... 

Apoi am dat peste o lumină orbitoare şi peste o căldură sufo- 
cantă, cu țipete, bubuituri asurzitoare și zgomotul metalelor care 
se ciocneau... 

M-am legănat, depărtându-mi picioarele când am clipit şi am 
studiat împrejurimile. 

Rhys şi illyrienii deja se alăturaseră încăierării. 

Mor ne teleportase pe vârful unui deal golaş care flanca golful 
în formă de semilună al Adriatei şi de unde vedeam perfect ora- 
şul-insulă din centru şi oraşul de pe continentul de dedesubt. 

Apa din golf era roşie. 

Fumul se ridica în coloane noduroase şi negre, din clădiri şi 
nave scufundate. 

Oamenii țipau, soldaţii strigau... 

Erau atât de mulți. 

Nu anticipasem numărul soldaţilor de aici, din ambele tabere. 

Crezusem că aveau să fie rânduri ordonate, nu haos peste tot. 
Nu illyrieni deasupra orașului și portului, aruncându-și puterea şi 
săgețile în armata Hybernului care dezlănţuia iadul asupra orașului. 
Navele apăreau la orizont rând pe rând, înconjurând intrările în 
golf. Iar în golf... 

- Acelea sunt navele lui Tarquin, spuse Mor cu chipul încordat 
când îmi arătă navele albe care se izbeau cu o forță îngrozitoare în cele 
pri ale flotei Hybernului. Erau copleşite numeric și, totuși, dârele de 
magie - apa, vântul şi fuioarele - continuau să atace toate bărcile 
care se apropiau. Şi cele care treceau prin magie înfruntau soldaţii 
înarmaţi cu sulițe, arcuri şi săbii. 

Iar în faţa lor, împingând flota... erau liniile illyriene. 

Erau atât de mulți. Rhys îi teleportase pe toți. Câtă putere îşi 
consumase.. 

Mor înghiți i în sec. 

- Nu a mai venit nimeni altcineva, şopti ea. Niciun alt sit 

Nici urmă de Tamlin şi Regatul Primăverii de partea Hybernului. 

Un bubuit asurzitor de putere întunecată lovi flota Hybernului, 
împrăştiind navele, dar nu multe. Ca şi când... 

- Puterea lui Rhys ori este aproape epuizată, ori... au ceva care 
lucrează împotriva ei, am spus eu. Mai multă otravă? 

- Hybernul ar fi prost să nu o folosească. 

Ea își îndoi şi relaxă degetele pe lângă corp. Transpiraţia îi curgea 
pe tâmple. 

- Mor? 

- Ştiam că asta urmează, șopti ea. Alt război, la un moment dat. 
Ştiam că se vor da lupte în acest război. Dar... am uitat cât de îngro- 
zitor este. Sunetele. Mirosurile. 

Într-adevăr, chiar şi de pe aflorimentul stâncos atât de înalt, 
era... copleşitor. Mirosul sângelui, rugăminţile și țipetele... Intrând 
în mijlocul lor... 

Alis. Alis plecase din Regatul Primăverii, temându-se de iadul 
pe care l-aş fi dezlănţuit acolo — doar ca să vină aici. Pentru asta. 

M-am rugat să nu fie în oraş; m-am rugat ca ea şi nepoții ei să fie în 
siguranță. 

- Trebuie să ne ducem la palat, spuse Mor, îndreptându-şi 
umerii. 

Nu îndrăznisem să-i întrerup concentrarea lui Rhysand des- 
chizând un canal în legătura noastră, dar părea că era capabil încă 
să dea ordine. 

- Soldaţii au ajuns în partea nordică, iar apărarea este înconjurată. 

Am dat din cap o dată, iar Mor își scoase sabia subţire şi curbată. 
Oţelul Serafic străluci la fel de intens ca ochii lui Amren. 

Mi-am scos sabia illyriană din spate, metalul fiind negru şi vechi 
în comparaţie cu flacăra ca de argint viu din mâna ei. 

- Rămânem aproape. Nu ieşi din raza vizuală! spuse Mor lin şi 
precis. Nu mergem pe niciun hol sau pe vreo scară fără să evaluăm 
mai întâi situaţia. 

Am dat din nou aprobator din cap, rămasă fără cuvinte. Inima 
îmi bătea cu putere, palmele îmi transpirau. Îmi doream să fi avut 
nişte apă. Gura mi se uscase. 

- Dacă nu eşti în stare să ucizi, adăugă ea fără urmă de judecată, 
atunci apără-mi spatele. 

- Pot... să ucid, am spus eu răguşită. O făcusem din plin în ziua 
aceea, în Velaris. 

Mor evaluă modul în care ţineam sabia şi poziţia umerilor mei. 

- Nu te opri și nu zăbovi! Înaintăm până ce spun să ne retragem. 
Lasă răniții pe seama vindecătoarei! 

Niciunuia dintre ei nu îi făcea plăcere, mi-am spus eu. Prietenii 
mei fuseseră la război; se întorseseră şi nu îl consideraseră demn de 
glorificare, iar amintirea acestuia nu devenise mai plăcută în seco- 
lele următoare. Dar ei erau dispuși să plonjeze din nou în iadul său, 
de dragul Prythianului. 

- Să mergem! am spus eu. Fiecare clipă pe care o pierdeam putea 
însemna condamnarea cuiva în palatul strălucitor din golf. 

Mor înghiţi o dată şi ne teleportă în palat. 

De-a lungul secolelor, probabil că îl vizitase de câteva ori, de- 
oarece ştiu unde să sosească. 

Nivelurile de mijloc ale palatului lui Tarquin fuseseră un spaţiu 
comun între etajele inferioare unde erau înghesuiți servitorii și 
spiriduşii de rang inferior şi apartamentele strălucitoare rezidenţiale 
ale Marilor Spiriduşi de deasupra. Când văzusem ultima dată sala 
mare de întâmpinare, lumina fusese albă şi transparentă, reflectân- 
du-se din zidurile incrustate cu socici şi dansând de-a lungul râu- 
rilor curgătoare încastrate în podea. Marea de dincolo de ferestrele 
înalte fusese de un turcoaz pătat cu albastru vibrant. 

Acum, marea era sufocată de nave robuste şi sânge, iar cerul senin 
era plin de războinici illyrieni care plonjau asupra lor în rânduri 
hotărâte şi ferme. Scuturi groase de metal licăreau când illyrienii 
plonjau şi se ridicau, ieşind de fiecare dată acoperiţi de sânge. Asta 
dacă reușeau să se mai înalțe la cer. 

Dar sarcina mea era aici. În această clădire. 

Am scrutat etajul, ascultând. 

Şoapte frenetice răsunau din casa scărilor care conducea la etaj, 
împreună cu nişte zgomote surde. 

- Se baricadează la etajele superioare, observă Mor când m-am 
încruntat. 

Îi lăsau pe spiriduşii de rang inferior captivi, dedesubt. Fără ajutor. 

- Ticăloşii! am şoptit eu. 

Spiriduşii inferiori nu aveau la fel de multă magie - nu ca Marii 
Spiriduşi. 

- Pe aici! spuse Mor, făcând semn din bărbie spre scările care 
coborau. Sunt la trei etaje mai jos şi urcă. Sunt cincizeci. 

Cât echipajul unei nave. 

Primele valuri de crime fură cele mai dificile. Nu mi-am risipit 
puterea fizică pe grupul de cinci soldați ai Hybernului - Mari 
Spiriduși, nu pui de Attor — care își făceau loc în camera baricadată, 
plină de servitori îngroziți. 

Nu, chiar dacă trupul meu ezită să ucidă, magia mea nu o făcu. 

Cei doi soldaţi din apropierea mea aveau scuturi slabe, prin care 
am trecut cu un zid de foc sfârâitor. Flăcările își croiră apoi calea pe 
gâturile lor şi le arseră, după care trecură sfârâind prin piele, ten- 
doane şi oase şi îi decapitară. 

Mor îl ucise pe soldatul din apropierea ei, pur şi simplu retezân- 
du-i capul. 

Ea se roti, capul soldatului fiind încă în cădere, și tăie capul celui 
care tocmai se apropia de noi. 

Al cincilea şi ultimul soldat își opri atacul asupra ușii lovite şi se 
uită la noi cu ochi strălucind de ură. 

- Fă-o! spuse el, cu un accent atât de asemănător cu al Corbilor. 

Sabia lui groasă se ridică, sângele alunecând în canal. 

Cineva suspina îngrozit de partea cealaltă a uşii. 

Soldatul fandă spre noi, iar sabia lui Mor licări. 

Dar eu am atacat prima, un jet de apă pură lovindu-i fața şi nău- 
cindu-l. Apoi îi inundă gura, gâtul și nasul, lăsându-l fără aer. 

EI căzu la pământ, apucându-se de gât ca şi când ar fi eliberat o 
cale pentru apa care îl îneca acum. 

L-am părăsit fără să ne uităm înapoi, mormăitul sufocării lui 
încetând curând. 

Mor se uită pieziş la mine. 

- Aminteşte-mi să nu te supăr! 

Am apreciat că încerca să fie amuzantă, dar... râsul îmi era străin. 
Nu existau decât respirația mea sacadată, magia care-mi clocotea 
prin vene şi claritatea vederii mele ferme, care evalua totul. 

Am mai găsit opt în mijlocul măcelului, un dormitor transfor- 
mat în sala de plăceri bolnave a Hybernului. Nu voiam să mă gân- 
desc la ce făceau şi l-am observat doar ca să ştiu cât de repede şi 
uşor să ucid. 

Cei care doar ucideau muriră repede. 

Ceilalţi... Mor şi cu mine am zăbovit. Nu mult, dar morţile ace- 
lea fură mai lente. 

Pe doi dintre ei i-am lăsat în viață - răniți şi dezarmaţi, dar vii — ca 
spiriduşii supraviețuitori să-i ucidă. 

Le-am dat două cuțite illyriene ca să o facă. 

Soldaţii Hybernului începură să ţipe înainte să plecăm de la etaj. 

Holul etajului inferior era stropit cu sânge. Vuietul era asur- 
zitor. Doisprezece soldaţi în armurile argintii cu albastru ale re- 
gatului lui Tarquin se luptau cu mulțimea armatei Hybernului, 
ocupând coridorul. 

Ei aproape că fură împinși înapoi pe scările pe care tocmai 
ieşisem, compleşiţi constant de numărul mare împotriva lor, sol- 
daţii Hybernului pășind peste - pășind pe - cadavrele războinicilor 
căzuţi din Regatul Verii. 

Soldaţii lui Tarquin se moleşeau, chiar dacă ei continuau să lo- 
vească, să lupte. Cel mai apropiat ne zări şi deschise gura ca să ne 
ordone să fugim. Dar atunci el observă armura și sângele de pe noi 
şi de pe săbiile noastre. 

- Nu te teme, spuse Mor când am întins o mână şi întunericul 
se lăsă. 

Soldaţii din ambele tabere strigară și se retraseră, armurile 
zăngănind. 

Însă eu mi-am transformat ochii, ca să văd pe timp de noapte, 
aşa cum o făcusem în pădurea illyriană, când ucisesem prima dată 
pe cineva din Hybern. 

Mor, cred, se născuse cu abilitatea de a vedea pe întuneric. 

Ne-am teleportat prin coridorul întunecat, pe distanţe scurte. 

Le-am văzut groaza când i-am ucis, dar fără să fiu văzută. 

Cu fiecare apariţie în faţa soldaţilor Hybernului, înnebuniţi în 
întunericul de nepătruns, capetele le cădeau. Unul după altul. Ne-am 
tot teleportat şi i-am sfâşiat şi lovit până ce nu mai rămase niciunul, 
ci doar grămezi de cadavre şi bălți de sânge. 

Am alungat întunericul de pe coridor, găsindu-i pe soldaţii 
Regatului Verii gâfâind şi uitându-se uimiţi la noi şi la ce făcusem 
în câteva minute. 

Nu m-am uitat prea mult la măcel. Şi nici Mor. 

- Încotro acum? fu tot ce am întrebat. 

Am curățat palatul spre nivelurile inferioare. Apoi am mers pe 
străzile oraşului, dealul abrupt conducând spre apa în care înotau 
de soldații Hybernului. 

Soarele dimineții se ridică mai sus, încălzindu-ne şi făcându-ne 
să transpirăm pe sub hainele de piele. Nu mai făceam diferența în- 
tre transpiraţia de pe palme şi sângele care mi le acoperea. 

Am încetat să simt mai multe lucruri când am ucis şi am tot ucis, 
câteodată implicându-ne în luptă, uneori apelând la magie şi alteori 
alegându-ne cu vânătăi și răni superficiale. 

Dar soarele se tot înălța pe cer, iar lupta continua în golf, liniile 
illyriene lovind flota Hybernului de deasupra, în timp ce flota lui 
Tarquin făcea presiuni din spate. 

Încet, am curăţat străzile de soldaţii Hybernului. Nu ştiam decât 
că soarele usca sângele care îmi acoperea pielea, mirosul de cupru 
al acestuia persistându-mi în nări. 

Tocmai eliberaserăm o stradă îngustă, Mor mergând printre 
soldaţii căzuți ai Hybernului ca să se asigure că supraviețuitorii... 
mureau. M-am rezemat de un zid de piatră scăldat în sânge, chiar 
din faţa vitrinei sparte a unui negustor de haine, urmărind cum 
Mor îşi ridica şi cobora sabia argintie cu străluciri de fulger. 

Dincolo de noi, peste tot în jurul nostru, țipetele muribunzilor 
se auzeau ca sunetul nesfârşit al clopotelor de alarmă din oraş. 

Apă - îmi trebuia apă. Măcar să îmi clătesc sângele de la gură. 

Nu era sângele meu, ci cel al soldaţilor pe care îi doborâsem şi 
care îmi stropise gura, nasul și ochii când îi ucisesem. 

Mor ajunse la ultimul mort, iar spiriduşii și Marii Spiriduşi îngro- 
ziți îşi scoseseră în sfârşit capetele pe uşile şi ferestrele care flancau 
strada pietruită. Nici urmă de Alis, nepoții sau verii ei — sau de ori- 
cine le semăna printre cei vii sau doborâţi. O mică binecuvântare. 

Trebuia să mergem mai departe. Mai erau atât de mulți. 

Când Mor începu să se întoarcă spre mine, cizmele pleoscăind 
prin bălțile de sânge, în mintea mea am întins o mână spre legătură. 
Spre Rhys şi orice era solid şi familiar. 

Îmi răspunseseră vântul și întunericul. 

Am observat cu coada ochiului strada îngustă, sângele și soarele 
când mi-am coborât privirea spre puntea dintre noi. „Rhys.“ 

Nimic. 

Am ţâşnit de-a lungul ei, clătinându-mă orbeşte prin furtuna de 
întuneric și umbră. Dacă legătura aducea uneori cu o bandă de lu- 
mină, acum se transformase într-o punte de obsidian înghețat. 

Şi, din celălalt capăt... se înălța mintea lui. Zidurile... scuturile 
sale se transformaseră într-o fortăreață. 

Mental, am atins diamantul negru, inima bătându-mi cu putere. Ce 
înfrunta el — ce vedea de îşi făcuse scuturile atât de impenetrabile? 

Nu l-am simţit de partea cealaltă. 

Am simţit doar pietrele, întunericul şi vântul. 

„Rhys.“ 

Mor aproape ajunsese la mine când i-am primit răspunsul. 

O crăpătură în scut — atât de rapidă, încât nu am avut timp decât 
să mă arunc spre ea înainte să se închidă în urma mea, blocân- 
du-mă cu el înăuntru. 

Străzile, soarele şi oraşul dispărură. 

Nu existau decât spaţiul acesta şi el. Şi bătălia. 

Vedeam cu ochii lui Rhysand, aşa cum o făcusem cândva în ziua 
de la Poalele Muntelui... Am simțit căldura soarelui, transpiraţia şi 
sângele care-i alunecau pe față, pe sub gulerul armurii illyriene — 
am mirosit sarea de mare şi izul sângelui din jurul meu. I-am simțit 
extenuarea din muşchi şi magie. 

Am simţit cum nava de război a Hybernului se cutremură sub el 
când ateriză pe puntea principală, ţinând o sabie illyriană în ambele 
mâini. 

Şase soldaţi muriră pe loc, armura şi corpurile lor transformân- 
du-se într-o ceaţă roşie şi argintie. 

Ceilalţi se opriră, dându-și seama cine aterizase printre ei, în 
mijlocul flotei lor. 

Încet, Rhys studie capetele apărate de coifuri din fața lui şi nu- 
mără armele. Nu că ar fi contat. Curând, toţi aveau să se transforme 
într-o ceaţă roşie sau în mâncare pentru animalele care dădeau târ- 
coale în apele ce înconjurau flota în luptă. Iar apoi, nava ar fi fost 
spulberată în așchii, pe valuri. 

De îndată ce ar fi terminat. Nu pe soldaţii de rând îi căuta el. 

Deoarece acolo unde puterea ar fi trebuit să zvâcnească din el, 
ucigându-i... era un vuiet înăbuşit, înfundat. 

EI îi dăduse de urmă aici lucrului ciudat care îi atenua puterea 
personală şi a pietrelor Siphon. Ca şi când un fel de vrajă l-ar fi făcut 
să-şi scape puterea de sub control, făcând-o mai greu de folosit. 

Era motivul pentru care lupta durase atât de mult. Lovitura clară 
şi precisă pe care intenționase să o dea la sosire — singura care ar fi 
salvat atât de multe vieți... îi scăpase de sub control. 

Aşadar, căutase atenuatorul. Își făcuse loc luptând prin Adriata 
ca să ajungă la această navă. lar acum, extenuarea începea să îl cu- 
prindă... Soldaţii înarmaţi din jurul lui Rhysand se dădură la o parte, 
iar el apăru. 

Închisă în mintea lui Rhysand, cu puterile înăbușite şi cu trupul 
extenuat, nu am putut decât să urmăresc cum Regele Hybernului 
ieşi de sub punte şi îi zâmbi partenerului meu. 

De pe vârfurile săbiilor lui Rhys, sângele curse pe punte. O pică- 
tură, două, trei. 

Pe toţi zeii! Regele... 

Regele Hybernului era îmbrăcat în culorile proprii: gri cenușiu, 
brodat cu fir de culoarea oaselor. Nu avea nicio armă şi nu era pătat 
de sânge. 

În mintea lui Rhys, nu puteam respira sacadat, iar inima îmi 
bătea din ce în ce mai slab. Nu puteam decât să privesc - să privesc 
şi să tac pentru a nu-l distrage şi pentru a nu risca să îi stric pentru 
o clipă concentrarea... 

Rhys întâlni privirea întunecată a regelui, strălucitoare sub 
sprâncenele groase, şi zâmbi. 

- Mă bucur să văd că tot nu lupți. 

Drept răspuns, regele îşi dezgoli dinţii albi într-un rânjet. 

- Mă aşteptam să găsesc o pradă mai interesantă. 

Vocea îi era mai rece decât cel mai înalt pisc al munților illyrieni. 

Rhys nu îndrăzni să îşi mute privirea de la el. Nu când magia lui 
se desfășură, adulmecând fiecare unghi pentru a-l ucide pe rege. O 
capcană - fusese o capcană ca să descopere care Mare Lord căutase 
mai întâi sursa domolirii puterii. 

Rhys ştiuse că unul dintre ei - regele, acoliţii lui - avea să-l 
aştepte aici. 

El ştiuse şi venise. Ştiuse şi nu ne ceruse să îl ajutăm... 

„Dacă aş fi fost deştept, îmi spuse Rhys cu o voce calmă şi 
monotonă, aş fi găsit o cale să-l prind viu, să îl pun pe Azriel să-l 
distrugă - să-l fac să ne dea Cazanul. Și să-l dau drept exemplu ce- 
lorlalți ticăloşi care se gândesc să dărâme zidul.“ 

„Nu o face! l-am implorat eu. „Ucide-l... ucide-l şi termină odată, 
Rhys! Pune capăt războiului înainte să înceapă cu adevărat!“ 

Făcu o pauză să se gândească. „Dar o moarte aici, rapidă şi bru- 
tală... Adepții lui s-ar întoarce, fără îndoială, împotriva mea.“ 

Dacă ar fi reuşit. Regele nu luptase. Nu îşi epuizase rezervele de 
putere. Dar Rhys... 

L-am simţit pe Rhys evaluând şansele împreună cu mine. „Lasă-l 
pe unul din noi să vină la tine! Nu-l înfrunta singur...“ 

Deoarece încercarea de a-l prinde viu pe rege fără să aibă acces 
deplin la puterea lui... 

Informaţia se undui în mine, debordând cu tot ce văzuse şi în- 
vățase Rhys. Prinderea în viaţă a regelui depindea de Azriel, asta 
dacă era într-o formă destul de bună ca să ajute. El şi Cassian înca- 
saseră câteva lovituri, dar le făcuseră față. Nimic nu îi speria pe illy- 
rienii care încă luptau sub comanda lor. Încă. 

- Se pare că şansele sunt în favoarea noastră, observă Rhys, când 
flota din jurul lor respinse armata Hybernului în larg. 

El nu îi văzuse pe Tarquin, pe Varian sau pe Cresseida. Dar 
Regatul Verii încă lupta şi încă îndepărtau Hybernul tot mai mult 
de port. 

Timp. Rhys avea nevoie de timp... 

Rhys se întinse spre mintea regelui şi nu întâlni nimic. Nicio 
urmă, nicio şoaptă, ca şi când el n-ar fi nutrit decât gânduri viclene 
şi o răutate antică... 

Regele țâţâi. 

- Am auzit că eşti fermecător, Rhysand. Totuşi, iată-te încercând 
să mă prinzi ca un tânăr fără experiență. 

Un colț al gurii lui Rhys zvâcni în sus. 

- Sunt mereu încântat să dezamăgesc Hybernul. 

- O, din contră, spuse regele, încrucişându-şi brațele, muşchii 
mişcându-se dedesubt. Mereu ai fost o sursă straşnică de distracţie. 
În special pentru draga mea Amarantha. 

Am simţit gândul care îi scăpă lui Rhys. 

El îşi dorea să şteargă numele acela din istorie. Poate că într-o zi 
avea să reușească. Într-o zi, avea să-l şteargă din mințile tuturor, 
până ce ea ar fi ajuns un nimeni şi-un nimic. 

Dar regele ştia asta. După zâmbetul lui, ştia. 

Şi tot ce făcuse... Totul... 

„Ucide-l, Rhys! Ucide-l şi termină odată!“ 

„Nu este atât de uşor“, fu răspunsullui monoton. „Nu fără să caut 
pe nava asta sursa vrăjii împotriva puterii noastre şi să o distrug.“ 

Dar, dacă mai zăbovea mult timp... Nu mă îndoiam că regele 
avea vreo surpriză neplăcută pentru el, menită să se declanșeze în 
orice clipă. Ştiam că şi Rhys era conştient de asta. 

Ştiam, pentru că l-am văzut cum își adună magia, evaluând şi 
cântărind lucrurile ca o viperă gata să atace. 

- În ultimul raport pe care l-am primit de la Amarantha, con- 
tinuă regele, băgându-și mâinile în buzunare, încă se desfăta cu tine. 

Soldaţii râseră. 

Partenerul meu era obişnuit cu râsetul acela, chiar dacă pe mine 
mă făcea să vreau să urlu la ei, să îi fac bucăţi. Dar Rhys nici măcar 
nu scrâşni din dinţi, cu toate că regele îi zâmbi într-un fel în care 
îmi spuse că era perfect conştient de cicatricele permanente, de 
ceea ce făcuse partenerul meu ca să o distragă pe Amarantha. De 
motivul pentru care o făcuse. 

Rhys rânji. 

- Păcat că nu s-a terminat atât de plăcut pentru ea. Magia lui 
şerpui prin navă, căutând firul de putere care ne reținea armata... 

„Ucide-l... ucide-l acum!“ Cuvântul era un referen în sângele şi 
în mintea mea. 

Şi în mintea lui. ÎI auzeam la fel de clar ca pe gândurile mele. 

- Ce fată remarcabilă este partenera ta! spuse gânditor regele. 
Nu afişă nicio emoție, nici măcar un strop de mânie dincolo de amu- 
zamentul rece. Mai întâi Amarantha, apoi animalul meu de compa- 
nie, Attorul... Iar apoi, ea a trecut de toate protecţiile din jurul 
palatului meu ca să te ajute să evadezi. Ca să nu mai spun... El râse 
încet. De nepoata şi de nepotul meu. Furie — furia era cea care înce- 
pea să-i întunece privirea. I-a atacat pe Dagdan şi pe Brannagh - şi 
pentru ce? 

- Poate ar trebui să-l întrebi pe Tamlin. Rhys ridică o sprânceană. 
Apropo, unde este? 

- Tamlin. Hybernul savură sunetul numelui. El are planuri pen- 
tru tine, după ceea ce i-aţi făcut tu şi partenera ta regatului său. Ce 
multe a avut de îndreptat — deşi, cu siguranţă, ea a făcut să-mi fie 
mai uşor să-mi mai aduc nişte sodaţi în teritoriul lui. 

Pe toți zeii! Pe toți zeii, eu făcusem asta... 

- Ea se va bucura să audă asta. 

Prea mult timp. Rhys zăbovise prea mult timp şi, înfruntându-l 
acum... Trebuia să lupte sau să fugă. Să fugă sau să lupte. 

- De unde şi-a primit darurile, mă întreb? Sau de la cine? 

Regele ştia ce eram şi ce puteri aveam. 

- Sunt un mascul norocos să o am ca parteneră. 

Regele zâmbi din nou. 

- Pentru puținul timp care ţi-a rămas. 

Aş fi putut jura că Rhys ignoră cuvintele. 

Regele continuă nonşalant: 

- Ştii, va fi nevoie de tot ca să încerci să mă opreşti. De tot ce ai. 
Şi tot nu va fi destul. Şi după ce vei da totul şi vei muri, Rhysand, 
când partenera ta va jeli deasupra cadavrului tău, eu o voi lua. 

Rhys nu afişă niciun licăr de emoție, invocându-şi o mască amu- 
zată şi calmă peste furia care mă înconjura la gândul şi amenințarea 
lui şi care rămase în fața mea ca o bestie gata de atac, de apărare. 

- Ea i-a învins şi pe Amarantha, şi pe Attor, îi răspunse Rhys. Mă 
îndoiesc de faptul că tu vei fi mai greu de învins. 

- Vom vedea. Poate că i-o voi da lui Tamlin după ce termin. 

Furia ne încălzi sângele amândurora. 

„Atacă sau fugi, Rhys! l-am implorat eu. Dar fă-o acum!“ 

Rhys îşi adună puterea, iar eu am simțit-o ridicându-se în el, 
l-am simțit apucând-o ca să își mențină controlul asupra ei. 

- Vraja va dispărea, spuse regele, fluturând o mână. Alt mic truc 
pe care l-am învăţat cât am putrezit în Hybern. 

- Nu ştiu despre ce vorbeşti, spuse cu blândeţe Rhys. 

Ei îşi zâmbiră reciproc, iar apoi Rhys întrebă: 

- De ce? 

Regele ştia la ce se referea el. 

- Tu şi neamul tău aţi pretins că toți au un loc la masă. Regele 
pufni. Oamenii, spiridușii de rang inferior şi hibrizii. În lumea asta 
nouă a ta, era loc la masă pentru toți, cât timp gândeau ca tine. Dar 
pentru Loialiști... Ce încântat ai fost să ne excluzi, să ne priveşti de 
sus! El gesticulă spre soldaţii care îi supravegheau pe ei și lupta din 
golf. Vrei să ştii de ce? Deoarece am suferit când tu ne-ai sufocat, 
când ne-ai exclus. Unii dintre soldaţii lui confirmară mormăind. 
Nu mă interesează să-mi petrec încă o jumătate de mileniu văzân- 
du-mi poporul cum se pleacă în faţa porcilor umani - cum își 
câştigă din greu existenţa, în timp ce tu îi protejezi şi îi menajezi pe 
muritori, oferindu-le resursele şi bogăţiile noastre pe degeaba. Fl îşi 
înclină capul. Deci vom revendica ce ne aparţine. Ce ne-a aparținut 
şi ne va aparține mereu. 

Rhys îi zâmbi şiret. 

- Cu siguranţă poţi încerca. 

Partenerul meu nu se deranjă să mai spună ceva, aruncând cu 
putere o suliță subțire spre el, lovitura fiind la fel de precisă ca o 
săgeată. 

Iar când aceasta ajunse la rege... trecu direct prin el. 

Fl se undui, apoi îşi căpătă echilibrul. 

Era o iluzie, o umbră. 

Regele râse zgomotos. 

- Credeai că m-aş înfățișa în carne și oase în lupta asta? EI flu- 
tură o mână spre soldaţii care încă priveau. Lupta este doar o de- 
monstraţie pentru tine, ca să îţi trezesc apetitul. 

Apoi el dispăru. 

Magia care se prelingea din navă, strălucirea uleioasă care îi 
acoperise puterea lui Rhys... dispăru şi ea. 

Rhys le lăsă soldaţilor Hybernului de la bordul navei şi de la 
bordul celorlalte din jurul său onoarea de a-şi ridica măcar săbiile. 

Apoi îi transformă pe toţi în ceaţă roşie și așchii plutind pe 
valuri. 


CAPITOLUL + 
38 * 


Mor mă scutura. Mi-am dat seama doar pentru că Rhys mă 
scoase din mintea lui în clipa în care se dezlănțui asupra soldaţilor. 

„Ai stat aici prea mult timp“ fu tot ce spuse el, mângâindu-mi 
fața cu o gheară neagră. Apoi ieşisem, clătinându-mă prin legătură, 
scutul său închizându-se în urma mea. 

- Feyre! spunea Mor, degetele intrându-i în umerii mei prin 
haina de piele. Feyre! 

Am clipit şi am văzut clar soarele, sângele şi strada îngustă. 

Am clipit, iar apoi am vomitat pe caldarâmul dintre noi. 

Oamenii, tulburaţi și împietriţi, se holbau. 

- Pe aici, spuse Mor şi mă cuprinse de talie când mă conduse pe 
o alee prăfuită şi goală, departe de privirile indiscrete. 

Abia am văzut oraşul şi golful şi marea de dincolo de ele — abia 
am observat că un vârtej întunecat de apă şi vânt împingea acum 
flota Hybernului peste orizont, ca şi când puterile lui Tarquin şi ale 
lui Rhys ar fi fost dezlănţuite de dispariția regelui. 

Am ajuns la o grămadă de pietre căzute din clădirile aproape 
distruse de lângă noi când am vomitat din nou. Și din nou. 

Mor îmi puse o mână pe spate şi trasă cercuri liniştitoare cât 
am vomitat. 

— Şi eu am făcut la fel după prima mea luptă. Cu toţii am făcut-o. 

Nici măcar nu era o luptă - nu aşa cum îmi imaginasem: o ar- 
mată împotriva alteia pe un câmp de luptă obişnuit, haotic şi noro- 
ios. Chiar dacă lupta adevărată de azi se dăduse pe mare, unde 
illyrienii navigau acum spre țărm. 

Nu mă înduram să încep să număr câţi reuşiră să se întoarcă. 

Nu ştiam cum Mor, Rhys, Cassian sau Azriel puteau să suporte. 

Şi ceea ce văzusem... 

- Regele a fost aici, am şoptit eu. 

Mâna lui Mor înţepeni pe spatele meu. 

- Ce? 

Mi-am rezemat fruntea de cărămida încălzită de soare a clădirii 
din fața mea și i-am spus ce văzusem în mintea lui Rhys. 

Regele fusese, şi totuşi nu fusese aici. Alt truc, altă vrajă. Nu era 
de mirare că Rhys nu reuşise să îi atace mintea: regele nu fusese 
prezent ca să o facă. 

Am închis ochii când am terminat, apăsându-mi şi mai puternic 
fruntea de cărămidă. 

Încă eram plină de sânge şi transpiraţie. Am încercat să-mi aduc 
aminte cum să fiu eu o prioritate pentru mine însămi, în felul în 
care priveam lumea. Ce să fac cu membrele în tăcere. Cum îmi ți- 
neam de obicei mâinile, fără să mânuiesc o sabie? Cum mă opream 
din a mă mişca? 

Mor mă strânse de umăr ca și când mi-ar fi înțeles mintea agi- 
tată, înstrăinarea corpului. Războiul făcuse ravagii şapte ani. Ani. 
Cât ar fi durat acesta? 

- Ar trebui să-i găsim pe ceilalţi, spuse ea şi mă ajută să stau dreaptă 
înainte să ne teleporteze înapoi la palatul care se înălța deasupra. 

Nu am reuşit să trimit un alt gând prin legătură, să văd unde era 
Rhys. Nu voiam să mă vadă - să mă simtă - aşa, chiar dacă ştiam că 
nu m-ar fi judecat. 

Şi el ucisese azi pe câmpul de luptă. Şi de multe ori înainte. Toţi 
prietenii mei o făcuseră. 

Doar pentru o clipă, în timp ce vântul sufla în jurul nostru, am 
înțeles de ce unii conducători, oameni şi Fae, se plecaseră în fața 
Hybernului; de ce se închinaseră în loc să înfrunte așa ceva. 

Nu era vorba doar despre preţul devastator al vieților, ci de trans- 
formarea unui suflet odată cu înţelegerea faptului că poate aş fi 
putut să mă întorc în Velaris, să văd pacea obţinută şi oraşele re- 
construite... dar lupta asta, războiul... Eu aş fi fost cea schimbată 
pentru totdeauna. 

Războiul m-ar fi însoţit mult după ce s-ar fi terminat, ca o cica- 
trice invizibilă care probabil s-ar fi estompat, dar nu ar fi dispărut 
niciodată. 

Dar pentru casa mea, pentru Prythian şi teritoriile umane şi 
pentru atâţia alții... 

Aveam să-mi curăţ săbiile şi să-mi spăl pielea de sânge. 

Şi să lupt de nenumărate ori. 


z3 


La etajul din mijloc al palatului era agitație: soldații uzi de sânge 
ai Regatului Verii şchiopătau în jurul vindecătoarelor şi al servi- 
torilor ce se grăbeau spre răniții care erau întinși pe podea. 

Râul care curgea prin mijlocul sălii era roşu. 

Tot mai mulţi soseau teleportaţi, aduşi de Mari Spiriduşi cu 
ochi căscaţi. 

Câţiva illyrieni - la fel de însângeraţi, dar cu privirea limpede - îşi 
aduceau propriii răniți prin ferestrele deschise şi uşile balcoanelor. 

Mor şi cu mine am studiat locul, grupurile de oameni, duhoarea 
morții și ţipetele celor răniţi. 

Am încercat să înghit, dar gura îmi era prea uscată. 

- Unde sunt... 

L-am recunoscut pe războinic în acelaşi moment în care mă văzu. 

Varian, îngenunchind deasupra unui soldat rănit cu coapsa sfâ- 
şiată, încremeni când ni se întâlniră privirile. Pielea bronzată îi era 

pătată cu sânge la fel de strălucitor ca rubinele pe care ni le tri- 
miseseră, iar părul alb îi era lipit de cap, ca şi când tocmai și-ar fi 
scos coiful. 

Fluieră printre dinţi şi un soldat care apăru lângă el îi luă locul, 
legând coapsa masculului rănit cu un garou. Prinţul din Adriata se 
ridică în picioare. 

Nu mai avea magie ca să mă protejez. După ce îl văzusem pe Rhys 
cu regele, în mine era doar un puț gol, unde frica fusese o mare agi- 
tată. Dar am simțit puterea lui Mor strecurându-se între noi. 

Ei ameninţaseră să mă ucidă. 

Varian se apropie încet, rigid, ca şi când l-ar fi durut tot corpul. Deşi 
chipul lui frumos nu dezvăluia nimic, doar o extenuare copleșitoare. 

El deschise şi apoi închise gura. Nici eu nu îmi găseam cuvintele. 

Aşa că Varian spuse cu o voce destul de răguşită, încât mi-am dat 
seama că strigase mult timp: 

— Este în salonul de stejar. 

Cel în care luasem prima dată cina cu ei. 

Eu am dat pur şi simplu din cap spre prinţ și am început să îmi 
fac loc prin mulțime, Mor rămânând lângă mine. 

Crezusem că Varian se referea la Rhysand, dar Tarquin era cel 
care stătea la masă în armura argintie pătată de sânge, cu hărțile în 
faţă, curtenii Fae ai Regatului Verii - murdari de sânge sau în haine 
impecabile - ocupând sala însorită. 

Marele Lord al Regatului Verii îşi ridică privirea de la masă când 
ne-am oprit în prag şi ne studie pe mine şi pe Mor. 

Blândeţea și respectul pe care Marele Lord le afișase ultima dată 
dispăruseră, fiind înlocuite de ceva sever şi rece care îmi făcu 
stomacul să se întoarcă pe dos. 

Sângele dintr-o tăietură lată de pe gât se închegase, bucăţile us- 
cate căzând când Tarquin se uită la oamenii din sală și spuse: 

- Plecaţi! 

La ieşire, niciunul nu îndrăzni măcar să se uite de două ori la el. 

Făcusem un lucru îngrozitor ultima dată când fusesem aici. 
Minţisem şi furasem. Pătrunsesem în mintea lui şi îl făcusem să 
creadă că eram nevinovată, inofensivă. Nu îl condamnam pentru 
rubinul de sânge pe care mi-l trimisese. Dar, dacă el voia să se răz- 
bune acum... 

- Am auzit că voi două aţi eliberat Palatul şi ați ajutat la elibe- 
rarea insulei. 

Cuvintele îi erau grave, lipsite de viaţă. 

Mor își înclină capul. 

- Soldaţii tăi au luptat vitejeşte alături de noi. 

Tarquin o ignoră, privindu-mă cu ochii lui nimicitori de culoa- 
rea turcoazului, atent la sângele, la rănile şi la hainele mele de piele. 
Apoi la inelul de împerechere de pe degetul meu, steaua de safir fi- 
ind mată, sângele uscându-se între îndoiturile delicate şi monturile 
de metal. 

- Credeam că ai venit să termini treaba, îmi spuse Tarquin. 

Nu am îndrăznit să mă mișc. 

- Am auzit că te-a luat Tamlin. Apoi, am auzit că Regatul 
Primăverii a căzut, că s-a prăbușit din interior din cauza poporului 
revoltat şi că tu ai dispărut. Iar când am văzut venind legiunile illy- 
riene... M-am gândit că şi tu ai venit după mine, ca să ajuţi Hybernul 
să ne lichideze. 

Varian nu îi spusese de mesajul pe care i-l transmisese în secret 
lui Amren. Nu îi cerea ajutor, ci o avertiza înnebunit pe Amren să 
se salveze. Tarquin nu ştiuse că urma să venim. 

- Nu ne-am alia niciodată cu Hybernul! spuse Mor. 

- Vorbesc cu Feyre Archeron. 

Nu îl mai auzisem niciodată pe Tarquin folosind tonul acela. 
Mor se enervă, dar nu spuse nimic. 

- De ce? întrebă Tarquin, lumina soarelui strălucind pe armura 
ai cărei solzi delicaţi şi suprapușşi semănau cu ai unui peşte. 

Nu știam la ce se referea. De ce îl înșelasem și furasem de la el? 
De ce venisem să ajutăm? Sau ambele? 

- Visurile noastre sunt aceleaşi, fu singurul lucru care-mi veni 
în minte. 

Un ţinut unit, în care spiriduşii de rang inferior nu mai erau asu- 
priți. O lume mai bună. 

Opusul celei pentru care luptau Hybernul şi aliaţii lui. 

- Aşa ai justificat faptul că m-ai furat? 

Inima mi se poticni. 

Rhysand spuse din spatele meu, după ce, fără îndoială, se tele- 
portase înăuntru: 

- Partenera mea şi cu mine am avut motivele noastre, Tarquin. 

Genunchii aproape îmi cedară la monotonia din vocea lui, la 
chipul pătat de sânge pe care încă nu se vedea nicio rană gravă, la 
armura neagră — asemănătoare cu cea a lui Azriel şi a lui Cassian - 
şi intactă, în ciuda câtorva zgârieturi adânci pe care abia le obser- 
vam. „Cassian şi Azriel?“ 

„Sunt bine. Supraveghează illyrienii răniţi şi ridică o tabără pe 
dealuri.“ 

Tarquin privi între noi. 

- Parteneră. 

- Nu era evident? întrebă Rhys, făcând un semn cu ochiul. Dar 
în privirea lui se zărea ceva tăios şi bântuit. 

Pieptul mi se strânse. 

„A lăsat regele vreun fel de capcană ca să...“ 

EI îşi strecură o mână pe spatele meu. 

„Nu. Nu, sunt bine. Chiar dacă sunt supărat că nu mi-am dat 
seama că era doar o iluzie... Sunt bine.“ 

Tarquin nu-şi ascunse mânia rece. 

- Când te-ai dus în Regatul Primăverii şi l-ai înşelat şi pe Tamlin 
cu privire la adevărata ta natură, când i-ai distrus teritoriul... Ai lă- 
sat uşa deschisă pentru Hybern. Ei au acostat în porturile lui, fără 
îndoială ca să aştepte căderea zidului şi să navigheze spre sud. 

- A fost o călătorie uşoară până la ușa mea, mârâi Tarquin. Tu ai 
făcut asta. 

Aş fi putut jura că l-am simțit pe Rhys tresărind prin legătură, 
dar partenerul meu spuse calm: 

- Noi nu am făcut nimic. Hybernul alege cum să acționeze, nu 
noi. El făcu semn din bărbie spre Tarquin. Armata mea va rămâne 
campată pe dealuri până ce vei considera că orașul este în siguranță. 
Apoi vom pleca. 

- Şi plănuieşti să mai furi şi altceva înainte să faci asta? 

Rhys încremeni. Mi-am dat seama că se gândea dacă să-și ceară 
scuze sau să-i dea explicaţii. 

L-am scutit să aleagă. 

- Îngrijeşte-ţi răniții, Tarquin! 

- Nu-mi da mie ordine! 

Era chipul fostului amiral al Regatului Verii — prințul care co- 
mandase în port până ce i se dăduse titlul. M-am uitat cu atenţie la 
epuizarea care îi înceţoşa privirea, la mânia şi la suferinţa lui. 

Oamenii muriseră. Mulţi oameni. Orașul pentru care luptase 
atât de mult ca să-l reconstruiască, oamenii care încercaseră să uite 
de cicatricele lăsate de Amarantha... 

- Suntem la dispoziţia ta, i-am spus eu şi am plecat. 

Mor rămase aproape, iar noi am ieşit pe hol ca să vedem cum un 
grup de sfetnici şi soldaţi de-ai lui ne urmăreau atent. În spatele 
nostru, Rhys îi spuse lui Tarquin: 

- Nu am avut de ales. Am făcut-o ca să încerc să evit asta, Tarquin. 
Ca să opresc Hybernul înainte să ajungă până aici. 

Vocea îi era încordată. 

- leşi afară! fu tot ce spuse Tarquin. Şi ia-ţi armata cu tine. Acum 
că nu mai au avantajul surprizei, putem apăra golful. 

Linişte. Mor şi cu mine am zăbovit chiar în faţa uşilor deschise, 
fără să ne întoarcem, dar ascultând amândouă când Rhysand spuse: 

- Am cunoscut suficient Hybernul în război ca să-ţi spun că 
ataculacesta este doar o parte din ce plănuieşte regele să dezlănțuie. 
El făcu o pauză. Vino la întâlnire, Tarquin! Avem nevoie de tine — 
Prythianul are nevoie de tine. 

Alt moment de liniște. Apoi, Tarquin spuse: 

- leşi afară! 

- Oferta lui Feyre rămâne valabilă: suntem la dispoziţia ta. 

- a-ţi partenera şi pleacă! Şi ţi-aş sugera să o avertizezi să nu 
mai dea ordine Marilor Lorzi. 

Am înţepenit, fiind pe cale să mă întorc atunci când Rhys spuse: 

- Ea este Marea Doamnă a Regatului Nopţii. Poate să facă ce 
doreşte. 

Mulțimea de Fae care stătea în fața noastră se retrase uşor, stu- 
diindu-mă acum - unii cu gura căscată. Ei începură să şuşotească. 
Tarquin râse încet şi amar. 

- Chiar îţi place să încalci tradiţia. 

Rhys nu mai spuse nimic, pașii lui auzindu-se pe podeaua de 
gresie până ce mâna lui îmi încălzi umărul. Mi-am ridicat privirea 
spre el, conștientă de toți cei care se holbau la noi. La mine. 

Rhys îmi sărută tâmpla transpirată şi murdară de sânge şi am 
dispărut. 


CAPITOLUL 
39 


Tabăra illyriană rămase pe dealurile de deasupra Adriatei, deoa- 
rece erau atât de mulți răniți, încât nu îi puteam muta până când nu 
se vindecau suficient cât să supraviețuiască. 

Cu aripile sfâşiate, cu mațele atârnându-le pe afară, cu fețele 
zdrobite... 

Nu ştiu cum de prietenii mei încă mai stăteau în picioare când 
îngrijeau răniții pe cât de mult posibil. Nu prea îl vedeam pe Azriel, 
care ridicase un cort ca să organizeze informaţiile pe care i le dă- 
deau iscoadele lui: flota Hybernului se retrăsese. Nu spre Regatul 
Primăverii, ci dincolo de mare. Nu se vedea nicio altă armată gata 
să atace. Nu se auzea nimic despre Tamlin sau Jurian. 

Cassian totuși... şchiopătă printre răniții întinși pe pământul stân- 
cos şi uscat, oferindu-le mici laude sau încurajări soldaților care nu 
fuseseră încă îngrijiţi. Cu pietrele Siphon, putea să îi îngrijească rapid 
pe câmpul de luptă, dar... nu mai mult. Nimic complicat. 

Ori de câte ori ne intersectam drumurile când luam provizii 
pentru vindecătoarele care lucrau necontenit, chipul îi era serios. 
Era tras la față. Încă purta armura şi, chiar dacă îşi spălase pielea de 
sânge, acesta îi rămânea lipit aproape de gulerul platoşei. Tristeţea 
din ochii lui căprui era aceeași din ochii mei și ai lui Mor. 

Dar Rhys... Ochii lui erau limpezi. Expresia îi era severă, dar... 
La el se uitau soldaţii. Iar el era tot ce trebuia să fie: un Mare Lord 

sigur de victoria lui şi a cărui armată zdrobise flota Hybernului şi 
salvase un oraş de nevinovaţi. Preţul plătit de soldaţii lui era mare, 
dar unul demn de victorie. El mergea prin tabără - supraveghind 
răniții şi verificând informaţiile primite de la Azriel cu comandanții 
lui — încă în armura illyriană. Dar aripile îi dispăruseră, înainte de 
a-şi face apariţia în camera lui Tarquin. 

Soarele apuse, lăsând o pătură de întuneric peste orașul care se 
întindea dedesubt, mult mai întunecat decât îl văzusem ultima dată, 
viu şi licărind de lumini. Dar noul întuneric... Îl văzusem în Velaris 
după atac şi acum îl cunoşteam prea bine. 

Luminile fae se înălțau deasupra taberei noastre, poleind ghea- 
rele tuturor aripilor illyrienilor, în timp ce lucrau sau întindeau 
răniții. Ştiam că mulţi se uitau la mine, la Marea lor Doamnă. 

Dar eu nu înţelegeam calmul şi triumful tăcut al lui Rhys. 

Aşadar, am continuat să aduc boluri cu apă proaspătă şi să le duc 
pe cele însângerate. Am ajutat să-i ţintuiesc pe soldaţii care țipau 
până ce dinţii îmi clănțăniră din cauza forței cu care se zbăteau. 

M-am aşezat doar când nu am mai putut să mă ţin pe picioare, 
pe o găleată răsturnată din fața cortului vindecătoarelor. Aveam de 
gând să stau doar câteva minute. 

M-am trezit într-un alt cort, întinsă pe o grămadă de blănuri, 
într-o lumină fae slabă şi blândă. 

Rhys stătea lângă mine, cu picioarele încrucişate şi părul neo- 
bişnuit de zburlit, stropit cu sânge, ca şi când i-ar fi pătat mâinile 
când se târâse înăuntru. 

- Cât timp am dormit? am întrebat răguşită. 

EI îşi înălță capul de unde studiase un rând de hârtii întinse pe 
blana din faţa lui. 

- Trei ore. Mai este mult până la răsărit - ar trebui să dormi. 

Însă eu m-am sprijinit pe coate. 

- Tu nu dormi. 

EI ridică din umeri, sorbind din pocalul cu apă de alături. 

- Nu eu sunt cel care a căzut cu fața în noroi de pe găleată. 
Zâmbetul lui strâmb dispăru. Cum te simți? 

Era să spun „bine“, dar... 

- Încă încerc să îmi dau seama ce ar trebui să simt. 

El dădu precaut din cap. 

- Aşa este războiul... îți ia ceva timp până înţelegi cum să ges- 
tionezi tot ce aduce el, inclusiv costurile. 

M-am ridicat de tot, studiind hârtiile pe care le întinsese - listele 
cu răniţi. Erau trecute doar vreo sută de nume, dar... 

- Îi cunoșşteai pe cei care au murit? 

Ochii violeţi i se cutremurară. 

- Pe câțiva. Tarquin a pierdut mai mulți decât noi. 

- Cine le anunţă familiile? 

- Cassian. F] va trimite listele după răsărit, când vom vedea cine 
a supraviețuit nopţii. Le va vizita familiile, dacă îi cunoştea. 

Mi-am amintit că Rhys îmi spusese cândva că își căutase prie- 
tenii pe listele cu victime în Război - de groaza pe care o simţiseră 
toți, aşteptând să vadă dacă găseau vreun nume cunoscut. 

Atât de multe umbre îi întunecau ochii violeți. Mi-am pus o 
mână peste a lui. El îmi studie degetele, mizeria de sub unghii. 

- Regele a venit azi doar ca să mă chinuie, spuse în cele din urmă. 
Atacul asupra bibliotecii, lupta asta... Pur şi simplu s-a jucat cu mine 
şi cu voi. 

I-am atins maxilarul. Rece - pielea îi era rece, în ciuda nopții 
călduroase de vară. 

- Tu nu vei muri în războiul acesta, Rhysand. 

Atenţia i se îndreptă la mine. 

I-am cuprins acum faţa cu ambele mâini. 

- Să nu asculţi ce spune. Fl ştie... 

- Ştie despre noi. Ne ştie trecutul. 

Iar asta îl speria de moarte pe Rhys. 

- Cunoştea biblioteca... A ales-o din cauza a ceea ce înseamnă 
pentru mine, nu doar ca să o ia pe Nesta. 

- Deci vom afla unde să-l lovim şi-l vom lovi puternic. Mai bine, 
îl vom ucidem înainte să mai facă vreun rău. 

Rhys scutură uşor din cap, retrăgându-şi fața din mâinile mele. 

- Dacă trebuia să ne luptăm doar cu regele... Dar cu Cazanul în 
arsenalul lui... 

Şi felul în care umerii începură să i se lase şi în care își plecă uşor 
bărbia... mă făcu să-l iau din nou de mână. 

- Avem nevoie de aliați, am spus eu, cu usturimi în ochi. Nu 
puteam înfrunta singuri războiul. 

- Ştiu, rosti el greoi şi obosit. 

- Devansează întâlnirea cu Marii Lorzi. Peste trei zile. 

- O voi face. 

Nu îl mai auzisem niciodată vorbind atât de încet şi tocmai din 
cauza tonului său i-am spus: 

- Te iubesc! 

EI îşi înălță capul, ochii clocotindu-i. 

- A fost o vreme când visam să aud asta, şopti el. Când nu mai 
credeam că mi-o vei spune vreodată, zise şi gesticulă spre cort - 
spre Adriata de dincolo de el. Călătoria noastră aici a fost prima 
ocazie în care mi-am permis să... sper. 

„Stelelor care ascultă şi visurilor care se împlinesc.“ 

Şi totuşi azi, cu Tarquin... 

- Lumea ar trebui să ştie, am spus eu. Lumea ar trebui să ştie cât 
de bun eşti, Rhysand - cât de minunaţi sunteți toți. 

- Nu-mi dau seama dacă ar trebui să mă îngrijorez că spui lu- 
cruri atât de drăguţe despre mine. Poate că tachinarea regelui chiar 
te-a afectat. 

L-am ciupit de braţ, iar el râse încet, înainte să-mi ridice bărbia 
ca să îmi cerceteze privirea. Apoi îşi înclină capul. 

— Ar trebui să mă îngrijorez? 

I-am atins din nou obrazul cu mâna, pielea mătăsoasă fiind 
acum caldă. 

- Eşti altruist, curajos şi bun. Eşti mai mult decât am visat vreo- 
dată pentru mine, mai mult decât... 

Cuvintele mi se gâtuiră, iar eu am înghițit, inspirând adânc. Nu 
eram sigură dacă trebuia să audă asta după ce îi spusese regele, dar 
trebuia să o spun. Lumina stelelor îi dansa acum în ochi, dar am 
continuat: 

- La întâlnirea asta cu ceilalți Mari Lorzi, ce rol vei juca? 

- Pe cel obişnuit. 

Am dat aprobator din cap, anticipându-i răspunsul. 

- Şi ceilalți îşi vor juca rolurile lor. 

- Şi? 

Mi-am luat mâna de pe faţa lui şi i-am atins pieptul în dreptul 
inimii. 

- Cred că este timpul să renunțăm la măşti. Să nu mai jucăm 
un rol. 

El aşteptă, ascultându-mă. 

- Velarisul nu mai este un secret. Regele ştie prea multe despre 
noi - cine suntem. Ce suntem. Și dacă vrem să ne aliem cu ceilalți 
Mari Lorzi... Cred că ei trebuie să ştie adevărul. Vor trebui să ştie 
adevărul ca să aibă încredere în noi. Adevărul despre cine suntem 
cu adevărat — cine sunt Mor, Cassian şi Azriel. Uite cât de rău au 
decurs lucrurile azi cu Tarquin. Nu putem... nu putem lăsa situaţia 
să continue așa. Deci, fără măşti şi roluri de jucat. Ne asumăm cine 
suntem. Ca o familie. 

La drept vorbind, sarcasmul regelui îmi spusese că jocurile se 
sfârşiseră. De acum înainte, trebuia să renunțăm la deghizări şi 
minciuni. Poate că el credea că asta ne-ar fi îndemnat să continuăm 
cu astfel de lucruri. Dar, ca să avem o şansă... poate că victoria urma 
un alt drum, al sincerităţii, în care noi eram uniţi. 

Am aşteptat ca Rhys să-mi spună că eram tânără și lipsită de 
experienţă, că nu ştiam nimic despre politică şi război. 

Totuşi Rhys doar îşi trecu degetul mare peste obrazul meu. 

- Poate că sunt supăraţi că i-am minţit de-a lungul secolelor. 

- Atunci, le vom spune clar că le înțelegem sentimentele și că nu 
am avut cum altfel să ne protejăm poporul. 

- Le vom arăta Regatul Visurilor, spuse el încet. 

Am dat din cap. Lor și lui Keir, lui Eris şi lui Beron, aliaţilor şi 
inamicilor noştri, aveam să le arătăm cine eram. 

Stelele pâlpâiră și se stinseră în ochii lui frumoși. 

- Şi puterile tale? Regele ştiuse sau presupusese ce puteri aveam. 

Din tonul curios, mi-am dat seama că îşi făcuse deja o părere. 
Dar alegerea era a mea și el ar fi înfruntat situaţia alături de mine, 
indiferent ce aș fi hotărât. 

Şi, cât m-am gândit la asta... 

- Cred că vor percepe dezvăluirea părților noastre bune ca pe o 
manipulare dacă se află şi faptul că partenera ta a furat puteri de la 
ei toți. Dacă regele plănuiește să folosească acea informație împo- 
triva noastră... ne vom ocupa mai târziu de asta. 

- Tehnic vorbind, puterea ţi-a fost dăruită, dar... ai dreptate. Va 
trebui să avem grijă cum ne dezvăluim - să folosim corect infor- 
maţia ca să nu creadă că este o capcană sau o escrocherie. Dar, când 
vine vorba despre tine... Întunericul îi acoperi stelele din ochi. Întu- 
nericul asasinilor și al hoților, întunericul morții intransigente. Ai 
putea înclina balanţa în favoarea Hybernului dacă vreunul dintre ei 
se gândeşte la o alianță. Doar Beron ar putea încerca să te ucidă, cu 
sau fără acest război. Mă îndoiesc şi că Eris ar putea să-l oprească. 

Aş fi putut jura că tabăra de război se cutremură din cauza pu- 
terii care se trezi, a furiei. Vocile din fața cortului se transformară în 
şoapte sau amuţiră. 

Dar m-am aplecat şi l-am sărutat uşor. 

- Ne vom ocupa de asta, i-am şoptit pe buze. 

El îşi depărtă gura de a mea, cu o expresie serioasă. 

- Îţi păstrăm secrete toate puterile, în afară de cele pe care ți le-am 
dat eu. Ca Marea mea Doamnă, se vor aştepta să fi primit unele puteri. 

Am înghiţit cu greu, am dat aprobator din cap şi am sorbit 
cu nesaț din cupa cu apă. Fără minciuni, fără înșelătorii — în afară 

de magia mea. Să fie Tarquin prima şi ultima victimă a înşelătoriei 
noastre. 

Mi-am mușcat buza. 

- Cum rămâne cu Miryam şi cu Drakon? Ai aflat ceva despre 
locul în care ar fi putut să plece? „Împreună cu legiunea aeriană de 
războinici?“ 

Întrebarea păru să îl scoată din starea pe care o avea cât se gândi 
la ce ne aştepta acum. 

Rhys oftă, studiind din nou listele cu răniți. Cerneala neagră 
părea să absoarbă lumina fae slabă. 

- Nu. Spionii lui Az nu le-a dat de urmă în niciun teritoriu din 
apropiere. El îşi frecă tâmplele. Cum faci să dispară un întreg popor? 

M-am încruntat. 

- Presupun că tactica lui Jurian de a-i scoate la lumină s-a întors 
împotriva lui. În bătălia de astăzi, nu se auzise nimic despre el. 

- Aşa s-ar părea. Fl scutură din cap, lumina dansând în şuviţele 
negre ca pana corbului. Ar fi trebuit să stabilesc nişte protocoale cu 
ei de câteva secole. Căi de a ne contacta reciproc, dacă am fi avut 
vreodată nevoie de ajutor. 

- De ce nu ai făcut-o? 

- Au vrut ca lumea să îi uite, iar când am văzut cât de paşnică a 
devenit Cretea... Nu am vrut ca lumea să îi deranjeze şi pe ei. 

Un mușchi al maxilarului îi zvâcni. 

- Dacă i-am găsi cumva... ar fi totuşi suficient? Să împiedicăm 
mai întâi spargerea zidului, vreau să spun. Armata noastră şi a lui 
Drakon, poate chiar şi a reginei Vassa dacă Lucien o găseşte, împo- 
triva întregului Hybern? Împotriva acțiunilor sau a vrăjilor pe care 
regele încă plănuia să le dezlănțuie? 

Rhys rămase tăcut pentru o clipă. 

- Va trebui să fie! 

Felul în care vocea i se aspri şi ochii i se stinseră mă făcu să îl sărut 
pe gură când i-am pus o mână pe piept şi l-am împins pe blănuri. 

El ridică din sprâncene, dar schiță un zâmbet. 

- Nu prea ai intimitate într-o tabără de război, mă avertiză el, 
ochii scânteindu-i uşor. 

Eu l-am călărit, descheind nasturele de sus al jachetei şi pe cel 
de dedesubt. 

- Atunci, presupun că va trebui să tac, am spus şi am continuat 
să deschei nasturii până ce jacheta dezvălui cămaşa de dedesubt. 
Mi-am trecut un deget peste spiralele tatuajului care se vedea 
aproape de gâtul lui. Când te-am văzut azi înfruntându-l pe rege... 

El îmi atinse uşor coapsele cu degetele. 

- Ştiu. Te-am simțit. 

I-am tras cămaşa de tiv, iar el se ridică pe coate, ajutându-mă să 
îi scot jacheta și cămaşa. O vânătaie îi păta urât coastele... 

- Este în regulă, îmi spuse înainte de a apuca să vorbesc. Am 
avut noroc. 

- Cu ce? 

El îmi schiţă din nou un zâmbet. 

- O suliță? 

Inima mi se opri. 

- 0... 

I-am atins delicat vânătaia, înghițind cu greu. 

- Înmuiată în otravă. În mare, scutul meu a blocat-o, dar nu 
suficient cât să evite impactul. 

Groaza mi se instală în stomac, dar m-am aplecat şi i-am săru- 
tat vânătaia. 

Rhys expiră prelung, trupul său părând să se liniştească, să se 
calmeze. 

Aşa că i-am sărutat din nou vânătaia. M-am mişcat mai jos. El 
îmi trasă cercuri lente pe umeri şi pe spate. 

I-am simţit scutul ridicându-se în jurul cortului nostru când i-am 
descheiat pantalonii, sărutându-l pe abdomenul musculos. 

Mai jos. Rhys îşi strecură mâinile în părul meu când restul hai- 
nelor îi dispărură. 

L-am mângâiat de două ori, bucuroasă să-l simt, că era aici, că 
amândoi eram aici. În siguranță. 

Apoi am repetat mişcările cu gura. 

Gemetele lui de plăcere umplură cortul, acoperind strigătele în- 
depărtate ale răniților şi ale muribunzilor. Viaţa şi moartea pluteau 
atât de aproape, şoptindu-ne la ureche. 

Dar eu l-am gustat pe Rhys; l-am venerat cu mâinile şi cu gura, 
iar apoi cu trupul meu şi am sperat că fărâma de viaţă pe care o 
ofeream, lumina strălucitoare dintre noi, avea să alunge moartea un 
pic mai departe. Măcar pentru încă o zi. 


eh 


Doar alți câțiva illyrieni muriseră în timpul nopții. Sus pe dea- 
luri însă, țipetele şi vaietele oamenilor lui Tarquin se ridicau spre 
noi pe fuioare de fum de la incendiile pornite de Hybern, care încă 
ardeau când am pornit la primele ore de după răsărit, teleportân- 
du-ne înapoi în Velaris. 

Cassian şi Azriel rămaseră ca să conducă legiunile illyriene spre 
noua lor tabără de la granița noastră sudică, iar primul plecă de 
acolo ca să zboare în Stepe şi să le transmită condoleanțele sale 
câtorva familii. 

Nesta ne aştepta în foaierul casei din oraş, Amren clocotind pe 
un scaun în faţa şemineului neaprins din salon. 

Nici urmă de Elain, dar, înainte să spun ceva, Nesta întrebă: 

- Ce s-a întâmplat? 

Rhys se uită la mine şi apoi la Amren, care se ridică în picioare 
şi ne urmări acum cu aceeaşi expresie ca a Nestei. Partenerul meu îi 
spuse surorii mele: 

- S-a dat o luptă şi am câștigat. 

- Ştim asta, spuse Amren şi traversă covorul spre noi fără ca pi- 
cioarele ei delicate să scoată vreun sunet. Ce s-a întâmplat cu Tarquin? 

Mor inspiră ca să spună ceva despre Varian care, probabil, nu s-ar 
fi terminat bine pentru niciunul dintre noi, aşadar am intervenit: 

- Ei bine, nu a încercat să ne ucidă pe loc, deci... lucrurile au 
decurs bine. 

Rhys îmi aruncă o privire amuzată. 

- Familia regală este în viaţă şi sănătoasă. Flota lui Tarquin a 
suferit pierderi, dar Cresseida şi Varian nu au fost vătămați. 

Chipul încordat al lui Amren păru să se relaxeze la auzul vorbe- 
lor lui, atent alese și diplomatice. 

Dar Nesta privea între noi toți, cu spatele rigid şi gura încordată. 

- Unde este el? 

- Cine? spuse Rhys. 

- Cassian. 

Nu credeam că aveam să o aud vreodată rostindu-i numele. Pen- 
tru ea, Cassian fusese mereu „el“ sau „acela“. Iar Nesta... se plimbase 
pe hol, ca şi când ar fi fost îngrijorată. 

Am deschis gura, dar Mor mi-o luă înainte. 

- Este ocupat. 

Nu o mai auzisem niciodată vorbind atât de rece... de tăios. 

Nesta se uită în ochii lui Mor. Ea îşi încordă şi relaxă maxilarul 
de câteva ori, ca şi când s-ar fi luptat să nu pună întrebări. Mor nu 
îşi plecă privirea. 

Menţionarea fostelor iubite ale lui Cassian nu păruse niciodată 
să o tulbure pe Mor. Poate din cauză că nu însemnaseră mult - nu 
în privințele importante. Dar dacă războinicul illyrian nu mai era 
un tampon fizic şi emoţional între ea şi Azriel... Și mai rău, dacă 
motivul stării ei era Nesta... 

- Când se întoarce, ţine-ţi vorbele veninoase pentru tine, spuse 
Mor categoric. 

Inima începu să-mi bată cu putere, iar braţele mi se înmuiară pe 
lângă corp la insulta rostită, la ameninţare, dar Rhys spuse: 

- Mor! 

Ea se uită încet, atât de încet, la el. 

Doar hotărârea se citea pe chipul lui Rhys. 

- Vom pleca la întâlnire peste trei zile. Trimite scrisori celorlalți 
Mari Lorzi ca să îi informezi. Şi nu mai vreau să mă gândesc unde 
să ne întâlnim. Alege un loc şi gata. 

Fa se holbă la el pentru o clipă, apoi se uită din nou la sora mea. 

Răceala tot îi contura fața Nestei, a cărei expresie nu se schim- 
base. Era atât de nemişcată, încât părea că nu prea respira. Însă nu 
dădu înapoi, nu îşi feri privirea de Morrigan. 

Mor dispăru abia clipind. 

Nesta se întoarse pur și simplu și se îndreptă spre salon, unde 
am observat cărțile întinse pe masa joasă din fața șemineului. 

Amren o urmă, aruncând o privire înapoi, peste umăr, la Rhys. 
Mişcarea îi făcu bluza gri să se mişte suficient, cât să zăresc un licăr 
roşu pe sub material. 

Era colierul cu rubine pe care îl purta ascuns sub cămașă. Dăruit 
de Varian. 

Dar Rhys dădu din cap spre Amren, iar femela o întrebă pe 
sora mea: 

- Unde am rămas? 

Nesta se așeză pe fotoliu, ținându-se atât de strâns, încât mon- 
turile i se albiră. 

- Îmi explicai cum s-au format graniţele între regate. 

Ea părea distantă, tensionată. „S-au apucat şi de lecţii de istorie?“ 

„Sunt la fel de surprins ca şi tine că mai stă casa în picioare.“ 

Mi-am înghiţit râsul, luându-l de braţ şi trăgându-l pe hol. Tre- 
cuse o vreme de când nu îl mai văzusem atât de... murdar. Amândoi 
aveam nevoie de o baie, dar mai întâi trebuia să fac ceva. 

În spatele nostru, Amren îi şopti Nestei: 

- Cassian a luptat de multe ori în război, fato! Nu degeaba este 
generalul armatei lui Rhys. Lupta asta a fost o încăierare, în com- 
paraţie cu ce urmează. Probabil că vizitează familiile celor căzuți. Se 
va întoarce înainte de întâlnire. 

- Nu-mi pasă! spuse Nesta. 

Măcar vorbea din nou. 

L-am oprit pe Rhys la jumătatea holului. 

Cu atât de multe urechi indiscrete în casă, am ales să-i spun prin 
legătură: „Du-mă la Închisoare. Chiar acum“. 

Rhys nu-mi puse nicio întrebare. 


CAPITOLUL 
40 


Nu aveam ce os să-i aduc. Şi chiar dacă urcatul dealului și co- 
borâtul în întuneric mă epuizau, am continuat să merg, să pun un 
picior în fața celuilalt. 

Aveam sentimentul că Rhys făcea la fel. 

După două ore, în fața Cioplitorului de Oase, i-am spus vechiu- 
lui zeu al morţii, care încă mi se înfățișa ca viitorul meu fiu: 

- Gândeşte-te la un alt obiect pe care îl vrei! 

Ochii violeţi ai Cioplitorului se măriră. 

- De ce zăboveşte Marele Lord pe hol? 

- Nu este interesat să te vadă. 

În parte, era adevărat. Rhys se întrebase dacă lovitura adusă 
mândriei lui ne-ar fi favorizat. 

- Miroşi a sânge şi a moarte. Cioplitorul inhală prelung. A mine. 

- Alege alt obiect în afară de Ouroboros! fu tot ce am spus. 

Hybernul ne cunoştea trecutul şi posibilii aliaţi. Mai speram că 
nu avea să se gândească la Cioplitor. 

- Nu vreau nimic altceva în afară de fereastra mea spre lume. 

Am rezistat impulsului de a-mi strânge pumnii. 

- Ți-aş putea oferi multe alte lucruri, i-am spus eu pe un ton 
calm şi dulce. 

— Îţi e frică să iei oglinda. Cioplitorul de Oase îşi înclină capul. 
De ce? 

— Ție nu ţi-e teamă de ea? 

- Nu. El schiţă un zâmbet şi se aplecă într-o parte. Şi ţie ţi-e frică 
de ea, Rhysand? 

Partenerul meu nu se deranjă să-i răspundă de pe hol, deşi venise 
să se rezeme de pragul uşii, încrucişându-şi brațele. Cioplitorul oftă 
când îl văzu, când zări murdăria, sângele şi hainele şifonate şi spuse: 

- O, îmi placi mai mult plin de sânge! 

- Alege altceva, i-am răspuns eu. „Şi nu mă trimite degeaba de 
data asta.“ 

- Ce ai fi dispus să-mi dai? Bogăţiile nu îmi sunt de niciun folos 
aici. Puterea nu are influență asupra pietrei. El chicoti. Ce zici de 
primul tău copil născut? 

Zâmbi mai mult pentru sine, în timp ce făcu un semn cu mâna 
ca de băieţel. 

Atenţia lui Rhys se îndreptă spre mine, şi surprinderea şi ceva 
mai profund, mai tandru licăriră pe chipul său. „Aşadar, nu e 
orice băiat.“ 

Obrajii mi se încălziră. „Nu. Nu e orice băiat.“ 

- Este nepoliticos, Maiestăţile Voastre, să vorbiţi când nimeni 
nu vă aude. 

M-am uitat urât la Cioplitor. 

- Aşadar, nu vrei nimic altceva. „Niciun alt lucru care să mă 
distrugă dacă mă uit la el?“ 

- Adu-mi Ouroboros şi sunt al tău. Ai cuvântul meu! 

Am cântărit expresia fericită de pe chipul Cioplitorului înainte 
să ies afară. 

- Unde este osul meu? 

Cererea spintecă obscuritatea. 

Am continuat să merg, dar Rhys aruncă ceva spre el. 

- De la prânz. 

Şuieratul indignat al Cioplitorului, când osul de pui alunecă pe 
podea, ne urmă afară. 

În linişte, am început să urcăm prin Închisoare. Oglinda - tre- 
buia să găsesc o cale să o obţin. După întâlnire. Preventiv, în caz că 
într-adevăr... m-ar fi distrus. 

„Cum arată?“ 

Întrebarea era blândă, de tatonare. Ştiam la cine se referea. 

Mi-am împletit degetele cu ale lui Rhysand şi am strâns puter- 
nic. „Lasă-mă să-ți arăt.“ 

Şi, în timp ce am mers prin întuneric, spre lumina îndepărtată şi 
încă ascunsă, am făcut-o. 


$ 


Eram înfometați când ne-am întors la casa din oraş. Şi, de vreme 
ce niciunul din noi nu avea chef să aştepte ca mâncarea să fie pre- 
gătită, Rhys şi cu mine ne-am îndreptat direct spre bucătărie, 
trecând pe lângă Amren şi Nesta, care abia flutură o mână. 

Deja salivam când Rhys deschise cu umărul uşa batantă spre 
bucătărie, dar ne-am oprit când am văzut ce ne aștepta. 

Elain stătea între Nuala şi Cerridwen la masa lungă de lucru. 
Toate trei erau pline de făină şi un fel de aluat se afla pe suprafața 
din faţa lor. 

Cele două slujnice-spion făcură imediat o plecăciune spre Rhys, 
iar Elain... 

Ochii căprui îi scânteiau uşor, ca și când s-ar fi simţit bine cu ele. 

Nuala înghiți cu greu. 

- Doamna a spus că îi este foame, aşa că ne-am dus să îi gătim 
ceva. Dar a spus că vrea să înveţe, deci... Mâini încununate cu um- 
bre se ridicară într-un gest neajutorat, făina căzând de pe ele ca 
zăpada. Facem pâine. 

Elain se uita la noi toți şi, când dădu să închidă ochii, i-am zâm- 
bit larg şi am spus: 

- Sper că va fi gata curând; sunt lihnită de foame. 

Elain schiță un zâmbet şi dădu din cap. 


Regatul aripilor şi al pieirii 437 


Ea era flămândă. Făcea ceva. Învăţa ceva. 

- Noi vom face o baie, am anunţat tocmai când stomacul îmi 
chiorăi. Vă lăsăm să coaceți. 

L-am tras pe Rhys pe hol înainte să termine să-şi ia rămas-bun, 
uşa bucătăriei închizându-se în urma noastră. 

Mi-am pus o mână pe piept şi m-am rezemat de lambriul de 
lemn ce îmbrăca zidul de lângă scară, iar Rhys mi-o acoperi cu a lui 
după o clipă. 

- Asta am simţit, când te-am văzut zâmbind în noaptea în care 
am cinat lângă Sidra, spuse el. 

M-am înclinat în faţă, sprijinindu-mi fruntea de pieptul lui, chiar 
deasupra inimii. 

- Mai are multe de făcut. 

- Cu toţii avem. 

El mă mângâie pe spate şi eu m-am aplecat spre atingerea lui, 
savurându-i căldura şi puterea. 

Am rămas acolo mult timp, până ce am spus: 

- Hai să mergem şi să mâncăm undeva în oraş. 

- Hmm! 

El nu părea să vrea să-mi dea drumul. 

Mi-am ridicat în cele din urmă privirea şi i-am văzut ochii 
strălucind cu acea lumină familiară, şireată. 

- Cred că mi-e foame de altceva, spuse el mieros. 

Mi-am strâns degetele în cizme, dar am ridicat din sprâncene şi 
am spus calmă: 

— 0? 

Rhys îmi muşcă lobul urechii, apoi în timp ce ne teleportă în 
baia noastră de la etaj, unde două farfurii cu mâncare aşteptau 
acum pe birou, îmi şopti: 

- Îți sunt dator pentru aseară, draga mea parteneră! 

Măcar îmi făcu favoarea de a-l lăsa eu să aleagă ce să mănânce 
mai întâi: pe mine sau mâncarea. 

Am ales cu înțelepciune. 

Nesta aştepta la masă în dimineața următoare. 

Nu pe mine, mi-am dat seama când mă măsură din priviri ca şi 
când aș fi fost doar o servitoare. Ci pe altcineva. 

Am tăcut, fără să mă deranjez să-i spun despre Cassian că era 
încă în tabăra de război. Dacă nu avea de gând să întrebe... nu in- 
tenționam să mă bag în asta. 

Nu când Amren pretindea că sora mea era aproape - atât de 
aproape - să înțeleagă ce abilitate era necesară într-o posibilă peti- 
cire a zidului. Dacă s-ar fi dezlănțuit pur şi simplu, spunea Amren. 
Nu am îndrăznit să sugerez că poate lumea nu era pregătită pentru 
aşa ceva. 

Am luat micul dejun în liniște, furculița scârțâind pe farfurie. 
Amren spuse că era pe cale să găsească în Carte şi ce aveam noi 
nevoie -— vraja pe care ar fi făcut-o sora mea. Cum de ştia Amren 
asta, habar nu aveam. Nu mi s-a părut înțelept să întreb. 

Nesta îmi vorbi doar când m-am ridicat în picioare. 

- Te duci la întâlnire peste două zile. 

- Da. 

M-am pregătit pentru orice voia să spună. 

Nesta se uită la ferestrele din față ca şi când încă ar fi aşteptat, ca 
şi când încă ar fi urmărit. 

- Ai plecat la luptă. Fără să te gândeşti de două ori. De ce? 

- Pentru că a trebuit să o fac. Deoarece oamenii aveau nevoie 
de ajutor. 

Ochii gri-albaştri îi erau aproape argintii în lumina dimineții. Dar 
Nesta nu mai spuse nimic şi, după ce am mai aşteptat o clipă, am 
plecat, teleportându-mă spre casă pentru lecţia de zbor cu Azriel. 


CAPITOLUL, 
Á 


Următoarele două zile fură atât de pline, încât lecţia cu Azriel fu 
singura ocazie în care m-am antrenat cu el. Spionul se întorsese de 
la trimiterea mesajelor scrise de Mor privind schimbarea datei 
întâlnirii. Ei măcar fuseseră de acord cu data. Dar declaraţia lui în 
legătură cu locul, în ciuda limbajului său ferm, fusese respinsă de 
toţi. Astfel, corespondenţa nesfârşită dintre regate continuă. 

La Poalele Muntelui fusese cândva locul lor neutru de întâlnire. 

Chiar dacă nimeni nu fusese privilegiat, niciunul nu era înclinat 
să se întâlnească acum acolo, aşadar discuţia referitoare la gazda 
întâlnirii tuturor Marilor Lorzi nu se încheie. 

Ei bine, a şase dintre ei. Beron, în sfârşit, catadicsise să se alăture, 
însă nu primiserăm nicio veste din Regatul Primăverii, deşi ştiam 
că mesajele fuseseră trimise. 

Urma să mergem toți - mai puţin Amren şi Nesta, deoarece pri- 
ma insistase că a doua avea nevoie de mai mult antrenament. Mai 
ales când, în seara precedentă, Amren găsise în Carte un pasaj care 
ar fi putut fi ce ne trebuia ca să reparăm zidul. 

Cu doar câteva ore la dispoziţie în seara trecută, se hotărî ire- 
vocabil ca întâlnirea să aibă loc în Regatul Dimineţii. Era destul de 
aproape de mijlocul ținutului şi, de vreme ce Kallias, Marele Lord al 
Iernii, nu permitea nimănui să intre pe teritoriul lui după ororile la 

care îi supusese Amarantha poporul, era singura zonă care flanca 
tărâmul neutru de mijloc. 

Rhys şi Ihesan, Marele Lord al Regatului Dimineţii, erau în rela- 
ţii bune. Regatul Dimineţii era în mare parte neutru în orice con- 
flict, dar, ca unul dintre cele trei Regate Solare, era mereu înclinat 
să le fie loial. Nu era un aliat la fel de puternic precum Helion, 
Spintecătorul de Vrăji din Regatul Zilei, dar destul de puternic. 

Asta nu îi opri pe Rhys, Mor şi Azriel să se adune în jurul mesei 
din sufragerie din casa de la oraș, în seara precedentă, ca să re- 
vizuiască toate micile informaţii pe care le aflaseră vreodată despre 
palatul lui 'Thesan - despre posibilele capcane şi căile de scăpare. 

Am făcut un efort să nu mă agit, să nu întreb dacă nu cumva 
riscurile erau mai mari decât avantajele. Atât de multe lucruri mer- 
seseră prost în Hybern. Atât de multe lucruri mergeau prost în lume. 
De fiecare dată când vorbea Azriel, îl auzeam cum striga de durere 
când țărușul îi trecuse prin piept. De fiecare dată când Mor îi răspun- 
dea, îi vedeam chipul palid şi retrăgându-se din faţa regelui. De fie- 
care dată când îmi cerea Rhys părerea, îl vedeam îngenunchind în 
sângele prietenilor săi, implorându-l pe rege să nu ne taie legătura. 

Din când în când, Nesta şi Amren se opreau din antrenament în 
salon, astfel încât cea din urmă să-i poată da primei câte un mic sfat 
sau să o avertizeze în privinţa întâlnirii. Sau ca Amren să se poată 
răsti la Nesta să se concentreze, să-şi dea mai mult silința, în timp 
ce ea frunzărea Cartea. 

Alte câteva zile, spuse Amren când Nesta plecă la etaj în cele din 
urmă, plângându-se de o migrenă. Alte câteva zile şi sora mea, cu 
ajutorul vreunei puteri misterioase, ar fi putut face ceva. Adică, 
adăugă Amren, dacă ar fi putut descifra la timp secţiunea promi- 
țătoare a Cărţii. Şi, cu asta, femela brunetă ne spuse noapte bună, ca 
să se ducă şi să citească până ce i-ar fi sângerat ochii. 

Având în vedere cât de îngrozitoare era Cartea, nu eram sigură 
dacă glumea. 

Nici ceilalți. 

Abia m-am atins de cină. Şi abia dacă am dormit în noaptea aceea, 
răsucindu-mă în cearşafuri până ce Rhys se trezi și mă ascultă răb- 
dător şoptindu-mi fricile, până ce ajunseră să fie doar nişte umbre. 

Se crăpă de ziuă şi, cât m-am îmbrăcat, dimineaţa se transformă 
într-o zi însorită şi uscată. 

Deşi urma să participăm la întâlnire aşa cum eram cu adevărat, 
ţinutele noastre obişnuite erau aceleași: Rhys în jacheta lui neagră 
preferată şi pantaloni, Azriel şi Cassian în armurile lor illyriene, cu 
toate cele şapte pietre Siphon lustruite şi strălucind. Mor se lipsi de 
obişnuita rochie roşie pentru una de un albastru-închis. Avea un 
decolteu asemănător şi aceleaşi fuste lungi şi transparente, dar părea 
oarecum... sobră. Regală, ca pentru o prinţesă a ținutului. 

Toţi aveau o ţinută obişnuită, în afară de mine. 

Nu găsisem o rochie nouă pentru că nu exista nicio altă rochie 
mai spectaculoasă decât cea pe care o purtam acum în foaier, când 
ceasul de pe şemineul din salon bătu ora unsprezece. 

Rhys încă nu coborâse și Amren şi Nesta nu se zăreau pe nicăieri 
ca să ne conducă. Ne adunaserăm cu câteva minute mai devreme, 
dar... m-am măsurat din nou din priviri. Chiar în lumina caldă a 
holului, rochia strălucea şi licărea ca o nestemată nou tăiată. 

Luasem rochia de la Căderea Stelelor şi o modificasem, adăugând 
aplicaţii din mătase pe umerii negri, materialul strălucitor semănând 
cu lumina stelară când îmi cobora pe spate în chip de văl sau de 
mantie. Dacă Rhysand era Noaptea Triumfătoare, eu eram steaua 
care strălucea doar mulțumită întunericului său, lumina vizibilă 
doar datorită lui. 

M-am încruntat pe scări, în ideea în care s-ar fi deranjat să apară 
la timp. 

Nuala îmi aranjase părul într-o cunună prețioasă şi elegantă 
peste cap şi în faţa ei... 

L-am surprins pe Cassian uitându-se la mine pentru a treia oară 
în mai puţin de un minut şi l-am întrebat: 

- Ce este? 

Colţurile gurii îi zvâcniră. 

- Arăţi atât de... 

- Iar începem, mormăi Mor din locul în care îşi curăța unghiile 
date cu roșu, rezemată de balustrada scării. Avea inele pe toate de- 
getele şi rânduri de brățări îi zăngăneau la ambele încheieturi ale 
mâinilor. 

- Oficial, spuse Cassian privind neîncrezător spre ea şi flutură o 
mână plină de pietre către mine. Extravagant. 

- Are mai bine de cinci sute de ani, e un războinic şi un general 
priceput, cunoscut în toate teritoriile şi tot are probleme în a le face 
complimente doamnelor, spuse Mor, scuturând tristă din cap. Poţi 
să-mi aminteşti de ce te luăm cu noi la întâlnirile diplomatice? 

Azriel, învăluit în umbre lângă uşa de la intrare, chicoti încet. 
Cassian îi aruncă o privire încruntată. 

- Las' că nici tu nu eşti un poet, frate! 

Azriel îşi încrucişă braţele, încă zâmbind uşor. 

- Nu am nevoie să recurg la așa ceva. 

Mor râse, iar eu am pufnit, lucru care-l făcu pe Cassian să-mi 
dea una în coaste. I-am alungat mâna, dar m-am abținut să-l îm- 
ping aşa cum voiam, doar pentru că era prima dată când îl vedeam 
de la Adriata, iar umbrele încă îi întunecau ochii... şi din cauza 
greutăţii coroanei. 

Rhys mă încoronase la fiecare întâlnire şi reuniune organizată, 
cu mult înainte să fiu partenera lui, cu mult înainte să fiu Marea lui 
Doamnă. Chiar şi la Poalele Muntelui. 

Nu pusesem niciodată întrebări despre diademele şi coroanele 
pe care Nuala sau Cerridwen mi le împleteau în păr. Niciodată nu 
avusesem vreo obiecţie în privinţa lor - nici măcar înainte ca relația 
dintre noi să fi fost aşa. Dar asta... Mi-am ridicat privirea spre scări, 
când paşii lenți ai lui Rhysand se auziră pe covor. 

Coroana era mai grea. Nu nedorită, ci... ciudată. Iar când Rhys 
apăru în capul scărilor, splendid în jacheta neagră, cu aripile vizi- 
bile şi strălucind ca şi când le-ar fi lustruit, m-am trezit din nou în 

camera în care mă dusese târziu seara trecută, după ce îl trezisem 
cu agitația mea din pat. 

Aceasta se afla la un nivel deasupra bibliotecii din Casa Vântului 
şi era protejată cu atât de multe vrăji, încât avusese nevoie de câteva 
clipe să le anuleze. Doar noi doi - şi orice viitor urmaș, adăugase el 
schițând un zâmbet - puteam să intrăm. Asta dacă nu aveam 
musafiri. 

Camera era rece şi întunecată — ca și când am fi pătruns în mintea 
unei bestii adormite. Şi în spațiul rotund licăreau insule strălucitoare 
de lumină. De nestemate. 

O comoară strânsă în zece mii de ani, ordonată pe podiumuri, în 
sertare deschise, pe busturi şi rafturi. 

- Sunt bijuteriile familiei, spuse Rhys zâmbind înşelător. Pe cele 
care nu ne plac le păstrăm în Regatul Coșmarurilor, doar ca să nu se 
supere pentru că uneori le împrumutăm familiei lui Mor, dar aces- 
tea... sunt pentru familie. 

Mă condusese dincolo de vitrinele care scânteiau ca nişte mici 
constelații, fiecare valorând... Chiar dacă eram fiica unui negustor, 
nu le puteam calcula valoarea. 

Iar spre partea din spate a camerei, învăluite și mai mult în 
întuneric... 

Auzisem de catacombele de pe continent, unde craniile oame- 
nilor iubiţi sau ale infamilor erau păstrate în mici firide — zeci şi sute 
pe un perete. 

Aici, conceptul era același: un întreg zid de coroane era cioplit în 
piatră. Fiecare se afla pe un postament căptușit cu catifea neagră, 
toate luminate de... 

- Licurici, îmi spusese Rhys când sferele minuscule și albăstrui din 
bolțile tuturor nişelor păruseră să licărească precum un cer înstelat. 

Ceea ce mi se păruseră a fi mici lumini fae pe tavanul înalt... 
erau licurici. De un albastru-deschis şi turcoaz, lumina lor era la fel 
de mătăsoasă ca a lunii, luminând nestematele cu focul lor vechi 
și tăcut. 

- Alege unul, îmi şoptise Rhys la ureche. 

- Un licurici? 

El mă muşcase de lobul urechii. 

- Deşteapto! Mă întorsese din nou spre zidul de coroane diferite, 
precum craniile. Alege-o pe care vrei! 

- Nu pot să iau una pur și simplu. 

- Cu siguranţă, poți. Îți aparţin. 

Am ridicat o sprânceană. 

- Nu... nu cu adevărat. 

- Conform legii și tradiţiei, toate sunt ale tale. Vinde-le, topește-le, 
poartă-le - fă ce vrei! 

- Nu îţi pasă de el? 

Am gesticulat spre cufărul care valora mai mult decât majori- 
tatea regatelor. 

- O, am câteva bijuterii preferate la care m-am gândit că aș putea 
să te conving să le cruţi, dar... acesta îţi aparține. Întru totul. 

Privirile ni se întâlniseră și îmi dădusem seama că și el îşi amintea 
cuvintele pe care i le șoptisem în urmă cu câteva luni. Că fiecare bucată 
din inima mea care încă se vindeca îi aparținea. Zâmbisem și îmi tre- 
cusem o mână pe braţul lui înainte să mă apropii de zidul cu coroane. 

Cândva, în regatul lui Tamlin, mă îngrozise ideea de a mi se oferi 
o coroană. Mă temusem de așa ceva. Și am presupus că nu mă agi- 
tasem niciodată în privința asta când era vorba de Rhys. Ca şi când o 
mică parte din mine ar fi știut că aici trebuia să fiu: lângă el, ca egala 
lui. Regina lui. 

Rhys își înclinase capul ca şi când mi-ar fi confimat - el văzuse, 
înțelesese și știuse dintotdeauna. 

Coborând acum scările casei din oraş, Rhys îşi îndreptă atenţia 
direct spre coroana de pe capul meu, iar emoția care i se undui pe 
chip fu suficientă ca să-i determine până şi pe Mor şi pe Cassian să 
îşi mute privirea. 

Lăsasem coroana să mă cheme. Nu o alesesem din cauza stilului 
sau a faptului că voiam să mă simt confortabil, ci pentru că mă 
atrăsese ca şi când ar fi fost inelul din coliba Ţesătoarei. 

Coroana mea era făcută din argint şi diamante, în formă de spi- 
rale de stele şi diverse faze ale lunii. În vârf avea o semilună din 
diamant, flancată de două stele care explodau. Şi cu rochia străluci- 
toare de la Căderea Stelelor... 

Rhys cobori de pe scări şi mă luă de mână. 

Noaptea Triumfătoare şi Stelele Eterne. 

Dacă el era întunericul dulce şi îngrozitor, eu eram lumina 
strălucitoare pe care doar umbrele lui o puteau arăta. 

- Credeam că plecaţi, interveni Nesta din capul scărilor. 

M-am pregătit, nemafiind atentă la Rhys. 

Într-o rochie de un albastru foarte închis, Nesta nu purta bijute- 
rii şi părul fără podoabe îi era pieptănat pe spate. Am presupus că nu 
avea nevoie de accesorii, ţinând cont de frumuseţea ei uluitoare. Ar 
fi fost ca şi când ai fi împodobit un leu cu bijuterii. Dar să se îm- 
brace așa... 

Ea cobori scările, iar când ceilalți tăcură, mi-am dat seama... 

Am încercat să nu ies prea mult în evidenţă când m-am uitat la 
Cassian. 

Ei nu se văzuseră din Adriata. 

Dar războinicul nu făcu decât să-i arunce o privire superficială 
şi se întoarse spre Azriel ca să-i spună ceva. Mor îi urmărea atentă 
pe amândoi — avertismentul pe care i-l dăduse surorii mele răsunând 
tăcut între ele. Iar Nesta, la naiba, păru să-și amintească. Păru să-şi 
înghită cuvintele pe care intenționase să le spună şi mă abordă. 

Aproape îmi făcu inima să se oprească din cauza şocului când 
îmi spuse: 

- Eşti frumoasă. 

Am clipit la ea. 

- Asta încercai tu să spui, Cassian? întrebă Mor. 

Noi am ales să nu auzim ce zise el şi i-am răspuns Nestei: 

- Mulţumesc. Şi tu. 

Nesta doar ridică din umeri. 

- De ce te-ai îmbrăcat atât de frumos? am insistat eu. Nu ar tre- 
bui să te antrenezi cu Amren? 

Am simţit cum Cassian își îndreptă atenţia spre noi; i-am simţit 
pe toți privind când Nesta spuse hotărât: 

- Vin cu voi! 


CAPITOLUL 
42 


Nimeni nu spuse nimic. 

Nesta își ridică bărbia. 

- Eu... Nu o mai văzusem niciodată bâlbâindu-se. Nu vreau ca 
toți să îşi aducă aminte de mine ca de o laşă. 

- Nimeni nu ar spune asta, am rostit eu încet. 

- Eu aş face-o. 

Nesta ne studie pe toţi, mai puţin pe Cassian. Nu ca să-l descon- 
sidere, ci... ca să-i evite răspunsul din privire. Aprobarea. 

- Era ceva distant, spuse ea. Războiul. Lupta. Nu... mai este. Voi 
ajuta, dacă pot. Dacă asta înseamnă să... le spun ce s-a întâmplat. 

- Ne-ai ajutat destul, am spus eu, rochia mea foşnind când am 
făcut un singur pas spre ea. Amren a spus că mai ai foarte puţin 
până să ajungi să stăpâneşti talentul de care ai nevoie. Ar trebui să 
rămâi şi să te concentrezi la asta. 

- Nu. Nu contează dacă îmi amân antrenamentul cu o zi sau două. 
Cuvintele erau ferme, clare. Poate până la întoarcerea noastră, 
Amren va decoda vraja din Carte. Ea ridică un umăr. Ai plecat la 
luptă pentru un regat pe care abia îl cunoşti — care abia vă consideră 
prieteni. Amren mi-a arătat rubinul de sânge. Și când te-am între- 
bat de ce ai făcut-o... mi-ai spus că așa era corect. Că oamenii aveau 
nevoie de ajutor. Ea înghiţi în sec. Nimeni nu va lupta ca să-i salveze 

pe oamenii de sub zid. Nimănui nu-i pasă. Dar mie îmi pasă, spuse 
în timp ce se juca absent cu un pliu al rochiei. Mie îmi pasă. 

Rhys veni lângă mine şi spuse: 

- Ca Mare Doamnă, Feyre nu mai este emisarul meu în lumea 
oamenilor. El îi schiță un zâmbet Nestei. Vrei slujba? 

Nesta nu afișă nicio emoție, dar aș fi putut jura că o scânteie se 
aprinse. 

- Gândeşte-te la întâlnirea asta ca la o încercare. Şi te voi face să 
plăteşti din plin pentru serviciile mele. 

Rhys schiță o plecăciune. 

- Nu m-aş aștepta la mai puţin de la o soră Archeron. L-am îm- 
puns în coaste, iar el râse. Bine ai venit în regat! îi spuse el. Urmează 
să ai o primă zi pe cinste. 

Şi, spre şocul meu etern, Nesta zâmbi ușor. 

- Acum nu mai poți da înapoi, îi spuse Cassian lui Rhys, ges- 
ticulând spre aripile lui. 

Rhys își băgă mâinile în buzunare. 

- Cred că este timpul ca lumea să afle cine-și întinde cel mai 
mult aripile. 

Cassian râse și chiar și Azriel zâmbi. Mor îmi aruncă o privire 
care mă făcu să-mi mușc buza ca să nu strig. 

- Pariez pe douăzeci de mărci de aur că se va da o luptă în prima 
oră, spuse Cassian, care încă nu se uita la Nesta. 

- Eu pariez pe treizeci, că în patruzeci şi cinci de minute, zise 
Mor, încrucișându-şi braţele. 

- Nu uita că sunt jurăminte şi protecţii de neutralitate, spuse cu 
blândeţe Rhys. 

- Voi nu aveţi nevoie de pumni sau de magie ca să luptaţi, 
rosti Mor. 

- Cincizeci şi spun că în treizeci de minute! se auzi Azriel de 
lângă ușă. Începută de Regatul Toamnei. 

Rhys îşi dădu ochii peste cap. 

- Încercaţi să nu dați impresia că pariaţi cu toții pe ei. Şi nu tri- 
şați provocând lupte. Rânjetele cu care răspunseră fură oricum, 
numai nu liniștitoare. Rhys oftă. O sută de mărci pe o luptă în cinci- 
sprezece minute. 

Nesta pufni încet, dar toți se uitară la mine, așteptând. 

Eu am ridicat din umeri. 

- Rhys şi cu mine suntem o echipă. Poate să parieze toți banii 
noștri pe prostia asta. 

Toţi păreau foarte ofensaţi. 

Rhys mă luă de braţ. 

- O regină în aparenţă... 

- Să nu îndrăzneşti! am spus eu. 

El râse. 

- Mergem? 

El avea să mă teleporteze pe mine, Mor să îi aducă acum pe 
Cassian şi pe Nesta, iar Azriel să vină de unul singur. Rhys aruncă o 
privire spre ceasul din salon şi făcu semn din cap către Îmblânzitorul 
Umbrelor. 

Azriel dispăru instantaneu. Primul care sosea trebuia să vadă 
dacă ne aştepta vreo capcană. 

Am aşteptat în tăcere un minut, două. Apoi, Rhys expiră și spuse: 

- Liber! 

Apoi mă apucă de mână și mă ţinu strâns. 

Mor se cocoșă uşor, bijuteriile strălucind odată cu mișcarea şi se 
duse să-l ia de braț pe Cassian. 

Dar, în cele din urmă, el se apropiase de Nesta. Şi când lumea 
începu să se transforme în umbre şi vânt, l-am văzut pe Cassian 
înălțându-se peste sora mea şi pe ea ridicându-şi sfidător bărbia 
când el spuse: 

- Bună, Nesta! 

Rhys păru să își oprească teleportarea când sora mea îi răspunse: 

- Deci eşti în viaţă. 

Cassian îşi dezgoli feroce dinţii, înfoindu-şi ușor aripile. 

- Sperai să nu fiu? 

Mor urmărea atât de atent, cu toți muşchii încordaţi. Ea se în- 
tinse din nou spre braţul lui, dar Cassian se feri, fără să-şi ia privirea 
de la ochii arzători ai Nestei. 

- Nu ai venit să... spuse Nesta fără să gândească, apoi se opri. 

Lumea păru să încremenească odată cu propoziţia întreruptă, 
inclusiv Cassian. El îi studie chipul, ca şi când ar fi citit furios rapor- 
tul unei lupte. 

Mor urmări pur şi simplu cum Cassian luă mâna subțire a Nestei, 
împletindu-şi degetele cu ale ei. Cum își strânse aripile şi întinse 
orbeşte mâna cealaltă înapoi spre Mor, ordonându-i, în tăcere, să îi 
transporte. 

Cassian şi Nesta se priviră reciproc. Pe feţele lor nu se citea nici 
căldură, nici tandrețe, ci doar intensitate aceea, amestecul de sfidare, 
înțelegere şi foc. 

Rhys începu din nou să ne teleporteze şi tocmai în clipa în care 
vântul întunecat suflă, l-am auzit pe Cassian spunându-i Nestei, 
încet şi răguşit: 

- Data viitoare, emisarule, voi veni să te salut! 


z3 


Rhys îmi spusese destule în privința lucrurilor la care să mă 
aştept în Regatul Dimineții, dar nici măcar priveliştile pe care mi le 
redase nu se comparau cu realitatea. 

Prima dată am văzut norii; nori imenși care pluteau pe cerul de 
cobalt, moi şi generoşi, încă pătaţi de ultimele raze roz ale răsăritu- 
lui şi ale căror contururi rotunjite erau poleite cu lumină aurie. Pros- 
peţimea înrourată a dimineţii zăbovea în aerul umed când ne-am 
ridicat privirea spre palatul montan, ce se înălța în spirală spre cer. 

Dacă palatul de deasupra Regatului Coşmarurilor fusese con- 
struit din piatra lunii, acesta era făcut din... pietre solare. Nu aveam 

cuvinte să descriu piatra aurie şi aproape opalescentă care părea să 
rețină în interiorul ei strălucirea a o mie de răsărituri. 

Treptele, balcoanele, bolțile, verandele şi podurile făceau legătu- 
ra între turnurile şi cupolele poleite ale palatului, florile de brebe- 
noc albastre cățărându-se pe stâlpii şi blocurile de piatră frumos 
tăiate ca să absoarbă ceața poleită ce plutea în aer. 

Plutea în aer deoarece muntele pe care era palatul... Era un mo- 
tiv pentru care văzusem norii prima dată. 

Pe veranda pe care nu era nimeni în afară de Azriel şi de un în- 
soțitor zvelt în uniforma cu roşu şi auriu a Regatului Dimineţii. Erau 
nişte veşminte uşoare și largi — stratificate şi totuși măgulitoare. 

Masculul făcu o plecăciune, tinereţea şi frumuseţea văzându-se 
pe pielea lui bronzată şi netedă. 

— Pe aici, Mare Lord! 

Până şi vocea îi era la fel de minunată ca prima strălucire aurie 
la orizont. Rhys dădu uşor din cap şi îmi oferi braţul. 

Mor îngăimă în spatele nostru, venind din urmă cu Nestalângă ea: 

- Rhys, dacă ai să vrei să construieşti vreodată o casă nouă, s-o 
foloseşti pe asta drept model. 

Rhys îi aruncă o privire neîncrezătoare peste umăr. Cassian şi 
Azriel pufniră încet. 

M-am uitat la Nesta, când însoţitorul ne conduse nu spre bolta 
de după verandă, ci spre scara spiralată care urca de-a lungul fațadei 
simple a unui turn. 

Nesta părea la fel de dezorientată ca noi toți - în afară de Mor — 
dar... 

Pe chipul surorii mele se citea uimirea. 

O uimea castelul din nori, provincia înverzită care se unduia 
departe dedesubt, împresurată cu mici sate cu acoperișuri roşii şi 
râuri late şi strălucitoare. O provincie mereu luxuriantă, plină de 
bogăţiile verii. 

Şi m-am întrebat dacă şi eu arătasem aşa în ziua în care văzusem 
prima dată Velarisul. Dacă şi eu afișasem amestecul de uimire, 

mânie şi înțelegere a faptului că lumea era mare şi frumoasă şi, une- 
ori, atât de copleşitoare cu minunile ei, încât era imposibil să te 
bucuri de tot într-o clipă. 

Mai erau şi alte palate pe teritoriul Dimineţii - aşezate în mici 
oraşe specializate în tinichigerie, ceasornicărie şi alte lucruri inteli- 
gente. Aici... dincolo de satele culcușite pe dealurile ţării, nu era 
industrie. Nu exista nimic în afară de palat, cer şi nori. 

Am urcat pe scările spiralate, prăpastia de lângă marginea prea 
îngustă pierzându-se în stânca de culoare caldă, presărată cu tufe 
de trandafiri galbeni şi bujori pufoşi şi purpurii. O moarte frumoasă 
şi colorată. 

Fiecare pas mă făcu să-mi adun puterile când am urcat în turn, 
Rhys ţinându-mă ferm de mână. 

Aripile încă i se vedeau. El nu ezită niciun pas. 

Amuzat şi curios, îşi îndreptă privirea spre mine şi-mi spuse 
prin legătură: „Și tu crezi că ar trebui să ne redecorăm casa?“ 

Am trecut prin camere în aer liber, pline de perne mari din 
mătase şi covoare somptuoase, pe lângă ferestrele ale căror geamuri 
erau aranjate în mozaicuri colorate, pe lângă urne din care se revăr- 
sa lavandă şi fântâni în care, sub razele blânde ale soarelui, susura 
cea mai limpede apă. 

„Nu este un concurs“, i-am spus eu. 

El mă strânse de mână. „Ei bine, dacă Thesan are un palat mai 
frumos, eu sunt singurul binecuvântat să am o Mare Doamnă 
lângă mine.“ 

Nu m-am putut abține să roşesc, mai ales când Rhys adăugă: „În 
seara asta, vreau să porţi coroana aia în pat. Doar coroana.“ 

„Ticălosule!“ 

„Întotdeauna.“ 

Am zâmbit, iar el se aplecă lin ca să mă sărute pe obraz. 

Mor bolborosi să o scutească. 

Voci în surdină ajunseră la noi din sala în aer liber din vârful 
turnului de piatră solară - unele profunde, altele ascuţite şi altele 

vioaie — înainte să terminăm de urcat, ferestrele arcuite şi fără gea- 
muri permițând să se audă conversaţia dinăuntru. 

„Trei sunt deja aici“, mă avertiză Rhys, iar eu am avut sentimen- 
tul că asta le şoptea acum Azriel lui Mor şi Cassian. „Helion, Kallias 
şi Thesan.“ 

Marii Lorzi ai Regatului Zilei, cel al Iernii şi gazda noastră din 
Regatul Dimineţii. 

Ceea ce însemna că Regatul Toamnei şi cel al Verii - Beron şi 
Tarquin - nu sosiseră încă. Sau al Primăverii. 

Încă mă îndoiam că Tamlin avea să vină, dar Beron şi Tarquin... 
Poate că lupta îl făcuse pe Tarquin să se răzgândească. Iar Beron era 
destul de îngrozitor, încât probabil să se fi alăturat deja Hybernului, 
indiferent de manevrele lui Eris. 

Am văzut cum Rhys înghiţi în sec când am urcat ultimele trepte 
spre uşa deschisă. Un pod lung lega cealaltă jumătate a turnului de 
interiorul palatului, de balustradele acestuia atârnând flori galbene 
de glicină. M-am întrebat dacă ceilalți fuseseră conduşi pe scările 
acestea sau dacă asta se voia cumva a fi o insultă. 

„Îţi ridici scuturile?“ întrebă Rhys, dar eu ştiam că era conştient 
de faptul că mi le ridicasem din Velaris. 

Tot aşa cum şi eu eram conştientă că el ridicase un scut mental 
şi fizic în jurul nostru, cu sau fără termeni de pace. 

Şi, chiar dacă faţa îi era calmă şi umerii trași înapoi, i-am spus: 
„Ie văd, Rhys. Şi nu există nicio parte din tine pe care să nu o iubesc 
cu toată ființa mea“. 

El îmi strânse mâna în semn de răspuns înainte să îmi pună de- 
getele pe braţul lui, ridicându-l suficient cât să fi înfățișat, probabil, 
o imagine destul de curtenească atunci când am intrat în sală. 

„Să nu te ploconeşti în faţa nimănui!“ fu tot ce îmi spuse. 


CAPITOLUL + 
43 P, 


Sala era şi nu era cum mă aşteptam. Scaune joase din lemn de 
stejar şi tapițate fuseseră aranjate într-un cerc mare în mijlocul 
camerei — suficiente pentru toți Marii Lorzi şi delegaţii lor. Unele, 
mi-am dat eu seama, fuseseră concepute să aibă loc şi pentru aripi. 

Părea că nu era ceva neobișnuit, deoarece în jurul unui mascul 
zvelt de care mi-am amintit imediat de la Poalele Muntelui, stăteau 
adunaţi Fae înaripaţi. Dacă illyrienii aveau aripi ca de liliac, acestea 
erau... ca de pasăre. 

„Peregrynii sunt rude îndepărtate ale Serafimilor lui Drakon şi 
îi oferă lui Thesan o mică legiune aeriană“, îmi spuse Rhys despre 
femelele și masculii musculoși cu armuri aurii. „Masculul din stân- 
ga lui este căpitanul şi iubitul lui.“ Într-adevăr, masculul chipeș 
stătea un pic mai aproape de Marele său Lord, cu o mână pe sabia 
elegantă de lângă corp. „Încă nu au o legătură de împerechere, con- 
tinuă Rhys, dar cred că Thesan nu a îndrăznit să o recunoască în 
timpul domniei Amaranthei. Ei îi plăcea să le smulgă penele - una 
câte una. Odată, şi-a făcut o rochie din ele.“ 

Am încercat să nu tresar când am păşit pe podeaua din mar- 
mură lustruită, piatra fiind încălzită de soarele care intra prin bolțile 
deschise. Ceilalţi se uitaseră spre noi, unii şoptind la vederea aripi- 
lor lui Rhys, dar eu mi-am îndreptat atenţia spre adevăratul giu- 
vaier din cameră: reflexia bazinului. 


Regatul aripilor şi al pieirii 455 


În locul unei mese care să ocupe spaţiul dintre cercul de scaune se 
zărea reflexia unui bazin rotund şi puţin adânc, cioplit în podea. Apa 
întunecată era plină cu nuferi roz şi aurii, cu frunze late ca mâna unui 
mascul, iar dedesubt, peşti portocalii şi ivorii înotau leneş. 

„Mi-aş dori şi eu aşa ceva“, i-am recunoscut lui Rhys. 

Prin legătură l-am simţit amuzându-se. „Am să-mi notez pen- 
tru aniversarea ta.“ 

Mai multe flori de glicină se răsuceau pe stâlpii care înconjurau 
spaţiul şi, de-a lungul meselor lipite de cei câţiva pereţi, nenumărate 
tufe de bujori de culoarea vinului își desfăceau petalele mătăsoase. 
Între vaze, fuseseră aşezate tăvi şi coşuri cu mâncare - produse de 
patiserie, cărnuri preparate - şi ghirlandele de fructe ne făceau 
semn din faţa cănilor din cositor cu băuturi răcoritoare. 

Apoi erau cei trei Mari Lorzi. 

Nu eram singurii care se îmbrăcaseră elegant. 

Rhys şi cu mine ne-am oprit la jumătatea distanţei. 

Îi cunoşteam pe toți - mi-i aminteam din lunile petrecute la 
Poalele Muntelui. Rhys îmi povestise trecutul lor în timpul antrena- 
mentelor. M-am întrebat dacă îşi simţiră puterea în mine când îşi 
îndreptară atenţia spre noi. 

Thesan înaintă, încălțările lui splendide, cu broderii, nescoţând 
niciun zgomot pe podea. Tunica îi era mulată pe pieptul zvelt, dar 
pantalonii largi - asemănători celor preferați de Amren - foşniră 
când se apropie. Pielea bronzată și părul îi erau aurii, ca şi când 
răsăritul le-ar polei permanent, dar ochii oblici, de un căprui închis, 
erau cea mai minunată trăsătură a lui. El se opri la câţiva pași dis- 
tanţă, atent la mine şi la Rhys, la anturajul nostru, la aripile pe care 
Rhys şi le ţinea strânse la spate. 

- Bine aţi venit! spuse Thesan, cu o voce la fel de profundă şi de 
intensă ca privirea sa. Iubitul lui ne monitoriza fiecare respiraţie 
de la câţiva paşi distanță, dându-și, fără îndoială, seama că la fel 
făceau şi însoțitorii noştri, aflaţi în urma noastră. Sau, de vreme ce 

tu ai stabilit întâlnirea asta, poate că ar trebui să ne şi întâmpini, 
spuse gânditor Thesan. 

Un zâmbet slab traversă chipul perfect al lui Rhys, umbrele răsu- 
cindu-i-se printre șuviţele de păr. El renunţase la a-şi mai controla 
puterea - fie şi un pic. Toţi o făcuseră. 

- Poate că eu am solicitat să ne întâlnim, Thesan, dar tu ai fost 
destul de amabil, încât să ne pui la dispoziţie reşedinţa ta frumoasă. 

Thesan dădu din cap în semn de mulțumire, considerând poate 
nepoliticos să întrebe de aripile nou dezvăluite ale lui Rhysand, şi 
apoi se întoarse spre mine. 

Ne-am uitat unul la celălalt, în timp ce însoțitorii mei făcură o 
plecăciune în spatele meu, la fel cum şi eu ar fi trebuit să fac, în 
calitate de soţie a unui Mare Lord. 

Totuși n-am făcut decât să stau şi să mă holbez. 

Rhys nu interveni - nu în cazul acestui prim test. 

Regatul Răsăritului - darul vindecării, cel care îmi permisese 
să-i salvez viaţa lui Rhysand, care mă trimisese la Suriel în ziua în 
care aflasem adevărul ce avea să-mi schimbe nemurirea. 

I-am zâmbit reţinut lui 'Thesan. 

- Casa ta este minunată! 

Dar Thesan își îndreptase atenţia spre tatuajul meu. Ştiam că îl 
observase din clipa în care își dăduse seama că nu era pe mâna po- 
trivită. Apoi, spre coroana de pe capul meu şi ridică din sprâncene. 

Rhys ridică pur și simplu din umeri. 

Ceilalți doi Mari Lorzi se apropiaseră şi ei, între timp. 

- Kallias, îi zise Rhys celui cu păr alb, a cărui piele era atât de 
palidă, încât părea înghețată. 

Până şi ochii de un albastru răvășitor semănau cu nişte bucăţi 
cioplite dintr-un ghețar, când se uită cu atenţie la aripile lui Rhys şi 
păru să le ignore imediat. El purta o jachetă tot de culoare albastră, 
brodată cu fir de argint, gulerul şi mânecile fiind mărginite cu blană 
albă de iepure. Aș fi considerat că haina și, mai ales, cizmele maro, 
înalte până la genunchi și căptuşite cu blană erau prea călduroase 

pentru ziua frumoasă, dar, având în vedere expresia lui rece, poate 
că avea sângele înghețat. Trei Mari Spiriduşi îmbrăcaţi în culori ase- 
mănătoare rămaseră pe scaunele lor, iar unul dintre ei - o tânără 
femelă splendidă - se uită direct la Mor şi zâmbi. 

Mor zâmbi, la rândul ei, sărind de pe un picior pe altul când 
Kallias deschise gura... 

Apoi prietena mea ţipă. 

Țipă. 

Femelele se grăbiră una spre cealaltă, iar țipătul lui Mor se trans- 
formă într-un plânset uşor când își aruncă brațele în jurul străinei 
zvelte şi o îmbrăţișă strâns. Şi braţele femelei tremurau când o apucă 
pe Mor. 

Apoi râseră, plânseră și dansară una în jurul celeilalte, oprin- 
du-se ca să-şi studieze chipurile, ca să-şi şteargă lacrimile şi să se 
îmbrăţişeze din nou. 

- Eşti neschimbată, spunea străina cu zâmbetul până la urechi. 
Cred că este aceeaşi rochie în care te-am văzut în... 

- Tu eşti neschimbată! Porţi blană în mijlocul verii — cât de tipic... 

- Se pare că i-ai adus pe suspecţii obişnuiţi... 

- Din fericire, compania s-a îmbunătăţit cu nişte nou-sosiţi... Mor 
îmi făcu semn să vin. Trecuse o veşnicie de când o văzusem strălu- 
cind atât de puternic. Viviane, ea este Feyre! Feyre, ţi-o prezint pe 
Viviane, soția lui Kallias! 

M-am uitat la Thesan şi la Kallias, cel din urmă privindu-şi soția 
şi pe Mor cu sprâncenele ridicate. 

- Am încercat să-i sugerez să rămână acasă, spuse sec Kallias, 
dar m-a amenințat că-mi îngheaţă vintrele. 

Rhys chicoti întunecat. 

- Îmi sună cunoscut. 

I-am aruncat o privire încruntată peste un umăr strălucitor — 
Chiar la timp ca să văd rânjetul dispărând de pe chipul lui Kallias 
când, de data asta, se uită cu atenţie la Rhys, nu doar la aripile lui. 

Partenerului meu îi pieri zâmbetul, o oarecare încordare intensi- 
ficându-se între el şi Kallias... 

Dar eu ajunsesem lângă Mor şi Viviane şi nu m-am mai arătat 
curioasă când i-am strâns mâna femelei, surprinsă să o simt caldă. 

Părul ei argintiu licărea în soare ca zăpada proaspătă. 

- Soție, spuse Viviane, țâțâind. Ştii, încă mi se pare ciudat. De 
fiecare dată când cineva rosteşte cuvântul, mă tot uit peste umăr, ca 
şi când ar vorbi despre altcineva. 

Kallias nu se adresă nimănui în mod special, din locul în care 
rămase cu faţa la Rhys și cu spatele încordat, când zise: 

- Trebuie să decid dacă mi se pare o insultă, de vreme ce o spune 
în fiecare zi. 

Viviane scoase limba la el, dar Mor o strânse uşor de umăr. 

- Era şi timpul. 

Chipul palid al lui Viviane se îmbujoră. 

- Da, ei bine... totul a fost altfel după cele întâmplate la Poalele 
Muntelui. Ea își îndreptă privirea de safir spre mine şi făcu o ple- 
căciune. Mulţumesc pentru că mi-ai redat partenerul. 

- Parteneri? spuse Mor voioasă, uitându-se între ei. Şi căsătoriţi, 
şi parteneri? 

- Voi două vă daţi seama că asta este o întâlnire serioasă, zise Rhys. 

— Şi că peştii din bazin sunt foarte sensibili la sunetele ascuțite, 
adăugă Kallias. 

Viviane le făcu amândurora un gest vulgar care mă determină 
imediat să o plac. 

Rhys se uită la Kallias cu ceea ce presupuneam a fi un fel de 
expresie a unui mascul care suferea de multă vreme, dar Marele 
Lord nu îi oglindi gestul. 

Fără să mai fie amuzat şi afişând din nou răceala aceea, îl fixă cu 
privirea pe Rhys. 

Mor îmi explicase că relația cu Regatul Iernii se... tensionase când 
ei ne salvaseră pe mine şi pe Lucien de pe gheaţă. Era o mânie care nu 
mai dispăruse după ceea ce se întâmplase la Poalele Muntelui... 

Dar al treilea Mare Lord se apropiase, în sfârşit, din partea cea- 
laltă a bazinului. 

Cândva, tatăl meu făcuse negoț cu aur şi pandantive cu lapis 
lazuli care proveneau din ruinele unui regat arid sud-estic, unde 
creaturile Fae domniseră precum zeii printre curmalii bătuţi de vânt 
şi palatele măturate de nisip. Culorile şi măiestria mă fermecaseră, 
dar mă arătasem mai interesată de încărcătura de smirnă şi smo- 
chine - tatăl meu îmi dăduse pe furiș câteva, în timp ce zăboveam 
prin biroul lui. Chiar şi acum le simţeam dulceaţa pe limbă şi parfu- 
mul pământiu şi nu îmi puteam explica de ce, dar... Mi-am amintit 
de colierul vechi şi de delicatesele rafinate când el veni spre noi. 

Ţinuta îi fusese croită dintr-un singur val de material alb - nu 
era robă sau costum, ci mai degrabă o combinaţie între cele două, 
cu pliuri, şi care-i atârna pe corpul musculos. Brăţara de aur, cu un 
şarpe în poziţie verticală, care îi încercuia bicepsul puternic, com- 
pensa nuanţa de un negru aproape strălucitor a pielii neagră, iar 
coroana lucitoare din spini aurii — erau razele soarelui, mi-am dat 
eu seama — îi strălucea pe părul negru. 

Era întruparea soarelui. Influent, cu o eleganţă leneșă, în stare 
să-şi afişeze bunătatea şi mânia. Aproape la fel de frumos ca 
Rhysand. Şi, cumva, mai rece decât Kallias. 

Cei din anturajul Marelui Spiriduș erau aproape la fel de nume- 
roşi ca ai noştri, îmbrăcaţi cu veşminte asemănătoare, de diverse 
culori strălucitoare - cobalt, roşu şi ametist — unii erau fardaţi cu 
pricepere şi toţi erau în formă, strălucind de sănătate. 

Dar poate că puterea lor fizică... a lui era o înşelătorie. 

Deoarece celălalt titlu al lui Helion era Spintecătorul de Vrăji şi 
se zvonea că, în cele o mie de biblioteci ale lui, s-ar fi aflat toate 
cunoştinţele lumii. Poate că toată cunoaşterea îl făcuse prea con- 
ştient, prea rece în spatele ochilor strălucitori. 

Sau poate devenise aşa după ce Amarantha prădase bibliotecile. 
M-am întrebat dacă revendicase ceea ce îi luase sau dacă jelise lu- 
crurile incendiate. 

Până şi Mor şi Viviane puseseră capăt conversației când Helion 
se opri la o distanță sigură. 

Puterea lui îi scosese pe prietenii mei din Hybern. Puterea lui 
mă făcea să strălucesc ori de câte ori făceam dragoste cu Rhys şi 
inima-mi bătea cu veselie. 

Helion făcu semn din bărbia-i pătrată spre Rhys, singurul dintre 
ei deloc surprins de aripile partenerului meu, dar îşi aţinti privirea 
de un galben intens asupra mea. 

- Tamlin ştie ce este ea? 

Vocea îi era într-adevăr mai rece decât a lui Kallias, iar întreba- 
rea... atât de atent formulată. 

- Dacă te referi la faptul că este frumoasă şi inteligentă, atunci, 
da... cred că ştie, zise Rhys tărăganat. 

Helion se uită direct la el. 

- Ştie că este partenera ta şi Mare Doamnă? 

- Mare Doamnă? strigă Viviane, dar Mor îi făcu semn să tacă, 
îndepărtând-o ca să-i şoptească. 

Thesan şi Kallias mă studiară fără să se grăbească. 

Cassian și Azriel se apropiară uşor, ca o briză nocturnă. 

- Dacă va sosi, spuse Rhys calm, presupun că va afla. 

Helion râse întunecat. Periculos - acest Mare Lord bronzat era 
mortal. 

- Mereu mi-a plăcut de tine, Rhysand. 

Thesan înaintă, ca o gazda bună. Pentru că râsetul acela promi- 
tea, într-adevăr, violență. Iubitul lui şi ceilalți peregryni părură să ia 
poziții defensive - ori ca să-l protejeze pe Marele lor Lord, ori doar 
ca să ne aducă aminte că eram invitaţi în casa lor. 

Dar Helion îşi îndreptă atenţia spre Nesta şi o privi insistent. 

Ea îl fixă cu privirea, calmă şi indiferentă. 

- Cine este invitata ta? întrebă Marele Lord al Zilei un pic prea 
încet pentru gustul meu. 

Cassian nu lăsă deloc să se înțeleagă că el o cunoștea pe Nesta, 
însă nu se mișcă niciun pic din poziţia sa defensivă. Nici Azriel. 

- Este sora mea și emisarul nostru în tărâmurile oamenilor, i-am 
spus eu în cele din urmă, venind lângă ea. Şi ne va spune povestea 
ei când vor sosi şi ceilalți. 

- Este Fae. 

- Serios, spuse Viviane în şoaptă. 

Horcăitul lui Mor fu întrerupt când Kallias ridică o sprânceană 
la ele. Helion le ignoră. 

- Cine a făcut-o? întrebă politicos Thesan, înclinându-şi capul. 

Nesta îl studie pe Thesan, apoi pe Helion şi pe Kallias. 

- Hybernul, spuse ea simplu, fără un licăr de teamă în privire și 
capul ridicat. 

Ei rămaseră tăcuţi de uimire. 

Dar mă săturasem să se holbeze la sora mea. Am luat-o de braţ, 
îndreptându-mă spre scaunele cu spătar jos, despre care am presu- 
pus că ne erau rezervate. 

- Au aruncat-o în Cazan, am spus eu. Împreună cu cealaltă soră 
a mea, Elain. M-am aşezat lângă Nesta şi i-am privit pe cei trei 
Mari Lorzi fără pic de educaţie, respect sau politețe. După ce Marea 
Preoteasă, lanthe şi Tamlin le-au vândut lor Prythianul şi familia 
mea. 

Nesta confirmă dând din cap în tăcere. 

Ochii lui Helion ardeau ca o forjă. 

- Asta e o acuzaţie serioasă, mai ales la adresa fostului tău iubit. 

- Nu este o acuzaţie, am spus eu, împreunându-mi mâinile în 
poală. Suntem cu toții aici, iar acum vom face ceva în privinţa asta. 

Mândria licări prin legătură. 

Iar atunci Viviane îi mormăi lui Kallias, împungându-l în coaste: 

- De ce nu pot fi şi eu o Mare Doamnă? 


z3 

Ceilalți întârziară. 

Ne-am aşezat pe scaunele din jurul bazinului, însoțitorii foarte 
manierați ai lui Thesan aducându-ne farfurii cu mâncare şi poca- 
luri cu sucuri exotice, de pe mesele lipite de perete. Conversaţia se 
opri pentru câteva momente, apoi fu reluată, Mor şi Viviane stând 
una lângă cealaltă, ca să recupereze ceea ce păreau a fi cincizeci de 
ani de bârfe. 

Viviane nu mai fusese la Poalele Muntelui. Ca şi prietena ei din 
copilărie, Kallias fusese excesiv de protector cu ea de-a lungul ani- 
lor — o pusese pe femela inteligentă să patruleze granița zeci de ani ca 
să evite intrigile de la curte. Nu o lăsase nici în preajma Amaranthei. 
Nu lăsase pe nimeni să miroasă ce simţea pentru prietena lui cu păr 
alb, care nu ştia că el o iubise toată viața lui. Iar în ultimele clipe, când 
puterea îi fusese luată de vraja aceea... Kallias îşi trimisese rămășițele 
ca să o avertizeze. Ca să-i spună lui Viviane că o iubea. Iar apoi o 
implorase să-i protejeze poporul, iar ea îl ascultase. 

Când Mor şi prietenii mei protejaseră Velarisul, Viviane își as- 
cunsese și protejase micul oraș pe care-l avea în pază, oferindu-le 
siguranţă celor care ajungeau acolo. 

Fără să uite vreodată de Marele Lord şi prieten prins la Poalele 
Muntelui, neîncetând să caute o cale de a-l elibera. Mai ales când 
Amarantha își dezlănțuise ororile asupra regatului său ca să-l dis- 
trugă şi să-l pedepsească. Totuşi, Viviane îi ţinuse uniți. Și în dom- 
nia terorii — în toţi acei ani — ea își dăduse seama ce însemna Kallias 
pentru ea, ce simţea pentru el. 

În ziua întoarcerii acasă, se teleportase direct la ea. 

Ea îl sărutase înainte să poată spune ceva. El îngenunchease 
atunci şi îi ceruse să fie soţia lui. 

După o oră, îşi depuseseră jurămintele într-un templu. Iar în 
noaptea aceea — când ştii tu ce, îi zâmbi Viviane lui Mor - legătura 
de parteneriat se stabilise în sfârşit. 

Povestea ne ocupă tot timpul cât am așteptat, de vreme ce Mor 
voia detalii. Multe. Unele indecente, care îl făcură pe Thesan să se 

înece cu vinul de soc. Dar Kallias îi zâmbi soției şi partenerei sale, 
destul de strălucitor şi cald, încât, în ciuda coloritului rece, el ar fi 
trebuit să fie Marele Lord al Zilei. 

Nu brutalul Helion cu limba ascuţită, care ne urmărea pe mine şi pe 
sora mea ca un vultur. Unul mare şi auriu, cu gheare foarte ascuțite. 

M-am întrebat în ce bestie se transforma; dacă îi creşteau aripi, 
ca lui Rhysand. Şi gheare. 

Dacă şi Thesan o făcea - cu aripi albe ca ale vigilenților pere- 
gryni care rămaseră tăcuțţi, iubitul lui cu privire feroce neadresând 
niciun cuvânt nimănui. Poate că Marii Lorzi ai Regatelor Solare 
aveau aripi pe sub piele, un dar din cerurile pe care regatele lor 
pretindeau că le stăpâneau. 

Trecu o oră înainte ca Thesan să anunţe: 

- A sosit Tarquin! 

Gura mi se uscă şi o linişte stânjenitoare puse stăpânire peste 
toată încăperea. 

- Am auzit de rubinele de sânge. Helion rânji la Rhys, jucându-se 
cu brățara de aur de pe bicepsul său. Asta e o poveste pe care vreau 
să mi-o spui. 

Rhys flutură indiferent o mână. 

- Toate la timpul lor. „Ticălosul“, îmi spuse el făcându-mi semn 
din ochi. 

Imediat după aceea, însă, Tarquin îşi făcu apariţia în sală, pe cea 
mai înaltă treaptă, flancat de Varian şi de Cresseida. 

Varian se uită printre noi după cineva care nu era acolo şi se 
încruntă când îl văzu pe Cassian, aşezat în stânga Nestei. Cassian 
doar îi rânji încrezut. 

„Am distrus o clădire“, spusese Cassian cândva despre ultima 
vizită în Regatul Verii, ţinut în care accesul îi era acum interzis. Apa- 
rent, nici măcar faptul că îi ajutase în luptă nu anulase interdicția. 

Tarquin ne ignoră pe Rhysand şi pe mine - ne ignoră pe toți, 
inclusiv aripile lui Rhys - în timp ce îşi cerea, formal, scuze pentru 
întârziere, dând vina pe atac. Şi probabil că era adevărat. Sau poate 

că se gândise până în ultimul minut dacă să vină, în ciuda acceptă- 
rii invitației. 

El și Helion erau aproape la fel de încordați și doar Thesan părea 
să fie în relații bune cu el. Mai bine spus, neutre. Kallias devenise şi 
mai rece... mai distant. 

Prezentările fură făcute, iar apoi... 

Un însoțitor îi şopti lui 'Thesan că Beron şi toți fiii săi sosiseră. 
Zâmbetul dispăru imediat de pe buzele și din privirea lui Mor. 

Şi din a mea. 

Violenţa care clocotea în prietenii mei era suficientă cât să ne 
facă apa de la degetele de la picioare să fiarbă atunci când Marele 
Lord al Toamnei trecu pe sub boltă urmat de fiii lui şi având-o pe 
soţia sa - pe mama lui Lucien - alături. Ochii ei roşiatici scrutară 
camera, ca şi când şi-ar fi căutat fiul pierdut. În schimb, privirea i se 
opri asupra lui e Helion, care simulă o plecăciune. Ea se uită rapid 
în altă parte. 

Cândva, îmi salvase viaţa... la Poalele Muntelui, pentru ca, la 
rândul meu, să-i cruţ viaţa lui Lucien. 

Se întreba unde era acum fiul ei pierdut? Auzise zvonurile pe 
care le răspândisem, minciunile pe care le născocisem? Nu puteam 
să-i spun că Lucien căuta o regină fermecată pe continent, ferin- 
du-se de armate, ca să găsească o urmă de salvare. 

Beron - tras la față şi cu barba cafenie — nu se uită decât la Marii 
Lorzi adunaţi, dar fiii lui rămaşi ne rânjiră superior, suficient cât 
peregrynii să-şi zburlească penele. Până şi Varian își dezgoli dinții 
în semn de avertisment la privirea urâtă a lui Cresseida. Tatăl lor nu 
se deranjă să îi controleze. 

Dar Eris o făcu. 

La un pas în urma tatălui său, Eris șopti: „Destul“, iar fraţii lui 
mai mici se supuseră. Toţi trei. 

Beron nu lăsă să se observe dacă îi păsa ori nu. Nu, el se opri în 
mijlocul camerei, cu mâinile împreunate în față şi se încruntă ca şi 
când am fi fost o haită de corcituri. 

Beron, cel mai bătrân dintre noi şi, cel mai îngrozitor. 

Rhys îl salută calm, deşi puterea lui era un munte întunecat care 
se cutremura sub noi. 

- Nu mă surprinde că ai întârziat, având în vedere că fiii tăi au 
fost prea lenți ca să-mi prindă partenera. Presupun că este o trăsă- 
tură de familie. 

Beron strâmbă un pic din buze când se uită la mine şi la co- 
roana mea. 

- Parteneră... şi Mare Doamnă. 

M-am uitat plictisită în ochii lui şi la detestabilii săi fii, la Eris. 

Eris îmi zâmbi, amuzat şi dispreţuitor, totodată. Ar fi purtat masca 
aceea când i-ar fi pus capăt vieții tatălui său şi i-ar fi furat tronul? 

Cassian îl urmărea pe viitorul Mare Lord ca un uliu care îşi stu- 
diază următoarea masă. Eris catadicsi să arunce o privire la gene- 
ralul illyrian şi îşi înclină capul în semn de invitaţie, atingându-şi 
subtil stomacul. Pregătit pentru runda a doua. 

Apoi, Eris îşi îndreptă atenţia spre Mor, măsurând-o din priviri 
cu un dispreț care mă făcu să văd roșu în fața ochilor. Mor îl fixă 
nepăsătoare cu o privire plictisită. 

Chiar şi Viviane îşi muşca buza. Aşadar, ştia şi ea ce păţise Mor — 
ceea ce determina prezenţa lui Eris. 

Neştiind de întâlnirea care se organizase deja, de impactul alian- 
tei păcătoase, Azriel rămăsese încremenit, de parcă nici nu mai res- 
pira. Dacă Mor observa sau nu, dacă ştia sau nu că, deşi încercase să 
treacă peste înțelegerea pe care o făcusem, vinovăția încă îl bântuia 
pe Azriel, chipul ei nu exprima nimic. 

Se aşezară pe ultimele scaune. 

Nu mai rămase niciun scaun liber, iar asta spunea multe despre 
planurile lui Tamlin. 

Am încercat să mă ţin tare în scaunul meu când însoțitorii se 
îngrijiră de Regatul Toamnei, aşa cum am stabilit cu toții. 

Thesan, ca gazdă, începu. 

- Rhysand, tu ai stabilit întâlnirea aceasta. Ai insistat să ne întâl- 
nim mai devreme decât intenționam să o facem. Acum ar fi timpul 
să ne explici ce este atât de urgent. 

Rhys clipi încet. 

- Cu siguranţă, armatele invadatoare care acostează pe țărmurile 
noastre explică multe. 

- Deci ne-ai chemat ca să facem ce, mai exact? îl provocă Helion, 
rezemându-şi antebraţele de coapsele musculoase și sclipitoare. Să 
aduni o armată unită? 

- Printre altele, spuse cu blândeţe Rhys. Noi... 

Intrarea fu aproape aceeaşi. 

Aproape aceeaşi ca în noaptea din vechea căsuţă a familiei, când 
uşa se sfărâmase și o bestie dăduse buzna înăuntru, odată cu gerul, 
şi urlase la noi. 

El nu se deranjă să aterizeze pe balcon sau cu escortele. Nu avea 
un anturaj. 

Ca un fulger, urât ca o furtună de primăvară, el se teleportă chiar 
în cameră. 

Sângele mi se răci mai mult decât gheața lui Kallias când Tamlin 
apăru şi zâmbi ca un lup. 


CAPITOLUL + 
44 4 

Tăcere absolută. Linişte absolută. 

Am simțit tremurul magiei alunecând prin cameră când scu- 
turile se ridicară rând pe rând în jurul tuturor Marilor Lorzi şi al 
suitei lor. Cel pe care Rhysand îl ridicase deja în jurul nostru, acum 
întărindu-se... Furia îi contura esenţa. Furia şi supărarea, chiar dacă 
partenerul meu era plictisit - indolent. 

Am încercat să afișez prudenţa rece cu care îl privea Nesta sau 
disprețul vag de pe chipul lui Mor, dar nu mi-a ieşit niciuna din două. 

Îi cunoşteam toanele, temperamentul. 

Aici era Marele Lord care sfâşiase creaturile naga; aici era Marele 
Lord care o împunsese pe Amarantha cu sabia lui Lucien și îi sfâ- 
şiase gâtul cu dinții. 

Toate acestea se oglindeau în ochii verzi când se uită atent la mine, 
la Rhys. Dinţii lui Tamlin erau albi precum oasele ciugulite de corbi 
când zâmbi larg. 

Thesan se ridică de pe scaun, căpitanul său rămânând aşezat 
lângă el, deşi cu mâna pe sabie. 

- Nu te aşteptam, Tamlin! Thesan gesticulă cu o mână subţire 
spre însoțitorii slugarnici. Aduceţi-i un scaun Marelui Lord! 

Tamlin nu-și luă privirea de la mine. De la noi. 

Zâmbetul îi mai pieri, fiind totuşi cumva mai neliniștitor şi 
mai urât. 

Era îmbrăcat cu obișnuita sa tunică verde — fără coroană sau po- 
doabe. Nici urmă de altă centură în locul celei pe care i-o furasem. 

Beron spuse tărăgănat: 

- Tamlin, admit că sunt surprins să te văd aici. Tamlin continua 
să se concentreze asupra mea şi a fiecărei respirații. Zvonurile spun 
că acum eşti loial altcuiva. 

Tamlin îşi mută privirea, dar în jos. Spre inelul de pe degetul meu. 
Spre tatuajul care îmi împodobea mâna dreaptă, coborând sub mâ- 
neca strălucitoare de un albastru-deschis a rochiei mele. Apoi, mai 
sus, direct la coroana pe care mi-o alesesem singură. 

Nu ştiam ce să spun. Ce să fac cu trupul meu; cum să respir. 

Fără măști, fără minciuni, fără înşelătorii. Adevărul era acum 
gol, în faţa lui. Ce făcusem de furie, minciunile pe care i le spuse- 
sem. Tărâmul şi oamenii care, din cauza mea, deveniseră vulnera- 
bili în fața Hybernului. Iar acum, că mă întorsesem la familia mea, 
la partenerul meu... 

Furia mea topită se răcise în ceva ascuţit şi fragil. 

Însoţitorii aduseră un scaun, punându-l între unul dintre fiii lui 
Beron şi anturajul lui Helion. Niciunul nu păru încântat de asta, deşi 
nu fură destul de proşti să se ferească în timp ce Tamlin se aşeză. 

El nu spuse nimic. Niciun cuvânt. 

Helion flutură o mână acoperită cu cicatrice. 

- Să continuăm, așadar! 

Thesan își drese vocea. Nimeni nu se uită spre el. 

Nu când Tamlin studie mâna pe care Rhys şi-o sprijinise de ge- 
nunchiul meu strălucitor. 

Practic, sila din ochii lui Tamlin clocotea. 

Nimeni, nici măcar Amarantha nu se uitase vreodată la mine cu 
o asemenea ură. 

Nu, Amarantha nu mă cunoscuse cu adevărat - ura ei fusese 
superficială, născută dintr-un trecut personal care otrăvea totul. 
Însă Tamlin... Tamlin mă cunoștea. Acum mă ura pe deplin. 


Regatul aripilor şi al pieirii 469 


El deschise gura, iar eu m-am pregătit. 

- S-ar părea că trebuie să vă felicit. 

Cuvintele erau monotone şi totuşi tăioase, ca ghearele ascunse 
acum sub pielea sa aurie. 

Nu am spus nimic. 

Rhys se uită pur şi simplu în ochii lui Tamlin. Avea un chip de 
gheață, dincolo de care clocotea şi se zvârcolea, prin legătura dintre 
noi, o furie devastatoare. 

Dar partenerul meu se adresă lui Thesan, care se aşezase pe 
scaunul său şi părea departe de a fi relaxat: 

- Putem discuta problema mai târziu. 

Tamlin spuse calm: 

- Nu vă opriţi din cauza mea. 

Lumina din ochii lui Rhysand se stinse, ca şi când o mână întu- 
necată ar fi şters stelele. Dar el se rezemă de spătar, retrăgându-şi 
mâna de pe genunchiul meu, ca să contureze lent, cercuri pe braţul 
de lemn al scaunului său. 

- Nu mă interesează să îmi discut planurile cu inamicii. 

Helion, din partea cealaltă a bazinului, rânji ca un leu. 

- Nu, spuse Tamlin la fel de calm, treaba ta este doar să le strici. 

Toate gândurile şi sunetele îmi ieşiră din minte. 

Cassian, Azriel şi Mor erau nemișcați ca moartea, furia lor ema- 
nând din ei în valuri tăcute. Dar Tamlin nu lăsă să se înțeleagă dacă 
observa sau dacă îi păsa că trei dintre cele mai periculoase persoane 
din această cameră se gândeau să îl ucidă. 

Rhys ridică din umeri, schițând un zâmbet. 

- Mi se pare o alternativă mult mai puţin distructivă decât 
războiul. 

- Şi totuşi iată-te, deoarece chiar tu l-ai început. 

Clipitul lui Rhysand fu singurul semn al confuziei lui. 

O gheară ieşi din montul lui Tamlin. 

Kallias se încordă, o mână alunecându-i spre cotiera scaunului 
lui Viviane ca şi când s-ar fi aruncat în fața lui. Dar Tamlin nu făcu 
decât să-şi treacă uşor gheara pe braţul sculptat al scaunului său, 
aşa cum o făcuse odată pe pielea mea. El zâmbi ca şi când ar fi ştiut 
exact la ce m-ar fi făcut gestul să mă gândesc, dar îi spuse parte- 
nerului meu: 

- Dacă nu mi-ai fi furat mireasa în toiul nopții, Rhysand, nu aş 
fi fost forțat să iau măsuri atât de drastice ca să o aduc înapoi. 

- Soarele strălucea când te-am părăsit, Tamlin! am spus eu încet. 

Ochii verzi se îndreptară spre mine, lucioşi şi străini. El pufni 
uşor, apoi își îndepărtă din nou privirea. 

Mă ignora. 

- De ce ești aici, Tamlin? întrebă Kallias. 

Gheara lui Tamlin intră adânc în lemn, chiar dacă vocea îi ră- 
mase calmă. Nu mă îndoiam că şi gestul acela era pentru mine. 

- Am schimbat accesul în teritoriile mele ca să o recapăt pe fe- 
meia pe care o iubesc de la un sadic ce se joacă cu minţile tuturor ca 
şi când ar fi jucării. Am vrut să lupt cu Hybernul — să găsesc o cale să 
evit târgul pe care l-am făcut cu regele imediat ce ea s-ar fi întors. 
Doar că Rhysand şi clica lui au transformat-o într-unul de-ai lor. lar 
ea s-a bucurat să îmi deschidă teritoriul pentru ca Hybernul să-l 
invadeze. Toate din cauza unei dușmănii neînsemnate - a ei sau a... 
săpânului ei. 

- Nu ai dreptul să rescrii povestea, am şoptit eu. Nu ai dreptul să 
manipulezi situaţia în avantajul tău. 

Tamlin îşi înclină capul spre Rhys. 

- Când i-o tragi, ai sesizat sunetul slab pe care-l scoate chiar 
înainte să aibă orgasm? 

Căldura îmi înroşi obrajii. Asta nu era o luptă deschisă, ci o dis- 
trugere atentă şi constantă a demnităţii şi credibilităţii mele. Beron 
radia încântat, în timp ce Eris supraveghea atent. 

Rhys întoarse capul spre mine, măsurându-mă din cap până-n 
picioare. Apoi îl privi din nou pe Tamlin ca o furtună pe cale să se 
dezlănțuie. 

Azriel spuse, cu o voce mai rece ca moartea: 

- Fii atent cum vorbeşti despre Marea mea Doamnă! 

Surpriza licări în ochii lui Tamlin și apoi dispăru. Dispăru, 
înghițită de furia pură când îşi dădu seama la ce servea tatuajul de 
pe mâna mea. 

- Nu a fost suficient să-mi fii alături, nu-i aşa? Un zâmbet urât îi 
strâmbă buzele. Cândva, m-ai întrebat dacă vei fi Marea mea 
Doamnă, iar când te-am refuzat... El râse încet. Poate că te-am subes- 
timat. De ce să serveşti în regatul meu, când poți conduce în al lui? 

Tamlin se întoarse în sfârşit spre ceilalți Mari Lorzi adunaţi îm- 
preună cu tot alaiul lor. 

- Ei spun poveşti despre apărarea ținutului nostru şi despre 
pace. Şi totuşi, ea a venit pe tărâmurile mele şi le-a expus complet 
Hybernului. Ea mi-a luat Marea Preoteasă şi i-a distrus mintea, 
după ce i-a rupt oasele de ciudă. Iar dacă vă întrebaţi ce s-a întâm- 
plat cu fată umană care s-a dus la Poalele Muntelui ca să ne salveze... 
Uitaţi-vă la masculul de lângă ea! Gândiţi-vă la ce are de câştigat - 
la ce au ei de câştigat din acest război sau din lipsa lui. Vom lupta cu 
Hybernul doar ca să ne trezim cu un Rege şi o Regină a Prythianului? 
Ea şi-a dovedit ambiția şi ați văzut cum el a fost mai mult decât 
bucuros să o servească pe Amarantha, ca să scape nevătămat. 

Am făcut un efort să nu mârâi, să nu apuc braţele scaunului şi să 
urlu la el. 

Rhys râse malefic. 

- Bine jucat, Tamlin! Înveţi repede! 

Mânia îi contorsionă chipul lui Tamlin din cauza tonului supe- 
rior, dar el se întoarse spre Kallias. 

- M-aţi întrebat de ce sunt aici? Aș putea să vă întreb acelaşi lu- 
cru. El făcu semn din bărbie spre Marele Lord al Iernii, spre Viviane 

şi alți câtiva membri ai suitei lor care rămăseseră tăcuți. Vreți să-mi 
spuneți că, după ce s-a întâmplat la Poalele Muntelui, suportați să 
lucraţi cu el? 

Cu un deget, arătă spre Rhysand. 

Am vrut să-i rup degetul şi să i-l dau de mâncare lui Middergard 
Wyrm. 

Strălucirea argintie a lui Kallias se întunecă. 

Chiar şi Viviane păru să se întunece. 

- Am venit aici pentru că vrem să decidem singuri asta. 

Mor se holba întrebătoare şi tăcută la prietena ei. Viviane, pen- 
tru prima dată de când sosisem, nu se uită spre ea, ci doar la parte- 
nerul ei. 

Rhys le spuse încet, tuturor: 

- Nu am fost deloc implicat în asta. 

Ochii lui Kallias se aprinseră ca o flacără albastră. 

— Ai stat lângă tronul ei când s-a dat ordinul. 

Am urmărit, cu stomacul întors pe dos, cum pielea aurie a lui 
Rhys se albi. 

- Am încercat să o opresc. 

- Spune-le asta părinţilor celor douăzeci şi patru de copii pe care 
i-a măcelărit, zise Kallias. Spune-le că ai încercat. 

Uitasem. Uitasem de partea aceea josnică a trecutului Amaranthei. 
Se întâmplase când eram încă în Regatul Primăverii - unul dintre 
contactele lui Lucien din Regatul Iernii reuşise să trimită pe furiş 
un raport. Despre douăzeci şi patru de copii ucişi de „năpastă“. De 
Amarantha. 

Rhys își încordă buzele. 

- Nu trece nicio zi în care să nu-mi aduc aminte de asta, le spuse 
lui Kallias, lui Viviane şi însoţitorilor lor. Nici măcar o zi. 

Nu ştiusem. 

Cândva, în urmă cu multe luni, îmi spusese că erau amintiri pe care 
nu putea să le împărtășească — nici măcar cu mine. Presupusesem 

că asta avea legătură cu ceea ce îi făcuse Amarantha, nu... și cu ce 
fusese forțat să urmărească, să îndure, legat și prins. 

Şi să rămână alături de Amarantha, în timp ce ea ordona uci- 
derea acelor copii... 

- Faptul că îți aminteşti, spuse Kallias, nu îi aduce înapoi, nu-i așa? 

- Nu, zise clar Rhys. Nu îi aduce. Iar acum lupt ca să mă asigur 
Că așa ceva nu se va mai întâmpla niciodată. 

Viviane se uită când la soțul ei, când la Rhys. 

- Nu am fost de faţă la Poalele Muntelui. Dar aș vrea să aud, 
Mare Lord, cum ai încercat să o opreşti. 

Durerea îi încordă fața. Nici ea nu reuşise să prevină oroarea cât 
îşi păzise mica bucată de teritoriu. 

Rhys nu spuse nimic. 

Beron pufni. 

- În sfârșit, ai rămas fără cuvinte, Rhysand? 

Am pus o mână pe braţul lui Rhys. Nu mă îndoiam că Tamlin 
observă, dar nu îmi mai păsa. I-am spus partenerului meu, fără să 
mă deranjez să vorbesc încet: 

- Te cred. 

- Spune numele femeii care i-a zis Amaranthei numele unei alte 
fete nevinovate, ca să o ucidă şi pe ea, în loc să-şi rostească numele, 
replică Beron. 

Am blocat cuvintele şi amintirea lui Clare. 

Rhys înghiţi în sec și eu l-am strâns mai puternic de braţ. 

Vocea îi era răguşită când îi spuse lui Kallias: 

- Când oamenii tăi s-au răsculat... 

Ei o făcuseră, mi-am amintit. Regatul Iernii se răsculase împo- 
triva Amaranthei. Iar copiii... acela fusese răspunsul Amaranthei. 
Pedeapsa ei pentru neascultare. 

- Ea a fost furioasă. A vrut să vă ucidă, Kallias. 

Viviane se albi la faţă. 

- Eu... am convins-o că nu i-ar fi folosit la nimic, continuă Rhys. 

- Cine ştia că un penis ar putea fi atât de convingător?! întrebă 
Beron. 

- Tată, spuse Eris în al cărui glas se simțea un avertisment. 

Cassian, Azriel, Mor şi cu mine ne-am fixat privirile asupra lui 
Beron. Niciunul dintre noi nu zâmbea. 

Poate că Fris avea să devină Mare Lord mai curând decât plănuia. 

Dar Rhys continuă să-i spună lui Kallias: 

- Ea a renunțat la ideea de a te ucide. Rebelii tăi erau morți - am 
convins-o că asta era suficient. Credeam că povestea ajunsese la 
final. Respirația i se poticni un pic. Am aflat doar odată cu tine. 
Cred că a perceput faptul că te-am apărat ca pe un semn de aver- 
tizare — nu mi-a spus nimic. Şi m-a ținut... închis. Am încercat să 
intru în minţile soldaţilor pe care i-a trimis, dar constrângerea ei 
asupra puterii mele a fost prea puternică încât să îi rețin şi zarurile 
erau deja aruncate. Ea... a trimis un daemati cu ei. Ca să... 

EI ezită. Minţile copiilor fuseseră distruse. 

- Cred că a vrut să te facă să ai îndoieli în privința mea. Ca să ne 
împiedice să ne aliem vreodată împotriva ei. 

Ce trebuie să fi văzut în mințile soldaţilor... 

- Unde te-a ţinut închis? 

Întrebarea veni din partea lui Viviene, care se cuprinse cu braţele. 

Nu eram pe deplin pregătită pentru asta când Rhys spuse: 

- În dormitorul ei. 

Prietenii mei nu își ascunseră furia şi suferința față de detaliile 
pe care nu le spusese nici măcar lor. 

- Poveşti şi vorbe, zise Tamlin, întinzându-se pe scaun. Ai vreo 
dovadă? 

- Dovada... mârâi Cassian, ridicându-se pe jumătate de pe scaun, 
aripile începând să i se înfoaie. 

- Nu, interveni Rhys în timp ce Mor îl blocă pe Cassian cu un 
braţ, forțându-l să se așeze. Jur pe viața partenerei mele! îi mai 
spuse el lui Kallias. 

În cele din urmă, îmi acoperi mâna cu a lui. 

Pentru prima dată de când îl cunoşteam, pielea lui Rhys era 
lipicioasă. 

M-am întins prin legătură, tocmai când Rhys se uită în ochii lui 
Kallias. Nu aveam cuvinte. Eram doar eu cu sufletul meu, când 
m-am lipit de scuturile lui înalte din diamant negru. 

El ştiuse ce l-ar fi costat venirea aici şi prezentarea noastră așa 
cum eram. Ce ar fi trebuit să dezvăluie în afară de aripile pe care le 
prețuia atât de mult. 

Tamlin îşi dădu ochii peste cap. M-am străduit din răsputeri să 
nu îl atac şi să nu îi scot ochii. 

Dar orice ar fi citit Kallias pe chipul lui Rhys şi în cuvintele lui... 
Îl ţintui pe Tamlin cu o privire dură şi îl întrebă din nou: 

- De ce ai venit aici, Tamlin? 

Lui Tamlin îi zvâcni un muşchi al maxilarului. 

- Am venit să vă ajut să luptaţi împotriva Hybernului. 

- Pe naiba! mormăi Cassian. 

Tamlin se încruntă la el. Cassian, strângându-şi frumos aripile 
când se rezemă din nou pe scaun, îi rânji strâmb. 

- Să ne ierţi, dacă ne îndoim şi ezităm să ne împărtăşim planu- 
rile, interveni Thesan elegant. 

- Chiar dacă am informații despre mișcările Hybernului? 

Linişte. Tarquin, de partea cealaltă a bazinului, urmărea şi as- 
culta - ori pentru că era cel mai tânăr dintre ei, ori poate că ştia că 
avea un avantaj dacă ne lăsa să ne luptăm între noi. 

Tamlin îmi zâmbi. 

- De ce crezi că i-am invitat la mine acasă? Pe teritoriul meu? 

El mârâi încet, iar eu l-am simţit pe Rhys încordându-se când 
Tamlin îmi spuse: 

- Cândva, ţi-am spus că voi lupta împotriva tiraniei, împotriva 
unui astfel de rău. Credeai că doar tu ai reuşit să mă împiedici? 
Dinţii îi erau de un alb strălucitor. Ţi-a fost atât de ușor să-mi spui 

că sunt un monstru, în ciuda tuturor lucrurilor pe care le-am făcut 
pentru tine şi familia ta. El rânji disprețuitor spre Nesta, care se în- 
crunta dezgustată. Totuşi, după ce ai văzut tot ce a făcut el la Poalele 
Muntelui, ţi-ai desfăcut picioarele în fața lui. Presupun că vă potri- 
viți. S-a prostituat pentru Amarantha zeci de ani. De ce să nu fii tu 
curva lui, în schimb? 

- Ai grijă cum vorbeşti! izbucni Mor. 

Mie îmi era greu să înghit... să respir. 

Tamlin o ignoră complet şi flutură o mână spre aripile lui Rhysand. 

- Uneori uit cine eşti. Acum v-aţi scos măștile sau este un alt 
şiretlic? 

- Începi să devii obositor, Tamlin! spuse Helion, sprijinindu-şi 
capul într-o mână. Ceartă-te în altă parte şi lasă-ne pe noi să dis- 
cutăm despre Război! 

- V-aţi bucura cu toții de Război, având în vedere cât de bine 
v-aţi descurcat în ultimul! 

- Nimeni nu spune că Războiul nu poate fi şi profitabil, replică 
Helion. 

Lui Tamlin i se ridică uşor buza când mârâitul său rezervat mă 
făcu să mă întreb dacă se dusese la Helion ca să-mi distrugă înţele- 
gerea cu Rhys şi dacă Helion refuzase. 

- Destul! spuse Kallias. Avem părerile noastre despre cum ar 
trebui să ne ocupăm de conflictul cu Hybernul. Privirea de gheață 
deveni severă când el se uită din nou la Tamlin. Eşti aici ca aliat al 
Hybernului sau al Prythianului? 

Expresia zeflemitoare se transformă într-una hotărâtă. 

- Sunt împotriva Hybernului. 

- Dovedeşte-o! îl îndemnă Helion. 

Tamlin ridică mâna şi un teanc de hârtii apăru pe mica masă de 
lângă scaunul său. 

- Tabele cu armate, muniții, depozite de otravă... Informaţii 
adunate cu atenţie în ultimele luni. 

Toate acestea îmi erau adresate, pentru că refuzam să îmi plec 
capul. Din cauză că stăteam atât de dreaptă, simţeam dureri de am- 
bele părţi ale coloanei vertebrale. 

- Pe cât de nobil pare, continuă Helion, cine poate spune că in- 
formaţiile sunt corecte sau că nu eşti agentul Hybernului şi că nu 
încerci să ne păcăleşti? 

- Cine poate să garanteze că Rhysand şi acoliții lui nu sunt 
agenţii Hybernului şi că toate astea nu sunt decât un şiretlic pentru 
a te face să cedezi fără să îți dai seama? 

- Doar nu vorbeşti serios, şopti Nesta. Mor îi aruncă surorii mele 
o privire ca şi când ar fi asigurat-o că el era serios. 

- Dacă trebuie să ne aliem împotriva Hybernului, te descurci de 
minune să ne convingi să nu ne aliem, Tamlin, zise Thesan. 

- Eu doar vă avertizez că ei ar putea să pretindă că sunt sinceri 
şi prietenoși, dar asta nu schimbă faptul că el i-a încălzit patul 
Amaranthei timp de cincizeci de ani şi că a lucrat împotriva ei doar 
când lucrurile păreau să se schimbe. Vă avertizez că în timp ce pre- 
tinde că propriul oraş i-a fost atacat de Hybern, ei au scăpat remar- 
cabil de bine - ca şi când ar fi anticipat atacul. Să nu credeți că nu ar 
sacrifica nişte clădiri şi spiriduşși de rang inferior ca să vă atragă în- 
tr-o alianţă, ca să vă facă să credeţi că aveţi un dușman comun. De 
ce doar Regatul Nopţii a dat de ştire despre atacul asupra Adriatei şi 
de ce au fost singurii care au sosit la timp ca să o facă pe salvatorii? 

- Ei au primit vestea, interveni Varian calm, deoarece eu i-am 
avertizat. 

Surprins, Tarquin întoarse capul spre vărul său, cu sprâncenele 
ridicate. 

- Poate că şi tu lucrezi cu ei, îi spuse Tamlin Prințului Adriatei. 
La urma urmei, eşti următorul la tron. 

- Eşti nebun, i-am şoptit lui Tamlin când Varian își dezgoli dinţii. 
Tu auzi ce spui? Am arătat spre Nesta. Hybernul le-a transformat pe 
surorile mele în Fae după ce căţeaua ta de preoteasă le-a vândut! 

- Poate că Rhysand îi controla deja mintea lui Ianthe. Şi ce trage- 
die este să rămână tinere şi frumoase? Eşti o actriță bună - sunt 
sigur că e o trăsătură de familie. 

Nesta râse încet. 

- Dacă vrei să dai vina pe cineva pentru toate astea, îi spuse ea 
lui Tamlin, poate că ar trebui să te uiţi mai întâi în oglindă. 

Tamlin mârâi la ea. 

- Ai grijă! mârâi şi Cassian la rândul său. 

Tamlin se uită între sora mea și Cassian, privirea zăbovindu-i 
asupra aripilor lui Cassian, strânse la spate, şi pufni. 

- Se pare că şi alte preferinţe sunt trăsături ale familiei Archeron. 

Puterea mea începu să vuiască - era un monstru ce se ridica, 
trezindu-se. 

- Ce vrei? i-am spus eu printre dinţi. O scuză? Să mă târăsc 
înapoi în patul tău şi să pretind că sunt o soție drăguță? 

- De ce aş vrea înapoi o stricată? 

Obrajii mi se încălziră. 

- În clipa în care l-ai lăsat să ţi-o tragă ca un... mârâi Tamlin. 

O clipă, scuipă cuvintele pe unde colții i se alungiră. 

Şi apoi se opriră. 

Tamlin încetă pur şi simplu să mai emită sunete. Închise gura, o 
deschise... încercă din nou. 

Nu se auzi niciun sunet, nici măcar un mârâit. 

Rhysand nu zâmbi şi nu afişă niciun licăr de amuzament batjo- 
coritor când își rezemă capul de spătarul scaunului. 

- Expresia unui peşte cu gura deschisă te prinde bine, Tamlin. 

Ceilalţi, care urmăriseră totul cu dispreț, amuzament şi plictis, 
se întoarseră acum spre partenerul meu cu o urmă de frică în pri- 
vire când îşi dădură seama cine şi ce se afla mai exact printre ei. 

Erau şi nu erau frați. Tamlin era un Mare Lord, la fel de puternic 
precum oricare dintre ei. 

Cu excepția celui de lângă mine. Rhys era atât de diferit de ei, tot 
aşa cum erau oamenii de Fae. 

Uneori, ei uitau cât de adânc era puţul puterii și ce fel de putere 
avea Rhys. 

Dar când Rhysand îl lăsă pe Tamlin fără voce, își aduseră aminte. 


CAPITOLUL 


4S 


Numai prietenii mei nu părură surprinşi. 

Ochii lui Tamlin erau o flacără verde, lumina aurie licărind în 
jurul său când magia lui căută să scape de sub controlul lui Rhysand. 
Când el încercă de nenumărate ori să vorbească. 

- Dacă vrei o dovadă că nu complotăm cu Hybernul, gândeşte-te 
la faptul că ar fi mai rapid să intru în mințile voastre şi să vă oblig să 
faceţi ce vreau eu. 

Doar Beron fu destul de prost, încât să se arate sfidător. Eris 
doar îşi înclina corpul pe scaun, blocând calea spre mama lui. 

- Şi totuşi, iată-mă! continuă Rhysand, fără să se catadicsească 
să îi arunce o privire lui Beron. lată-ne pe toți! 

Linişte absolută. 

Apoi, Tarquin, tăcut şi atent, îşi drese vocea. 

Am așteptat lovitura care ne-ar fi condamnat cu siguranță. Noi 
eram hoţii — îl înşelaserăm, veniserăm în casa lui în pace şi furase- 
răm de la el; noi intraserăm în minţile lor, să ne asigurăm reuşita. 

Tarquin ne spuse mie şi lui Rhysand: 

- În ciuda avertismentului nesancţionat al lui Varian... El se 
încruntă la vărul său, care nici măcar nu părea să regrete. Aţi fost sin- 
gurii care au venit să ne ajute. Singurii. Şi totuşi, nu aţi cerut nimic în 
schimb. De ce? 

Rhys întrebă un pic răgușit: 

- Nu asta fac prietenii? 

O propunere subtilă și tăcută. 

Tarquin îl studie. Apoi se uită la mine şi la ceilalți. 

- Anulez rubinele de sânge. Să nu ne mai fim datori unii altora. 

- Nu te aştepta ca Amren să-l returneze pe al ei, mormăi Cassian. 
S-a ataşat de el. 

Aş fi putut jura că Varian schiță un zâmbet. 

Dar Rhys se întoarse cu fața spre Tamlin, a cărui gură rămase 
închisă. Ochii îi erau încă vineții. Iar partenerul meu îi spuse: 

- Cred că vei lupta pentru Prythian. 

Kallias nu părea prea convins. Nici Helion. 

Rhys îşi retrase vraja care îi sugruma vocea lui Tamlin. Mi-am 
dat seama doar din cauza mârâitului slab pe care îl scoase, fără să 
mai încerce să atace sau să vorbească. 

- Vine Războiul, declară Rhysand. Nu mă interesează să-mi risi- 
pesc energia certându-ne între noi. 

Era bărbatul - masculul cel înțelept. Reţinerea lui, alegerea cuvin- 
telor... Toate înfățișau un portret atent al rațiunii şi al puterii. Dar 
Rhysand... Ştiam că vorbea serios. Chiar dacă Tamlin fusese impli- 
cat în uciderea familiei lui, chiar dacă el îşi jucase rolul în Hybern... 
Pentru patria noastră, pentru Prythian, avea să treacă peste astea. 
Era un sacrificiu care nu ar fi rănit pe nimeni în afară de el. 

Dar Beron spuse: 

- Poate că eşti înclinat să-l crezi, Rhysand, dar în calitate de per- 
soană care împarte una dintre graniţe cu regatul lui, nu sunt atât de 
uşor de convins. El se uită crispat. Poate că fiul meu neascultător 
poate lămuri lucrurile. Unde este, mă rog? 

Până şi Tamlin se uită spre noi... spre mine. 

- Ajută la păzirea oraşului nostru, fu tot ce am spus şi nu era 
tocmai o minciună. 

Eris pufni şi o studie pe Nesta, care îl fixă cu o privire dură. 

- Păcat că nu aţi adus-o pe cealaltă soră! Am auzit că partenera 
fratelui mai mic este o frumuseţe. 

Dacă ştiau că Elain era partenera lui Lucien... Acum exista o altă 
cale, mi-am dat îngrozită seama. O altă cale de a-l ataca pe fratele 
mai mic pe care îl urau atât de mult şi atât de nejustificat. Târgul lui 
Eris cu noi nu inclusese protecţia lui Lucien. Gura mi se uscă. 

- Ce-ţi mai place să te auzi vorbind, Eris! replică lin Mor. Este 
bine de ştiut că unele lucruri nu se schimbă de-a lungul secolelor! 

Cuvintele îl făcură pe Eris să zâmbească, joaca lor prudentă cum 
că nu se văzuseră de mulți ani. 

- Este bine de ştiut că, după cinci sute de ani, tot te mai îmbraci ca 
o curvă. 

Într-o clipă, Azriel stătea jos. 

În următoarea, trecuse prin scutul lui Eris cu o flacără de lumină 
albastră şi îl aruncase în spate, lemnul spulberându-se sub ei. 

- Rahat! spuse Cassian şi ajunse imediat acolo... dar întâlni un 
zid albastru. 

Azriel se închisese cu el înăuntru şi, când îl apucă pe Eris de gât 
cu mâinile pline de cicatrice, Rhys spuse: 

- Destul! 

Azriel îl strânse, Eris zbătându-se sub el. Nu era o luptă fizică — 
fusese interzisă, dar Azriel, cu puterea pe care i-o dădeau umbrele... 

- Ajunge, Azriel! ordonă Rhys. Poate că umbrele care alunecau 
şi se răsuceau în jurul Îmblânzitorului Umbrelor îl ascundeau de 
furia magiei de legare. Ceilalți nu interveniră, ca şi când s-ar fi în- 
trebat același lucru. 

Azriel îşi lăsă genunchiul - cu toată greutatea — în stomacul lui 
Eris. El nu scoase nicio vorbă când îl lăsă pe Eris fără aer. Flăcările 
lui Beron loviră scutul albastru de nenumărate ori, dar focul ricoşă 
şi sfârâi pe apă, iar cele rămase fură sfâşiate de umbre. 

- Cheamă-ţi liliacul imens! îi ordonă Beron lui Rhys. 

Rhys se bucura de situaţie, cu sau fără înţelegerea cu Eris - ar fi 
putut să-i pună capăt în câteva secunde. El îmi aruncă o privire ca 
şi când mi-ar fi spus asta şi ca să mă invite. 

M-am ridicat în picioare cu genunchii surprinzător de fermi. 

I-am simțit pe toți încordaţi; am simţit privirea lui Tamlin ca pe 
un fier înroşit când m-am îndreptat spre Îmblânzitorul Umbrelor, 
rochia mea strălucitoare foşnind pe podeaua din spatele meu; când 
am atins cu o mână tatuată curbura scutului dur şi aproape invizibil, 
am spus: 

— Haide, Azriel! 

Azriel se opri. 

Eris gâfâi când mâinile cicatrizate se relaxară şi Azriel îşi întoarse 
capul spre mine... furia rece de pe chipul său ţintuindu-mă pe loc. 

Dar, dincolo de ea, aproape că am văzut imaginile care îl bântu- 
iau: mâna pe care Mor i-o respinsese, suspinele şi chipul aiurit când 
țipase la Rhys. 

Iar acum, în spatele nostru, Mor tremura pe scaun. Era palidă şi 
tremura. 

Eu i-am oferit o mâna lui Azriel. 

- Haide să stai lângă mine! 

Nesta se mutase deja pe scaunul ei, iar lângă mine apăru un 
scaun liber. 

Nu mi-am lăsat mâna să-mi tremure cât am ţinut-o întinsă şi am 
aşteptat. 

Azriel își îndreptă privirea spre Eris, fiul Marelui Lord care gå- 
fâia sub el, iar Îmblânzitorul Umbrelor se aplecă să-i şoptească la 
ureche ceva care îl făcu pe Eris să devină şi mai palid. 

Dar scutul cobori şi umbrele dispărură în lumina soarelui. 

Beron lovi doar ca focul său să ricoşeze din bariera mea dură. 
Mi-am ridicat privirea spre Marele Lord al Toamnei. 

- Asta a fost a doua oară când v-am salvat pielea. Credeam că 
v-aţi săturat să fiți umiliți. 

Helion râse, dar eu mi-am îndreptat din nou atenţia către Azriel, 
care mă apucă de mâna întinsă şi se ridică. I-am simţit asprimea 
cicatricelor pe degete, dar pielea lui era ca gheaţa pură. 

Mor deschise gura ca să-i spună ceva lui Azriel, dar Cassian îi atinse 
genunchiul gol şi scutură din cap. L-am condus pe Îmblânzitorul Um- 
brelor spre scaunul liber de lângă mine şi apoi m-am dus singură la 
masă ca să-i torn un pahar cu vin. 

Nimeni nu vorbi înainte să i-l ofer şi să mă așez. 

- Ei sunt familia mea, le-am spus celor de față, vădit mirați că îl 
servisem. 

Tamlin doar scutură dezgustat din cap şi, într-un final, îşi retrase 
ghearele. Dar i-am întâlnit privirea înfuriată a lui Eris, vocea fiin- 
du-mi la fel de rece precum chipul lui Azriel când am spus: 

- Nu-mi pasă dacă suntem aliaţi în Războiul acesta. Dacă îmi 
mai insulți prietena, nu îl voi mai opri data viitoare! 

Doar Eris ştia cât de departe ar fi mers alianța și ce informaţii ar 
fi putut condamna întâlnirea asta dacă vreuna dintre părţi le-ar fi 
dezvăluit. Informaţii care i-ar fi putut aduce moartea de mâna 
tatălui său. 

Mor continua să se holbeze la Azriel, în timp ce acesta refuza să 
se uite la ea şi să facă altceva în afară de a-i arunca lui Eris acea pri- 
vire ucigătoare. 

Eris, în mod înțelept, îşi feri privirea şi spuse: 

- Scuze, Morrigan! 

Tatăl lui rămase chiar uimit auzind cuvintele. Dar ceva asemă- 
nător aprobării străluci pe chipul mamei sale când fiul ei cel mare se 
aşeză din nou. 

Thesan îşi masă tâmplele. 

- Asta nu prevesteşte nimic bun. 

Dar Helion rânji la suita lui, sprijinindu-și un picior peste celă- 
lalt şi expunându-şi coapsele puternice şi lucioase. 

- Se pare că îmi datoraţi zece mărci de aur. 

Părea că nu eram singurii care făcuseră pariuri, chiar dacă nimeni 
din anturajul lui Helion nu-i răspunse zâmbetului său batjocoritor. 

Helion flutură o mână, iar teancul de hârtii întocmite de Tamlin 
zbură spre el pe un vânt-fantomă. Cu un pocnet de degete - pătate 
de cicatricele cauzate de mânuirea sabiei — alte teancuri apărură în 
fața fiecărui scaun din cameră, inclusiv al meu. 

- Copii, spuse el fără să-și ridice privirea în timp ce frunzări 
documentele. 

Era un truc util pentru un mascul a cărui comoară nu era aurul, 
ci cunoaşterea. 

Nimeni nu făcu nicio mișcare ca să atingă paginile din fața 
noastră. 

Helion țâţâi. 

- Dacă toate astea sunt adevărate, anunţă el, iar Tamlin mârâi la 
tonul arogant, atunci sugerez două lucruri: în primul rând, distru- 
gerea depozitelor secrete de otravă ale Hybernului. Nu vom rezista 
mult timp dacă le-au transformat în atât de multe arme ușor adap- 
tabile. Merită riscul de a le distruge. 

Kalias ridică o sprânceană. 

- Cum sugerezi să o facem? 

- Ne vom ocupa noi de asta, se oferi Tarquin. Varian dădu apro- 
bator din cap. Le suntem datori pentru Adriata. 

- Nu este nevoie, zise Thesan. 

Cu toții ne-am uitat la el. Chiar şi Tamlin. Marele Lord al 
Dimineţii își împreună mâinile în poală. 

- Un maestru arămar de-al meu aşteaptă de câteva ore. Aş vrea 
ca ea să ni se alăture acum. 

Înainte ca vreunul dintre noi să poată răspunde, o femelă Mare 
Spiriduş apăru la marginea cercului nostru şi făcu atât de rapid o 
plecăciune, că abia i-am putut zări pielea măslinie şi părul negru, 
lung şi mătăsos. Purta haine asemănătoare cu cele ale lui Thesan, 
mânecile îi fuseseră suflecate până la antebraţe, iar tunica desche- 
iată la piept. Iar mâna ei... 

Am presupus cine era înainte să se ridice. Mâna ei dreaptă era din 
aur solid, mecanică. Aşa cum era ochiul lui Lucien. Țăcănea şi zbâr- 
nâia, atrăgând privirea tuturor nemuritorilor din cameră când se în- 
toarse spre Marele ei Lord. Thesan o întâmpină zâmbind cu căldură. 

Dar chipul ei... M-am întrebat dacă Amren îşi modelase trăsă- 
turile după cineva asemănător când îşi asumase trupul de Fae: bărbia 
ascuţită, obrajii rotunzi şi ochii oblici şi uluitori. Dar în timp ce ai lui 
Amren aveau acea culoare argintie nefirească, ai femelei erau negri 
ca onixul. Şi conştienţi... pe deplin conştienţi că ne uitam uimiți la 
mâna ei în momentul sosirii acesteia - când i se adresă lui Thesan: 

- Stăpâne! 

Thesan gesticulă spre femela care stătea mândră în fața grupului. 

- Nuan este cel mai priceput meşteşugar al meu. 

Rhys se rezemă de spătar, ridicând din sprâncene în semn de 
recunoaştere a numelui şi făcu semn din bărbie spre Beron şi Eris. 

- S-ar putea să o cunoşti drept cea care i-a oferit fiului tău neas- 
cultător, cum îi spui tu, abilitatea de a-şi folosi ochiul stâng după ce 
Amarantha i l-a scos. 

Nuan dădu o dată din cap în semn de confirmare, strângând din 
buze când se uită la familia lui Lucien. Nici măcar nu se întoarse 
spre Tamlin, iar el cu siguranţă nu se deranjă să o recunoască, indi- 
ferent de trecutul dintre ei, de prietenul lor comun. 

- Şi ce legătură are asta cu otrava? întrebă Helion. 

Iubitul lui Thesan clocoti la tonul Marelui Lord al Zilei, dar o 
privire din partea lui Thesan îl făcu pe mascul să se relaxeze. 

Nuan se întoarse, părul negru alunecându-i peste un umăr când 
îl studie pe Helion şi nu păru impresionată. 

- Deoarece am găsit o soluţie pentru asta. 

Thesan flutură o mână. 

- Am auzit zvonuri despre folosirea otrăvii în război, cum că ar 
fi fost folosită în atacul asupra oraşului tău, Rhysand! M-am gândit 
să studiez problema înainte să devină o slăbiciune fatală pentru noi 

toți. El dădu din cap spre Nuan. În afară de măiestria ei neîntrecută, 
este o alchimistă pricepută. 

Nuan îşi încrucişă braţele, soarele strălucind din mâna ei de 
metal. 

- Mulțumită mostrelor obținute după atacul Velarisului, am reu- 
şit să creez un... fel de antidot. 

- Cum de ai obţinut mostrele? întrebă Cassian. 

Nuan roşi. 

- Am auzit zvonurile şi am presupus că Lucien Venserra va locui 
acolo după... ce s-a întâmplat. Ea încă nu se uită la Tamlin, care 
rămase tăcut şi gânditor. Am reușit să-l contactez în urmă cu câteva 
zile şi i-am cerut să-mi trimită mostrele. El a făcut-o şi nu v-a co- 
municat, îi spuse ea repede lui Rhysand, deoarece nu voia să vă dea 
speranţe. Nu înainte să găsesc soluţia. 

Nu era de mirare că fusese atât de nerăbdător să se ducă singur 
prin Velaris în ziua în care plecase să ne ajute cu cercetarea. I-am 
aruncat o privire lui Rhys. „Se pare că Lucien încă mai poate s-o 
facă pe vulpoiul.“ 

Rhys nu se uită la mine, deşi buzele îi zvâcniră când îmi răspunse: 
„Într-adevăr“. 

Nuan continuă: 

- Mama ne-a oferit tot ce avem nevoie pe pământul acesta, deci 
nu a trebuit decât să găsim exact ce ne-a dat în Prythian ca să com- 
batem un material din Hybern capabil să ne anuleze puterile. 

Helion se mişcă nerăbdător, materialul alb şi strălucitor alune- 
cându-i pe pieptul musculos. 

Thesan simți şi el acea nerăbdare şi spuse: 

- Nuan a reușit să creeze repede o pulbere pe care să o înghițim 
odată cu băutura sau cu mâncarea, cum dorim. Ne oferă imunitate 
în faţa otrăvii. În trei dintre oraşele mele, lucrătorii deja o produc în 
cantități mari, ca să o ofere armatelor noastre unite. 

Chiar şi Rhys păru impresionat de fapta ascunsă şi de dezvăluiri. 
„Mă mir că nu ai avut şi tu ceva important de dezvăluit“, i-am spus 
eu prin legătură. 

„Frumoasă şi crudă Mare Doamnă“ zise el mieros, ochii sclipindu-i. 

— Dar cum rămâne cu obiectele făcute din otravă? întrebă Tarquin. 
În luptă, au avut mănuşi cu care să distrugă scuturile. El făcu semn 
din bărbie spre Rhys. Şi când ţi-au atacat orașul. 

- Împotriva acestui lucru, spuse Nuan, doar istețimea vă prote- 
jează. Ea nu îşi luă privirea de la Tarquin, iar el se îndreptă, ca şi 
când gestul l-ar fi surprins. Substanţa pe care am creat-o vă va pro- 
teja doar puterile, ca să nu fie anulate de otravă. Poate dacă veți fi 
străpunşi de o armă unsă cu otravă, substanța din organism îi va 
respinge efectul. 

Se lăsă tăcerea. 

- Şi ar trebui să avem încredere în tine - se uită la Thesan, apoi 
la Nuan - cu... substanța pe care trebuie să o înghițim orbește, 
spuse Beron. 

- Ai prefera să înfrunți Hybernul fără nicio putere? întrebă 
Thesan. Maeştrii mei alchimişti şi meşteşugarii nu sunt proşti. 

- Nu, spuse Beron încruntându-se, dar de unde a venit ea? Cine 
eşti tu? Ultima întrebare îi era adresată lui Nuan. 

- Sunt fiica a doi Mari Spiriduşi din Xian, care s-au mutat aici ca 
să le ofere copilului lor o viață mai bună, dacă asta vrei să ştii, răs- 
punse ferm Nuan. 

- Ce importanţă are asta? îl întrebă Helion pe Beron. 

Beron ridică din umeri. 

- Dacă familia ei este din Xian, şi mă văd nevoit să îţi amintesc 
faptul că tărâmul a luptat pentru Loialişti, atunci ale cui interese le 
apără ea? 

Ochii lui Helion, de culoarea chihlimbarului, străluciră. 

Thesan interveni brusc: 

- Trebuie să-ţi amintesc, Beron, că şi mama mea era din Xian. Și 
majoritatea celor din regatul meu. Ai grijă ce spui! 

Înainte ca Beron să-i poată şuiera un răspuns, cu bărbia ridicată, 
Nuan îi spuse Lordului Toamnei: 

- Sunt un copil al Prythianului. M-am născut aici, pe tărâmul 
acesta, la fel ca fiii tăi. 

Chipul lui Beron se întunecă. 

- Ai grijă cum vorbeşti, fato! 

- Nu trebuie să aibă grijă de nimic, am intervenit eu. Nu când o 
insulți. M-am uitat la alchimistă. Eu voi lua antidotul tău. 

Beron își dădu ochii peste cap, dar Eris spuse: — Tată! 

Beron ridică o sprânceană. 

- Ai ceva de adăugat? 

Eris nu tresări, dar păru să îşi aleagă foarte atent cuvintele. 

— Am văzut efectele otrăvii. El dădu din cap spre mine. Într-ade- 
văr, ne face incapabili să ne folosim puterile. Dacă este folosită îm- 
potriva noastră în război sau după aceea... 

- Dacă va fi folosită, o vom înfrunta. Nu am de gând să îmi risc 
poporul sau familia ca să testez o teorie. 

- Nu este o teorie, spuse Nuan, mâna mecanică țăcănind și vå- 
jâind când şi-o strânse în pumn. Nu aș fi venit dacă nu aș fi verificat 
totul până la ultimul detaliu. 

Era o femelă mândră şi muncitoare. 

- O voi lua eu, zise Eris. 

Nu îl mai auzisem niciodată rostind ceva atât de... amabil. Până 
şi Mor clipi când îl auzi. 

Beron îşi studie fiul cu o atenţie care făcu o mică parte din mine 
să se întrebe dacă Eris ar fi ajuns un mascul bun, în cazul în care ar 
fi avut alt tată. Dacă mai pândea vreunul pe acolo, în ciuda secolelor 
de otravă. 

Deoarece Eris... Oare cum fusese pentru el la Poalele Muntelui? 
Ce jocuri jucase... ce îndurase? Prins timp de patruzeci şi nouă de 

ani... Mă îndoiam că ar fi riscat să se mai întâmple un asemenea lu- 
cru, chiar dacă asta l-ar fi făcut să nu mai fie în tabăra tatălui său — 
sau poate tocmai din motivul acesta. 

- Nu, nu o vei face! zise simplu Beron. Deși sunt sigur că frații 
tăi vor regreta să audă aşa ceva. 

Într-adevăr, ceilalți păreau mai degrabă descurajaţi că prima lor 
piedică spre tron nu era pe cale să-şi riște viața încercând soluţia 
lui Nuan. 

Rhys spuse categoric: 

- Atunci, nu o lua. O voi face eu. Tot regatul meu o va face, la fel 
şi armata mea, spuse el şi dădu recunoscător din cap spre Nuan. 

Thesan făcu la fel, mulțumindu-i şi spunându-i să plece, iar 
maestrul meșteșugar mai făcu o plecăciune și plecă. 

- Măcar ai o armată căreia să i-o dai, spuse cu blândeţe Tamlin, 
rupând tăcerea. Fl îmi zâmbi. Deși poate că asta făcea parte din 
plan. Să-mi anulezi armata, ca a ta să-i ia locul. Sau ai făcut-o doar 
ca să-mi vezi poporul suferind? 

Tâmpla dreaptă începu să-mi zvâcnească din cauza unei dureri 
de cap. 

Ghearele îi ieşiră din nou prin monturi. 

- Cu siguranţă, ai ştiut că îmi vei lăsa poporul lipsit de apărare 
în fața Hybernului atunci când mi-ai întors armata împotrivă. 

Nu am spus nimic. Nici măcar când mi-am alungat imaginile 
din minte. 

- Ai pregătit căderea regatului meu, spuse Tamlin cu un calm 
veninos. Și a căzut. Mai ştii satele în a căror reconstrucție voiai atât 
de mult să te implici? Acum sunt doar cenușă. 

Am ignorat şi asta. El spusese că aveau să rămână neatinse, că 
Hybernul promisese... 

- Şi câtă vreme aţi făcut antidoturi şi v-aţi prezentat drept salva- 
tori, eu mi-am adunat armata, recâștigând încrederea şi numărul 

soldaților. Am încercat să îmi adun poporul în est, unde Hybernul 
încă nu a mărșăluit. 

- Deci nu vei lua antidotul, zise Nesta sec. 

Tamlin o ignoră, chiar dacă ghearele îi intrară în cotiera scau- 
nului. Dar eu credeam că își mutase cât mai mulţi oameni posibil 
spre marginea estică a teritoriului. O spusese cu mult înainte să mă 
întorc acasă. 

Thesan îşi drese vocea şi îi zise lui Helion: 

- Ai spus că ai două sugestii bazate pe informaţiile analizate. 

Helion ridică din umeri, soarele strălucind în broderia cu fir de 
aur a tunicii lui. 

- Într-adevăr, chiar dacă se pare că Tamlin mi-a luat-o deja 
înainte. Regatul Primăverii trebuie evacuat. Își îndreptă privirea de 
chihlimbar între Tarquin și Beron. Cu siguranţă, vecinii din nord îi 
vor primi. 

Beron strâmbă din buze. 

- Nu avem resurse pentru așa ceva. 

- Corect, spuse Viviane, deoarece toţi sunt ocupați să-ţi lustru- 
iască bijuteriile din cufăr. 

Beron îi aruncă o privire urâtă care îl făcu pe Kallias să se 
încordeze. 

- Soţiile sunt invitate din politeţe, nu pe post de consultante. 

Ochii de safir ai lui Viviane se aprinseră, ca și când ar fi fost 
loviți de fulger. 

- Dacă războiul va decurge prost, vom sângera lângă voi, deci 
cred că avem tot dreptul să ne spunem părerea. 

- Hybernul va face lucruri mult mai rele decât să vă ucidă, spuse 
calm Beron. Mai ales unei creaturi tinere şi drăguţe ca tine. 

Mârâitul lui Kallias făcu apa din bazin să se unduiască, urmat 
apoi de cel al lui Mor. 

Beron schiță un zâmbet. 

- Doar trei dintre noi am fost prezenți la ultimul război. El făcu 
semn din cap spre Rhys şi Helion, al cărui chip se întunecă. Ce le-au 
făcut Hybernul şi Loialiştii femelelor capturate în taberele lor de 
război nu se uită uşor. Şi nici ce le-au rezervat femelelor Mari 
Spiriduşi care ori au luptat pentru oameni, ori aveau rude care au 
făcut-o. El puse o mână grea pe braţul prea subțire al soției lui. Cele 
două surori ale ei au tras de timp pentru ca ea să fugă atunci când 
armata Hybernului le-a atacat teritoriile. Cele două doamne nu au 
mai ieşit din tabăra de război. 

Helion îl urmărea atent pe Beron, privirea clocotindu-i de reproş. 

Doamna Regatului Toamnei continuă să se concetreze asupra 
bazinului. Orice urmă de culoare îi dispăru de pe chip. Mi-am 
amintit de Dagdan şi de Brannagh... și de cadavrele acelor oameni, 
de ceea ce le făcuseră înainte şi după ce muriseră. 

- Îţi vom primi poporul, i se adresă Tarquin încet lui Tamlin. Indi- 
ferent de relaţia ta cu Hybernul... poporul tău este nevinovat. Teri- 
toriul meu este suficient de vast. Îi vom primi pe toți, dacă trebuie. 

Singurul semn de confirmare şi recunoştinţă din partea lui 
Tamlin fu o mişcare rapidă a capului. 

- Deci Regatele Sezoanelor se vor transforma în osuare şi hos- 
teluri, în timp ce Regatele Solare vor rămâne neatinse aici, în nord? 
întrebă Beron. 

- Hybernul şi-a concentrat eforturile în jumătatea sudică, zise 
Rhys. Ca să fie mai aproape de zid şi de teritoriile umane. 

Auzind asta, Nesta şi cu mine ne-am privit reciproc. 

Rhys continuă: 

- De ce să te deranjezi să treci prin clima nordică - prin teri- 
toriile spiriduşilor de pe continent, când ai putea revendica Sudul 
ca să-l foloseşti pentru a ajunge direct pe tărâmurile oamenilor de 
pe continent? 

- Şi crezi că armatele oamenilor de acolo se vor supune 
Hybernului? întrebă Thesan. 

- Reginele lor ne-au trădat, spuse Nesta. Ea îşi ridică bărbia, calmă 
ca un emisar. Pentru darul nemuririi, reginele umane vor permite 
Hybernului să elimine orice rezistență. Ar putea foarte bine să îi 
predea controlul armatelor. Nesta se uită când la mine, când la Rhys. 
Unde se duc oamenii de pe insula noastră? Nu îi putem evacua pe 
continent şi, cu zidul intact... Oricum mulți ar prefera să rişte să 
aştepte decât să treacă de partea cealaltă a zidului. 

- Soarta oamenilor de sub zid, interveni Beron, nu ne priveşte. Mai 
ales când este vorba de o bucată de pământ fără regină şi armată. 

- Mă priveşte pe mine, am spus eu, iar vocea nu fu a lui Feyre 
care pleca la vânătoare sau a lui Feyre, Distrugătoarea Blestemului, 
ci a lui Feyre, Marea Doamnă. Oamenii sunt aproape lipsiți de apă- 
rare în faţa speciei noastre. 

- Atunci du-te şi risipeşte-ţi soldaţii apărându-i! spuse Beron. 
Eu nu îmi voi trimite armata ca să protejez sclavii! 

Sângele mi se încălzi şi am inspirat ca să îl răcesc, ca să răcesc 
magia care trosni din cauza insultei. Degeaba. Dacă era într-adevăr 
imposibil să îi fac pe toți să se alieze împotriva Hybernului... 

- Eşti un laş, i-am şoptit eu Marelui Lord al Toamnei. 

Până şi Rhys se încordă. 

- Același lucru s-ar putea spune despre tine, zise Beron pur şi 
simplu. 

Stomacul mi se agită. 

- Nu trebuie să mă justific în fața ta. 

-În faţa mea, nu. Poate în faţa rudelor acelei fete, însă şi ele sunt 
moarte, nu-i aşa? Măcelărite şi arse în propriile paturi. E ciudat 
cum cauţi acum să-i aperi pe oameni, după ce ai fost atât de bucu- 
roasă să îi sacrifici ca să te salvezi. 

Palmele mi se încălziră ca şi când doi sori s-ar fi născut şi s-ar fi 
rotit sub ele. „Uşor, spuse mieros Rhys. Este un bătrân ţâfnos.“ 

Dar eu abia auzeam cuvintele din spatele imaginilor amestecate: 
corpul mutilat şi țintuit de zid al lui Clare; cenușa casei familiei 

Beddor pătând zăpada ca o umbră; zâmbetul Attorului când mă 
aruncase pe holurile de piatră de la Poalele Muntelui... 

- Aşa cum a spus doamna mea, rosti tărăgănat Rhys, ea nu tre- 
buie să se explice în fața ta. 

Beron se rezemă de spătar. 

- Atunci, presupun că nici eu nu trebuie să-mi explic motivațiile. 

Rhys ridică o sprânceană. 

- Lăsând la o parte generozitatea ta uluitoare, te vei alătura ar- 
matei noastre? 

- Nu am luat încă o hotărâre. 

Eris îndrăzni să îi arunce tatălui său o privire aproape mustră- 
toare. De teamă sau, probabil, din cauza a ceea ce însemna refuzul 
acela pentru alianţa noastră secretă; nu-mi dădeam seama. 

- Durează să aduni o armată, spuse Cassian. Nu îţi permiţi luxul 
de a sta degeaba. Trebuie să îți aduni acum soldaţii. 

Beron rânji disprețuitor. 

- Nu primesc ordine de la bastarzi sau spiriduşi de rang inferior. 

Inima îmi bătea atât de puternic, încât îmi auzeam pulsul în tot 
corpul, simțindu-l în braţe şi în stomac. Dar nu se compara cu furia 
de pe chipul lui Cassian sau cu mânia rece de pe chipul lui Azriel şi 
al lui Rhys. Şi cu dezgustul afişat de Mor. 

- Bastardul acela, spuse Nesta calmă, deşi ochii începeau să îi 
ardă, s-ar putea să ajungă singura persoană care să stea în calea ar- 
matei Hybernului şi a oamenilor tăi. 

Ea nici măcar nu se uită la Cassian când spuse asta, dar el o fixă 
cu privirea ca şi când nu ar mai fi văzut-o niciodată. 

Cearta asta era inutilă, iar pe mine nu m-a interesat cine erau ei 
sau cine eram eu când i-am spus lui Beron: 

- Pleacă dacă nu ai de gând să ne ajuţi! 

Lângă el, Eris avu sclipirea de a părea cu adevărat îngrijorat, dar 
Beron continuă să ignore privirea fixă a fiului său şi îmi spuse prin- 
tre dinți: 

- Ştiai că în timp ce partenerul tău îi încălzea patul Amaranthei, 
o mare parte din poporul nostru era închis sub muntele acela? 

Nu am catadicsit să-i răspund. 

- Ştiai că, în timp ce era cu capul între picioarele ei, noi ne-am 
luptat ca familiile noastre să nu devină distracţia de seară? 

Am încercat să ignor imaginile şi să-mi reprim furia oarbă din 
cauza a ceea ce făcuse ca să-i distragă atenția Amaranthei - a se- 
cretelor pe care încă le păstra, de ruşine sau din lipsa interesului de 
a le împărtăşi, nu ştiam. Cassian tremura acum la două scaune dis- 
tanţă, încercând să se stăpânească. Iar Rhys nu spuse nimic. 

- Ajunge, Beron! şopti Tarquin. 

Tarquin, care ghicise sacrificiul şi motivele lui Rhysand. 

Beron îl ignoră. 

- Iar acum, Rhysand vrea să o facă pe eroul. Curva Amaranthei 
devine Distrugătorul Hybernului. Dar, dacă va decurge prost... El 
zâmbi rece și crud. Va îngenunchea în fața Hybernului? Sau doar îşi 
va desface... 

Am încetat să mai aud cuvintele. Am încetat să aud orice altceva 
în afară de inima şi de respiraţia mea. 

Focul explodă din mine, o flacără violentă şi albă care îl lovi pe 
Beron ca o lance. 

Beron se protejă destul de repede încât să mă blocheze, dar urma 
focului îi arse brațul lui Eris, chiar prin material. Şi brațul alb şi 
minunat al mamei lui Lucien. 

Ceilalţi strigară, ridicându-se în picioare, dar eu nu puteam să 
gândesc, să aud altceva în afară de cuvintele lui Eris — să văd mo- 
mentele de la Poalele Muntelui, coşmarul în care Amarantha îl con- 
ducea pe Rhys pe hol și ce îndurase el... 

„Feyre!“ 

Am ignorat totul când m-am ridicat în picioare şi am trimis un 
val de apă din bazin ca să-l încercuiască pe Beron şi scaunul lui. O 
bulă fără aer. 

Flacăra se lovi de ea, transformând apa în abur, dar am insistat 
mai mult. 

L-aş fi ucis. L-aş fi ucis şi aş fi terminat bucuroasă treaba. 

„Feyre.“ 

Nu îmi dădeam seama dacă Rhysand striga sau şoptea prin 
legătură. Poate că ambele. 

Bariera de foc a lui Beron se izbi de apa mea atât de puternic, că 
începură să se formeze valuri, aburul şuierând printre ele. 

Aşa că mi-am dezgolit dinții şi am trimis un mănunchi de lu- 
mină albă care să lovească scutul de foc - lumina albă a Zilei. 
Distrugătoarea Blestemului. Spintecătoarea protecţiei. 

Beron căscă ochii când scuturile lui începură să se destrame şi 
apa înaintă. 

Apoi am simţit două mâini pe faţă. Şi în faţa mea am văzut doi 
ochi violeţi calmi şi totuşi stăruitori. 

- Ţi-ai impus punctul de vedere, draga mea, spuse Rhys. Ucide-l 
și locul i-l va lua îngrozitorul de Eris! 

„Atunci, îi voi ucide pe toţi.“ 

- Oricât de interesant ar fi experimentul, nu ar face decât să 
complice lucrurile, spuse Rhys. 

În mintea mea, îmi şopti: „Te iubesc! Cuvintele ticălosului de- 
testabil nu au nicio valoare. Nu are de ce să se bucure în viața asta. 
Nu are nimic bun. Noi avem.“ 

Am început să aud susurul apei din bazin, pârâitul focului, res- 
piraţia rapidă a celor din jurul nostru, înjurăturile lui Beron prins 
în coconul de lumină și de apă care se strângea. 

„Ie iubesc!“ spuse din nou Rhys, iar eu am eliberat magia. 

Flăcările lui Beron explodară ca o floare care se deschidea şi 
ricoşară fără niciun efect din scutul pe care Rhys îl ridicase în jurul 
nostru. 

Nu ca să ne protejeze de Beron, ci de ceilalți Mari Lorzi, care 
acum erau în picioare. 

- Aşa ai trecut de protecţiile mele, şopti Tarquin. 

Beron gâfâia atât de tare, încât părea că ar fi putut scuipa foc. 

Dar Helion își frecă maxilarul când se aşeză din nou. 

- M-am întrebat unde s-a dus părticica aceea. Atât de măruntă 
ca singurul solz lipsă al unui peşte. Dar tot simţeam ori de câte ori 
ceva se atingea de locul rămas gol. Rânji apoi la Rhys. Nu e de mirare 
că ai făcut-o Mare Doamnă. 

- Am făcut-o Mare Doamnă, spuse simplu Rhys, luându-și mâ- 
nile de pe fața mea, dar fără să plece de lângă mine, pentru că o iu- 
besc. Puterile ei au fost ultimul lucru la care m-am gândit. 

Rămăsesem fără cuvinte, fără sentimentele de bază. Helion îl 
întrebă pe Tamlin: 

— Ştiai de puterile ei? 

Tamlin doar se uita la mine şi la Rhys, declaraţia partenerului 
meu plutind între noi. 

- Nu era treaba voastră, fu tot ce îi spuse Tamlin lui Helion. 
Tuturor. 

- Puterea ne aparține. Chiar cred asta, spuse Beron printre dinți. 

Mor îi aruncă lui Beron o privire care i-ar fi pus pe fugă pe mas- 
culii inferiori. 

Doamna Toamnei îi strângea braţul, pielea-i albă ca luna fiind 
roşie de supărare. Totuşi nu afişa niciun licăr de durere. 

— Îmi pare rău, i-am spus când m-am așezat. 

Ea mă privi cu ochii rotunzi ca nişte farfurii. 

- Să nu-i vorbeşti, gunoi uman, spuse Beron. 

Rhys trecu prin scutul, focul şi apărarea lui Beron. 

Trecu prin ele ca o piatră aruncată într-o fereastră şi îşi izbi 
puterea întunecată în Beron atât de puternic, încât masculul se clă- 
tină pe scaun. Apoi, scaunul se dezintegră în praf negru şi strălu- 
citor sub el, iar Beron căzu în fund. 

Praful negru şi strălucitor care pluti pe un vânt-fantomă îi pătă 
jacheta roşie a lui Beron și se lipi ca firele de cenuşă de păru-i şaten. 

- Niciodată să nu mai vorbeşti aşa cu partenera mea, spuse 
Rhys, băgându-şi mâinile în buzunare. 

Beron se ridică în picioare, fără să se deranjeze să se şteargă de 
praf și declară: 

- Întâlnirea asta s-a terminat. Sper că Hybernul vă va măcelări 
pe toți. 

Dar Nesta se ridică de pe scaun. 

- Întâlnirea asta nu s-a terminat. 

Tonul ei îl făcu până şi pe Beron să tacă. Eris măsură din priviri 
spaţiul dintre sora mea şi tatăl lui. 

Ea rămase fermă, ca un stâlp de oțel. 

- Doar voi sunteţi, se adresă ea lui Beron, tuturor. Sunteţi singurii 
care staţi între Hybern şi sfârşitul tuturor lucrurilor bune şi corecte. 
Ea îl fixă pe Beron cu o privire fermă şi feroce. Ai luptat împotriva 
Hybernului şi în ultimul război. Acum de ce refuzi să o faci? 

Beron nu catadicsi să-i răspundă, dar nici nu plecă. Eris le făcu 
un semn subtil fraților săi să se așeze. 

Nesta observă gestul şi ezită, ca şi când şi-ar fi dat seama că se 
bucura într-adevăr de toată atenţia lor, că fiecare cuvânt conta. 

- Poate că ne urâţi, dar mie nu-mi pasă de asta. Îmi pasă, în 
schimb, dacă-i lăsaţi pe cei nevinovaţi să sufere şi să moară. Măcar 
rezistați pentru ei. Pentru poporul vostru. Deoarece Hybernul îl va 
pedepsi. Ne va pedepsi pe toți. 

- Şi de unde ştii tu asta? întrebă dispreţuitor Beron. 

- Am intrat în Cazan, spuse categoric Nesta. Mi-a arătat inima 
lui. El va dărâma zidul şi îi va măcelări pe cei din ambele părți. 

Nu reuşeam să-mi dau seama dacă spunea adevărul sau minţea. 
Chipul Nestei nu dezvăluia nimic. Şi nimeni nu îndrăzni să o 
contrazică. 

Ea se uită la Kallias şi la Viviane. 

- Îmi pare rău pentru pierderea acelor copii. Pierderea cuiva este 
oribilă. Ea scutură din cap. Dar mai jos de zid am văzut copii - fa- 
milii întregi - murind de foame. Nesta făcu semn din bărbie spre 
mine. Dacă nu ar fi fost sora mea... m-aş fi numărat printre ei. 

Mi-am alungat usturimea din ochi clipind. 

- Prea mult timp, spuse Nesta. De prea mult timp oamenii de 
sub zid au suferit şi au murit în timp ce Prythianul a înflorit. Nu în 
timpul domniei reginei aceleia. Ea se retrase ca şi când nici n-ar fi 
suportat să rostească numele Amaranthei. Ci cu mult înainte. Dacă 
luptaţi pentru ceva, luptaţi acum, ca să-i protejați pe cei pe care i-aţi 
uitat. Spuneţi-le că nu sunt uitaţi! Măcar acum. 

Thesan îşi drese vocea. 

- Chiar dacă e un sentiment nobil, detaliile Tratatului nu ne 
cereau să oferim resurse vecinilor pământeni. Fi trebuiau lăsați în 
pace. Aşadar, ne-am supus. 

Nesta rămase în picioare. 

- Trecutul este trecut. Pe mine mă preocupa viitorul. Grija mea 
este să mă asigur că niciun copil - Fae sau om - nu este rănit. Vi s-a 
încredințat protecția acestui tărâm. Ea studie chipurile din jurul ei. 
Cum să nu luptaţi pentru el? 

Se uită la Beron şi la familia lui când termină. Doar Doamna și 
Eris păreau gânditori şi chiar impresionați de femeia înflăcărată din 
faţa lor. 

Nu aveam cuvinte să exprim ce era în inima mea. Cassian părea 
să fie în aceeaşi situaţie ca şi mine. 

- Mă voi gândi la asta, fu tot ce spuse şi, aruncând o privire spre 
familia sa, dispărură toți. 

Eris se teleportă ultimul, o contradicţie dansându-i pe chip ca şi 
când acesta ar fi fost rezultatul plănuit, aşteptat. 

Dar apoi dispăru și el, spaţiul pe care-l ocupaseră fiind gol, în 
afara prafului negru și strălucitor. 

Nesta se așeză lent, din nou cu răceală în privire ca şi când ar fi 
încercat să-şi ascundă furia provocată de dispariţia lui Beron. 

- Ai stăpânit gheața? mă întrebă Kallias încet. 

Am dat uşor din cap. 

- Pe deplin. 

Kallias se scărpină pe faţă când Viviane își puse o mână pe bra- 
tul lui. 

- Contează, Kal? 

- Nu ştiu, recunoscu el. 

Alianța se destrămă atât de repede. Atât de repede din cauza lip- 
sei mele de control, a... 

„Ori ar fi fost asta, ori altceva, spuse Rhys din locul în care stătea 
lângă scaunul meu, jucându-se cu accesoriile strălucitoare de pe 

rochia mea neagră. Mai bine acum decât mai târziu. Kallias nu va 
ceda... Trebuie doar să analizeze singur situația.“ 

- Ne-ai salvat la Poalele Muntelui, spuse Tarquin. Pierderea 
unui strop de putere pare o răsplată notabilă. 

- Se pare că a luat mai mult decât atât, dacă aproape l-a înecat pe 
Beron în ciuda protecţiilor, îl contrazise Helion. 

Poate că reuşisem să le evit pur şi simplu pentru că fusesem 
Creată... pentru că nu eram ca toate lucrurile pe care protecţiile pu- 
teau să le recunoască. 

Puterea lui Helion, caldă şi clară, îmi atinse scutul şi se răspândi 
în aerul dintre noi ca și când ar fi căutat un fir. Ca şi când aş fi fost 
vreun parazit care îi lua din putere. Şi pe care l-ar fi tăiat bucuros. 

- Faptul e consumat, afirmă Thesan. Mai mult decât să o ucid — 
puterea lui Rhys vui prin cameră auzind aceasta - nu putem face. 

Tonul său nu era pe deplin împăciuitor. Vorbea despre pace, dar 
pe un ton răspicat ca şi când, dacă nu ar fi fost Rhys şi puterea lui, 
s-ar fi gândit să încerce să mă lege pe un altar şi să mă spintece ca să 
vadă unde îi era puterea şi cum să şi-o ia înapoi. 

M-am ridicat, uitându-mă în ochii lui Thesan. Apoi, în cei ai lui 
Helion, ai lui Tarquin şi ai lui Kallias. Exact cum făcuse Nesta. 

- Nu ţi-am luat puterea. Tu mi-ai dat-o, împreună cu darul vieții 
mele nemuritoare. Îți sunt recunoscătoare pentru amândouă, dar 
acum sunt ale mele şi-am să le folosesc aşa cum îmi doresc. 

Prietenii mei se ridicaseră în picioare, stând acum în spatele 
meu, iar Nesta în stânga mea. Rhys veni în dreapta mea, dar nu mă 
atinse. Mă lăsă să mă descurc singură, să îi privesc de sus. 

Am spus încet, dar nu cu slăbiciune: 

- Voi folosi puterile acestea - puterile mele - ca să spulber 
Hybernul. Îi voi arde, îi voi îneca şi îngheţa. Voi folosi puterile ca să 
vindec răniții, să spulber protecţiile Hybernului. Deja am făcut-o şi 
o voi face din nou. Iar dacă voi credeţi că faptul că am un strop din 

magia voastră este cea mai mare problemă, atunci prioritățile voas- 
tre sunt date peste cap. 

Mândria licări prin legătură. Marii Lorzi şi alaiurile lor nu spu- 
seră nimic. 

Însă Viviane dădu aprobator din cap, cu bărbia sus și se ridică 
în picioare. 

- Eu voi lupta alături de tine. 

Cresseida se ridică o clipă mai târziu. 

- Şi eu. 

Amândouă se uitară la masculii din regatul lor. 

Tarquin și Kallias se ridicară în picioare. 

Apoi Helion, rânjind la mine şi la Rhys. 

Şi, în cele din urmă, Thesan... Thesan şi Tamlin, care parcă nici 
nu respira, care abia se mişcase sau vorbise în ultimele minute. Era 
ultima mea grijă, câtă vreme stăteau cu toții în picioare. 

„Şase din şapte. Rhys chicoti prin legătură. Nu este rău, 
Distrugătoarea Blestemului! Nu e rău deloc.“ 


CAPITOLUL 


4I 


Alianța noastră nu începuse bine. 

Chiar dacă am discutat două ore după aceea... ciondăneala şi 
replicile continuară. Cu Tamlin acolo, nimeni nu voia să declare 
câţi soldați avea, ce arme şi nici ce slăbiciuni. 

Spre înserat, Thesan se ridică de pe scaun. 

- Sunteţi toți bine-veniţi să rămânețţi peste noapte şi să reluăm 
discuţia dimineață - dacă nu cumva vreţi să vă întoarceți acasă la 
voi în seara asta. 

„Rămânem,, spuse Rhysand. „Trebuie să discut singur cu unii 
dintre ei.“ 

Într-adevăr, ceilalți păreau să aibă gânduri asemănătoare, pen- 
tru că toți hotărâră să rămână. 

Chiar şi Tamlin. 

Am fost conduşi spre apartamentele rezervate pentru noi, pie- 
trele solare devenind aurii în soarele târziu al după-amiezii. Tamlin 
fu escortat primul, chiar de către 'Thesan şi un însoțitor care tre- 
mura. Fl alesese cu înțelepciune să nu ne atace pe mine sau pe Rhys 
în timpul discuţiilor, deşi refuzul lui de a ne recunoaşte măcar nu 
trecu neobservat. Iar când el plecă, cu spatele rigid şi cu pași grăbiţi, 
nu spuse un cuvânt. Prea bine! 

Apoi fură conduşi Tarquin şi Helion, iar grupul lui Kallias şi al 
nostru mai aşteptară. 


504 SARAH J. MAAS 


Rhys se ridică de pe scaun şi îşi trecu o mână prin păr. 

- Asta a decurs bine. Se pare că niciunul din noi nu a câştigat 
pariul pus în legătură cu primul care va isca o ceartă. 

Cu chipul împietrit, Azriel fixă podeaua cu privirea. 

- Îmi pare rău! 

Tonul era distant, lipsit de emoție. 

De la atacul lui sălbatic, el nu vorbise şi abia se mişcase. După 
aceea, Mor avusese nevoie de treizeci de minute ca să nu mai tremure. 

— A căutat-o cu lumânarea, spuse Viviane. Eris este un nenorocit. 

Kallias se întoarse spre partenera lui cu sprâncenele ridicate. 

- Ce? Ea îşi atinse pieptul cu o mână. Am dreptate. 

- Chiar şi aşa, spuse Kallias cu o răceală în glas, rămâne de văzut 
dacă Beron va lupta alături de noi. 

- Dacă toți ceilalți se aliază, rosti răguşit Mor primele ei cuvinte 
în ultimele ore, Beron ni se va alătura. Este prea inteligent să rişte o 
alianță cu Hybernul şi să piardă. Şi sunt sigură că, dacă lucrurile vor 
decurge prost, va schimba tabăra, fără să stea pe gânduri. 

Rhys dădu din cap, dar se întoarse spre Kallias. 

— Câţi soldaţi ai? 

- Nu suficienţi. Amarantha şi-a făcut treaba prea bine. Am sim- 
tit din nou valul de vinovăţie care pulsă prin legătură. Avem armata 
pe care a comandat-o şi a ascuns-o Viv, dar cam atât. Tu? 

Rhys nu dezvălui încordarea care se înghesuia în mine ca şi când 
ar fi fost a mea. 

- Avem o armată mare. Cu multe legiuni illyriene. Şi câteva mii 
de Aducători ai întunericului, dar vom avea nevoie de toți soldaţii 
care pot mărşălui. 

Viviane se îndreptă spre locul unde Mor era aşezată, încă palidă, 
şi îşi sprijini mâinile pe umerii prietenei mele. 

- Mereu am ştiut că vom lupta împreună într-o zi. 

Mor îşi ridică privirea, dar se uită spre Kallias, care părea să-şi 
dea silința să nu se arate îngrijorat. Mor îi aruncă Marelui Lord o 

privire care părea să spună: „Voi avea grijă de ea“, apoi îi zâmbi lui 
Viviane. 

- Aproape că mă faci să-mi pară rău de Hybern. 

- Aproape. Viviane rânji cu viclenie. Dar nu chiar. 


a ai 


Am fost conduși spre un apartament construit în jurul unui sa- 
lon imens şi a unei camere de zi private. Totul fusese cioplit din 
pietre solare şi împodobit cu materiale în culorile pietrelor pre- 
ţioase şi perne mari îngrămădite de-a lungul covoarelor groase și 
dominate de cuşti din aur ornate, pline cu păsări de toate formele și 
mărimile. Mergând prin casa lui 'Thesan, zărisem păuni defilând 
prin nenumăratele curţi şi grădini, unii mândrindu-se la umbră, 
sub smochinii din ghivece. 

- Cum de a împiedicat-o Thesan pe Amarantha să distrugă locul 
acesta? l-am întrebat eu pe Rhys când am studiat salonul care se des- 
chidea spre întinderea ceţoasă a provinciei îndepărtate de dedesubt. 

- Este reşedinţa lui particulară. Rhys îşi ascunse aripile şi se 
aşeză pe o grămadă de perne verzi din apropierea şemineului stins. 
Este foarte probabil să-l fi protejat la fel ca mine şi Kallias. 

Eram sigură că fusese o decizie care avea să îi împovăreze multe 
secole. 

Dar m-am uitat la Azriel, care se rezemase de zidul de lângă 
fereastra înaltă până-n tavan, umbrele fluturând în jurul lui. Până şi 
păsările din coliviile din apropiere amuţiră. 

„Se simte bine?“ am întrebat prin legătură. 

Rhys îşi puse mâinile după cap, deşi gura i se încordă. „Probabil 
că nu, dar, dacă încercăm să vorbim cu el despre asta, nu facem 
decât să înrăutăţim situația.“ 

Mor era într-adevăr întinsă pe o canapea, atentă cu un ochi la 
Azriel. Cassian stătea lângă ea, ţinându-i picioarele în poală. El 

ocupase locul mai aproape de Azriel, chiar între cei doi, ca şi când 
ar fi sărit în calea lor, dacă ar fi fost nevoie. 

„Te-ai descurcat bine, adăugă Rhys. „Cu toate.“ 

„În ciuda izbucnirii mele?“ 

„Datorită izbucnirii tale.“ 

I-am întâlnit privirea, simțind emoţiile care se agitau dincolo de 
ea când m-am aşezat pe un fotoliu din apropierea grămezii de perne 
a partenerului meu. „Ştiam că eşti puternică. Dar nu m-am gândit 
că ai un așa avantaj în fața celorlalți.“ 

Rhys închise ochii tocmai când îmi schiță un zâmbet. „Nici mă- 
car Beron nu cred că a ştiut până azi. Poate că bănuia, dar... Acum 
îşi va dori să fi găsit o cale să mă ucidă în scutece.“ 

Am simţit un fior pe şira spinării. „El ştie că Elain este partenera 
lui Lucien. Dacă face vreo mişcare ca să o rănească, este ca şi mort.“ 

O hotărâre intransigentă îi străbătu stelele din ochi. „Dacă o 
face, îl voi ucide chiar eu. Sau îl voi ţine suficient de mult ca să o faci 
tu. Cred că mi-ar plăcea să te urmăresc.“ 

„Am să ţin minte pentru următoarea ta aniversare.“ Am bătut 
uşor cu degetele pe cotiera lustruită a fotoliului, lemnul fiind neted 
ca sticla. „Chiar crezi că Tamlin este de partea noastră?“ 

„Da. O clipă de tăcere prin legătură. Şi poate că i-am făcut un 
deserviciu că nu ne-am gândit la posibilitatea asta. Poate că până şi 
eu am început să îl consider o brută războinică.“ 

Mă simţeam obosită. „Totuși, asta schimbă ceva?“ 

„În unele moduri, da. În altele... Rhys mă studie. Nu, nu schimbă.“ 

Am clipit când mi-am seama că mă pierdusem în legătură, dar 
l-am văzând pe Azriel încă stând lângă fereastră, Cassian masân- 
du-i acum picioarele lui Mor. Nesta se retrăsese în camera ei fără să 
spună nimic şi rămăsese acolo. M-am întrebat dacă o şocase pleca- 
rea lui Beron, în ciuda cuvintelor ei... 

M-am ridicat în picioare şi mi-am netezit pliurile rochiei strălu- 
citoare. „Ar trebui să văd ce face Nesta. Să vorbesc cu ea.“ 

Rhys se cuibări şi mai bine în grămada lui de perne, punându-și 
mâinile după cap. „S-a descurcat bine azi.“ 

Lauda mă făcu să mă simt mândră când am traversat camera, 
dar, când am ajuns la arcada din foaier, se auzi o bătaie în ușa care 
dădea spre holul însorit. M-am oprit, accesoriile rochiei mele 
legănându-se şi strălucind ca un foc de un albastru-deschis în lumi- 
na aurie. 

- Nu deschide! mă avertiză Mor de pe canapea. Nici cu scutul, 
nu deschide! 

Rhys se ridică în picioare. 

- E un sfat înţelept, dar inutil, spuse el, trecând pe lângă mine spre 
ușa de la intrare şi o deschise, dezvăluindu-l pe Helion - singur. 

Helion se sprijini cu o mână de cadrul ușii şi zâmbi. 

- Cum de l-ai convins pe Thesan să-ţi dea camera cu priveliştea 
cea mai frumoasă? 

- Cred că masculii mei i se par mai frumoşi decât ai tăi. 

- Cred că are un fetiş pentru aripi. 

Rhys râse şi deschise mai larg ușa, făcându-i semn să intre. 

- Apropo, chiar te pricepi de minune să o faci pe ticălosul arogant. 

Veşmintele lui Helion se legănară odată cu pașii lui grațioşi, atin- 
gându-i coapsele puternice. El mă văzu stând lângă masa rotundă 
din mijlocul holului și făcu o plecăciune adâncă. 

- Scuze că m-am purtat ca un ticălos, îmi spuse el. Obiceiuri 
vechi. 

Iată amuzamentul şi bucuria din ochii săi de chihlimbar. Lumina 
care mă făcea să strălucesc atunci când mă pierdeam în fericirea 
pură. Helion se încruntă la Rhys. 

- Azi te-ai purtat nefiresc de frumos. Eram sigur că Beron va fi 
mort până la sfârşitul întâlnirii; nu poţi să-ţi imaginez cât de şocat 
am fost când a plecat pe picioarele lui. 

- Partenerul meu a sugerat că ne-ar avantaja să ne înfățișăm aşa 
cum suntem cu adevărat. 

- Ei bine, acum par la fel de rău ca Beron. 

EI trecu direct pe lângă mine făcându-mi semn cu ochiul și se 
îndreptă spre salon. Rânji către Azriel. 

- Apropo, ce i-ai făcut lui Eris va fi noua mea fantezie nocturnă. 

Azriel nici măcar nu se deranjă să se uite peste umăr la Marele 
Lord, dar Cassian pufni. 

- Mă întrebam când vei începe cu avansurile. 

Helion se aruncă pe canapeaua din faţa lui Cassian şi a lui Mor. 
El îşi aruncase pe undeva coroana strălucitoare, dar îşi păstrase 
brățara din aur de pe braţ, cu șarpele în poziţie verticală. 

- Au trecut, cât? Patru secole, iar voi trei încă nu mi-aţi accep- 
tat oferta. 

Mor îşi înclină capul într-o parte. 

- Nu-mi place să împart, din nefericire. 

- Nu ştii până când nu încerci, spuse mieros Helion. 

Ei trei în pat... cu el? Probabil clipeam ca proasta, deoarece Rhys 
îmi spuse: „Lui Helion îi plac şi masculii, şi femelele. De obicei, îm- 
preună în patul său. Şi de secole bune urmăreşte acea partidă în trei.“ 

M-am gândit la frumuseţea lui Helion şi a celorlalți... „De ce 
naiba nu au acceptat?“ 

Rhys râse în aşa fel încât îi făcu pe toţi să se uite la el cu sprân- 
cenele ridicate. 

Partenerul meu veni prin spate şi îmi cuprinse talia cu bra- 
tele, sărutându-mă pe gât. „Ai vrea să ni se alăture cineva în pat, 
Feyre dragă?“ 

Tonul şi sugestia mă făcură să mă încordez. „Eşti incorigibil.“ 

„Cred că ţi-ar plăcea să fii venerată de doi masculi.“ 

Mi-am strâns degetele de la picioare. 

Mor îşi drese vocea. 

- Fie ne spuneţi ce vorbiţi sau ce vă împărtășiţi telepatic, fie du- 
ceţi-vă în altă cameră ca să nu fim nevoiţi să stăm aici şi să fierbem 
în mirosurile voastre. 

Am scos limba. Rhys râse iar, sărutându-mă din nou pe gât 
înainte să spună: 

- Ne cerem scuze că ţi-am jignit simțurile delicate, verișoaro. 

M-am desprins din îmbrăţişarea lui, de atingerea care încă mă 
ameţea destul de mult încât îmi era greu să gândesc, şi m-am așezat 
pe un scaun de lângă canapeaua pe care stăteau Mor și Cassian. 

- Arma ta este gata? îl întrebă Cassian pe Helion. 

Amuzamentul lui Helion dispăru, transformându-se în acea ex- 
presie dură şi gânditoare. 

- Da. Se va întâlni cu a voastră în munții Myrmidon. 

Era lanțul muntos de la granițele noastre. El refuzase să divulge 
o astfel de informaţie mai devreme. 

- Bun, spuse Cassian, masându-i talpa lui Mor. De acolo vom 
înainta spre sud. 

- Şi unde va fi tabăra finală? întrebă Mor, retrăgându-şi piciorul 
din mâinile lui Cassian şi îndoindu-şi picioarele sub ea. Helion ur- 
mări linia piciorului ei gol, ochii de chihlimbar scânteindu-i uşor 
când îi întâlni pe ai ei. 

Mor nu se simți stânjenită de privirea înfierbântată. O cuprinse 
un fel de conştientizare acută, ca şi când toți nervii din trup s-ar fi 
trezit la viață. Nu am îndrăznit să mă uit la Azriel. 

Probabil că erau mai multe scuturi în jurul camerei și al tuturor 
crăpăturilor şi deschiderilor unde ar fi putut să aştepte ochii şi ure- 
chile indiscrete, deoarece Cassian spuse: 

- Ne vom alătura armatei lui Thesan şi, în cele din urmă, vom 
ridica o tabără de-a lungul graniței sud-vestice a lui Kallias - în 
apropiere de Regatul Verii. 

Helion îşi mută privirea de la Mor suficient de mult timp cât să-l 
întrebe pe Rhys: 

- Între tine şi frumosul de Tarquin a fost un moment tensionat 
azi. Chiar crezi că ni se va alătura? 

- Dacă te referi la pat, cu siguranţă nu, spuse Rhys cu un zâm- 
bet strâmb când se întinse din nou pe grămada de perne. Dar dacă 

te referi la Război... Da. Cred că vrea să lupte. Beron, pe de altă 
parte... 

- Hybernul se concentrează asupra Sudului, spuse Helion. Şi, 
indiferent de ce crezi tu că pune la cale Tamlin, Regatul Primăverii 
este acum în mare parte ocupat. Beron trebuie să-și dea seama că 
regatul lui va fi un câmp de luptă dacă nu ni se alătură ca să se în- 
drepte spre sud - mai ales dacă Regatul Verii ni s-a alăturat. 

Ceea ce însemna că Regatul Primăverii şi tărâmurile oamenilor 
aveau să fie în focul luptelor. 

- Totuşi va alege Beron să asculte de rațiune? 

Helion lovi cu un deget cotiera sculptată a canapelei. 

- Faptul că în Război a jucat jocuri l-a costat scump. Oamenii săi 
încă își mai aduc aminte de alegerile acelea şi de pierderi. Și soţia lui 
şi le aminteşte. 

Helion se uitase în mod repetat la Doamna Regatului Toamnei 
în timpul întâlnirii. Am întrebat, precaută şi degajată, totodată: 

- Ce vrei să spui? 

Mor scutură din cap - nu din cauza a ceea ce spusesem, ci a ce- 
lor întâmplate. 

Helion îşi fixă toată atenţia asupra mea şi eu am făcut un efort să 
nu tresar la greutatea concentrării, la intensitatea clocotitoare. 
Corpul musculos era doar o mască menită să ascundă mintea 
şireată de dedesubt. M-am întrebat dacă Rhys preluase asta de la el. 

Helion își puse o gleznă peste un genunchi. 

- Cele două surori mai mari ale Doamnei Regatului Toamnei au 
fost într-adevăr... El căută cuvântul potrivit. Măcelărite. Chinuite, 
iar apoi ucise în timpul Războiului. 

Mi-am alungat din minte ţipetele Nestei și suspinele lui Elain 
când fuseseră aruncate în Cazan. 

Mătușile lui Lucien muriseră înainte ca el să se fi născut. Îi spu- 
sese mama lui povestea? 

- Armata Hybernului ne-a invadat tărâmurile înainte de asta, 
îmi explică Rhys. 

Helion îşi încleştă maxilarul. 

- Doamna Regatului Toamnei a fost trimisă să stea cu surorile 
sale, iar copiii mai mici la alte rude. Ca să răspândească descen- 
dența. Fl îşi trecu o mână prin părul negru. Hybernul le-a atacat 
moşia. Surorile ei au tras de timp ca ea să fugă. Nu din cauză că era 
măritată cu Beron, ci pentru că se iubeau cu înverșunare. Ea a în- 
cercat să rămână, dar ele au convins-o să plece. Aşa că a tot alergat, 
dar bestiile Hybernului au fost mai rapide. Mai puternice. Au în- 
colțit-o într-o râpă, unde a rămas captivă pe o margine, bestiile 
muşcându-i picioarele. 

O clipă îndelungată, el nu vorbi. 

Ştia prea multe detalii. 

- Ai salvat-o. Ai găsit-o, nu-i așa? am spus eu încet. 

O coroană de lumină păru să licărească deasupra părului des şi 
negru. 

- Da. 

EI rosti cuvântul cu destulă greutate, mânie şi altceva ce m-a făcut 
să-l privesc cu atenție pe Marele Lord al Zilei. 

- Ce s-a întâmplat? 

Helion nu-şi mută privirea din ochii mei. 

- Am sfâşiat bestiile cu mâinile goale. 

Un fior îmi cobori pe şira spinării. 

- De ce? 

Ar fi putut să o facă într-o mie de alte feluri. Mai uşor. Mai curat. 

Mi-am amintit de mâinile însângerate ale lui Rhys, după atacul 
Corbilor. 

Helion nici măcar nu se mișcă pe scaun. 

— Ea arăta încă tânără, deşi de aproape două decenii era măritată 
cu un mascul încântător. S-a măritat prea devreme, căsnicia fiind 
aranjată de când avea douăzeci de ani. 

EI rosti gâtuit cuvintele. Douăzeci — şi atât de tânără?! Aproape 
la fel de tânără ca Mor când familia ei încercase să o mărite cu Eris. 

- Şi? 

O întrebare periculoasă, chinuitoare. 

Şi cum îi arseră ochii auzind asta, luminând puternic precum 
soarele. 

Dar Mor fu cea care spuse cu calm: 

- Helion, cândva am auzit un zvon cum că ea a aşteptat înainte 
să accepte mariajul o anumită persoană pe care a întâlnit-o din 
întâmplare la balul de Echinocțiu din anul precedent. 

Am încercat să nu clipesc, să nu las să se vadă interesul meu sporit. 

Focul se transformă în tăciuni, iar Helion schiță un zâmbet spre 
Mor. 

- Interesant. Am auzit că familia ei îşi dorea legături interne cu 
puterea şi că nu i-a dat de ales înainte să o vândă lui Beron. 

Să o vândă. Mor îşi umflă nările. Cassian o mângâie pe ceafă. 
Azriel nici măcar nu se întoarse de la păzitul ferestrei, deşi aș fi pu- 
tut jura că îşi strânsese şi mai mult aripile. 

- Păcat că sunt doar zvonuri şi că nu pot fi confirmate de ni- 
meni, interveni lin Rhys. 

Helion se juca absent cu brățara de aur de pe braţul lui sculptat, 
răsucind şarpele spre mijlocul bicepsului. Dar eu eram încruntată 
când am întrebat: 

- Beron ştie că i-ai salvat soția în Război? 

El nu menţionase nimic în timpul întâlnirii. 

Helion râse întunecat. 

- Pe toţi zeii, nu! 

Crisparea şi înţelesul cu care rosti amuzat cuvintele mă făcură să 
mă îndrept de spate. 

- Ai avut o aventură după ce ai salvat-o? 

Amuzamentul se intensifică, iar Helion îşi atinse buzele cu de- 
getul, simulând un avertisment. 

- Ai grijă, Mare Doamnă! Aici până şi păsările îi dau raportul 
lui Thesan. 

M-am încruntat la păsările din coliviile din cameră, încă tăcute 
în prezenţa obscură a lui Azriel. 

„Am ridicat scuturi în jurul lor“, spuse Rhys prin legătură. 

- Cât a durat aventura? am întrebat eu. Acea femeie retrasă... Nu 
puteam să-mi imaginez. 

Helion pufni. 

- Este politicos ca o Mare Doamnă să întrebe aşa ceva? 

Dar felul în care vorbea, zâmbetul acela... 

Eu am aşteptat pur și simplu, profitând, în schimb, de tăcere ca 
să-l impulsionez. 

Helion ridică din umeri. 

- Cu pauze, câteva decenii. Până ce a aflat Beron. Se spune că 
doamna era numai un zâmbet înainte de asta. Iar după ce Beron a 
terminat cu ea... Ai văzut cum este. 

- Ce i-a făcut? 

- Acelaşi lucru pe care îl face acum. Helion flutură o mână. A 
criticat-o, i-a lăsat vânătăi unde nu le poate vedea decât el. 

Mi-am încleştat maxilarul. 

- Dacă erai amantul ei, de ce nu l-ai oprit? 

Spusesem un lucru greşit. Complet greşit, după furia întunecată 
care se undui pe chipul lui Helion. 

- Beron este un Mare Lord, iar ea este soția lui, mama copiilor 
lui. Ea a ales să rămână. A ales. Iar cu protocoalele şi regulile, 
Doamnă, vei afla că în multe situații asemănătoare celei în care te-ai 
aflat nu se termină bine pentru cei care intervin. 

Nu m-am retras şi nu m-am scuzat. 

- Abia te-ai uitat azi la ea. 

- Avem lucruri mai importante de făcut. 

- Beron nu te-a provocat niciodată la duel pentru asta? 

- Ca să o facă public, ar fi însemnat să recunoască faptul că pro- 
prietatea lui l-a făcut de râs. Aşadar, câteva secole, ne-am continuat 
micul nostru dans. 

Cumva, eu mă îndoiam că dincolo de farmecul poznaș și lipsit 
de respect, lui Helion i se părea un dans. 

Dar dacă se terminase în urmă cu câteva secole, iar ea nu îl mai 
văzuse şi-l lăsase pe Beron să o trateze atât de îngrozitor... 

„Indiferent de ce tocmai ţi-ai dat seama, spuse Rhys, ai face bine 
să nu mai pari atât de şocată.“ 

M-am forțat să zâmbesc. 

- Vouă, Marilor Lorzi, chiar vă place melodrama, nu-i așa? 

Zâmbetul lui Helion nu i se citea în privire, dar Rhys întrebă: 

- În cărţile din bibliotecile tale, ai citit vreodată cum ar putea fi 
reparat zidul? 

Helion începu să întrebe de ce voia să ştie, ce făcea Hybernul cu 
Cazanul... iar Rhys îi dădu răspunsurile, uşor şi calm. 

Cât noi am vorbit, i-am spus prin legătură: „Helion este tatăl lui 
Lucien“. 

Rhys tăcu. Apoi... 

„Pe toți zeii!“ 

Şocul lui fu o stea căzătoare între noi. 

M-am uitat prin cameră, pe jumătate atentă la Helion care se 
gândea la zid şi la cum să-l repare, iar apoi am îndrăznit să-l studiez 
pe Marele Lord pentru o clipă. „Uită-te la el. Nasul, zâmbetul şi 
vocea sunt aceleași. Până şi pielea lui Lucien este mai închisă decât 
a fraţilor săi.“ Era uşor arămie, nu palidă. 

„Asta ar explica de ce îl detestă atât de mult tatăl şi fraţii săi... de 
ce l-au chinuit toată viaţa lui.“ 

Inima mi se strânse când l-am auzit. „Şi de ce Eris nu l-a vrut 
mort. Nu era o ameninţare pentru puterea lui Eris, pentru tronul 
lui. Helion nu ştie, nu-i aşa?“ 

„Se pare că nu.“ 

Fiul preferat al Doamnei Regatului Toamnei - nu doar datorită 
bunătăţii lui Lucien, ci pentru că el era copilul pe care visase să-l 
aibă... cu masculul pe care, fără îndoială, îl iubea. 

„Probabil că Beron a descoperit aventura când soţia lui deja era 
însărcinată cu Lucien.“ 

„Poate bănuia, dar nu a avut cum să o dovedească — nu dacă ea 
se culca şi cu el.“ Am simţit pe limbă dezgustul lui Rhys. „Nu am 
nicio îndoială că Beron s-a gândit să o ucidă din cauza trădării, şi 
chiar după aceea. Când Lucien putea fi considerat unul dintre copiii 
lui — doar cât să îl facă să se îndoiască în privinţa tatălui ultimului 
său fiu.“ 

M-am gândit la asta. Lucien nu era fiul lui Beron, ci al lui Helion. 

„Totuşi, puterea lui este focul. S-au gândit că titlul lui Beron i-ar 
putea reveni.“ 

„Familia mamei lui este puternică - de aceea şi-a dorit Beron o 
soție din partea lor. Darul ar putea fi al ei.“ 

„Nu ai bănuit niciodată?“ 

„Nici măcar o dată. Sunt îngrozit că nici măcar nu m-am gândit 
la asta.“ 

„Totuşi, ce înseamnă?“ 

„Nimic — în cele din urmă, nimic. În afară de faptul că Lucien ar 
putea fi singurul moştenitor al lui Helion.“ 

Iar asta... nu schimba cu nimic războiul. Mai ales nu cu Lucien 
pe continent, care o căuta pe regina fermecată. O pasăre de foc... şi 
un lord al focului. M-am întrebat dacă se întâlniseră deja. 

O uşă se deschise şi se închise în foaierul de dincolo, iar eu m-am 
pregătit când a apărut Nesta. Helion se opri din discuţia lui despre 
zid ca să o studieze atent, aşa cum făcuse mai devreme. 

Spintecătorul de Vrăji. Acesta era titlul lui. 

Ea îl studie pe el cu disprețul obișnuit. 

Dar Helion se plecă în faţa ei aşa cum o făcuse înaintea mea - 
deşi zâmbetul destul de senzual îmi făcu şi mie inima să-mi bată un 
pic mai repede. Nu era de mirare că Doamna Regatului Toamnei nu 
îi rezistase. 

- Nu cred că mai devreme am fost prezentaţi cum se cuvine, îi 
spuse el Nestei. Eu sunt... 

- Nu-mi pasă, zise Nesta fluturând o mână, trecând pe lângă el 
şi venind lângă mine. Aş vrea să vorbesc cu tine, spuse ea. Acum. 

Cassian își mușca pumnul ca să nu râdă de surpriza totală și de 
șocul de pe chipul lui Helion. Am presupus că nu se întâmpla zil- 
nic să fie respins de cineva, masculsau femelă. I-am aruncat Marelui 
Lord o privire oarecum apologetică și mi-am condus sora afară 
din cameră. 

- Ce este? am întrebat când Nesta şi cu mine am intrat în dor- 
mitorul ei împodobit cu mătase roz și aurie și cu accente ivorii îm- 
prăştiate peste tot. Luxul de aici chiar ne făcea de rușine diversele 
noastre case. 

- Trebuie să plecăm, spuse Nesta. Chiar acum. 

Toate simţurile mi se alarmară. 

- De ce? 

- Ceva nu e în regulă. 

M-am uitat la ea şi la cerul senin de dincolo de ferestrele înalte, 
încadrate de draperii. 

- Rhys şi ceilalți ar fi simţit. Probabil că se simte toată puterea 
adunată aici. 

- Ceva este în neregulă, insistă Nesta. 

- Nu mă îndoiesc de faptul că asta crezi, dar... Dacă niciunul 
dintre ceilalți nu simte... 

- Eu nu sunt asemenea celorlalți. Ea înghiţi în sec. Trebuie să 
plecăm. 

- Te pot trimite înapoi în Velaris, dar avem lucruri de discutat aici... 

- Nu-mi pasă de mine, eu... 

Uşa se deschise, iar Cassian intră în cameră, cu chipul sever. Ima- 
ginea aripilor şi armura illyriană în camera luxoasă plină de obiecte 
roz mi se fixară în minte, tabloul căpătând deja o formă când el spuse: 

- Ce nu este în regulă? 

El o studie din cap până-n picioare, ca şi când nimeni şi nimic 
nu ar mai fi existat în cameră. 

- Ea simte că ceva nu este în regulă și că trebuie să plecăm ime- 
diat, am zis eu. 

Am așteptat negarea, dar Cassian își înclină capul. 

- Ce pare, mai exact, în neregulă? 

Nesta înțepeni şi îşi țuguie buzele cât îi cântări tonul. 

- Mi se pare că este... ceva îngrozitor. Sentimentul că... am uitat 
ceva, dar nu îmi aduc aminte ce. 

Cassian o mai fixă cu privirea o clipă. 

- Îi voi spune lui Rhys. 

Şi se ţinu de cuvânt. 

În câteva clipe, Rhys, Cassian și Azriel dispăruseră, lăsându-i pe 
Mor şi pe Helion într-o tăcere alertă. Am aşteptat împreună cu 
Nesta. Cinci minute. Zece. Cincisprezece. 

Ei se întoarseră după treizeci de minute, scuturând din capete. 
Nimic. 

Nici în palat, nici pe teritoriile din apropiere, nici pe cer şi nici 
pe pământ. Nu era nimic pe o rază de kilometri buni. Rhys chiar o 
contactă pe Amren și nu găsi nimic în neregulă în Velaris - Elain, 
din fericire, era teafără şi nevătămată. 

Totuși, niciunul dintre ei nu fu destul de prost să sugereze că 
Nesta inventase asta. Nu cu puterea nefirească din venele ei. Sau 
poate că frica era un efect care persista de când fusese în Hybern. 
Ca şi spaima copleşitoare pe care mă luptam să o înfrunt şi care încă 
mă mai urmărea în unele nopți. 

Prin urmare, am rămas. Am mâncat în sufrageria privată împre- 
ună cu Helion; nici Tarquin şi nici Tamlin nu se vedeau pe nicăieri. 

Kallias şi Viviane apărură în timpul cinei, iar Mor îl ridică pe 
Cassian de pe scaun ca să îi facă loc prietenei sale. Ele discutară și 
bârfiră, chiar dacă Mor se tot uita la Helion. 

Iar Marele Lord al Zilei continua să se uite la ea. 

Azriel abia vorbi, umbrele stându-i încă pe umeri. Mor se uită 
pe furiș la el. 

Am mâncat şi am băut câteva ore, până la căderea nopții şi, chiar 
dacă Rhys şi Kallias erau încordaţi, precauţi unul față de celălalt... 
Măcar începură să discute înainte de sfârşitul mesei. 

Nesta fu prima care plecă de la masă, încă prudentă şi agitată. 
Ceilalți verificară o ultimă dată curtea înainte să ne culcăm pe cear- 
şafurile de mătase ale paturilor moi ca norii. 

Rhys şi cu mine i-am lăsat pe Mor şi pe Helion vorbind, şezând 
unul lângă celălalt pe pernele din salon, Viviane şi Kallias întorcân- 
du-se de mult în apartamentul lor. Nu ştiam unde plecaseră Azriel 
şi Cassian. 

Când am ieşit din baia văruită în auriu şi ivoriu, şoaptele lui 
Helion şi râsetul arzător al lui Mor se auzeau din hol, trecând pe 
lângă uşa noastră, apoi ușa ei se deschise şi se închise... 

Aripile lui Rhysand erau strânse când studia stelele de dincolo 
de ferestrele dormitorului. Cumva, aici erau mai puţin luminoase și 
mai mici. 

- De ce? 

El ştia la ce mă refeream. 

- Mor se sperie. Și ce a făcut Az astăzi a speriat-o de moarte. 

- Violenţa? 

- Violenţă ca rezultat a ceea ce simte el, vinovăția persistentă din 
cauza târgului cu Eris şi a ceea ce nu va înfrunta niciunul dintre ei. 

- Nu crezi că a trecut destul de mult timp? Şi faptul că Helion se 
culcă cu ea este probabil cel mai rău lucru pe care îl poate face? 

Dar nu mă îndoiam că Helion simţea în aceeaşi măsură ca şi 
Mor nevoia de a fi distras de la a se gândi prea mult la oamenii pe 
care îi iubeau şi pe care nu îi puteau avea. 

- Mor şi Azriel au avut amândoi iubiţi de-a lungul secolelor, 
spuse el, aripile mișcându-i-se uşor. Acum, singura diferență este 
apropierea. 

- Pari destul de împăcat cu asta. 

Rhys privi peste umăr spre locul în care zăboveam la picioarele 
patului mare şi ivoriu, în a cărui tăblie erau sculptați nişte nuferi. 

- Este viaţa lor — relaţia lor. Amândoi au avut destule ocazii să re- 
cunoască ce simt. Totuşi nu au făcut-o. Mai cu seamă Mor. Din mo- 
tive personale, sunt sigur. Implicarea mea nu ar îmbunătăți situația. 

- Dar... dar el o iubește. Cum de nu face nimic? 

- Crede că ea este mai fericită fără el. Ochii îi străluciră când îşi 
aminti de hotărârea lui de a nu se implica. Crede că nu o merită. 

- Se pare că este o trăsătură illyriană. 

Rhys pufni, întorcându-se spre stele. Am venit lângă el şi mi-am 
strecurat un braţ în jurul taliei lui. Partenerul meu îmi cuprinse 
umărul când mi-am sprijinit capul de locul moale în care umerii 
mei îi întâlneau pieptul. După o clipă, una din aripile lui mă învălui 
în căldura sa umbrită. 

- Va veni o zi când Azriel va trebui să hotărască dacă va lupta 
pentru ea sau o va lăsa în pace. Şi nu va fi din cauza unui alt mascul 
care o insultă sau se culcă cu ea. 

- Şi Cassian? El este zăpăcit şi permite prostia asta. 

Rhys zâmbi strâmb. 

- Şi Cassian va trebui să decidă unele lucruri. În viitorul apro- 
piat, cred. 

- E şi Nesta sunt...? 

- Nu ştiu. Până nu se activează legătura, poate fi greu de detec- 
tat. Rhys înghiţi o dată, cu privirea aţintită la stele. Eu am așteptat, 
pur și simplu. Ştii, Tamlin încă te iubeşte. 

- Ştiu. 

- A fost o întâlnire urâtă. 

- Totul a fost urât, am spus eu, gândindu-mă la ce pomeniseră 
Beron şi Tamlin despre Amarantha, la ce Rhys fusese obligat să dez- 
văluie... Eşti bine? 

Încă îi simțeam mâna umedă pe mine de când povestise ce fă- 
cuse Amarantha. 

El îşi trecu un deget pe umărul meu. 

- Nu a fost... uşor. Credeam că voi vomita pe podea, adăugă Rhys. 

L-am strâns un pic mai mult. 

- Îmi pare rău că a trebuit să împărtășeşti lucrurile acelea — îmi 
pare rău că tu.. îmi pare rău pentru tot, Rhys. I-am inhalat profund 
mirosul. Evadaserăm - noi evadaserăm. Şi ştiu că probabil nu 

înseamnă nimic, dar... sunt mândră de tine că ai fost destul de cu- 
rajos să le-o spui. 

— Nu înseamnă nimic ce crezi despre mine sau despre ziua asta, 
zise el încet. Mă sărută pe tâmplă, iar căldura licări de-a lungul le- 
găturii. Înseamnă... Îşi strânse mai mult aripa în jurul meu. Nu am 
cuvinte să-ți spun ce înseamnă. 

Dar când dragostea, bucuria şi lumina străluciră prin legătură... 
am înţeles. 

EI îşi cobori privirea spre mine. 

- Eşti... bine? 

Mi-am culcuşit capul mai mult în pieptul lui. 

- Mă simt... obosită. Tristă. Tristă că a fost atât de îngrozitor şi, 
totuși... furioasă pentru tot ce am păţit eu şi surorile mele. Eu... Am 
expirat. Când m-am întors în Regatul Primăverii... Am înghiţit în 
sec. Le-am căutat aripile. 

Rhys rămase complet nemişcat, iar eu l-am luat de mână, strân- 
gând-o puternic când mă întrebă mai mult în şoaptă: 

- Le-ai găsit? 

Am scuturat din cap, dar i-am răspuns înainte ca suferința de pe 
chipul lui să se adâncească: 

- Am aflat că el le-a ars de mult. 

Rhys nu spuse nimic pentru o clipă, din nou atent la stele. 

- Mulţumesc pentru că măcar te-ai gândit... pentru că ai riscat 
să le cauţi. 

Singura urmă - rămăşiţele îngrozitoare ale mamei şi surorii lui. 

- Eu nu... Mă bucur că le-a ars, recunoscu Rhys. L-aş ucide cu 
bucurie pentru multe lucruri şi totuşi... El îşi frecă pieptul. Mă bucur 
că măcar le-a oferit acea pace. 

Am dat din cap. 

- Ştiu. Mi-am trecut un deget peste dosul mâinii lui. Şi poate că 
din cauza liniştii depline, am mărturisit: Mi se pare ciudat să împart 
o cameră şi un pat cu tine sub acelaşi acoperiş cu el. 

- Te cred. 

Pentru că, undeva în palat, Tamlin stătea întins în pat - perfect 
conştient că urma să intru în acest loc cu Rhysand. Trecutul era 
încurcat şi încâlcit. 

- Nu cred... nu cred că pot să fac dragoste cu tine aici, cu el atât 
de aproape, am şoptit eu, iar Rhys rămase tăcut. Îmi pare rău dacă... 

- Nu trebuie să te scuzi. Niciodată. 

Mi-am ridicat privirea și l-am surprins uitându-se la mine - nu 
furios sau frustrat, ci... trist. Înțelegător. 

- Vreau să împart totuşi patul cu tine, am şoptit eu. Vreau să mă 
ţii în braţe. 

Stelele se aprinseră în ochii lui. 

- Pentru totdeauna, îmi promise şi mă sărută pe frunte, aripile 
lui învăluindu-mă acum complet. Pentru totdeauna. 


CAPITOLUL. 4 
48 Li 


Helion se strecură din camera lui Mor înainte să ne trezim — deşi 
cu siguranță îi auzisem toată noaptea, destul încât Rhys să ridice un 
scut în jurul camerei noastre. Azriel şi Cassian nu se întorseseră. 

Cu toate acestea, Mor nu arăta ca o femelă care se tăvălise cu un 
Mare Lord superb când îşi ciuguli micul dejun. Ochii căprui îi erau 
inexpresivi, iar pielea, de obicei aurie, era acum palidă. 

Cassian intră în sfârşit, salutând-o pe Mor cu voioşie: 

- Arăţi groaznic! Te-a ținut Helion trează toată noaptea? 

Ea aruncă lingura spre el. Apoi terciul. 

Cassian prinse lingura şi se feri de mâncare, pietrele lui Siphon 
strălucind ca un tăciune aprins. Terciul alunecă pe podea. 

- Helion a vrut să ni te alături, răspunse ea încet, punându-și 
din nou ceai. Destul de mult. 

- Poate data viitoare, spuse Cassian, aşezându-se pe scaunul de 
lângă mine. Ce face sora ta? 

- Părea bine... deşi încă îngrijorată. 

Nu am întrebat unde fuseseră toată noaptea el şi Azriel, fie şi 
numai pentru că nu eram sigură că Mor voia să audă răspunsul. 

Cassian se servi de pe tăvile cu fructe și prăjituri, încruntân- 
du-se când nu văzu carne. 

- Eşti gata pentru încă o zi plină de contradicții şi intrigi? 

Mor şi cu mine am mormăit. Rhys intră în cameră, cu părul încă 
ud de la baie şi zâmbi. 

— Aşa vă vreau. 

În ciuda zilei încărcate ce ne aştepta, i-am zâmbit parteneru- 
lui meu. 

El mă strânsese toată noaptea la piept, acoperindu-mă cu ari- 
pile. Era un altfel de intimitate față de sex - mai profundă. Sufletele 
noastre se împletiseră strâns. 

Mă trezisem încă acoperită de aripile sale, respiraţia lui gâdilân- 
du-mi urechea. Rămăsesem fără cuvinte când îi studiasem chipul 
adormit, pieptul strângându-mi-se în mod chinuitor. Eram perfect 
conştientă de cât de mult îl iubeam, dar uitându-mă atunci la el... 

O simţisem cu toată fiinţa mea, am simțit că iubirea ar fi putut să 
mă strivească, să mă consume. lar data viitoare când avea să-l in- 
sulte cineva... 

Gândul încă nu-mi dădea pace când am terminat micul dejun, 
ne-am îmbrăcat şi ne-am întors în sala din vârful palatului ca să 
punem bazele acestei alianţe. 

Mi-am păstrat coroana din ziua precedentă, dar mi-am schim- 
bat rochia de la Căderea Stelelor cu una strălucitoare din mătase 
neagră, acoperită cu borangic negru sclipitor. Fustele se unduiau în 
spatele meu, mânecile mulate îngustându-se în căușul palmelor, fi- 
xate în jurul degetului mijlociu cu un inel din onix. Dacă în ziua din 
urmă fusesem o stea căzătoare, croitorul misterios al lui Rhys mă 
transformase astăzi în Regina Nopţii. 

Restul însoţitorilor mei se îmbrăcaseră corespunzător. 

Ieri, fuseserăm noi înşine - deschişi, prietenoși şi grijulii. Azi 
urma să le arătăm celorlalte regate ce aveam să dezlănțuim asupra 
inamicilor noştri şi de ce eram capabili, dacă eram provocaţi. 

Helion, din nou detaşat şi arogant, se lăfăia în scaunul său când 
am intrat în sala minunată din vârful unuia dintre multele turnuri 
aurite ale palatului. EI îi aruncă o privire în plus lui Mor, zâmbind 


524 SARAH J. MAAS 


senzual. Astăzi era spledind în veşmintele lui de culoarea cobaltului 
cu margini aurii care-i scoteau în evidență pielea măslinie şi strălu- 
citoare, şi cu sandalele aurii. Azriel, cu matiile plutind în aer din 
umeri până la călcâie, îl ignoră când trecu. Totuşi Îmblânzitorul 
Umbrelor nu-i arătase nicio urmă de emoție lui Mor când ne întâl- 
nise pe hol. 

Ea nu îl întrebase unde fusese întreaga noaptea şi toată dimi- 
neața, iar Azriel nu spusese nimic de bunăvoie. Dar măcar nu părea 
că voia să o ignore. Nu, se rezumase din nou la a tăcea vigilent, iar 
Mor se mulțumise să-l lase, răsuflând un pic uşurată imediat ce el se 
întorsese ca să ne conducă spre întâlnire, după ce probabil cercetase 
drumul în urmă cu câteva minute. 

Thesan fu singura persoană care se deranjă să ne salute când am 
trecut pe sub bolta acoperită cu glicină. Aruncă o privire la ţinuta şi 
la chipurile noastre și mormăi o rugăciune adresată Cazanului. 
Iubitul lui, îmbrăcat din nou cu armura de căpitan, ne măsură din 
priviri cu aripile ușor înfoiate, dar rămase așezat împreună cu cei- 
lalți peregryni. 

Tamlin sosi ultimul, uitându-se la toţi când se așeză. Nu m-am 
deranjat să-l bag în seamă. 

Iar Helion nu aşteptă ca Thesan să facă vreun semn ca să începem. 
El îşi sprijini o gleznă peste un genunchi şi spuse: 

- Am studiat cu atenţie tabelele şi imaginile pe care le-ai adunat, 
Tamlin. 

- Şi? rosti muşcător Tamlin. 

Aşadar, ziua urma să decurgă incredibil de bine. 

- Şi, spuse Helion simplu, nemaipărând deloc masculul amuzat 
şi destins din seara trecută, dacă poţi să-ţi aduni repede armata, tu 
și Tarquin aţi putea să ţineţi linia frontului suficient de mult timp 
pentru ca noi, cei de deasupra tărâmului de Mijloc, să aducem o 
armată mai mare. 

- Nu este atât de uşor pe cât pare, rosti Tamlin printre dinţi. Mi-a 
mai rămas o treime dintre soldaţi, spuse aruncând o privire mânioasă 
înspre mine. După ce Feyre le-a distrus încrederea în mine. 

Mânioasă şi simțind nevoia de răzbunare, făcusem asta... Nu 
gândisem pe termen lung. Nu mă gândisem că poate am fi avut 
nevoie de armata lui. Dar... 

Nesta scoase un zgomot ascuţit şi sări de pe scaun. 

M-am aruncat spre ea, aproape împiedicându-mă de fustele 
rochiei când ea se clătină înapoi, ţinându-se cu o mână de piept. 

Încă un pas ar fi aruncat-o în bazin, dar Mor sări mai înainte, 
apucând-o. 

- Ce s-a întâmplat? întrebă Mor, ţinând-o în picioare pe sora 
mea când chipul ei se contorsionă parcă de durere. 

Confuzie și durere, asta exprima faţa ei. 

Fruntea îi era transpirată şi chipul i se făcu alb ca varul. 

- Ceva... 

Cuvântul fu întrerupt de un geamăt încet. Ea se încovoie, iar 
Mor o prinse bine și se uită la chipul Nestei. Cassian ajunse imediat 
acolo, cu o mână pe spatele ei, dezgolindu-și dinţii la amenințarea 
invizibilă. 

- Nesta! spuse el întinzându-se spre ea. 

Nesta înțepeni, apoi trecu pe lângă Cassian ca să vomite în bazin. 

- Otravă? întrebă Kallias, împingând-o pe Viviane în spatele lui. 

Ea îi ocoli braţul. Tamlin rămase așezat, cu maxilarul încordat, 
monitorizându-ne pe toți. 

Dar Helion şi 'Thesan înaintară îndârjiți şi concentrați. Puterea 
lui Helion, care licărea în jurul lui ca niște licurici orbitori, țâșni 
spre sora mea şi se lăsă uşor pe ea. 

Thesan, strălucind în auriu şi roz, îi atinse brațul Nestei, 
vindecând-o. 

- Nimic, spuseră ei la unison. 

Nesta îşi rezemă capul de umărul lui Mor, respirând sacadat. 


526 SARAH J. MAAS 


- Ceva nu este în regulă, reuşi ea să spună. Nu cu mine, ci cu 
Cazanul. 

Rhys purta un fel de conversaţie tăcută cu Azriel şi Cassian, cel din 
urmă monitorizând fiecare respiraţie a surorii mele. Cei doi illy- 
rieni dădură din cap spre Rhys şi se îndreptară spre ferestrele des- 
chise - ca să zboare. 

Nesta gemu, trupul încordându-i-se ca şi când avea să vomite 
din nou. Dar apoi, noi am simţit. 

Un tremur prin pământ. Prin aer, prin pietre şi printre ierbu- 
rile verzi. 

Ca şi când un zeu măreț ar fi răsuflat peste tărâm. 

Apoi, urmă impactul. 

Rhys se aruncă peste mine atât de repede, încât nu mi-am dat 
seama că însuşi muntele se cutremura, iar clădirea se clătina. Ne-am 
aruncat la podea când molozul căzu, iar eu l-am simţit pregătin- 
du-se să se teleporteze... 

După aceea, totul încetă. 

Țipetele se ridicau din valea de dedesubt, dar în palat şi printre 
noi domnea liniştea. 

Nesta vomită din nou, iar Mor o lăsă să se aşeze pe podea de 
data asta. 

- Ce naiba... începu Helion. 

Rhys se ridică de pe mine, chipul lui bronzat albindu-se. Buzele 
i se învineţiră când privi spre sud. Departe spre sud. 

I-am simţit magia ieşind din el, ca o stea căzătoare peste tărâm. 

Iar când se uită din nou la noi, îşi îndreptă atenţia către mine. 
Frica, tristeţea şi teama care i se citeau în ochi îmi făcură gura să se 
usuce de tot şi îmi răciră sângele în vene. 

Rhys înghiți de două ori şi spuse răguşit: 

- Regele Hybernului tocmai a folosit Cazanul ca să atace zidul. 

Se auziră şoapte şi suspine. 

mântul de sub picioare când mă lămuri: 
- Zidul nu mai este. A fost distrus. De-a lungul Prythianului şi 
pe continent. Am acționat prea târziu, prea lent, repetă el ca şi când 
ar fi încercat să se convingă. Hybernul tocmai a distrus zidul. 


CAPITOLUL 4 
49 B 7 


„Legătura Nestei cu Cazanul i-a permis să simtă când Regele 
Hybernului îşi aduna puterea”, se gândi Rhys în timp ce ne adunam 
în jurul mesei din sufrageria casei din oraș. 

Așa cum eu puteam să folosesc legătura cu Marii Lorzi ca să le 
urmăresc puterea şi să găsesc Cartea și Cazanul, puterea Nestei — 
nemurirea ei — era atât de strâns legată de Cazan, încât prezenţa lui 
îngrozitoare, când era activ, o străbătea și pe ea. 

De aceea o bântuia el. Nu doar pentru puterea pe care o luase 
ea... ci pentru faptul că Nesta era un semnal de avertisment. 

Plecaserăm cu toții din Regatul Dimineţii după câteva minute, 
Thesan promițând că, în două zile, avea să trimită cantități mari de 
antidot spre toate armatele şi spre Marii Lorzi, şi că peregrynii lui 
urmau să înceapă să se pregătească sub comanda căpitanului său, ca 
să se alăture illyrienilor pe cer. 

Kallias şi Helion jurară că armatele lor terestre aveau să mărşă- 
luiască cât de curând posibil. Doar pe Tamlin, a cărui graniță sudică 
se întindea de-a lungul zidul, nu se putea conta, armata lui fiind 
dezorganizată. Înainte ca Tamlin să plece, Helion îi spuse: 

- Scoate-ţi oamenii! Adu orice armată poţi aduna! 

Orice mai rămăsese după mine. 

Tarquin avu același sentiment şi promise să ofere protecţie 
Regatului Primăverii. Tamlin nu răspunse niciunuia din ei. Nu 

confirmă că avea să-şi aducă armata înainte să se teleporteze, fără 
să-mi arunce o privire. Eu m-am simțit un pic uşurată, de vreme 
ce nu hotărâsem dacă să îi cer ajutorul pe care mi-l promisese sau 
să îl scuip. 

Urările de despărţire fură scurte. Viviane o îmbrățișă strâns pe 
Mor şi apoi mă luă şi pe mine în braţe, spre surprinderea mea. Kallias 
doar dădu mâna cu Rhys, un gest rigid de tatonare, şi dispăru împre- 
ună cu partenera lui. Făcându-ne tuturor semn cu ochiul, îl urmă şi 
Helion. Tarquin rămase ultimul, flancat de Varian şi de Cresseida. 
Flota lui, deciseseră ei, urma să fie lăsată ca să-i păzească oraşele, în 
timp ce majoritatea soldaţilor aveau să mărșăluiască pe uscat. 

Ochii albaştri ai lui Tarquin se aprinseră când îşi adună puterea 
ca să-i teleporteze, dar Varian ne comunică mie şi lui Rhys: 

- Spune-i că îi mulțumesc, zise el şi îşi puse o mână pe piept, firul 
auriu şi cel argintiu de pe jacheta lui turcoaz strălucind în soarele di- 
mineţii. Spune-i... Prințul din Adriata scutură din cap. Îi voi spune 
chiar eu când o voi vedea data viitoare. Părea mai mult o promi- 
siune... că Varian avea să o revadă pe Amren, cu sau fără Război. 

Apoi ei plecară. 

Nicio veste nu sosi de la Beron înainte să ne luăm rămas-bun şi să-i 
mulțumim lui Thesan. Nicio veste că Beron s-ar fi putut răzgândi 
sau că Eris l-ar fi convins. 

Dar asta nu mă privea nici pe mine, nici pe Nesta. 

Dacă zidul se dărâmase... era prea târziu. Acţionasem prea târ- 
ziu. Toate acele cercetări... Ar fi trebuit să insist să plecăm direct 
spre zid, dacă Amren o considera pe Nesta aproape pregătită. Să fi 
văzut ce putea face ea, cu sau fără vraja din Carte. 

Poate că era vina mea, pentru că voiam să o protejez, să o fac 
mai puternică, să nu o implic. Dar dacă aş fi insistat mai... 

Chiar şi acum, aşezaţi în jurul mesei din sufrageria casei din 
Velaris, nu hotărâserăm dacă posibila distrugere permanentă a suro- 
rii mele merita prețul salvării vieților. Nu ştiam cum Rhys şi ceilalți 

luaseră astfel de decizii - timp de mulți ani. Mai ales în timpul dom- 
niei Amaranthei. 

- Ar fi trebuit să plecăm de câteva luni, spuse Nesta, farfuria ei 
cu pui prăjit şi legume fiind neatinsă. 

Fură primele cuvinte pe care le rostise cineva în timp ce noi ciu- 
guleam din mâncare. 

Elain aflase de la Amren. Acum stătea la masă, cu spatele mai 
drept şi privirea mai limpede ca niciodată. Văzuse ea asta în pere- 
grinările pe care i le oferea privirea nouă şi interioară? I-o şoptise 
Cazanul cât fuseserăm plecaţi? Nu eram în stare să o întreb. 

- Putem să mergem la conacul tău în seara asta ca să-i evacuăm 
pe servitori şi să-i aducem aici, îi spunea Rhys Nestei. 

- Nu vor veni. 

- Atunci, probabil vor muri. 

Nesta îşi alinie furculiţa şi cuțitul lângă farfurie. 

- Nu îi poţi teleporta undeva în sud, departe de aici? 

- Atât de mulți oameni? Ar trebui să găsesc mai întâi un loc sigur, 
lucru care mi-ar lua un timp pe care nu-l avem. Rhys se gândi. Dacă 
am găsi o navă cu care să navigheze... 

- Or să vrea să vină şi familiile, şi prietenii lor. 

O clipă de linişte. Asta nu era o soluţie. Apoi Elain spuse încet: 

- Am putea să-i mutăm pe moşia lui Graysen. 

Calmul din vocea ei ne făcu pe toți să ne întoarcem către sora mea. 

Ea înghiţi în sec, gâtul subțire fiindu-i atât de alb, şi ne explică: 

- Tatăl lui are ziduri înalte, din piatră rezistentă, și suficient spa- 
ţiu pentru oameni şi provizii. 

Ne-am străduit cu toții să nu ne uităm la inelul pe care îl purta 
încă. Elain continuă: 

- Tatăl lui se gândeşte la asta de mult timp. Ei au apărare, pro- 
vizii... Ea respiră superficial. Şi un crâng de frasini, cu un depozit de 
arme făcute din lemnul acela. 

Cassian mârâi. În ciuda puterii lor... Oricum ar fi fost creaţi acei 
copaci, frasinii aveau ceva care trecea dincolo de protecţiile Fae. 
Văzusem asta cu ochii mei - ucisesem una dintre santinelele lui 
Tamlin cu o săgeată în gât. 

- Dacă spiriduşii care atacă au puteri magice, spuse Cassian, 
iar Elain tresări la tonul dur, atunci piatra rezistentă nu ar fi de 
mare folos. 

- Există tuneluri de evadare, şopti Elain. Poate că este mai bine 
decât nimic. 

Illyrienii se priviră reciproc. 

- Am putea pune o gardă... începu Cassian. 

- Nu, îl întrerupse Elain cu o voce mai puternică decât o auzi- 
sem în ultimele luni. Ei... Graysen şi tatăl lui... 

Cassian își încordă maxilarul. 

- Atunci, ne ascundem... 

- Ei au câini născuți şi antrenați ca să vă vâneze, să vă simtă. 

O linişte apăsătoare se lăsă când prietenii mei se gândiră cum 
fuseseră antrenați mai exact câinii aceia. 

- Doar nu vrei să spui că le lași castelul fără apărare, încercă să 
spună un pic mai blând Cassian. Chiar şi cu frasinii, nu va fi de 
ajuns. Va trebui să ridicăm măcar nişte protecţii. 

Elain se gândi. 

- Pot vorbi cu el. 

- Nu! am spus eu în același timp cu Nesta. 

Dar Elain ne întrerupse: 

- Dacă... dacă voi şi... ei — aruncă o privire la Rhys, la prietenii 
mei - veniţi cu mine, mirosurile voastre Fae i-ar putea distrage 
pe câini. 

- Şi tu eşti Fae, îi aminti Nesta. 

- Vrăjeşte-mă! îi spuse Elain lui Rhys. Fă-mă să par umană! 
Doar cât să-l conving să-și deschidă porţile celor care caută adăpost. 
Poate chiar să vă lase să puneţi protecţii în jurul conacului. 

Iar cu mirosurile noastre, ca să-i zăpăcim pe câini... 

- Asta s-ar putea termina foarte prost, Flain. 

Ea îşi trecu un deget peste inelul de logodnă din fier, cu diamant. 

- Deja s-a terminat prost. Acum nu trebuie decât să decid cum 
să înfrunt consecinţele. 

- Înţelept spus, zise Mor şi zâmbi către Elain. Ea se uită la Cassian. 
Trebuie să muţi azi legiunile illyriene. 

Cassian dădu aprobator din cap, dar îi spuse lui Rhys: 

- Cu zidul dărâmat, trebuie să îi lămurim pe illyrieni în privința 
unor aspecte. Trebuie să mă însoțeşti în tabără și să le ţii unul dintre 
discursurile tale frumoase înainte să plecăm. 

Rhys schiță un zâmbet. 

- Putem să mergem toți şi apoi să ne îndreptăm spre tărâmurile 
oamenilor. El se uită cu atenţie la noi, la casa din oraş. Avem o oră 
să ne pregătim. Ne întâlnim din nou aici şi plecăm. 

Mor şi Azriel se teleportară imediat, Cassian îndreptându-se 
spre Rhys ca să-l întrebe de soldaţii din Regatul Coşmarurilor şi de 
pregătirile lor. 

Nesta şi cu mine am mers către Elain, vorbind amândouă în 
același timp: 

- Eşti sigură? am întrebat când Nesta spuse: „Pot eu să merg. 
Lasă-mă să discut cu el!“ 

Elain se ridică în picioare. 

- Nu te cunoaşte, îmi spuse ea. Apoi se întoarse spre Nesta cu o 
expresie sinceră, amuzată. Şi pe tine te urăşte. 

O parte putredă din mine se întreba dacă logodna lor ruptă era, 
aşadar, spre binele lor. Sau dacă Elain sugerase cumva să facem 
această vizită, chiar după ce Lucien părăsise Prythianul, pentru o 
şansă de a... Nu mi-am permis să-mi urmăresc gândul până la capăt. 

Privind spaţiul din care prietenii mei dispăruseră din casa de la 
oraş, am zis: 

- Elain, trebuie să înţelegi că, dacă lucrurile vor merge prost... 
dacă va încerca să te rănească sau să facă rău unuia dintre noi... 

- Ştiu. Îi vei apăra pe ai tăi. 

- Te voi apăra pe tine. 

Golul îi înceţoșă privirea, dar Elain îşi ridică bărbia. 

- Oricum ar fi, să nu-l ucideți. Vă rog. 

- Vom încerca... 

— Jură-mil 

Nu o mai auzisem niciodată vorbind pe tonul acela. Niciodată. 

- Nu pot să-ţi promit. Nu aveam de gând să cedez, nu pentru 
asta. Dar voi face tot ce îmi stă în puteri ca să evit aşa ceva. 

Şi Elain păru să-şi dea seama de situaţie. Fa se uită la rochia 
simplă albastră pe care o purta. 

- Trebuie să mă îmbrac. 

- Te ajut eu, se oferi Nesta, dar Elain scutură din cap. 

- Nuala şi Cerridwen mă vor ajuta. 

Apoi ea plecă în grabă... cu umerii un pic mai drepți. 

Nesta înghiţi şi eu am șoptit: 

- Nu a fost vina ta că zidul s-a dărâmat înainte de a putea face 
ceva în privinţa asta. 

Privirea dură se îndreptă spre mine. 

- Dacă aş fi rămas ca să mă antrenez... 

- Atunci ai fi rămas aici cât ne-ai fi aşteptat să ne întoarcem de 
la întâlnire. 

Nesta îşi netezi rochia cu o mână. 

- Ce fac acum? 

Mi-am dat seama că avea nevoie de un scop. Faptul că o însărci- 
nasem să găsească o cale să repare găurile din zid îi dăduse surorii mele 
ceea ce poate vieţile noastre umane nu îi oferiseră niciodată: un sens. 

- Ne vei însoţi la moşia lui Graysen, iar apoi vei călători cu ar- 
mata. Dacă ai o legătură cu Cazanul, atunci vom avea nevoie de 
tine, să ne fii aproape. Trebuie să ne spui dacă este folosit din nou. 

Nu era chiar o misiune, dar Nesta oricum dădu din cap. 

Cassian îl bătu pe Rhys pe umăr și porni spre noi. El se opri la 
un pas distanță și se încruntă. 

- Rochiile nu sunt potrivite pentru zbor, doamnelor. 

Nesta nu răspunse. 

Fl ridică o sprânceană. 

— Fără lătrat şi muşcături azi? 

Dar Nesta nu își ridică privirea ca să se uite la el, chipul fiindu-i 
încă epuizat şi pământiu. 

- Nu am purtat niciodată pantaloni, fu tot ce spuse ea. 

Aş fi putut jura că îngrijorarea traversă chipul lui Cassian, dar el 
ignoră momentul şi rosti tărăgănat: 

- Nu mă îndoiesc de faptul că ai fi putut porni o răscoală dacă 
ai purtat. 

Nicio reacție. Oare Cazanul... 

Cassian ieşi în calea Nestei când ea încercă să treacă pe lângă el 
şi îi atinse fruntea cu o mână bronzată, cu bătături. Ea se feri de 
atingerea lui, dar masculul o apucă de încheietura mâinii, forțând-o 
să-i întâlnească privirea. 

- Dacă vreunul dintre oamenii aceia nenorociţi face o mișcare 
ca să te rănească, şopti el, să îi ucizi. 

El nu avea să vină - nu, avea să adune toată puterea legiunilor 
illyriene. Totuşi Azriel urma să ni se alăture. 

Cassian îi dădu Nestei unul dintre cuţitele sale. 

- Frasinul te poate ucide, spuse el cu un calm nimicitor când ea 
privi cuțitul. O zgârietură poate să te ameţească suficient încât să fii 
vulnerabilă. Să nu uiţi unde sunt ieșirile din fiecare cameră, gard și 
din curte - ţine-le minte când intri şi ia seama câţi oameni sunt în 
jurul tău. Nu uita unde sunt Rhys și ceilalți. Nu uita că eşti mai pu- 
ternică şi mai rapidă. Ținteşte părțile moi, adăugă el, îndoindu-i 
degetele în jurul mânerului. Şi dacă te prinde cineva... 

Sora mea nu spuse nimic în timp ce Cassian îi arătă zonele sen- 
sibile ale unui om - nu doar vintrele, ci şi interiorul piciorului - şi 
cum să ciupească o coapsă şi să-şi folosească cotul drept armă. Se 
retrase după ce termină, ochii lui căprui clocotind cu o emoție pe 
care nu o recunoşteam. 

Nesta studie pumnalul elegant din mâna ei şi apoi îşi ridică 
fruntea ca să îl privească. 

- Ți-am spus să vii la antrenament, zise Cassian zâmbind trufaş 
şi plecă. 

M-am uitat cu atenţie la chipul calm și împietrit al Nestei şi la 
pumnal. 

- Nici măcar să nu începi! mă avertiză ea şi se îndreptă spre scări. 


z3 


Am găsit-o pe Amren în apartamentul ei, înjurând Cartea. 

- Plecăm într-o oră, am spus eu. Ai tot ce-ţi trebuie aici? 

- Da. 

Amren îşi ridică privirea, ochii oblici şi argintii rotindu-i-se de 
furie. Nu din cauza mea, mi-am dat eu seama cu uşurare, ci pentru 
că Hybernul ajunsese înaintea noastră la zid şi o învinsese. 

Iar asta nu mai era problema mea. 

Nu când mi-am amintit ce spusese la întâlnirea cu Marii Lorzi. 
Nu când l-am văzut din nou pe Beron plecând, fără să ne promită 
soldaţi sau ajutor. Nu când i-am auzit pe Rhys şi pe Cassian dis- 
cutând cât de puţini soldaţi aveau ceilalți, în comparaţie cu armata 
Hybernului. 

Trecuseră câteva zile de când mă gândeam la cum îl tachinase 
regele pe Rhys. 

Hybernul se aşteptase ca el să ofere totul — totul — ca să-i opreas- 
că. Afirmase că doar asta ne-ar fi dat o şansă la luptă, iar eu îmi 
cunoşteam partenerul. Poate chiar mai bine decât mă cunoşteam 

pe mine. Ştiam că Rhys s-ar fi epuizat, distrugându-se, dacă asta ar 
fi însemnat o şansă de câştig. De supraviețuire. 

Ceilalți Mari Lorzi... Nu-mi puteam permite riscul de a conta pe 
ei. Helion, pe cât de puternic era, nici măcar nu ar fi intervenit ca 
să-şi salveze iubitul. Tarquin, probabil, ar fi făcut-o. Iar pe ceilalți 
nu îi cunoşteam. Nu aveam timp să o fac. Şi nu aveam de gând să 
pariez pe încercarea lor de a fi loiali şi pe Rhys, în acelaşi timp. 

- Ce vrei? izbucni Amren când am rămas uitându-mă lung la ea. 

- Există o creatură sub bibliotecă. Ştii ceva despre ea? 

Amren închise Cartea. 

- Se numeşte Bryaxis. 

- Ce este? 

- Nu vrei să ştii, fato! 

Mi-am suflecat mâneca rochiei negre, eleganța acesteia contras- 
tând atât de mult cu apartamentul şi dezordinea de aici. 

- Am făcut o înțelegere cu ea. I-am arătat banda tatuată din jurul 
antebraţului meu. Deci cred că vreau. 

Amren se ridică, scuturându-şi pantalonii de praf. 

- Am auzit. Trebuie să fii nebună. 

- Nu am avut de ales. Iar acum suntem legate una de cealaltă. 

- Şi ce dacă? 

- Vreau să îţi propun un alt târg. Asta ar însemna ca tu să studiezi 
protecţiile care o ţin acolo jos şi să-mi explici nişte lucruri. Nu m-am 
străduit să par plăcută, disperată sau recunoscătoare. Nu am vrut să 
renunţ la masca dură şi rece de pe chipul meu când am adăugat 
hotărâtă: Vii cu mine! Chiar acum. 


CAPITOLUL, 
KO 


Nu era nicio preoteasă care să ne aştepte şi să ne conducă în 
puțul întunecat din mijlocul bibliotecii. lar Amren, pentru prima 
dată, rămase fără grai. 

Am ajuns la nivelul de jos, în întunericul de nepătruns, paşii 
noştri fiind singurul sunet. 

- Vreau să discut cu tine, am spus în bezna care ne chema din- 
colo de locul în care se termina lumina ce se strecura în jos de la 
înălțime. 

„Nimeni nu mă cheamă.“ 

— Eu te chem. Sunt aici ca să-ți țin companie. Ca parte a înţele- 
gerii noastre. 

Linişte. 

Apoi am simțit creatura şerpuind şi răsucindu-se în jurul nos- 
tru, înghițind lumina. Amren înjură încet. 

„Ai adus... ce mi-ai adus?“ 

- Pe cineva ca tine. Sau cineva căreia tu îi semeni. 

„Vorbeşti în pilde.“ 

O mână rece şi ireală mă atinse pe ceafă, iar eu am încercat să nu 
mă retrag spre lumină. 

- Bryaxis. Numele tău este Bryaxis. Şi cineva te-a încuiat aici jos, 
acum mult timp. 

Întunericul încremeni. 

- Sunt aici ca să-ți ofer altă înțelegere. 

Amren rămase nemişcată şi tăcută, aşa cum îi spusesem să facă, 
şi îmi confirmă dând o dată din cap. Ea chiar ar fi putut să distrugă 
protecţiile care o ţineau pe Bryaxis aici, la momentul oportun. 

- Este război, am spus eu, forțându-mă să vorbesc pe un ton 
egal. Un război îngrozitor pe cale să izbucnească peste tărâm. Dacă 
te pot elibera, vei lupta pentru mine? Pentru mine şi pentru Marele 
meu Lord? 

Creatura — Bryaxis - nu răspunse. 

Am înghiontit-o pe Amren cu cotul. 

Ea vorbi cu o voce tânără şi, în acelaşi timp, bătrână, ca a creaturii: 

- În schimb, te vom elibera de aici. 

Un târg. O magie simplă, dar puternică. La fel de mare ca oricare 
alta din Carte. 

„Aici este casa mea.“ 

M-am gândit. 

- Atunci, ce vrei în schimb? 

Linişte. 

„Lumina soarelui. Şi a lunii. Stelele.“ 

Am deschis gura ca să-i spun că nu eram chiar sigură că puteam 
să-i promit aşa ceva, cu toate că eram Marea Doamnă a Regatului 
Nopţii, dar Amren mă călcă pe picior şi şopti: 

- O fereastră. La înălțime. 

Nu o oglindă, aşa cum voia Cioplitorul, ci o fereastră în munte. 
Trebuia să cioplim la o înălțime foarte mare, dar... 

- Asta e tot? 

Amren mă lovi în picior de data asta. 

Bryaxis îmi şopti la ureche: „Voi putea să vânez fără reținere pe 
câmpul de luptă? Să le sorb frica şi groaza, până ce mă satur?“ 

Am simțit o strângere de inimă pentru Hybern când am spus: 

- Da - numai armata Hybernului. Și doar până când se termină 
războiul. Într-un fel sau altul. 

O clipă de linişte. „Aşadar, ce vrei să fac?“ 

Am gesticulat spre Amren. 

- Ea îţi va explica şi va dezactiva protecţiile - când vom avea 
nevoie de tine. 

„Atunci voi aştepta.“ 

- Aşadar, ne-am înţeles. Te vei supune ordinelor noastre în răz- 
boi, vei lupta pentru noi până când nu vom mai avea nevoie de tine, 
iar în schimb... îți vom aduce soarele, luna și stelele. 

Alt prizonier care ajunsese să-şi iubească celula. Poate că Bryaxis 
şi Cioplitorul ar fi trebuit să se întâlnească. Un zeu al morţii antic şi 
întruchiparea coşmarurilor. Tabloul, îngrozitor şi atrăgător, începu 
să se contureze în adâncul minţii mele. 

Mi-am relaxat umerii și postura pe cât de mult posibil, când în- 
tunericul alunecă în jurul meu, încolăcindu-se între mine şi Amren 
şi îmi şopti la ureche: „De acord“. 


a 


Am profitat de ora aceea. Când ne-am adunat din nou cu toţii în 
holul casei din oraş ca să ne teleportăm în tabăra illyriană, mă 
schimbasem în hainele mele de luptă din piele, noul meu tatuaj fi- 
ind ascuns dedesubt. 

Nimeni nu mă întrebă unde fusesem, deşi Mor mă măsură din 
priviri şi întrebă: 

- Unde este Amren? 

- Încă studiază Cartea, i-am răspuns tocmai când Rhys se tele- 
portă în casa din oraș. 

Nu era o minciună. Amren urma să rămână acolo până când am 
fi avut nevoie de ea pe câmpul de luptă. 

Rhys îşi înclină capul. 

- Ce caută? Zidul nu mai este. 

- Orice, am spus eu. O altă cale prin care să anuleze puterea 
Cazanului şi care să nu implice faptul de a mi se scurge creierul 
pe nas. 

Rhys se crispă şi deschise gura ca să obiecteze, dar l-am întrerupt. 

- Trebuie să existe şi altă cale... Amren crede că trebuie să mai fie 
o cale. Nu strică să verifice şi să caute orice altă vrajă care l-ar putea 
opri pe rege. 

Dacă nu ar fi făcut asta... Amren ar fi distrus protecţiile compli- 
cate care o ţineau pe Bryaxis în bibliotecă, doar când aş fi chemat 
creatura. Doar când puterea armatei Hybernului ne-ar fi copleşit 
total. Dacă nu puteam să i-o aduc pe Ouroboros Cioplitorului... 
atunci Bryaxis era mai bună decât nimic. 

Nu eram tocmai sigură de ce nu le spusesem asta celorlalți. 

Ochii lui Rhys licăriră, luptându-se, fără îndoială, cu ideea rolu- 
lui pe care mi s-ar fi cerut să îl joc într-o altă schemă cu Cazanul, 
dar dădu aprobator din cap. 

Mi-am împletit degetele cu ale lui, iar el mă strânse o dată. 

În spatele meu, Mor îi luă de mână pe Nesta şi pe Cassian, pre- 
gătindu-se să îi teleporteze în tabără, în timp ce umbrele se adunară 
în jurul lui Azriel, Elain - care era lângă el - căscând ochii când se 
uită la spion. 

Însă toți am ezitat, iar eu mi-am permis o ultimă dată să-mi desfăt 
privirea cu mobila, pădurea și lumina soarelui. Să ascult sunetele 
Velarisului, râsetele copiilor de pe stradă, cântecul pescăruşilor. 

În tăcere, ştiam că şi prietenii mei o făceau. 

Rhys îşi drese vocea şi dădu din cap spre Mor, care dispăru odată 
cu Cassian şi Nesta. Apoi, Azriel o luă ușor de mâna pe Elain, ca şi 
când cicatricele lui ar fi rănit-o. 

Singură cu Rhys, am savurat lumina untoasă a soarelui care pă- 
trundea pe ferestrele ușii de la intrare. Am inhalat mirosul pâinilor 
făcute de Nuala și Cerridwen toată dimineaţa, împreună cu Elain. 

- Creatura din bibliotecă, am şoptit eu. Numele ei este Bryaxis. 

Rhys ridică o sprânceană. 

- 0? 

- I-am propus un târg. Să lupte pentru noi. 

Ochii violeţi îi scânteiară. 

- Şi ce a spus Bryaxis? 

- Doar că vrea o fereastră ca să vadă stelele, luna şi soarele. 

- I-ai explicat că avem nevoie de ea ca să ne ucidă duşmanii, 
nu-i aşa? 

L-am înghiontit cu şoldul. 

- Biblioteca este casa ei. Vrea doar să se facă nişte modificări. 

Rhys zâmbi strâmb. 

- Ei bine, presupun că, dacă acum trebuie să-mi redecorez casa 
pentru a fi pe măsura splendorii locuinţei lui Thesan, aş putea la fel 
de bine să adaug şi o fereastră pentru biata creatură. 

L-am lovit cu cotul în coaste de data asta. Rhys încă purta hainele 
elegante de la întâlnire. Chicoti, drept răspuns, apoi continuă: 

- Deci armata noastră s-a mărit cu un singur soldat. Bietul 
Cassian nu-şi va reveni când își va vedea cel mai nou recrut. 

- Dacă avem noroc, nici Hybernul. 

- Şi Cioplitorul? 

- Poate să putrezească acolo. Nu am timp de jocurile lui. Bryaxis 
ar trebui să fie de ajuns. 

Rhys aruncă o privire înspre brațul meu, ca şi când ar fi putut 
vedea cea de-a doua bandă nouă lângă prima. El ne ridică mâinile 
împreunate şi îmi sărută dosul palmei. 

Din nou, ne-am uitat tăcuți prin casa din oraş, studiind fiecare 
detaliu şi liniştea care se lăsa acum ca un strat de praf. 

Rhys spuse încet: 

- Mă întreb dacă o vom mai vedea vreodată. 

Ştiam că nu vorbea despre casă. Dar m-am ridicat pe vârfuri și 
l-am sărutat pe obraz. 

- O vom vedea! i-am promis eu când un vânt întunecat se adună 
ca să ne ducă în tabăra illyriană. M-am ţinut strâns de el când am 
adăugat: O vom revedea! 

Iar când vântul întunecat ne teleportă departe spre Război, spre 
pericole neştiute, m-am rugat să-mi pot respecta promisiunea. 


PARTEA A TREIA 


MAREA DOAMNĂ 


CAPITOLUL 47 
MI > 


Chiar şi în toiul verii, tabăra montană illyriană era umedă. Rece. 
Unele zile erau cu adevărat minunate, mă asigură Rhys văzându-mă 
încruntată în timp ce ne teleportam. Vremea mai rece era oricum 
mai bună când era implicată o armată. Căldura agita spiritele, mai 
ales când era prea cald ca să dormi confortabil. Şi având în vedere 
că illyrienii erau mai mereu ursuzi... Era o binecuvântare că 
văzduhul era înnorat şi vântul umed. 

Însă nici măcar vremea nu reușea să facă grupul de întâmpinare 
să pară plăcut. 

Eu l-am recunoscut doar pe unul dintre illyrienii musculoşi în 
armuri complete, care ne așteptau: Lordul Devlon. Încă afișa un 
rânjet disprețuitor, deși mai blând în comparaţie cu sfidarea care le 
contorsiona trăsăturile câtorva. Ca şi Azriel şi Cassian, ei aveau 
părul negru şi ochii căprui. Şi, la fel ca a prietenilor mei, pielea le 
era în nuanţe arămii, unele pătate cu cicatrice albe, mai mult sau 
mai puţin severe. 

Dar, spre deosebire de prietenii mei, una sau două pietre Siphon 
le împodobeau mâinile. Prin comparaţie cu aceasta, cele şapte pe 
care le purtau Azriel şi Cassian păreau aproape vulgare. 

Dar masculii adunaţi se uitară la Rhys, ca şi când cei doi illyrieni 
care îl flancau erau nişte simpli copaci. Mor şi cu mine am rămas 
de-a dreapta și de-a stânga Nestei, care se schimbase într-o rochie 

lejeră de culoare albastru-închis, iar acum studia tabăra, războinicii 
înaripați, mărimea grupului adunat în tabăra din jurul nostru... 

Pe Elain am ținut-o pe jumătate ascunsă în spatele zidului for- 
mat din corpurile noastre. Având în vedere gândirea înapoiată a 
illyrienilor în ceea ce privea femelele, sugerasem să rămânem, la 
propriu, la un pas distanță pentru această întâlnire. Erau doar câte- 
va femele războinice în legiune... Acum nu era timpul să testăm 
toleranța illyrienilor. Poate mai târziu... dacă am fi câştigat războiul, 
dacă am fi supraviețuit. 

- Aşadar, este adevărat, rosti Devlon. Zidul a fost dărâmat. 

- Un eşec temporar, spuse Rhys, care încă purta jacheta elegantă 
şi pantalonii de la întâlnirea cu Marii Lorzi. Dintr-un motiv oare- 
care, nu alesese să poarte hainele illyriene din piele sau aripile. 

„Asta pentru că deja ştiu că m-am antrenat cu ei, că sunt unul 
dintre ei. Trebuie să-şi aducă aminte că sunt şi Marele lor Lord. Și 
nu intenționez să pierd controlul asupra lor.“ 

În mintea mea, am simţit cuvintele ca pe un râcâit de unghii 
acoperite cu mătase. 

Rhys începu să dea instrucțiuni sigure şi ferme cu privire la imi- 
nentul atac spre sud. Vocea Marelui Lord era a războinicului care 
luptase în război şi care nu avea nicio intenție să îl piardă pe acesta. 
Frecvent, Cassian dădea şi el ordine şi lămuriri. 

Azriel doar îi privi pe toți de sus. Nu îşi dorise să vină în tabără 
în urmă cu câteva luni. Îi displăcea să se întoarcă aici. Îşi ura moşte- 
nirea şi-i ura pe oamenii aceştia. 

Ceilalți lorzi continuară să se uite îngroziţi, furioși şi dezgustaţi 
la Îmblânzitorul Umbrelor, care le întoarse privirea ucigătoare. 

Ei continuară până ce Devlon se uită peste umărul lui Rhys, spre 
locul în care stăteam noi. 

Se încruntă la Mor. Se încruntă la mine - abținându-se în mod 
înțelept. Apoi o observă pe Nesta. 

- Ce este aia? întrebă Devlon. 

Nesta doar se uită la el, ţinându-şi cu o mână marginile mantiei 
cenuşii la piept. Unul dintre ceilalți lorzi ai taberei făcu un semn de 
protecţie împotriva răului. 

- Aia, spuse foarte încet Cassian, nu te priveşte! 

- E o vrăjitoare? 

Am deschis gura, dar Nesta spuse categoric: „Da“. 

Iar eu am urmărit cum nouă războinici illyrieni, maturi şi expe- 
rimentați, tresăriră. 

- Uneori e posibil să se poarte ca şi cum ar fi, preciză Cassian, 
dar nu, este un Mare Spiriduş. 

- Nu e Mare Spiriduş aşa cum nu suntem nici noi, replică Devlon. 

Urmă o pauză prea lungă. Nici măcar Rhys nu părea să-şi gă- 
sească repede cuvintele. Prima dată când ne întâlniserăm, Devlon 
se plânsese că Amren şi cu mine eram Celelalte, ca şi când ar fi avut 
un simț pentru asemenea lucruri. 

- 'Ţine-o departe de femele şi de copii! mormăi Devlon. 

Am prins-o pe Nesta de mâna liberă, avertizând-o în tăcere să 
nu spună nimic. 

Mor scoase un mârâit care îi făcu pe illyrieni să înţepenească. 
Dar ea se mişcă, dezvăluind-o pe Elain din spatele ei. Elain clipea, 
cu ochii căscaţi la tabără, la armată. 

Devlon scoase un mormăit când o văzu, dar Elain îşi înfăşură 
mantia albastră în jurul ei, ferindu-şi privirea de toți războinicii 
musculoși şi înalți, de tabăra militară care se agita spre orizont... Ea 
era ca un trandafir răsărit pe un teren mlăștinos, cu cai care galopau. 

— Nu te teme de ei, spuse Nesta pe sub gene. 

Dacă Elain era o floare în tabăra asta militară, atunci Nesta... ea 
era o sabie nou făurită, care aştepta să verse sânge. 

„Du-le în cortul nostru, îmi spuse încet Rhys. Sincer, Devlon 
s-ar putea să facă o criză dacă mai trebuie să o înfrunte pe Nesta 
încă un minut.“ 

„Aş plăti oricât ca să văd aşa ceva.“ 

„Şi eu.“ 

Mi-am ascuns zâmbetul. 

- Haideţi să găsim ceva cald de băut! le-am spus surorilor mele, 
făcându-i semn lui Mor să ni se alăture. 

Ne-am îndreptat spre cel mai mare cort din tabără, în vârful 
căruia flutura un steag negru pe care erau cusute un munte și trei 
stele argintii. Războinicii şi femelele care lucrau în jurul focurilor 
ne urmăriră în tăcere. Nesta îi făcu să îşi mute privirile. Elain se 
concentră la terenul uscat şi stâncos. 

Interiorul cortului era simplu şi totuşi luxos: covoare groase aco- 
pereau platforma joasă din lemn pe care fusese ridicat cortul, ca să 
împiedice umezeala; coşuri pentru jar şi felinare licăreau peste tot, iar 
scaunele şi şezlongurile erau acoperite cu blănuri groase. Un birou 
mare şi mai multe scaune ocupau o jumătate din spațiul principal. 
Iar după o cortină din spate... am presupus că aştepta patul nostru. 

Mor se aruncă pe cel mai apropiat şezlong. 

- Bine aţi venit într-o tabără militară illyriană, doamnelor! Încer- 
caţi să nu vă arătaţi prea uimite! 

Nesta se îndreptă spre birou, observând hărţile de pe el. 

- Care este diferenţa între un spiriduş şi o vrăjitoare? întrebă ea. 

- Vrăjitoarele au o putere dincolo de rezerva lor naturală, răs- 
punse Mor cu seriozitate. Ele folosesc vrăji şi unelte arhaice ca să 
adune mai multă putere decât le-a oferit Cazanul şi o folosesc aşa 
cum vor, ca să facă bine sau rău. 

Elain studie cortul în tăcere, dându-și capul pe spate. Părul greu 
blond-şaten se balansa, lumina dansând printre şuviţele ei mătăsoase. 
Şi-l ridicase pe jumătate, coafura fiind aranjată ca să-i ascundă ure- 
chile, în caz că farmecele ar fi eşuat acasă la Graysen. Ale lui Tamlin 
nu funcționaseră în cazul Nestei — poate că Graysen şi tatăl lui aveau 
o imunitate asemănătoare în fața unor astfel de lucruri. 

Elain se aşeză, în sfârşit, pe scaunul de lângă Mor, rochia ei roz — 
mai elegantă decât cele pe care le purta de obicei — şifonându-se 
sub ea. 

- Vor... muri mulți soldaţi? 

M-am crispat, dar Nesta îi spuse: 

- Da. 

Parcă şi auzeam continuarea cuvintelor nerostite de Nesta: 
„Totuşi partenerul tău ar putea muri mai curând decât ei“. 

- Când ai să fii pregătită, Elain, te voi fermeca, zise Mor. 

- O să mă doară? întrebă Elain. 

- Nu te-a durut nici când ţi-a fermecat Tamlin amintirile, spuse 
Nesta, rezemându-se de birou. S-ar putea să te furnice puţin. Poar- 
tă-te ca şi când ai fi om. 

- Aşa mă port şi acum, spuse Elain şi începu să-şi frângă dege- 
tele subțiri. 

- Da, am spus eu, dar... încearcă să păstrezi discuţia-vedenie... 
pentru tine. Măcar cât suntem acolo. Asta dacă nu cumva e ceva ce 
nu poți... am adăugat repede. 

- Pot, spuse Elain, îndreptându-şi umerii subțiri. O voi face. 

Mor zâmbi crispată. 

- Inspiră adânc! 

Elain se supuse. Eu am clipit şi totul fu gata. 

Strălucirea slabă a sănătăţii de nemuritoare şi chipul care devenise 
un pic mai ascuţit dispăruseră, la fel ca şi urechile lungi şi grația. 
Fuseseră estompate. Era şleampătă așa cum putea fi o femeie la fel de 
frumoasă ca Elain. Până şi părul ei părea să-şi fi pierdut strălucirea, 
auriul fiind acum arămiu, iar castaniul de un cenușiu închis. 

Elain îşi studie mâinile, întorcându-le. 

- Nu mi-am dat seama... cât de obişnuite păreau. 

- Tot eşti minunată, spuse Mor pe un ton blând. 

Elain schiță un zâmbet. 

- Presupun că războiul face ca astfel de lucruri să nu fie 
importante. 

Mor tăcu pentru o clipă. 

- Probabil. Dar nu trebuie să lași războiul să-ți răpească 
încrederea. 


z3 


Am simțit că lui Elain îi transpirau palmele când Rhys ne tele- 
portă pe tărâmul oamenilor, Mor luându-i pe Azriel şi pe Nesta. Şi 
chiar dacă fața îi era calmă când ne-am trezit clipind la căldura şi 
strălucirea soarelui din toiul verii muritorilor, mă ținu la fel de pu- 
ternic de mână ca inelul de fier care îi strângea degetul. 

Căldura învăluia moşia din fața noastră — corpul de gardă fiind 
singura deschidere pe care o vedeam în toate direcţiile. 

Era singura deschidere în zidul înalt din piatră care se ridica în 
faţa noastră, solid ca o bestie imensă, atât de înalt încât trebui să îmi 
las capul pe spate ca să văd ţepele care ieşeau din vârf. 

Gărzile de la porţile groase din fier... 

Rhys își băgă mâinile în buzunare, un scut fiind deja ridicat în 
jurul nostru. Mor şi Azriel ocupară poziţii defensive lângă noi. 

Erau doisprezece paznici la acea poartă. Toţi înarmaţi, cu chipu- 
rile ascunse sub căştile groase în ciuda căldurii. Corpurile le erau de 
asemenea acoperite cu armură placată, până la cizme. 

Oricare dintre noi ar fi putut să-i ucidă fără să ridice o mână. Iar 
zidul şi porţile pe care le păzeau... Nici despre ele nu am fi spus că 
ar fi rezistat mult. 

Dar... dacă am fi putut plasa protecţiile aici, ne-am fi permis, 
probabil, să instalăm un bastion de războinici Fae... Prin porţile 
deschise, am zărit terenuri întinse - câmpuri, pajişti, crânguri şi un 
lac... Şi dincolo... o fortăreață solidă şi masivă din piatră de culoare 
maro-închis. 

Nesta avusese dreptate. Locul era ca o închisoare. Stăpânul ei se 
pregătise să reziste din interior, ca un rege peste aceste resurse. Dar 
era destul loc pentru oameni. 

Şi viitoarea stăpână a acestei închisori... Cu fruntea sus, Elain le 
zise paznicilor, celor douăsprezece săgeți acum aţintite spre gâtul 
ei zvelt: 

- Spuneţi-i lui Graysen că logodnica lui s-a întors la el! Spuneţi-i 
că Elain Archeron cere adăpost! 

Am aşteptat în fața porților cât timp un paznic se urcă pe un cal 
şi galopă pe drumul prăfuit și lung spre fortăreață. Un al doilea zid 
înconjura clădirea masivă. Cu vederea noastră Fae, am putut zări 
cum porțile acelea se deschiseră, urmate de altele. 

- Cum de l-ai cunoscut dacă stă încuiat aici? i-am şoptit lui Elain 
cât am zăbovit la umbra unor stejari din fața porții. 

Elain continua să privească spre fortăreața îndepărtată. 

- La un bal... La balul tatălui său. 

- Am fost şi la înmormântări mai vesele, mormăi Nesta. 

Elain îi aruncă o privire. 

- De multă vreme casa asta avea nevoie de prezenţa unei femei. 

Niciunul dintre noi nu spuse că era puțin probabil ca ea să fie 
aceea. 

Azriel rămase la câțiva paşi în urmă, un pic mai departe de um- 
bra unuia dintre stejarii aflați în spatele nostru. Dar Mor şi Rhys... 
ei monitorizau totul. Gărzile a căror frică... al căror iz sărat şi tran- 
spirat mă scoteau din sărite. 

Dar bărbaţii rămaseră fermi, ţinând săgețile cu vârfuri de frasin 
spre noi. 

Trecură minute lungi și apoi un steag galben fu, în sfârşit, ridicat 
la porțile îndepărtate. Ne-am pregătit. 

Una dintre gărzile din fața noastră mormăi: 

— Fl va ieşi să te vadă. 
4$ 


Nu ni se permise să intrăm în fortăreață, să le vedem apărarea și 
resursele. 

Corpul de gardă fu tot ce ni se permise să vedem. 

Ei ne conduseră înăuntru și chiar dacă am încercat să nu ne afi- 
şăm mai deloc aspectul diferit... Câinii legaţi de zidurile interioare 
mârâiră destul de urât, încât gărzile îi duseră afară. 

Sala principală a corpului de gardă era sufocantă şi înghesuită, 
mai ales cu noi toți înăuntru şi, cu toate că i-am oferit lui Elain un 
loc lângă fereastra ferecată, ea rămase în picioare în faţa grupului 
nostru, fixând cu privirea poarta de fier închisă. 

Ştiam că Rhys asculta tot ce vorbeau gărzile afară, fuioarele puterii 
lui așteptând să simtă orice schimbare a intenţiilor lor. Mă îndoiam 
că piatra şi fierul clădirii ne-ar fi putut reține pe vreunul dintre noi, cu 
siguranţă nu împreună, dar... Faptul că îi lăsam să ne ţină închiși aici 
ca să aşteptăm mă enerva şi mă neliniștea, o transpiraţie rece ieşind 
la suprafață. Spaţiul era prea mic, iar aerul insuficient... 

„Este în regulă, mă linişti Rhys. Locul acesta nu te poate reține.“ 

Am dat din cap, deși el nu vorbise, încercând să înghit senzația 
de presiune cauzată de ziduri şi de tavan. 

Nesta mă privea atent. 

- Uneori am probleme cu spaţiile mici, am recunoscut în faţa ei. 

Nesta mă studie un moment lung, iar apoi vorbi la fel de încet, 
deşi am auzit-o cu toţii: 

- Nu mai pot intra în cadă. Trebuie să folosesc gălețile. 

Nu ştiusem - nici nu mă gândisem că spălatul, scufundarea în 
apă... 

Ştiam că nu trebuia să-i ating mâna. 

- Când ajungem acasă, vom instala altceva pentru tine, i-am spus. 

Aş fi putut jura că am citit recunoştinţa în ochii ei, că ar fi putut 
spune ceva când caii se apropiară. 

- Douăzeci şi patru de gărzi, îi şopti Azriel lui Rhys și aruncă o 
privire către Elain. Şi Lordul Graysen şi tatăl său, Lordul Nolan. 

Elain înţepenise ca o căprioară când auzi paşii scârțâind afară. 
I-am surprins privirea Nestei, citind înţelegerea din ochii ei, şi am 
dat din cap. 

Orice încercare de a o răni pe Elain... Nu-mi păsa ce îi promi- 
sesem surorii mele. Aș fi lăsat-o pe Nesta să îi sfâșie. Într-adevăr, 
degetele surorii mele mai mari se îndoiseră ca şi când ar fi fost în- 
cununate de nişte gheare invizibile. 

Dar ușa începu să se deschidă şi... 

Tânărul care gâfâia părea atât de... uman. 

Chipeș, cu părul castaniu şi ochi albaștri, dar... om. Cu o consti- 
tuție solidă sub armura ușoară, înalt - probabil, cavalerul ideal al 
muritorilor care ar fi luat o fecioară frumoasă pe calul său şi ar fi 
plecat spre apus. 

Atât de diferit față de puterea sălbatică a illyrienilor, de doza 
cultivată de mortalitate a lui Mor și a lui Amren. De pornirile mele 
violente și ale Nestei. 

Dar Elain scoase un mic sunet când îl văzu pe Graysen. Când el 
respiră sacadat, studiind-o din cap până în picioare. Acesta făcu un 
pas spre ea, clătinându-se... 

O mână lată şi acoperită cu cicatrice apucă parte